
PROLOG 


ALPII FRANCEZI, AUGUST 1914 


SUS, DEASUPRA MUNȚILOR maiestuoşi, acoperiți de zăpadă, 
Jules Fauchard se lupta să scape cu viaţă. Cu câteva minute înainte, 
avionul său se izbise de un zid invizibil de aer cu o forţă care-i fă- 
cuse dinţii să-i clănţăne în gură. În acel moment, curenţii ascendenți 
și descendenţi aruncau avionul uşor prin aer ca pe-un zmeu legat 
cu o sfoară. Fauchard se lupta cu turbulenţele cumplite cu o price- 
pere pe care-o băgase la cap datorită stricților săi instructori de 
zbor francezi. Apoi trecu de zona cu turbulențe, lăfăindu-se în aerul 
liniștit, şi neavând habar că asta era aproape să-i aducă sfârşitul. 

Stabilizându-şi în sfârşit avionul, Fauchard cedă în faţa celui mai 
firesc dintre impulsurile umane. Închise ochii obosiţi. Pleoapele-i 
fluturară și i se lăsară, apoi se închiseră cu putere, de parc-ar fi fost 
apăsate cu greutăţi de plumb. Mintea începu să-i plutească pe un 
tărâm al umbrelor, al nepăsării. Bărbia îi căzu în piept. Degetele lui 
blegi dădură drumul manetei de control, până atunci ţinută strâns. 
Micul avion roşu se clătina în aer, cuprins parcă de aburii beţiei în 
ceea ce piloţii francezi numeau perte de vitesse, sau pierdere de elan, 
în timp ce aluneca pe o aripă, într-un preludiu al picajului. 

Din fericire, urechea internă a lui Fauchard detectă schimbarea 
de echilibru, iar semnalele de alarmă începură să-i răsune în creie- 
rul adormit. Ridică brusc capul şi se trezi ameţit, chinuindu-se să-și 

stăpânească gândurile încețoşate. Aţipise doar câteva secunde, dar 
în acel timp, avionul său pierduse câteva sute de metri în altitudine 
şi era pe cale să intre într-un plonjon abrupt. Sângele îi bubuia în 
cap. Inima care-i bătea năvalnic părea gata să-i explodeze în piept. 

Şcolile de pilotaj din Franţa îşi învățau studenţii să piloteze un 
avion cu aceeaşi atingere uşoară ca a unui pianist pe clape, iar ne- 
număratele ore de instructaj ale lui Fauchard îşi dovediră valoarea. 
Atingând maneta de control uşor ca fulgul, se asigură că nu făcea 
exces de zel şi readuse cu grijă avionul într-o poziţie echilibrată. Mul- 
tumit că reuşise să stabilizeze avionul, răsuflă ușurat şi trase aer în 
piept, gerul arctic izbindu-i plămânii ca nişte cioburi de sticlă. 

Durerea ascuţită îl smulse din letargie. Din nou complet treaz, 
Fauchard repetă mantra care-l menţinuse hotărât în misiunea lui 
disperată. Buzele-i înghețate refuzau să formeze silabele, dar cuvin- 
tele-i urlau în creier. 

„Dă greş şi vor muri milioane.“ 

Fauchard își încleştă fălcile, mai hotărât ca niciodată. Șterse con- 
densul de pe ochelari şi aruncă o privire peste capota metalică a 
carlingii. Aerul alpin era curat precum cristalul fin, şi chiar şi deta- 
liile cele mai îndepărtate se vedeau cu o claritate extremă. Şiruri de 
munți ca şi dinţii unui ferăstrău se întindeau la orizont, iar satele 
mici erau agăţate de versanţii văilor alpine pline de verdeață. Norii 
pufoşi se suprapuneau ca nişte grămezi de bumbac proaspăt culese. 
Cerul era senin, de un albastru-intens. Zăpada de vară care acope- 
rea vârfurile zimţate ale munților era scăldată într-o lumină de un 
roz-albăstrui de la soarele ce apunea. 

Fauchard îşi desfătă ochii încercănaţi cu peisajul de o frumuseţe 
magnifică, ciulind în același timp urechile ca să asculte sunetul pro- 
dus de motorul rotativ de optzeci de cai-putere, în patru timpi, care 
alimenta avionul Morane-Saulnier N!. Totul era bine. Motorul zum- 
zăia aşa cum făcuse şi înainte de puiul de somn aproape fatal pe care-l 


! Monoplan francez de vânătoare din timpul Primului Război Mondial 

trăsese. Fauchard era liniștit, dar faptul că scăpase la limită îi zdrun- 
cinase încrederea în sine. Îşi dădu seama, spre uluirea lui, că avu- 
sese un sentiment necunoscut. Teama. Nu de moarte, ci de eşec. În 
ciuda voinţei sale de fier, muşchii apăsaţi de dureri îi aminteau că 
era şi el om din carne şi oase, ca şi ceilalți. Carlinga deschisă îi lăsa 
puţin spaţiu de mişcare, iar corpul îi era înfofolit într-un palton din 
piele căptușit cu blană, peste un pulovăr gros din lână de oaie 
Shetland!, o helancă şi lenjerie lungă de corp. Un fular din lână îi 
proteja gâtul. O cască din piele îi acoperea capul şi urechile, iar mâi- 
nile-i erau băgate în mănuși de protecţie din piele. În picioare avea 
bocanci de munte, din piele, căptuşiţi cu blană, de cea mai bună 
calitate. Deşi era îmbrăcat pentru condiții meteo polare, gerul îl pă- 
trunsese până la oase şi-i amorţise vioiciunea. Era o situație pericu- 
loasă. Avionul Morane-Saulnier era complicat de pilotat şi necesita 
toată atenţia lui. 

În faţa oboselii care-l rodea, Fauchard se agăță de sănătatea sa 
mentală cu încăpăţânarea care-l transformase într-unul dintre cei 
mai bogați industriaşi din lume. Hotărârea aprigă încă i se citea în 
ochii cenușii ca flinta și în înclinarea dură a bărbiei sale colțuroase. 
Cu nasul său lung, acvilin, profilul lui Fauchard se asemăna cu cel 
al vulturilor ale căror capete împodobeau blazonul familiei din 
coada avionului. 

Îşi forță buzele amorţite să se miște. 

„Dă greş şi vor muri milioane.“ 

Vocea de stentor care trimisese fiori de teamă pe coridoarele pu- 
terii din Europa îi ieşi din gâtlej ca un horcăit, sunetul jalnic fiind 
acoperit de urletul motorului și de curenţii de aer care treceau pe 
lângă fuzelaj, dar Fauchard hotărî că era momentul pentru o re- 
compensă. Băgă mâna în botul bocancului şi scoase o ploscă subţire 
din argint. Desfăcu dopul cu dificultate din cauza mănuşilor groase 


! Rasă de oaie din insula britanică omonimă, cunoscută pentru lâna ei moale 
și fină 

şi trase un gât din ploscă. $napsul zdravăn era făcut din struguri 
crescuți pe proprietatea lui și era aproape alcool pur. Căldura îi 
inundă trupul. 

Întărindu-se astfel, se legănă în scaun, își mişcă degetele de la 
mâini şi de la picioare şi-şi chirci umerii. În timp ce sângele începea 
din nou să-i curgă prin extremităţi, se duse cu gândul la ciocolata 
caldă elveţiană şi la pâinea proaspăt scoasă din cuptor cu brânză 
topită care-l aştepta de cealaltă parte a munţilor. Buzele cărnoase 
din spatele mustăţii dese tip ghidon se strânseră într-un zâmbet iro- 
nic. Era unul dintre cei mai bogaţi oameni din lume, și totuși se 
bucura de posibilitatea unei mese demne de un plugar. Aşa să fie. 

Fauchard îşi îngădui o clipă pentru a se felicita singur. Era un 
om meticulos, iar planul său de evadare mersese ceas. Familia îl 
pusese sub urmărire de când îşi exprimase părerile nedorite în faţa 
consiliului. Dar în ciuda faptului că membrii consiliului se gândi- 
seră ce să facă în privinţa lui, reuşise să scape de urmăritori printr-o 
combinaţie de distragere a atenţiei şi noroc. 

Se prefăcuse că băuse prea mult şi-i spusese valetului, care era 
plătit de familia lui, că voia să meargă la culcare. Când se lăsase 
liniştea deplină, ieşise în tăcere din dormitor, se furişase afară din 
castel şi îşi croise drum spre locul în care era o bicicletă ascunsă în 
pădure. Cărându-şi preţioasa încărcătură într-o raniță, mersese 
prin pădure până la aerodrom. Avionul lui avea plinul făcut și era 
pregătit de plecare. Decolase la revărsatul zorilor, oprindu-se de 
două ori în locuri izolate unde servitorii săi cei mai loiali depozita- 
seră combustibil. 

Goli plosca şi aruncă o privire spre busolă și spre ceas. Era în gra- 
fic, întârziase cu doar câteva minute. Piscurile joase din fața lui îi 
arătau că se apropia de sfârșitul lungii sale călătorii. În curând avea 
să se apropie în sfârșit de Zurich. 

Se gândea la ce avea să-i spună emisarului papei, când i se păru 
că un stol de păsări speriate îşi luaseră zborul de pe aripa dreaptă. 
Aruncă o privire spre dreapta și-și dădu seama, spre groaza lui, că 

păsările erau de fapt fâșii de material care se desprinseseră de pe 
paleta aerodinamică, lăsând o gaură colțuroasă de câţiva centimetri 
de-a curmezișul ei. Exista o singură explicaţie. Aripa fusese lovită de 
focuri de armă, iar urletul ascuţit al motorului acoperise zgomotul. 

Reacţionând din instinct, Fauchard înclină avionul spre stânga, 
apoi spre dreapta, învârtindu-se şi sucindu-se ca o rândunică în 
zbor. În timp ce scruta cerul cu privirea, văzu şase biplane zburând 
in formaţie în V pe sub el. Cu un calm uluitor, Fauchard opri moto- 
rul, ca şi cum s-ar fi pregătit să planeze spre pământ într-o aterizare 
cu motorul oprit. 

Avionul Morane-Saulnier se prăvăli ca o piatră. 

În mod normal, ar fi fost o manevră sinucigaşă, punându-l în 
vizorul inamicului. Dar Fauchard recunoscuse avioanele atacatoare 
ca fiind Aviatik!. Construite de germani după planurile francezilor, 
erau alimentate de motoare în linie Mercedes şi fuseseră iniţial făcute 
pentru recunoaştere. Mai important decât atât, mitraliera montată în 
faţa mitraliorului putea trage doar în sus. După un picaj de câţiva 
metri, ajustă uşor maneta, iar avionul se înălță, ajungând în spatele 
formaţiei de Aviatikuri. 

Alinie botul avionului cu cel mai apropiat Aviatik şi apăsă pe 
trăgaci. Mitraliera Hotchkiss? răpăi, iar cartușele trasoare loviră în 
plin coada avionului. Fumul se revărsă din avion, apoi flăcările cu- 
prinseră fuzelajul. 

Aviatikul intră într-un picaj lung, în spirală. Câteva rafale de car- 
tuşe bine țintite mai doborâră un Aviatik cu aceeași uşurinţă cu 
care un vânător ar fi înhăţat un fazan îmblânzit. 

Fauchard reuşi să-și omoare inamicii atât de rapid, încât ceilalţi 
piloţi nici măcar nu-şi dădură seama că erau atacați până nu văzură 


' Companie producătoare de aeronave din Germania din timpul Primului 
Război Mondial 

* Mitraliera standard a armatei franceze în Primul Război Mondial, concepută 
de fabrica Hotchkiss et Cie, al cărei proprietar inițial a fost inginerul american 
Benjamin B. Hotchkiss (1826-1885) 

fumul negru, înecăcios din avioanele în picaj. Formaţia precisă în- 
cepu să se destrame. 

Fauchard întrerupse atacul. Ţintele sale se împrăştiaseră, iar ele- 
mentul-surpriză nu mai era de partea lui. În schimb, făcu un urcuş 
abrupt de trei sute de metri, trecând cu avionul Morane-Saulnier 
prin mijlocul unui nor pufos. 

Pe măsură ce paravanul cețos îi ascundea avionul de ochii ina- 
micilor, Fauchard cobori nivelul şi evaluă pagubele. Atât de mult 
material fusese sfâşiat de pe aripi, încât li se vedea scheletul din 
lemn. Fauchard înjură în barbă. Sperase să ţâşnească din nor şi să se 
îndepărteze de Aviatikuri cu ajutorul vitezei superioare a avionului 
său, dar aripa distrusă îl încetinea. 

Nefiind în stare să fugă, trebuia să rămână şi să lupte. 

Fauchard era depăşit tehnic şi numeric, dar pilota unul dintre 
cele mai remarcabile avioane ale epocii sale. 

Dezvoltat dintr-un avion de curse, Morane-Saulnier, deşi com- 
plicat de pilotat, era incredibil de ager, şi răspundea foarte bine la 
cea mai ușoară atingere. Într-o epocă în care cele mai multe avioane 
aveau cel puţin două aripi, Morane-Saulnier era un monoplan cu 
aripă pe mijloc. De la rotorul în formă de glonţ al elicei la aripioara 
triunghiulară din coadă, Morane-Saulnier măsura doar 6,7 metri, 
dar era un „ţânțar mortal, datorită unui dispozitiv care avea să 
revoluţioneze luptele aeriene. 

Saulnier dezvoltase un mecanism de sincronizare care permitea 
mitralierei să tragă prin elice. Dar sistemul depăşise ritmic mitra- 
lierele moderne, care trăgeau uneori haotic, iar având în vedere că 
muniția putea întârzia, deflectoarele din metal apărau palele elicei 
de gloanţele rătăcite. 

Pregătindu-se de luptă, Fauchard băgă mâna sub scaun şi atinse 
cu degetele metalul rece al unui seif. Lângă seif era un sac mov din 
catifea, pe care-l scoase şi-l puse în poală. Pilotând avionul cu ge- 
nunchii, scoase un coif din oțel, cu modele antice, din sac, și-și 

trecu degetele peste suprafața lui gravată. Metalul era rece ca gheața 
la atingere, dar părea a radia o căldură care-i străbătu tot corpul. 

Îşi puse coiful pe cap. Venea la fix peste casca din piele, şi era per- 
fect echilibrat. Coiful era neobișnuit prin faptul că viziera era tur- 
nată în forma unui chip de om, a cărui mustață şi al cărui nas acvilin 
semănau cu ale lui Fauchard. Viziera îi limita vizibilitatea, şi o ri- 
dică pe frunte. 

Raze de soare pătrundeau prin ascunzătoarea din nori, în timp 
ce acoperirea lui Fauchard se risipea. Zbură prin fuioarele cețoase 
care marcau marginea norului şi intră-n lumina plină a zilei. 

Aviatikurile dădeau târcoale pe dedesubtul lui ca un banc de re- 
chini înfometați în jurul unei nave care se scufunda. Zăriră avionul 
Morane şi începură să urce. 

Aviatikul din față alunecă pe dedesubtul avionului lui Fauchard 
şi trecu în raza de tragere. Fauchard smuci de centură ca să se asi- 
gure că era strânsă şi trase botul avionului în sus, urcând într-un 
luping mare, invers. 

Atârna cu capul în jos în carlingă, mulțumind instructorului 
francez care-l învățase manevra evazivă. Completă lupingul şi-şi 
opri ascensiunea, amplasându-și avionul în spatele Aviatikurilor. 
Deschise focul asupra celui mai apropiat avion, dar acesta se des- 
prinse din șir și intră în picaj dintr-un unghi abrupt. 

Fauchard rămase în urma avionului, simțind încântarea de a fi 
vânător, nu pradă. Aviatikul opri coborârea şi viră brusc, încercând 
să ajungă în spatele lui Fauchard. Celălalt avion îl ajunse cu ușurință. 

Manevra Aviatikului îl aduse la gura unei văi largi. Cum 
Fauchard îi dăduse avionului puțin spațiu de manevră, acesta zbură 
direct în vale. 

Economisind muniţie ca un avar, Fauchard trase rafale scurte din 
Hotchkiss. Aviatikul se rostogoli la stânga şi la dreapta, iar cartuşele 
trasoare loviră fiecare parte a avionului. Acesta zbură mai jos, în- 
cercând să rămână dedesubtul lui Fauchard și al mitralierei sale 

mortale. Din nou Fauchard încercă să obţină o lovitură. Din nou 
Aviatikul cobori. 

Avioanele trecură peste câmpuri cu 160 de kilometri pe oră, ră- 
mânând la nici cincisprezece metri de sol. Conturul în mișcare al 
pământului făcea să fie și mai greu să obţină o lovitură bună. 

Peisajul era un amestec de poieni întinse şi căsuțe îngrijite de 
țară. Fermele erau tot mai aproape una de cealaltă. Fauchard vedea 
acoperișurile clădirilor unui oraș în față în locul unde valea se în- 
gusta la un moment dat. 

Aviatikul urma cursul unui râu şerpuit care mergea în susul păr- 
ţii de mijloc a văii, chiar în direcţia orașului. Pilotul zbura atât de jos 
încât aproape că atingea apa cu roțile. În față, un pod învechit din 
piatră nedăltuită traversa râul în timp ce canalul intra în oraş. 

Degetul lui Fauchard se încleşta pe trăgaci, când o umbră de dea- 
supra capului îi întrerupse concentrarea. Aruncă o privire în sus și 
văzu roţile şi fuzelajul unui alt Aviatik la mai puţin de cincisprezece 
metri deasupra lui. Cobori, încercând să-l forţeze și pe el să facă la 
fel. Aruncă o privire spre Aviatikul din față. Acesta începuse să urce 
ca să evite să se lovească de pod. 

Trecătorii care traversau podul văzuseră cele trei avioane care 
înaintau şi începuseră să alerge ca să scape cu viaţă. Bătrânul și 
adormitul cal de plug care trăgea o căruţă peste pod se cabră pentru 
prima oară după mulţi ani de zile, după ce avionul trecu razant pe 
deasupra capului căruțașului. 

Avionul de deasupra capului lui Fauchard cobori pentru a-l forța 
să se lovească de pod, dar în ultima secundă trase de manetă şi ac- 
celeră. Avionul Morane-Saulnier se aruncă în sus şi-l duse între pod 
şi Aviatik. Avu loc o explozie de fân uriașă în timp ce roţile avionului 
atinseră încărcătura căruței, dar Fauchard ţinu avionul sub control, 
trecându-l peste acoperișurile clădirilor din oraş. 

Avionul din spatele lui Fauchard urcă o secundă mai târziu. 

Prea târziu. 

Mai puţin agil decât monoplanul, Aviatikul se izbi de pod și ex- 
plodă într-o minge de foc. Urcând la fel de încet, Aviatikul din frunte 
se atinse de turla unei biserici al cărei vârf ascuţit îi intră în partea de 
jos. Avionul se destrămă în aer, apoi se rupse într-o sută de bucăți. 

- Mergi cu Dumnezeu! strigă Fauchard, răguşit, în timp ce-și 
intorcea avionul şi-l îndrepta spre ieşirea din vale. 

În depărtare apărură două puncte. Se îndreptau cu rapiditate în 
direcţia lui. Se dovediră a fi ultimele avioane din escadronul de 
Aviatikuri. 

Fauchard îşi îndreptă avionul direct între cele două avioane care 
se apropiau. Buzele i se întinseră într-un rânjet. Voia să fie sigur că 
familia ştia ce părere avea el despre încercarea lor de a-l opri. 

Era destul de aproape încât să-i vadă pe observatorii din cabi- 
nele din față. Cel din stânga lui arătă spre el cu ceea ce părea a fi un 
băț, iar el văzu o străfulgerare de lumină. 

Auzi un pocnet slab, şi simţi că parcă-l împungea cineva cu un 
vătrai încins în cutia toracică. Trecându-l fiorii, îşi dădu seama că 
observatorul din Aviatik recursese la o tehnologie mai simplă, dar 
mai eficientă — trăsese în Fauchard cu o carabină. 

Smuci involuntar maneta de control, iar picioarele i se înțepe- 
niră, cuprinse de un spasm. Avioanele trecură fulgerător de-o parte 
și de alta a avionului lui. Mâna i se înmuie pe maneta de control, iar 
avionul începu să tremure. Simţea un gust metalic în gură şi nu se 
putea concentra. 

Îşi scoase mănușile, îşi desfăcu centura şi băgă mâna sub scaun. 
Degetele sale slăbite apucară mânerul seifului din metal. Îl puse în 
poală, luă cureaua în formă de V care trecea prin mâner şi o prinse 
de încheietura mâinii. 

Adunându-şi ultimele rezerve de energie, se îndreptă și se aplecă, 
ieşind din carlingă. Se rostogoli peste rama de babord, se lovi cu 
corpul de aripă şi căzu. 

Degetele sale smuciră din instinct cordonul, perna pe care stă- 
tuse se deschise brusc şi o paraşută din mătase începu să plutească 
prin aer. 

O perdea de întuneric îi acoperi ochii. Văzu cu coada ochiului 
un lac rece şi albastru şi un ghețar. 

„Am dat greş." 

Era mai mult şocat decât cuprins de durere, şi simţea doar o 
tristeţe profundă, furioasă. 

„Vor muri milioane.“ 

Tuşi şi scoase pe gură o spumă însângerată, apoi îşi pierdu cu- 
noştința. Atârna în hamul paraşutei, fiind o ţintă uşoară pentru unul 
dintre Aviatikuri, care mai trecu o dată pe lângă el. 

Nu simţi glonţul care i se izbi de cască şi-i penetră creierul. 

Cu lumina soarelui sclipindu-i de pe cască, pluti în jos până când 
munții îl primiră cu braţele deschise în sânul lor. 


1 


ARHIPELAGUL ORKNEY}, 
SCOȚIA, ÎN PREZENT 


JODIE MICHAELSON FIERBEA de furie. Mai devreme în acea 
seară, ea şi ceilalți trei concurenţi care mai rămăseseră în emisiunea 
Proscrișii? fuseseră nevoiţi să meargă cu bocancii lor grei pe o frân- 
ghie groasă întinsă de-a lungul unei banchete alcătuite din grămezi 
de pietre înalte de nouă sute de centimetri. Cascadoria fusese pre- 
zentată drept „proba de foc a vikingilor“. Şiruri de torţe ardeau de 
ambele părţi ale frânghiei, adăugând un element de dramă şi peri- 
col, deși linia focului era de fapt la doar un metru şi optzeci de 
centimetri distanță. Camerele filmau dintr-un unghi jos, făcând 
traversarea să pară mult mai periculoasă decât era de fapt. 

Ceea ce nu era fals era modul în care producătorii îi aduseseră 
pe concurenţi aproape de violenţă. 

Proscrişii era cea mai recentă producţie în domeniul „reality- 


show-urilor“ care apăruseră precum ciupercile după ploaie în urma 


' Arhipelag de şaptezeci de insule din nord-estul Scoției 


2 În original Outcasts (eng.) 

succesului emisiunilor Supraviețuitorii! şi Pariu cu frica?. Era o 
combinaţie alertă a celor două, amestecată cu certurile aprige de 
la Jerry Springer”. 

Formatul era simplu. Zece participanţi trebuiau să treacă o serie 
de teste pe o perioadă de trei săptămâni. Cei care nu reușeau sau 
ajungeau să fie eliminaţi de ceilalți prin vot erau nevoiţi să pără- 
sească insula. 

Câștigătorul primea un milion de dolari, cu puncte bonus, care 
păreau a se baza pe cât de urât se purtau concurenții unii cu ceilalți. 

Emisiunea era considerată și mai dură decât predecesoarele sale, 
iar producătorii recurgeau la trucuri pentru a crește nivelul tensiu- 
nii. Dacă alte emisiuni erau foarte competitive, Proscrișii era de-a 
dreptul combativă. 

Formatul emisiunii era parţial bazat pe traseul de supravieţuire 
de la Outward Boundf, în care participanţii erau nevoiţi să se des- 
curce cu roadele pământului. Spre deosebire de alte emisiuni de 
supraviețuire, care erau de obicei filmate pe insule tropicale cu ape 
turcoaz şi palmieri ce se legănau în bătaia vântului, Proscrișii era 
filmată în arhipelagul Orkney, în Scoţia. Concurenţii ajunseseră 
într-o machetă stridentă a unei nave vikinge, în faţa unui public 
alcătuit din păsări marine. Insula avea 3,2 kilometri lungime și un 
kilometru şi jumătate lăţime. Era în mare parte alcătuită din stânci 
care fuseseră chinuite, umplute de cioturi şi de fisuri de vreun 


! Reality-show creat în Marea Britanie, sub titlul original „Survivor“, dar difu- 
zat pentru prima oară în Suedia în 1997. S-a bucurat de un succes extraordinar, 
fiind considerat modelul reality-show-urilor de gen 

2 Reality-show american lansat de televiziunea NBC în 2006 sub titlul original 
„Fear Factor“ 

3 Talk-show american lansat în 1991 de prezentatorul tv cu același nume. Emi- 
siunea este cunoscută datorită discuţiilor aprinse, terminate chiar cu violență 
fizică între invitaţi, momente a căror autenticitate a fost îndelung dezbătută. 

1 Organizaţie internaţională, înființată în Ţara Galilor în 1941, care predă cursuri 
de supraviețuire tinerilor 

cataclism survenit cu milioane de ani în urmă, cu câteva rânduri 
de copaci ici şi colo şi o plajă cu nisip unde era filmată majoritatea 
acțiunii. Vremea era blândă, mai puţin noaptea, iar colibele acope- 
rite cu piei erau acceptabile. 

Micuța bucată de piatră era atât de insignifiantă, încât localnicii 
o botezaseră „Insula Mărunţică“!. Acest nume dăduse naştere unui 
schimb amuzant de replici între producător, Sy Paris, şi asistentul 
său, Randy Andleman. 

Paris era în mijlocul uneia dintre crizele de personalitate care-l 
caracterizau. 

- Nu putem filma o emisiune de aventură într-un loc numit 
„Insula Mărunţică“, pentru numele lui Dumnezeu. Trebuie să-i spu- 
nem altfel. Se lumină la față. O să-i spunem „Insula Craniului. 

- Nu arată a craniu, spusese Andleman. Arată a ou prăjit prea tare. 

- Tot pe-acolo, zisese Andleman, înainte s-o ia la goană. 

Jodie, care fusese martoră la schimbul de replici, îi smulse un 
zâmbet lui Andleman, spunând: 

- Cred că seamănă destul de bine cu căpăţâna unui producător 
de televiziune tolomac. 

Probele erau, practic, genul de isprăvi scârboase, cum ar fi să rupi 
crabi vii cu mâinile goale şi-apoi să-i mănânci, sau să sari într-un ac- 
variu plin de ţipari, care garantau că spectatorului avea să-i vină să 
vomite, şi să se uite în continuare la emisiune ca să vadă cât de tare 
se înrăutăţea situaţia. Unii dintre concurenţi păreau să fi fost aleşi 
pentru agresivitate și pentru atitudinea lor răutăcioasă, în general. 

Punctul culminant avea să vină în momentul în care ultimii doi 
concurenţi petreceau noaptea vânându-se unul pe altul cu ochelari 
de noapte și arme de paintball? într-o cascadorie bazată pe nuvela 


! „Wee Island“ în original (eng.) 
? Sport individual sau în echipă în care jucătorii se urmăresc cu arme care au 
ca şi proiectile bile cu gelatină de diverse culori 

Cel mai periculos joc!. Supravieţuitorul era premiat cu încă un mi- 
lion de dolari. 

Jodie era un instructor de fitness din Orange County?, California. 
Avea un corp trăsnet doar în bikini, deşi acum formele-i erau as- 
cunse de hainele căptuşite. Avea părul lung şi blond și o inteligență 
ageră pe care-o ascunsese pentru a se putea înscrie la emisiune. Fie- 
care concurent se încadra într-o anumită tipologie, dar Jodie refuza 
să joace rolul de pițipoancă pe care i-l atribuiseră producătorii. 

La ultimul test de cultură generală pentru puncte şi acoperirea 
lipsurilor, ea şi ceilalți fuseseră întrebaţi dacă stridia era un peşte, o 
moluscă sau o maşină. În calitatea ei de blondă stereotipică a emi- 
siunii, trebuia să spună că era o mașină. 

„Doamne!“ 

N-avea cum să trăiască ştiind că spusese o asemenea prostie 
odată ce ajungea înapoi în civilizaţie. 

De când cu circul stârnit de acel test, producătorii începuseră să 
facă aluzii tot mai evidente că trebuia să plece. Le dăduse ocazia s-o 
elimine când îi intrase nişte cenuşă în ochi și nu reuşise să meargă 
prin foc. Ceilalți membri ai tribului se strânseseră în jurul focului, 
cu expresii solemne pe fețe, iar Sy Paris intonase teatral ordinul de 
a părăsi tabăra şi de a-și face intrarea în Valhalla. 

„Doamne!“ 

În timp ce se îndepărta de focul de tabără, o cuprinse furia pe ea 
însăși pentru că nu trecuse proba. Dar tot avea o anume vioiciune 
în mers. După doar câteva săptămâni alături de nebunii ăia, era bu- 
curoasă să plece de pe insulă. Era un loc de o frumuseţe dură, dar 
se săturase de intrigile, manipularea şi mârşăvia generală la care 


! The Most Dangerous Game, nuvelă a scriitorului american Richard Connell 
(1893-1949), publicată în 1924, în care un vânător american ajunge să fie vânat 
de un oligarh rus 


2 Comitat din California, cunoscut pentru plajele sale 

trebuia să recurgă un concurent pentru a avea dubioasa onoare de 
a fi vânat ca un câine turbat. 

Dincolo de „Poarta spre Valhalla“, un arbore făcut din bucăţi 
de plastic care imitau oasele de balenă, era o rulotă mare care găz- 
duia echipa de producţie. În timp ce concurenții locuiau în corturi 
din piei şi mâncau gândaci, echipa de producţie se bucura de căl- 
dură, paturi confortabile şi mâncare sofisticată. Odată ce un concu- 
rent era eliminat din joc, petrecea noaptea în rulotă până când 
venea un elicopter şi-l lua de pe insulă în dimineaţa următoare. 

- Ghinion, spuse Andleman, care o întâmpină la ușă. Andleman 
era absolut adorabil, spre deosebire de tiranicul său şef. 

- Da, mare ghinion, ce să zic. Duşuri calde. Mese calde. Telefoane 
mobile. 

- Avem de-astea chiar aici. 

Ea aruncă o privire şi observă cât de confortabil era interiorul 
rulotei. 

- Am observat, spuse ea. 

- Ala de-acolo e patul tău, spuse el. Fă-ţi o băutură de la bar, şi 
vezi că este un pateu extraordinar de bun în frigider, o să te-ajute să 
te relaxezi. Mă duc să-l ajut pe Sy. Tu fă-ţi de cap. 

- Mersi, aşa o să fac. 

Se duse la bar şi-şi făcu un martini cu gin Beefeater!, simplu. 
Pateul era într-adevăr delicios, aşa cum fusese lăudat. Abia aştepta 
să ajungă acasă. Foştii concurenţi făceau turul talk-show-urilor și 
aruncau cu noroi în cei pe care îi lăsaseră în urmă. Bani câștigați 
uşor. Se întinse într-un scaun comod. După câteva minute, alcoolul 
o adormi. 

Se trezi tresărind. În somn, auzise nişte țipete ascuţite, ca sune- 
tele scoase de păsările marine care se adunau în stoluri sau de copii 
pe un teren de joacă, pe un fundal de ţipete şi strigăte. 

„Ciudat.“ 


' Marcă de gin distribuită în Marea Britanie, lansată în 1876 

Se ridică, se duse la uşă și ascultă. Se întreba dacă Sy găsise o altă 
cale de a o umili. Poate că-i pusese pe ceilalți să pornească un dans 
sălbatic în jurul focului. 

Merse cu paşi repezi pe cărarea care ducea spre plajă. Zgomotul 
începu să se audă mai puternic, mai haotic. Se întâmpla ceva groaz- 
nic. Erau ţipete de teamă și de durere, nu de încântare. Mări viteza 
și trecu în goană prin „Poarta spre Valhalla“. Ceea ce văzu semăna 
cu o scenă dintr-o reprezentare a Iadului a lui Hieronymus Boschl. 

Concurenţii şi membrii echipei de filmare erau atacați de crea- 
turi hidoase care păreau pe jumătate oameni, pe jumătate animale. 
Atacatorii sălbatici rânjeau, trăgeau de victime și le sfâșiau cu un- 
ghiile şi cu dinţii. 

Îl văzu căzând pe Sy, apoi pe Randy. Recunoscu câteva cadavre 
care zăceau mutilate şi pline de sânge pe plajă. În lumina pâlpâi- 
toare a focului, Jodie văzu că atacatorii aveau părul lung, alb şi mur- 
dar până la umeri. Feţele lor nu semănau cu nimic din ce văzuse 
Jodie vreodată. Erau nişte măşti cumplite, contorsionate. 

O creatură ţinea strâns în mână un braţ smuls pe care-l ducea la 
gură. Jodie nu se putu stăpâni şi ţipă... iar celelalte creaturi îşi între- 
rupseră festinul spurcat şi o priviră cu nişte ochi arzători, care stră- 
luceau cu un roșu-aprins. 

Îi veni să vomite, dar creaturile se îndreptau spre ea, cu pas întins, 
dintr-o poziție ghemuită. 

Fugi, vrând să scape cu viaţă. 

Primul său gând fu s-o ia spre rulotă, dar avea suficientă minte 
încât să-şi dea seama că acolo avea să fie captivă. 

Se îndreptă spre terenul stâncos înalt, cu creaturile amușinându-i 
în urmă precum copoii. În întuneric, își pierdu echilibrul și căzu 
într-o fisură, dar fără să-şi dea seama, accidentul îi salvă viaţa. 


! Pictor renascentist neerlandez (cca 1450-1516), cunoscut pentru picturile 
sale groteşti care ilustrează îndeosebi natura păcătoasă a omului 

Jodie îşi spărsese capul în cădere. Îşi recăpătă cunoştinţa la un 
moment dat şi i se păru că aude voci aspre şi focuri de armă. Apoi 
leşină din nou. 

Încă zăcea inconștientă în fisură în dimineaţa următoare, când 
sosi elicopterul. După ce echipa scrutase toată insula şi o găsise în 
sfârşit pe Jodie, făcu o descoperire uluitoare. 

Toţi ceilalți dispăruseră. 


2 


MONEMVASIA, PELOPONEZ, GRECIA 


ÎN COSMARUL SĂU recurent, Angus MacLean era un ţap pri- 
ponit urmărit de un tigru flămând ai cărui ochi galbeni îl fixau cu 
privirea din umbrele junglei. Mârâitul slab se auzi în cele din urmă 
tot mai tare, până când îl asurzi. Apoi tigrul se repezi asupra lui. Îi 
simţea duhoarea respirației, colții ascuţiţi înfigându-se în gâtul lui. 
Se chinui să scape din frânghia legată în jurul gâtului, într-o încer- 
care inutilă de a fugi. Behăitul lui jalnic, îngrozit, se preschimbă 
într-un geamăt disperat... şi se trezi, leoarcă de sudoare rece, respi- 
rând greoi şi cu cearşafurile mototolite ude de transpiraţie. 

MacLean se ridică împleticindu-se din patul său îngust şi trase 
jaluzelele. Lumina soarelui din Grecia inundă pereţii văruiți ai încă- 
perii care fusese chilia unui călugăr. Își puse niște pantaloni scurți 
şi un tricou şi ieşi clipind din cauza strălucirii mării de safir. Bu- 
buitul inimii sale se linişti. 

Respiră adânc, inhalând mireasma florilor sălbatice care încon- 
jurau mănăstirea din stuc cu două niveluri. Aşteptă să i se oprească 
tremuratul mâinilor, apoi porni în drumeţia de dimineaţă, care se 
dovedise a fi cel mai bun antidot pentru nervii săi făcuţi ferfeniță. 

Mănăstirea era construită în umbra unei stânci masive, de 
câteva zeci de metri înălțime, pe care ghidurile turistice o descriau 
adeseori drept „Gibraltarul Greciei . Pentru a ajunge în vârf, urcă pe 

o potecă ce trecea peste vârful unui zid străvechi. Cu câteva secole 
inainte, locuitorii orașului de la poalele stâncii se retrăgeau pe para- 
pete pentru a se apăra de invadatori. Din satul care găzduise odini- 
oară toată populaţia insulei pe durata asediilor mai rămăseseră doar 
nişte ruine. 

De la înălțimea impunătoare a temeliei dărăpănate a unei bise- 
rici bizantine, MacLean vedea la kilometri întregi depărtare. Câteva 
bărci de pescuit colorate erau ieșite în larg. Totul părea liniştit. 
MacLean știa că acest ritual de dimineaţă îi dădea falsa impresie că 
era în siguranță. Oamenii care îl vânau nu aveau să-şi dezvăluie 
identitatea până nu-l omorau. 

Umblă pe furiş pe lângă ruine, ca un spirit rătăcit, apoi cobori pe 
zid şi-şi croi drum înapoi spre sufrageria de la nivelul al doilea al 
mănăstirii. Mănăstirea din secolul al XV-lea era una dintre clădirile 
tradiționale pe care guvernul grec le folosea drept pensiuni. MacLean 
işi făcuse un obicei din a merge să ia micul dejun după ce toți ceilalți 
turişti plecau să viziteze împrejurimile. 

Tânărul care făcea curat în bucătărie zâmbi şi spuse: 

- Kali mera’, doctore MacLean. 

- Kali mera, Angelo, răspunse MacLeane. Îi ciocăni ușor fruntea 
cu degetul. Ai uitat? 

Lui Angelo i se luminară ochii. 

- Da. Îmi pare foarte rău, domnule MacLean. 

- E în regulă. Să mă scuzi că te tot bat la cap cu cererile mele ciu- 
date, spuse MacLean, cu accentul său scoțian uşor. Dar așa cum am 
mai spus, nu vreau să creadă oamenii că le pot vindeca stomacurile 
deranjate şi durerile de burtă. 

- Neh.2 Da, desigur, domnule MacLean. Înţeleg. 

Angelo aduse un bol cu căpşuni proaspete, pepene galben şi ia- 
urt grecesc cremos cu miere din zonă şi nuci, și o ceaşcă de cafea 
neagră cu mult lapte. Angelo era tânărul călugăr care servea drept 


! „Bună ziua“ (gr.) 
2 „Da“ (gr.) 

îngrijitorul de serviciu. Abia trecuse de treizeci de ani, avea părul creţ 
și închis la culoare şi un chip frumos, care avea de obicei întipărit pe 
el un zâmbet senin. Era o combinaţie de îngrijitor, bucătar şi gazdă. 
Purta haine de lucru obișnuite, iar singurul semn al legământului său 
cu cele sfinte era frânghia legată lejer în jurul brâului. 

Cei doi oameni legaseră o prietenie trainică în săptămânile în 
care MacLean fusese oaspete acolo. În fiecare zi, după ce Angelo 
termina munca de la micul dejun, vorbeau pe tema lor de discuţie 
comună, civilizația bizantină. 

MacLean ajunsese la studiile istorice căutând o distragere de la 
munca asiduă de cercetător în chimie. Cu ani în urmă, studiile îl 
duseseră la Mistras!, centrul de odinioară al lumii bizantine. Um- 
blase prin Peloponez şi dăduse de Monemvasia. Un drum pavat 
îngust, flancat de mare, era singurul punct de acces în sat, un labi- 
rint de străzi înguste și alei aflate de cealaltă parte a zidului, a cărui 
„singură poartă“ dăduse oraşului numele. MacLean fusese vrăjit 
de frumuseţea locului. Jurase să se întoarcă într-o bună zi, şi nu se 
gândise niciodată că atunci când avea s-o facă, avea să fugă ca să 
scape cu viaţă. 

Proiectul fusese atât de inofensiv la început. MacLean predase 
chimie avansată la Universitatea din Edinburgh când i se oferise o 
slujbă de vis, care-i permitea să facă munca de cercetare pură pe 
care o adora. Acceptase postul şi-şi luase concediu. Se îngropase în 
muncă, dispus să suporte orele lungi şi secretomania. Conducea 
una dintre cele câteva echipe care se ocupau de enzime, proteinele 
complexe care produceau reacţii biochimice. 

Oamenii de ştiinţă din Proiect erau izolaţi în dormitoare con- 
fortabile, în zona rurală a Franţei, şi aveau puţine legături cu lumea 
exterioară. Un coleg descrisese în glumă munca lor de cercetare ca 
fiind „Proiectul Manhattan“?2. 


! Oraș din regiunea Peloponez a Greciei 


2 Proiectul secret de dezvoltare a bombei atomice, desfășurat în timpul celui 
de-al Doilea Război Mondial 

Izolarea nu reprezenta o problemă pentru MacLean, care era bur- 
lac și nu avea rude apropiate. Salariul exorbitant şi condiţiile exce- 
lente de muncă reprezentau o compensație mai mult decât adecvată. 

Apoi, Proiectul luase o turnură tulburătoare. Când MacLean și 
ceilalți începură să pună întrebări, li se spuse să nu-și facă probleme. 
In schimb, fură trimiși acasă și li se spuse să aştepte pur şi simplu 
până când rezultatele muncii lor aveau să fie analizate. 

În loc să meargă acasă, MacLean se dusese în Turcia, ca să stu- 
dieze ruine. Când se întorsese după câteva săptămâni în Scoţia, ro- 
botul telefonului său înregistrase câteva apeluri şi un mesaj ciudat 
pe telefon din partea unui fost coleg. Omul de știință întreba dacă 
MacLean citise ziarul şi-l ruga să-l sune urgent. MacLean încercase 
să ia legătura cu omul, dar aflase că acesta fusese ucis cu câteva zile 
inainte într-un accident de maşină, iar şoferul fugise de la locul 
accidentului. 

Mai târziu, când MacLean se uita prin maldărul de corespon- 
denţă, găsi un pachet pe care omul de ştiinţă îl trimisese înainte să 
moară. Plicul gros era plin de tăieturi din ziare care descriau o serie 
de morţi accidentale. Pe măsură ce le citea, pe MacLean îl trecură 
fiorii pe şira spinării. Toate victimele erau oameni de ştiinţă care 
lucraseră alături de el la Proiect. 

Mâăzgălit pe un bilet ataşat era avertismentul sever: „Fugi sau mori!“ 

MacLean își dorise să creadă că accidentele erau coincidente, 
deşi această idee îi contrazicea instinctul de om de știință. Apoi, la 
câteva zile după ce citise tăieturile din ziare, un camion încercase 
să-i scoată Mini Cooper-ul de pe șosea. Ca printr-un miracol, scă- 
pase cu doar câteva zgârieturi. Dar îl recunoscuse pe şoferul cami- 
onului drept unul dintre paznicii tăcuţi care-i păziseră pe cercetătorii 
de la laborator. 

Ce prost fusese. 

MacLean ştia că trebuia să fugă. Dar unde? Se gândise la 
Monemvasia. Era o destinaţie populară de vacanţă pentru grecii 


28 CLIVE CUSSLER 


de pe continent. Majoritatea străinilor care vizitau stânca veneau 
doar în excursii de o zi. Şi el era în aceeaşi situaţie. 

În timp ce MacLean se gândea la evenimentele care-l aduseseră 
acolo, Angelo veni la el cu un exemplar din International Herald 
Tribune!. Călugărul avea ceva treabă, dar avea să se întoarcă într-o 
oră. MacLean aprobă din cap şi-şi sorbi cafeaua, savurându-i gustul 
puternic şi amar. Trecu peste ştirile obişnuite despre crize economice 
şi politice. Apoi îi atrase atenţia un titlu din ştirile internaţionale 
pe scurt: 


„SUPRAVIEŢUITORUL SUSŢINE CĂ MONŞTRII AU UCIS 
CONCURENȚII ŞI ECHIPA TEHNICĂ A EMISIUNII TV“ 


Locul faptei era o insulă scoțiană din arhipelagul Orkney. Curios, 
citi articolul. Avea doar câteva paragrafe, dar după ce-l termină, 
începură să-i tremure mâinile. Citi din nou articolul până când cu- 
vintele deveniră neclare. 

„Dumnezeule mare“, se gândi el. „S-a întâmplat ceva groaznic.“ 

Împături ziarul și ieşi, stând în lumina liniștitoare a soarelui, şi 
luă o hotărâre. Avea să se întoarcă acasă şi să vadă dacă reușea să 
convingă pe cineva să-i creadă povestea. 

MacLean se îndreptă către poarta oraşului şi luă un taxi spre 
terminalul de feriboturi de pe drumul pavat, de unde cumpără un 
bilet pentru hidropterul spre Atena de a doua zi. Apoi se întoarse în 
camera lui şi-şi împachetă cele câteva bunuri. Ce urma să facă? Se 
hotărî să țină cont de rutina obișnuită în ultima zi, merse la o cafe- 
nea în aer liber şi-şi comandă un pahar înalt de limonadă. Era cap- 
tivat de ziar când îşi dădu seama că vorbea cineva cu el. 

Ridică privirea şi văzu o femeie căruntă, cu o bluză și pantaloni 
înfloraţi din poliester, stând lângă masa lui şi ţinând în mână un 
aparat de fotografiat. 


! Ediţia europeană, înființată în 1887 la Paris, a ziarului american New York 
Herald, cunoscut astăzi drept New York Times 

- Îmi cer scuze că vă întrerup, spuse femeia, cu un zâmbet dră- 
puț. V-ar deranja? Eu şi soțul meu... 

Turiştii îi cereau adesea lui MacLean să imortalizeze momente 
din excursiile lor. Era înalt şi deşirat, iar ochii săi albaștri şi claia de 
păr îl făceau să iasă în evidenţă faţă de grecii mai scunzi și cu pielea 
mai închisă la culoare. 

Un om stătea la o masă din apropiere, zâmbindu-i lui MacLean 
cu dinţii mari din faţă. Faţa lui pistruiată era roşie ca sfecla de la 
prea mult soare. MacLean aprobă din cap şi luă aparatul de foto- 
grafiat din mâna femeii. Făcu repede câteva poze cuplului şi-i dădu 
lemeii aparatul înapoi. 

- Mulţumesc tare mult! spuse femeia, pe un ton exuberant. Habar 
n-aveţi cât înseamnă pentru noi să avem pozele astea în albumul 
nostru de călătorii. 

- Sunteţi americani? întrebă MacLean. Nevoia de-a vorbi în en- 
pleză pe care-o simţea îi învinse ezitarea de a deschide o conver- 
saţie cu oricine. Abilitățile de comunicare în limba engleză ale lui 
Angelo erau limitate. 

Femeia radia. 

- E atât de evident? Încercăm din răsputeri să ne amestecăm 
printre localnici. 

Poliesterul galben cu roz nu era un element de vestimentaţie ti- 
pic grecesc, după părerea lui MacLean. Soţul femeii purta o cămașă 
albă din bumbac, fără guler şi un chipiu negru de căpitan, de genul 
celor vândute cu precădere turiştilor. 

- Am venit cu hidropterul, spuse bărbatul, cu glas tărăgănat, ri- 
dicându-se de pe scaun. Îşi lipi palma umedă de a lui MacLean. Măi 
să fie, ce mai călătorie. Sunteţi englez? 

MacLean îi răspunse cu o privire îngrozită. 

- A, nu, sunt scoţian. 

- lo-s jumătate scotch, jumătate suc acidulat!, spuse bărbatul, cu 
rânjetul lui de cal. Scuze de confuzie. Io-s din Texas. Cred c-ar fi ca 
şi cum dumneavoastră aţi crede despre noi că suntem din Oklahoma. 


' Joc de cuvinte intraductibil între „Scottish“ şi „Scotch“, whisky-ul scoţian 

MacLean se întreba de ce toţi texanii pe care-i întâlnise vorbeau 
de parcă toată lumea avea probleme cu auzul. 

- N-aș fi crezut niciodată că sunteți din Oklahoma, spuse MacLean. 

Începu să se îndepărteze, dar se opri când femeia îi ceru să facă 
o poză împreună cu ei pentru că fusese atât de amabil încât să le 
facă poze. MacLean făcu o poză cu femeia, apoi una cu soţul ei. 

- Mulţumim, spuse femeia. Vorbea mai cizelat decât soţul ei. Ime- 
diat, MacLean află că Gus şi Emma Harris erau din Houston, Texas, 
că Gus lucrase în industria petrolieră, iar ea fusese profesoară de 
istorie, şi-şi împlinise visul de-o viaţă de a vizita leagănul civilizaţiei. 

Le strânse mâinile, le acceptă mulțumirile calde şi porni pe 
strada îngustă. Mergea repede, sperând că nu aveau să-l urmeze, şi 
o luă pe ocolite spre mănăstire. 

MacLean trase jaluzelele, astfel încât camera lui să fie întunecată şi 
răcoroasă. Dormi în perioada cea mai aprigă de căldură a după-amie- 
zii şi apoi se trezi şi se stropi pe față cu apă rece. leşi să ia o gură de 
aer proaspăt și fu surprins să vadă familia Harris stând în apro- 
pierea capelei văruite din curtea mănăstirii. Gus şi soţia lui făceau 
poze cu mănăstirea. Îi făcură cu mâna şi-i zâmbiră când îl văzură, 
iar MacLean ieşi și se oferi să le arate camera lui. Erau impresionați 
de migala cu care fusese făcut parchetul închis la culoare. leşind din 
nou, priviră în sus spre stâncile masive din spatele clădirii. 

- Trebuie să fie minunată priveliştea de-acolo de sus, spuse Emma. 

- E destul de mult de mers pe jos până-n vârf. 

- lo-s un Aggiel. De la Texas A&M. Acum sunt mai mare decât 
eram pe-atunci. Dar, ştiţi ce? O să fac o încercare. 

- Credeţi c-aţi putea să ne arătaţi drumul? îl întrebă Emma pe ` 
MacLean. 

- Îmi pare rău. Plec cu hidropterul mâine-dimineaţă, la prima oră. 

MacLean le spuse că puteau să urce singuri dacă porneau dimi- 
neață devreme, înainte ca soarele să înceapă să ardă prea puternic. 


! Absolvent al Texas A&M University, universitatea cu cei mai mulți studenţi 
din Texas 

- Eşti un scump. 

Emma îl mângâie pe MacLean pe obraz, asemeni unei mame. 
Acesta zâmbea larg, admirându-le curajul, în timp ce-i urmărea în- 
depărtându-se pe cărarea care se întindea de-a lungul digului ma- 
rin din fața mănăstirii. Trecură pe lângă Angelo, care se întorcea 
din oraş. 

Călugărul îl salută pe MacLean, apoi se întoarse să se uite la 
cuplu. 

- l-aţi întâlnit pe americanii din Texas? 

Zâmbetul lui MacLean se transformă într-o încruntătură confuză. 

- De unde ştii cine sunt? 

- Au trecut pe-aici ieri-dimineaţă. Dumneavoastră erați plecat 
la plimbare acolo sus. Arătă spre orașul vechi. 

- Ciudat, s-au comportat de parcă azi ar fi fost prima lor zi aici. 

Angelo ridică din umeri. 

- Poate când o să îmbătrânim o să începem şi noi să uităm. 

Brusc, MacLean începu să sc simtă ca şi țapul priponit din coş- 
marul său. Un gol rece i se formă în stomac. Se scuză şi se întoarse 
in camera lui, unde-şi turnă un pahar zdravăn de ouzo. 

Ce uşor ar fi fost. S-ar fi urcat în vârful stâncii și i-ar fi cerut să 
facă o poză cu ei în apropierea marginii. Un brânci, şi dus ar fi fost. 

„Încă un accident. Încă un om de știință mort.“ 

Nu era mare efort. Nici măcar pentru o profesoară de istorie 
bătrână şi drăguță. 

Scotoci în punga de plastic pe care-o folosea pentru rufele mur- 
dare. Îngropat pe fund era plicul cu tăieturi din ziare care începeau 
să îngălbenească, pe care le împrăștie pe masă. Titlurile erau dife- 
rite, dar subiectul fiecărui articol era același. 


„OM DE ŞTIINŢĂ MORT ÎN ACCIDENT DE MAȘINĂ, 
„OM DE ŞTIINŢĂ UCIS ÎN ACCIDENT DE MAŞINĂ“, „OM 
DE ŞTIINŢĂ ÎȘI OMOARĂ SOȚIA ŞI SE SINUCIDE“, „OM DE 
ŞTIINŢĂ MORT ÎN ACCIDENT DE SCHI“ 

Fiecare dintre victime lucrase la Proiect. Reciti biletul: „Fugi sau 
mori!“ Apoi puse tăietura din Herald Tribune alături de celelalte şi se 
duse la recepţia mănăstirii. Angelo răsfoia un teanc de rezervări. 

- Trebuie să plec, spuse MacLean. 

Angelo părea dărâmat. 

- Îmi pare foarte rău. Cât de curând? 

- Diseară. 

— Imposibil. Nu există hidropter sau autobuz până mâine. 

- Cu toate astea, trebuie să plec, şi îţi cer să mă ajuţi. Mă pot 
revanşa față de tine. 

În ochii călugărului apăru o privire tristă. 

- Aş face asta din prietenie, nu pentru bani. 

- Îmi pare rău, spuse MacLean. Sunt puţin tulburat. 

Angelo nu era un om lipsit de inteligenţă. 

- E din cauza americanilor? 

- Mă caută nişte oameni periculoși. S-ar putea ca americanii să 
fi fost trimişi ca să mă găsească. Am fost prost şi le-am spus că plec 
cu hidropterul. Nu sunt sigur dac-au venit singuri. S-ar putea să fi 
pus pe cineva de pază la poartă. 

Angelo aprobă din cap. 

- Vă pot duce cu barca până pe continent. Apoi o să aveţi nevoie 
de o maşină. 

- Speram să poți tu să-mi faci rost de una, spuse MacLean. Îi dădu 
lui Angelo cardul său de credit, pe care încercase să nu-l folosească, 
fiind conştient că putea fi urmărit. 

Angelo sună la firma de închiriat maşini de pe continent. Vorbi 
câteva minute, apoi închise telefonul. 

- Am rezolvat totul. O să lase cheile în maşină. 

- Angelo, nu ştiu cum te-aş putea răsplăti. 

- Nu plătiţi nimic. Daţi un dar mare data viitoare când sunteţi 
la biserică. 

MacLean luă o cină uşoară la o cafenea izolată, unde se trezi 
uitându-se cu teamă la celelalte mese. Seara trecu fără incidente. Pe 

drumul înapoi spre mănăstire, se uita mereu în spate. Aşteptarea 
era chinuitoare. Se simțea prizonier în propria cameră, dar își rea- 
mintea că zidurile aveau cel puţin treizeci de centimetri grosime, 
iar uşa putea face față unui berbece. 

La câteva minute după miezul nopţii, auzi un ciocănit uşor în ușă. 

Angelo îi luă geanta și-l conduse de-a lungul digului marin spre 
o serie de trepte care duceau în jos spre o platformă din piatră folo- 
sită de înotători pentru sărituri. La lumina unei lanterne electrice, 
MacLean văzu o bărcuţă cu motor legată de platformă. Urcară în 
barcă. Angelo se întindea după parâma de acostare când începură 
să se-audă paşi uşori pe trepte. 

- Plecaţi într-o croazieră-n miez de noapte? întrebă vocea dulce 
a Emmei Harris. 

- Doar nu credeaţi că doctorul MacLean o să plece fără să-şi ia 
la revedere, spuse soţul ei. 

După surprinderea inițială, MacLean îşi regăsi cuvintele. 

- Ce s-a întâmplat cu accentul dumneavoastră tărăgănat de Texas, 
domnule Harris? 

- A, ăla. Nu e foarte autentic, trebuie să recunosc. 

- Nu-ţi face griji, dragule. A fost destul de bun încât să-l păcă- 
lească pe doctorul MacLean. Deşi trebuie să recunosc c-am avut şi 
puţin noroc, ceea ce ne-a ajutat să ne îndeplinim misiunea. Stă- 
team în cafeneaua aia mică şi drăguță când aţi trecut din întâmplare 
pe-acolo. A fost drăguţ din partea dumneavoastră că ne-aţi lăsat 
să vă facem o poză ca s-o comparăm cu cea din dosar. Nu ne place să 
facem greşeli. 

Soţului ei îi scăpă un hohot de râs asemănător cu acela al unui 
unchi binedispus. 

- Îmi amintesc c-am zis: „Intră-n tinda mea... 


- „păianjenul către musc-a zis“! 


' În original „Step into the parlor, said the spider to the fly“, versuri ale poeziei 
pentru copii The Spider and the Fly, publicată în 1828 de către poeta Mary 
Hewitt (1799-1888) 

Amândoi izbucniră în râs. 

— Aţi fost trimişi de către companie, spuse MacLean. 

- Sunt oameni foarte inteligenţi, spuse Gus. Au știut că cineva 
cu față de gangster v-ar fi atras atenţia. 

- E o greşeală pe care-au făcut-o mulți oameni, spuse Emma, cu 
o notă de tristeţe în voce. Dar ne menţine pe piaţă, nu-i așa, Gus? Ei 
bine, a fost minunată călătoria prin Grecia. Dar toate lucrurile fru- | 
moase au un sfârșit. 


Angelo ascultase conversaţia cu o expresie confuză pe față. Nu 
era conştient de pericolul în care se aflau. Înainte ca MacLean să 
apuce să-l oprească, se întinse şi se apucă să dezlege barca. 

- Ne scuzaţi, spuse el. Trebuie să plecăm. 

Aveau să fie ultimele cuvinte pe care le rostea vreodată. 

Se auzi pocnetul estompat al unui pistol cu amortizor, şi o limbă 
stacojie de foc linse bezna. Angelo se apucă de piept şi scoase un. 
gâlgâit. Apoi se răsturnă din barcă şi căzu în apă. 

- Aduce ghinion să-mpuști un călugăr, draga mea, spuse Gus 
către soţia lui. 

- Nu purta reverendă, spuse ea, pisicindu-se. De unde era să 
ştiut? 

Vocile lor erau dure şi batjocoritoare. 

- Veniţi cu noi, doctore MacLean, spuse Gus. Avem o mașină 
pregătită să vă ducă la un avion al companiei. 

- N-o să mă omorâţi? 

- O, nu, spuse Emma, făcând din nou pe turista inocentă. Ave 
alte planuri cu tine. 

- Nu înţeleg. 

- O să înţelegi, dragule. O să înţelegi. 


3 


ALPII FRANCEZI 


ELICOPTERUL UTILITAR UŞOR Aerospatiale Alouette! care-şi 
croia drum prin adâncile văi alpine părea neînsemnat ca un ţânțar 
in comparaţie cu semeţele piscuri din fundal. Pe măsură ce elicop- 
lerul se apropia de un munte al cărui vârf era împodobit de trei 
cioturi asimetrice, Hank Thurston, care stătea pe locul din faţă al 
pasagerului, îl bătu pe umăr pe omul de lângă el şi arătă cu degetul 
dincolo de acoperișul transparent al carlingii. 

- Ala e Le Dormeur, spuse Thurston, ridicând vocea pentru a se 
[ace auzit peste palele elicei, care loveau aerul. Adormitul. Cică pro- 
llul muntelui seamănă cu chipul unui om care doarme pe spate. 

Thurston era profesor titular de glaciologie la Iowa State Univer- 
sity?. Deşi omul de ştiinţă era trecut de patruzeci de ani, pe chip i 
se citea un entuziasm demn de un băieţandru. În Iowa, Thurston se 
radea pe faţă şi îşi păstra părul tuns îngrijit, dar după câteva zile de 
muncă de teren, începuse să arate ca un pilot care zbura prin sălbă- 
licie. Era un aspect pe care şi-l crea cu ajutorul ochelarilor de soare 
de aviator, lăsându-și părul şaten închis lung, astfel încât să i se vadă 


' Elicopter utilitar proiectat de companiile de inginerie aeronautică SNCASE, 
Sud- Aviation şi Aerospatiale, din Franța 


"Universitatea de stat din lowa, înființată în 1858 

șuvițele cărunte, şi bărbierindu-se rar, astfel încât bărbia să-i fie 
acoperită de ţepi aspri. 

- Licenţă poetică, spuse pasagerul, Derek Rawlins. Văd sprân- 
ceana, nasul și bărbia. Mă duce cu gândul la Bătrânul de pe Munte 
din New Hampshire! înainte să se dărâme, doar că aici profilul e 
orizontal, nu vertical. 

Rawlins era jurnalist la revista Outside?. Se apropia de treizeci 
de ani, iar atitudinea sa optimistă şi sinceră şi barba şi părul blond 
nisipiu tuns îngrijit îl făceau să semene mai mult cu un profesor 
universitar decât Thurston. 

Limpezimea de cristal a aerului crea o iluzie a apropierii, făcând 
să pară că munţii erau la o aruncătură de băț. După câteva ocoluri 
în jurul stâncilor, elicopterul îşi întrerupse cercul leneş, trecând cu 
repeziciune peste o creastă ascuţită și cobori într-un bol natural 
aflat la câţiva kilometri dincolo de munți. Podeaua bazinului mun- ` 
tos era acoperită de un lac aproape perfect rotund. Deși era vară, 
bucăţi de gheaţă mari cât nişte maşini Volkswagen pluteau pe supra- 
faţa ca oglinda. 

- Lac du Dormeur, spuse profesorul. A fost săpat de un ghețar în 
retragere în Era Glaciară şi acum e alimentat de lacuri glaciare. 

- Asta-i cel mai mare martini cu gheaţă pe care l-am văzut vre- . 
odată, spuse Rawlins. | 

Thurston râse. | 

- E limpede ca ginul, dar n-o să dai de vreo măslină pe fund. 
Construcţia aia mare şi pătrată săpată în munte, într-o parte a 
ghețarului, e centrala de energie. Cel mai apropiat oraș e în cealaltă 


parte a lanțului muntos. 


l! Serie de cinci stânci din granit, asemănătoare cu chipul unui bătrân, aflate pe 
Cannon Mountain, un munte din New Hampshire, Statele Unite. Stâncile aveau 
12 metri înălțime şi 7,6 metri lățime. S-au prăbuşit în 2003 


2 Revistă americană de călătorii şi aventuri, publicată pentru prima oară în 1977 

Elicopterul trecu pe deasupra unui vas lat, cu aspect rezistent, 
ancorat în apropierea lacului. Din puntea navei ieşeau macarale 
şi ghiuri. 

- Ce se întâmplă acolo jos? întrebă Rawlins. 

- Un fel de proiect arheologic. Barca trebuie să fi venit pe râul 
care asanează lacul. 

- O să mă uit mai încolo, spuse Rawlins. Poate reuşesc să-i smulg 
editorului meu o primă dacă mă întorc de-aici cu două articole la 
prețul unuia. 

Aruncă o privire în față către un ghețar lat care umplea golul 
dintre doi munți. 

- Măi să fie! Cred că ăla-i ghețarul nostru. 

- Mda. La Langue du Dormeur. „Limba Adormitului . 

Elicopterul trecu peste râul de gheață care curgea în josul unei 
văi largi spre lac. Poalele aspre ale muntelui, acoperite de zăpadă, 
incadrau ghețarul de ambele părți, dându-i forma unui vârf ro- 
lunjit. Marginile câmpului glaciar erau zimțate în locurile în care 
cursul apei întâlnea crevase şi râpe. Gheaţa avea o nuanţă albăs- 
Iruie şi era crăpată la suprafaţă ca şi limba unui căutător de aur 
pierdut prin pustie. 

Rawlins se aplecă în față să vadă mai bine. 

- Adormitul ar trebui să treacă pe la un doctor. Are o gingivită 
nasoală. 

- Cum spuneai, licenţă poetică. Stai aşa. Ne pregătim de aterizare. 

Elicopterul trecu repede peste marginea din față a ghețarului, 
iar pilotul îl întoarse încet, pregătindu-l de aterizare. Câteva mo- 
mente mai târziu, picioarele elicopterului atinseră un petic maro- 
niu de iarbă aflat la câteva sute de metri de lac. 

Thurston îl ajută pe pilot să descarce câteva cutii din elicopter 
și-i propuse lui Rawlins să-şi dezmorțească picioarele. Reporterul 
se indreptă spre marginea apei. Lacul era cufundat într-o linişte ne- 
pimânteană. Nicio undă de aer nu tulbura suprafața, care părea 

suficient de dură încât să poată fi traversată pe jos. Aruncă o piatră 
pentru a se asigura că lacul nu era îngheţat bocnă. 

Privirea lui Rawlins se mută dinspre undele tot mai mari spre 
barca ancorată la patru sute de metri de țărm. Recunoscu imediat 
culoarea turcoaz a cocii. Întâlnise vase de culoare asemănătoare 
când plecase să se documenteze pentru articole. Chiar şi fără lite- 
rele NUMA scrise îngroşat cu negru pe cocă, ştia că barca aparţinea 
Agenţiei Naţionale pentru Studii Subacvatice şi Marine. Se întreba 
ce căuta un vas al NUMA în acest loc izolat, la mare depărtare de 
cel mai apropiat ocean. 

În mod sigur această întâmplare i-ar fi furnizat un subiect neaş- 
teptat, dar trebuia să aștepte. Îl chema Thurston. Un Citroën 2C 
şifonat se îndrepta hurducăind spre elicopterul parcat, într-un nor 
de praf. Mașina mărunţică se opri brusc şi un bărbat care semăna 
cu un căpcăun ieşi din partea şoferului ca o creatură dintr-un ou 
diform. Era scund şi oacheş, cu o barbă neagră şi păr lung. 

Omul îi scutură zdravăn mâna lui Thurston. 

- Ne bucurăm că v-aţi întors, Monsieur le professeur!. lar dum- 
neavoastră trebuie să fiți jurnalistul, Monsieur Rawlins. Eu sunt 
Bernard LeBlanc. Bine ați venit. 

- Vă mulţumesc, doctore LeBlanc. Așteptam cu nerăbdare să vă 
vizitez. Abia aştept să văd ce treabă grozavă aţi făcut aici. 

- Haideţi, atunci, spuse LeBlanc, apucând geanta reporterului. 
Ne aşteaptă Fifi. 

— Fifi? Rawlins se uită în jur, de parcă s-ar fi aşteptat să vadă vreo 
dansatoare de la Folies Bergere?. 

Thurston arătă glumeţ cu degetul spre Citroen. 

— Fifi e numele maşinii lui Bernard. 

— Şi de ce să nu dau maşinii mele un nume de femeie? întrebă 
LeBlanc cu o expresie de indignare prefăcută. Este credincioasă 


harnică. Şi frumoasă în felul ei. 


! „Domnule profesor“ (fr.) 


2 Celebru cabaret parizian deschis în 1869 

- Mie mi-e suficient, spuse Rawlins. Merse în urma lui LeBlanc la 
Citroen şi urcă pe bancheta din spate. Cutiile cu provizii erau legate 
de suportul pentru bagaje de pe capotă. Ceilalţi oameni urcară în 
față, iar LeBlanc o conduse pe Fifi spre baza muntelui care flanca 
partea dreaptă a ghețarului. În timp ce mașina își începea urcușul 
pe un drum pietruit, elicopterul decolă, se ridică deasupra lacului și 
dispăru după creasta înaltă. 

- Cunoașteţi munca de cercetare de la observatorul nostru sub- 
glaciar, Monsieur Rawlins? întrebă LeBlanc, uitându-se peste umăr. 

- Spuneţi-mi Deke. Știu că l-aţi instalat într-un mod asemănător 
cu cel de sub ghețarul Svartisen! din Norvegia. 

- Corect, interveni Thurston. Laboratorul din Svartisen e la 213 
metri sub gheaţă. Al nostru e aproape la 243. În ambele locuri, apa 
din ghețarul care se topeşte e adunată într-o turbină pentru a pro- 
duce energie hidroelectrică. Atunci când inginerii au perforat con- 
ductele de apă, au săpat un tunel în plus pe sub ghețar ca să ne 
păzduiască observatorul. 

Maşina intrase într-o pădure de pini piperniciţi. LeBlanc con- 
ducea pe poteca îngustă cu o aparentă nesăbuinţă. Roţile erau la 
doar câteva centimetri de prăpăstii colosale. Pe măsură ce panta 
devenea abruptă, micuțul şi rezistentul motor al Citroenului în- 
cepu să tușească. 

- Se pare că vârsta lui Fifi își spune cuvântul, spuse Thurston. 

- Important e curajul ei, răspunse LeBlanc. Cu toate acestea, se 
tărau în ritmul unei țestoase când ajunseră la capătul drumului. 
(Coborâră din mașină, iar LeBlanc dădu fiecăruia dintre ei un ham 
pentru umăr, punându-și şi el unul. De fiecare ham era agăţată o 
cutie cu provizii. 

Thurston îşi ceru scuze. 


' Este vorba, de fapt, despre doi ghețari cu suprafaţa totală de 369 de kilometri 
pătraţi, din partea de nord a Norvegiei. 

- Îmi pare rău că te-am recrutat pe post de şerpaş. Am trimis cu 
elicopterul provizii pentru întreaga perioadă de trei săptămâni pe 
care o vom petrece aici, dar am consumat fromage’? şi vin mai rapid 
decât ne aşteptam şi am profitat de ocazia vizitei tale ca să mai adu- 
cem câte ceva. 

- Nicio problemă, spuse Rawlins, cu un zâmbet larg, binevoi- 
tor, aranjând cu grijă greutatea astfel încât să-i fie ușoară pe umeri. 
Am mai cărat provizii spre colibele de pe White Mountains?, din 
New Hampshire, înainte să devin un conţopist cu mâinile pătate 
de cerneală. 

LeBlanc mergea înainte pe o cărare care se ridica vreo nouăzeci 
de metri printre pini deşirați. Deasupra lizierei, pământul se întărea, 
transformându-se în întinderi plate de stâncă. Stâncile erau date cu 
dâre groase de vopsea galbenă la tub, pentru a marca traseul. Curând, 
panta deveni mai abruptă și mai fină, acolo unde stâncile fuseseră 
lustruite de mii de ani de activitate glaciară. Apa din scurgere făcea 
suprafața tare să fie alunecoasă şi greu de traversat. Din când în 
când treceau peste crevase acoperite de zăpadă udă. 

Reporterul gâfâia din cauza oboselii şi a înălțimii. Oftă de ușu- 
rare când se opriră în sfârşit pe un strat de lângă un zid de rocă nea- 


gră care urca într-un unghi aproape vertical. Erau la aproape şase 


sute zece metri deasupra lacului, care strălucea în razele soarelui de 
după-amiază. Ghețarul nu se mai vedea, ascuns după o ridicătură, 
dar Rawlins simţea frigul pur pe care-l emana, de parcă ar fi lăsat 
cineva uşa de la frigider deschisă. 

Thurston arătă spre o deschizătură rotundă săpată în beton la 
baza stâncii verticale. 

- Bun venit în Palatul de Gheaţă. 

— Parc-ar fi un apeduct de scurgere, spuse Rawlins. 


1 „Brânză“ (fr.) 
2 Lanţ muntos care ocupă un sfert din teritoriul statului New Hampshire 

Thurston râse şi se ghemui, ferindu-şi capul în timp ce mergea 
înainte într-un tunel din metal ondulat cu diametrul de aproxima- 
tiv un metru și jumătate. Ceilalţi îl urmară, mergând aplecaţi, așa 
cum îi obligau rucsacurile. Pasajul se termină după vreo treizeci de 
metri, ducând într-un tunel slab luminat. Pereţii portocalii, umezi 
şi lucioşi, din rocă metamorfică, erau acoperiți de dungi negre ale 
mineralelor mai închise la culoare. 

Rawlins privea în jur, uluit. 

- Ai putea să bagi un camion pe-aici. 

Și ar fi rămas şi loc. 

- Are nouă metri înălțime şi nouă metri lățime, spuse Thurston. 

- Păcat că nu aveam cum s-o înghesuim pe Fifi prin apeductul 
ăla, spuse Rawlins. 

- Ne-am gândit la lucrul ăsta. E o intrare suficient de mare pen- 
tru o mașină în apropierea centralei de energie, dar lui Bernie îi e 
teamă că Fifi s-ar putea lovi dac-ar alerga prin tunelurile astea. 

- Fifi are o constituţie foarte delicată, spuse LeBlanc, fornăind. 

Francezul deschise un seif de plastic lipit de un perete. Distribui 
cizme de cauciuc şi căști cu lanterne frontale de mineri. 

Câteva minute mai târziu, intrară în tunel, zgomotul cizmelor 
lor răsunând din pereţi. În timp ce înaintau cu greu, Rawlins miji 
ochii pentru a privi în întunericul de dincolo de raza lanternei de 
pe capul său. 

- Nu e tocmai Great White Wayl. 

- Compania de energie electrică a pus lumini când a perforat 
pe-aici. Multe dintre becurile-alea defecte n-au fost înlocuite. 

- Probabil că vi s-a mai pus întrebarea asta, dar ce v-a motivat să 
vă apucaţi de glaciologie? întrebă Rawlins. 

- Nu e prima oară când aud întrebarea asta. Lumea e de părere 
că glaciologii sunt cam ciudaţi. Studiem mase enorme şi lente de 


Secţiune din celebrul cartier newyorkez din zona Broadway, cunoscută pen- 
tru luminile sale puternice 

gheaţă cărora le ia secole întregi ca să ajungă undeva. Nu prea e 
treabă de oameni mari, nu-i așa, Bernie? 

- Poate că nu, dar am cunoscut cândva o eschimoasă drăguță 
în Yukon. 

- Ai vorbit ca un glaciolog adevărat, spuse Thurston. Avem în 
comun dragostea pentru frumos şi dorinţa de a fi în aer liber. Mulţi 
dintre noi am fost sedușşi să ne apucăm de meseria asta de primul 
moment uluitor în care-am văzut un câmp glaciar. Făcu un gest spre 
pereţii tunelului. Deci e oarecum ironic că petrecem săptămâni la 
rând sub ghețar, departe de lumina soarelui, ca nişte cârtiţe. 

- Uite ce mi-a făcut mie, spuse LeBlanc. Temperatură constantă 
de 1,6 grade Celsius şi umiditate de sută la sută. Eu eram înalt și 
blond, dar m-am făcut mic și-am devenit un animal blănos. 

— Eşti un animal scund și blănos de când te ştiu eu, spuse Thurston. 
Suntem aici câte trei săptămâni, şi sunt de acord că ajungem să se- 
mănăm cu nişte cârtiţe. Dar chiar şi Bernie o să fie de acord că sun- 
tem norocoşi. Majoritatea glaciologilor observă un câmp glacial doar 
de deasupra. Noi putem să mergem să-i gâdilăm miezul. 

- Care este, mai exact, natura experimentelor dumneavoastră? 
întrebă Rawlins. 

- Efectuăm un studiu pe o durată de cinci ani cu privire la miş- 
carea ghețarilor şi la modul în care afectează rocile peste care alu- 
necă. Sper că o să poți să faci descrierea asta să sune ceva mai palpitant 
când o să scrii articolul. 

- N-o să fie prea greu. Având în vedere interesul față de încălzi- 
rea globală, glaciologia a devenit un subiect fierbinte. 

- Aşa am auzit și eu. Ar fi și cazul să-i fie recunoscută impor- 
tanța. Gheţarii sunt afectați de climă, deci ne pot spune cu o eroare 
de doar câteva grade cum era temperatura pe Pământ acum câteva 
mii de ani. Pe lângă asta, ei declanşează schimbări la nivelul climei. 
Ah, iată-ne ajunşi la Clubul Adormitului. 


! Teritoriu din nord-vestul Canadei, rămas celebru în istorie pentru goana 
după aur din secolul al XIX-lea 

Patru clădiri mici care semănau cu nişte rulote stăteau una lângă 
alta într-o arcadă săpată în zid. 

Thurston deschise ușa celei mai apropiate clădiri. 

- Tot confortul de acasă, spuse el. Patru dormitoare cu spațiu 
pentru opt cercetători, bucătărie, baie cu duş. În mod normal, am 
cu mine un geolog și alți oameni de știință, dar acum avem o echipă 
de bază care constă, pe lângă mine, în Bernie, un tânăr asistent de 
cercetare de la Universitatea din Uppsalal. Poţi să laşi proviziile alea 
aici. Suntem cam la jumătate de oră de mers pe jos de laborator. 
Avem legături telefonice între intrare, tunelul de cercetare şi labo- 
rator. Ar fi bine să îi anunţ pe tipii de la observator că am revenit. 

Ridică telefonul de pe perete şi spuse câteva cuvinte. Zâmbetul i 
se transformă într-o încruntătură nedumerită. 

- Repetaţi. Ascultă atent. Bun, venim imediat. 

- S-a întâmplat ceva, domnule profesor? întrebă LeBlanc. 

Thurston se încruntă. 

- Tocmai am vorbit cu asistentul meu de cercetare. E incredibil! 

- Quest-ce que cest?? 

Thurston avea o expresie de uluire pe faţă. 

- Spune c-a găsit un om înghețat, sub gheaţă. 


' Universitatea din Uppsala, Suedia, a fost înfiinţată în 1477, fiind considerată 
un etalon al educaţiei de calitate superioară 


? „Ce este?“ (fr.) 


LA ȘAIZECI DE METRI de suprafaţa Lac du Dormeur, în ape 
destul de reci pentru a ucide un om neprotejat, sfera luminoasă plu- 
tea deasupra fundului pietros al lacului ca o flăcăruie dintr-o mlaş- 
tină din Georgia!. În ciuda mediului ostil, bărbatul şi femeia care 
stăteau unul lângă altul în cabina acrilică transparentă erau atât de 
relaxaţi de parc-ar fi stat pe o canapea. 

Bărbatul avea o constituţie solidă, cu umerii ca o pereche de ber- 
bece de asediu. Expunerea la mare şi la soare îi bronzase trăsăturile 
dure scăldate în lumina portocalie difuză a panoului de instrumente, 
şi dădea părului său încărunţit, permanent și sârmos o nuanță de- 
colorată, aproape de culoarea platinei. Cu alura parcă dăltuită în 
piatră și expresia pătimașşă, Kurt Austin avea chipul unui războinic 
cioplit pe o columnă romană. Dar duritatea de piatră ascunsă sub 
trăsăturile arse de soare îi era înmuiată de un zâmbet relaxat, iar 
ochii lui pătrunzători, de un albastru asemănător coralului, scli- 
peau de veselie. 

Austin era liderul Echipei de Misiuni Speciale a NUMA - creată 
de fostul director NUMA, James Sandecker, care în acel moment 
era vicepreşedintele Statelor Unite - pentru misiuni submarine care 
aveau loc adesea în secret, în afara ariei de supraveghere a guvernu- 
lui. Având educaţie şi experienţă de inginer marin, Austin venise la 


! E vorba de statul Georgia din sudul SUA. 


P a PN 

NUMA de la CIA, unde lucrase într-o ramură puţin cunoscută, 
care se ocupa de colectarea de informaţii subacvatice. 

După ce venise la NUMA, Austin adunase o echipă de experți, 
din care făceau parte Joe Zavala, un inginer genial specializat în vehi- 
cule subacvatice, Paul Trout, un geolog oceanic, și soţia lui Trout, 
Gamay Morgan-Trout, un scafandru foarte priceput, care se specia- 
lizase în arheologie nautică înainte să-şi obțină doctoratul în biolo- 
gie marină. Lucrând împreună, cei doi reușiseră să descopere multe 
enigme ciudate şi sinistre pe şi sub oceanele lumii. 

Nu toate misiunile pe care le întreprindea Austin erau pericu- 
loase. Unele, ca şi ultima misiune, erau plăcute, și compensau din 
plin cucuiele, vânătăile și cicatricile pe care le adunase pe durata 
diverselor misiuni ale NUMA. 

Deşi îşi cunoscuse tovarăşa de sex feminin cu doar câteva zile 
inainte, era întru totul vrăjit de ea. Skye Labelle era trecută bine de 
treizeci de ani. Avea pielea măslinie și ochii jucăuși, albaştri-vio- 
leţi, care ieşeau de sub marginea căciulii ei de lână. Părul îi era cas- 
taniu-închis, aproape negru. Gura îi era prea largă ca să poată fi 
numită clasică, dar buzele îi erau pline şi senzuale. Avea un corp fru- 
mos, dar care n-avea s-ajungă niciodată pe coperta revistei Sports 
Illustrated!. Vocea-i era joasă şi calmă, şi când vorbea, era evident 
că avea o inteligenţă ageră. Deşi era mai degrabă frapantă decât fru- 
moasă, Austin tot considera că era una dintre cele mai atrăgătoare 
lemei pe care le văzuse vreodată. Îi amintea de portretul unei con- 
tese cu părul ca pana corbului pe care-l văzuse expus pe un perete la 
Luvru. Austin admirase maniera ingenioasă în care pictorul reuşise 
să surprindă pasiunea şi sinceritatea nedisimulată a privirii subiec- 
tului său. Femeia din pictură avea o anumită obrăznicie în privire, 
ca şi cum ar fi vrut să-şi lepede veșmintele regale și să se apuce să 
alerge desculță printr-o poiană. Își aducea aminte că şi-ar fi dorit 
s-o cunoască în persoană. Şi în acel moment, se părea că reuşise. 


' Revistă americană de sport fondată în 1954 

- Crezi în reîncarnare? întrebă Austin, cu gândul la portretul de 
la muzeu. 

Skye clipi surprinsă. Până atunci vorbiseră despre geologie glaciară. 

- Nu ştiu. De ce întrebi? Vorbea engleza americană cu un ușor 
accent francez. 

- Fără motiv. Austin făcu o pauză. Mai am o întrebare, ceva mai 
intimă. 

Îi aruncă o privire prudentă. 

- Cred că știu despre ce e vorba. Vrei să afli povestea numelui meu. 

- N-am mai întâlnit pe nimeni pe nume Skye Labelle. 

- Unii cred că-s botezată după vreo stripperiță din Las Vegas. 

Austin chicoti. 

- E mai probabil să fi avut cineva din familia ta înclinații poetice. 

- Părinţii mei zăpăciţi, spuse ea, dându-și ochii peste cap. Tatăl 
meu a fost trimis în Statele Unite ca diplomat. Într-o bună zi, s-a 
dus la festivalul baloanelor cu aer cald din Albuquerque şi din acea 
zi încoace a devenit un împătimit al aeronauticii. Fratele meu mai 
mare a fost botezat Thaddeus, după unul dintre primii aeronauţi, 
Thaddeus Lowe. Mama mea americancă este pictoriţă, şi un spirit 
destul de liber, s-a gândit că ideea numelui meu ar fi minunată. Tata 
insistă că m-a botezat după culoarea ochilor, dar toată lumea ştie că 
ochii bebelușilor au cu toții aceeaşi culoare atunci când se nasc. Nu 
mă deranjează. Cred că e un nume frumos. 

- Nu prea găseşti nume mai frumoase decât Cer Frumosl. 

- Merci. Şi mulțumesc pentru toate astea. Aruncă o privire prin 
sferă şi bătu din palme, cu o bucurie copilărească. E absolut minu- 
nat! Nu m-aş fi gândit niciodată că studiile mele din domeniul ar- 
heologiei mă vor aduce sub apă într-o bulă mare. 

- E mai bine decât să lustruieşti armuri medievale într-un muzeu 
prăfuit, spuse Austin. 


l „Sky“ înseamnă în engleză „cer“, iar „Labelle“ s-ar traduce aproximativ din 
franceză prin „cea frumoasă“. 

Skye râse cald, dezinhibat. 

- Petrec foarte puţin timp în muzee, cu excepția cazurilor în care 
organizez expoziții. Lucrez foarte mult în domeniul corporatist în ul- 
tima vreme, pentru a-mi sprijini munca de cercetare. 

Austin ridică din sprânceană. 

- Ideea că Microsoft şi General Motors! ar angaja un expert în 
arme şi armură mă face să-mi pun întrebări în legătură cu motiva- 
tiile lor. 

- Gândeşte logic. Pentru a supraviețui, o corporație trebuie să 
incerce să-şi ucidă sau rănească rivalii şi să se apere în același timp. 
Vorbesc la figurat. 

- Sensul inițial al expresiei „concurenţă sângeroasă“. 

- Nu-i rău. O să folosesc fraza asta în următoarea mea prezentare. 

- Cum înveţi un grup de directori să lovească până la sânge? 
Vorbesc la figurat. 

- Setea de sânge o au deja. Îi învăţ să gândească „în afara tipare- 
lor“, cum le place lor să spună. Îi pun să-și imagineze că furnizează 
arme concurenței. Făuritorii de arme din vechime erau nevoiţi să 
fie metalurgi și ingineri. Mulţi erau artişti, cum era şi Leonardo, care 
proiecta maşinării de război. Armele şi strategiile se schimbau în 
mod constant, iar oamenii care aprovizionau armatele erau nevoiţi 
să se adapteze repede unor condiţii noi. 

- Erau în joc vieţile clienţilor lor. 

- Corect. Pot pune un grup să conceapă o maşinărie de asediu, 
in timp ce grupul celălalt trebuie să găsească metode de a se apăra 
de ea. Sau pot să dau unui grup săgeți care penetrează metalul în 
vreme ce grupul celălalt vine cu o armură care să funcţioneze fără 
să fie greoaie. Pe urmă schimbăm taberele şi încercăm din nou. 
Invaţă să-şi folosească inteligența înnăscută în loc să depindă de 
calculatoare şi alte lucruri de genul ăsta. 


! Companie multinațională americană din domeniul producţiei de automo- 
bile, fondată în 1908 

- Poate-ar trebui să-ţi oferi serviciile NUMA. Să înveţi să faci 
găuri în ziduri de trei metri grosime cu o balistă sună mai interesant 
decât să te holbezi toată ziua la grafice de buget. 

Pe fața lui Skye se întipări un zâmbet şmecheresc. 

- Păi, ştii tu, majoritatea directorilor este alcătuită din bărbați. 

- Băieţii şi jucăriile lor. O formulă cu succes garantat. 

- Recunosc că mă aplec spre partea copilăroasă a clienţilor mei, 
dar ședințele mele sunt extrem de populare şi foarte profitabile. Şi 
îmi acordă flexibilitatea necesară pentru a lucra la proiecte care nu 
ar fi posibile cu salariul meu de la Sorbona. 

- Proiecte cum ar fi rutele comerciale din antichitate? 

Aprobă din cap. 

- Aş da o mare lovitură dacă aş reuşi să demonstrez că obiectele 
din cositor şi alte bunuri au circulat pe uscat de-a lungul străve- 
chiului Drum al Chihlimbarului, prin trecătorile din Alpi şi văile 
Mării Adriatice, de unde navele feniciene şi minoice le transportau 
către țărmurile estice ale Mării Mediterane. Şi că negoțul mergea în 
ambele sensuri. 

- Logistica ipoteticei tale rute comerciale ar fi complexă. 

- Eşti un geniu! Exact asta vreau să demonstrez! 

- Mulţumesc pentru compliment, dar n-am făcut decât să fac 
legătura cu experiența mea de când transport oameni şi materiale. 

— Atunci știi cât de complicat ar fi. Oamenii aflaţi de-a lungul rutei 
terestre, cum ar fi celții şi etruscii, erau nevoiţi să colaboreze prin 
acorduri comerciale ca să asigure circulația materialelor vândute. 
Cred că negoțul era mult mai extins decât ar fi dispuşi colegii mei să 
recunoască. Nu le stătea gândul numai la război, erau conştienţi 
de valoarea acordurilor pașnice cu mult înainte de UE sau NAFTAL. 
Şi am de gând să demonstrez lucrul ăsta. 

- Globalizare antică? Ambiţios obiectiv. Îți urez mult noroc. 


! North-American Free Trade Agreement, Acordul Nord-American de Comerţ 
Liber, stabilit în 1994 

- Chiar o să am nevoie. Dar dacă o să reuşesc, ţie şi NUMA vi se 
va datora succesul. Agenţia ta a fost extrem de generoasă că ne-a per- 
mis să folosim vasul şi echipamentul de cercetare. 

- E valabil şi pentru tine. Proiectul tău ne dă şansa să ne testăm 
noul vas pe ape de pe continent şi să vedem cum funcţionează acest 
submersibil pe teren. 

Ea făcu un gest larg cu mâna. 

- Peisajul este absolut încântător. Mai lipseşte doar o sticlă de 
șampanie şi nişte foie gras. 

Austin se aplecă şi-i întinse partenerei sale o lădiță frigorifică 
din plastic. 

- Cu asta nu te pot ajuta, dar ce zici de un sendviş cu jambon 
et fromage? 

- Un sendviş cu şuncă şi brânză ar fi fost a doua alegere. 

Desfăcu fermoarul lăzii frigorifice, scoase un sendviş, i-l întinse 
lui Austin şi luă unul pentru ea. 

Austin opri uşor submersibilul. În timp ce-și mesteca prânzul, sa- 
vurând bagheta crocantă și bucata cremoasă de brânză Camembert, 
urmărea un grafic cu lacul. 

- Suntem aici, lângă un strat natural, care merge aproape în pa- 
ralel cu linia țărmului, spuse el, urmărind cu degetul o linie ondu- 
lată. S-ar putea ca în urmă cu câteva secole, să fi fost expus aici. 

- Cadrează cu descoperirile mele. O secțiune din Drumul 
Chihlimbarului ocolea țărmul Lac du Dormeur. Când se ridica ni- 
velul apei, negustorii găseau un alt traseu. Dacă găsim ceva aici, 
trebuie să fie foarte vechi. 

- Ce căutăm, mai exact? 

- O să-mi dau seama când o să găsesc. 

- Mi-e suficient. 

- Ai mult prea multă încredere. O să dezvolt. Caravanele care 
străbăteau Drumul Chihlimbarului aveau nevoie de locuri de po- 
pas pentru noapte. Caut ruine ale hanurilor sau așezărilor care s-ar 

fi putut dezvolta în jurul unui punct de oprire. Pe urmă, sper să 
găsesc arme care să-mi fie de ajutor în dezvoltarea poveștii. 

Îşi dădură pe gât prânzul cu apă Evian, iar degetele lui Austin 
începură să se joace cu manetele de control. Motoarele electrice 
alimentate cu baterii începură să bâzâie, activând cele două propul- 
soare laterale pe care se sprijinea sfera, iar submersibilul își conti- 
nuă explorările. 

Submersibilul SEAmobile de la SEAmagine avea patru metri şi 
jumătate lungime, cam cât o balenieră de mărime medie din Boston, 
şi doar doi metri lățime, dar era capabilă să ţină două persoane la o 
presiune de o atmosferă la o adâncime de patru sute cincizeci şi doi 
de centimetri ore în şir. Vehiculul avea o autonomie de douăspre- 
zece mile marine! și o viteză maximă de 2,5 noduri?. Spre deosebire 
de cele mai multe submersibile, care se legănau ca un dop când 
ieșeau la suprafaţă, SEAmobile putea fi manevrat ca o barcă. Stătea 
la înălțime în apă când nu era scufundat, dând pilotului vizibilitate 
clară, și putea merge spre un loc de scufundat sau o platformă pen- 
tru scufundări. 

SEAmobile arăta de parcă ar fi fost asamblat din piese de rezervă 
aruncate dintr-un laborator de scufundări în adâncime. Carlinga ca 
un glob de cristal avea un diametru de un metru și treizeci şi șapte 
de centimetri şi stătea pe doi cilindri de plutire de mărimea unor 
conducte de apă. Două cadre de protecţie din metal, de forma lite- 
rei D flancau sfera. 

Vehiculul era conceput pentru a menţine flotabilitatea la un ni- 
vel pozitiv, iar tendinţa de a pluti spre suprafaţă era contracarată de 
un propulsor vertical montat în mijlocul navei. Pentru că SEAmobile 
era echilibrat astfel încât să rămână stabil în mod constant, la 


suprafață sau dedesubtul ei, pilotul nu trebuia să se tot joace cu ma- ` 


netele de control pentru a-l menţine pe orizontală. 


122,2 km 
2 4,6 km/h 

Folosind un instrument acustic Doppler! pentru a-și monitoriza 
poziția, Austin conduse vehiculul de-a lungul deschizăturii subac- 
vatice, un strat larg care cobora treptat în apa mai adâncă. Urmând 
un tipar elementar de căutare, Austin trasă o serie de linii paralele, 
ca un om care tundea gazonul. Cele patru becuri cu halogen ale 
submersibilului luminau fundul, ale cărui contururi fuseseră tra- 
sate de înaintarea şi retragerea ghețarilor. 

Submarinul se mişcă încoace şi-ncolo timp de două ore, iar 
ochii lui Austin începeau să obosească din cauza cenuşiului mono- 
ton al peisajului subacvatic. Skye era încă vrăjită de unicitatea îm- 
prejurimilor ei. Se aplecă în față, cu bărbia în mâini, studiind fiecare 
metru pătrat al fundului lacului. La un moment dat, insistența ei 
dădu rezultate. 

- Acolo! Împunse aerul cu degetul arătător. 

Austin încetini vehiculul şi miji ochii la silueta vagă aflată chiar 
dincolo de raza luminilor, apoi duse submersibilul mai aproape ca 
să se poată uita mai bine. Obiectul care zăcea pe o parte era o bucată 
masivă de piatră de trei metri şi jumătate lungime şi un metru opt- 
zeci lățime. Urmele de daltă vizibile pe marginea ei sugerau că nu 
era o formaţiune din stâncă naturală. În apropiere puteau fi văzuţi 
alți monoliţi, unii stând în picioare, alţii având în vârf bucăţi asemă- 
nătoare de piatră, ca şi litera grecească pi. 

- Cred c-am virat greşit şi-am ajuns la Stonehenge?, spuse Austin. 

- Sunt monumente funerare, spuse Skye. Arcadele marchează 
drumul spre un mormânt pentru procesiunile funerare. 

Austin crescu puterea propulsoarelor, iar vehiculul trecu pe lângă 
şase arcade identice poziţionate la aproximativ nouă metri distanță 
unele de celelalte. Apoi pământul aflat de ambele părți ale arcadelor 


' Efectul Doppler constă în variația frecvenţei unei unde emise de o sursă de 
oscilații dacă aceasta se află în mişcare faţă de receptor. 

' Monument misterios din neolitic, aflat în Anglia, în comitatul Wiltshire şi 
lormat din patru cercuri concentrice construite din monoliţi de piatră 

începea să se ridice, dând naştere unei văi de adâncime mică. Ver- 
sanții naturali se transformau în ziduri ciclopice! construite cu pie- 
tre masive cioplite. 

Canionul îngust se termina brusc cu un zid vertical uriaş. În 
perete era săpată o gaură care arăta ca uşa de la adăpostul unui ele- 
fant. Un prag ce măsura cam nouă metri înălțime stătea în vârful 
deschizăturii uşii, iar deasupra bucății uriașe de piatră era o gaură 
mai mică, triunghiulară. 

- Incredibil, spuse Skye, pe şoptite. E un tholos?. 

- Ai mai văzut aşa ceva? 

- E un mormânt în formă de stup de albine. E unul în Micene 
care se numeşte „Comoara lui Atreu“?. 

- Micene. Asta e-n greacă. 

- Da, dar modelul e şi mai vechi. Mormintele sunt tocmai din 
2 200 î.Hr. Erau folosite pe post de gropi comune în Creta și în alte 
părți ale Mării Egee. Kurt, tu îţi dai seama ce înseamnă asta? Vocea 
îi tremura de emoție. Am putea stabili legături comerciale între Marea 


Egee şi Europa mai devreme decât ar îndrăzni oricine să sugereze. 


Aş da orice să pot vedea mormântul mai de aproape. 

- Preţul meu standard pentru un tur subacvatic al mormintelor 
este o invitaţie la cină. 

- Poţi să ne duci înăuntru? 

— De ce nu? Avem destul loc în ambele părți și deasupra. Dacă 
mergem încet... 


! Zidăria ciclopică este un tip de zidărie întâlnit în arhitectura miceniană. Grecii 
antici considerau că singurele făpturi care aveau forța necesară pentru a ri- 
dica bolțarii masivi care alcătuiau aceste ziduri erau ciclopii, de-aici şi numele. 
2 Morminte din Grecia antică, având forma unor stupi de albine. Se crede că 
într-un astfel de mormânt ar fi fost îngropat legendarul Agamemnon. 

3 E vorba despre mormântul descoperit de către arheologul german Heinrich 
Schliemann (1822-1890) în 1879. Schliemann este considerat descoperitorul 
anticei cetăţi a Troiei. 

- Dă-o dracului de încetineală! Dépêche-toi. Vite, vitel! 

Austin râse şi înaintă cu submersibilul spre deschizătura întu- 
necată. Era la fel de nerăbdător ca şi Skye, dar înaintă cu precauţie. 
Luminile începeau să pătrundă în interior când o voce răsună în 
radioul vehiculului. 

- Kurt, suntem echipa de suport. Răspunde, te rog. 

Cuvintele transmise prin apă aveau un vibrato metalic, dar 
Austin recunoscu vocea căpitanului bărcii NUMA. 

Opri submersibilul şi luă microfonul în mână. 

- Aici SEAmobile. Recepţionaţi? 

- Vocea ţi se-aude cam slab și hârâit, dar te aud. Te rog să-i spui 
domnişoarei Labelle că François vrea să-i vorbească. 

François Balduc era observatorul francez pe care NUMA îl invi- 
tase la bord în semn de curtoazie față de guvernul francez. Era un 
birocrat de vârstă mijlocie, cu o fire plăcută, care nu se băga în seamă 
decât la cină, când îl ajuta pe bucătar să pregătească nişte ospeţe de 
pomină. Austin îi întinse microfonul lui Skye. 

Urmă o discuţie aprinsă în franceză, care se încheie atunci când 
Skye pasă din nou microfonul. 

- Merde! spuse ea, încruntându-se. Trebuie să urcăm. 

- De ce? Avem încă destul aer şi destulă energie. 

- François a primit un telefon din partea unui mare grangure 
din guvernul francez. E nevoie de mine imediat, ca să identific un 
artefact. 

- Nu pare ceva foarte urgent. Nu poate aştepta? 

- Dacă e după mine, n-are decât să aştepte până s-o întoarce 
Napoleon din exil, spuse ea, oftând, dar guvernul îmi sponsorizează 
parţial cercetările de-aici, deci sunt de serviciu, ca să zic aşa. Îmi 
pare rău. 

Austin miji ochii la deschizătură. 


' „Grăbeşte-te! Repede, repede!“ (fr.) 
' Rahat!“ (fr.) 

- Se poate ca mormântul ăsta să fi fost ascuns de ochii oameni- 
lor timp de câteva mii de ani. Nu o să plece nicăieri. 

Skye aprobă din cap, dar era evident că nu era convinsă de asta. 

Priviră intens ușa misterioasă, apoi Austin întoarse submersi- 
bilul. Odată ce ieşiră din canion, se întinse după maneta de control 
a propulsorului vertical, iar submersibilul începu să urce. 

Câteva clipe mai târziu, carlinga în formă de bulă ieşi la supra- 
față, în apropierea catamaranului NUMA. Dădu ocol bărcii cu sub- 
mersibilul şi îl conduse până peste o platformă scufundată între 
cele două coci. Poarta fu ridicată, iar o macara ridică platforma care 
purta submersibilul pe punte. 

François le aştepta sosirea cu o expresie nerăbdătoare întipărită 
pe figura lui de obicei inexpresivă. 

- Regret din suflet că vă întrerup munca, Mademoiselle Skye. 
Acel cochon! care m-a sunat era foarte insistent. 

Fa îl pupă uşor pe obraz. 

- Stai liniştit, Francois; nu eşti tu de vină. Spune-mi ce vor ăştia. 

El făcu un gest cu mâna spre munți. 

- Te vor acolo. 

- La ghețar? Eşti sigur? 

El aprobă cu putere din cap. 

- Da, da, am întrebat şi eu acelaşi lucru. Au spus foarte clar că au 
nevoie de părerea ta de expert. Au găsit ceva sub gheață. Doar atât 
ştiu. Te-aşteaptă barca. 

Skye se întoarse spre Austin, cu o expresie de neliniște pe faţă. El 
ştia deja ce avea să spună ea. 

- Nu-ţi face griji, te aştept până te-ntorci, nu mă scufund să văd 
mormântul. 

Ea îl cuprinse pe Austin într-o îmbrăţişare călduroasă şi îl pupă 
pe ambii obraji. 


1 „Porc“ (fr.) 

- Merci, Kurt. Chiar apreciez lucrul ăsta. Îi aruncă un zâmbet 
care era la doi paşi de-a fi seducător. 

- E un bistrou mic şi drăguţ pe malul stâng al Senei. E bun pen- 
tru preţurile pe care le are. Râse de expresia lui impasibilă. Să nu-mi 
zici c-ai uitat de invitaţia ta la cină? O accept. 

Înainte ca Austin să apuce să-i răspundă, Skye cobori scara și 
urcă în barca motorizată care-o aştepta, motorul exterior bâzâi, iar 
barca se îndreptă spre țărm. Austin era un bărbat atrăgător şi şar- 
mant, și cunoscuse multe femei frumoase şi fascinante în cariera sa. 
Dar, ca lider al Echipei de Misiuni Speciale a NUMA, era de servi- 
ciu zi şi noapte. Era rareori acasă, iar stilul său de viață, care-i impu- 
nea să umble pe tot globul, nu era propice unei relații pe termen 
lung. Majoritatea întâlnirilor sale erau mult prea scurte. 

Austin fusese atras de Skye încă de la început, iar dacă îi descifra 
semnalele din privire, zâmbet și voce în mod corect, sentimentul 
era reciproc. Râse cu amar de întorsătura pe care o luase situaţia. În 
mod normal, el era cel care pleca imediat ce era chemat la datorie, 
in vreme ce cucerirea lui de moment, rămasă în urmă, se calma. 
Aruncă o privire bărcii care-şi croia drum spre țărm şi se întrebă ce 
fel de artefact crease o asemenea agitație. Aproape că-şi dorea să o 
fi însoțit pe Skye. 

În câteva ore, avea să mulțumească tuturor zeilor că nu plecase 
in acea călătorie. 


LEBLANC SE ÎNTÂLNI cu Skye pe plajă şi aprecie în mod 
corect că era prost dispusă. Dar aspectul neîngrijit al francezului îi 
masca şarmul şi spiritul galic. La câteva minute după ce Skye urcase 
în maşină, omul cu înfăţişare de căpcăun o făcea să râdă cu poveşti 
despre Fifi cea năbădăioasă. 

Skye văzu că maşina Citroën se îndrepta spre o parte a câmpului 
glaciar şi spuse: 

- Credeam că mergem la ghețar. 

- Nu la ghețar, Mademoiselle. O să mergem sub ghețar. Eu şi 
colegii mei studiem mişcarea gheții la un observator aflat la două 
sute patruzeci și trei de metri sub Le Dormeur. 

- Habar n-aveam, spuse Skye. Spuneţi-mi mai multe. 

LeBlanc aprobă din cap şi se apucă să-i explice cu ce se ocupa el ` 
la observator. În timp ce Skye asculta atentă, curiozitatea ei de om 
de ştiinţă îi îndepărtă iritarea că fusese luată de lângă navă. 

- Dar natura muncii dumneavoastră legată de lac care este? în- 
trebă LeBlanc după ce termină de vorbit. Am ieşit din peştera noas- 
tră într-o bună zi şi voilă!! Submersibilul apăruse ca prin magie. 

- Sunt arheolog la Sorbona. Agenţia Naţională pentru Studii ` 
Subacvatice şi Marine a fost suficient de generoasă încât să-mi 
pună la dispoziție un vas pentru cercetările mele. Am călătorit în 


l! „Lată-l!“ 

susul râului care intră în Lac du Dormeur. Sper să găsesc dovezi 
că există puncte comerciale legate de Drumul Chihlimbarului sub 
apele lacului. 

- Fascinant! 

- Aţi descoperit ceva interesant? Puteţi să-mi spuneţi de ce aveţi 
nevoie atât de urgentă de serviciile mele? 

- Am găsit un cadavru îngheţat. 

- Un cadavru? Ca Omul Gheţurilor!? întrebă ea, aducându-și 
aminte de cadavrul mumificat al unui vânător din neolitic găsit în 
Alpi cu câţiva ani înainte. 

LeBlanc clătină din cap. 

- Credem că amărâtul ăsta are o origine mai recentă. La început 
am crezut că-i vreun alpinist care-a căzut în vreo crevasă. 

- Ce v-a făcut să vă răzgândiţi? 

- Va trebui să descoperiţi singură. 

- Vă rog să nu vă jucaţi cu mine, Monsieur LeBlanc, se răsti Skye. 
Armele şi armurile antice sunt specialitatea mea, nu cadavrele vechi. 
De ce sunt eu implicată în povestea asta? 

- Scuzele mele, Mademoiselle. Monsieur Renaud ne-a cerut să 
nu spunem nimic. 

Skye rămase cu gura căscată. 

- Renaud? De la Departamentul de Stat pentru Arheologie? 

- Unul şi acelaşi, Mademoiselle. A ajuns la câteva ore după ce am 
anunțat autorităţile cu privire la descoperire şi a preluat controlul. 
Îl cunoaşteţi? 

- O, da, îl cunosc. 

Îşi ceru scuze de la LeBlanc pentru cât de tare îl luase şi se aşeză 
la locul ei, cu braţele încrucișate în dreptul pieptului. „Îl cunosc 
foarte bine“, gândi ea. 


' Aluzie la Otzi, mumia găsită de doi turişti germani în apropiere de granița 
dintre Austria şi Italia în 1991 

Auguste Renaud era profesor de antropologie la Sorbona. Pe- 
trecea puţin timp predând, ceea ce era o binecuvântare pentru 
studenți, care îl dispreţuiau, și-și dedica energia jocurilor de-a poli- 
ticianul. Îşi construise un grup de tovarăși, și folosindu-se de legă- 
turile pe care şi le crease, ajunsese într-o poziţie instituțională în 
domeniul antropologiei care-i permitea să recompenseze și să sanc- 
ționeze. Împiedicase câteva proiecte ale lui Skye să prindă contur, 
făcând aluzii conform cărora acestea puteau fi urgentate dacă ea 
accepta să se culce cu el. Skye îi spusese că mai degrabă s-ar fi culcat 
cu un gândac. 

LeBlanc parcă Citroenul şi o conduse pe Skye spre intrarea în 
tunel. Cu pas împleticit, intră în galeria de apă, iar ea îl urmă în tu- 
nelul principal după un moment de ezitare. LeBlanc îi puse lui Skye 
o cască şi o lanternă și porniră împreună la drum. Cinci minute mai 
târziu, erau în zona de locuit. LeBlanc se folosi de un telefon ca să-i 
anunţe pe cei de la laborator că erau pe drum. Apoi își începură 
călătoria de jumătate de oră de mers pe jos. 

În timp ce mergeau prin tunel, pașii li se loveau de pereţii plini 
de condens, producând ecou. Skye se uită la umezeala care-i încon- 
jura şi spuse: 

- Zici că-i interiorul unui bocanc ud. 

- Sunt de acord că nu e tocmai Champs-Elysées. Dar măcar tra- 
ficul nu e atât de rău ca în Paris. 

Skye era uluită de realizarea inginerească extraordinară pe care 
o reprezenta tunelul şi turui întrebări la foc automat în timp ce se 
afundau mai adânc în el. La un moment dat găsiră o secţiune pă- 
trată din beton care încadra o ușă din oţel din peretele tunelului. 

- Unde duce uşa aia? întrebă ea. 

- Duce spre un alt tunel care este conectat la sistemul hidroelec- 
tric. Când apa curge mai încet prin tunel, pe la începutul anului, 
putem deschide uşa, putem lăsa să treacă un mic pârâiaș și putem 
ajunge mai departe în sistem. Dar în perioada asta a anului, apa 
creşte, aşa că ţinem uşa închisă. 


—— — 

- Se poate ajunge la centrala de energie de-aici? 

- Sunt tuneluri peste tot prin munte şi pe sub calota glaciară, dar 
doar cele uscate sunt accesibile. Celelalte duc apa la centrală. Un râu 
obişnuit curge pe dedesubtul ghețarului, iar curentul poate deveni 
destul de rapid. În mod obişnuit nu lucrăm în perioada asta târzie a 
sezonului. Apa rezultată din topirea gheții curge prin cavitățile na- 
turale dintre gheaţă şi stâncă și creează găuri, încetinindu-ne munca 
de cercetare. Dar primăvara asta munca ne-a luat ceva mai mult 
decât ne-am fi aşteptat. 

- Cum ajunge aerul aici jos? întrebă Skye, trăgându-şi nasul din 
cauza umezelii. 

- Dac-ar fi să mai mergem, să trecem de laborator şi să o luăm pe 
sub ghețar, încă aproape un kilometru, în cele din urmă am ajunge la 
o deschizătură mare în capătul îndepărtat al ghețarului. Pe-acolo au 
fost aduse rulotele pentru laborator și personal. A fost lăsată des- 
chisă, ca o intrare în mină. Pe-acolo intră aerul. 

Skye tremura în umezeală şi frig. 

- Ambiţia dumneavoastră e demnă de admiraţie. Nu e cel mai 
plăcut loc de muncă. 

Ecoul râsului grav al lui LeBlanc răsună dinspre pereţii plini 
de condens. 

- E cel mai neplăcut, foarte plictisitor, şi suntem mereu uzi până 
la piele. leşim la lumina soarelui de câteva ori în perioadele de trei 
săptămâni, dar e deprimant că trebuie să ne întoarcem în peşteri, 
așa că avem tendința de a rămâne în laborator, care e uscat şi bine 
luminat. E echipat cu computere, pompe de evacuare pentru filtra- 
rea sedimentelor, chiar şi cu un congelator, ca să lucrăm cu mos- 
trele de gheaţă fără să se topească. După o zi de lucru de optsprezece 
ore, faci un duș și te târăști în pat, aşa că timpul trece repede. Ah, 
văd că aproape am ajuns. 

Ca şi zona de locuit, rulotele de laborator erau izolate într-o sec- 
(iune săpată dintr-un perete. În timp ce LeBlanc se îndrepta spre cel 
mai apropiat laborator, uşa se deschise și o siluetă înaltă şi slabă ieși. 

Văzându-l pe Renaud, furia lui Skye se reaprinse. De fapt, semăna 
mai mult cu o călugăriță decât cu un gândac. Avea o faţă triunghiu- 
lară, lată în vârf, cu o bărbie ascuţită. Nasul îi era nasul lung, ochii 
mici şi apropiați, iar părul rar, de un roşcat-pal. 

Renaud o întâmpină pe Skye cu strângerea de mână moale și 
umedă care-o umpluse de repulsie prima oară când îl întâlnise. 

- Bună dimineaţa, draga mea Mademoiselle Labelle. Vă mulțu- 
mesc c-ați venit în peştera asta umedă şi întunecoasă. 

- Cu plăcere, profesore Renaud. Aruncă o privire prin împreju- 
rimile neprimitoare. Cred că mediul ăsta vi se potriveşte bine. 

Renaud ignoră sugestia că ar fi ieşit târându-se de sub vreo stâncă 
şi privi din cap până-n picioare corpul bine legat al lui Skye, ca şi cum 
ar fi putut vedea prin hainele ei groase. 

- Orice loc în care suntem împreună mi se potriveşte. 

Skye îşi înăbuși senzaţia de vomă. 

- Poate mi-aţi putea spune ce e atât de important încât m-aţi 
luat de la munca mea. 

- Cu mare plăcere. Se întinse să o ia de braţ, însă ea se dădu la o 
parte şi îl prinse de braţ pe LeBlanc. 

- Mergeţi înainte, spuse ea. 

Glaciologul urmărise duelul verbal cu ochii sclipind de veselie. 
Pe față îi apăru un zâmbet larg, cu toţi dinţii, iar el şi Skye merseră 
braţ la braţ spre nişte trepte abrupte şi dure din lemn. Treptele du- 
ceau la un tunel de aproximativ trei metri şi jumătate înălțime şi trei 
metri lăţime. 

La aproximativ douăzeci de paşi de trepte, tunelul se bifurca 
într-un Y. LeBlanc o conduse pe Skye prin pasajul din partea dreaptă. 
Apa curgea printr-un canal nu foarte adânc, ce fusese săpat în po- 
deaua tunelului pentru scurgere. Un furtun negru cu diametrul de 
zece centimetri era întins de-a lungul unui zid. 

— Jet de apă, explică LeBlanc. Colectăm apa din scurgere, o în- 
călzim şi stropim gheaţa, ca să se topească. Gheaţa e ca și chitul pe 

fundul ghețarului. O topim în mod constant, altfel s-ar reforma 
intr-un ritm de şaizeci-nouăzeci de centimetri pe zi. 

- Asta e foarte rapid, spuse Skye. 

- Foarte. Uneori mergem până la cincizeci de metri în interiorul 
ghețarului şi trebuie să fim atenți ca gheața să nu se închidă în spa- 
tele nostru. 

Tunelul se termina cu o pantă înghețată de vreo trei metri înăl- 
time. Urcară pe suprafața alunecoasă a stâncii cu ajutorul unei scări 
şi intrară într-o peşteră de gheață cu destul spațiu pentru cel puțin 
doisprezece oameni. Pereţii şi tavanul erau de un alb-albăstrui, cu 
excepția zonelor acoperite de pământ din cauza mişcării ghețarului. 

- Suntem pe fundul ghețarului, spuse LeBlanc. Nu există altceva 
în afară de gheață deasupra capetelor noastre pe o suprafață de două 
sute patruzeci și trei de metri. Aceasta este partea cea mai murdară 
a ghețarului. Devine mai curat pe măsură ce îl perforezi. Acum tre- 
buie să plec să fac o treabă pentru domnul Renaud. 

Skye îi mulțumi, apoi atenția îi fu atrasă în partea îndepărtată a 
zidului, unde un om cu un pardesiu stropea gheaţa cu un furtun cu 
apă fierbinte. Gheaţa care se topea producea aburi, care făceau aerul 
rece din încăpere să fie şi mai greu de respirat. Omul opri jetul când 
văzu că are vizitatori şi veni să le strângă mâinile. 

- Bine aţi venit în micul nostru observator, Mademoiselle 
Labelle. Sperăm că drumul de-afară n-a fost prea obositor. Mă nu- 
mesc Hank Thurston. Sunt colegul lui Bernie. El este Craig Rossi, 
asistentul nostru de cercetare de la Universitatea din Uppsala, 
spuse el, făcând un gest către un tânăr abia trecut de douăzeci de 
ani, iar el este Derek Rawlins, care scrie despre munca noastră pen- 
tru revista Outside. 

În timp ce Skye le strângea mâinile, Renaud trecu repede pe 
lângă ceilalți şi se duse la zid să studieze o siluetă vag umană blocată 
in gheaţă. 

- După cum vedeţi, domnul e înghețat de ceva vreme, spuse 
Renaud. Cam seamănă cu unele femei pe care le-am întâlnit. 


62 CLIVE CUSSLER 


Nimeni nu râse la glumă. Skye trecu de Renaud și-și trecu dege- 
tele peste zona în care se afla silueta întunecată. Membrele-i erau 
sucite în poziţii groteşti. 

- L-am găsit când măream peştera, spuse Thurston. 

- Seamănă mai degrabă a gândac pe un parbriz decât a om, 
spuse Skye. 

- Avem noroc că nu e doar o pată mare şi unsuroasă, spuse 
Thurston. Arată destul de bine, dacă iei în considerare situația. 
Gheaţa de pe fundul ghețarului, și orice e blocat în ea, e strivit pre- 
cum chitul de sute de tone de presiune. 

Skye aruncă o privire spre silueta vag desluşită. 

- Presupuneţi că a fost cândva în vârful ghețarului? 

- Desigur. În cazul unui ghețar de vale, cum e Le Dormeur, sau 
unii dintre ceilalți ghețari pe care-i veţi găsi prin Alpi, o cantitate 
relativ mare de zăpadă se transformă destul de repede în gheaţă. 

- Cât de mult durează? 

- Eu aproximez c-ar fi nevoie de o sută de ani, mai mult sau mai 
puţin, pentru a ajunge din vârful lui Le Dormeur pe fundul acestuia. 
Ar funcţiona doar în cazul unui obiect apropiat de vârful ghețarului, 
sus pe munți, unde apa curge atât vertical, cât şi orizontal. 

- Deci e posibil să fi fost un alpinist care să fi căzut într-o crevasă? 

- Aşa am crezut la început. Pe urmă ne-am uitat mai de aproape. 

Skye îşi apropie faţa de gheață. Cadavrul era îmbrăcat aproape 
complet în piele închisă la culoare, de la cizme la casca bine po- 
trivită, asemănătoare cu a lui Snoopyl. Bucăţi de căptușeală cu 
blană ieşeau de ici-colo. Un toc de pistol, cu tot cu armă, atârna de 
o cingătoare. 

Privirea i se îndreptă spre față. Trăsăturile se vedeau neclar prin 
gheață, dar pielea căpătase o nuanţă arămie, închisă, ca şi cum ar 


! Personaj de bandă desenată creat în 1950 de desenatorul american Charles 
M. Schulz. Snoopy este cățelul lui Charlie Brown, un alt personaj al lui Schulz, 
şi poartă uneori o cască de pilot. 

i stat prea mult timp la soare. Ochii-i erau acoperiţi de o pereche 
de ochelari. 

- Incredibil, şopti ea, apoi făcu un pas înapoi şi se întoarse spre 
Renaud. Dar ce are asta de-a face cu mine? 

Renaud zâmbi și se îndreptă spre un container pentru depo- 
zitare din plastic, în care băgă mâna. Icni în timp ce scotea un coif 
din oţel. 

- Ăsta a fost găsit aproape de capul omului. 

Skye luă coiful şi studie modelul complex gravat pe metal, țu- 
guindu-şi buzele în semn de concentrare. Viziera era sculptată în 
forma feţei unui om cu un nas mare și o mustață stufoasă. Creștetul 
era gravat cu flori și tulpini complicate, care se întrepătrundeau, iar 
creaturile mitice gravitau asemeni planetelor în jurul unui vultur 
stilizat cu trei capete. Ciocurile vulturului erau deschise într-un 
țipăt sfidător, iar în ghearele ascuţite ţinea strâns mănunchiuri de 
sulițe şi săgeți. 

- De fapt, am descoperit mai întâi coiful, spuse Thurston. Am 
închis imediat pompa, și din fericire n-am produs nicio pagubă 
cadavrului. 

- O decizie înţeleaptă, spuse Renaud. Un sit arheologic este vul- 
nerabil în faţa contaminării, într-un mod foarte asemănător cu lo- 
cul unei crime. 

Skye băgă degetele printr-o deschizătură dură din partea dreaptă 
a coifului. 

— Asta seamănă cu o gaură de glonţ. 

Renaud pufni. 

— Gaură de glonţ! Una de suliță sau de săgeată ar fi mai potrivită. 

- Nu e ceva ieşit din comun să vezi urme, ciobituri în armură 
unde-a fost testată împotriva armelor de foc, spuse Skye. Gaura e 
neobișnuit de curată. Oţelul ăsta e de o calitate excepțională. Uitaţi, 
in afară de câteva zgârieturi și ciobituri, abia a suferit vreo pagubă, 
și-a fost strivit sub gheaţă. Aţi chemat vreun medic legist? 

- Ar trebui să ajungă mâine, spuse Renaud. Nu avem nevoie 
de-un specialist ca să ne spună că individul ăsta-i mort. Ce ne puteți 
spune despre acest coif? 

- Nu-mi dau seama de unde provine, spuse ea, clătinând din 
cap. Forma generală seamănă cu câteva coifuri pe care le-am văzut, 
dar însemnele nu îmi sunt cunoscute. Ar trebui să mă uit după pe- 
cetea unui armurier şi să verific în baza de date. Sunt multe contra- 
dicţii aici. Aruncă o privire cadavrului. Îmbrăcămintea şi arma par 
a fi din secolul XX. Pare a fi aviator, judecând după uniformă și după 
ochelari. Dacă e așa, atunci de ce ar purta un coif vechi? 

- Foarte interesant, Mademoiselle Labelle, spuse Renaud, of- 
tând de nerăbdare, dar mă aşteptam să ne ajutaţi ceva mai mult. Îi 
luă coiful din mâini şi-l puse înapoi în container după ce scoase mai 
întâi un seif mic, nituit. Legănă cutia din metal ca pe un bebeluş. 

- Ăsta era în apropierea cadavrului. Ceea ce găsim înăuntru ar 
putea identifica persoana și ne-ar putea spune cum a ajuns aici. 
Între timp, îi spuse el lui Thurston, aş dori să continuaţi să topiţi 
gheaţa din jurul cadavrului, în caz că mai sunt obiecte care ne pot 
ajuta să-l identificăm. Îmi voi asuma complet responsabilitatea. 

Thurston îi aruncă o privire sceptică și ridică din umeri. 

- E ţara dumneavoastră, spuse el, și porni din nou furtunul cu 
apă rece. Mai topi câţiva centimetri de gheață din ambele părţi ale 
cadavrului, dar nu găsi nimic. După o bucată de vreme se duseră 
în laborator să mănânce ceva şi să se încălzească, apoi se reîntoar- 
seră în peşteră şi-şi continuară explorările. Când Renaud spuse că 
avea să rămână în laborator când ceilalți se întorceau în peştera de 
gheaţă, nu se opuse nimeni. 

Thurston se chinuia de ceva vreme cu gheața când Renaud își 
făcu apariţia şi bătu din palme pentru a atrage atenţia tuturor. 

- Trebuie să ne oprim momentan. Avem musafiri. 

Voci agitate răsunau de-a lungul pasajului. O clipă mai târziu, 
trei bărbați care duceau cu ei camere foto şi video şi carnete dă- 
dură buzna în peşteră. Cu excepția unui bărbat înalt, care rămase 

politicos în urmă, se înghesuiau zgomotos unul în celălalt și-și lo- 
veau umerii unul de altul în încercarea zeloasă de a filma cadavrul. 

Skye îl apucă pe Renaud de mânecă și-l trase deoparte. 

- Ce caută reporterii ăştia aici? întrebă ea, autoritar. 

El privi în josul nasului său lung şi subțire. 

- Eu i-am invitat. Fac parte dintr-un grup de jurnalişti selectaţi 
prin tragere la sorți pentru a scrie despre această mare descoperire. 

- Nici măcar nu știți ce este descoperirea asta, spuse ea, cu dis- 
preț nedisimulat în voce. Şi tocmai ne-ați ţinut nouă o predică des- 
pre contaminarea sitului. 

El îi ignoră protestul, fluturând superficial din mână. 

- E important ca lumea să fie informată despre această descope- 
rire minunată. Renaud ridică tonul, ca să atragă atenţia reporterilor. 
Voi răspunde întrebărilor dumneavoastră despre mumie imediat ce 
ieşim din mormânt, spuse Renaud, mergând înainte spre ieşire. 
Skye fierbea de furie. 

- Doamne! spuse Rawlins. Mumie. Mormânt. Ăsta face să pară 
că l-a descoperit pe Regele Tut!. 

Fotografii mai făcură o serie de poze şi ieşiră din încăpere, cu 
excepţia bărbatului înalt. Acesta avea cam un metru nouăzeci şi opt 
inălțime, faţa-i era de un alb palid şi avea o constituție musculoasă, 
potrivită cu înălțimea. Agăţat de gât purta un aparat de fotografiat, 
iar pe umăr avea un sac mare de pânză pentru echipament. Privi 
impasibil cadavrul timp de câteva momente, apoi îi urmă pe ceilalți. 

- Am auzit ce i-ai spus lui Renaud, îi spuse Thurston lui Skye. 
Situl o să înceapă în curând să îngheţe din nou, ceea ce cred că o 
să-l protejeze. 

- Bun. Hai să vedem ce pune la cale idiotul ăla între timp. 

Se grăbiră să iasă din peşteră şi să coboare pe scară şi pe treptele 
din lemn care duceau la tunelul principal. Renaud stătea la intrarea 
intr-un laborator, ţinând cutia sus, deasupra capului. 


' Mumia lui Tutankhamon a fost descoperită de către arheologul englez Howard 
Carter în 1922. 

- Ce e înăuntru? strigă un reporter. 

— Nu ştim. Va trebui să o deschidem într-un mediu controlat, 
astfel încât să nu distrugem conţinutul. 

Se răsuci pe călcâie, ca toată lumea să poată obţine un cadru. 


Bărbatul masiv cu aparatul de fotografiat la gât nu reuși să profite de 


ocazie. În schimb, se împinse cu umărul în ceilalți, ignorând protes- 


tele șoptite ale colegilor săi reporteri, şi se proțăpi în fața lui Renaud. 


- Dă-mi cutia, spuse el, pe un ton impasibil, întinzând mâna mare. 

Renaud părea că se speriase. Apoi, crezând că omul glumea, se 
hotări să-i intre în joc. Rânji şi strânse puternic cutia la piept. 

— Nici să mori nu ţi-o dau, spuse el. 

- Nu, răspunse omul, fără să ridice tonul. Nici să mori tu! 

Băgă mâna în faldurile paltonului, scoase un pistol și-l izbi pe 
Renaud peste degete cu ţeava acestuia. Expresia din ochii lui Renaud 
trecu de la amuzament la suprindere şi apoi la durere. Se prăbuşi în 
genunchi, ținându-se de degetele mutilate. 

Bărbatul prinse cutia înainte să cadă la pământ. Apoi se întoarse 
şi flutură pistolul prin fața reporterilor, care se răsturnară unii peste 
alții încercând să dea înapoi, şi ieși cu paşi mari din tunel. 

- Opriţi-l! strigă Renaud, printre suspine de durere, ţinându-se 
de degetele zdrobite. 

— Şi cu telefonul cum rămâne? întrebă unul dintre reporteri. 

Thurston apucă telefonul de pe perete și-l duse la ureche. 

- E mort, spuse el, încruntându-se. Trebuie să fi tăiat cineva linia. 
În zona de locuit nu e nimeni, oricum. O să mergem pe jos până la 
intrare şi o să chemăm ajutoare. 

Thurston şi LeBlanc îl ajutară pe Renaud să se ridice în picioare, 
Îi acordară primul ajutor la rana de la mână cu o trusă medicală de 
la laborator, în timp ce reporterii făceau speculaţii cu privire la iden- 
titatea bărbatului masiv. Niciunul dintre ei nu-l recunoștea. Apărus 
pur şi simplu având asupra lui documentele potrivite şi i se oferise 
un loc în hidroavionul care-i lăsase la marginea lacului, de unde îi 
luase LeBlanc. 

LeBlanc şi Skye spuseră că aveau să i se alăture lui Thurston. Re- 
porterii se hotărâră să rămână pe loc după ce Thurston îi avertiză că 
omul cu arma putea să-i aștepte în tunel. Merseră cu pași grăbiţi, 
lanternele de pe capetele lor pătrunzând semiîntunericul. Apoi în- 
cetiniră ritmul şi incepură să meargă mai cu atenţie, ca şi cum s-ar 
fi aşteptat ca bărbatul masiv să apară pe neaşteptate din beznă. Ciu- 
liră urechile, așteptând zgomotul unor paşi, dar nu auziră decât pi- 
curatul apei de pe tavan și pereți. 

Deodată, se auzi o explozie puternică din tunelul întunecat din 
față, urmată de un suflu care cutremură pământul. Aproape simul- 
tan, un curent masiv de aer cald străbătu tunelul. Se aruncară la 
pământ, încercând să-şi îngroape feţele în podeaua udă în timp ce 
valul de presiune trecea peste ei. 

Când simţiră că erau în siguranţă se ridicară şi-şi şterseră mâ- 
lul de pe feţe. Le ţiuiau urechile, deci erau nevoiţi să strige ca să se 
facă auziţi. 

- Ce-a fost asta? întrebă LeBlanc. 

- Hai să ne uităm. Thurston o luă înainte, temându-se de ce era 
mai rău. 

- Stai! spuse Skye. 

- Ce s-a întâmplat? 

- Uită-te la picioare. 

Lumina lanternelor începu să se reflecte în ceva ce lucea şi se 
mişca pe podeaua tunelului. 

- Apă! ţipă Thurston. 

Torentul înainta cu repeziciune spre ei. 

Se întoarseră şi intrară alergând mai adânc în tunel, cu valurile 
curgându-le năvalnic pe urme. 


PRIN BINOCLU, AUSTIN o văzuse pe Skye urcând într-o ma- 
şină și urmărise vehiculul în timp ce urca panta aflată într-o parte a 
ghețarului și dispărea după copaci. Parcă o înghiţise pământul. În 
timp ce se sprijinea de balustrada navei, privirea i se îndreptă către 
Langue du Dormeur. Cu suprafața sa pătată şi piscurile întunecate, 
mohorâte, de ambele părţi, ghețarul semăna cu un peisaj de pe pla- 
neta Pluto. Soarele sclipea pe suprafața gheții, dar nu reușea să în- 
vingă valurile de frig care se revărsau peste lacul ca oglinda. 

Gândindu-se la teoria lui Skye, conform căreia caravanele care 
traversau Drumul Chihlimbarului ocoliseră marginea lacului, în- 
cercă să se pună în pielea călătorilor din Antichitate şi se întrebă ce 
ar fi crezut aceştia despre un fenomen natural atât de masiv şi de 
impunător ca un ghețar. Mai mult ca sigur, l-ar fi considerat o plăs- 
muire a zeilor, care trebuiau să fie îmbunațţi. Poate că mormântul 
subacvatic avea vreo legătură cu ghețarul. Era la fel de nerăbdător 
să exploreze mormântul ca şi ea. Nu era nevoie de mult efort pentru 
a lua submersibilul și a se scufunda de unul singur, dar ea nu l-ar fi 
iertat niciodată. Iar el o înţelegea perfect. 

Austin se hotărî să se asigure că submersibilul era gata de scu- 
fundare când Skye avea să se întoarcă. În timp ce verifica SEAmobile 
cu un ochi de vultur, Austin auzea în minte glasul tatălui său, care-i 
amintea să se asigure de fiecare amănunt. Tatăl lui, înstăritul patron 
al unei companii de recuperare a obiectelor scufundate cu sediul în 

Seattle, îl învățase pe Kurt deprinderile de bază ale unui marinar 
şi-i dăduse câteva sfaturi valoroase despre navigaţie. Niciodată să 
nu facă un nod care să nu poată fi desfăcut printr-o răsucire a frân- 
phiei, chiar dacă frânghia era udă. Şi să-şi păstreze mereu nava în 
formă maximă. 

Austin băgase la cap cuvintele tatălui său. Nodurile pe care învă- 
tase să le facă exersând constant nu se agățau niciodată. Se asigura 
că frânghiile bărcuței pentru navigaţie pe care tatăl său i-o constru- 
ise erau încolăcite frumos, că nava era lustruită și metalul era îm- 
piedicat să ruginească. Sfaturile îi rămăseseră în minte când plecase 
la facultate. În timp ce studia pentru masteratul în managementul 
sistemelor la Universitatea din Washington, participase şi la cursu- 
rile unei şcoli de scufundări foarte apreciate din Seattle şi se pregă- 
lise pentru a deveni scafandru profesionist, atingând un nivel mare 
de performanţă în câteva domenii de specialitate. 

După facultate, lucrase pe platforme petroliere pe Marea Nordului 
timp de doi ani şi se întorsese la compania de recuperare a tatălui 
său timp de șase ani, înainte să fie cooptat în domeniul serviciilor 
puvernamentale de către o ramură puţin cunoscută a CIA care era 
specializată în colectarea de informaţii submarine. La sfârşitul 
Războiului Rece, CIA își închisese departamentul de investigații 
submarine, iar el se mutase la NUMA. 

Ca amator de filosofie, de căutare a adevărului şi a sensurilor 
profunde, Austin ştia că sfaturile lui taică-său depășeau sarcinile de 
ordin practic care aveau legătură cu funcționarea unei bărci. Tatăl 
său îi explica în termeni simpli adevăruri despre viaţă, despre ne- 
voia de a fi mereu pregătit pentru lucruri neaşteptate. Erau sfaturi 
pe care Austin le lua în serios, iar atenţia lui la detalii îi salvase viața 
și pe cea a celor din jurul său de mai multe ori. 

Probă bateriile, se asigură că buteliile cu aer fuseseră înlocuite 
cu unele noi şi inspectă vehiculul cu un ochi exersat. Mulțumit de 
rezultatul inspecției, ciocăni uşor domul transparent. 

- În formă maximă, spuse el, zâmbind. 

Austin cobori din submersibil și ajunse pe puntea vasului 
Mummichug!. Catamaranul de 24 de metri era cel mai mic vas de 
cercetare NUMA pe care lucrase vreodată. Ca şi micuțul peşte al 
cărui nume îl purta, Mummichug era în largul său în apă dulce sau 
sărată. Era o versiune modificată a unui vas conceput pentru a 
funcţiona pe apele capricioase de pe coasta Noii Anglii. 

Era un vas capabil și rapid, propulsat de motoare diesel puter- 
nice care-i dădeau o viteză de navigare de 20 de noduri. Era econo- 
mic și ideal pentru misiuni scurte. În ciuda dimensiunii reduse, 
macaralele și rampa vasului Mummichug puteau susține greutăţi 
mari. Iar un vas mai mare nu ar fi reușit să navigheze pe râul șerpuit 
al ghețarului. 

Plictisindu-se fără Skye, cu care putea sta de vorbă, Austin îşi luă 
o ceaşcă de cafea în cambuza navei, apoi cobori în laboratorul de 
teledetecţie. Era un spaţiu mic, umplut de câteva monitoare de cal- 
culator așezate pe mese. Ca şi orice altceva de pe navă, laboratorul 
era discret, deşi nervii şi ganglionii electronici conectau monitoa- 
rele la o gamă largă de instrumente de detectare. 

Se trânti într-un scaun în faţa unui ecran, sorbi o gură de cafea 
și deschise fişierul cu afişajul sonarului. Doctorul Harold Edgerton? 
devenise pionierul sonarului când montase un transductor într-o 
parte a bărcii sale de cercetare, nu pe fundul acesteia. Descoperirea, 
care permitea vaselor de suprafaţă să acopere arii largi de la fund, 
avea să revoluţioneze căutările subacvatice. 

Când Mummichug venise pentru prima oară la faţa locului, Skye 
ceruse să fie cercetat malul lacului din cealaltă parte a ghețarului, 
care ar fi reprezentat un obstacol semnificativ pentru caravane. 
După părerea ei, călătorii ar fi făcut un popas în faţa râului înainte 
de a-l trece, iar în apropiere ar fi fost construită o așezare. 


! Numele vasului vine de la specia de peşte omonimă, cunoscută sub denumi- 
rea ştiinţifică Fundulus heteroclitus 

2 Harold Eugene Edgerton (1903-1990), inginer electronist american conside- 
rat a fi părintele sonarului 


——.———— >.” --— Pe rr... 

S-ar fi putut ca traseul navigabil în sine să fi fost folosit ca și 
afluent al Drumului Chihlimbarului. 

În timp ce submersibilul își ducea la îndeplinire misiunea sub- 
acvatică, vasul continuase monitorizarea perimetrului lacului cu aju- 
torul sonarului. Austin voia să vadă ce rezultase în urma scanării. 
Derulă încet imaginea de pe ecran, iar imaginea la rezoluţie înaltă 
de pe sonar se scurse din partea de sus a monitorului precum două 
cascade de chihlimbar. Pe partea dreaptă a monitorului erau afișate 
latitudinea, longitudinea şi poziţia. 

Interpretarea imaginilor de sonar necesita un ochi exersat, dar 
nu era cea mai palpitantă ocupaţie. Cu fundul său plat, plin de 
pietriș, Lac du Dormeur era chiar mai monoton decât alte lacuri. 
Austin se trezi pierdut în gânduri. Pleoapele i se închiseseră pe ju- 
mătate, dar se deschiseră imediat când o anomalie îi atrase atenţia. 
Derulă din nou ecranul, se aplecă în față pentru a studia crucea 
inchisă la culoare gravată pe fundalul monoton, apoi, cu un clic al 
mouse-ului calculatorului, mări imaginea şi îmbunătăţi detaliile. 

Avea în față un avion; vedea chiar şi carlinga. Făcu clic pe iconița 
de imprimare, şi câteva secunde mai târziu, o poză ieşi din impri- 
mantă. Studie imaginea la o lumină puternică. Părea să lipsească o 
parte dintr-o aripă. Se ridică din scaun şi se îndreptă spre ușă, având 
de gând să-l anunţe pe căpitan în legătură cu ceea ce descoperise, 
când François dădu buzna în laborator. Era vizibil agitat. Observa- 
torul francez avea de obicei un zâmbet imperturbabil, dar în acel 
moment arăta de parcă tocmai aflase că se prăbuşise turnul Fiffel. 

- Monsieur Austin, trebuie să veniţi repede pe punte. 

- Ce s-a întâmplat? întrebă Austin. 

- E vorba de domnișoara Skye. 

Stomacul lui Austin făcu o tumbă. 

— Ce-i cu ea? 

O combinaţie neinteligibilă de frangleză se revărsă de pe buzele 
omului. Austin trecu pe lângă francezul care bolborosea de zor şi 
urcă treptele două câte două ca să ajungă pe punte. Căpitanul era în 

cabina de navigaţie, vorbind în microfonul radioului. Când îl văzu 
pe Kurt, spuse: „Attendez!"! şi lăsă microfonul deoparte. 

Căpitanul Jack Fortier era un bărbat mărunțel de origine fran- 
co-canadiană, care devenise cetățean american pentru a putea lucra 
pentru NUMA. Cunoștinţele sale de limbă franceză fuseseră folosi- 
toare pe durata expediției, deşi unii dintre localnicii pe care-i întâl- 
nise râseseră pe la spate de puternicul său accent quebechez. 

Fortier îi spuse lui Austin că ironiile nu-l deranjau, pentru că 
limba vorbită de el era cea mai pură, neatinsă de accentele re- 
gionale, precum cea din Franța. Căpitanul nu părea a fi deranjat de 
foarte multe lucruri, de aceea Austin fu surprins să-l vadă încrun- 
tându-se de îngrijorare. 

- Ce s-a întâmplat cu Skye? întrebă Austin, trecând direct la 
subiect. 

- Vorbesc la telefon cu supraveghetorul centralei de energie. 
Spune c-a avut loc un accident. 

Un fior îi străbătu şira spinării lui Austin. 

— Ce fel de accident? 

- Skye şi unii dintre ceilalți oameni erau într-un tunel de sub 
ghețar. 

- Ce căuta acolo? 

- Sub ghețar e un observator unde oamenii de ştiinţă îi pot stu- 
dia mișcările. Face parte din sistemul de tuneluri construit de com- 
pania de energie pentru a folosi apa care se scurge de pe ghețar. Se 
pare că a avut loc o defecțiune și apa a inundat tunelul. 

- Au reuşit cei de la centrală să ia legătura cu observatorul? 

- Nu. Linia telefonică e căzută. 

- Deci nu ştim dacă sunt vii sau morti. 

— Se pare că nu, spuse Fortier, pe jumătate în şoaptă. 

Vestea îl făcu pe Austin să înceapă să se legene pe călcâie. Inspiră 
adânc şi expiră uşor în timp ce-şi aduna gândurile. 


„Aşteptaţi!“ 

Venindu-şi în fire, spuse: 

- Spuneţi-i supraveghetorului centralei că vreau să mă întâlnesc 
cu el. Spuneţi-i să pregătească planuri detaliate ale sistemului de 
tuneluri. Şi faceţi rost de-o barcă să mă ducă la țărm. 

Austin făcu o pauză, dându-și seama că zbiera ordine la căpitan. 

- Îmi pare rău, spuse el. Nu am vrut să sune ca şi cum aș fi un 
sergent de la instrucţie din marină. E nava dumneavoastră. Acelea 
au fost doar niște sugestii. 

- Vă primesc cu dragă inimă sugestiile, spuse căpitanul, zâmbind. 
Staţi liniștit. Habar n-am cum să procedez în continuare. Nava şi 
echipajul sunt la comanda dumneavoastră. 

Căpitanul Fortier luă microfonul şi începu să vorbească în 
franceză. 

Austin fixă ghețarul cu privirea prin fereastra cabinei de comandă. 
Era neclintit, ca o statuie de bronz, dar calmul său era înșelător. 
Mintea lui ageră gonea, se gândea la strategii. Dar ştia că toate aces- 
tea nu erau decât jocuri ale minţii pentru moment, pentru că nu 
putea concepe un plan până când nu ştia exact cu ce anume avea 
de-a face. 

Se gândi la expresia seducătoare de pe faţa lui Skye în timp ce 
părăsea nava. Ştia că sorții-i erau împotrivă, dar își jură că avea să 
revadă acel zâmbet fermecător. 


UN: CAMION ÎL AȘTEPTA pe Austin pe plajă. Şoferul gonea 
pe deal spre centrală cu o viteză nebunească. În timp ce camio- 
nul se apropia de structura gri din beton, de forma unui cub, săpată 
în versantul abrupt al unui munte, Austin văzu pe cineva care se 
plimba înainte şi înapoi la intrare. Camionul se opri brusc, iar băr- 
batul se apropie în grabă de ei, îi deschise ușa lui Austin şi întinse 
mâna în semn de salut. 

- Parlez-vous Franqais!, Monsieur Austin? 

- Parle puţin, răspunse Austin, coborând din camion. 

- Daccord?. Bun, spuse omul, cu un zâmbet îngăduitor. Vorbesc 
destulă engleză. Numele meu este Guy Lessard. Sunt supravegheto- 
rul centralei. E o situație cumplită. 

— Atunci cred că ştiţi că e esenţial să ne grăbim, spuse Austin. 

Lessard era un bărbat scund şi vânos, cu o mustață scurtă pe fața 
subțire. Avea o mină agitată, ca şi cum ar fi fost conectat la unul 
dintre firele de curent care se întindeau din interiorul centralei pe 
turnuri înalte din metal. 

- Da, am înţeles. Veniţi. Vă voi explica situaţia. 

Mergând repede, îl conduse pe uşă. 

Austin aruncă o privire holului mic și simplu. 


! „Vorbiţi franceză?“ 


2 „De acord, am înţeles“ (fr.) 

- Parcă mă aşteptam la o clădire mai mare. 

- Nu vă lăsaţi păcălit, răspunse Lessard. Aceasta este o clădire 
de legătură. E folosită în mare parte drept spaţiu pentru birouri şi 
zonă de locuit. Centrala în sine se extinde până-n adâncul munte- 
lui. Haideţi. 

Intrară pe o altă uşă în capătul coridorului şi pătrunseră într-o 
cavernă mare, puternic luminată. 

- Am profitat de formațiunile naturale din rocă pentru a începe 
să forăm, spuse Lessard, vocea lovindu-i-se de pereţi şi de tavan și 
producând ecou. Sunt aproximativ cincizeci de kilometri de tune- 
luri care trec pe sub munte şi pe sub ghețar. 

Lui Austin îi scăpă un fluierat uşor. 

- Sunt autostrăzi în State care nu-s atât de lungi, spuse el. 

- Este o realizare formidabilă. Inginerii au folosit o mașinărie de 
săpat tuneluri cu diametrul de aproape nouă metri. A fost simplu să 
săpăm tunelul de cercetare. 

Îl conduse prin cavernă spre intrarea într-un tunel. Urechile lui 
Austin detectară un zumzet slab, ca sunetul a o sută de stupi. 

- Zgomotul ăla cred că vine de la generatorul dumneavoastră, 
spuse el. 

- Da, acum avem o singură turbină, dar avem de gând să con- 
struim mai multe. Se opri la o uşă din peretele tunelului. Aici e ca- 
mera de control. 

Camera principală de control a centralei era o încăpere sterilă de 
aproximativ patru metri pătraţi, care arăta ca interiorul unui automat 
uriaş de jocuri de noroc. Aranjate de-a lungul a trei pereţi erau şiruri 
de lumini ce pulsau, cadrane electrice, aparate de măsură şi comu- 
tatoare. Lessard se apropie de o consolă în formă de potcoavă care 
domina centrul încăperii, se aşeză în fața unui monitor de calculator 
şi-i făcu lui Austin semn să se aşeze pe scaunul de lângă el. 

— Ştiţi ce facem la această centrală? întrebă el. 

- În mare. Mi s-a spus că folosiţi apa de la ghețarul care se to- 
peşte pentru a obține energie hidroelectrică. 

Lessard aprobă din cap. 

- Tehnologia e relativ simplă. Zăpada cade din cer şi se adună pe 
ghețar. Când vremea e călduroasă, gheaţa se topeşte, formând copci 
şi râuri. Torentul trece prin tuneluri și ajunge la turbine. Voilà! Aveţi 
electricitate. Curată, ieftină, reciclabilă. 

Explicaţia de rutină a lui Lessard nu putea să-i ascundă mândria 
din voce. 

- Simplă în teorie, dar impresionantă în practică, spuse Austin, 
închipuindu-și sistemul. Cred c-aveţi o echipă mare. 

- Suntem doar trei, spuse Lessard. Unul pentru fiecare tură. Cen- 
trala este complet automată, și probabil c-ar putea funcționa fără noi. 

— Aţi putea să-mi arătați o diagramă a sistemului? 

Mâinile lui Lessard se jucară pe tastatură. O diagramă apăru 
brusc pe ecran, asemănătoare cu afișajul dintr-un centru de control 


al traficului metropolitan. Liniile colorate care se intersectau îl du- ` 


ceau pe Austin cu gândul la harta metroului londonez. 

- Acele linii albastre care pulsează reprezintă tunelurile prin care 
curge apa. Cele roşii sunt conducte uscate. Aici e turbina. 

Austin privi fix liniile, încercând să pună cap la cap afișajul 
complicat. 

- Care tunel a fost inundat? 

Lessard ciocăni ecranul cu vârful unui deget. 

- Ăsta. Tunelul principal de acces în observator. Linia albastră 
pulsa. 

- Există vreo metodă prin care să se poată opri curgerea apei? 

- Am încercat când am observat că apa intra în tunelul de cerce- 
tare. Aparent, zidul din beton dintre tunelurile de apă şi cel de cercetare 


a fost penetrat. Redirecţionând curgerea apei din celelalte tuneluri, ` 


am reușit s-o oprim. Tunelul de cercetare este încă plin cu apă. 
— Aveţi idee cum a fost penetrat zidul de care pomeneaţi? 


- O poartă de la acea intersecţie oferă acces dintr-un tunel în ce- ` 


lălalt. E închisă în această perioadă a anului, ca măsură de precauţie, 

pentru că nivelul apei e ridicat. Poarta e construită pentru a rezista la 
câteva tone de presiune. Nu ştiu ce s-ar fi putut întâmpla. 

- Există vreo modalitate de a scurge toată apa aia din tunel? 

- Da, am putea să închidem nişte tuneluri şi să scoatem apa în 
cele din urmă, dar ar dura câteva zile, veni devastatorul răspuns. 

Austin arătă spre ecranul luminat din faţa lui. 

- Chiar şi cu această rețea extinsă de tuneluri? 

- O să vă arăt care e problema. 

Lessard îl conduse afară din camera de control şi merseră câteva 
minute printr-un tunel. Omniprezentul zumzet al turbinei fu aco- 
perit de un alt sunet, ca un vânt puternic care sufla printre copaci. 
Urcară treptele de metal aflate dincolo de o uşă de oţel, spre o plat- 
lormă de observaţie protejată de o cupolă rezistentă la apă din plas- 
lic şi metal. Lessard explică faptul că erau într-una dintre camerele 
de control din afara sitului. Zgomotul puternic devenise un vuiet. 

Lessard trase un comutator de pe un perete şi un proiector ilu- 
mină o secțiune de tunel prin care trecea năvalnic un torent. Nivelul 
apei învolburate aproape ajungea la bula de observaţie. Austin fixă 
cu privirea apa albă, simţindu-i puterea colosală. 

- În perioada asta a anului, apa provine din copcile uriaşe din 
gheață, care se topesc, strigă Lessard, ca să se facă auzit peste zgo- 
mot. Ele se adaugă la cursul normal al apei. La fel ca inundaţiile care 
apar atunci când zăpada de pe munţi se topește prea repede primă- 
vara. Lessard avea o expresie chinuită pe faţa îngustă. Îmi pare rău 
că nu putem să vă ajutăm pe dumneavoastră sau pe oamenii blocaţi 
inăuntru. 

- M-aţi ajutat deja foarte mult, dar o să trebuiască să văd o dia- 
pramă detaliată a tunelului de cercetare. 

- Desigur. 

În timp ce Lessard îl conducea înapoi spre camera de control, se 
hotări că-i plăcea de acel american. Austin era atent și meticulos, 
calități pe care Lessard le prețuia mai mult decât orice. 

Înapoi în camera principală de control, Austin aruncă o privire 
spre ceasul de pe perete și văzu că trecuseră câteva minute prețioase de 
când începuse turul. Lessard se îndreptă spre un dulap din metal, des- 
chise un sertar larg, de adâncime mică şi scoase o serie de planuri. 

- Aceasta este intrarea principală în tunelul de cercetare. Nu e 
mult mai mult decât o galerie de apă. Aceste dreptunghiuri sunt zone 
de locuit pentru cercetători. Laboratorul e la aproximativ un kilo- 
metru și jumătate de intrarea principală. Aşa cum puteţi vedea în 
această secţiune văzută din lateral, sunt trepte pe care se poate urca 
până-n tavan spre un alt nivel, unde e un pasaj care duce în interio- 
rul observatorului subglaciar în sine. 

- Ştim cam câţi oameni ar putea fi blocaţi înăuntru? 

- Ultima oară erau trei în echipa ştiinţifică. Uneori, când se satură 
să fie sub pământ, ne adunăm să bem câteva pahare de vin. Pe urmă, 
mai e femeia de pe nava dumneavoastră. Au venit nişte oameni cu 
un hidroavion înainte de accident, dar nu ştiu câţi erau la bord când 
a decolat cu puţin timp în urmă. 

Austin se aplecă peste diagramă, privind atent fiecare detaliu. 

— Să presupunem că oamenii de sub ghețar au ajuns la observa- 
tor. Aerul blocat în pasajul ăsta ar împiedica apa să inunde zona 
observatorului. 

- E adevărat, spuse Lessard, fără entuziasm. 

- Dacă au aer, s-ar putea să fie încă în viaţă. 

- Şi asta e adevărat, dar rezerva de aer e limitată. S-ar putea să fie 
un caz în care viii îi invidiază pe morți. 

Nu era nevoie ca lui Austin să i se reamintească de moartea în- 
grozitoare care îi aştepta pe Skye şi pe ceilalți. Chiar dacă supravie- 
țuiseră viiturii, se confruntau cu o moarte lentă și grea din cauza 
lipsei de oxigen. Se concentră pe diagramă şi observă că tunelul 
principal continua la ceva distanță de observator. 


- Unde duce ăsta? 
- Continuă încă 1,5 kilometri, ridicându-se treptat spre o altă 
intrare. 


ORAȘUL PIERDUT 79 


- O altă galerie? 

- Nu. E o deschizătură ca o intrare într-o mină într-o parte a 
muntelui. 

- Aş vrea s-o văd, spuse Austin. În mintea lui prindea contur un 
plan. Era bazat pe conjecturi şi presupuneri, şi avea nevoie de o 
doză zdravănă de noroc ca să funcționeze, dar era tot ce avea. 

- E de cealaltă parte a ghețarului. Singura cale de a ajunge acolo 
e în zbor, dar pot să vă arăt unde e de aici. 

Câteva minute mai târziu, erau pe acoperișul plat al centralei de 
energie. Lessard arătă spre o vale din capătul ghețarului. 

- E chiar în apropiere de valea aia mică. 

Austin urmări cu privirea degetul arătător, apoi ridică ochii spre 
cer. Un elicopter mare se îndrepta spre centrala de energie. 

- Slavă Domnului! A răspuns cineva în sfârşit strigătului meu 
de ajutor. 

Grăbindu-se să coboare, cei doi ieşiră din centrala de energie 
in timp ce elicopterul cobora din cer. Şoferul de camion şi un alt 
bărbat, despre care Austin presupuse că era schimbul trei de la cen- 
trală, erau afară, urmărind elicopterul cum ateriza pe o pistă aflată 
la câteva sute de metri de uşa de la intrare a centralei. În timp ce 
palele elicei se opreau cu un bâzâit, trei bărbaţi ieşiră din elicopter. 
Austin se încruntă. Nu era o echipă de salvare. Toţi trei purtau cos- 
tume închise la culoare după care se vedea de la o poştă faptul că 
erau manageri de nivel mediu. 

- E superiorul meu, Monsieur Drouet. Nu vine niciodată aici, 
spuse Lessard, nereușind să-şi ascundă veneraţia din voce. 

Drouet era un bărbat corpolent, cu o mustață tip Hercule Poirot!. 
Se îndreptă ţanţoş spre ei şi spuse pe un ton acuzator: 

- Ce se întâmplă aici, Lessard? 

În timp ce supraveghetorul centralei explica situația, Austin se 
uită la ceas. Limbile păreau că zboară în jurul cadranului. 

- Ce efect a avut acest incident asupra producţiei? 

Temperamentul vulcanic al lui Austin erupse: 


! Celebrul detectiv belgian creat de scriitoarea britanică Agatha Christie în 1920 

— S-ar putea să vă intereseze mai mult ce s-a întâmplat cu oame- 
nii care au rămas blocaţi în ghețarul ăla. 

Omul îşi înclină bărbia, reuşind să-l privească de sus pe Austin, 
chiar dacă era cu câţiva centimetri buni mai scund decât el. 

- Cine sunteţi dumneavoastră? întrebă el, precum omida care i 
se adresase lui Alice de pe ciupercă. 

Lessard interveni. 

- Dânsul este domnul Austin, de la guvernul american. 

— American? Austin putea să jure că-l auzise pe om pufnind. 

- Asta nu vă priveşte, spuse Drouet. 

— Vă înşelaţi. Chiar mă priveşte, răspunse Austin, pe un ton calm, 
care îi masca furia. Prietena mea se află în acel tunel. 

Drouet era neclintit. 

— Trebuie să aştept ordine din partea superiorului meu după ce-i 
raportez. Nu sunt lipsit de compasiune. O să ordon imediat o încer- 
care de salvare. 

— Nu e destul de repede, spuse Austin. Trebuie să facem ceva 
acum! 

- Cu toate astea, e tot ce pot să fac. Vă rog să mă scuzați. 

Cu asta, el şi ceilalți bărbaţi în costume intrară în şir indian în 
centrala de energie. Lessard îi aruncă o privire lui Austin, clătină 
din cap cu tristeţe şi se luă după ei. 

Austin încerca să-şi stăpânească impulsul de a-l apuca pe biro- 
crat de guler şi de a-l târî înapoi, când auzi zgomotul unui motor și 
văzu un punct pe cer. Punctul crescu şi se transformă într-un elicop- 
ter, mai mic decât primul. Ţâşni peste lac, dădu un ocol centralei de 
energie, apoi se aşeză lângă celălalt elicopter, într-un nor de praf. 

Chiar înainte ca elicea să se oprească, un bărbat suplu, cu tenul 
închis la culoare, sări din elicopter şi-i făcu lui Austin semn cu mâna. 
Joe Zavala se îndreptă cu paşi mari spre el, cu un legănat al umerilor 
ușor sportiv, mersul relaxat fiindu-i un obicei vechi din vremea în 
care era boxer şi lupta la categoria mijlocie pentru a-şi câștiga banii 
pentru facultate. Trăsăturile lui frumoase, neatinse de cicatrici, erau 
o mărturie a succesului său în perioada petrecută în ring. 

Sociabilul şi suavul Zavala fusese recrutat de către amiralul 
Sandecker imediat ce absolvise New York Maritime College!, și fu- 
sese un membru nepreţuit al Echipei de Misiuni Speciale, lucrând 
cu Austin la multe misiuni. Avea mintea unui mecanic genial şi era 
un pilot priceput, cu zeci de ore la bordul elicopterelor, avioanelor 
de dimensiuni mici şi aeronavelor cu turbopropulsie. 

Cu câteva zile înainte călătoriseră spre Franţa împreună. În timp 
ce Austin zburase mai departe spre Alpi pentru a lua legătura cu 
vasul Mummichug, Joe se oprise la parter. Ca expert în proiectarea şi 
construirea vehiculelor subacvatice, fusese invitat să se alăture unei 
dezbateri despre submersibile cu sau fără echipaj, sponsorizată de 
IFREMERZ, Institutul Francez de Cercetare şi Exploatare Marină. 

Austin îl sunase pe Zavala pe mobil după ce auzise de accidentul 
din tunel. 

- Îmi pare rău că-ţi întrerup excursia la Paris, spusese el. 

- Ai întrerupt mai mult de-atât. Am întâlnit un membru al 
Adunării Naţionale” care mi-a făcut turul orașului. 

- Cum îl cheamă? 

- O cheamă Denise. După un tur al Parisului, ne-am hotărât să 
luăm calea munţilor, unde domnişoara are o casă de vacanţă. Sunt 
in Chamonixf. 

Austin nu era surprins să audă povestea lui Zavala. Cu ochii săi 
negri şi expresivi şi părul des şi negru dat pe spate, Joe semăna cu 
o versiune mai tânără a actorului de film şi televiziune Ricardo 
Montalban”. Combinația de aspect plăcut, şarm, simţ al umorului 


! Colegiu specializat în cercetarea marină, fondat în 1874 

2 Institut francais de recherche pour l'exploitation de la mer, înființat în 1984 
' Assemblée nationale, camera inferioară a parlamentului francez 

1 Oraş din regiunea Ron-Alpi a Franţei, considerat o veritabilă Mecca a alpinis- 
mului şi a sporturilor extreme montane 

` Ricardo Gonzalo Pedro Montalbán y Merino (1920-2009), actor mexican 
cunoscut pentru rolul personajului negativ Khan din seria Star Trek, dar şi 
pentru filme precum Cum a fost cucerit Vestul (1978) 

şi inteligenţă îl transforma în obiectul dorințelor multor femei sin- 
gure din zona Washingtonului, și aceleași calități atrăgeau atenţia 
femeilor oriunde mergea. Uneori, asta îi putea distrage atenţia, mai 
ales când venea vorba de o misiune, dar în acel moment se dovedea 
de folos. Chamonix era la doar câţiva munţi depărtare. 

- Şi mai bine. Am nevoie de ajutorul tău. 

Zavala îşi dădea seama după agitația din vocea prietenului său 
că situaţia era gravă. 

— Sunt pe drum, spuse el. 

Reîntâlnindu-se pe dealul sterp cu vedere la lac, îşi strânseră mâi- 
nile, iar Austin îşi ceru din nou scuze că întrerupea viaţa amoroasă 
a prietenului său. Un zâmbet uşor apăru în colțurile gurii lui Zavala. 

- Nu-i nicio problemă, amice. Denise e funcţionar public şi a 
înțeles perfect când am spus că mă cheamă datoria. Aruncă o pri- 
vire spre elicopter. Tot ea a tras şi niște sfori ca să-mi facă rost de un 
mijloc de transport. 

- Îi datorez domnişoarei tale o sticlă de şampanie şi un buchet 
de flori. 

- Am ştiut mereu că în adâncul sufletului ești un adevărat ro- 
mantic. Zavala aruncă o privire în jur și spuse: Frumos peisaj, chiar 
dacă-i un pic cam sumbru. Care-i situaţia? 

Austin se îndreptă către elicopter. 

- O să te pun la curent pe drum. 


CÂTEVA MOMENTE mai târziu erau în aer. În timp ce zburau 
deasupra ghețarului, Austin îi făcu lui Zavala un rezumat al eveni- 
mentelor în stilul Readers Digestl. 

- A dracului încurcătură, spuse Zavala când auzi povestea. Îmi 
pare rău pentru prietena ta. Skye pare genul de persoană pe care aş 
vrea s-o întâlnesc. 


! Revistă americană de interes general lansată în 1922 

- Sper să ai parte de plăcerea asta, spuse Austin, deși ştia că tre- 
cuse mult timp, şi trecea și mai mult cu fiecare minut. 

Îl conduse pe Zavala spre valea spre care arătase Lessard de pe 
acoperişul centralei de energie. Zavala ateriză pe un petic de pă- 
mânt care era mai mult sau mai puţin egal printre atâtea margini și 
stânci colțuroase. Luară o lanternă electrică din trusa de urgenţă a 
elicopterului și porniră pe o pantă ascendentă. 

Umezeala rece care radia din ghețar le pătrundea prin gecile 
groase. Un înveliș din beton încadra intrarea în tunel. Zona din fața 
deschizăturii era acoperită de apă și câteva duzini de canioane în 
miniatură porneau în josul pantei. Intrară într-un tunel asemănător 
ca dimensiune cu cele pe care le văzuse Austin în spatele centralei 
de energie. Podeaua în plan înclinat era udă, şi după ce înaintară 
câţiva metri, simţiră apa atingându-le degetele de la picioare. 

- Nu e tocmai tunelul dragostei, nu-i aşa? întrebă Zavala, arun- 
când o privire în întuneric. 

- Cam aşa m-aş aștepta să arate râul Styx.. 

Austin fixă apa întunecată cu privirea pentru un moment, apoi 
o străfulgerare de energie păru a-i străbate tot corpul. 

- Haideţi să ne întoarcem la centrala de energie. 

Drouet şi însoțitorii săi ieşiră din centrală după ce elicopterul lui 
Austin ateriză pe clădire. Drouet se grăbi în întâmpinarea lui Austin. 

- Trebuie să-mi cer scuze pentru comportamentul de mai de- 
vreme, spuse el. Nu aveam toate informaţiile despre această situaţie 
ingrozitoare. Am reușit să vorbesc cu superiorii mei şi cu reprezen- 
tanții ambasadei americane, care mi-au spus despre dumneavoastră 
şi despre NUMA, Monsieur Austin. Nu am ştiut că sunt cetățeni 
francezi blocaţi sub gheaţă. 

- Naţionalitatea lor ar trebui să aibă vreo importanţă? întrebă 
Austin. 


' Râul care străbate lumea morţilor, Hades, în mitologia greacă 

- Nu, desigur că nu. Inexcusable!. Vă veţi bucura să aflaţi c-am 
trimis după ajutoare. O echipă de salvare e pe drum. 

- E un început. Cât durează până ajung aici. 

Drouet ezită, ştiind că răspunsul nu avea să fie satisfăcător. 

- Trei sau patru ore. 

— Cred că sunteţi conştient că e prea târziu. 

Drouet îşi frânse mâinile, chinuit. Era vădit tulburat. 

- Cel puţin putem recupera cadavrele. E tot ce pot face. 

- Nu e tot ce pot face eu, Monsieur Drouet. O să încercăm să-i adu- 
cem înapoi în viaţă, dar o să avem nevoie de ajutorul dumneavoastră. 

- Doar nu vorbiţi serios! Bieţii oameni sunt prinşi sub două sute 
patruzeci şi trei de metri de gheaţă. Studie expresia hotărâtă de pe 
fața lui Austin şi ridică dintr-o sprânceană. 

- Foarte bine. O să mă dau peste cap ca să vă fac rost de tot ce 
aveţi nevoie. Spuneţi-mi ce anume trebuie să fac. 

Austin fu plăcut surprins să afle că trupul dolofan al lui Drouet 
ascundea o inimă de oțel. 

- Vă mulțumesc pentru oferta dumneavoastră. Mai întâi, aş dori 
să împrumut elicopterul și pilotul dumneavoastră. 

- Da, desigur, dar văd că prietenul dumneavoastră are un 
elicopter. 

- O să am nevoie de unul mai mare. 

- Nu înţeleg. Sunt oameni blocaţi sub pământ, nu în aer. 

- Indiferent. 

Austin îi aruncă lui Drouet o privire neînduplecată, care-i trans- 
mise că nu mai avea chef să piardă vremea. 

Drouet aprobă energic din cap. 

- Foarte bine. Aveţi cooperarea mea completă. 

În timp ce Drouet se grăbea să discute cu pilotul lui, Austin îl 
contactă pe căpitanul vasului NUMA pe un radio portabil şi petrecu 
câteva minute explicându-şi planul. Fortier îl ascultă cu atenţie. 


! Intolerabil“ (fr.) 

- O să mă apuc imediat de treabă, spuse el. 

Austin îi mulțumi şi ridică privirea spre ghețar, analizând adver- 
sarul cu care urma să se confrunte. În planul lui nu exista loc pentru 
indoiala de sine. Ştia că planurile puteau eșua, iar cicatricile de pe 
toată suprafața corpului său îi stăteau mărturie. Ştia şi că proble- 
mele puteau fi rezolvate. Era sigur de faptul că planul lui putea 
funcţiona, cu puțin noroc. Ceea ce nu ştia sigur era dacă Skye era 
încă vie. 


SKYE ERA CÂT se putea de vie. Renaud, care îi simţea din plin 
furia, putea depune mărturie în acest sens. După ce Renaud făcuse 
una dintre remarcile sale egoiste, lui Skye îi sărise țandăra. Se repe- 
zise la nenorocitul de francez, cu ochii scăldaţi în lacrimi de furie, 
şi îl certase aspru pentru că-i stricase cea mai importantă descope- 
rire din cariera ei. Renaud reuşise în sfârşit să cârâie ceva în semn 
de protest. Skye îşi epuizase repertoriul de insulte şi forța plămâni- 
lor, şi i-o tăie scurt cu o privire dispreţuitoare şi cu un singur cuvânt 
bine ţintit. 

— Idiot! 

Renaud încercă să profite de compasiunea ei. 

- Nu vedeţi că sunt rănit? Întinse mâna vânătă şi zgâriată. 

- E vina ta, prostule, spuse ea, rece. Cum ai putut să permiţi 
unui om înarmat să vină aici, pentru numele lui Dumnezeu? 

— Am crezut că era reporter. 

- Ai creierul unei amibe. Amibele nu gândesc. Ele se scurg. 

- Mademoiselle, vă rog, o imploră LeBlanc. Avem puţin aer de 
respirat. Păstraţi-vă energia. 

- Pentru ce să mi-o păstrez? Arătă spre tavan. S-ar putea să-ţi fi 
scăpat din vedere, dar suntem blocaţi sub un ghețar foarte mare. 

LeBlanc duse degetul la buze. 

Skye se uită în jur la fețele impietrite de frig și de teamă şi-şi dădu 
seama că-i făcea pe ceilalți să se simtă şi mai îngrozitor. Îşi dădu 

seama şi că tirada lansată împotriva lui Renaud era o consecință a 
fricii şi frustrării ei. Îi ceru scuze lui LeBlanc și-și încleştă strâns 
buzele, dar înainte de a face asta, murmură: 

- Chiar e un idiot. 

Apoi se duse şi se trânti lângă Rawlins, jurnalistul, care stătea cu 
spatele lipit de un perete și scria într-un carnet. Adunase laolaltă 
nişte pânză impermeabilă şi o folosea ca să-şi izoleze posteriorul de 
contactul cu podeaua udă. Ea se apropie de el, căutând contact fizic, 
ȘI spuse: 

- Îmi cer scuze că-s așa directă, dar mi-e frig. 

Rawlins clipi surprins, lăsă carnetul deoparte şi-şi puse, galant, 
un braţ în jurul umerilor ei. 

— Te-ai cam încins tu un pic mai devreme. 

- Îmi pare rău că m-am pierdut cu firea în faţa tuturor, mur- 
mură ea. 

— Te înţeleg, dar încearcă să vezi partea bună a lucrurilor. Cel 
puțin avem lumină. 

Probabil că puhoaiele de apă ocoliseră firele care treceau peste 
vârful tunelului ce ducea în interiorul centralei. Deși luminile pâl- 
pâiseră de câteva ori, curentul era încă pornit. Supraviețuitorii uzi 
şi epuizați erau înghesuiți în porțiunea de tunel care se întindea 
intre peştera de gheaţă şi scări. 

În ciuda observaţiei sale optimiste, Rawlins ştia că mai aveau 
puţin timp la dispoziţie. Lui şi celorlalţi le era tot mai greu să res- 
pire. Încercă să-şi distragă atenţia de la acea idee. 

- Care era descoperirea aia ştiinţifică despre care vorbeai tu? o 
intrebă el pe Skye. 

O expresie visătoare îi apăru în ochi. 

- Am descoperit un mormânt din Antichitate în apele lacului. 
Cred c-ar fi putut avea ceva legături cu Drumul Chihlimbarului, 
ceea ce înseamnă că legăturile comerciale dintre Europa şi ţările 
mediteraneene sunt mult mai timpurii decât şi-a imaginat cineva 

vreodată. Aş putea spune chiar de pe vremea civilizaţiei minoice 
sau miceniene. 

Rawlins gemu. 

— Eşti bine? întrebă Skye. 

— Mda, sunt în regulă. Nu, la naiba, nu sunt. Singurul motiv pen- 
tru care sunt aici e să scriu un articol despre observatorul subglaciar. 
Pe urmă, au găsit ăştia cadavrul prins în gheață, care ar fi fost un 
subiect senzaţional în exclusivitate. Pe urmă, un golan care făcea pe 
reporterul îl pocneşte cu pistolul pe amicul tău, Renaud, şi inundă 
tunelul. Uau! Reportajele mele ar fi putut fi transmise în toată lumea. 
Aș fi putut fi următorul Jon Krakauer!. Editorii ar fi putut să-nceapă 
să-mi bată disperaţi la uşă cu contracte pentru cărți. Acum spune-mi 
tu care-i povestea cu civilizația minoică. 

- Nu ştiu dacă e civilizația minoică, spuse Skye, încercând să-i 
aline tulburarea. S-ar putea să mă înşel. 

Clătină din cap cu tristeţe. 

Reporterul tv, care le ascultase conversaţia, spuse: 

- Nu te învinovăţesc că te simţi nasol, dar pune-te în locul meu. 
Am filmări cu cadavrul şi cu francezul plesnit cu arma. 

Celălalt reporter îşi ciocăni reportofonul. 

- Da, şi eu am toate vocile pe casetă. 

Rawlins privi fix furtunul care şerpuia printre picioarele lor. 

- Mă întreb dac-am putea folosi un jet de apă ca să obţinem un 
tunel prin ghețar prin topire. 

Thurston stătea lângă Rawlins. Chicoti şi spuse: 

- Am făcut deja niște calcule mentale. Ne-ar lua cam trei luni 
dac-am lucra în mod constant. 

- Avem liber duminica şi de sărbători? întrebă Rawlins. 

Toată lumea râse, în afară de Renaud. 


! Jurnalist și scriitor american, autor al unor volume precum În sălbăticie (Into 
the Wild, 1997) şi În aerul rarefiat (Into Thin Air, 1997) 

Umorul neortodox al lui Rawlins îi amintea lui Skye de Austin. 
Cât timp trecuse de când plecase de pe navă? Aruncă o privire la 
ceas şi-şi dădu seama că se scurseseră doar câteva ore. Așteptase cu 
nerăbdare întâlnirea lor. Fusese vrăjită de alura lui dură, de părul 
deschis la culoare, aproape alb, dar ceea ce simţea pentru el depășea 
limitele atracției fizice. Era interesant, o serie de contraste. Austin 
avea un simţ al umorului ager, și putea fi cald şi blând, dar ea simţea 
duritatea de diamant din spatele strălucirii din acei ochi albaştri. Şi, 
bineînţeles, mai erau și acei umeri magnifici. Nu ar fi mirat-o să-l 
vadă luând la pas fundul mării. 

Privirea ei se îndreptă spre Renaud, care era în celălalt capăt al 
spectrului atractivităţii. Stătea în celălalt capăt al tunelului și se 
ținea de mâna umflată. Ea se încruntă, gândindu-se că faptul că era 
blocată în gheaţă cu o insectă precum Renaud era cea mai cumplită 
parte a întregii situaţii. Gândul o băga în depresie, aşa că se ridică și 
merse spre treptele care duceau în jos spre tunelul principal. Apa 
intunecată trecea peste vârful scărilor. Căutând o diversiune, lipăi 
prin bălți și urcă scara care ducea spre peştera de cleștar. 

Ghețarul începea să-și recapete teritoriul pierdut. Se formase 
gheață proaspătă, sub formă de țurțuri zimțaţi, în locuri unde nu 
era nimic înainte. Gheaţa se îngroşase, iar cadavrul nu mai era vizi- 
bil în mormântul său. Coiful era încă în container. Îl luă în mână 
şi-l ținu la o lumină unde putea vedea gravurile. Erau complexe şi 
executate cu fineţe. Munca unui maestru. Modelul nu îi părea a avea 
un scop pur decorativ. Avea un oarecare ritm, ca și cum ar fi spus o 
poveste. Metalul părea a pulsa, prinzând viaţă de la sine. Lipsa aeru- 
lui o făcea să-şi imagineze tot felul de lucruri. Să fi avut mai mult 
timp, i-ar fi dat de capăt. Al dracului Renaud ăla! 

Duse coiful înapoi în tunel. Drumul prin aerul rarefiat o epui- 
zase. Găsi o proptea în perete, agăţă coiful lângă ea şi se așeză. Cei- 
lalţi se opriseră din vorbit. Le vedea piepturile ridicându-se în timp 
ce se chinuiau să inspire aerul anemic în plămâni. Se trezi făcând la 
fel, deschizând gura ca un peşte scos din apă, dar nereușind să 

asigure plămânilor aerul de care aveau nevoie. Bărbia îi căzu în piept 
şi adormi. 

Când se trezi, luminile se stinseseră în sfârșit. „Deci — îşi spuse 
ea — totuşi o să murim în beznă în cele din urmă.“ Încercă să-i strige 
pe ceilalți, să-și ia rămas-bun de la ei, dar nu avu puterea necesară. 


Adormi din nou. 


AUSTIN ÎNCĂRCĂ ULTIMUL sac rezistent la apă pe puntea 
plată din spatele SEAmobile-ului din spatele carlingii bulei şi făcu 
un pas înapoi ca să-şi analizeze munca. Vehiculul semăna mai de- 
grabă cu un catâr mecanic decât cu un submersibil de ultimă 
generaţie, dar era nevoie să se descurce cu aranjamentul impro- 
vizat. Neavând idee câţi oameni erau prinşi sub ghețar, adunase la- 
olaltă toate echipamentele de scufundări, inclusiv pe cele de rezervă, 
sperând că aveau să ajungă. 

Austin îi făcu un semn de „OK“ lui Francois. Observatorul de la 
guvern îi asistase cu un radio portabil, funcţionând în acelaşi timp 
ca traducător şi om de legătură între navă și elicopter. François îi 
răspunse cu acelaşi gest şi vorbi în radioul portabil. Pilotul elicopte- 
rului francez aștepta apelul. 

În câteva minute, elicopterul decola de pe plajă. Se îndreptă spre 
barca NUMA, deasupra căreia rămase în aer şi cobori un cablu 
spre punte. Austin se feri de curentul de aer de la elicea care se în- 
vârtea, luă cârligul de la capătul cablului şi-l agăţă de un sistem de 
prindere cu patru capete. El şi echipa se ocupaseră deja de rulotă și 
de submersibil pentru ca încărcătura să fie ridicată deodată. 

Îi făcu pilotului un semn cu degetul mare ridicat. Cablul se în- 
cordă, iar elicopterul se ridică ușor şi rămase suspendat, cu elicea 
tăind nebuneşte aerul. În ciuda vacarmului care spărgea timpanele, 
submersibilul și remorca se ridicară doar câţiva centimetri de sol. 

Greutatea combinată a submersibilului, a remorcii şi a încărcăturii 
depăşea capacitatea de ridicare a elicopterului. Austin făcu semn 
elicopterului s-o ia uşor. Cablul se relaxă, iar încărcătura căzu cu 
zgomot înapoi pe punte. 

Austin arătă spre elicopter și strigă în urechea lui François: 

— Spuneţi-le să stea pe loc până rezolv problema asta. 

În timp ce François traducea, Austin intră pe radioul lui şi-l con- 
tactă pe Zavala, al cărui elicopter zbura în cerc mult deasupra navei. 

— Avem o problemă, spuse Austin. 

- Am văzut. Mi-aș dori ca elicopterul ăsta să fie o macara zbură- 
toare, spuse el, referindu-se la elicopterele industriale enorme con- 
cepute pentru a ridica greutăți mari. 

- S-ar putea să nu avem nevoie de aşa ceva. Austin îi explică 
ideea pe care o avea. 

Zavala râse şi spuse: 

- Viaţa mea trebuie să fi fost foarte monotonă înainte de a te 
întâlni pe tine. 

— Ei? 

- E complicat. Al dracului de periculos. Îndrăzneţ. Dar posibil. 

Austin nu se îndoise niciodată de abilităţile de pilot ale priete- 
nului său. Zavala avea mii de ore de experienţă ca pilot în elicop- 
tere, avioane de dimensiuni reduse şi aeronave cu turbopropulsie. 
Schimbările neprevăzute, neaşteptate îl deranjau. Schimbarea direc- 
tiei vântului, neatenţia umană sau nefuncţionarea echipamentului 
puteau transforma un risc asumat cu grijă într-un dezastru. În acel 
caz, misiunea se putea încheia din cauza unei greșeli de traducere. 
Trebuia să fie sigur că mesajul era clar. 

Îl luă pe François deoparte şi-i spuse ce voia să facă pilotul fran- 
cez. Apoi îl puse să-i repete instrucţiunile. Francois aprobă din cap 
în semn că înțelegea. Vorbi în radio, iar elicopterul se dădu la o 
parte astfel încât cablul de ridicare să atârne dintr-un unghi. 

Elicopterul lui Zavala se apropie rapid şi aruncă un cablu pe care 
Austin îl agăță repede de sistemul de prindere. Verifică din ochi 

elicopterele pentru a se asigura că era suficient spaţiu între cele 
două aeronave. Aveau să fie aduse laolaltă de greutatea pe care o 
ridicau, şi nu-şi dorea ca elicele celor două elicoptere să se încurce 
intre ele. 

Încă o dată, Austin dădu semnalul de decolare. Elicele începură 
să se rotească, făcând un zgomot asurzitor, iar de data aceasta sub- 
mersibilul şi remorca părură a sări spre cer. Treizeci de centimetri. 
Șaizeci de centimetri. Un metru. Doi metri. Piloții erau pe deplin 
conştienţi de faptul că elicopterele erau inegale ca dimensiune şi forță, 
şi se adaptau în funcţie de această diferenţă cu o pricepere uluitoare. 

Se ridicară încet, ciudata încărcătură legănându-se între ei până 
când erau la doar câteva sute de metri deasupra lacului, apoi se în- 
dreptară în zbor spre uscat, până când se pierdură printre stâncile 
inchise la culoare ale muntelui. Zavala comenta mereu la radio. Fu 
nevoit să se întrerupă de câteva ori ca să-şi corecteze poziția. 

Austin nu răsuflă ușurat până când nu auzi anunţul laconic al 
lui Zavala: 

- Vulturii au aterizat. 

Austin şi câțiva membri ai echipajului se înghesuiră într-o barcă 
mică şi aşteptau pe mal când elicopterele se întoarseră, zburând 
unul lângă altul, și aterizară pe plajă. Austin urcă în elicopterul lui 
Zavala, iar elicopterul francez preluă echipajul vasului Mummichug. 

Câteva minute mai târziu coborâră pentru a ateriza lângă 
SEAmobile-ul galben-deschis, care era în remorcă, în faţa intrării 
in tunel. Austin supraveghe echipajul în timp ce membrii acestuia 
ajustau încărcătura submersibilului. Apoi remorca fu băgată cu spa- 
tele în tunelul aflat în pantă la marginea apei. Fură puse proptele în 
spatele roților, iar Austin ieși din tunel pentru a discuta cu Lessard. 
La cererea lui Austin, supraveghetorul centralei mai adusese o schiță 
din lada lui. O întinse pe o stâncă plată. 

- Ăștia sunt suporțţii interni din aluminiu de care ţi-am spus. O să-i 
vezi la câteva sute de metri în interiorul tunelului. Sunt douăspre- 
zece serii puse în rând la aproximativ nouă metri una de cealaltă. 

- Submersibilul are mai puţin de doi metri şi patruzeci și trei de 
centimetri lățime, spuse Austin. M-am gândit că va trebui să tai doar 
câte-un pilastru din fiecare serie ca să-mi fac loc să trec. 

— Îţi sugerez să-ţi fragmentezi tăieturile. Adică să nu tai din aceeaşi 
poziţie a pilastrului în fiecare serie. Aşa cum poţi vedea în această 
diagramă, aici plafonul este cel mai subţire din orice loc din interio- 
rul tunelului. Aveţi sute de tone de gheaţă și de rocă ce exercită pre- 
siune asupra tunelului. 

- Am inclus în ecuaţie și acest aspect. 

Ochii lui Lessard scrutau fața lui Austin. 

- Am sunat la Paris după ce ţi-ai expus planul și am vorbit cu un 
prieten de la compania de energie electrică a statului. A spus că acest 
capăt al tunelului a fost construit pentru a fi mutate prin el rulotele 
de la laborator. S-a renunţat la el ca punct de acces principal pentru 
că, odată cu trecerea timpului, exista pericolul ca plafonul să se pră- 
buşească. Pilaștrii au fost puşi pentru a menţine tunelul deschis, ca 
o gură de ventilaţie. Asta mă îngrijorează, spuse el, trasând o linie 
cu degetul peste partea superioară a tunelului, desenată pe schiță. 
Aici e un gol de apă instabil. Datorită perioadei târzii din an, e și 
mai mare decât de obicei. Dacă există o slăbiciune undeva în siste- 
mul de suport, tot plafonul s-ar putea prăbuși. 

- Merită riscul, spuse Austin. 

— Sper că v-aţi gândit la posibilitatea de a vă risca vieţile în zadar, 
ca oamenii să fie deja morți. 

Austin răspunse cu un zâmbet sumbru. 

— N-avem de unde să ştim lucrul ăsta până când nu aruncăm o 
privire, nu-i aşa? 

Lessard îl privi pe Austin cu o expresie de admiraţie. Americanul 
cu părul deschis la culoare şi ochii albaştri pătrunzători era fie ne- 
bun, fie surprinzător de încrezător în abilitățile sale. 

- Cred că îţi place tare mult femeia asta. 

- Am cunoscut-o doar cu câteva zile în urmă, dar avem o întâl- 
nire la cină în Paris pe care am de gând să o onorez. 

Lessard răspunse ridicând din umeri. Galanteria era o calitate 
pe care un francez o putea aprecia. 

- Primele câteva săptămâni sunt punctul maxim de atracţie dintre 
un bărbat și o femeie, înainte să ajungă să se cunoască bine. Ei bine, 
bonne chance, mon ami’. Văd că prietenul tău îţi solicită atenţia. 

Austin îi mulţumi lui Lessard pentru sfaturi şi se îndreptă spre 
locul unde stătea Zavala în faţa intrării în tunel. 

- Am aruncat un ochi la sistemul de control al submersibilului. 
Sunt chestii destul de simple, spuse Zavala. 

- Ştiam că nu o să-ţi pună probleme. Austin aruncă o ultimă 
privire în jur. E timpul să o luăm din loc, prietene. 

Zavala îi aruncă o privire acră. 

- Te-ai uitat de prea multe ori la The Cisco Kid?. 

Austin îşi puse un costum termoizolant de scafandru dintr-o 
bucată. Semănând cu un Gumby? mare şi fosforescent, o luă înainte 
prin tunel şi-şi puse o cască pe care se afla un transmiţător acustic. 
Zavala îl ajută cu butelia cu ae. şi cu centura de greutate, pe care 
Austin le legă de punte cu corzi elastice. Zavala intră în cabină şi-i 
făcu lui Austin semn să se ridice. 

- Eşti gata să ne-apucăm de treabă? întrebă Austin, probându-şi 
căștile. 

- Da, sunt gata, dar mă simt ca băiatul din bulă. 

- Poţi să faci oricând schimb de locuri cu mine, băiatule din bulă. 

Zavala râse. 

- Mulţumesc, dar o să refuz această ofertă generoasă. Îţi stă 
bine ca pasager, Tex. 


! „Noroc, prietene.“ (fr.) 

* Western american lansat în 1950, cunoscut ca fiind primul serial tv filmat 
color. Descrie aventurile unui justițiar (interpretat de actorul american de ori- 
gine română Duncan Renaldo) care luptă împotriva nedreptăţii alături de cama- 
radul său mexican, Pancho (interpretat de actorul mexican Leo Carillo). 

' Personaj de desene animate creat de pionierul animației stop-cadru Art 
Clokey în anii '50 

Austin ciocăni în bulă. Era pregătit. 

Echipa de lansare ridică rampa remorcii și o lăsă să se scufunde 
încet în apă, ținându-i viteza sub control cu o pereche de cabluri de 
lansare, până când roţile se scufundară. Imediat ce vehiculul începu 
să plutească, membrii echipei traseră de cabluri şi împinseră vehi- 
culul în același timp. SEAmobile-ul se desprinse de remorcă, iar 
motoarele prinseră viaţă. 

Zavala folosi propulsoarele laterale din coada SEAmobile-ului 
pentru a-l întoarce la 360 de grade, cu faţa spre tunel. Înaintă cu 
vehiculul până într-un loc în care apa era suficient de adâncă pen- 
tru a se scufunda. Atingând uşor propulsorul vertical, scufundă ve- 
hiculul până când coca ajunse sub apă. Propulsoarele din coadă 
zumzăiră din nou, submersibilul înaintă, intrând mai adânc, iar apa 
îl acoperi pe Austin şi bula. 

Cele patru becuri cu halogen din partea din față a vehiculului se 
loveau de pereţii şi tavanul portocaliu, iar lumina reflectată dădea 
apei o nuanţă maronie. 

- Parcă te-arunci într-o găleată plină de sos mole! de ciocolată. 


- O să ţin minte asta cu următoarea ocazie când o să mănânc la ` 


un restaurant mexican. Eu mă gândeam la ceva mai poetic, mai ` 


aproape de versurile lui Dante, cum ar fi o coborâre în Infern. 

- Măcar Infernul e călduros şi uscat. Cum sunt primii pilaștri de 
susținere? 

Austin fixă cu privirea apa murdară de dincolo de raza luminilor 
şi i se păru că vede o sclipire metalică. Se ridică și se sprijini de bulă, 
ținându-se de barele de protecţie în formă de D care flancau cabina. 

- Cred că ajung acum la ei. 

Zavala încetini submersibilul, oprindu-l la câțiva metri de pri- 
mul set de pilaştri din aluminiu, fiecare având cam cincisprezece 
centimetri şi jumătate lățime, care le stăteau în cale. Ţinând în mână 


l Sos specific mexican, dulce-picant, având drept ingrediente principale cio- 
colata și ardeiul iute 

lampa de sudură și butelia, înotă până la baza pilastrului din mijloc. 
Aprinse lampa de sudură, iar flacăra de un albastru strident tăie 
repede metalul din apropierea bazei. În vârful pilastrului mai făcu o 
tăietură, apoi strigă: „Cade!“ și împinse partea de mijloc la o parte. 
li făcu semn lui Zavala să-l urmeze, ghidându-l prin gaură cu semne 
din mână, ca un angajat de la aeroport care îndrumă un avion spre 
terminal. Apoi trecu la următoarea serie de pilaştri. 

În timp ce înota, aruncă o privire prudentă deasupra capului şi 
incercă să nu se gândească la miile de litri de apă şi la tonele de gheață 
care apăsau plafonul subțire din rocă. Ascultând sfatul lui Lessard, 
tăie pilastrul din partea dreaptă din a doua serie. Din nou, Zavala 
trecu cu vehiculul prin gaură. Austin tăie un pilastru din mijloc, apoi 
unul din stânga din următoarea serie. Apoi o luă de la capăt. 

Treaba merse bine. În scurt timp, doisprezece pilaştri erau în- 
tinşi pe podeaua tunelului. Austin îşi reluă locul în spatele submersi- 
bilului şi-i spuse lui Zavala să atingă viteza maximă, de 2,5 noduri, a 
submersibilului. Deşi se mişcau într-un ritm asemănător unei plim- 
bări alerte, întunericul şi apropierea de pereţi îi dădeau lui Austin 
impresia că se află în carul lui Neptun şi că goneşte în jos spre abis. 

Neavând de ales decât să se ţină bine, se gândi la misiunea difi- 
cilă care-l aştepta. Cuvintele lui Lessard îi răsunau în urechi. Fran- 
cezul avea dreptate în legătură cu atracţia maximă. S-ar fi putut să 
aibă dreptate şi în legătură cu faptul că toţi cei din tunel erau morți. 

Îi fusese mai uşor să fie optimist la lumina zilei. Dar pe măsură 
ce se afundau în bezna infernală, ştia că încercarea de a-i salva ar fi 
putut fi zadarnică. Trebuia să admită că erau puţine şanse să ră- 
mână cineva în viață pentru mult timp în acel loc îngrozitor. Fără 
tragere de inimă, se pregăti sufleteşte pentru ce era mai rău. 

ÎN VISUL EI, Skye lua cina cu Austin într-un bistrou parizian 
din apropierea Turnului Eiffel şi el îi spunea: „Irezeşte-te“, iar ea îi 
răspundea, foarte iritată: „Nu dorm“. 

„Irezeşte-te, Skye.“ 

Iarăşi Austin. Enervant mai era omul ăla. 

Apoi, Austin se apleca peste masă, peste vin şi pate, o bătea uşor 
pe obraz, iar ea se enerva şi mai tare. Deschise gura: 

- Încetează! 

- E mai bine, spuse Austin. 

Pleoapele i se deschiseră brusc, ca niște jaluzele stricate, şi-şi în- ` 
depărtă faţa de strălucirea orbitoare. Lumina nu-i mai intră în ochi, 


iar ea văzu chipul lui Austin. Acesta o strânse uşor de obraji până 
când ea deschise gura, apoi simţi muștiucul dur din plastic al unui 
regulator pentru scufundări între dinți. 

Aerul îi pătrunse în plămâni, ajutând-o să-și recapete cunoş- 
tința, şi îl văzu pe Austin îngenuncheat lângă ea. Purta un costum 
portocaliu de scafandru și un fel de cască stranie. O luă de mână și-i 
puse cu blândeţe degetele în jurul micului rezervor de aer care ali- 
menta regulatorul. 

Îşi scoase propriul regulator din gură. 

- Poţi să rămâi conştientă un minut? 

Ea aprobă din cap. 

- Să nu pleci de-aici. Mă întorc imediat. 

Apoi se ridică în picioare şi se îndreptă spre trepte. În clipa ful- 
gerătoare dinaintea coborârii lui în apă cu lampa de sudură elec- 
trică, îi văzu pe ceilalţi care fuseseră blocaţi alături de ea, semănând 
cu toţii cu nişte oameni fără adăpost care adormiseră pe o alee după 
ce se îmbătaseră criță cu vin ieftin. 

Câteva minute mai târziu, apa dinspre trepte începu să emită o 
lumină lugubră, iar Austin reapăru, ținând pe umăr un cablu. Înfipse 
picioarele în sol și începu să tragă de cablu ca un edecar de pe Volgal. 
Solul de sub picioarele lui era alunecos, iar el căzu în genunchi, dar 
se ridică imediat. O pungă de plastic agățată de cablu ieși din apă şi 
alunecă pe podea ca un pește mare. Urmară altele. 

Austin desfăcu repede pungile şi împărți rezervoarele de aer di- 
năuntrul lor. Fu nevoit să zgâlțâie câțiva oameni ca să îi ajute să-și 
recapete cunoştinţa, dar aceştia se treziră repede la viață când luară 
primele guri de aer. În timp ce înghiţeau cu lăcomie aerul dătător 
de viaţă, sunetul metalic al valvelor regulatorului se auzea tare în 
spaţiul restrâns. 

Skye scuipă muştiucul. 

- Tu ce cauţi aici? întrebă ea ca o doamnă din înalta societate 
care se adresează cuiva care a apărut neinvitat la petrecerea ei. 

Austin o ridică blând pe Skye în picioare şi o sărută pe frunte. 

- Să nu se spună niciodată despre Kurt Austin că a lăsat o amă- 
râtă de situație-limită să stea în calea cinei noastre romantice. 

- Cină romantică! Dar... 

Austin îndesă regulatorul înapoi în gura lui Skye. 

- N-avem timp de vorbă. 

Apoi se apucă să deschidă celelalte pungi şi să împartă costume 
de scafandru. Aparent, Rawlins şi Thurston erau amândoi scafandri 
profesionişti, și-i ajutară pe ceilalți să-și pună costumele şi echipa- 
mentele pentru scufundări. Curând, toţi supraviețuitorii erau complet 


! Bărcile de pe fluviul Volga erau trase la țărm de grupuri de oameni cu sfori 
lungi 

echipați. Nu erau tocmai o echipă SEAL!, după părerea lui Austin, 
dar cu mult noroc, aveau şanse să reuşească. 

- Sunteţi gata să mergem acasă? întrebă el. 

Corul de voci estompate care răsună în peşteră era ininteligibil, 
dar entuziasmat. 

- Bun, spuse el. Haideţi după mine. 

Austin îi conduse pe prizonierii peşterii, cu aspectul lor jalnic, 
în jos pe scări şi în tunelul inundat. Mai mult de o sprânceană se 
ridică văzând imaginea ciudată a lui Zavala, care le făcea cu mâna 
din bula lui fosforescentă. 

Austin prevăzuse că pasagerii lui aveau să aibă nevoie de ceva de 
care să se sprijine pe durata călătoriei. Înainte ca el și membrii echi- 
pajului vasului Mummichug să îşi stivuiască sacii cu echipament 
pentru scufundări pe submersibil, întinseseră plase de pescuit pe 
puntea SEAmobile-ului. Folosind intens semne cu mâinile şi ghion- 
turi, Austin îi înșirui pe supraviețuitorii din peşteră cu faţa în jos pe 
punte, în şiruri de câte trei, ca pe sardinele dintr-o conservă. 

Îl puse pe Renaud, care era rănit la mână, în primul rând, chiar 
în spatele bulei, între reporteri. Skye era în rândul din mijloc, între 
Rawlins şi Thurston, care erau cei mai experimentați în apă. El avea 
să fie în spatele ei, în al treilea rând, între LeBlanc, care părea puter- 
nic ca un taur, și Rossi, tânărul asistent de cercetare. 

Ca măsură de siguranţă, Austin trecu cabluri peste spatele pasa- 
gerilor săi, ca şi cum ar fi asigurat o încărcătură masivă. Submersibilul 
era practic invizibil sub corpurile înghesuite, dar acel aranjament 
era cel mai bun la care se putea gândi având în vedere spaţiul limitat 
pe care-l avea la dispoziţie. Austin înotă spre partea din spate, unde 
se aşeză în spatele lui Skye. Avea să fie nevoie să se miște liber de la 
înălțime mai târziu, aşa că se desprinse. 


! Trupele speciale din marina americană. Acronimul vine de la Sea Air and 
Land, fiind vorba de unităţi marine, aeriene și terestre. 


ORAŞUL PIERDUT 101 


- Suntem toţi în şir indian acum, spuse el la staţia radio. Avem 
loc puţin acolo, deci nu aş recomanda să luăm autostopiști. 

Cu un zumzet de motoare electrice, SEAmobile-ul înaintă ane- 
voios, apoi prinse viteza unei plimbări de agrement. Austin era 
conştient că supraviețuitorii erau, probabil, extrem de obosiţi. Deși 
ii avertizase pe membrii grupului să aibă răbdare, ritmul lent al ve- 
hiculului îl scotea din minţi, şi îi era tot mai greu să-și asculte pro- 
priul sfat. 

Măcar putea vorbi cu Zavala. Ceilalţi erau cufundațţi în gânduri. 
Submersibilul înaintă greoi prin tunel, ca şi cum ar fi fost tras de 
niște țestoase. În unele momente, părea a se opri în loc, iar pereţii 
tunelului păreau a trece de ei. Singurele sunete erau zumzetul mo- 
noton al motorului și bolboroseala bulelor de aer care ieşeau din el. 
Aproape că ţipă de bucurie când Zavala anunţă: 

- Kurt, văd pilaştrii drept în faţă. 

- Opreşte-te înainte să ajungi la ei. Te ghidez eu pe traseul ăsta 
de slalom. 

SEAmobile-ul se opri. Austin se desprinse de punte și se ridică 
deasupra bulei. Prima serie de pilaștri sclipea cam la nouă metri în 
față. Cu mișcări ușoare, ritmice, din labe, Austin înotă spre suporţi 
și trecu prin gaura pe care o tăiase printre pilaştri. Apoi se întoarse 
și-l ghidă pe Zavala prin deschizătură ca un poliţist de circulaţie, 
direcționându-l spre stânga sau spre dreapta după cum era nevoie. 

Submersibilul trecu uşor prin deschizătură. Zavala devie de la 
traseul drept pentru a trece prin următoarea deschizătură și dădu 
de probleme. Vehiculul supraincărcat începu să răspundă greoi la 
comenzi şi să derapeze pe o pantă. Cu o mână fermă pe propulsor, 
Austin reuşi să domolească avântul în lateral şi îndreptă submer- 
sibilul spre deschizătură. Dar în timp ce vehiculul trecea prin gaură, 
incercă să compenseze, iar acesta se lovi de un pilastru şi începu 
să trepideze. 

- Bătrâne prieten, tu chiar trebuie să faci ceva cu abilităţile tale 
de pilot. 

- Scuze, spuse Zavala. Cu atâta greutate în spate, chestia asta se 
manevrează ca o barcă de cauciuc. 

- Încearcă să ţii minte că nu eşti la volanul Corvette-ului tău. 

Zavala zâmbi. 

— Aş vrea eu să fiu. 

Austin îi verifică pe pasageri, văzu că erau în regulă și o luă îna- 
inte spre următoarea serie de pilaştri. Aşteptă cu sufletul la gură în 
timp ce submersibilul și încărcătura lui reușiră să treacă fără inci- 
dente. Zavala începea să se priceapă la controlarea submersibilului 
şi reuşiră să treacă printre alte câteva serii de pilaștri. Austin se apu- 
case să le numere în minte. Mai aveau de trecut prin doar trei serii. 

În timp ce se apropia de următoarea serie de pilaştri, observă că 
nu era ceva în regulă. Miji ochii prin mască, iar ceea ce văzu nu-l 
linişti deloc. Tăiase pilastrul din mijloc, iar suporţii aflaţi de-o parte 
şi de alta a deschizăturii arătau ca o pereche de picioare crăcănate. 
O mișcare rapidă îi atrase atenţia, şi ridică privirea. Bulele se revăr- 
sau printr-o fisură îngustă din plafon. 

Austin nu trebuia să fie inginer ca să-și dea seama ce se întâm- 
pla. Greutatea plafonului era prea mare pentru restul pilaştrilor. Se 
puteau prăbuși dintr-o clipă în alta, îngropând submersibilul și pe 
pasagerii săi în tunel pentru totdeauna. 

- Joe, avem o problemă în faţă, spuse Austin, încercând din răs- 
puteri să-şi păstreze vocea calmă. 

- Văd ce zici, răspunse Zavala, aplecându-se în față pentru a privi 
prin bulă. Pilaştrii ăia zici că-s picioarele unui cowboy. Ai habar cum 
am putea trece de cursa asta de şoareci? 

- În același fel în care fac dragoste porcii spinoşi. Cu grijă. Asi- 
gură-te că o iei pe urmele mele. 

Austin înotă spre suporţii crăcănaţi şi trecu uşor spre partea 
cealaltă, având loc. Se întoarse și-și feri ochii de luminile puter- 
nice cu halogen ale submersibilului, apoi îi făcu semn lui Zavala să 
o ia înainte. Zavala reuşi să treacă vehiculul prin deschizătură fără - 
să atingă vreunul dintre pilaștri. Dar dădu de probleme dintr-o sursă 

neașteptată. O parte din plasa care se întindea în partea din spate a 
submersibilului se agăţă de ciotul pilastrului pe care îl tăiase Austin. 
Zavala simţi smucitura și aplică presiune din instinct, fără să se 
gândească. 

Aceasta fu cea mai mare greșeală pe care-ar fi putut-o face. 

Vehiculul şovăi în timp ce propulsoarele se înfigeau în sol, apoi 
plasa se rupse, iar submersibilul o luă smucindu-se înainte, scăpat de 
sub control, și izbindu-se de pilastrul din dreapta din următoarea se- 
rie cu toată greutatea sa considerabilă. Zavala se redresă repede după 
scăparea nebunească, dar era prea târziu. Pilastrul distrus cedă. 

Austin privi dezastrul lovind cu încetinitorul. Ochii i se îndrep- 
tară fulgerător spre plafon, acoperit brusc de un nor uriaş de bule. 

- Pleacă de-acolo! strigă Austin. Se prăbușește plafonul! 

Înjurăturile în spaniolă umplură căştile lui Austin. 

Zavala porni propulsoarele la maximum și se îndreptă spre ur- 
mătoarea deschizătură. Vehiculul trecu la câţiva metri de Austin. 
Alegându-și perfect momentul, se întinse și se prinse de plasa de pes- 
cuit, atârnând ca un cascador de la Hollywood de o diligenţă scă- 
pată de sub control. 

Zavala era mai concentrat pe grabă decât pe precizie, şi nu se obosi 
să-și mai rafineze pilotajul. Vehiculul se ciocni de un pilastru. Era 
doar o ciobitură mică, dar pilastrul se îndoi şi se rupse. Austin reușise 
să ajungă înapoi pe punte până în acel moment, şi se ţinea strâns în 
timp ce vehiculul se întoarse complet şi-și recăpătă stabilitatea. 

Plafonul explodă și se prăbuși într-o avalanșă zdrobitoare de 
bolovani uriași, eliberând apa adunată în copcă. Mii de litri de apă 
se revărsară în spaţiul închis al tunelului. Un val puternic de pre- 
siune lovi SEAmobile-ul şi-l împinse prin tunel ca pe o frunză 
printr-o ecluză. 

Valul năvăli spre intrare, purtând submersibilul pe coama lui. 

Inconștienți de drama care se desfăşura în peşterile întunecoase 
de dedesubtul ghețarului, membrii echipei de suport se îndrepta- 
seră înapoi spre elicoptere. Omul care se uitase după elicopter ieşise 

să ia o gură de aer când auzise vuietul venind din adâncul pămân- 
tului. Picioarele îi reacționară înaintea creierului şi-l purtară de- 
parte de gura tunelului. Era într-o parte, ascuns după un bolovan, 
când vehiculul ţâșni de la intrarea tunelului în aer liber. 

Valul se întinse cu toată forța dincolo de peşteră, lăsând vehicu- 
lul de izbelişte. Pasagerii amețiți și loviți dezlegară cablurile care îi 
țineau şi căzură de pe punte. Îşi scuipară regulatoarele și luară guri 
mari de aer în plămâni, tuşind. 

Zavala ieșise din cabină şi alerga înapoi spre tunel. Se dădu la o 
parte când un al doilea val, mai slab, ţâşni din tunel, vui pe lângă 
vehicul şi scoase la iveală o siluetă care se zbătea într-un costum 
portocaliu. Masca spartă a lui Austin stătea strâmb. Casca de comu- 
nicare îi fusese smulsă de pe cap, iar forța valului îl făcea să se ros- 
togolească precum o minge prinsă în resac. 

Zavala se întinse, îl prinse pe Austin în timp ce se rostogolea şi-l 
ajută să se ridice în picioare. 

Era nesigur pe picioare ca un beţiv, şi avea ochii sticloşi pre- 
cum mărgelele. Austin scuipă o gură de apă murdară și tuși ca un 
câine plouat. 

- Cum ziceam, Joe. Trebuie să faci ceva în legătură cu abilităţile 
tale de pilot, pe bune. 

ECHIPA FRANCEZĂ de salvare sosi o oră mai târziu. Elicopterul 
ateriză în faţa centralei de energie năpustindu-se ca un şoim asu- 
pra unui pește. Chiar înainte ca picioarele lui să atingă solul, șase 
alpiniști chipeşi şi duri ieşiră pe uşă în rând, cărând după ei cara- 
bine și frânghii. Liderul lor explică faptul că aduseseră echipament 
de alpinism pentru că înțeleseseră că oamenii erau blocaţi pe ghețar, 
nu sub el. 

Când liderul echipei înțelese că serviciile lui nu erau necesare, 
ridică din umeri și admise cu o mină de filosof că nici măcar o 
echipă de experţi în escaladarea munţilor nu era de folos într-o mi- 
siune de salvare subacvatică. Apoi scoase câteva sticle de şampanie 
pe care le adusese cu el. Ridicând paharul într-un toast, spuse că 


ORAŞUL PIERDUT 105 


aveau să mai apară oportunităţi; mereu intra câte-un om într-o în- 
curcătură pe munte. 

După momentul festiv spontan, Austin supraveghe întoarcerea 
submersibilului pe vasul Mummichug şi se întoarse alături de Zavala 
la centrala de energie. Supraviețuitorii fuseseră trimişi la centrală ca 
să facă un duș şi să ia o masă caldă. Îmbrăcaţi cu o gamă variată de 
haine împrumutate, se adunaseră în camera de odihnă a centralei 
pentru a-şi spune povestea. 

Reporterii derulară casetele video cu atacul asupra lui Renaud, 
dar calitatea lor era proastă şi arătau doar o imagine rapidă şi ne- 
clară a feţei atacatorului. Caseta audio nu dezvăluia prea multe, cu 
excepţia scurtului schimb de replici între Renaud şi atacatorul său. 

Austin își îngrijea cucuiele şi vânătăile cu o sticlă de bere rece din 
cămara centralei de energie. Stătea cu bărbia sprijinită, simțind cum 
se înfuria tot mai tare în timp ce Skye şi ceilalți care fuseseră blocaţi 
in tunel descriau în detaliu faptele cu sânge rece care aproape con- 
damnaseră câțiva oameni nevinovaţi la o moarte cumplită sub gheață. 

— Este o chestiune de competenţa poliţiei, spuse Drouet, supra- 
veghetorul centralei de energie, după ce auzi toată povestea. Ar tre- 
bui anunţate imediat autoritățile. 

Austin îşi ținu gura. Până veneau jandarmii, urma avea să răsufle 
mai ceva ca berea din mâna lui. 

Renaud era nerăbdător să plece. Ţinându-se de mână de parcă 
avea vreo rană mortală, îşi făcu loc cu forța şi ocupă un loc în eli- 
copterul centralei de energie. Rawlins şi reporterii erau nerăbdă- 
tori să împărtășească detalii din povestea lor, care depășise de mult 
descoperirea cadavrului îngheţat. Reporterii chemară hidroavionul 
de cursă care-i lăsase la ghețar. 

Pilotul avionului elucidă un mister. Spuse că aşteptase lângă lac 
ca reporterii să se întoarcă de la ghețar, când un bărbat masiv, pe care 
el îl adusese, apăruse pe plajă în Citroenul lui LeBlanc. Omul spu- 
sese că reporterii ceilalți rămâneau acolo peste noapte şi că avea 
nevoie imediat să plece cu mașina de-acolo. 

Skye urmări hidroavionul trecând peste suprafața apei şi pregă- 
tindu-se de decolare, şi izbucni în râs: 

- L-ai văzut pe Renaud? Profita de faptul că-i rănit la mână ca să-i 
dea pe alţii la o parte şi să urce primul. 

— Tonul tău ironic sugerează că nu-ţi pare rău să-l vezi pe Renaud 
că pleacă, spuse Austin. 

Ea se prefăcu că se spală pe mâini. 

- Cum spunea şi tata: drum bun unui gunoi spurcat. 

Lessard stătea lângă Skye cu o privire tristă în timp ce urmărea 
avionul ridicându-se de pe lac şi pornind spre o vale dintre două 
piscuri. 

- Ei bine, Monsieur Austin, eu trebuie să mă întorc la muncă, 
spuse el cu o voce jalnică. Mulţumesc pentru curajul şi entuziasmul 
pe care dumneavoastră şi echipa dumneavoastră l-ați adus în acest 
avanpost izolat. 

Austin îi strânse ferm mâna lui Lessard. 

- Salvarea ar fi fost imposibilă fără ajutorul dumneavoastră, 
spuse el. Nu cred că veți fi singur mult timp. Când o să se afle po- 
vestea, locul acesta o să se umple de reporteri. Şi poliţia o să-şi bage 
nasul pe-aici. 

Lessard părea mai degrabă încântat decât iritat. 

- Credeţi? Radia de fericire. Mă scuzaţi, dar trebuie să mă întorc 
în birou să mă pregătesc să primesc vizitatori. O să trimit un camion 
să vă ducă în partea din spate a lacului, dacă vreți. 

- Vin cu dumneavoastră, spuse Skye. Trebuie să iau ceva ce-am 
lăsat la centrală. 

Zavala spuse despre Lessard: 

- Se pare că domnul nu se mulţumeşte cu cele cincisprezece mi- 
nute de faimă. Acum, dacă nu mai ai nevoie de serviciile mele... 

Austin puse mâna pe umărul lui Lessard: 

- Să nu-mi spui că vrei să pleci din locul ăsta de vis ca să te-ntorci 
la Chamonix şi la produsele tale franțuzeşti de patiserie. 

Privirea lui Zavala o urmări pe Skye. 

- Se pare că nu sunt singurul care se înfruptă din delicatesele 
locale. 

- Mi-ai luat-o mult înainte, Joe. Eu și domnişoara nici măcar nu 
am apucat să ne bucurăm de prima noastră întâlnire. 

- Păi, eu chiar nu sunt genul de om care să stea în calea roman- 
tismului autentic. 

- Nici eu, spuse Austin, conducându-l pe Zavala spre elicopter. 
Ne vedem în Paris. 


11 


BLOCAJUL DIN TRAFIC era îngrozitor, chiar şi după standar- 
dele din Washington DC. Paul Trout stătuse în spatele volanului 
Humvee-ului! său, privind fix, cu ochi sticloşi, la marea de mașini 
întinsă cât era drumul de lung, care bloca Pennsylvania Avenue, când 
se întoarse brusc spre Gamay şi-i spuse: 

- Încep să mi se înfunde branhiile. 

Gamay dădu ochii peste cap în felul unei soţii obișnuite de mult 
timp cu excentricitățile soțului său. Ştia ce urma. Familia lui Paul 
spunea în glumă că dacă un Trout? stătea prea multă vreme departe 
de casa părintească, începea să caşte gura după aer ca un peşte scos 
din apă. Prin urmare, nu fu surprinsă când îl văzu făcând o întoar- 
cere completă interzisă, dând dovadă de disprețul față de reguli cu 
care şoferii din Massachusetts păreau a se fi născut. 

În timp ce Paul conducea de parcă s-ar fi aflat în timpul vreunei 
manevre de pe vremea operaţiunii Furtună în Deșert’, ea se folosi 
de telefonul ei mobil pentru a suna la linia aeriană pentru rezervări 
şi a informa filiala lor NUMA că aveau să lipsească pentru câteva 


! High Mobility Multipurpose Vehicle, vehicul militar 4 x 4 folosit de armata 
Statelor Unite 

2 E vorba de un joc de cuvinte, „trout“ însemnând „păstrăv“ în engleză. 

3 Nume de cod pentru Războiul din Golf, purtat între 1990 şi 1991 de către 
armata americană împotriva forțelor lui Saddam Hussein 

zile. Goniră ca două uragane prin casa lor din Georgetownl, îşi îm- 
pachetară bagajele făcute peste noapte şi ţâşniră spre aeroport. 

La mai puţin de două ore după ce avionul lor ateriză în Boston, 
erau pe Cape Cod? şi mergeau lejer pe Water Street din satul Woods 
Hole, unde Trout se născuse şi crescuse. Artera principală de cir- 
culaţie din Woods Hole are vreo patru sute de metri lungime și e 
inghesuită între un lac sărat şi un port, şi încadrată din ambele părți 
de clădiri care găzduiesc organizaţii dedicate studiului mediului 
inconjurător şi mărilor. 

Cea mai remarcabilă dintre acestea este Woods Hole 
Oceanographic Institution?. În apropiere, într-o clădire veche din 
cărămidă şi granit, e Marine Biological Laboratory‘, ale cărei pro- 
grame de cercetare şi bibliotecă de aproape două mii de volume 
atrag savanţi din toate colțurile lumii. Aproape de MBL e acvariul 
National Marine Fisheries”. La marginea satului sunt U.S. Geological 
Survey“ şi zeci de instituţii educaţionale din domeniul marin şi 
companii care produc aparaturile folosite de oceanologii din toate 
colţurile lumii. 

Dinspre portul din direcţia insulelor Elizabeth” venea o briză. 
Trout trecu pe podeţul care separă Eel Pond de Great Harbor? 
şi-şi umplu plămânii cu aerul sărat, gândindu-se că era un 


! Cartier din nord-vestul Washingtonului, situat pe râul Potomac 

2 Peninsulă aflată la aproximativ 96 de kilometri sud-est de Boston 

* Organizaţie non-profit înființată în 1930 

1 Centru de educaţie și cercetare în domeniul biologiei marine înfiinţat în 1888 
> Agenţie federală care se ocupă cu monitorizarea resurselor marine ale 
Statelor Unite 

ê Organizaţie ştiinţifică americană responsabilă cu prospectarea geologică 

” Lanţ de insule de pe coasta sudică a peninsulei Cape Cod 

5 Lac sărat din Massachusetts care-și ia numele de la faptul că este preferat 
de țipari 

” Oraş cunoscut actualmente sub numele de Edgartown, rămas în istorie ca 
port pentru baleniere 

sâmbure de adevăr în povestea cu înfundatul branhiilor. Putea să 
respire din nou. 

Trout era fiul unui pescar local și al soției sale, iar familia lui încă 
mai avea cabana joasă din Cape Cod în care fusese crescut. Căminul 
lui intelectual era Oceanographic Institution. În copilărie, îi ajutase 
la diverse treburi pe unii dintre oamenii de ştiinţă care lucrau la 
institut, iar încurajarea lor îl motivase să se specializeze în geologie 
oceanică, manevră care avea să-l aducă ulterior la NUMA şi Echipa 
de Misiuni Speciale. 

La câteva ore după sosirea lor, Paul îşi verificase casa, luase legă- 
tura cu câteva rude şi se oprise să ia prânzul împreună cu Gamay la 
un birt local unde el îi cunoştea pe toţi cei care lucrau la bar. Apoi 
începu să facă ture. Vizita Laboratorul de Scufundări în Adâncime, 
unde un coleg vechi îl punea la curent cu cele mai noi informații 
despre vehiculele subacvatice autonome, când sună telefonul. 

- E pentru tine, spuse colegul lui, întinzându-i lui Trout telefonul. 

O voce tună pe fir. 

- Bună, Trout. Sam Osborne la telefon. Am auzit de la oficiul 
poștal c-ai revenit în oraş. Ce faceţi tu şi frumoasa ta soție? 

Osborne era ficolog, unul dintre experţii de marcă la nivel mon- 
dial în ştiinţa algologiei, studiul algelor. După ani de zile de predare, 
încă mai vorbea pe un ton care era cu doi sau trei decibeli peste li- 
mita de suportabilitate a unui om obişnuit. 

Trout nu se obosi să întrebe cum reuşise Osborne să dea de el. 
Era imposibil să păstrezi orice secret într-un sătuc de mărimea 
Woods Hole. 

- Suntem bine, mulțumim. Frumos din partea dumneavoastră 
să mă sunati, doctore Osborne. 

Osborne îşi drese vocea. 

— Păi, de fapt, nu te sunam pe tine. Cu soţia ta voiam să vorbesc. 

- Nu vă învinovăţesc. E mult mai frumoasă decât mine. 

Îi dădu telefonul soţiei lui. Gamay Morgan-Trout era o femeie 
atrăgătoare, nu superbă sau deosebit de sexy, dar plăcută pentru 

ochii celor mai mulţi dintre bărbaţi. Avea un zâmbet sclipitor, cu o 
strungă uşoară la dinţii de sus, asemănătoare cu a actriţei şi mode- 
lului Lauren Hutton!. Era înaltă, la un metru şi șaptezeci şi şapte de 
centimetri, și avea șaizeci şi unu de kilograme, fiind suplă pentru 
vârsta ei. Părul ei lung şi purtat în general în bucle era roşcat-închis, 
motiv pentru care tatăl său o botezase după strugurele din care se 
făcea vinul Beaujolais?. Mai deschisă şi mai plină de viaţă decât soţul 
ei, colabora bine cu bărbaţii, talent care se trăgea din vremea copi- 
lăriei ei din Wisconsin, când fusese foarte băiețoasă. Tatăl său fusese 
un dezvoltator de succes, care-o încurajase să concureze cu bărbaţii, 
invățând-o să navigheze şi să tragă după talere. Era un scafandru şi 
o țintaşă desăvârșită. 

Gamay ascultă un moment, după care spuse: 

- Venim imediat. 

Închizând telefonul, spuse: 

- Doctorul Osborne ne-a rugat să trecem pe la MBL. A spus că 
e ceva urgent. 

- Pentru Sam, totul e urgent, spuse Paul. 

- Hai, hai. Nu-i nevoie să fii ironic doar pentru că a vrut să dis- 
cute cu mine. 

- Nu sunt câtuși de puţin ironic, spuse Paul, luând-o de braţ pe 
Gamay. 

Îşi luă la revedere de la colegii săi din Laboratorul de Scufundări 
şi porni împreună cu Gamay pe Water Street. Câteva minute mai 
târziu urcau treptele largi de piatră de la Lillie Research Buildings, 


unde intrară într-un hol liniștit printr-o ușă cu arcadă. 


! Mary Lawrence „Lauren“ Hutton, actriţă şi model american, cunoscută pen- 
tru apariţii în filme precum American Gigolo (1980) 


2 Vin care provine din provincia istorică omonimă, situată la nord de Lyon 


3 Clădire din campusul MBL care poartă numele zoologului american Frank 
Rattray Lillie (1870-1947) 


112 CLIVE CUSSLER 


Doctorul Osborne îi aştepta chiar înăuntru. Îi strânse cu putere 
mâna lui Paul şi o îmbrăţişă pe Gamay, care îi fusese studentă pe 
vremea când studia biologia marină la Scripps Institute of 
Oceanographyl. 

Osborne era trecut de cincizeci de ani, iar părul lui alb şi creţ, 
care începea să se rărească, părea să-i alunece de pe ceafă. Avea un 
fizic masiv şi mâini mari, de muncitor, care păreau mai potrivite pen- 
tru a mânui un târnăcop decât pentru şirurile delicate de vegetaţie 
marină care erau specialitatea lui. 

- Vă mulțumesc că aţi venit, spuse el. Sper că nu v-am deranjat. 

- Absolut deloc, spuse Gamay, pe un ton dulce. Întotdeauna e o 
plăcere să vă vedem. 

- S-ar putea să nu fiţi de aceeași părere când o să aflaţi ce am de 
spus, spuse Osborne, cu un zâmbet misterios. 

Fără explicaţii suplimentare, îi conduse în biroul lui. 

Deşi MBL era cunoscut în toată lumea pentru laboratoarele sale 
de cercetare şi biblioteca sa, laboratorul Lillie era un loc nepretenţios. 
Ţevi expuse se întindeau pe tavane, uşile holurilor erau din lemn 
închis la culoare, cu geamuri din sticlă granulată, şi în general arăta 
exact a ceea ce era: o clădire respectabilă de laborator. 

Osborne le făcu semn soţilor Trout să intre în biroul lui. Gamay 
şi-l amintea ca fiind un fanatic al ordinii, aproape obsedat, şi văzu 
că nu se schimbase absolut deloc. Dacă mulţi profesori de prestigiul 
lui se înconjurau de teancuri de hârtii şi rapoarte, biroul lui consta 
într-o masă și un scaun de calculator şi câteva scaune pliante pen- 
tru vizitatori. Singurul lux era un aparat de ceai, pe care şi-l cumpă- 
rase din Japonia. 

Turnă trei cești de ceai verde şi, după un schimb scurt de ama- 
bilități, spuse: 

— Vă rog să mă scuzaţi că v-am luat așa din scurt, dar avem puţin 
timp la dispoziţie, așa că o să trec direct la subiect. Se lăsă pe spate 
pe scaun, își împreună degetele şi o întrebă pe Gamay: 


Institut al Universităţii din San Diego, California, înfiinţat în 1903 

- Ca biolog marin, cunoşti Caulerpa taxifolia!? 

Gamay obținuse o diplomă în arheologie marină de la Univer- 
sitatea din Carolina de Nord înainte de a-și schimba domeniul de 
interes şi a se înscrie la Scripps, unde obținuse un doctorat în bio- 
logie marină. Gamay zâmbi pentru sine amintindu-și de vremurile 
în care era studentă la cursul lui Osborne. Acesta obişnuia să pună 
întrebări pe un ton declarativ. 

- Caulerpa este o algă tipică pentru zona tropicală, deşi este vă- 
zută în mod obișnuit în acvarii. 

- Corect. Şi ştii că varietatea de apă rece care prosperă în acvarii 
a devenit o problemă majoră în anumite zone de coastă? 

Gamay aprobă din cap. 

- Alge ucigaşe. Au distrus suprafețe mari de pe fundul Mării 
Mediterane şi s-au răspândit şi-n alte locuri. E o varietate de algă 
tropicală. Algele tropicale nu trăiesc de obicei în apă rece, dar varie- 
tatea asta s-a adaptat. S-ar putea răspândi oriunde în lume. 

Osborne se întoarse spre Paul. 

- Buruiana asta despre care vorbim a fost eliberată neintenţionat 
în apa din dedesubtul Muzeului Oceanografic din Monaco?. De 
atunci s-a răspândit pe treizeci de mii de hectare de pe fundul coas- 
tei, și reprezintă o problemă pe coastele Australiei și pe cea din San 
Diego. Se răspândeşte incredibil de repede. Problema nu e doar vi- 
teza. Coloniile de Caulerpa sunt extrem de invazive. Buruiana se 
răspândește odată cu plantele agățătoare şi formează un covor dens 
care depășește numeric alte specii de floră şi faună, privând plantele 
și animalele de lumina soarelui şi de oxigen. Prezenţa ei distruge 
baza lanţului trofic marin şi cauzează daune speciilor endemice, cu 
consecinţe devastatoare pentru ecosisteme. 

— Nu există vreo cale prin care să putem combate chestia asta? 


! Specie de algă otrăvitoare endemică Oceanului Indian, folosită pe post de 
plantă ornamentală în acvarii 


? Muzeu de științe marine deschis în 1910 

- În San Diego au avut ceva succes când s-au folosit de prelată 
pentru a izola petice de alge, pompând în același timp clor în apa și 
noroiul care ancorează plantele. Tehnica ar fi inutilă în cazul unei 
infestări masive. S-au făcut eforturi de educare a comercianților de 
acvarii care vând Caulerpa sau fac trafic cu pietre care pot fi conta- 
minate cu tot felul de organisme. 

- N-are inamici naturali? întrebă Trout. 

- Mecanismele ei de apărare sunt incredibil de complexe. Bu- 
ruiana conţine nişte toxine care resping erbivorele. Nu moare pe 
durata iernii. 

- Pare un veritabil monstru, spuse Trout. 

- O, chiar este. Chiar este. Un mic fragment poate înfiinţa o co- 
lonie întreagă. Singura ei slăbiciune e faptul că nu se poate repro- 
duce pe cale sexuală, ca şi rudele ei din sălbăticie. Dar gândeşte-te 
ce s-ar întâmpla dacă şi-ar putea răspândi ouăle pe distanțe lungi. 

- Nu e o idee plăcută, spuse Gamay. Ar putea deveni de neoprit. 

Osborne se întoarse spre Paul. 

- Ca geolog oceanic, îţi e cunoscută zona Oraşului Pierdut? 

Trout se bucura că ieşeau din domeniul biologiei şi intrau în 
domeniul lui de specialitate. 

- E o zonă de scurgeri hidrotermale de-a lungul Masivului 
Atlantic. Materia care se scurge de pe fundul mării a dus la apariţia 
unor turnuri înalte din minerale, asemănătoare cu zgârie-norii, 
de-aici şi numele. Am citit studiile despre el. Sunt chestii fascinante. 
Aș vrea s-ajung într-o zi acolo. 

- S-ar putea să ai ocazia în curând, spuse Osborne. 

Paul şi Gamay se priviră nedumeriţi. 

- Poate-ar fi mai bine să veniți cu mine, spuse el. 

leşiră din birou şi, după câteva cotituri, se treziră într-un labora- 
tor mic. Osborne se îndreptă spre un dulap din metal încuiat cu un 
lacăt. Descuie uşa cu o cheie care-i atârna de la centură și scoase o 
fiolă cilindrică din sticlă care avea aproximativ treizeci de centi- 
metri înălțime și cincisprezece centimetri în diametru. Vârful era 

astupat. Puse fiola pe masă, sub o lumină din laborator. Părea plină 
din vârf până la fund cu o substanţă cenușiu-verzuie. 

Gamay se aplecă în față pentru a examina conţinutul şi întrebă: 

- Ce-i mâzga asta? 

- Înainte să-ţi răspund la întrebare, dă-mi voie să-ţi ofer un pic 
de context. În urmă cu câteva luni, MBL a participat la o expediţie 
comună spre Orașul Pierdut împreună cu Institutul Oceanografic 
Woods Hole. Zona colcăie de microbi neobișnuiţi şi de substanţele 
produse de aceştia. 

- Combinaţiile de căldură şi chimicale au fost comparate cu 
condiţiile predominante în momentul în care a început viaţa pe pă- 
mânt, spuse Gamay. 

Osborne aprobă din cap. 

- În acea expediţie, submersibilul Alvin! a adus mostre de alge la 
suprafaţă. Asta e o mostră moartă din chestia cu care vă confruntaţi. 

- Tulpina și frunza seamănă vag cu Caulerpa, dar diferă cumva. 

- Foarte bine. Genul are mai mult de şaptezeci de specii de 
Caulerpa, inclusiv cele pe care le găseşti în magazinele de animale 
de companie. S-a consemnat comportament invaziv la cinci dintre 
aceste specii, deși puţine sunt studiate la modul serios. Asta e o spe- 
cie total necunoscută. Am numit-o Caulerpa Gorgonosa?. 

- Iarba gorgonelor? Îmi place. 

- N-o să-ţi placă la fel de mult când o să ajungi să cunoşti porcăria 
asta infernală la fel de bine cum o cunosc eu. Ştiinţific vorbind, avem 
de-a face cu o varietate mutantă de Caulerpa. Spre deosebire de ru- 
bedeniile ei, specia asta se poate reproduce pe cale sexuală. 

- Dacă e adevărat, iarba gorgonelor își poate răspândi ouăle pe 
distanţe lungi. Ar putea fi o problemă serioasă. 


' Submersibil construit pentru Marina Statelor Unite ale Americii în 1964 şi 
cunoscut, printre altele, pentru explorarea epavei Titanicului 

* Gorgonele erau în mitologia greacă nişte creaturi feminine amenințătoare, 
cu şerpi în loc de păr 

- Deja este. Iarba gorgonelor s-a amestecat cu taxifolia şi acum 
ia locul acestei alge. A apărut în insulele Azore, și vedem mostre în 
toată zona de coastă a Spaniei. Rata de dezvoltare e absolut fenome- 
nală. A avut un puseu de creştere extraordinar. Plutesc petice mari 
de alge prin Atlantic. În curând se vor uni într-o singură masă. 

Paul scăpă un fluierat uşor. 

— În ritmul ăsta, ar putea acapara tot oceanul. 

— Şi asta nu-i partea cea mai rea. Taxifolia creează un covor sufo- 
cant de alge. Ca și Medusa! a cărei privire putea transforma oame- 
nii în stană de piatră, iarba gorgonelor se transformă într-o biomasă 
densă şi dură. Nimic nu poate exista acolo unde e prezentă. 

Gamay privi fiola cu groaza izvorâtă din cunoștințele sale despre 
oceanele lumii. 

- Practic, vorbiţi de solidificarea oceanelor lumii. 

- Nici nu-mi pot imagina un scenariu mai pesimist de atât, dar 
ştiu asta. Într-o perioadă scurtă de timp, iarba gorgonelor s-ar pu- 
tea răspândi în zonele de coastă cu climă temperată, cauzând daune 
irecuperabile din punct de vedere ecologic, spuse Osborne, cu o 
voce şoptită care nu îi stătea în caracter. Ar afecta vremea, putând 
cauza o foamete. Ar putea pune capăt comerţului oceanic. Naţiu- 
nile care depind de proteinele oceanice ar putea flămânzi. Ar fi pro- 
bleme politice la nivel mondial, căci cei avuţi şi cei care nu au nimic 
s-ar bate pe hrană. 

- Cine mai ştie despre asta? întrebă Paul. 

- Navele au raportat buruiana ca fiind dăunătoare, dar în afara 
acestei încăperi, doar câţiva colegi de încredere din ţara asta şi alți 
câtiva sunt conștienți de situaţie. 

- N-ar trebui ca oamenii să fie conştienţi de pericol ca să se poată 
aduna şi lupta împotriva lui? 

- Categoric. Dar nu am vrut să răspândesc panica până când cer- 
cetările mele n-au fost complete. Eram pe cale să pregătesc un raport 


l Cea mai cunoscută dintre Gorgone, decapitată de Perseu 

pe care îl voi trimite săptămâna viitoare organizațiilor competente, 
cum ar fi NUMA şi ONU. 

- Nu aţi putea să-l trimiteţi cumva mai devreme? întrebă Gamay. 

- O, ba da, dar uite care-i problema. Atunci când e vorba de o 
chestiune legată de controlul biologic, există mereu o confruntare 
intre interesul de a o eradica și studiul ştiinţific. Cei aflaţi de partea 
eradicării vor să atace cât mai repede problema cu toate armele. 
Dacă informaţia asta e făcută publică, vor fi izolate cercetările de 
teamă că munca oamenilor de ştiinţă va răspândi buruiana. Aruncă 
o privire spre fiolă. Asta nu-i un fel de bălărie oceanică. Sunt con- 
vins că o să reuşim s-o eradicăm odată ce avem la dispoziţie mai 
multe arme. Dacă nu știm exact cu ce ne confruntăm, n-o să func- 
ționeze nicio metodă de eradicare. 

- Cum poate ajuta NUMA? întrebă Gamay. 

— Pregătim o altă expediţie în Oraşul Pierdut. Vasul de cercetare 
oceanografică Atlantis va fi la faţa locului săptămâna aceasta, alături 
de vasul Alvin. Vor încerca să exploreze zona mării unde alga pare 
a fi suferit mutații. Odată ce aflăm care sunt condiţiile care au dus la 
apariţia acestei aberaţii, putem colabora pentru a o combate. Am 
incercat să-mi dau seama cum să îmi termin treaba aici și să plec în 
expediţie. Când am auzit că voi doi sunteţi în oraș, am luat-o ca pe 
un semn din partea zeilor. Aduceţi exact nivelul de experiență de 
care e nevoie. Aţi putea să vă alăturaţi expediției în locul meu? Ar fi 
doar pentru câteva zile. 

- Desigur. Trebuie să primim permisiunea din partea superio- 
rilor noștri de la NUMA, dar asta nu va reprezenta o problemă. 

- Am încredere că veți fi discreți. Odată ce avem mostre la înde- 
mână, voi trimite raportul simultan cu colegii mei din toate colțu- 
rile lumii. 

- Unde e Atlantis acum? 

— Se întoarce dintr-o misiune care n-are legătură cu expediţia. 
Opreşte mâine în Insulele Azore pentru a se realimenta cu combus- 
tibil. Vă puteţi întâlni acolo cu nava. 

— Se poate aranja, spuse Paul. Ne putem întoarce în Washington 
diseară și putem porni la drum dimineață. Aruncă o privire spre 
fiolă. O să avem o problemă serioasă dacă scapă chestia aia de-acolo 
din sticlă. 

Gamay fixase cu privirea mâzga verde. 

- Mă tem că duhul! a ieșit deja din sticlă. O să trebuiască să ne 


dăm seama cum să-l băgăm înapoi. 


! Djinnii sunt creaturi supranaturale, de obicei răuvoitoare, din mitologia arabă 
şi islamică, dar pot fi şi binevoitoare, îndeplinind dorințe. 

IARBA GORGONELOR? ÎNTREBĂ Austin. Asta-i nouă. 
Chestia asta e atât de nasoală pe cât zice prietenul tău? 

- Ar putea fi, spuse Gamay. Doctorul Osborne e destul de îngri- 
jorat. Am încredere în judecata lui. 

— Tu ce crezi? 

- Ar putea fi un motiv de îngrijorare, dar nu pot să emit o părere 
categorică până nu avem mai multe dovezi din Oraşul Pierdut. 

Gamay îl sunase pe Austin la bordul vasului Mummichug. Își 
ceru scuze că-l făcuse să se ridice din pat, dar spuse că ea şi Paul 
erau pe drum spre Oraşul Pierdut şi voiau să se asigure că el ştia ce 
făceau acolo. 

- Mulţumesc că m-aţi pus la curent. Ar fi bine să-i anunţăm pe 
Dirk şi Rudi, spuse el, referindu-se la Dirk Pitt!, succesorul amira- 
lului Sandecker în funcţia de şef al NUMA, şi la Rudi Gunn, care 
era responsabil cu operaţiunile de zi cu zi ale agenţiei. 

- A vorbit Paul cu amândoi. NUMA are deja niște biologi care 
se ocupă de problema cu Caulerpa. 

Austin zâmbi. 

- De ce nu mă surprinde că Dirk e cu un pas înaintea noastră? 


' Dirk Pitt este şi protagonistul unei serii de romane de aventuri semnate de 
Clive Cussler, printre care se numără Sahara, Moarte în Arctica şi Săgeata lui 
Poseidon. 

— Cu jumătate de pas. Nu ştia de legătura cu Orașul Pierdut. 
Aşteaptă raportul nostru după scufundare. 

- Şi eu. Mult noroc. Ţinem legătura. 

În timp ce Austin închidea telefonul, îi veniră în minte cuvin- 
tele lui T.S. Eliot: „Și aşa vine sfârşitul lumii / Nu cu un bang, ci cu 
un scâncet“!. 

„Și încă un scâncet jalnic.“ 

Paul şi Gamay se puteau ocupa de situaţie, iar el n-avea altceva 
de făcut între timp, așa că-şi ocupă timpul cu o inspecţie de la cap 
la coadă a SEAmobile-ului. În afară de câteva ciobituri şi zgârie- 
turi, Austin trase concluzia că vehiculul era într-o formă mai bună 
decât era el. Se aşeză în cabina în formă de bulă şi bifă elemente de 
pe o listă. Mulţumit că toate sistemele erau în regulă, luă două cești 
de cafea din bucătăria navei, cobori şi ciocăni uşor la uşa camerei 
lui Skye. 

Recunoscând că Mummichug era un vas mic, proiectanţii bărcii 
construiseră mici cabine individuale unde membrii echipajului se 
puteau bucura de intimitate. Skye se trezise şi se îmbrăcase. Deschise 
imediat ușa și zâmbi când îl văzu pe Austin. 

- Bună dimineaţa, spuse el. În timp ce-i întindea lui Skye o ceaşcă 
aburindă, observă cearcănele închise la culoare de sub ochii ei. 

- Ai dormit bine? 

- Nu foarte bine. Am tot visat că eram sufocată sub tone de 
gheață. 

- Am eu un leac pentru coşmaruri care dă rezultate garantate. 
Ce zici, ţi-ar plăcea să explorezi un mormânt subacvatic? 

Skye se lumină la față. 

- Ce femeie întreagă la cap ar putea refuza o ofertă atât de 
tentantă? 

- Atunci urmează-mă. Caleaşca ne aşteaptă afară. 


! Finalul poeziei The Hollow Men (Oameni fără conţinut), publicată în 1925 de 
către poetul anglo-american Thomas Stearns Eliot (1888-1965) 

Cu Austin şi Skye la bord, submersibilul fu coborât în apele de sub 
cele două coci ale catamaranului. Odată separat de vasul de sprijin, 
submersibilul porni pe suprafața lacului spre o poziție înregistrată 
pe sistemul de navigație, iar Austin făcu SEAmobile-ul să plonjeze. 

Apa limpede a lacului învălui bula carlingii în timp ce submersi- 
bilul se scufunda în lac, şi în câteva minute urmau şirul de structuri 
megalitice spre mormânt. Austin opri submersibilul la intrare, se 
asigură că funcționau camerele vehiculului şi acceleră propulsoa- 
rele orizontale. O secundă mai târziu, vehiculul se strecura prin 
deschizătura care ducea în interiorul mormântului antic. 

Luminile puternice nu reușşiră să ajungă la zidul din capătul în- 
căperii, ceea ce indica faptul că era enormă, cu un plafon atât de 
inalt, încât nici nu se vedea. Pe măsură ce SEAmobile-ul îşi făcea 
incet loc prin încăpere, Austin trecu lumina farului reglabil al sub- 
mersibilului peste peretele din partea dreaptă şi văzu că era decorat 
cu un basorelief cioplit. 

Reprezentările realizate cu măiestrie şi atenţie la detaliu arătau 
bărci cu pânze, case, scene pastorale cu palmieri şi flori, dansatori şi 
muzicieni. Erau pești zburători şi delfini jucăuși. Bărcile păreau an- 
tice. Oamenii reprezentaţi erau îmbrăcaţi bine şi păreau a se bucura 
de o viață prosperă. 

Skye se aplecă în faţă în scaun, lipindu-şi fața de bula de plastic 
ca un copil în ziua de Crăciun. 

- Văd lucruri minunate, spuse ea, citând primele cuvinte ale lui 
Howard Carter la descoperirea mormântului lui Tutankhamon. 

Austin se gândea că era ceva neliniştitor de familiar în acele scene. 

- Am mai fost aici, spuse el. 

- Aici, în mormântul ăsta? 

- Nu. Dar am văzut desene asemănătoare cu gravurile astea într-o 
peşteră din Insulele Feroe!, din Atlanticul de Nord. Stilul şi subiec- 
tul erau cam aceleași. Ce părere ai despre ele? 


' Grup de insule din nordul Oceanului Atlantic, între Scoţia, Norvegia și Islanda 

- Poate-s nesăbuită că mă avânt să fac presupuneri, dar par 
minoice, asemănătoare desenelor excavate la Akrotiri!, pe insula 
Santorini, sau în Creta. Civilizaţia minoică a prosperat în jurul anu- 
lui 1 500 î.Hr. Îşi dădu seama de importanţa cuvintelor sale. 

— Ştii ce înseamnă asta? întrebă ea, încântată. Desenele astea şi 
cele pe care le-ai văzut tu ar indica faptul că minoicii s-au extins mai 
mult decât s-a presupus. 

- Ceea ce îi transformă în veriga lipsă din teoria ta despre co- 
merțul internaţional? 

- Aşa e. Astfel se confirmă faptul că legătura Orient-Occident e 
mult mai veche şi mai complexă decât ar fi crezut oricine. Bătu din 
palme. Abia aştept să le arăt filmarea asta colegilor mei îngâmfaţi 
din Paris. 

Submersibilul ajunse la capătul peretelui, coti şi porni pe o altă 
latură a încăperii dreptunghiulare. Scenele reprezentate erau cu Lac 
du Dormeur şi ghețarul. Dar în loc de țărmuri sterpe, erau clădiri, 
chiar şi ceva ce părea o reprezentare a mormântului, cu tot cu ar- 
cade, şi ghețarul, tăcut şi imperturbabil ca de obicei. 

- Se pare c-ai avut dreptate în legătură cu așezările de-a lungul 
malului lacului şi la gura râului. 

- E minunat! Ne putem folosi de gravurile astea pentru a face 
hărți cu locaţiile ruinelor. 

În scena sculptată, câmpul glaciar acoperise o parte mai mare din 
vale cu câteva secole înainte, când fusese gravat de un artist necu- 
noscut. Sculptorul reuşise să dea operei sale o forță și o măreție care 
mergeau dincolo de o reprezentare obiectivă a ceea ce văzuse. Oco- 
liră de câteva ori încăperea și nu văzură nimic care să semnaleze 
prezenţa unui sarcofag. 

- M-am înșelat în totalitate cu privire la locul ăsta, spuse Skye. 
Nu e un mormânt. E un templu. 

- E o presupunere rezonabilă, având în vedere lipsa cadavrelor. 
Dacă am terminat aici, mi-ar plăcea să desluşesc un alt mister al 


! Aşezământ din Epoca Bronzului aflat pe insula Santorini din Grecia 

lacului. Scoase fotografia imprimată cu scanarea sonarului pe care 
o adusese cu el şi indică anomalia de pe fundul lacului. 

- Pare-a fi un avion, spuse Skye. Ce caută un avion aici jos? Stai 
așa. Omul din gheaţă? 

Austin răspunse cu un zâmbet misterios, propulsoarele ori- 
zontale ale submersibilului zumzăiră, iar ei trecură repede prin uşa 
templului și intrară din nou în lac. Încetini submersibilul când se 
apropiară de poziția marcată pe fotografia imprimată şi privi cu aten- 
ție. Curând, îi apăru în față un obiect de forma unui trabuc. 

În timp ce se apropiau, Austin văzu cadrul cilindric din lemn 
acoperit cu material textil roşu, zdrențuit şi decolorat. Carcasa co- 
nică a motorului fusese smulsă şi zăcea pe fundul lacului, iar moto- 
rul strălucea în lumina farurilor submersibilului. Temperatura rece 
a lacului ținuse motorul departe de vegetația marină care l-ar fi aco- 
perit în zone cu climă mai caldă. Elicea dispăruse, fiind probabil 
ruptă în momentul prăbușirii. Ocoli fuzelajul şi găsi ceea ce mai 
rămăsese din aripa care lipsea la câţiva metri depărtare. Apoi aduse 
submersibilul înapoi la avion. 

Skye arătă spre emblema pictată pe coada avionului. 

- Am văzut același model - vulturul cu trei capete - pe coiful 
care-a fost găsit sub ghețar. 

- Păcat că n-avem coiful acum. 

- Ba îl avem. L-am adus cu mine. E pe navă. 

Austin îşi aduse aminte că Skye ţinuse strâns la piept un sac în 
timp ce urca la bordul SEAmobile-ului. Își dădu seama repede că nu 
era cazul să o subestimeze pe acea femeie minunată, cu zâmbetul ca 
o zi însorită. Austin privi fix vulturul, apoi îşi lăsă privirea să alu- 
nece spre carlinga goală. 

- Acum ştim de unde-a venit Omul din Gheaţă. Probabil că s-a 
catapultat, iar avionul s-a prăbușit în lac. 

Lui Skye îi scăpă un hohot de râs răutăcios. 

- Mă gândeam la Renaud. Spunea că Omul din Gheaţă n-a căzut 
din cer. S-a înşelat. Din ce-ai descoperit tu, se pare că exact asta s-a 
intâmplat. 

Submersibilul ocoli epava, iar Austin făcu fotografii și filmări 
digitale cu aripile şi zona de fund a lacului care-i înconjura, apoi se 
îndreptă spre suprafață. Curând, ieșeau din carlingă pe punte. Skye 
sporovăise entuziasmată despre descoperirea lor, dar tăcu când zări 
ghețarul. Se îndreptă spre balustradă şi privi fix câmpul glaciar. 

Simţindu-i schimbarea stării de spirit, Austin îi puse mâna pe 
după umeri. 

— Te simţi bine? 

— A fost aşa o linişte sub apă. Pe urmă am ieşit la suprafață şi am 
văzut ghețarul. Tremură. Mi-am adus aminte că era să mor strivită 
sub chestia aia. 

Austin studie expresia tulburată din ochii minunaţi ai lui Skye, 
care căpătaseră privirea pierdută pe care-o au uneori soldaţii aflaţi 
în stare de şoc din cauza sindromului de stres posttraumatic. 

- Nu sunt vreun psiholog, dar întotdeauna am fost de părere că ` 
ajută dacă mă confrunt cu demonii mei, spuse el. Hai să dăm o tură 
cu barca. 

Propunerea neașteptată păru a o readuce la realitate. 

- Vorbeşti serios? 

— Ia vreo doi covrigi şi nişte cafea din cambuză și o să te-aştept 
la barcă. Apropo, mie-mi plac covrigii cu stafide. 

Skye era sceptică, dar ajunsese să aibă încredere foarte mare în 
Austin, şi probabil că s-ar fi dus după el pe Lună pe un băț Pogo! 
dacă i-ar fi cerut. 

Austin pregăti bărcuţa cu motor în timp ce ea aduna de prin cam- 
buză cafea şi covrigi şi porniră spre țărm. Trecură razant pe lângă 
bucăţi mari de gheaţă care pluteau şi opriră barca pe o plajă cu pie- 
triş închis la culoare unde ghețarul se îngusta şi se rupea în bucăţi 
în timp ce se intersecta cu lacul. 


l Se pare că băţul Pogo, celebrul dispozitiv de sărit, în varianta cunoscută în 

N A „di : 3 i 
zilele noastre, a fost inventat în Germania, în jurul anului 1920, de către Max * 
Pohlig şi Ernst Gotschall din Germania. 

Un drum scurt de-a lungul țărmului îi aduse la versantul ghe- 
țarului. Zidul îngheţat se ridica la câteva niveluri deasupra câmpiei; 
suprafaţa-i era marcată de peşteri, cratere și sculpturi cu formă ne- 
definită create de îngheţ, topire şi presiune de neimaginat. Gheaţa 
era acoperită de pământ, iar o lumină de un albastru profund radia 
din crăpături şi grote. 

- Uite-ţi demonul, spuse Austin. Acum, du-te și atinge-l. 

Skye zâmbi slab, se apropie de ghețar ca şi cum acesta ar fi fost viu 
şi se întinse să atingă un ciot de gheaţă cu vârful unui deget. Apoi 
puse ambele palme pe ghețar și-și lăsă greutatea pe gheaţă, cu ochii 
inchişi, ca şi cum ar fi sperat s-o împingă. 

- E rece, spuse ea, zâmbind. 

- Asta pentru că demonul tău nu e altceva decât un mare cub de 
gheață. Aşa mă gândesc şi eu la mare. Ea nu vrea să te prindă. Nici 
nu ştie că exiști. Ai atins-o. Încă respiri. Ridică raniţa pe care o cărase. 
Gata consultația. E vremea unei gustări. 

În apropiere de marginea lacului, găsiră două pietre pe care le 
tolosiră drept scaune şi se aşezară cu faţa spre apă. Skye scoase co- 
vrigii și spuse: 

- Mulţumesc pentru exorcizare. Ai avut dreptate în legătură cu 
infruntarea temerilor. 

- Am ceva experiență în domeniul ăsta. 

Ea ridică o sprânceană. 

- Cumva, nu mi te imaginez temându-te de nimic. 

- Nu e adevărat. M-am temut foarte tare că aveam să te găsesc 
moartă. 

- Apreciez asta, şi-ţi datorez viața mea. Dar eu voiam să spun 
altceva. Pari neînfricat când vine vorba de propriul bine. 

El se apropie de urechea ei şi şopti: 

- Vrei să-mi afli secretul? 

Ea aprobă din cap. 

- Mă prefac al naibii de bine. Cum e covrigul tău? 

- E bun, dar mi se-nvârte capul. Ce părere ai de toată nebunia 
asta? 

Austin privi fix barca NUMA ancorată, cu gândul la descrierea 
făcută de Coleridge! unui „vas zugrăvit, pe-o zugrăvită mare“, şi 
încercă să pună evenimentele în ordine. 

- Hai să vedem ce ştim, pentru început. Sorbi din cafea. Oamenii 
de ştiinţă care lucrează la ghețar găsesc cadavrul unui om blocat în 
gheaţă, care era acolo de ceva vreme. O cască veche şi un seif sunt 
găsite lângă cadavru. Un bărbat care pozează în reporter ia seiful, 
amenințând pe toată lumea cu o armă, şi inundă tunelul. Aparent, 
nu știe nimic despre cască. 

- Aici, partea logică a minţii mele se încurcă. De ce a încercat să 
ne omoare? Nu aveam cum să-i facem vreun rău. Până să ieşim noi 
din tunel, el ar fi plecat de mult timp. 

- Cred c-a inundat tunelul ca să acopere urma Omului din 
Gheaţă. Nimic personal. 

Ea ronţăia covrigul, căzută pe gânduri. 

- Presupun că are logică, dintr-un punct de vedere morbid. 

Skye făcu o pauză, privirea trecându-i dincolo de umărul lui 
Austin. Un nor de praf se apropia cu viteză mare. Pe măsură ce no- 
rul venea mai aproape, văzură că un Citroën stârnea praful. Maşina 
se opri brusc, iar LeBlanc, Thurston şi Rawlins coborâră din ea şi se 
îndreptară spre ei. 

- Mă bucur tare mult că v-am ajuns, spuse LeBlanc, cu un zâm- 
bet întipărit pe fața-i lată. Am sunat pe navă de la centrala de energie 
şi mi s-a spus că a ajuns la țărm. 

- Am vrut să ne luăm rămas-bun, spuse Thurston. 

— Plecaţi? întrebă Skye. 

- Da, spuse glaciologul, făcând un semn cu mâna în direcția ghe- 
țarului. Nu are rost să rămânem aici atâta vreme cât observatorul 


! Samuel Taylor Coleridge (1772-1834), poet englez, autorul Baladei bătrânului 
marinar, publicată în 1798, din care face parte şi descrierea citată 


g 

nostru e sub apă. Ne întoarcem spre Paris. Un elicopter ne va duce la 
cel mai apropiat aeroport. 

- Paris? întrebă Skye. Aveţi loc şi pentru mine? 

- Da, sigur, spuse LeBlanc. Întinse mâna. Mulţumim încă o dată 
că ne-ați salvat vieţile, Monsieur Austin. Nu mi-ar plăcea ca Fifi să 
he orfană. O să rămână la centrala de energie alături de Monsieur 
Lessard. O să vorbim cu reprezentanţii companiei de energie. Poate 
că o să putem reveni în sezonul următor. 

- Îmi pare tare rău că plec așa în grabă, îi spuse Skye lui Austin. 
Dar nu mai e nimic de făcut aici jos şi vreau să-mi adun toate datele 
pentru a le analiza. 

- Am înțeles. Proiectul vasului Mummichug se apropie de final. 
O să rămân la bord, să-mi scriu raportul în timp ce vasul porneşte 
din nou în susul râului. Pe urmă o să prind o maşină spre cea mai 
apropiată gară și o să iau trenul de mare viteză spre Paris, pentru 
cina noastră romantică. 

- Bien. Cu o condiţie. Fac eu cinste. 

- Cum ar putea cineva sănătos la cap să refuze o ofertă atât de 
tentantă? Poţi să-mi faci un tur al oraşului. 

- Mi-ar face plăcere, spuse ea. Mi-ar face foarte mare plăcere. 

Austin o duse pe Skye înapoi pe navă pentru a-şi aduna lucrurile 
și o conduse cu mașina pe plajă, unde o aştepta elicopterul. Ea îl 
sărută pe ambii obraji şi pe buze, îl puse să-i promită c-o sună când 
ajunge în Paris, şi urcă în elicopter. Austin traversa lacul când eli- 
copterul trecu pe deasupra capului lui şi o văzu pe Skye făcându-i 
cu mâna de la fereastră. 

Ajuns din nou la bord, Austin luă caseta video şi discul digital 
din camerele submersibilului. Le duse în laboratorul uscat al navei 
și introduse imaginile digitale într-un calculator. Imprimă ima- 
pini cu modelul de pe fuzelajul avionului şi le studie. Apoi, examină 
indeaproape fotografiile pe care le făcuse motorului avionului 
până când o găsi pe cea pe care-o căuta. Arăta nişte însemne pe car- 
casa motorului. 


128 CLIVE CUSSLER 


Selectă zona gravată cu ajutorul cursorului, mări, clarificând ima- 
ginea pe măsură ce o făcea, până când reuşi să vadă numele pro- 
ducătorului şi un număr de serie. Se lăsă pe spate în scaun şi privi 
imaginea un moment, apoi se întinse după un telefon care-i putea 
face legătura oriunde în lume şi apăsă un buton. 

- Magazinul de biciclete zburătoare al lui Orville şi Wilbur, 
spuse o voce stridentă. 

Austin zâmbi închipuindu-şi nasul acvilin şi faţa îngustă a omu- 
lui de la celălalt capăt al liniei. 

- N-ai cum să mă duci de nas, lan. Din întâmplare, ştiu că frații 
Wright! şi-au închis de multă vreme magazinul de biciclete. 

- La naiba, Kurt, nu poţi să mă învinovăţești că încerc. Sunt im- 
plicat până peste urechi în strângerea de fonduri private pentru 
Udvar-Hazy Center, de la Dulles Airport? şi n-am timp de pierdut 
cu pălăvrăgeli. 

lan McDougal era un fost pilot de vânătoare responsabil cu de- 
partamentul de arhivă al Smithsonians Air and Space Museum”. 
Era omologul în aeronautică al lui St. Julien Perlmutter‘, a cărui bi- 
bliotecă vastă din domeniul nautic constituia un motiv de invidie 
pentru multe instituţii academice şi ale cărui cunoştinţe în acest 


domeniu erau cunoscute la nivel mondial. Înaltul și suplul McDougal 


era opusul fizic al rotundului Perlmutter, şi era mult mai puţin ex- 
centric, dar cunoştinţele sale din domeniul aeronavelor şi al istoriei 
lor erau la acelaşi nivel cu cele ale lui Perlmutter despre mare. 

- Te poţi baza pe mine pentru o contribuţie cu greutate, lan, şi O 
să încerc să te scutesc de pălăvrăgeală, spuse Austin. Sunt în Franța 


! Pionierii aviaţiei, Orville (1871-1948) și Wilbur (1867-1912) Wright au fost 
primii care-au reuşit să proiecteze şi să piloteze un aparat de zbor, în 1903. 

2 Anexă a Smithsonian National Air and Space Museum deschisă la Dulles, 
Virginia, în 2003 

3 Muzeu deschis în Washington DC în 1976 


4 Personaj din romanele de aventuri cu Dirk Pitt semnate de Clive Cussler 

şi încerc să identific un avion pe care l-am găsit pe fundul unui lac 
glaciar din Alpi. 

- Mă pot baza oricând pe tine când vine vorba de o provocare. 
MacDougal părea să se bucure că-i era distrasă atenţia de la strân- 
gerile de fonduri. Spune-mi despre el. 

- Ia porneşte calculatorul, să-ţi trimit nişte fotografii digitale. 

- Consideră-l pornit. 

Austin programase deja pozele pentru transmisie, iar cele fă- 
cute pe fundul lacului zburară pe aripi virtuale peste Atlantic într-o 
milisecundă. MacDougal rămăsese pe linie, iar Austin îl auzea 
murmurând pentru sine. 

— Ei? făcu Austin după câteva minute. 

- E o presupunere, dar după forma caracteristică de con a carca- 
sei motorului, cred că avem de-a face cu un Morane-Saulnier. A fost 
un monoplan de vânătoare din timpul Primului Război Mondial, 
conceput pe baza proiectului unui avion de curse. Şoimul ăsta pu- 
tea depăşi ca zbor şi ca manevre aproape orice avion de vânătoare 
din acele vremuri. Schema de sincronizare a armelor şi elicelor era 
cu totul revoluţionară. Unul dintre avioanele Aliaților s-a prăbușit, 
din nefericire, iar Fokker! a copiat sistemul şi l-a îmbunătățit. Pe-a- 
colo, pe undeva, există o morală. 

- O să te las pe tine să te descurci cu complicațiile de ordin mo- 
ral. Dat fiind ceea ce ştii, ai vreo idee cum a ajuns avionul ăsta pe 
fundul lacului? 

- Cred că a căzut din cer, ceea ce avioanele mai fac câteodată. 
Pot să fac presupuneri în legătură cu restul poveștii, dar probabil că 
mă înşel. Știu pe cineva care s-ar putea să te poată ajuta. E la doar 
câteva ore distanţă de Paris. 

Austin notă repede informaţiile. 


' Companie aeronautică olandeză fondată în 1912 de Anthony Fokker, pilot şi 
inginer (1890-1939) 

- Mersi, spuse el. O să-ţi trimit contribuţia mea pentru muzeu 
imediat ce ajung la Washington. Între timp, transmite-le salutările 
mele lui Wilbur şi Orville. | 

- Cu cea mai mare plăcere. 

Austin închise telefonul, și un minut mai târziu, suna la numă- 
rul pe care i-l dăduse lan. 


13 


SKYE TRÂNTI COPERTA cărții groase de specialitate pe care o 
citea şi o împinse pe birou, alături de un teanc de alte volume la fel 
de ponosite. Îşi cocoşă umerii şi-şi întinse braţele pentru a scăpa de 
junghiurile din mușchi, apoi se lăsă pe spate în scaun, cu gura fă- 
cută pungă, şi fixă cu privirea coiful din fața ei. Mereu considerase 
armele și armurile antice drept simple unelte, nimic altceva decât 
obiecte neînsufleţite folosite în meseria sângeroasă a războiului, dar 
chestia aia îi dădea fiori. Suprafaţa neagră, oxidată, părea a emana o 
răutate pe care nu o mai întâlnise niciodată. 

După ce se întorsese la Paris, Skye dusese coiful la catedra ei 
din Sorbona, aşteptându-se ca identificarea să fie uşoară cu ajutorul 
instrumentelor pe care le avea la dispoziţie. Fotografiase coiful, des- 
cărcase imaginile în calculator şi căutase într-o bază de date exhaus- 
tivă alcătuită din sute de surse. Începuse cu arhivele franceze, apoi 
trecuse la Italia şi Germania, țările care fuseseră cândva principa- 
lele furnizoare de armuri. 

Negăsind nimic, extinsese căutarea la toate ţările din Europa, iar 
când epuizase și acea căutare, se îndreptase spre Asia și restul lumii. 
Analiză date tocmai din Epoca Bronzului. După ce nu găsi nimic cu 
ajutorul calculatorului, reveni la pagina tipărită şi scoase de la naf- 
talină toate cărţile mucede de specialitate pe care le putuse găsi în 
bibliotecă. Studie tipărituri vechi, manuscrisuri şi gravuri în fildeș 
și metal. Disperată, se apucase să se documenteze despre Tapiseria 

de la Bayeux!, dar coifurile conice purtate de războinicii de pe aceasta 
nu se asemănau cu cel care stătea în faţa ei. 

Coiful era o contradicţie. Era lucrat extraordinar, semănând mai 
bine cu un coif ornamental decât cu unul de războinic, deşi ciobitu- 
rile şi găurile care marcau suprafaţa sugerau că ar fi putut fi purtat 
în bătălie. Aparenta gaură de glonţ era o enigmă în sine. 

Modelul sugera o origine timpurie. Greutatea era purtată de cap, 
ca și în cazul coifurilor mai timpurii. Modelele mai târzii aveau un 
armet, partea inferioară cu fantă care permitea transferul greutăţii 
pe umeri printr-un guler numit gorget. Coiful avea în vârf o creastă 
în forma unui evantai, o altă inovaţie ulterioară care avea ca scop 
asigurarea unui plus de protecţie împotriva unui buzdugan sau a 
unei săbii. 

Stilul căştilor evoluase de la forma conică din secolul al unspre- 
zecelea la căştile rotunde din secolul al doisprezecelea. Apărătorile 
pentru nas se extinseseră pentru a proteja fața, apărând astfel fante 
pentru ochi numite „viziere“ şi orificii de ventilaţie numite „guri. 
Căștile germane erau de obicei grele și țepoase; modelele italiene 
erau mai rotunde, reflectând influențele renascentiste. 

Cel mai extraordinar lucru în legătură cu acel coif era metalul. 
Producţia de oţel începuse timpuriu, din 800 î.Hr., dar fusese ne- 
voie de mulţi ani pentru a dezvolta un metal de o asemenea cali- 
tate. Cel care făurise acel metal era un maestru. Rezistenţa acelui 
coif era evidentă în ciobitura făcută în creştet, cunoscută ca „semn 
de probă“. Cineva testase metalul cu un pistol sau cu o archebuză?, 
şi se dovedise a fi impenetrabil. Dar după cum demonstra gaura de 
glonţ, fiecare creştere în eficienţa apărării producea o reacţie cores- 
punzătoare în privinţa eficienţei atacului. Armura a devenit în cele 


! Tapiserie medievală care descrie evenimentele din timpul cuceririi normande 
a Angliei din 1066 


2 Variantă primitivă de puşcă apărută în secolul al XV-lea 

din urmă depăşită în bătălia de la Bicocca!. Nu a fost ucisă de pro- 
iectile, ci de gravitație; a devenit pur şi simplu prea grea pentru a 
putea fi purtată. 

Faţa gravată pe vizieră era caracteristică armurilor italieneşti din 
secolul al XV-lea. Artizanii evitau să graveze coifurile de luptă. Tră- 
săturile de suprafaţă trebuia să fie netede şi rotunjite, sau făcute din 
planuri, pentru a devia loviturile oblice. Gravarea putea distruge 
eficienţa unei suprafețe înclinate. Luă deschizătorul de scrisori, care 
era de fapt un pumnal italienesc, şi încercă să agaţe lama şi vârful în 
coif. În ciuda gravurii care acoperea coiful, metalul fusese în mod 
clar prelucrat pentru a rezista loviturilor. 

Reveni asupra oțelului. Niciun detaliu nu distingea un armurier 
de altul mai clar decât abilitatea lui de a căli metalul. Ciocăni coiful 
cu degetele, iar acesta scoase un sunet limpede, ca de clopot, apoi 
trasă cu degetul arătător o stea cu cinci colțuri pe conturul lui. În- 
toarse coiful invers. Văzută dintr-un alt unghi, gravura semăna cu o 
stea căzătoare. Îşi aminti că văzuse o sabie dintr-o colecţie engle- 
zească făurită cu fier dintr-un meteorit. Oţelul putea fi ascuţit ca un 
brici. De ce nu şi coiful? Își notă în minte să cheme un metalurg să 
se uite la el. 

Skye se frecă la ochii obosiţi şi, cu un oftat de resemnare, se în- 
tinse după telefon şi formă un număr. Vocea unui bărbat se auzi de 
la celălalt capăt al firului. Era profundă şi cu un accent cultivat și 
plăcut. 

- Oui. Darnay Antiquites. 

- Charles. Skye Labelle la telefon. 

- Ah, Skye! Darnay se bucura evident să-i audă vocea. Ce faci, 
draga mea? Cum merge cu munca? Am auzit că ai fost în Alpi. 


' Bătălie din Războiul Italian dintre 1521 şi 1526, în care forţele franceze şi 
venețiene sub conducerea lui Odet de Foix, viconte de Lautrec, s-au con- 
lruntat cu forțele spaniole şi papale conduse de Prospero Colonna, care a ieşit 
invingător 

- Da. De-asta te sun. Am găsit un coif vechi pe durata expediției. 
E ceva extraordinar, şi aş vrea să te uiţi la el. Pe mine m-a lăsat fără 
replică. 

- Dar calculatorul tău ăla minunat? o tachină Darnay. 

Darnay şi Skye aveau dispute amicale cu privire la tehnologia 
pe care o folosea ea. El considera cunoştinţele empirice, dobândite 
prin mânuirea constantă a artefactelor, ca fiind mult mai valoroase 
decât consultarea oricărei baze de date. Ea îi răspundea spunând că 
folosirea calculatorului o ajuta să economisească timp preţios. 

- Calculatorul meu n-are nimic, spuse ea, prefăcându-se indig- 
nată. Am căutat în fiecare carte din biblioteca mea. Nu găsesc nicio 
potrivire exactă. 

- Sunt foarte surprins. Darnay era familiarizat cu biblioteca de 
specialitate a lui Skye şi ştia că era una dintre cele mai bune pe care 
le văzuse. Mi-ar face mare plăcere. Vino acum la mine, dacă vrei. 

- Bien. Vin imediat. 

Înfăşură coiful într-o faţă de pernă, apoi îl puse într-o plasă de 
cumpărături de la Au Printemps! şi se îndreptă spre cea mai apro- 
piată staţie de metrou. Magazinul lui Darnay era pe Malul Drept, în 
josul unei străzi înguste, lângă o boulangerie? din care ieşeau miro- 
suri de pâine coaptă care-ţi lăsau gura apă. 

Scris cu litere mici, suflate cu aur, pe uşa magazinului era cuvân- 
tul ANTIQUITES. La fereastră era o colecţie bizară, prăfuită, de 
cornuri pentru praf de pușcă, pistoale cu flintă şi câteva săbii rugi- 
nite. Nu era o vitrină care să fi atras pe cineva în magazin, ceea ce 
era şi intenţia lui Darnay. 

Clopoţelul de la ușă scoase un clinchet în timp ce ea intra. Inte- 
riorul sărăcăcios era întunecat, îngust și gol, cu excepţia unei armuri 
ruginite şi a câtorva dulapuri pătate de muşte în care erau nişte co- 
pii nereușite ale unor pumnale vechi. O perdea din catifea din spatele 


! Lant de magazine de modă din Franţa, lansat în 1865 


2 „Brutărie“ 


ORAȘUL PIERDUT 135 


magazinului se dădu la o parte şi un bărbat vânos îmbrăcat în negru 
ieşi din peticul de lumină care se lărgea. Îi aruncă o privire fugară 
lui Skye, se furișă pe lângă ea, tăcut ca o umbră și ieși din magazin, 
inchizând în linişte uşa după el. 

Un alt bărbat ieși din camera din spate. Era scund, la vreo şapte- 
zeci de ani, și semăna cu actorul din filme vechi Claude Rainsl. Avea 
o ținută impecabilă, într-un costum albastru-închis și o cravată din 
mătase roşie stilată. Ochii lui închiși la culoare sclipeau de inteli- 
penţă. Avea părul şi mustaţa subţire cărunte și fuma o țigară Gauloise? 
ținută într-o portțigaretă, pe care o scoase din gură ca s-o poată 
pupa pe Skye pe ambii obraji. 

- Ce rapidă ai fost, spuse el, zâmbind. Casca asta a ta trebuie să 
fe o descoperire foarte importantă. 

Ea îi întoarse pupăturile. 

— Asta va trebui să-mi spui tu. Cine era omul ăla care tocmai a 
plecat? 

- Ăăă, era unul dintre furnizorii mei. 

- Ai fi zis că-i un hoţ care se furișează prin locuinţe. 

O expresie alarmată apăru pe faţa lui Darnay. Apoi, râse. 

- Bineînţeles. Asta şi este. 

Darnay întoarse plăcuţa de la uşă pentru a afișa ÎNCHIS, apoi o 
conduse dincolo de perdea, spre biroul lui. Contrastând puternic cu 
aspectul vechi, sărăcăcios al magazinului, biroul era puternic lumi- 
nat de aplice, iar masa și spaţiul de lucru aveau un design contem- 
poran. Pe pereți atârnau arme, dar cele mai multe erau de calitate 
inferioară, arme pe care le vindea colecționarilor cu mai puţine cu- 
noștinţe în domeniu. Inventarul de calitate superioară era ţinut în 
siguranţă într-un depozit. 


! Claude Rains (1889-1967), actor englez cunoscut pentru rolurile din filme 
horror clasice precum Omul-lup (1941) 


* Marcă franceză de ţigări lansată în 1910 

Deşi o tachina pe Skye pentru că se baza pe tehnologie, făcea 
afaceri mai ales pe Internet şi printr-un catalog tipărit pe hârtie lu- 
cioasă trimis prin poștă unei liste exclusiviste de cumpărători, şi 
aşteptat cu nerăbdare de către comercianți şi colecționari din toate 
colțurile lumii. 

Skye îl căutase inițial pe Darnay pentru a-i cere sfaturi în legă- 
tură cu depistarea falsurilor. Îşi dăduse seama curând că, în materie 


de arme şi armuri, cunoștințele lui le depășeau pe cele ale unor uni- ` 


versitari, inclusiv pe ale ei. Deveniseră prieteni buni, deşi se părea că 
el opera în lumea dubioasă a traficului ilegal cu antichităţi. Pe scurt, 
era un escroc, dar unul de mare clasă. 
— Să vedem ce-ai tu aici, draga mea. Arătă spre o masă bine lu- 
minată care era folosită pentru a fotografia obiecte pentru catalog. 
Skye scoase coiful din plasă şi îl puse pe masă, apoi ridică fața de 
pernă de pe el cu o reverență. 


Darnay privi obiectul cu venerație. Apoi ocoli masa, pufăind din ` 


țigară, aplecându-se, cu faţa la câțiva centimetri de metal. După ce-și 
făcu genuflexiunile, luă coiful în mână, îi aprecie greutatea, îl ridică 
şi-l puse pe cap. Purtând coiful, se îndreptă spre un dulap şi scoase 
o sticlă de Grand Marnier!. 

- Nişte lichior? îi oferi el. 

Skye râse de ceea ce vedea şi clătină din cap. 

— Ei, ce părere ai. 

- Extrordinaire. Puse coiful înapoi pe masă şi îşi turnă un pahar 
de lichior. De unde ai făcut rost de acest minunat obiect de artă? 

- Era îngheţat în ghețarul Le Dormeur. 

- Un ghețar? E şi mai extraordinar. 

- Nu e nici jumătate din poveste. A fost găsit în apropierea unui 
cadavru care era blocat în gheață. Cadavrul s-ar putea să fi stat în 


! Marcă franceză de lichior cu aromă de portocale, creată în 1880 de către 
Alexandre- Marnier Lapostelle 

gheață mai puţin de o sută de ani. Probabil că omul s-a parașutat 
dintr-un avion a cărui epavă a fost găsită în lacul din apropiere. 

Darnay băgă degetul arătător prin gaura din coif. 

- Şi asta? 

- Cred că-i o gaură de glonţ. 

Traficantul de antichităţi nu părea surprins. 

- Atunci, se poate ca acest Om al Gheţurilor să fi purtat coiful? 

- Posibil. 

- Nu e un semn de probă eşuat? 

- Nu cred. Uită-te cât de dur e oţelul ăla. Gloanţele de muschetă 
ar fi ricoşat de pe suprafaţa de metal ca boabele de mazăre. Gaura a 
fost făcută de o armă de foc mai modernă. 

- Deci avem de-a face cu un om care zbura deasupra unui ghețar, 
purtând un coif antic și împuşcat cu o armă modernă. 

Ea ridică din umeri. 

— Aşa se pare. 

Darnay sorbi din lichior. 

- Fascinant, dar toată povestea asta nu prea are logică. 

- Nimic din toată situaţia asta n-are logică. 

Se aşeză pe un scaun și-i povesti despre cum îi chemase Renaud 
la ghețar şi despre cumplita operaţiune de salvare. Darnay ascultă 
incruntat. 

- Slavă Domnului că eşti în siguranţă! Acest Kurt Austin este un 
homme formidable!. Cred că-i şi chipeș. 

- Foarte, spuse Skye. Simţi cum roșeșşte. 

- Îi datorez recunoştinţa mea. Te-am considerat mereu aproape 
o fiică, Skye. Aş fi fost devastat dacă ţi s-ar fi întâmplat ceva. 

- Ei bine, nu mi s-a întâmplat nimic, datorită domnului Austin 
şi colegului său, Joe Zavala. Făcu un gest spre coif. Ce părere ai? 

- Cred că e mai vechi decât pare. Aşa cum ai spus, oţelul e extra- 
ordinar. Metalul folosit pentru crearea lui s-ar putea să fi fost făurit 


' „Bărbat formidabil“ (fr.) 

din stele. Faptul că e singurul coif de genul ăsta pe care l-am văzut 
vreodată, și că n-ai găsit nicio referinţă în biblioteca ta, mă face să 
cred că ar putea fi vorba despre un prototip. | 

- Dacă are caracteristici atât de inovatoare, de ce nu au fost va- 
lorificate ideile astea mai devreme? 

- Ştii cum stă treaba cu oamenii şi armele. Judecata bună nu 
învinge mereu intransigența. Polonezii au insistat să folosească 
unități de cavalerie, cu cai, împotriva diviziilor de tancuri germane. 
Billy Mitchell! a trebuit să ducă muncă de lămurire cu superiorii 
din ierarhia militară în legătură cu importanța bombardamentelor 
aeriene. Poate că s-a uitat cineva la ăsta și și-a zis că echipamentul 
vechi e preferabil celui netestat. 

— Ai vreo părere despre motivul cu vulturul pe care l-am văzut 
aici şi pe avion? 

- Da, dar nu e o părere avizată. 


— ..” a  ._.— —...— | 


- Oricum, aş fi interesată să o aud. Și s-ar putea să accept oferta 
ta cu lichiorul. 
Darnay îşi mai turnă un pahar, apoi ciocniră. 


— Aş spune că vulturul reprezintă o alăturare, un fel de alianţă, în 
care trei grupuri devin unul singur. E pluribus unum?. Din mai mulți, . 
unul. Nu a fost un aranjament uşor de făcut. Vulturul pare că se des- 


— F d a 


tramă, și totuși trebuie să rămână întreg, sau moare. Armele pe care 
le ţine în gheare mă fac să cred că alianţa are o legătură cu războiul. 

— Nu e prea rău pentru o părere neavizată. 

Fl zâmbi. 

- Dac-am putea afla cine-i Omul Gheţurilor ăsta al tău. Aruncă o 
privire către ceas. Scuză-mă, Skye, dar am o videoconferinţă cu un tra- 
ficant din Londra şi cu un cumpărător din Statele Unite. Te-ai supăra 
dac-aş mai ţine piesa asta aici câteva ore ca s-o studiez mai detaliat? 


! William Lendrum Mitchell (1879-1936), pilot american considerat părintele 
Forţelor Aeriene ale Statelor Unite 


2 Deviză latină devenită şi mottoul Statelor Unite ale Americii 

- Deloc. Doar să-mi dai un telefon când vrei să vin s-o iau. O să 
fu fie la birou, fie la apartament. 

El se încruntă. 

- Draga mea, aici e vorba de mai mult decât se vede. Cineva a 
lost dispus să ucidă pentru acest artefact. Trebuie să aibă o valoare 
foarte mare. Trebuie să avem mare grijă. Ştie cineva că-l ai? 

- Kurt Austin, omul de la NUMA despre care ţi-am spus. E de 
incredere. Şi câțiva dintre cei care-au fost în peşteră ar putea şti şi ei. 
Şi Renaud. 

- Ah, Renaud, spuse el, prelungind numele. Asta nu-i bine. O să-l 
vrea înapoi. 

Ochii ei închişi la culoare se măriră brusc de furie. 

- Peste cadavrul meu. Zâmbi agitată, dându-și seama de semnifi- 
cația cuvintelor sale. Pot să trag de timp, să-i spun că e la metalurg. 

Telefonul lui Darnay sună. 

- Ăsta e apelul meu. Vorbim mai târziu. 

După ce plecă de la magazin, Skye se duse la apartament, în loc 
de birou. Voia să-și verifice robotul, sperând să primească veşti din 
partea lui Austin. Conversaţia cu Darnay o speriase. Avea senti- 
mentul că pericolul pândea în apropiere, iar dacă i-ar fi auzit vocea 
lui Austin s-ar mai fi liniştit. Când ajunse acasă, îşi ascultă mesajele, 
dar nu era nicio veste de la Kurt. 

Se simţea obosită de la lucru. Se așeză pe canapea cu o revistă de 
modă, având de gând să se relaxeze înainte de a se întoarce la birou. 
Dar după câteva minute, revista îi căzu din mâini, iar ea căzu într-un 
somn adânc. 


SKYE AR FI dormit mai puțin liniştită dacă ar fi ştiut ce punea 
la cale Auguste Renaud. Stătea în biroul lui, cuprins de o furie peri- 
culoasă, aplecat peste birou, alcătuind o listă de plângeri împo- 
triva lui Skye Labelle. Mâna i se vindeca, dar orgoliul îi era încă 
grav rănit. Toată reaua lui voinţă se concentra pe obrăznicătura aia 
de femeie. Avea să facă toate manevrele politice pe care le avea la 

dispoziţie, să-i cheme în ajutor pe toţi care-i datorau bani ca s-o dis- 
trugă, să-i ruineze cariera, pe a ei şi pe a oricui avusese măcar o relație 
vagă de prietenie cu ea. Îl umilise în faţa altora și trecuse peste au- 
toritatea lui. Îi ignorase pur şi simplu cererea de a-i preda coiful. 
Avea s-o dea afară de la Sorbona în şuturi. Ea avea să-l implore să-i 


| 


fie milă de ea. Se imagina în ipostaza Creatorului într-una dintre 


acele picturi renascentiste în care Dumnezeu îi alunga pe Adam și 
Eva din Grădina Edenului cu sabia Lui de foc. 

Se întâlnise cu ea în lift în dimineaţa aceea. Ea îi spusese „Bună 
dimineața“ și îi zâmbise, făcându-l să se aprindă de furie mocnită. 
Reuși să-şi potolească mânia până când ajunse la birou, iar în acel 
moment o direcţiona asupra listei de plângeri pe care o avea în faţă. 
Scria o descriere detaliată a moravurilor ei ușoare, când auzi un 
foşnet ușor. Scaunul scârțâi în faţa biroului său. Presupuse că era 
vorba despre secretară. 

Aplecat în continuare asupra a ceea ce făcea, răspunse: 

- Da? 

Când nu răspunse nimeni, ridică privirea şi simţi un fior de gheaţă 


în măruntaie. Scaunul fusese întors. Pe el era aşezat omul cu fața um- 4 


flată care-l atacase sub ghețar. 


i TO a ? l 
Renaud era un expert în supraviețuire. Se prefăcu că nu-l recu- 


noaşte pe vizitatorul său. 

Îşi drese vocea. 

- Cu ce vă pot ajuta? întrebă el. 

- Nu mă recunogti? 

- Nu cred. Aveţi treabă cu universitatea? 

- Nu. Am treabă cu tine. 

Lui Renaud îi stătu inima în loc. 

- Sunt sigur că mă confundați. 

Chiar înainte ca Renaud să se întoarcă în Paris, sunase un repor- 
ter de televiziune favorit de-al lui și aranjase un interviu în care-şi 
asumase complet meritele pentru descoperirea Omului Gheţurilor 
şi sugerase că era responsabil și de operaţiunea de salvare. 

- Da. Aţi văzut interviul. 

- I-ai spus reporterului c-ai găsit obiecte sub gheață. Seiful era 
un obiect. Care erau celelalte? 

- Era doar unul, un coif. Se pare că era foarte vechi. 

- Unde e coiful acum? 

— Am crezut că a fost lăsat în peşteră. Dar l-a scos o femeie. 

- Cine este această femeie? 

O sclipire răutăcioasă apăru în ochii lui Renaud. Poate cretinul ăla 
avea să-l lase în pace dacă avea o ţintă mai tentantă. Putea să scape 
de el şi de Skye în acelaşi timp. 

- Numele ei e Skye Labelle. Este arheolog. Vreţi numele şi nu- 
mărul ei? Se îndreptă spre cartea de telefon cu numerele membrilor 
facultăţii şi o deschise. Are biroul la etajul de sub acesta. Numărul e 
216. Din partea mea, puteţi să-i faceţi orice. Încercă să-şi ascundă 
bucuria. Ar fi fost în stare să dea orice ca să vadă fața lui Skye când 
se trezea cu nebunul ăla la ușă. 

Omul se ridică. Bine, pleca. 

- Mai doriţi ceva? întrebă Renaud cu un zâmbet mărinimos. 

Bărbatul masiv răspunse şi el cu un zâmbet. 

De sub faldurile paltonului, scoase un pistol de calibru .22 care 
avea un amortizor ataşat de țeavă. 

- Da, spuse el. Doresc ca tu să mori. 

Pistolul tuşi o singură dată. O gaură rotundă şi roşie apăru pe 
fruntea lui Renaud. Căzu în faţă pe birou, cu zâmbetul încremenit 
pe figură. 

Bărbatul masiv luă cartea de telefon, o băgă în buzunarul palto- 
nului şi fără să arunce măcar o privire trupului neînsuflețit chircit 
peste birou, ieși din încăpere la fel de silențios pe cât intrase. 


14 


AVIONUL VECHI AFLAT sus, deasupra capului lui Austin exe- 
cuta un balet grațios pe cer, părând a sfida legile gravitaţiei şi fizicii. 
Privea uluit de pe marginea aerodromului acoperit cu iarbă de la 
sud de Paris în timp ce avionul făcea o spirală în aer, urmată de o 
manevră care era pe jumătate un luping ascendent, pe jumătate un 
ocol, inversând direcţia într-un Immelmann! perfect executat. 

Austin se încordă în timp ce avionul intră în picaj şi dădu un 
ocol mare puţin deasupra aerodromului. Avionul se mișca prea re- 
pede pentru o aterizare sigură. Se apropia cu viteza unei rachete 
teleghidate. Câteva secunde mai târziu, trenul de aterizare asemă- 
nător cu o bicicletă se lovi de pământ, iar avionul sări un metru-doi 
in aer, dar apoi ateriză din nou şi goni spre hangar cu un urlet gutu- 
ral al motorului. 

În timp ce elicea din lemn cu două pale se oprea, un bărbat între 
două vârste cobori din carlinga strâmtă, îşi scoase ochelarii și se 
îndreptă spre Austin, care stătea în apropierea hangarului. Zâmbea 
cu gura până la urechi. Dacă ar fi fost un căţeluș, s-ar fi apucat să 
dea din coadă de bucurie. 

- Îmi pare rău că avionul are doar un loc, Monsieur Austin. Ar 
fi o plăcere să vă duc sus, să dăm o tură. 


! Numele vine de la cel al pilotului german Max Immelman (1890-1916), care 
a şi inventat manevra. 

Austin privi micul avion, atent la motorul în formă de glonţ, fu- 
zelajul din lemn și material textil şi aripioara triunghiulară şi cârma 
cu craniul și oasele încrucișate pictate pe ea. Bare din metal care spri- 
jineau aripile scurte şi groase erau dispuse într-o formă asemănă- 
toare cu a unei umbrele de soare dintr-o traversă în formă de A aflată 
chiar în faţa carlingii. 

- Cu tot respectul, Monsieur Grosset, avionul dumneavoastră 
abia pare destul de mare pentru o singură persoană. 

Pe chipul bătătorit de vreme al francezului apărură riduri de ex- 
presie din cauza râsului. 

- Nu vă învinovăţesc pentru că sunteţi sceptic, Monsieur Austin. 
Morane-Saulnier N arată de parcă ar fi fost asamblat de un şcolar în 
beciul de-acasă. Are doar şase metri şi jumătate lungime, cu o an- 
vergură a aripilor de opt metri. Dar ţânţărelul ăsta a fost unul dintre 
cele mai letale avioane ale vremurilor sale. Era rapid - peste 160 de 
kilometri pe oră - şi uimitor de manevrabil. Lăsat pe mâna unui 
pilot priceput, era o maşinărie de ucis extrem de eficientă. 

Austin se îndreptă spre avion şi-şi trecu mâna peste fuzelaj. 

- M-a surprins fuzelajul elegant și faptul c-a fost conceput ca şi 
monoplan. Când vine vorba de Primul Război Mondial, îmi închi- 
pui de obicei biplane cu botul turtit. 

- Şi aveţi toate motivele să faceţi asta. Majoritatea avioanelor 
folosite în Primul Război Mondial aveau două aripi. Francezii au 
fost înaintea celorlalte țări în dezvoltarea monoplanului. Pentru o 
bucată de vreme, acest model a fost cel mai avansat tip de avion 
folosit în război, din punct de vedere aerodinamic. Principalul său 
avantaj în faţa biplanului era abilitatea lui de a urca mai repede, deși 
acest neajuns a fost rezolvat mai târziu cu Sopwith! și Nieuport?. 

- Immelmannul dumneavoastră a fost perfect executat. 


! Companie britanică producătoare de avioane înființată în 1913 


Companie franceză care producea inițial avioane de curse, apoi avioane de 
luptă în Primul Război Mondial. A fost înființată în 1909. 

- Merci, spuse Grosset, făcând o plecăciune. Uneori nu e atât de 
uşor cât pare. Avionul ăsta mic cântăreşte mai puţin de patru sute 
cincizeci şi trei de kilograme când e complet încărcat, dar e alimen- 
tat de motorul I Rhone! de 116 cai-putere. E complicat de manevrat 
şi e nevoie de o mână delicată pe maneta de control. Zâmbi larg. Un 
pilot a spus că unul dintre pericolele majore în pilotarea unui N nu 
erau luptele, ci aterizarea. Poate-aţi observat că viteza cu care m-am 
apropiat era mare. 

Austin chicoti. 

— Aveţi un talent de a bagateliza, Monsieur Grosset. Am crezut 
c-o să faceţi o gaură în pământ. 

- N-aș fi primul care să facă asta, spuse Grosset, râzând uşor. 
Sarcina mea era simplă în comparaţie cu a piloților de pe vremuri. 
Imaginaţi-vă că aterizaţi cu aripile pline de găuri de la gloanţe şi cu 
materialul textil făcut ferfeniță. Poate-aţi fost rănit, deci sunteţi slă- 
bit din cauza pierderii de sânge. Asta da provocare. 

Austin simţea o urmă de invidie nostalgică în tonul vocii lui 
Grosset. Cu trăsăturile sale fine şi mustata subţire, francezul întru- 
chipa perfect curajoșii și chipeșii piloți din escadroane care bâzâi- 
seră prin tranşeele germane, sfidând focurile armelor antiaeriene. 
Austin îl sunase pe Grosset, directorul muzeului aeronautic, după ce 
vorbise cu lan McDougal, și-i ceruse să se uite la fotografiile cu avio- 
nul din lac. Grosset spusese că îi făcea plăcere să ajute dacă putea. 
Ținându-se de cuvânt, îl sunase înapoi cu o identificare preliminară 
la puţin timp după ce primise fotografiile digitale pe Internet. 

- Avionul dumneavoastră e făcut bucăţi, spusese el, dar sunt de 
acord cu Monsieur lan că e vorba de un avion din vremea Primului 
Război Mondial numit Morane-Saulnier N. 

- Mă tem că noţiunile mele în legătură cu avioanele vechi sunt 
destul de rudimentare. Puteţi să-mi spuneți mai multe despre el? 


! Nume dat unei serii de motoare folosite în timpul Primului Război Mondial 
pentru avioanele franceze 

- Pot chiar mai mult de-atât, spusese Grosset. Pot să vă arăt unul. 
Avem un N la muzeul nostru aeronautic. 

Mai devreme în acea zi, după ce se cazase la hotelul său din 
Paris, Austin prinsese un tren de mare viteză care-l dusese la muzeu 
mai repede decât ar fi ajuns dac-ar fi zburat cu avionul lui Grosset. 
Muzeul era situat într-un complex de hangare la marginea aerodro- 
mului, la mai puțin de 80 de kilometri sud de Paris. 

După demonstraţia care scotea în evidenţă abilităţile avionului, 
Grosset îl invitase pe Austin în biroul său la un pahar de vin. Biroul 
era înghesuit într-un colț al hangarului care era plin de avioane de 
epocă. Trecură pe lângă un Spad!, un Corsair? şi un Fokker şi in- 
trară într-o încăpere mică ai cărei pereţi erau împodobiţi cu zeci de 
fotografii cu avioane. 

Grosset turnă două pahare de vin de Bordeaux şi toastă pentru 
fraţii Wright. Austin sugeră să închine paharul şi pentru Alberto 
Santos-Dumont, un pionier brazilian al aviaţiei care locuise mulți 
ani în Franţa şi era considerat de către mulţi ca fiind francez. 

Versiuni imprimate ale fotografiilor pe care Austin i le trimisese lui 
Grosset erau întinse pe un birou vechi din lemn. Austin luă o poză cu 
epava avionului, studie cadrul distrus şi clătină din cap de mirare. 

- Mă uimeşte faptul că aţi reușit să identificaţi avionul din hara- 
babura asta. 

Grosset puse paharul deoparte şi împrăștie pozele până când o 
găsi pe cea pe care o voia. 

- La început, nu am fost sigur. Am avut bănuieli, dar după cum 
ați spus, asta e o harababură. Am recunoscut mitraliera ca fiind un 
Hotchkiss, dar acestea erau folosite în mod obişnuit pe avioanele 
timpurii. Și motorul caracteristic, de formă conică, a fost un indiciu 


! Acronim de la Société Pour LAviation et ses Dérivés, companie franceză pro- 
ducătoare de avioane activă între 1911 şi 1921 


2 Vought F4U Corsair, avion de vânătoare american folosit între 1942 şi 1953 

important. Pe urmă, am observat ceva destul de interesant. Împinse 
fotografia pe birou și îi dădu lui Austin o lupă. Uitaţi-vă atent la asta. 

Austin studie forma rotunjită din lemn. 

- Arată ca o pală de elice. 

- Corect. Dar nu orice pală de elice. Vedeţi, aici e atașată o placă 
de metal de elice. Raymond Saulnier! a conceput un instrument de 
sincronizare care-i permitea să tragă cu o mitralieră Hotchkiss prin- 
tr-o elice care se învârtea. Muniția avea uneori efect întârziat, aşa că 
a pus deflectoare rudimentare de metal pe palele elicei. 

- Am auzit de asta. O soluţie simplă la o problemă complexă. 

- După ce câţiva piloţi de probă au fost uciși de gloanţele care 
ricoşau, ideea a fost abandonată temporar. Apoi a venit războiul 
şi, odată cu el, imboldul de a descoperi noi metode de a-ţi ucide 
inamicii. Un pilot francez pe nume Roland Garros? s-a întâlnit cu 
Saulnier şi împreună au pus pe avion plăci deflectoare din oţel care 
au funcţionat aşa cum au fost proiectate. A ucis câțiva înainte ca 
avionul să i se prăbușească în spatele liniilor inamice. Germanii 
s-au folosit de sistemul lui pentru a dezvolta instrumentul de sin- 
cronizare Fokker. 

Austin luă o altă poză şi arătă spre un dreptunghi deschis la 
culoare din carlingă. 

- Ce părere aveţi despre asta? Pare-a fi o placă de metal. 

- Aveţi ochi ageri, spuse Grosset, zâmbind. E un cod al fabrican- 
tului. Trecu cu privirea peste o altă fotografie. Am mărit poza pe 
calculator. Literele şi numerele sunt puţin cam neclare, dar am îmbu- 
nătăţit rezoluţia şi se pot distinge destul de clar. Am reuşit să le co- 
relez cu consemnările din arhivele muzeului. 

Austin ridică privirea dinspre fotografie. 


1 Raymond Joseph Saulnier (1881-1964), inginer francez din domeniul 
aeronauticii 

2 Eugène Adrien Roland Georges Garros (1888-1918), pilot de vânătoare fran- 
cez care a luptat în Primul Război Mondial. Fiind pasionat de tenis, cel mai mare 
turneu mondial îi poartă numele. 

- Aţi reuşit să daţi de urma proprietarilor? 

Grosset aprobă din cap. 

- Au fost construite patruzeci şi nouă de N-uri. După ce au vă- 
zut cât succes a avut Garros, alți piloţi francezi au obținut avionul şi 
l-au folosit cu o eficienţă letală. Englezii au cumpărat aceste avioane 
„glonţ, cum i-au spus ei modelului, la fel ca şi rușii. Erau mai per- 
formante decât avioanele Fokker, dar mulți piloţi erau îngrijoraţi 
in legătură cu viteza lor de aterizare și cu sensibilitatea. Ziceţi c-aţi 
păsit epava asta în Alpi? 

- Da, pe fundul unui lac glaciar din apropierea ghețarului Le 
Dormeur. 

Grosset se lăsă pe spate în scaun şi-şi împreună degetele. 

- Ciudat. Cu nişte ani în urmă am fost chemat în acel loc pentru 
a mă uita la epavele unor avioane vechi împrăștiate prin mai multe 
locaţii. Era un tip de avion numit Aviatik, folosit mai ales pentru 
cercetare şi recunoaștere. Am vorbit cu unii dintre localnici, care 
mi-au spus că erau povești spuse de bunicii lor despre o bătălie ae- 
riană. A avut loc pe la începutul Primului Război Mondial, deşi nu 
pot indica o dată exactă. 

- Credeţi că această bătălie aeriană are legătură cu descoperirea 
asta recentă? 

- Poate. S-ar putea să fie încă o piesă dintr-un puzzle vechi de 
aproape o sută de ani. Dispariţia misterioasă a lui Jules Fauchard. El 
era proprietarul avionului pe care l-aţi găsit. 

- Numele nu-mi sună cunoscut. 

- Fauchard a fost unul dintre cei mai bogaţi oameni din Europa. 
A dispărut în 1914, aparent, în timp ce-şi pilota avionul Morane- 
Saulnier. Obişnuia să zboare în jurul vastului său domeniu şi al 
podgoriilor sale. Într-o bună zi, pur şi simplu, nu s-a mai întors. A 
fost demarată o operaţiune de căutare în aria aproximativă de aco- 
perire a avionului său, dar nu s-a găsit nici urmă de el. În câteva zile, 
a început războiul, iar dispariţia lui, deși regretabilă, a devenit o notă 
de subsol a istoriei. 

Austin ciocăni cu degetul poza în care apărea mitraliera. 

- Fauchard trebuie să-şi fi făcut multe griji în legătură cu strugurii 
lui. Cum a ajuns un simplu cetăţean să piloteze un avion de luptă? 

- Fauchard era fabricant de arme, cu legături la vârf în politică. 
Ar fi fost o nimica toată pentru el să subtilizeze un avion din arse- 
nalul francez. Adevărata întrebare e cum s-a rătăcit în Alpi? 

- S-a rătăcit? 

- Nu cred. Avionul lui n-ar fi ajuns la Lac du Dormeur cu o sin- 
gură butelie de combustibil. La vremea aceea, aeroporturile erau pu- 
ține. Ar fi trebuit să-și adune rezerve de combustibil pe drum. Acest 
lucru îmi sugerează că zborul lui făcea parte dintr-un plan calculat. 

- Încotro credeţi că se îndrepta? 

- Lacul e aproape de graniţa cu Elveţia. 

— Și Elveţia e cunoscută pentru băncile sale secrete. Poate că se 
îndrepta spre Ziirich ca să încaseze un cec. 

Grosset răspunse cu un chicotit uşor. 

- Un om aflat în poziţia lui Fauchard nu avea ce face cu ba- 
nii-gheaţă. Expresia feţei îi deveni serioasă. Aţi văzut reportajele de 
la televizor despre cadavrul găsit în gheață? 

- Nu, dar am vorbit cu cineva care-a văzut cadavrul. Spunea că 
părea să fi purtat un palton lung din piele şi o cască strâmtă, ca acelea 
purtate de primii aviatori. 

Grosset se aplecă în față, cu ochii sclipindu-i de încântare. 

- S-ar potrivi! Fauchard ar fi putut scăpa. A aterizat pe ghețar, iar 
avionul i s-a prăbuşit în lac. Dac-am reuși să recuperăm cadavrul... 

Austin se duse cu gândul înapoi la tunelul întunecat şi plin de apă. 

- Pomparea apei din tunel ar fi o sarcină colosală. 

— Aşa cred şi eu. Dac-ar fi cineva care să reuşească s-o facă, ar fi 
familia Fauchard. 

- Familia lui încă există? 

— A, da, deşi n-aţi avea de unde să știți. Sunt fanatici când vine 
vorba despre intimitatea lor. 

- Nu e de mirare. Multor familii înstărite nu le place atenția. 

- Problema e mai profundă de atât, Monsieur. Membrii familiei 
Fauchard sunt ceea ce se numeşte „negustori de moarte“. Sunt trafi- 
canţi de arme la nivel înalt. Industria armamentului este privită de 
mulți ca fiind o afacere dubioasă. 

- Familia Fauchard pare a fi versiunea franceză a familiei Kruppl!. 

— Au fost comparaţi cu familia Krupp, deşi Racine Fauchard ar 
contrazice aceste comparații. 

- Racine? 

- Ar fi fost strănepoata de unchi a lui Jules. O femme formidable, 
din câte mi s-au spus. Încă se află la conducerea afacerii familiei. 

- Îmi închipui că Madame Fauchard şi-ar dori să ştie ce s-a ales 
de strămoșul ei de mult dispărut. 

- De acord, dar ar fi dificil pentru un muritor de rând să treacă de 
avocaţi, de oamenii de la relaţii publice și de gărzile de corp care pro- 
tejează o persoană atât de bogată ca ea. Se gândi un moment şi spuse: 

- Am un prieten care e director la companie. Aş putea să-l sun, 
să-i dau informaţiile astea şi să văd unde ajungem. Unde vă pot găsi? 

— Iau trenul înapoi spre Paris. Vă dau numărul meu de mobil. 

- Bien, spuse Grosset. 

Chemă un taxi care să-l ducă pe Austin înapoi la gară. Trecură 
pe lângă avioanele de epocă și se îndreptară spre partea din față a 
muzeului, ca să aştepte mașina. 

Îşi strânseră mâinile, iar Austin spuse: 

- Vă mulțumesc pentru ajutor. 

- E plăcerea mea. Pot să vă întreb ce interes are NUMA în 
această situaţie? 

- De fapt, n-are niciunul. Am descoperit avionul în timp ce lu- 
cram la un proiect sponsorizat de NUMA, dar îl urmăresc pe cont 
propriu, mai ales din curiozitate. 


! Familie de industriași germani a căror companie, cunoscută sub numele 
„Friedrich Krupp AG“; era cea mai mare companie din Europa începutului 
de secol XX. 

- Atunci nu o să vă folosiţi de intermediari în orice legătură ați 
stabili cu familia Fauchard? 

- Nici nu aveam de gând. 

Grosset se gândi bine la răspunsul lui Austin. 

- Am fost în armată ani de zile, și păreți a fi genul de om care se 
descurcă, dar v-aș avertiza să aveţi grijă dacă veţi avea de-a face cu 
familia Fauchard. 

- De ce? 

- Nu e o familie înstărită oarecare. Făcu o pauză, încercând să-şi 
aleagă cu grijă cuvintele. Se spune că au un trecut dubios. 

Înainte ca Austin să apuce să-l întrebe pe Grosset ce voia să 
spună, îşi luară rămas-bun, și Austin se îndreptă spre gară. În timp 
ce stătea pe banchetă, se gândi la avertismentul francezului. Acelaşi 
lucru s-ar fi putut spune despre orice familie bogată de pe fața pă- 
mântului, se gândea Austin. Averile care construiau case şi statuturi 
impunătoare se bazau adesea pe sclavie, trafic de opiu, contrabandă 
şi crimă organizată. 

Neavând altceva decât o idee vagă, Austin îşi îndreptă gândurile 
spre a doua întâlnire cu Skye, dar cuvintele lui Grossier continuau 
să-i răsune în minte, precum dangătul îndepărtat al unui clopot de 
biserică. 

„Se spune că au un trecut dubios.“ 


lo 


SKYE AVEA BIROUL în Centrul Ştiinţific de la Sorbona, un 
edificiu din sticlă și beton, influenţat de stilul lui Le Corbusier!, în- 
ghesuită între două clădiri în stilul art nouveau din apropierea 
Pantheonului?. De obicei, strada era liniştită, cu excepția gălăgiei 
făcute de studenții care o foloseau drept scurtătură. Dar în timp ce 
Skye dădu colțul, văzu maşini de poliţie blocând ambele capete ale 
bulevardului. Mai multe maşini oficiale erau înşiruite în faţa clădi- 
rii, iar poliţiştii roiau în jurul intrării. 

Un polițist corpolent care stătea lângă o baricadă ridică mâna să 
ii blocheze drumul. 

- Scuze, Mademoiselle. Nu puteţi trece. 

- Ce s-a întâmplat, Monsieur? 

— A avut loc un accident, spuse el. 

— Ce fel de accident? 

- Nu știu, Mademoiselle, spuse polițistul, ridicând din umeri 


neconvingător. 


! Pseudonimul lui Charles-Fdouard Jeanneret (1887-1965), arhitect francez 
de origine elveţiană cunoscut pentru contribuţiile sale importante în curentul 
arhitectural al modernismului. 

2 Clădire construită între 1757 şi 1790 de către Jacques-Germain Soufflot, care 
adăposteşte rămășițele pământeşti ale unor personalități marcante din cultura 
franceză precum filosoful Jean-Jacques Rousseau, Victor Hugo, Voltaire ş.a. 

Skye scoase ecusonul universităţii din carnetul din buzunar şi i-l 
băgă polițistului sub nas. 

— Lucrez în acea clădire. Aş dori să ştiu ce se întâmplă şi dacă are 
vreo legătură cu mine. 

Polițistul se uită de la fața lui Skye la poza de pe ecuson şi spuse: 

— Ar fi bine să vorbiţi cu inspectorul de serviciu. O conduse pe 
Skye la un bărbat îmbrăcat în civil care stătea lângă o maşină de 
poliţie şi vorbea cu doi poliţişti în uniformă. 

— Această femeie susține că lucrează în clădire, îi explică polițistul 
inspectorului, un bărbat durduliu între două vârste, a cărui față avea 
expresia sătulă de toate a unui om care văzuse prea mult din partea 
mai puțin plăcută a vieţii. 

Inspectorul studie ecusonul lui Skye cu ochii lui obosiţi, cu cear- 
căne roşii, şi i-l dădu înapoi după ce notă repede numele și adresa 
ei în carnetul său. 

- Mă numesc Dubois. Vă rog să veniţi cu mine. 

Deschise portiera maşinii de poliţie, îi făcu semn să se aşeze pe 
bancheta din spate şi se strecură lângă ea. 

- Când aţi fost ultima oară în clădirea unde aveţi biroul, 
Mademoiselle? 

Ea se uită la ceas. 

- Acum vreo două sau trei ore. Poate puţin mai mult. 

- Unde aţi fost? 

- Sunt arheolog. Am dus un artefact la un expert în antichităţi ca 
să-l examineze. Apoi m-am dus la apartamentul meu ca să dorm puţin. 

Inspectorul luă câteva notițe. 

- Când aţi fost în clădire, ați observat pe cineva sau ceva care să 
vi se pară ciudat? 

- Nu. Totul era normal, din câte mi-am dat eu seama. Puteți să-mi 
spuneți ce s-a întâmplat? 

- A fost împușcat cineva. Îl ştiaţi pe un anume domn Renaud? 

- Renaud? Desigur! Era şeful catedrei mele. Spuneţi că-i mort? 

Dubois aprobă din cap. 

- Împușşcat de un atacator necunoscut. Când l-aţi văzut ultima 
oară pe Monsieur Renaud? 

- Când am venit la muncă în jurul orei nouă. Eram în lift. Biroul 
meu e la etajul de sub al lui. Ne-am spus „Bună dimineaţa!“ şi am 
mers fiecare pe drumul lui. 

Skye spera că nu i se citea pe față că ascunsese adevărul. Când îl 
salutase pe Renaud, acesta se încruntase pur şi simplu la ea, fără să 
vorbească. 

- Vă puteţi gândi la cineva care să vrea să-i facă rău domnului 
Renaud? 

Skye ezită înainte de a-i răspunde. Bănuia că expresia de basset! 
a inspectorului era o mască menită să-i facă pe suspecți să dea decla- 
rații incriminatoare. Dacă ar fi vorbit cu alte persoane, ar fi aflat că 
Renaud era detestat de toată lumea de la catedra lui. Dacă ea ar fi spus 
ceva care să dea de înţeles contrariul, el s-ar fi întrebat de ce minţea. 

- Monsieur Renaud a fost o figură controversată la catedră, 
spuse ea, după un moment. Multora nu le plăcea felul în care făcea 
lucrurile. 

- Dar dumneavoastră, Mademoiselle? 

- Eu eram printre cei câțiva membri ai facultăţii care considerau 
că el nu era persoana potrivită pentru acest post. 

Locotenentul zâmbi pentru prima oară. 

- Un răspuns cât se poate de diplomat, Mademoiselle. Pot să vă 
intreb exact unde aţi fost înainte de a veni aici? 

Skye îi dădu numele lui Darnay, adresa magazinului de antichităţi 
şi adresa ei de acasă, pe care locotenentul le notă conştiincios, asi- 
gurând-o că aşa cerea procedura de rutină. Apoi cobori din mașină, 
deschise portiera şi îi dădu cartea lui de vizită. 

- Vă mulţumesc, Mademoiselle Labelle. Vă rog să mă sunaţi dacă 
vă mai amintiţi orice altceva în legătură cu această problemă. 


' Basset Hound este o rasă de câini cu picioare scurte din familia câinilor de 
vânătoare. 

- Da, sigur. Am o favoare să vă cer, domnule locotenent. Pot să 
merg în biroul meu de la etajul al doilea? 

El se gândi un moment. 

- Da, dar trebuie să fiți însoţită de unul dintre oamenii mei. 

Coborâră din mașină, iar inspectorul Dubois îl chemă la el pe 
polițistul cu care Skye vorbise prima oară şi-i ceru să o conducă prin 
cordonul poliţiei. Toţi polițiștii din Paris păreau a se fi adunat la 
locul crimei. Renaud era un nemernic, dar era o figură marcantă a 
universității, iar uciderea lui avea să facă senzaţie. 

Mai mulţi poliţişti și tehnicieni lucrau în interiorul clădirii. Oa- 
menii de la medicină legală luau amprente, iar fotografii dădeau 
târcoale și făceau poze. Skye îi conduse spre biroul ei de la etajul al 
doilea, cu polițistul urmând-o îndeaproape, intră şi se uită în jur. 
Deși toate elementele de mobilier şi documentele ei păreau a fi la 
locul lor, avu sentimentul ciudat că era ceva în neregulă. 

Skye scană încăperea cu privirea, apoi se duse la biroul ei. Era 
obsesiv de organizată când venea vorba de documentele ei. Înainte 
de a pleca, își stivuise cărţile de specialitate, documentele şi dosa- 
rele cu o precizie milimetrică. În acel moment aveau marginile 
zdrenţuite, ca şi cum ar fi fost restivuite în grabă. 

Îi umblase cineva în birou! 

- Mademoiselle? 

Polițistul o privea ciudat, iar ea își dădu seama că privirea i se 
pierduse în spaţiu. Aprobă din cap, deschise un sertar şi scoase un 
dosar. Îl băgă sub braţ fără să se obosească să se uite ce conţinea. 

- Am terminat aici, spuse ea cu un zâmbet forțat. 

Skye îşi înăbuși impulsul de a o lua la goană din birou și încercă 
să meargă în ritmul ei obişnuit, dar parcă avea picioarele făcute din 
lemn. Masca ei calmă nu dădea de gol pulsul care-i gonea prin vene, 
iar inima îi bubuia parcă în urechi. Se gândea că aceeași mână 
care-i umblase prin documente ar fi putut ţine arma care-l ucisese 
pe Renaud. 

Polițistul o conduse afară din clădire şi dincolo de baricadă. Ea 
îi mulțumi şi o luă spre casă ameţită, traversând străzi fără a se uita 
în vreo direcţie, o manevră aproape sinucigașă în Paris. Nu acordă 
atenţie scrâșnetului frânelor, corului asurzitor de claxoane și înjură- 
turilor țipate. 

Atacul ei de panică în toată regula se potoli până când dădu colțul 
străzii înguste unde era apartamentul ei. Se întreba dacă procedase 
corect nespunându-i inspectorului Dubois că biroul ei fusese veri- 
ficat. Vedea în minte faptul că inspectorul ar fi crezut că femeia aia 
nebună şi paranoică merita trecută pe lista suspecţilor. 

Skye locuia într-o casă de secol XIX cu mansardă de pe strada 
Mouffetard!, la marginea Cartierului Latin?. Îi plăcea cartierul, cu 
magazinele şi restaurantele sale şi cu muzicienii stradali de jazz. 
Vechea casă fusese transformată în trei apartamente. Al lui Skye era 
la etajul al treilea, iar balconul din fier forjat îi oferea o privelişte a 
vieții de stradă și a omniprezentelor coşuri pariziene. Alergă în sus 
pe scări. Fu cuprinsă de ușurare când deschise ușa. Se simţea în 
siguranţă înapoi în apartamentul ei, dar sentimentul de siguranță 
dură doar până când intră în camera de zi. Nu putea să creadă ce 
privelişte o întâmpina. 

Camera arăta de parc-ar fi explodat o bombă în ea. Pernele de pe 
scaune şi de pe canapea erau împrăștiate pe toată podeaua. Masa 
fusese golită de reviste, iar cărțile fuseseră smulse de pe rafturi și 
aruncate la voia întâmplării. În bucătărie era şi mai rău. Dulapurile 
erau deschise larg, iar podeaua era plină de sticle și vase sparte. Miş- 
cându-se ca o somnambulă, intră în dormitor. Sertarele fuseseră 


smulse din comode, iar conţinutul lor fusese împrăştiat pe toată 


! Stradă din Paris cunoscută pentru numeroasele sale pieţe de fructe şi le- 
gume proaspete 

2 Cartier parizian situat în apropiere de Sorbona, pe malul stâng al Senei, 
cunoscut pentru atmosfera sa boemă 

podeaua. Așternuturile și cearşafurile fuseseră smulse de pe pat, iar 
salteaua fusese tăiată, şi ieşea căptuşeala din ea. 

Se întoarse în camera de zi și se uită la mizeria de-acolo. Tremura 
de furie că-i fusese încălcată intimitatea. Se simţea de parcă ar fi fost 
violată. Furia cedă în fața fricii, când îşi dădu seama că persoana 
care-i răvăşise apartamentul s-ar fi putut să mai fie încă acolo. Nu 
verificase în baie. Luă un vătrai din șemineu şi fixând ochii pe uşa 
de la baie, începu să iasă din apartament cu spatele. 

În spatele ei, podeaua scârţâi. 

Se întoarse brusc și ridică vătraiul deasupra capului. 

- Buună, spuse Kurt Austin, cu ochii de culoarea coralului măriți 
de surprindere. 

Skye aproape leşină. Dădu drumul vătraiului lângă ea. 

- Îmi pare rău, spuse ea. 

— Eu ar trebui să-mi cer scuze că m-am furișat asupra ta. Era uşa 
deschisă, aşa c-am intrat. Observă fața cernită a lui Skye. Eşti bine? 

- Sunt bine acum că eşti tu aici. 

Austin scană camera de zi cu privirea. 

- N-am ştiut că sunt tornade la Paris. 

— Cred că individul care l-a omorât pe Renaud a făcut mizeria asta. 

- Renaud? Doar nu era omul ăla care era blocat sub ghețar cu tine? 

- Ba da. A fost împușcat și omorât în biroul lui. 

Maxilarul lui Austin se încordă. 

- Ai verificat în celelalte camere? 

- În toate, mai puţin în baie. N-am îndrăznit să mă uit în dulapuri. 

Austin îi luă vătraiul din mână. 

- Ca măsură de siguranţă, spuse el. 

Intră în baie şi ieși un minut mai târziu. 

- Fumezi? întrebă el. 

- Nu mai fumez de ani de zile. De ce? 

- Ai avut dreptate că te-ai îngrijorat. Scoase un muc de ţigară. 
Am găsit o grămadă de de-astea în cadă. Cineva te aştepta să te-n- 
torci acasă. 

Skye tremură. 

- De ce a plecat? 

- Orice motiv ar fi avut, a fost spre norocul tău. Spune-mi des- 
pre Renaud. 

Făcură loc pe canapea, iar Skye îi povesti în detaliu despre vizita 
ci la clădirea unde-şi avea biroul. 

- Sunt nebună dacă fac legătura dintre dezastrul ăsta şi perche- 
ziția biroului meu şi uciderea lui Renaud? 

- Ai fi nebună dacă nu ai face legătura asta. Îţi lipseşte ceva din 
apartament? 

Se uită prin camera de zi şi clătină din cap. 

- Mi-e imposibil să-mi dau seama. Privirea i se opri asupra ro- 
botului telefonului. 

- Ciudat, spuse ea. Când am plecat din apartament erau doar 
două mesaje pe robot. Acum sunt patru. 

- Unul e de la mine. Te-am sunat imediat ce am ajuns în Paris. 

- Cineva trebuie să fi ascultat ultimele două mesaje, pentru că 
nu pâlpâie beculețul. 

Austin apăsă butonul PLAY şi-şi auzi vocea înregistrată spu- 
nând că nu reuşeşte să dea de ea la birou, şi că o să treacă pe la apar- 
tament, în caz că e între casă şi serviciu. Apăsă din nou pe PLAY. Se 
auzi vocea lui Darnay. 

— Skye, sunt Charles. Mă întrebam dacă pot să iau coiful cu mine 
la vila mea. Se pare că problema e mai dificilă decât mă aşteptam. 

- Dumnezeule mare, spuse ea, cu fața ca de ceară. Cine m-a 
aşteptat trebuie să fi auzit mesajul ăsta. 

- Cine e Charles? întrebă Austin. 

- Un prieten. Este traficant de arme rare. l-am lăsat lui coiful, 
să-l analizeze. Stai așa... 

Îşi recuperă carneţelul cu adrese de sub un teanc de hârtii și se 
uită la D. Îi arătă carneţelul lui Austin. 

- Persoana care a fost aici i-a luat urma lui Darnay. 

- Încearcă să-l avertizezi. 

Ridică telefonul, formă un număr şi ascultă câteva momente. 

- Nu răspunde nimeni. Ce ar trebui să facem? 

- Cea mai deşteaptă mişcare ar fi să sunăm la poliţie. 

Ea se încruntă. 

- Lui Charles nu i-ar plăcea asta. Îşi desfăşoară activitatea la mar- 
ginea legalităţii, şi uneori chiar dincolo de ea. Nu m-ar ierta nicio- 
dată dacă poliţia ar descinde în magazinul lui şi ar începe să cotrobăie 
pe-acolo. 

— Şi dacă viaţa lui ar depinde de asta? 

- N-a răspuns la telefon. Poate că nici nu e acolo. Poate că ne 
facem griji degeaba. 

Austin era mai puțin optimist, dar nu voia să piardă timp preţios 
contrazicându-se fără rost. 

- Cât de departe e magazinul de aici? 

- E pe Malul Drept. La zece minute cu taxiul. 

- Am maşina afară. Ajungem în cinci. 

Alergară spre scări. 


Fereastra magazinului de antichităţi era întunecată, iar ușa era 
încuiată. Skye scoase una dintre puţinele chei pe care Darnay le lă- 
sase pe mâna oamenilor din afara magazinului și deschise uşa. O 
dâră de lumină se revărsă de sub perdelele de la birou. 

Austin dădu perdeaua la o parte cu prudenţă. Scena bizară care-i 
apăru în față părea un exponat de la un muzeu de figuri din ceară. 
Un bărbat îngenuncheat, cu părul cărunt, stătea cu bărbia sprijinită 
de o ladă de transport din lemn, ca un condamnat cu capul pe bu- 
tuc. Părul îi era răvăşit; era legat de mâini şi de picioare, cu gura 
lipită cu bandă adezivă. 

Un bărbat masiv stătea aplecat deasupra lui ca un călău, spriji- 
nindu-se pe o spadă lungă, pentru două mâini, cu o mască neagră 
acoperindu-i partea superioară a feței. Călăul ridică privirea şi-i 

zâmbi lui Austin. Își scoase masca, o aruncă la o parte, şi ridică spada 
deasupra gâtului lui Darnay. Lumina sclipea prevestitoare de rău de 
pe lama cu două tăișuri. 

- Vă rog să nu plecaţi nicăieri, spuse călăul cu o voce surprinză- 
tor de subţire pentru dimensiunile lui. Prietenul vostru şi-ar pierde 
pur şi simplu capul dacă aţi pleca. 

Skye își înfipse degetele în brațul lui Austin, dar el abia își dădu 
seama. Austin îşi aduse aminte de descrierile pe care le auzise şi-şi 
dădu seama că-l avea în faţă pe falsul reporter care inundase tune- 
lul glaciar. 

- De ce am pleca? întrebă Austin, cu nonşalanţă. Doar ce-am 
ajuns aici. 

Omul cu fața umflată zâmbi, dar sabia îi rămase aplecată deasu- 
pra gâtului lui Darnay. 

- Omul ăsta e foarte nesăbuit, spuse el. Refuză să-mi spună care 
dintre oalele-astea de pus pe cap e aia pe care o caut. 

Probabil că încăpăţânarea lu. Darnay îi salvase viaţa, după păre- 
rea lui Austin. Probabil că bătrânul îşi dăduse seama că avea să fie 
ucis imediat ce atacatorul lui obținea ceea ce căuta. 

- Sunt sigur că oricare dintre ele ţi-ar fi bună, spuse Austin, dor- 
nic să-l ajute. 

Omul ignoră propunerea şi o ţintui cu privirea pe Skye. 

— Tu o să-mi spui, nu-i aşa? Tu eşti expertă în chestiile-astea. 

- Tu l-ai ucis pe Renaud, nu-i aşa? 

- Să nu plângi prea mult după Renaud. El mi-a spus unde să te 
găsesc, spuse omul. Arată-mi coiful pe care l-ai scos din ghețar şi vă 
las pe toţi să plecaţi. 

„Nicio şansă, se gândi Austin. Odată ce ucigaşul lui Renaud in- 
tra în posesia coifului, avea să-i elimine pe toți trei. Austin se hotărî 
să ia atitudine, chiar dacă asta însemna să rişte viața lui Darnay. 
Pusese ochii pe o secure de luptă de pe un perete de la câțiva metri 
distanţă. Se îndreptă într-acolo şi desprinse arma din chingi. 

- Ți-aş sugera să laşi sabia aia jos, spuse el, cu vocea joasă şi rece. 

- Vrei s-o las jos pe gâtul lui Monsieur Darnay? 

— Ai putea să faci asta, spuse Austin, cu ochii fixați pe fața omu- 
lui, astfel încât să nu lase loc de greşeli. Dar pe urmă, căpăţâna ta aia 
umflată şi cheală s-ar rostogoli pe podea lângă a lui. 

Ridică securea, ca să sublinieze ceea ce spusese. Arma era primi- 
tivă, dar cumplită. Lama din oțel carbon era alungită şi concepută în 
aşa fel încât să poată fi folosită pe post de suliță. Un ghimpe ieşea din 


spatele securii precum ciocul ascuţit al unei berze. Din lamă ieşeau 
limbi de metal care protejau mânerul din lemn dur al armei. | 

Omul se gândi la provocarea verbală a lui Austin. Îşi dădea seama 
din tonul categoric al vocii lui că dacă-i ucidea pe Darnay sau pe Skye 
era un om mort. Trebuia să se ocupe mai întâi de Austin, apoi de 
ceilalți. Austin îi anticipase mişcarea, chiar o primise cu braţele des- 
chise. Din experienţa lui, oamenii masivi subestimau ființele umane 
inferioare ca și dimensiune. 

Omul făcu un pas spre Austin, ridică spada deasupra capului şi 
o cobori cu o mişcare arcuită rapidă. Austin fu luat pe nepregătite 
de această mişcare, şi-și dădu seama că el fusese cel care-l subes- 
timase pe adversarul său. În ciuda fizicului impunător, omul avea * 
mişcările agere ale unei feline. Reflexele lui Austin preluară contro- 
lul înainte ca mintea lui să apuce să proceseze fulgerul metalic. 

Tăişul sabiei se izbi cu zgomot de învelișul protector al securii. a 
Durerea din braţele lui Austin, din urma șocului puternicei lovituri, — 
era ascuțită ca nişte cioburi, iar tăişul se opri la doar câţiva centime- 7 
tri de capul său, dar el împinse sabia în lături şi învârti securea ca un 
membru al echipei Louisville Sluggers!. Era o mișcare agresivă, 
motivată parţial de nevoia de a-şi proteja viaţa. Mai avea un motiv; 
pur şi simplu nu-i plăcea individul ăla. 

Tăişul letal al securii l-ar fi eviscerat pe bărbatul masiv dacă 
acesta n-ar fi văzut că se pregătea să lovească şi nu s-ar fi lăsat pe spate 
din talie. Austin învăța pe propria piele că luptele corp-la-corp 
A. 


! Echipă de baseball înfiinţată în 1884 în Louisville, Kentucky, SUA 

medievale se bazau pe mai mult decât forța brută. Greutatea capu- 
lui securii îl azvârlea ici-colo ca o forță centrifugă. Se învârti într-un 
cerc complet înainte să apuce să-şi calculeze lovitura. 

Umflatul fu forțat să dea înapoi de ferocitatea neașteptată a ata- 
cului, dar îşi reveni repede. Ținu sabia drept în faţă şi se năpusti 
asupra lui Austin. 

Era o mișcare inteligentă. Vârful sabiei trebuia să pătrundă 
doar câţiva centimetri în garda lui Austin ca să-l ucidă. Austin 
trase aer în piept şi sări în spate, întorcându-se într-o parte în faţa 
atacatorului. Se eschivă din faţa primei fandări, care se strecură pe 
lângă securea ridicată, dar vârful sabiei îi făcu o gaură în cămașă și 
ii dădu sângele. Austin împinse sabia la o parte cu o lovitură şi răs- 
punse printr-un atac prin împungere. 

Austin începea să se descurce cu securea. Arma era pușca M-16! 
a vremurilor sale. Cu ea, un infanterist putea dobori un cavaler de 
pe cal, îi putea ciopârți armura şi-l putea înjunghia mortal. Mânerul 
lung îi oferea lui Austin un avantaj, iar el descoperi că loviturile 
scurte şi împunsăturile erau cea mai letală metodă de a folosi arma. 

Și Umflatul începea să înveţe. Încercă, fără să reuşească, să lo- 
vească rapid vârful ascuţit în timp ce dădea înapoi în faţa lui Austin, 
care înainta hotărât. Se opri cu spatele la masa pe care erau stivuite 
intr-o grămadă înaltă coifurile. Nereușind să se retragă mai departe, 
ridică sabia, pregătit de un contraatac prin tăiere. Austin i-o luă cate- 
goric înainte, năpustindu-se asupra lui. Bărbatul masiv se lovi cu 
spatele de masă, iar coifurile căzură zdrăngănind pe podea. 

Umflatul se împiedică de un coif înainte de a-şi recăpăta echili- 
brul. Răcni ca un leu rănit şi se repezi asupra lui Austin, crestând 
aerul din toate direcţiile, cu lovituri năvalnice, practic imposibil de 
anticipat. Transpiraţia îi curse în ochi lui Austin, încețoşându-i 


! Puşcă-mitralieră folosită de forțele americane în Războiul din Vietnam, 
produsă pentru prima dată în 1964 

vederea, iar el se retrase din fața atacului feroce până când ajunse cu 
spatele la perete. 

Văzând că Austin nu mai are unde să se retragă, Umflatul rânji 
triumfător şi ridică sabia, pregătindu-se să o coboare cu o lovitură 
care-l obliga să-şi folosească toţi muşchii pe care-i avea la dispoziţie. 
Austin anticipă lovitura şi-şi dădu seama că nu ar fi avut cum s-o 
pareze cu securea sau să lovească şi el. 

Trecu în ofensivă. Ţinând securea ridicată, se repezi înainte şi 
o împinse cu braţul ținut drept înainte, înfigând mânerul stratificat 
în omuşorul Umflatului. Omului îi ieşiră ochii din cap, şi scoase un 
icnet sugrumat. 

Austin își controlase atacul, dar mişcarea îl pusese într-o poziţie 
vulnerabilă. Umflatul se chinuia să respire, dar grăsimea din jurul 
gâtului său gros prevenise zdrobirea completă a traheii sale. Luă 
mâna stângă de pe mânerul sabiei şi apucă mânerul securii. Austin 
încercă din nou să înfigă mânerul în gâtul omului. Când nu reuși, 
încercă să-i smulgă arma, dar omul o prinsese într-o strânsoare de ` 
fier şi nu îi dădea drumul. 

Austin ridică genunchiul şi îl izbi între picioarele omului, dar 
adversarul său nu făcu decât să icnească. „Cred că ăsta are testicule 
din fier, se gândi Austin, şi folosindu-se de forța ambelor mâini, = 
încercă să smulgă mânerul din mâna omului. Încercarea se încheie 
când Umflatul dădu drumul sabiei de tot şi apucă mânerul cu mâna 
dreaptă. Parcă erau doi băiețandri care se băteau pe o bâtă de base- 
ball, dar cel care pierdea acest joc mortal avea să se întoarcă acasă 
într-un coşciug. 

Puterea și greutatea superioară a Umflatului începură să-și spună 
cuvântul. Mâinile-i erau pe partea exterioară a mânerului, unde 
avea și avantajul forței. Rânjetul lui nebunesc se transformă într-un 
horcăit triumfător, şi-i smulse lui Austin securea din mână. 

Austin aruncă o privire prin jur. Erau arme în tot atelierul, dar 
nu avea niciuna la îndemână. Umflatul zâmbi şi începu să înainteze. 

Austin dădu înapoi până când ajunse la un perete şi nu mai putu 
da înapoi. 

Umflatul zâmbi şi ridică securea pentru o lovitură care-l putea 
despica pe Austin în două. 

Văzând că mijlocul omului era temporar expus, Austin își folosi 
picioarele puternice pentru a-l izbi pe om cu capul în burtă cu forța 
unui berbece de asediu. Omul scoase un sunet ca un muget forțat şi 
scăpă securea din mâini. 

Austin reveni din săritură cu picioarele desfăcute, gata să înceapă 
să izbească fața dolofană a omului cu pumnii. Lovitura lui Austin 
cu capul îl afectase clar pe Umflat. Faţa lui palidă era şi mai lăptoasă 
decât de obicei, iar el se chinuia să respire. 

Probabil se hotărâse că oricât de mult i-ar fi plăcut să-l ciopâr- 
țească pe Austin, moartea era moarte. Băgă mâna sub jachetă și o 
scoase ţinând un pistol de țeava căruia era fixat un amortizor. 
Austin se pregăti de impactul unui glonţ tras de aproape. Dar zâm- 
betul omului dispăru, fiind înlocuit de o expresie confuză. Un băț 
cu pene apăruse ca prin magie şi-i ieşea din umărul drept. Arma îi 
căzu dintre degete. 

Austin se întoarse şi o văzu pe Skye ţinând o arbaletă. Mai pu- 
sese o săgeată în ea şi trăgea cu disperare de arc. Privirea Umflatului 
se îndreptă spre Austin, care căuta cu disperare arma căzută, apoi 
inapoi spre Skye. Deschise gura și răcni. Oprindu-se doar cât să 
apuce un coif din grămada împrăştiată pe podea, se împletici spre 
ușa magazinului şi dădu perdeaua la o parte, grăbindu-se să scape. 

Cu pistolul în mână, Austin înaintă prudent. Auzi clinchetul clo- 
poţelului de la uşa de la intrare, dar până ieși pe trotuar, strada era 
goală. Intră din nou în magazin, asigurându-se că încuie uşa de la 
intrare. Skye tăiase legăturile lui Darnay. 

Austin îl ajută pe Darnay să se ridice în picioare. Traficantul de 
antichităţi era plin de vânătăi pentru că fusese luat la palme şi era 
inţepenit după atâta stat în genunchi, dar în rest, părea a fi în regulă. 
Austin se întoarse spre Skye şi spuse: 

- Nu mi-ai spus niciodată că ştii să tragi aşa de bine cu arbaleta. 

Skye avea o expresie uluită pe faţă. 

- Nu-mi vine să cred că l-am nimerit. Am închis ochii și am tin- 
tit la întâmplare, pur şi simplu. Îi văzu cămaşa pătată de sânge. Ai 
fost rănit. 

Austin studie rana. 

- E doar o zgârietură, dar cineva îmi e dator cu o cămașă nouă. 

- V-aţi descurcat foarte bine cu un fauchard!, spuse Darnay, 
ştergându-se de praf pe genunchi și coate. 

- Ce-aţi spus? întrebă Austin. 

- Arma aceea pe care aţi mânuit-o cu atâta îndemânare. Este un 
fauchard, o halebardă din secolul al XV-lea asemănătoare cu glaive?. 
S-a încercat interzicerea ei în Evul Mediu din cauza rănilor cum- 
plite pe care le provoca. Arma dumneavoastră era o combinaţie de 
fauchard cu secure de luptă. Mi se pare mie sau sunteţi confuz? 

- Doar din cauza faptului că am auzit mult numele ăsta în ul- 
tima vreme. 

- Mi se pare fascinantă toată discuţia asta despre arme, spuse 
Skye, dar ar putea să propună cineva ce să facem în momentul ăsta? 

- Încă mai putem să chemăm poliţia, spuse Austin. 

Darnay păru alarmat. 

— Aş prefera să nu vină jandarmii aici. Unele dintre afacerile mele... 

- Skye m-a pus deja la curent. Dar aveţi dreptate; s-ar putea ca 
poliţia să nu prea creadă o poveste despre un tip mare şi rău care ne-a 
atacat cu o sabie. 

Traficantul de antichităţi oftă din greu de ușurare și aruncă o pri- 
vire spre dezastrul din jur. 

- N-am crezut niciodată că biroul meu o să fie folosit pentru o 
reconstituire a bătăliei de la Agincourt’. 


! Tip de halebardă franceză cu două tăişuri curbate folosită între secolele al 
XI-lea şi al XVII-lea 

2 Armă similară cu fauchard, cu un singur tăiș 

3 Bătălie dintre forțele engleze conduse de Henric al V-lea al Angliei și forțele 
franceze conduse de Carol al VI-lea al Franței. Bătălia a avut loc la Agincourt 
pe 25 octombrie 1415. 

Skye studia grămada de coifuri. 

- Nu e aici, spuse Skye, cu o expresie sumbră pe față. 

Darnay răspunse cu un zâmbet, se îndreptă spre un perete şi apăsă 
pe un panou din lemn. O secţiune dreptunghiulară se deschise brusc 
și scoase la iveală un seif mare, pe care-l deschise din câteva păcăni- 
turi ale cifrului. Băgă mâna în el şi scoase coiful lui Skye. 

- Obiectul ăsta mic pare să producă foarte multe palpitaţii. 

- Îmi pare rău că te-am implicat în asta, spuse Skye. Omul ăla 
ingrozitor mă aștepta la apartamentul meu şi a auzit apelul tău. Nu 
mi-am închipuit niciodată... 

- Nu ești tu de vină. Cum spuneam și la telefon, trebuie să mai 
studiez frumuseţea asta. Cred c-ar fi mai prudent să închid prăvălia 
pentru o perioadă şi să fac afaceri din vila mea din Provence!. Mi-ar 
lace mare plăcere să te am drept oaspete. Îmi fac griji pentru tine 
cât timp acel gros cochon? e în libertate. 

Se gândi la asta. 

- Mulţumesc, dar am foarte mult de lucru. Departamentul o să 
he într-o harababură acum că lipseşte Renaud. Păstrează coiful cât 
vrei tu. 

- Foarte bine, dar gândeșşte-te dacă vrei să rămâi peste noapte în 
apartamentul meu. 

- S-ar putea să îți dorești să accepţi oferta lui Monsieur Darnay, 
spuse Austin. Putem să ne rezolvăm problemele dimineaţă. 

Skye se mai gândi şi spuse că mai întâi trebuia să se întoarcă la 
apartamentul ei ca să-şi ia nişte haine. Austin o puse să aştepte în 
hol până verifica dacă apartamentul ei era în siguranță. Nu credea 
că umflatul se simţea prea vioi cu săgeata din arbaletă în umăr, deşi 
bărbatul masiv părea să aibă o rezistenţă foarte mare la durere şi un 
talent de a crea situaţii neaşteptate. 


' Regiune din sud-estul Franţei, cunoscută pentru vinuri şi bucătărie 


? „Mare porc“ (fr.) 

Skye aproape că terminase de făcut bagajele pentru noapte, când 
mobilul lui Austin începu să ciripească. 

Austin vorbi cu cineva de la celălalt capăt al liniei câteva minute, 
iar când închise, avea un zâmbet uriaş pe faţă. 

- Vorbind de lup. La telefon era secretara lui Racine Fauchard, 
care se ocupă cu programările. Am fost invitat într-o audienţă cu 
însăşi marea doamnă chiar mâine. 

- Fauchard? Nu mi-a putut scăpa reacţia ta când Darnay a iden- 
tificat halebarda. Ce se întâmplă? 

Austin îi făcu lui Skye un rezumat rapid al vizitei sale la muzeul 
aeronautic şi al legăturii dintre Omul Gheţurilor și familia Fauchard. 

Skye îşi închise geanta. 

- Vreau să merg cu tine. 

- Nu cred că asta e o idee bună. Ar putea fi periculos. 

Skye răspunse cu un hohot de râs disprețuitor. 

- O bătrânică? Periculoasă? 

- Chiar sună caraghios, recunoscu Austin, dar toată povestea 
asta cu cadavrul înțepenit în gheaţă, cu coiful şi cu gorila care l-a 
omorât pe Renaud pare să aibă legătură cu familia Fauchard. Nu 
vreau să te implic. 

- Deja sunt implicată, Kurt. Eu am fost cea blocată sub ghețar. 
Biroul și apartamentul meu au fost percheziționate de omul ăla, care 
căuta evident coiful pe care l-am scos de sub gheaţă. Prietenul meu, 
Darnay, ar fi fost ucis dacă nu erai tu. Încrucişă braţele şi-şi scoase la 
înaintare cel mai puternic argument: Pe lângă toate astea, sunt expertă 
în arme, și cunoștințele mele s-ar putea să-ţi fie la îndemână. 

- Sunt argumente convingătoare. Austin se gândi la aspectele 
pro şi contra. 

- Bun. Uite cum facem. O să te recomand drept asistenta mea, şi 
o să foloseşti o identitate fictivă. 

Skye se aplecă şi-l pupă pe Austin pe obraz. 

- N-o să regreţi. 

- Cum zici tu, spuse Austin. 

Nu părea convins, deşi era conştient că Skye avea câteva argu- 
mente solide. Skye era o femeie atrăgătoare, iar timpul petrecut cu 
ca nu era niciodată pierdut. Nu era nicio legătură directă între fa- 
milia Fauchard şi bărbatul violent pe care el îl poreclise Umflatul. În 
același timp, avertismentul lui Grosset despre familia Fauchard îi 
răsuna în creier ca și sunetul unui clopot de avertizare în noapte. 

„Se spune că au un trecut dubios.“ 


16 


FERMIERUL CÂNTA o versiune plângăreață a melodiei „Le 
Souvenir“! când străfulgerarea roşie îi acoperi parbrizul, iar cabina 


camionului său vibră din cauza unui urlet care-ţi spărgea timpa- 


nele. Smuci volanul spre dreapta şi trimise vehiculul încărcat din 
greu cu botul înainte într-un şanţ de scurgere. Camionul se izbi de 
un dig, ceea ce aruncă încărcătura alcătuită din cuști din lemn pe 
pământ. Impactul transformase cuştile în așchii şi eliberase sute de 
găini care cotcodăceau. Şoferul ieși din camion şi scutură pumnul 
spre avionul roșu cu însemnul cu vultur pe coadă. Se strecură să se 
ascundă în plină explozie de pene în timp ce avionul se îndrepta din 
nou spre camionul lui, zumzăind. 

Avionul se ridică la cer și se rostogoli triumfător prin aer. Pilotul 
râdea atât de tare, încât aproape că pierdu controlul aeronavei. Îşi 
şterse lacrimile de la ochi cu mâneca şi zbură jos pe deasupra pod- 
goriilor care se întindeau pe sute de hectare în toate direcţiile. Tră- 
gând repede de un comutator, trimise un nor de pesticide din cele 


două capsule de dedesubtul aripilor avionului. Apoi o luă cu viteză ` 


într-o altă direcţie. Văile cu podgorii fură înlocuite de păduri mo- 
horâte şi lacuri cu apa închisă la culoare, care dădeau ținuturilor de 
jos un aspect deosebit de melancolic. 


! Melodie lansată în 1969 de cântăreaţa franceză Nana Mouskouri 


| 


i 

Avionul trecu peste vârfurile copacilor, îndreptându-se spre pa- 
tru ghimpi aflați în depărtare, care se ridicau deasupra pădurii de pe 
un deal. Pe măsură ce avionul se apropia, ghimpii deveniră turnuri 
de pază care ancorau colțurile unui zid de piatră gros, crenelat. Un 
şanţ larg, plin de apă verde, stătută, înconjura zidul, fiind la rându-i 
inconjurat de grădini formale întinse şi cărări prin pădure. Avionul 
trecu zumzăind pe deasupra acoperişului castelului impunător din- 
tre ziduri, apoi zbură peste pădure, se lăsă pe un petic de iarbă verde 
şi se opri în faţa unei limuzine Jaguar parcate la marginea aerodro- 
mului. În timp ce pilotul ieşea din carlingă, o echipă terestră apăru 
ca de nicăieri şi împinse avionul într-un hangar mic din piatră. 

Ignorând echipa, Emile Fauchard se îndreptă cu paşi mari spre 
maşină, mergând cu o graţie de sportiv, cu mușchii jucându-i sub cos- 
tumul de pilot din piele neagră italiană. Își scoase repede ochelarii şi-i 
dădu şoferului care aştepta, cu tot cu mănuși. Încă râzând de expresia 
de pe fața şoferului de camion, se aşeză pe bancheta din spate din 
pluş şi-şi turnă un pahar de coniac dintr-un bar încorporat. 

Fauchard avea trăsăturile clasice ale unei vedete de film mut și 
un profil cu care familia Barrymore! s-ar fi mândrit. Cu toată per- 
fecțiunea lui fizică, Fauchard era un om respingător. Ochii lui în- 
chişi la culoare, cu o privire arogantă, aveau toată căldura ochilor 
unei cobre. Cu faţa lui chipeşă, aproape perfectă, semăna cu o sta- 
tuie din marmură care prinsese viaţă, dar nu şi omenie. 

Fermierii din zonă şuşoteau că Fauchard arăta ca un om care fă- 
cuse un pact cu diavolul. Alţii spuneau că poate chiar era diavolul. 
Cei mai superstițioşi nu voiau să riște şi-şi făceau semnul crucii când 
el trecea pe-acolo, obicei care le rămăsese din vremea deochiului. 

Jaguarul merse pe o alee care trecea pe sub un umbrar lung alcă- 
tuit din copaci, ca un tunel, apoi urcă spre intrarea principală a cas- 
telului. Maşina trecu peste un pod arcuit care se întindea peste șanț, 
apoi intră pe poarta principală într-o curte mare și pietruită. 


' Familia de actori din care face parte şi actrița Drew Barrymore (n. 1975) 

Castelul familiei Fauchard avea o siluetă feudală și nu avea ni- 
mic din fineţea arhitecturală văzută la castelele după model renas- 
centist. Era o clădire imperturbabilă, joasă, de dimensiuni mari, 


ținută pe loc de turnuri medievale în fiecare colţ, care imitau am- 


plasamentul turelelor din zidul exterior. Ferestre mari luaseră locul 
găurilor de săgeți din exterior, iar pe alocuri fuseseră adăugate ba- 
soreliefuri ornamentale, dar toate acele cosmetizări nu puteau as- 
cunde aspectul militar al clădirii. 

Un bărbat zdravăn cu capul ras şi față de pitbull stătea de pază în 
faţa uşilor duble cioplite cu măiestrie ale castelului. Reuşise cumva 
să înghesuie un corp de forma unui frigider într-un costum negru 
de valet. 

- Mama dumneavoastră e în sala armelor, spuse omul cu o voce 
răguşită. Aşteaptă să vă vadă. 

— Sunt sigur că așteaptă, Marcel, spuse Emil, trecând în grabă pe 
lângă valet. 

Marcel era la conducerea micii armate care o înconjura pe mama 
lui ca şi garda pretoriană. Nici măcar Emil nu se putea apropia de ea 
fără să se lovească de câte-un goriloi de servitor. Mulţi dintre servi- 
torii cu fețele pline de cicatrici erau foşti bodyguarzi pentru mafie, 
deși favoriţii ei erau foștii luptători din Legiunea Străină, ca şi Marcel. 
În cea mai mare parte a timpului rămâneau nevăzuţi, dar Emil le 
simţea mereu prezenţa, îi simțea urmărindu-l, chiar şi atunci când 
nu-i putea vedea. Îi dispreţuia pe bodyguarzii mamei sale. Îl făceau 
să se simtă ca un străin în propria casă, şi mai rău decât atât, n-avea 
niciun fel de putere asupra lor. 


Intră într-un vestibul spaţios plin de tapiserii lucrate cu migală ` 


şi traversă o galerie de portrete care se întindea pe un perete al cas- 
telului şi părea a ţine la nesfârşit. Sute de portrete erau aliniate în 
galerie. Emil de-abia aruncă o privire strămoşilor săi, care nu aveau 
o însemnătate mai mare pentru el decât chipurile de pe timbre. 
Nu-i păsa nici de faptul că mulți dintre ei muriseră de morţi vio- 
lente chiar în acea casă. Familia Fauchard ocupase castelul timp de 


—.—— O — OO. —————— _——— 

secole, de când îl asasinase pe fostul proprietar. Abia dacă exista 
vreo cămară, vreun dormitor sau vreo sufragerie în care un mem- 
bru al familiei Fauchard să nu fi fost sugrumat, înjunghiat sau otră- 
vit. Dacă acel castel ar fi fost încă bântuit de fantomele celor uciși 
intre acei pereţi, fiecare coridor din vasta clădire ar fi colcăit de nă- 
luci neliniştite. 

Intră pe o ușă înaltă, cu arcadă, în sala armelor, o sală enormă, 
cu boltă, pe ai cărei pereți atârnau arme din mai multe secole, de la 
săbii grele din bronz la puşti automate, grupate după perioadă. Punc- 
tul central al sălii armelor era un exponat care reprezenta cavaleri 
medievali în armură completă, şarjând inamici nevăzuţi. Vitralii 
enorme, care reprezentau războinici în loc de sfinţi, acopereau un 
perete al sălii, inspirând o atmosferă religioasă, ca şi cum sala arme- 
lor ar fi fost o capelă dedicată violenţei. 

Emil intră pe altă uşă într-o bibliotecă de istorie militară alătu- 
rată sălii armelor. Lumina care se revărsa printr-un oculus! în formă 
de octogon ilumina masivul birou din lemn de mahon din centrul 
camerei pline cu cărţi. În contrast cu tema militară predominantă 
in încăpere, biroul din lemn închis la culoare era gravat cu flori şi 
nimfe de pădure. O femeie care purta un costum negru stătea la 
birou şi consulta un teanc de acte. 

Deşi Racine Fauchard nu mai era tânără, încă era frapant de fru- 
moasă. Era suplă ca un fotomodel şi spre deosebire de alte femei, 
care se chircesc pe măsură ce înaintează în vârstă, era dreaptă ca o 
lumânare. Pielea-i era acoperită de riduri imperceptibile, dar tenul 
ii era impecabil, ca porţelanul fin. Unii comparau profilul lui Racine 
cu celebrul bust al lui Nefertiti?. Alţii spuneau că seamănă mai de- 
grabă cu ornamentul de pe capota unei maşini clasice. Cei care o 


' Fereastră în formă de cerc dintr-un zid 

* Bustul din stuc și calcar al reginei egiptene Nefertiti (1353-1336 î.Hr. sau 
1351-1344 î.Hr.) este expus la Berlin, la Neue Museum, devenind astfel un 
simbol al Egiptului antic şi al Berlinului în acelaşi timp. 

întâlneau pentru prima oară ar fi putut presupune, datorită părului 
cărunt, că era de vârstă mijlocie. 

La intrarea fiului ei, Madame Fauchard ridică privirea şi îl fixă 
cu niște ochi de culoarea oţelului șlefuit. 

- Te-am aşteptat, Emil. Vocea-i era suavă, dar autoritatea de ne- 
înduplecat din spatele ei era inconfundabilă. 

Fauchard se trânti într-un fotoliu din piele din secolul al XIV-lea, 
care valora mai mult decât câştigau unii oameni într-un deceniu. 

- Îmi pare rău, mamă, spuse el, cu o expresie nepăsătoare pe faţă. 
Dădeam cu praf pe struguri din Fokker. 

— Te-am auzit cum ai zdrăngănit ţiglele de pe acoperiș. Racine 
ridică o sprânceană fin conturată. Câte oi şi vaci ai îngrozit în di- 
mineaţa asta? 

- Niciuna, spuse el, cu un zâmbet satisfăcut, dar am mitraliat un 
convoi şi am eliberat nişte prizonieri Aliați. Izbucni în râs când ea îl 
privi fără nicio expresie. Bine, bine. Am trecut razant pe lângă un 
camion cu găini şi l-am făcut să intre într-un şanţ. 

- Giumbuşlucurile tale prin aer sunt cât se poate de distrac- 
tive, Emil, dar m-am săturat să tot plătesc fermierii locali pentru 
daunele pe care le provoacă aventurile tale. Există probleme mai ` 
serioase care-ţi merită atenţia. Una dintre acestea ar fi viitorul im- 
periului Fauchard. | 

Fauchard depistă tonul rece al vocii ei şi se îndreptă în scaun ca 
un școlar neastâmpărat certat pentru o farsă. 

- Ştiu asta, mamă. Ăsta e felul meu de-a mă descărca. Gândesc 
mai bine acolo, sus. 

- Sper că te-ai gândit cum să te confrunţi cu amenințările la ` 
adresa familiei noastre și a modului nostru de viaţă. Eşti moşteni- | 
torul a tot ce a construit familia Fauchard de-a lungul multor secole. ` 
Nu e o îndatorire pe care s-o iei în râs. | 

— Şi nici nu o iau. Trebuie să recunoşti că am îngropat o pro- | 
blemă destul de stânjenitoare sub sute de tone de gheaţă în apropie- - 
rea unui lac glaciar. | 

Buzele lui Racine se despărţiră într-un zâmbet uşor, dezvăluin- 
du-i dinţii albi, perfecţi. 

- Mă îndoiesc că lui Jules i-ar fi plăcut să fie numit „problemă 
stânjenitoare“. Sebastian nu are niciun merit. Din cauza neglijenţei 
lui, aproape c-am pierdut relicva pentru totdeauna. 

- Nu ştia că era sub gheață. Avea de gând să aducă seiful. 

- Un efort complet inutil. Desfăcu capacul cutiei deteriorate din 
metal care stătea pe biroul ei. Documentele potenţial incriminatoare 
de aici au fost distruse de scurgeri de apă cu ani de zile în urmă. 

- N-am ştiut lucrul ăsta. 

Îi ignoră scuza. 

- Cum n-ai ştiut nici faptul că femeia arheolog a scăpat cu re- 
licva. Trebuie neapărat să recuperăm coiful. Succesul sau eşecul în- 
tregii noastre afaceri stă acum în recuperarea lui. Acel fiasco de la 
Sorbona a fost prost gestionat și a implicat poliția. Apoi, Sebastian 
a mai dat greş într-o încercare de a recupera proprietatea noastră. 
Coiful pe care ni l-a adus de la traficantul de antichităţi nu era decât 
un fleac fabricat în China pentru teatru. 

- Caut să rezolv problema... 

- Trebuie să încetezi să cauţi şi să acționezi. Familia noastră nu a 
tolerat vreodată eşecul de orice fel. Nu putem da dovadă de slăbi- 
ciune, altfel vom fi distruși. Sebastian a devenit un pericol. S-ar pu- 
tea să fi fost văzut la Sorbona. Ocupă-te de asta. 

Emil aprobă din cap. 

- Mă ocup eu de el. 

Racine ştia că fiul ei minte. Sebastian era ca un mastiff! dresat să 
ucidă la comandă şi-i era loial doar fiului ei. Faptul că avea un ase- 
menea servitor în camera cu presiune care era familia Fauchard era 
de nepermis, din motive foarte pragmatice. Ea ştia că legăturile de 
familie nu paraseră niciodată o lovitură mortală de pumnal şi nu 


' Rasă de câini englezească, de talie mare 

dăduseră la o parte o pernă cu care cineva era sugrumat când pute- 
rea şi averea erau în joc. 

- Ai grijă s-o faci, şi repede. 

- O s-o fac. Între timp, secretul nostru e în siguranţă. 

- În siguranță! Aproape c-am fost daţi de gol de o descoperire 
întâmplătoare. Cheia spre averea familiei e în mâinile unei străine. 
Tremur când mă gândesc câte terenuri minate mai sunt pe-acolo. Când 
chimistul meu rătăcit, doctorul MacLean, a plecat din rezervaţie, 
l-am adus înapoi păstrând tam-tamul la un nivel minim. 

Emil chicoti. 

- Dar, mamă, tu ai fost cea care a avut grijă ca tuturor oamenilor 
de ştiinţă cu excepţia lui MacLean să li se întâmple „accidente“ îna- 
inte să-şi termine treaba. 

Racine își ţintui fiul cu o privire de gheaţă. 

- O greşeală de calcul. Nu am spus vreodată că sunt infailibilă. 
Recunoaşterea şi corectarea greșelilor sunt un semn al maturității. 
Doctorul MacLean lucrează la formulă chiar în acest moment. Între 
timp, trebuie să recuperăm relicva, ca să ne reîntregim familia. Ai 
făcut vreun progres? 

- Traficantul de antichităţi, Darnay, a dispărut. Încercăm să-i 
dăm de urmă. 

- Dar femeia arheolog? 

— Pare să fi dispărut din Paris. 

- Caut-o în continuare. Mi-am trimis agenţii personali s-o gä- 
sească. Trebuie să ne mişcăm în linişte. Între timp, există o amenin- 
tare la adresa planurilor noastre la scară mai largă. Institutul 
Oceanografic Woods Hole colaborează cu NUMA pentru a explora 
Oraşul Pierdut. 

- Kurt Austin, omul care a salvat oamenii blocaţi sub ghețar, era 
de la NUMA. Are vreo legătură? 

- Din câte ştiu eu, nu, spuse Racine. Expediția comună era în 
fază de proiect dinainte ca Austin să-şi facă intrarea în scenă. Mă 

ingrijorează faptul că expediţia ar putea scoate la iveală rezultatele 
muncii noastre și da naştere unor întrebări. 

- Nu ne permitem asta. 

- Sunt de acord. Trebuie să pun la punct un plan. Vehiculul sub- 
marin Alvin are câteva scufundări în program. O să dispară fără 
urmă de la prima. 

- E înţelept? Ar da naștere unor eforturi mari de căutare şi salvare. 
Anchetatorii şi reporterii ar roi în zonă. 

Un zâmbet lipsit de umor apăru pe buzele lui Racine. 

— E adevărat, dar asta numai dacă dispariţia este anunţată în lu- 
mea exterioară. Şi vasul de suport va dispărea, cu tot echipajul, îna- 
inte ca dispariţia lui Alvin să fie anunţată. Căutătorii vor trebui să se 
confrunte cu sute de kilometri pătraţi de ocean. 

- Un vas şi un echipaj dispărut! Mamă, talentele tale m-au uimit 
mereu, dar habar n-aveam că eşti magiciană! 

- Învață de la mine, atunci. Foloseşte-te de eșec ca de o treaptă 
spre succes. Un vas se îndreaptă spre Oraşul Pierdut cu cala plină 
de greșelile noastre. Va fi controlat de la distanță de un alt vas aflat 
la câțiva kilometri depărtare. Va ancora în apropierea locului scu- 
fundării. Odată lansat submersibilul, nava va trimite un semnal de 
ajutor, va fi anunţat un incendiu la bord, iar vasul de cercetare va 
trimite o barcă să studieze problema. Echipajul va fi întâmpinat de 
frumuseţile noastre flămânde. Odată ce ei își termină treaba, cargo- 
botul va fi mutat alături de vasul de cercetare, iar explozibilii de la 
bord vor fi detonaţi cu ajutorul unei telecomenzi. Ambele nave vor 
dispărea. Nu va exista niciun martor. Nu vrem să se repete situaţia 
cu toţi ăia de la televiziune. 

- Aproape un dezastru, recunoscu Emil. 

- Un reality show în toată puterea cuvântului, spuse ea. Am avut 
noroc că singurul supraviețuitor e considerat un nebun care bălmă- 
jeşte aiurea. Încă un lucru. Kurt Austin a solicitat o întrevedere cu 
mine. Spune că are informaţii care-ar putea fi interesante pentru 
familia noastră în legătură cu cadavrul din ghețar. 

— Ştie despre Jules? 

- O să aflăm. L-am invitat aici. Dacă văd că ştie prea multe, îl las 
pe mâna ta. 

Emil se ridică și dădu ocol biroului. Îşi pupă mama pe obraz. 
Racine îl urmări ieşind din sala armelor, gândindu-se cât de bine 
întruchipa Emil spiritul familiei Fauchard. Ca și tatăl său, era genial, 
nemilos, sadic, ucigaș şi lacom. Tot ca şi tatăl său, ducea lipsă de 
bun-simţ şi era impulsiv. Aceste caracteristici erau aceleași care o 
împinseseră pe Racine să-l omoare pe soţul ei cu mulţi ani înainte, 
când faptele lui îi puteau pune în pericol planurile. 

Emil voise să-i calce pe urme, dar ea se temea pentru viitorul 
imperiului Fauchard și pentru planurile ei ticluite cu atenţie. Ştia de 
asemenea că Emil nu avea să ezite s-o omoare la momentul potrivit, 
şi acesta era un motiv pentru care îi ascunsese adevărata însemnă- 
tate a relicvei. Nu i-ar fi plăcut să fie nevoită să-şi elimine singurul 
urmaş, dar trebuia să aibă grijă având în vedere că stătea cu o viperă 
în casă. 

Ridică telefonul. Crescătorul de găini pe care Emil îl scosese de 
pe drum trebuia găsit şi plătit pentru daunele provocate găinilor şi 
demnităţii sale. 

Oftă din greu, gândindu-se că munca unei mame nu se termină 
niciodată. 

BINECUVÂNTAT CU o mare lină şi un vânt blând, vasul de cer- 
cetare Atlantis acoperi repede distanța din Insulele Azore şi aruncă 
ancora la nord de Dorsala Atlantică!, deasupra unui munte scufun- 
dat numit Masivul Atlantic. Muntele subacvatic se ridică brusc de 
pe fundul oceanului la aproximativ 2 400 de kilometri est de Insulele 
Bermude și chiar la sud de Insulele Azore. În trecutul îndepărtat, 
masivul ieşea din ocean, dar în prezent, vârful său plat e la vreo 762 
de metri sub valuri. 

Alvin era programat să facă scufundări în dimineața următoare. 
După cină, Paul și Gamay se întâlniră cu ceilalți oameni de ştiinţă 
de la bordul vasului ca să discute despre scufundare. Se hotărâră să 
colecteze mostre de pietre, minerale și plante din zona dimprejurul 
Oraşului Pierdut, pentru a consemna cât mai multe observaţii de 
natură vizuală posibil. 

Grupul Alvin, o echipă de şapte oameni formată din piloți şi 
ingineri, se trezise în zori şi până la ora şase reușise să parcurgă o 
listă cu paisprezece puncte. Până la şapte, roiau în jurul submersi- 
bilului, verificându-i bateriile, componentele electronice și alte in- 
strumente. Încărcară camere foto şi video la bord împreună cu 
mâncarea pentru prânz şi haine călduroase în plus pentru pilot şi 
oamenii de ştiinţă. 


| Placă tectonică situată de-a lungul fundului Oceanului Atlantic 

Apoi puseră stive de bare din fier în exteriorul cocii ca să facă 
submersibilul suficient de greu pentru a se scufunda până la fund. 
Drumul lui Alvin spre fundul oceanului fu mai degrabă o cădere 
liberă decât o scufundare adevărată. Când venea vremea să se ridice, 
submersibilul dădea drumul greutăţii de balast şi începea să plu- 
tească spre suprafaţă. Ca măsură de siguranţă, braţele de manipulare 
puteau fi de asemenea eliberate dacă se încurcau, iar dacă submer- 
sibilul avea probleme, putea arunca peste bord coca exterioară din 
fibră de sticlă, permițând sferei care adăpostea echipajul să se ridice 
la suprafață de una singură. Dacă submersibilul ajungea într-o si- 
tuaţie critică, echipa avea la dispoziție şaptezeci și două de ore în 
care funcționau sistemele de susținere a vieţii. 

Paul Trout era un pescar veteran care înțelegea natura capri- 
cioasă a oceanului. Verificase starea vremii, dar se baza cel mai ade- 
sea pe propriile instincte și pe propria experienţă. Studie condiţiile 
vremii şi starea mării de pe puntea lui Atlantis. Cerul de un albastru 
profund era neatins de nori, cu excepţia câtorva dâre subțiri, şi vă- 
zuse ape mai agitate în cada de baie. Condiţiile erau perfecte pen- 
tru scufundare. 

De îndată ce se făcuse lumină, echipa de scufundări lansase 
două emițătoare de răspuns pe fundul oceanului în zona unde se 
scufundase Alvin. Emiţătoarele scoteau un „ping care permitea 
submersibilului să-şi monitorizeze poziţia într-o lume cufundată în 
întuneric unde nu existau indicatoare, iar tehnicile obişnuite de na- 
vigare erau practic inutile. 

Gamay stătea în apropiere, total absorbită de o discuţie la telefon 
cu doctorul Osborne. Discutau despre cele mai recente fotografii 
prin satelit care surprindeau infestarea cu iarba gorgonelor. 

- Buruiana se răspândește mai repede decât am calculat, spuse 
Osborne. Mase mari din ea se îndreaptă către coasta de est a Statelor 
Unite. Şi au început s-apară petice şi în Oceanul Pacific. 

- Urmează să lansăm vasul Alvin, spuse Gamay. Suntem într-o 
perioadă liniștită, deci apa ar trebui să fie relativ limpede. 

- O să ai nevoie de toată vizibilitatea posibilă, spuse Osborne. Fii 
cu ochii-n patru după zone de creştere. S-ar putea ca sursa infestării 
să nu fie imediat vizibilă. 

- Camerele vor porni dintr-o clipă în alta şi s-ar putea să depis- 
lăm ceva când ne uităm la fotografii, spuse Gamay. O să trimit poze 
inapoi de îndată ce avem ceva. 

După ce Gamay închise telefonul, îi transmise lui Paul cuvintele 
lui Osborne. Era momentul să pornească. O mulţime de oameni se 
strânsese pe dunetă pentru a urmări scufundarea. Unul dintre ei 
era un bărbat slab cu părul grizonant care se apropie de ei și le ură 
toate cele bune. Charlie Beck era un om care antrenase echipajul 
navei în procedurile de securitate. 

- Aveţi mult curaj să coborâţi în chestia aia, spuse el. Vehiculele 
de livrare de la SEAL îmi dădeau mereu o senzaţie de claustrofobie. 

Când nu făcea scufundări, submersibilul stătea mereu la pupă, 
intr-o clădire specială numită „hangarul Alvin“. În acel moment, 
uşile hangarului se deschiseră, iar Alvin ieşi, îndreptându-se spre pupă 
pe un set de șenile şi oprindu-se în sfârşit sub rampă. Soții Trout și 
pilotul urcară nişte trepte şi merseră pe o punte îngustă spre partea 
superioară vopsită în roşu a vasului sau „catarg“, cum se numea. Se 
descălțară şi se înghesuiră prin hubloul de cincizeci de centimetri. 

Doi scafandri de escortă se urcară pe submersibil şi ataşară un 
cablu de remorcare de pe rampă. Controlat de un inginer din „cote- 
tul câinelui, o încăpere mică de deasupra hangarului, rampa ridică 
vehiculul de optsprezece tone de pe punte și-l cobori în ocean, cu 
scafandrii de escortă încă ţinându-se de el. Scafandrii desfăcură ca- 
blurile care legau coşul cu unelte de capătul de la prova submersibi- 
lului, făcură o ultimă verificare şi-şi luară rămas-bun în hublou, 
apoi se îndreptară înot spre barca gonflabilă ca să fie duși înapoi 
pe navă. 

Îşi ocupară locurile în cabina strâmtă a submersibilului, o sferă 
cu presiune din titaniu cu diametrul de doi metri. Practic, fie- 
care centimetru din interiorul sferei era acoperit cu panouri care 

conțineau comutatoare pentru activarea energiei, controlul balas- 
tului, monitoare pentru oxigen şi dioxid de carbon şi alte instru- 
mente. Pilotul stătea pe un taburet jos de unde putea controla 
vehiculul cu joystickul din faţa ei. 

Soții Trout se înghesuiră în spaţiul strâmt de ambele părți ale 
pilotului, așezându-se pe perne care asigurau o umbră de confort. 
În ciuda locului strâmt, Trout era încântat. Numai firea sa rezervată 
de locuitor al Noii Anglii îl împiedica să strige de bucurie. Pentru 
un geolog oceanic, spațiul strâmt al vasului Alvin era mai bun decât 
o cameră de lux pe QE2!. 

De când fusese construit pentru Marina Statelor Unite în 1964, 
actele eroice ale vasului Alvin îl transformaseră în cel mai faimos 
submersibil din lume. Micul şi îndesatul vehicul de şapte metri şi 
jumătate lungime care purta numele veveriţoiului cântăreţ? se pu- 
tea scufunda până la 4 267 de metri adâncime. Vehiculul ajunsese 
pe primele pagini ale ziarelor internaționale după ce descoperise o 
bombă cu hidrogen pierdută pe coasta Spaniei. Într-o altă expediţie, 
transportase primii vizitatori spre locul unde se scufundase vasul 
Titanic. 

Locurile pe submersibilul Alvin erau greu de obţinut. Trout se 
considera extrem de norocos. Dacă n-ar fi fost natura urgentă a 
expediției, poate ar fi trebuit să aştepte ani de zile până să se scu- 
funde, cu toate diplomele impresionante de la NUMA şi legăturile 
din interior pe care le avea. 

Pilotul era o tânără femeie biolog marin din Carolina de Sud pe 
nume Sandy Jackson. Cu atitudinea ei calmă, calculată, cu vorba ei 
puţină şi accentul ei tărăgănat, Sandy părea o versiune mai tânără 


! Queen Elizabeth 2, vas de croazieră britanic care a activat între 1969 şi 2008 
2 Liderul celebrei formaţii Alvin & The Chipmunks (Alvin și veverițele), creată 
în 1958 de către muzicianul american de origine armeană Ross Bagdasarian 
(1919-1972) 

a legendarei aviatoare Jacqueline Cochran!. Era o femeie suplă, 
trecută de treizeci de ani, iar sub jeanşii şi puloverul ei de lână se 
ascundea fizicul vânos al unei maratoniste. Părul în nuanța morco- 
vului crud îi era strâns sub şapca de culoarea bronzului cu inscripția 
Alvin pe care o purta cu cozorocul albastru întors la spate. 

Deşi Gamay alesese o salopetă practică, dintr-o bucată, Trout nu 
avea niciun motiv să-și schimbe preferinţele vestimentare pentru o 
scufundare. Ca de obicei, avea o ţinută impecabilă. Jeanşii decolo- 
rați i se potriveau perfect, purta o cămașă cu nasturi de la Brooks 
Brothers? şi unul dintre multele sale papioane mari și colorate pe 
care le colecționa. Acesta avea un model cu căluţi de mare. Geaca îi 
era făcută din cea mai fină piele italiană. Până şi izmenele din mătase 
ii erau croite pe comandă. Părul lui castaniu-deschis avea o cărare 
făcută cu grijă pe mijloc şi era dat pe spate la tâmple, făcându-l să 
semene cu un personaj din romanele lui F. Scott Fitzgerald. 

— Asta e o expediţie uşoară, spuse Sandy, în timp ce rezervoa- 
rele se umpleau cu apă, iar submersibilul își începea scufundarea 
de 762 de metri. Alvin se scufundă cam 30 de metri pe minut, ceea 
ce înseamnă că vom fi la fund în mai puţin de jumătate de oră. 
Dacă ne-am scufunda la nivelul maxim de 4 267 de metri, am co- 
bori o oră și jumătate. De obicei punem muzică clasică în timp ce 
coborâm şi rock lent în timp ce urcăm, spuse Sandy, dar depinde 
ce vă place vouă. 

- Mozart ar crea atmosfera potrivită, spuse Gamay. 

Un moment mai târziu, cabina se umplu de sunetele melodioase 
ale unui concert pentru pian. 

- Suntem cam la mijloc, spuse Sandy după cincisprezece minute. 

Trout reacţionă la anunţul ei cu un zâmbet larg. 

- Abia aştept să văd metropola asta subacvatică. 


! Jacqueline Cochran (1906-1980), una dintre cele mai cunoscute aviatoare 
americane 


2 Firmă de articole vestimentare pentru bărbaţi înfiinţată în 1818 în New York 

În timp ce submersibilul Alvin se scufunda în adâncuri, vasul 
Atlantis se mişca încet în cerc deasupra zonei de scufundare, iar 
echipa de suport se adunase împreună cu savantul-şef în laborato- 
rul principal, între punte şi camera graficelor, unde era monitori- 
zată scufundarea. 

Sandy raportă progresul echipei prin telefonul acustic, confirmă 
răspunsul neclar, apoi se întoarse către soţii Trout. 

Submarinul își continuă coborârea. 

— Ce ştiţi voi despre Oraşul Pierdut? întrebă ea. 

- Din câte-am citit eu, a fost descoperit întâmplător în anul 2000, 
Aparent, descoperirea a fost o surpriză destul de mare, spuse Gamay. 

Sandy aprobă din cap. 

- Surpriză e puţin spus faţă de reacția pe care-am avut-o. Şoc 
total ar fi un termen mai potrivit. Remorcam vasul Argo II, care 
căuta activitate vulcanică pe riftul oceanic. Pe la miezul nopții, şeful 
turei a doua a văzut ceva ce semăna cu nişte pomi de Crăciun albi 
îngheţaţi pe ecranele monitoarelor video și şi-a dat seama că ne lo- 
viserăm de izvoare hidrotermale. N-am văzut viermi cilindrici sau 
scoici, cum mai văzuserăm în alte zone cu guri de aerisire oceanice. 
S-a răspândit vorba cu o viteză incredibilă. Curând, toată lumea de 
pe navă a început să se înghesuie în sala de control. Atunci am în- 
ceput să vedem turnurile. 

- Am auzit un om de ştiinţă spunând că dacă Oraşul Pierdut ar 
fi pe uscat, ar fi parc naţional, spuse Trout. 

- Nu e vorba doar de ce am găsit, ci şi de locul în care le-am 
găsit. Probabil că majoritatea izvoarelor hidrotermale deja desco- 
perite, ca şi în cazul izvoarelor abisale, de exemplu, erau în apropie- 
rea rifturilor oceanice formate de plăci tectonice. Orașul Pierdut e 
la 14 kilometri de cel mai apropiat centru vulcanic. L-am trimis pe 
Alvin la fund a doua zi. 

- Am înţeles că unii pilaştri au aproape douăzeci de niveluri, 
spuse Trout. 

Sandy porni farurile exterioare și se uită prin hublou. 

- Ca să vezi cu ochii tăi. 

Paul şi Gamay aruncară o privire prin ferestrele rotunde. Văzu- 
seră instantaneele şi filmările cu Orașul Pierdut, dar nimic nu i-ar fi 
putut pregăti pentru peisajul primordial care se desfăşura în fața 
lor. Ochii mari şi căprui ai lui Paul clipiră de încântare în timp ce 
vehiculul plutea deasupra unei păduri fantastice de pilaştri impu- 
nători. Gamay, care era la fel de captivată de priveliște, spuse că 
pilaştrii îi aduceau aminte de „nălucile de zăpadă“ care se formau în 
vârfurile munţilor, unde ceața foarte rece formează mănunchiuri 
de brumă pe crengile copacilor. 

Pilaştrii din carbonat şi mică erau de diverse culori, între alb 
strălucitor și bej. Gamay ştia din studiile sale că pilaştrii mai deschişi 
la culoare erau activi, iar cei mai închişi erau inactivi. Turnurile se 
inălțau până în puncte cu mai multe spirale cu textura penelor în 
vârfuri. Coliere albe, delicate, ieşeau din margini, cum cresc ciuper- 
cile pe trunchiurile copacilor bătrâni. Se formau continuu noi cris- 
tale, care dădeau marginilor aspectul dantelei spaniole. 

La un moment dat, Sandy încetini coborârea lui Alvin, iar sub- 
mersibilul pluti deasupra unui horn al cărui vârf plat avea cel puţin 
nouă metri lungime. Turnul părea a fi activ şi în mişcare. Hornul 
era acoperit cu covoare de alge care se unduiau în curenţii de pe 
fundul oceanului şi parcă în ritmul muzicii din difuzoare. 

Gamay dădu drumul răsuflării pe care şi-o ţinuse. 

- Parcă e un peisaj scos dintr-un vis. 

- L-am mai văzut şi tot uluită sunt, spuse Sandy. Îl îndreptă pe 
Alvin aproape de vârful pilastrului înalt. Aici devin lucrurile foarte 
interesante. Apa caldă care vine de dedesubtul fundului oceanului 
se ridică şi rămâne blocată sub acele coliere. Covoarele alea pe care 
le vedeţi sunt de fapt comunităţi dense de microbi. Colierele blo- 
chează lichidele alcaline de 71 de grade Celsius care curg în susul 
hornurilor de sub o crustă oceanică în vârstă de 1,5 milioane de 
ani. Apa poartă metan, hidrogen şi minerale emise de izvoarele 

hidrotermale. Unii cred că avem de-a face cu începuturile vieții, 
spuse ea, în şoaptă. 

Trout se întoarse spre soţia lui. 

- Eu sunt doar cu pietre şi pietricele. Ce părere ai tu, în calitate 
de biolog, despre teoria asta? 

- Cu siguranţă e posibilă, spuse Gamay. Condiţiile de-acolo sunt 
similare cu cele din primele zile ale Pământului. Microbii care tră- 
iesc în jurul pilaştrilor se aseamănă cu primele forme de viață care 
au evoluat din mări. Dacă acest proces poate avea loc fără vulcani, 
creşte simţitor numărul de locaţii de pe fundul mărilor de la înce- 
putul Pământului unde ar fi putut începe viaţa microbilor. Izvoarele 
ca şi acestea ar putea fi incubatoare şi pentru viața pe alte planete. 
S-ar putea ca lunile lui Jupiter să aibă pe ele oceane îngheţate care 
să colcăie de viaţă. Dorsala Atlantică are sute de kilometri, deci 
posibilităţile în legătură cu noi descoperiri sunt nelimitate. 

- Fascinant, spuse Trout. 

- Unde e epicentrul ierbii gorgonelor de-aici? întrebă Gamay. 

Sandy miji ochii la instrumentele ei. 

- Un pic mai la est de-aici. Viteza lui Alvin e destul de scăzută — 
maximum două noduri -, aşa că relaxaţi-vă şi bucuraţi-vă de călă- 
torie, cum spun piloţii liniilor aeriene. 

Turnurile se răriră şi începură să dispară pe măsură ce submer- 
sibilul ieşea din Oraşul Pierdut. Totuşi, în cele din urmă, farurile 
începură să lumineze mai multe spirale. 

Sandy scăpă un fluierat uşor. 

- Uau! E un Oraş Pierdut cu totul nou. Incredibil! 

Submersibilul îşi croi drum printr-un desiş de turnuri care se 
întindea în toate direcţiile dincolo de raza farurilor puternice ale 
vehiculului. 

- Ăsta face Oraşul Pierdut original să pară Cucuieţii din Deal, 
spuse Trout, aruncând o privire mirată prin hublou. Aici avem de-a 
face cu zgârie-nori veritabili. Ala arată ca Empire State Buildingl. 


! Celebru zgârie-nori din Manhattan, cu 102 niveluri, cunoscut ca fiind scena 
luptei finale din diversele variante ale filmului King Kong. Varianta care l-a 
popularizat este cea din 1933. 

- Îh, făcu Gamay un moment mai târziu, cred că aici e locul. Mă 
duce cu gândul la kudzul. 

Se apropiau de o perdea de alge închisă la culoare care plutea ca 
un giulgiu printre culmi. 

Alvin se ridică vreo nouă metri, trecu de nor, apoi cobori din 
nou după ce-l depăşiră. 

- E ciudat să vezi genul ăsta de chestii la adâncimea asta, spuse 
Gamay. 

Trout privea fix pe hublou. 

- Nu doar asta e ciudat, murmură el. Mi se pare mie sau văd 
ceva în dreapta? 

Sandy ghidă submersibilul Alvin în aşa fel încât toată forța faru- 
rilor să fie îndreptată spre fundul mării. 

- Nu se poate! spuse ea, de parcă ar fi văzut un McDonalds într-un 
colț al recent descoperitei metropole subacvatice. Aduse submersi- 
bilul la câțiva metri de fund. Două şiruri de urme paralele aflate la 
cel puţin nouă metri distanță unul de celălalt duceau în întuneric. 

- Se pare că nu suntem primii vizitatori, spuse Trout. 

- Pare că un buldozer uriaş ar fi trecut pe-aici, spuse Sandy. Dar 
e imposibil. Făcu o pauză, apoi spuse în şoaptă: 

- Poate că ăsta chiar e oraşul pierdut al Atlantidei. 

- Bună încercare, dar urmele astea par a fi recente, spuse Paul. 

Urmele mergeau drept o bucată de drum, apoi se curbau între două 
turnuri care se înălțau la aproape nouăzeci și unu de metri. În câteva 
locuri pe drum dădură de turnuri care zăceau ca nişte popice dărâ- 
mate. Alți pilaştri fuseseră făcuți pulbere de către şenile uriaşe. Ceva 
foarte mare şi puternic făcuse o gaură mare în noul Oraş Pierdut. 

- Pare o operaţiune submarină de defrişare, spuse Trout. 

Gamay şi Paul porniră camerele video şi foto pentru a imortaliza 
scenele distrugerii. Erau intraţi cel puţin opt sute de metri în noul 


! Plantă invazivă, răspândită pe teritoriul Americii cunoscută sub denumirea 
ştiinţifică de Pueraria montana 

câmp de izvoare hidrotermale. Orașul Pierdut original era ca o pă- 
dure de pini în comparaţie cu una de sequoia. Unele dintre turnuri 
erau atât de înalte, încât vârfurile le erau invizibile. Din când în 
când, fură nevoiţi să ocolească grămezi mari de alge. 

- Slavă Domnului că există camerele astea, spuse Sandy. Aia de 
la suprafață nu ar crede în veci ce vedem. 

— Nici mie nu-mi vine să cred, spuse Trout. Eu... Ce-a fost asta? 

- Am văzut-o și eu, spuse Gamay. O umbră mare a trecut pe 
deasupra noastră. 

- O balenă? întrebă Trout. 

— Nu la adâncimea asta, răspunse Gamay. 

- Dar o sepie uriaşă? Am auzit că se pot scufunda la adâncimi 
mai mari decât balenele. 

— Orice e posibil într-un loc ca ăsta. 

Trout o rugă pe Sandy să întoarcă încet vehiculul. 

- Nicio problemă, spuse Sandy, umblând la manetele de control. 
Vehiculul începu încet să pivoteze. Apoi două sau trei dintre tur- 
nuri se prăbuşiră cu încetinitorul parcă şi se dezintegrară într-un 
nor de fum. Trout avea impresia vagă că o arătare neagră, de dimen- 
siuni colosale, ieşea de după paravanul de fum şi se îndrepta direct 
spre ei. 

Trout strigă la Sandy să-l bage pe Alvin în marşarier, ştiind că era 
prea lent ca să treacă de orice creatură mai rapidă decât o meduză, 
dar femeia care pilota submersibilul era ţintuită în loc de matahala 
care se apropia și nu reacţionă până când nu era deja prea târziu. 

Vehiculul se cutremură şi un zdrăngănit metalic zgudui camera 
de presiune. 

Sandy încercă să ghideze submersibilul înapoi, dar manetele de 
control nu răspundeau. 

Trout aruncă iarăşi o privire prin hublou. 

Acolo unde farurile luminaseră cu o secundă înainte o pădure 
de turnuri albe şi bej, o gură monstruoasă se căsca în faţă. 

Inevitabil, Alvin fu tras în hăul colosal şi strălucitor. 

ALVIN NU RĂSPUNSESE la apel, și deși încă nu sosise momen- 
tul când trebuia să iasă la suprafaţă, la bordul vasului Atlantis, îngri- 
jorarea era tot mai mare cu fiecare moment care trecea. Tensiunea 
era deja maximă în momentul în care apăruse ciudata navă. 

Charlie Beck se sprijinea de balustradă, studiind vasul prin bi- 
noclu. Era un cargobot trecut de zilele lui de glorie. Coca-i era pă- 
tată de rugină şi avea mare nevoie să fie acoperită de vopsea 
proaspătă. Nava părea bântuită de un aer general de neglijenţă. 
Scris cu vopsea sub coca plină de rugină era numele țării de înregis- 
trare, Malta. 

Beck ştia că probabil vasul de marfă nu era nici celtic, nici mal- 
tez, şi că acelea erau denumiri neoficiale. Numele vasului s-ar fi pu- 
tut schimba de cinci ori în ultimul an. Fără îndoială, echipajul lui 
era alcătuit din marinari prost plătiţi din ţări din Lumea a Treia sau 
a Patra. Era exemplul perfect de posibil vas de pirați sau de teroriști, 
care făcea parte din ceea ce specialiştii în securitatea maritimă nu- 
meau „Marina Al-Qaeda“. 

Ca și om a cărui meserie era războiul, căpitanul Charlie Beck 
trăia într-o lume relativ simplă. Clienţii îi dădeau misiuni de înde- 
plinit, iar el le îndeplinea. În rarele sale momente de reflecţie, Beck 


! Organizaţia teroristă Al-Qaeda, care militează pentru fundamentalismul 
islamic, a fost înființată în 1988 

se gândea că ar trebui să ridice un monument în semn de omagiu 
adus piratului Barbă-Neagră!. Dacă n-ar fi fost William Teach şi 
fraţii săi însetaţi de sânge care l-au urmat, după părerea lui Beck, el 
n-ar fi avut niciodată Mercedesul pe care-l avea, nici ambarcaţiunea 
cu motor din Golful Chesapeake? sau casa-trofeu din zona rurală a 
Virginiei, paradisul cailor”. Ar fi fost un birocrat amărât, care stătea 
în labirintul Pentagonului, uitându-se la pistolul din dotare și gân- 
dindu-se să-și zboare creierii cu un glonţ. 

Beck era proprietarul firmei Triple S, prescurtare de la Sea 
Security Servicesf, o firmă specializată în consultanță care-și oferea 
serviciile proprietarilor de nave îngrijoraţi de ameninţarea pirate- 
riei. Echipele sale de securitate erau răspândite în toate colțurile 
lumii, învățând membrii echipajelor de pe nave cum să recunoască 
și să se apere de atacurile pe nave. În apele foarte periculoase, îi în- 
soțeau membrii echipelor Triple S înarmaţi până-n dinţi. 

Compania începuse cu câţiva foști pușcași marini care simțeau 
nevoia să revină în acţiune. Afacerea se dezvoltase în ritm alert, 
motivată de ascensiunea rapidă a pirateriei. Dar atacurile de la World 
Trade Center crescuseră gradul de conştientizare al amenințării te- 
rorismului, iar Beck se trezise în curând la conducerea unei compa- 
nii vaste, de mai multe milioane de dolari. 

Proprietarii navelor comerciale se îngrijoraseră mereu în legătură 
cu pirateria, dar atacul asupra vasului de cercetare Maurice Ewing 
constituise un semnal de alarmă pentru comunitatea ştiinţifică. Vasul 


! Nume sub care era cunoscut Edward Teach (cca 1680-1718), celebru pirat 
englez. În roman este menționat cu numele de William dintr-o probabilă gre- 
şeală a autorilor. 

2 Golf aflat în statele americane Maryland, Delaware, District of Columbia şi 
Virginia 

3 Statul american Virginia este celebru pentru fermele sale de cai din nord. 

1 O traducere aproximativă ar fi „Servicii de Securitate Submarină“. 

> Vas de cercetare numit după William Maurice Ewing (1906-1974), seismolog 
şi oceanolog american 

l'wing era într-o expediție oceanografică pe coasta Somaliei atunci 
cand câţiva oameni dintr-o barcă mică atacaseră cu focuri de armă și 
lansaseră o grenadă propulsată de o rachetă spre vasul de cercetare. 

Grenada ratase vasul, care reuşise să scape, dar incidentul de- 
monstra faptul că un vas de cercetare, într-o expediţie pașnică, ştiin- 
|ifică, era considerat o captură la fel de mare ca un cargobot cu o 
incărcătură prețioasă. Pentru un pirat, o navă de cercetare repre- 
zenta un corn al abundenței plutitor. Un pirat putea vinde un laptop 
lurat pe piaţa neagră și câștiga mai mulți bani decât ar fi câştigat 
intr-un an prestând o slujbă respectabilă. 

Ca afacerist cu un simţ pragmatic ascuţit, Beck văzuse o nişă 
care putea fi exploatată. Oricât de dur ar fi fost Beck, nu era lipsit 
de sentimente. lubea mult marea, iar atacurile împotriva cercetări- 
lor ştiinţifice ale oceanelor erau, din punctul lui de vedere, atacuri 
la persoană. 

Compania lui dezvoltase un program conceput special pentru 
vasele de cercetare, care erau deosebit de vulnerabile în faţa atacu- 
rilor, pentru că stăteau ancorate perioade lungi de timp pentru a 
perfora fundul oceanului și pentru a oferi suport vaselor sau sub- 
mersibilelor legate. O navă care stătea pe loc era o ţintă sigură pen- 
tru pirați. 

Beck şi o echipă de puşcaşi marini urcaseră la bordul navei de 
cercetare Atlantis printr-un aranjament anterior cu departamentul 
de operațiuni comerciale de la Institutul Oceanografic Woods 
Hole. După ce se opriseră câteva zile să exploreze Oraşul Pierdut, 
membrii echipajului vasului Atlantis plănuiseră să navigheze pe 
Oceanul Indian şi angajaseră o echipă de la Triple S să meargă cu 
ei. Beck, care mergea în operațiuni de câte ori putea, voia ca mem- 
brii echipajului vasului şi oamenii săi să fie pregătiți. Citise despre 
expediția în Oraşul Pierdut într-o revistă ştiinţifică şi era nerăbdă- 
tor să i se alăture. 

Beck era trecut bine de cincizeci de ani, părul începuse să-i capete 
nuanţe grizonante şi avea riduri de expresie în jurul ochilor. Ducea o 

| 
luptă continuă cu o burtă caracteristică vârstei mijlocii prin dietă şi 
exerciţii. Cu toate astea, avea în continuare o atitudine bătăioasă și o 
suplețe dură, căpătată prin dificilele, uneori brutalele antrenamente 
SEAL, şi-şi conducea compania cu o disciplină militară. | 
Pe drum, Beck și echipa lui de foști pușcași marini, formată din | 
trei oameni, îi supuseseră pe membrii echipajului exerciţiilor obiş- | 
nuite de antrenament. Îi învăţaseră pe membrii echipei de oameni 
de știință că viteza şi surpriza sunt cei mai de încredere aliaţi ai unui | 
pirat. Echipele învăţaseră cum să-și diversifice programul, cum să ` 
restricționeze accesul în port, cum să detecteze un potenţial peri- | 
col, cum să îndrepte proiectoarele, cum să rămână alerţi în timpul 
pazei de noapte şi cum să-i respingă pe cei care încercau să urce la - 
bord cu un furtun pentru incendii. lar dacă nimic din toate acestea ` 
nu reuşea, erau nevoiţi să le dea piraţilor ceea ce voiau. Niciun com- 
puter de la bordul unei nave nu valora cât viața unui om. 
Antrenamentele merseseră bine, dar pe măsură ce activitatea 
ştiinţifică de la bordul navei se intensifica, nu se mai gândea nimeni | 
la securitate. Spre deosebire de Asia de Sud-Est și Africa, apele din 
jurul Dorsalei Atlantice nu erau considerate preferatele piraților. 
Când Alvin fusese lansat, se lăsase cu ceva agitaţie, dar nu prea era ` 
mare lucru de făcut până să iasă la suprafaţă. | 
Apoi, nava ciudată plutise prin faţa lor chiar în mijlocul crizei 
vasului Alvin. Lui Beck i se părea o coincidență mult prea mare. 
Deşi ştia că vasul Atlantis nu umbla de obicei prin ape primejdi- 


oase şi că nu era nimic ameninţător la navă sau la felul în care se 


comporta, o privi cu atenţie după ce rămase pe loc în apă, apoi urcă 
pe punte pentru a se consulta cu căpitanul. În timp ce Beck intra în . 
cabina pilotului, auzi o voce strigând la radio. | 
- S.O.S. , S.O.S., răspundeți! | 
Căpitanul avea microfonul în mână şi încerca să răspundă | 


apelului. | 
- S.O.S. recepționat. Aici vasul de cercetare Atlantis. Vă rugăm | 
comunicaţi motivul S.O.S.-ului? 

Apelul de ajutor se repetă fără să dezvolte. 

In timp ce căpitanul încerca să reia legătura, fără să reuşească, un 
fum gros şi negru se ridică de pe punte. 

Căpitanul studie nava prin binoclu. 

- Se pare că-i un incendiu într-una dintre cale. 

li ordonă cârmaciului să se apropie de celălalt vas. Apelul de aju- 
tor se tot repeta. Atlantis se opri la câteva sute de metri de cargobot. 
Beck studie puntea navei. Încă se revărsa fum din cală, dar fu sur- 
prins să nu vadă pe nimeni pe punte. Cu un incendiu la bord, mem- 
brii echipajului ar fi trebuit să se înghesuie la balustrade pentru a 
incerca să atragă atenţia, să se urce în bărci de salvare sau să sară 
peste bord. 

Beck începu să se agite. 

- Ce părere aveţi despre asta? îl întrebă el pe căpitan. 

Căpitanul cobori binoclul. 

- Nu-mi dau seama. Un incendiu n-ar fi pus întregul echipaj în 
poziţia de a nu putea face nimic. Cineva controla nava până-n urmă 
cu câteva minute. Şi se pare că pe punte e cineva care trimite 
S.O.S.-ul. Ar trebui să trimit o echipă să vadă care-i problema. Poate 
că membrii echipajului şi-au pierdut cunoștința sau au rămas 
blocaţi jos. 

Beck spuse: 

- Luaţi-i pe oamenii mei. Sunt pregătiţi pentru imbarcare şi pen- 
tru acordarea îngrijirilor medicale. Zâmbi larg. Pe lângă asta, sunt 
leneşi şi le-ar prinde bine să mai facă nişte mişcare. 

- Vă rog, spuse căpitanul. Şi-așa am destule pe cap cu Alvin. Îi 
ordonă secundului său să pregătească o bărcuţă. 

Oamenii lui Beck erau pe punte, cu ochii aţintiţi asupra prive- 
liștii dramatice a vasului în flăcări. Le ordonă să-și adune armele 
şi muniţia. 

- Voi v-aţi cam lăsat pe tânjeală, spuse el. Gândiţi-vă la situaţia 
asta ca la un exerciţiu, dar ţineţi-vă armele încărcate. Ochii-n patru 
mereu! 

Echipa intră imediat în acţiune. Oamenii se plictisiseră din cauza 
lipsei de activitate şi primeau cu bucurie acea distragere a atenției. 
Pușcașii marini sunt cunoscuţi pentru îmbrăcămintea lor neconven- 
țională. Un ochi ager ar fi recunoscut bandanele! folosite în mod 
neoficial pentru a le acoperi capetele, în locul tradiționalelor pălării 
pleoştite. Dar îşi schimbaseră uniformele de camuflaj cu geci de 
blugi şi cămăşi de lucru. 

Chiar şi o echipă mică de pușcași, ca a lui Beck, putea avea foarte 
multă putere de foc. Își ţineau armele ascunse sub cârpe, pentru a 
nu fi văzute. Arma preferată a lui Beck era carabina de calibru 12 care 
putea tăia un om în două. Oamenii lui aveau asupra lor mitraliera 
Car-15 neagră, o versiune compactă a M-16-lui preferat de către 
mulți puşcași marini. 

Beck şi oamenii săi urcară într-o barcă gonflabilă cu motor î 
afara bordului şi traversară repede distanţa dintre cele două nave. 
Beck, care era la cârmă, viră spre navă. Când nu reuși să atragă atenție 
nimănui, se apropie mai mult, îndreptându-se în cele din urmă spr 
o scară care atârna de o parte a cocii din apropiere de prova navei. 

La adăpostul părților laterale înclinate ale navei, își puseră măș- 
tile de gaze pe figuri şi armele pe umeri. Apoi urcară pe puntea plină 
de fum. Beck făcu echipă cu cel mai puţin experimentat dintre oa- 
meni şi trimise restul echipei în partea cealaltă a navei, dându-le 
ordinul de a ajunge la pupă. 

Se întâlniră un moment mai târziu fără să vadă pe nimeni şi în- 
cepură să se îndrepte către pod. Săriră peste scările cu trapă, fiecare 
echipă de doi oameni acoperind spatele celeilalte. 

- S.0.S.! S.O.S.! Răspundeţi! 

Vocea se auzea prin uşa deschisă a cabinei pilotului. Dar când 
intrară, aceasta era goală. 


! În original se face referire la „drive-on rag“, o bucată de muselină folosită de 
soldaţii americani ca bandaj, bandană și în alte scopuri. 

Beck se duse şi studie reportofonul de lângă microfon. Fusese 
setat să redea iar şi iar acelaşi mesaj. În mintea lui începură să se tragă 
semnale de alarmă. 

- Să dea dracii! spuse unul dintre oamenii lui. Ce dracului pute 
in halul ăsta? 

Duhoarea se simţea prin măştile lor. 

- Lăsaţi mirosul, spuse Beck, încet, pregătindu-şi pușca. Înapoi 
pe barcă, imediat. 

Cuvintele lui Beck abia-i ieşiseră de pe buze când un zbieret 
care-ţi îngheţa sângele în vene umplu cabina. O arătare cumplită se 
năpustise pe uşa deschisă. Reacţionând din instinct pur, căpitanul 
ridică arma dintr-o mişcare şi trase de la şold. 

Se mai auziră urlete, amestecate cu strigătele oamenilor săi, și se 
văzură cu coada ochiului imagini cu un păr alb şi lung, ochi roşii, 
strălucitori, şi corpuri care se năpusteau. 

Arma îi fu aruncată din mână. Mâini veştejite îl apucară de gât. 
Fu aruncat pe punte, iar mirosul copleșitor al cărnii intrate în 
putrefacție îi umplu nările. 


19 


AUTOMOBILUL ROLLS-ROYCE Silver Cloud! gonea prin pei- 
sajul rural francez scăldat în razele soarelui, trecând fulgerător pe 
lângă ferme, câmpuri verzi întinse şi căpiţe galbene. Darnay își ofe- 
rise maşina înainte să-şi ia zborul spre Provence. Spre deosebire de 
colegul său Dirk Pitt, care prefera maşinile exotice, Austin con- 
ducea un vehicul banal din parcul auto de la NUMA. În timp ce 
Rolls-Royce-ul gonea peste dealuri şi văi, Austin se simţea ca şi cu 
ar fi condus un covor zburător. 

Skye stătea lângă el, cu părul răvăşit jucăuş de briza caldă 
care sufla prin ferestrele deschise. Îi observă zâmbetul uşor de 
pe buze. 

— Tare mi-ar plăcea să ştiu ce gândeşti acum. 

- Mă felicitam pentru norocul meu. Conduc o mașină magni- 
fică printr-un peisaj care-ar fi putut inspira o pictură de Van Gogh. 
Alături de mine e o femeie superbă. Şi mă plăteşte NUMA. 

Skye privi cu jind peisajul pe lângă care treceau. 

- E păcat că ești plătit. Altfel, am fi putut să-i dăm uitării pe 
membrii familiei Fauchard și să plecăm de capul nostru. M-am să- 
turat de toată povestea asta mizerabilă. 


1 Model de automobil produs de compania britanică de automobile de lux 
Rolls-Royce între 1955 şi 1966 

- N-ar trebui să dureze mult, spuse Austin. Am trecut pe lângă un 
auberge! fermecător ceva mai devreme. După vizita chez? Fauchard, 
am putea să ne oprim şi să luăm cina aia pe care-o tot amânăm. 

- Tocmai de-aia avem toate motivele să încheiem vizita asta cât 
de repede putem. Mașina se apropia de o intersecţie. Skye consultă 
o hartă. Ar trebui să virăm nu departe de-aici. 

Câteva minute mai târziu, Austin conduse maşina pe o fâșie în- 
pustă de macadam. Porţiuni de mocirlă se întindeau de pe drumul 
principal şi ofereau acces la podgorii întinse cât vedeai cu ochii. 
Pancarte cu NU INTRAȚI scrise în câteva limbi atârnau de gard. 
Poarta era deschisă, aşa că merseră în continuare şi se afundară 
intr-o pădure întunecată. Copaci cu trunchiuri groase flancau dru- 
mul de ambele părți, iar pădurea deasă filtra razele soarelui. 

Temperatura scăzu cu câteva grade. Skye încrucișă brațele şi-şi 
aplecă umerii. 

— Ți-e frig? întrebă Austin. Pot să trag geamurile. 

- Sunt bine, spuse ea. Nu eram pregătită pentru schimbarea 
bruscă, de la peisajele rurale şi podgoriile alea minunate. Pădurea 
asta... parcă-i prevestitoare de rău. 

Austin aruncă o privire spre pădurea deasă. Văzu doar umbre 
după şirul de copaci. Ocazional, pădurea se deschidea şi scotea la 
iveală câte-o mlaştină umedă. Porni farurile, dar acestea nu făcură 
decât să accentueze atmosfera sumbră. 

Apoi, peisajul începu să se schimbe. Drumul se lărgi, fiind măr- 
pinit din ambele părţi de către stejari mari. Crengile lor se îngemă- 
nau la înălțime, creând un tunel lung printre copaci, care se întindea 
cel puţin un kilometru şi jumătate înainte de a se termina brusc. 


Drumul începu să urce. 


! „Han“ (fr.) 
2 „La“ (fr.) 

- Mon Dieu!! exclamă Skye, văzând grămada masivă de granit 
care-i apăruse în față pe un deal jos. 

Ochii lui Austin se îndreptară spre turnuleţele conice și zidurile 
înalte, crenelate. 

- Parc-am trecut printr-o buclă a timpului şi ne-am trezit în 
Transilvania secolului al XIV-lea. 

Skye spuse în şoaptă: 

- E magnific într-un fel ameninţător. 

Austin era mai puţin captivat de arhitectura castelului. Îi aruncă 
o privire piezişă. 

— La fel se spunea şi despre castelul lui Dracula. 

Conduse Rollsul pe o alee cu pietriș alb care ocolea o fântână al 
cărui motiv era un grup de oameni înveşmântaţi în armuri care se 
ciopârțeau într-o luptă sângeroasă. Chipurile de bronz ale război- 
nicilor care se luptau erau schimonosite de efort. 

- Fermecător, spuse Austin. 

- Îîh! E absolut grotesc! 

Austin parcă Rollsul în apropierea unui pod arcuit care se întin- 
dea peste un şanţ mare. Un miros de mlaștină se ridica de pe 
suprafaţa verzui-maronie a apei stătute. Trecură peste pod şi peste 
podeţul basculant şi intrară printr-o poartă în curtea mare şi pavată 
cu pietriș care înconjura castelul și separa clădirea de zidurile îm- 
prejmuitoare. Nu le ieşi nimeni în întâmpinare, aşa că traversară 
curtea și urcară treptele spre o terasă care se întindea în partea din 
faţă a casei. 

Austin puse mâna pe ciocanul masiv de bătut care decora uşa 
masivă turnată în fier. 

— Ţi se pare cunoscut? 

- E acelaşi model cu vultur ca şi cel de pe coif şi de pe avion. 

Aprobând cu un semn din cap, Austin ridică ciocanul și-l lăsă să 
cadă de două ori. 


1 „Dumnezeule!“ (fr.) 


—— — 

- Prevăd că un cocoşat ştirb pe nume Igor! o să ne deschidă ușa, 
spuse el. 

- Dacă se întâmplă așa, fug la mașină. 

- Dacă se întâmplă așa, te-aş sfătui să nu îmi stai în cale, spuse 
Austin. 

Bărbatul care răspunse la uşă nu era nici ştirb, nici cocoşat. Era 
inalt, blond și îmbrăcat în haine albe de tenis. Ar fi putut avea vreo 
patruzeci sau cincizeci de ani, deşi era greu să-ţi dai seama ce vârstă 
avea, pentru că fața lui era lipsită de riduri, iar el era suplu ca un 
sportiv profesionist. 

- Dumneavoastră trebuie să fiți domnul Austin, spuse omul, cu 
un zâmbet strălucitor, întinzând mâna în semn de salut. 

- Aşa este. lar dânsa este asistenta mea, Mademoiselle Bouchet. 

- Eu sunt Emil Fauchard. E o plăcere să vă cunosc. Foarte fru- 
mos din partea dumneavoastră c-aţi venit tocmai din Paris. Mama 
v-a aşteptat cu nerăbdare sosirea. Vă rugăm să veniţi pe-aici. 

Își conduse oaspeţii printr-un foaier spaţios și o luă înainte cu 
pas vioi pe un hol acoperit cu covor. Pe tavanele înalte, cu boltă, erau 
pictate scene mitologice cu nimfe, satiri şi centauri în peisaje împă- 
durite nepământene. În timp ce îşi urmau ghidul, Skye se aplecă la 
urechea lui Austin. 

- S-a dus teoria ta cu Igor. 

- Am călcat şi eu în străchini, spuse Austin, cu o expresie neutră. 

Skye dădu ochii peste cap. 

Holul părea nesfârşit, deşi drumul nu era plictisitor. Pe pereţii 
acoperiţi cu lemn închis la culoare erau tapiserii enorme cu scene 
medievale de vânătoare, care reprezentau siluete de nobili şi paji în 
mărime naturală care transformau bieţi cerbi sau mistreți în perniţe 
de ace. 

Fauchard se opri la o uşă, care se deschise, şi le făcu semn să intre. 


' Aluzie la personajul consacrat de diverse filme horror vechi, asistentul doc- 
torului Frankenstein 

Camera în care intrară era într-un contrast puternic cu arhitec- 
tura supradimensionată a castelului. Era mică şi intimă, și cu tava- 
nul său jos și pereţii acoperiţi de rafturi cu cărți vechi, părea o 
cameră dintr-o căsuţă de la ţară. 

O femeie stătea într-un scaun din piele dintr-un colţ al biroului, 
citind la lumina care se revărsa printr-o fereastră înaltă. 

- Mamă, o strigă Fauchard uşor. Au venit vizitatorii noştri. Dânsul. 
este domnul Austin, iar dânsa, asistenta lui, Mademoiselle Bouchet. 
Skye își alesese numele din cartea de telefon a Parisului. 

Femeia zâmbi şi lăsă cartea jos, apoi se ridică să-i întâmpine. Era 
înaltă și avea o postură aproape militărească. Un costum negru şi o 
eșarfă de culoarea lavandei îi scoteau în evidenţă tenul palid și pă- 
rul cărunt. Cu mişcări la fel de graţioase ca şi cele ale unei balerine, 
se apropie de ei şi le strânse mâinile. Strânsoarea-i era neașteptat 
de puternică. 

- Vă rog să luaţi loc, spuse ea, făcând semn spre două scaune 
comode din piele. Aruncându-i o privire fiului său, adăugă: 

- Oaspeţii noştri trebuie să fie însetaţi după un drum atât de 
lung. Vorbea engleza fără accent. 

- O să mă ocup de asta când ies, spuse Emil. 

Câteva momente mai târziu, un servitor își făcu apariția aducând 
sticle de apă rece și pahare pe o tavă. Austin o studie pe Madame 
Fauchard în timp ce aceasta-și trimitea servitorul din încăpere şi le 
umplea paharele cu apă. Ca şi în cazul fiului său, vârsta ei era greu 
de determinat. Ar fi putut avea între patruzeci și şaizeci de ani. 
Oricare i-ar fi fost vârsta, era cu adevărat frumoasă, în sensul clasic 
al cuvântului. Cu excepţia unei rețele de riduri ca o pânză de păian- 
jen, avea un ten impecabil, iar ochii ei cenușii erau ageri şi inteligenți. 
Zâmbetul ei varia între seducător și misterios, iar când vorbea, în 
voce i se resimțea doar puţin tremuratul specific vârstei înaintate. 

- Foarte drăguţ din partea dumneavoastră şi a asistentei dum- 
neavoastră c-aţi venit tocmai din Paris, domnule Austin. 

- Absolut nicio problemă, Madame Fauchard. Probabil sunteţi 
foarte ocupată cu îndatoririle dumneavoastră şi mă bucur că ne-am 
putut vedea aşa din scurt. 

Ridică braţele în semn de uluire. 

- Cum să nu ne vedem când am aflat despre descoperirea dum- 
neavoastră? Sincer, am fost stupefiată când am aflat că acel cadavru 
descoperit în ghețarul Le Dormeur ar putea fi al strămoşului meu, 
Jules Fauchard. Am zburat de multe ori pe deasupra Alpilor, nebă- 
nuind vreodată că un membru ilustru al familiei mele zace în gheaţa 
de dedesubt. Sunteţi sigur că e vorba de Jules? 

- N-am văzut cadavrul, deci nu pot fi sigur de identitatea lui, spuse 
el. Dar avionul Morane-Saulnier pe care l-am descoperit în lac ne-a 
condus, printr-un număr de serie al fabricantului, până la Jules 
Fauchard. Sunt probe circumstanţiale, dar totuşi convingătoare. 

Madame Fauchard privi fix în gol. 

- Doar despre Jules ar putea fi vorba, spuse ea, mai mult pentru 
sine decât pentru invitații ei. Adunându-şi gândurile, spuse: 

- A dispărut în 1914, după ce a plecat de aici cu avionul lui, un 
Morane-Saulnier. Îi plăcea să zboare şi studiase la școli de pilotaj 
militar din Franţa, deci era destul de priceput la asta. Bietul om. 
Trebuie să fi rămas fără combustibil sau să se fi confruntat cu vre- 
mea aspră din munți. 

- Suntem departe de Le Dormeur, spuse Skye. Ce l-o fi împins să 
zboare tocmai din Alpi? 

Madame Fauchard răspunse cu un zâmbet îngăduitor. 

- Era cam nebun, ştiţi. Se întâmplă şi celor mai bune dintre fa- 
milii. Se întoarse spre Austin. Am înţeles că dumneavoastră sunteți 
de la NUMA. Nu faceţi fața asta de om surprins, numele dumnea- 
voastră a apărut în toate ziarele şi la toate jurnalele de ştiri. Aţi fost 
foarte inteligent şi îndrăzneţ că aţi folosit un submarin ca să-i salvați 
pe oamenii de ştiinţă prinşi sub gheaţă. 

- N-am făcut-o singur. Am avut foarte mult ajutor. 

- Şi inteligent, şi modest, spuse ea, privindu-l cu o expresie care 
denota mai mult decât simplul interes. Am citit despre omul ăla în- 
grozitor care i-a atacat pe oamenii de ştiinţă. Ce să fi vrut de la ei? 

- O întrebare complicată, fără răspunsuri facile. În mod evident, 
a vrut să se asigure că nimeni nu reuşeşte să recupereze cadavrul. Şi 
a luat un seif care ar fi putut conţine nişte documente. 

— Păcat, spuse ea, oftând. Poate că acele documente m-ar fi putut 
lumina în privința comportamentului ciudat al stră-unchiului meu. 


Aţi întrebat ce căuta în Alpi, Mademoiselle Bouchet. Nu sunt sigură. ` 


Vedeţi dumneavoastră, Jules suferea foarte mult. 

- Era bolnav? întrebă Skye. 

— Nu, dar era un om sensibil, care iubea arta și literatura. Ar fi 
trebuit să se nască într-o altă familie. Jules avea probleme cu ideea de 
a face parte dintr-o familie ai cărei membri erau cunoscuţi ca „negus- 
tori de moarte“. 

- Pot înţelege de ce, spuse Austin. 

— Ni s-a spus şi mai rău, monsieur. Credeţi-mă. Printr-o ironie a 
sorții, Jules era un afacerist înnăscut. Era viclean, iar jocurile sale de 


culise l-ar fi făcut invidios pe un Machiavelli. Compania familiei 


noastre a prosperat sub conducerea lui. 


— Această imagine nu pare a se potrivi cu ceea ce ne-aţi spus 


despre firea lui blândă. 
- Jules ura violenţa inerentă mărfii pe care o vindea. Dar argu- 


menta că dacă noi nu fabricăm şi comercializăm arme, o s-o facă 


altcineva. Era un mare admirator al lui Alfred Nobel!. Ca şi Nobel, | 


s-a folosit de o mare parte din averea familiei pentru a promova 
pacea. Se vedea ca un factor natural care restabileşte echilibrul. 


! Alfred Bernhart Nobel (1833-1896), chimist, inginer, inventator şi filantrop 
suedez, cunoscut ca inventator al dinamitei şi pentru gala de premii care îi poartă 
numele. Cu opt ani înainte de moartea lui, la moartea fratelui său, Ludvig, un 
ziar a publicat din greşeală un necrolog, în care scria „Le marchand de la mort 
est mort “(„„Negustorul de moarte a murit“, în limba franceză). Vrând neapărat 
să fie ținut minte pentru lucruri mai onorante, și-a donat toată averea fondării 
galei Premiului Nobel. 

- Ceva trebuie să-l fi dezechilibrat. 

Ea aprobă din cap. 

- Credem că e vorba de perspectiva Primului Război Mondial. Li- 
derii pompoși şi ignoranţi au început războiul, dar nu e niciun secret 
in faptul că au fost împinși în prăpastie de către traficanţii de arme. 

- Ca şi familiile Fauchard şi Krupp? 

- Membrii familiei Krupp sunt arrivistes!, spuse ea, strâmbând 
din nas ca și cum i-ar fi mirosit a ceva putred. N-au fost altceva decât 
nişte mineri idealizați, care şi-au construit averea pe sângele şi sudoa- 
rea altora. Familia Fauchard a activat în industria armamentului cu 
câteva secole înainte ca familia Krupp să-şi facă apariţia în Evul 
Mediu. Ce ştiţi despre familia noastră, domnule Austin? 

- În mare, că sunteți secretoși până-n măduva oaselor. 

Madame Fauchard râse. 

- Când te ocupi cu armamentul, cuvântul „secretos“ nu e un cu- 
vânt urât. Cu toate acestea, prefer să folosesc cuvântul „discreţi. 

Inclină capul, căzută pe gânduri, apoi se ridică de pe scaun. 

- Vă rog să veniți după mine. Am să vă arăt ceva ce vă va spune 
mai multe despre familia Fauchard decât o mie de cuvinte. 

li conduse pe coridor spre două uși înalte, cu arcade, gravate cu 
un blazon cu un vultur cu trei capete, din oțel negru. 

- Aceasta este sala armelor din castel, spuse ea în timp ce ei tre- 
ceau pragul. Este inima şi sufletul imperiului Fauchard. 

Erau într-o încăpere imensă ai cărei pereţi se înălțau până la tava- 
nele înalte, cu traverse. Încăperea părea a fi fost proiectată sub forma 
unei catedrale. Stăteau într-un naos lung, plin de coloane, traversat de 
un transept, cu secţiunea altarului în spate. Altarul era plin de nișe, 
dar în loc de statui cu sfinţi, acestea conţineau arme, aparent grupate 
in funcție de epocă. Mai multe arme şi armuri puteau fi văzute la un 
al doilea nivel, care ocolea perimetrul încăperii. 

Direct în faţa lor, surprinşi în plină șarjă, erau patru cavaleri în 
mărime naturală, pe armăsarii lor împăiaţi uriaşi, toţi în armuri 


 Ariviști, parveniţi (fr.) 

complete, cu lăncile ridicate ca şi cum ar fi vrut să apere sala arme- 
lor de invadatori. 

Skye examină colecţia de arme cu un ochi de profesionist. 

- Anvergura şi amploarea acestei colecţii îţi taie răsuflarea. 

Madame Fauchard se duse şi se opri lângă cavalerul în armură. 

- Aceștia erau tancurile militare ale vremurilor lor, spuse ea. În- 
chipuiți-vă în postura unui biet infanterist înarmat doar cu o lance, 
care-i vede pe domnii ăștia cum se năpustesc asupra lui, la galop. 
Zâmbi, ca şi cum ar fi fost încântată de idee. 

- Formidable, spuse Skye, dar nu invincibili, pe măsură ce ar- 
mele şi tacticile au evoluat. Arcul mare avea săgeți care puteau stră- 
punge unele armuri de la distanţă. Halebarda putea penetra armura, 
iar sabia pentru două mâini putea ucide un cavaler dacă acesta pu- 
tea fi doborât de pe cal. Toată armura lor n-ar fi fost bună de nimic 
în faţa armelor de foc. 

- Aţi reuşit să găsiţi motivul succesului familiei noastre. Orice 
progres în industria armelor e în cele din urmă depăşit de arme mai 
avansate. Mademoiselle pare că ştie despre ce vorbeşte, spuse Madame 
Fauchard, ridicând o sprânceană fin arcuită. 

- Fratele meu şi-a făcut un hobby din armele antice. N-am avut 
cum să nu învăţ de la el. 

— Aţi învăţat bine. Fiecare piesă de aici a fost produsă de familia 
Fauchard. Ce credeţi despre măiestria artistică a familiei noastre? 

Skye studie piesa din cea mai apropiată nișă şi clătină din cap. 

- Coifurile astea sunt primitive, dar extrem de bine realizate. Au, 
probabil, mai mult de două mii de ani. 

- Bravo! Au fost produse în epoca pre-romană. 

- Nu ştiam că familia Fauchard are rădăcini atât de vechi, spuse 
Austin. 

- Nu m-ar mira dacă ar descoperi cineva o pictură rupestră cu un 
Fauchard care face un vârf de săgeată din cremene pentru un client 
din Neolitic. 

- Castelul ăsta e un salt temporal şi spaţial destul de mare faţă 
de Neolitic. 

- Am ajuns departe de la începuturile noastre modeste. Familia 
noastră este alcătuită din armurieri care-au locuit în Cipru, un punct 
de răscruce în comerțul de pe Marea Mediterană. Cruciații au venit 
să-şi construiască avanposturi pe insulă și ne-au admirat priceperea. 
Nobilii bogaţi aveau obiceiul de a angaja armurieri de renume. Stră- 
moşii mei s-au mutat în Franţa şi au organizat în cele din urmă cå- 
teva bresle de meseriași. Membrii familiilor din bresle s-au căsătorit 
intre ei şi au format alianțe cu alte două familii. 

- De-aici cei trei vulturi de pe blazonul dumneavoastră? 

- Sunteţi foarte perspicace, Monsieur Austin. Da, dar cu timpul, 
celelalte familii au fost marginalizate, iar familia Fauchard a ajuns 
să domine industria. Au controlat diverse magazine de speciali- 
tate şi au trimis agenți prin toată Europa. Comenzile nu se mai 
opreau, de la Războiul de Treizeci de Ani ! la Napoleon. Războiul 
Franco-Prusac? a fost profitabil şi a pregătit terenul pentru Primul 
Război Mondial. 

- Şi aici se încheie cercul cu stră-unchiul dumneavoastră. 

Ea aprobă din cap. 

- Jules s-a posomorât pe măsură ce războiul devenea inevitabil. 
Pe-atunci, deveniserăm un cartel al armelor şi ne luaserăm numele 
de Spear Industries. A încercat să convingă familia noastră să renunţe 
la intrarea în cursa armelor, dar era prea târziu. Așa cum a spus 
Lenin la acea vreme, Europa era un butoi cu pulbere. 


' Război purtat între 1618 şi 1648 între Liga Catolică şi Uniunea Protestantă 
pentru hegemonia religioasă în Europa. Cardinalul Richelieu, cunoscut şi ca 
personaj al romanelor de aventuri istorice ale lui Alexandre Dumas-tatăl, este 
unul dintre personajele de marcă ale acestui război. 

- Război purtat între 1870 şi 1871 între Franţa şi Prusia, viitoarea Germanie. 
Victoria impunătoare a Germaniei este unul dintre factorii care au contribuit 
la unificarea ei în 1871. 

- Care avea nevoie doar de asasinarea arhiducelui Ferdinand! ca 
să-şi aprindă scânteia. 

- Arhiducele a fost un bădăran, spuse ea, fluturând din degetele 
lungi. Moartea lui a fost mai degrabă o scuză decât o scânteie. In- 
dustria internaţională a armelor avea acorduri şi patente care se în- 
trepătrundeau. Fiecare glonţ tras sau bombă detonată de fiecare parte 
reprezenta o sursă de profit pentru proprietari şi acționari. Familia 
Krupp a făcut bani din morţile germanilor, iar Spear Industries din 
cele ale soldaţilor francezi. Jules a prevăzut că situaţia avea să de- 
curgă astfel, şi probabil că faptul că, în cele din urmă, a fost răspun- 
zător l-a dezechilibrat. 

- O altă victimă a războiului? 

- Stră-unchiul meu a fost un idealist. Pasiunea lui i-a adus o 


moarte prematură și lipsită de sens. Partea tristă a acestei situaţii e 


faptul că moartea lui n-a avut un impact mai mare decât al unui biet 
soldat care-a murit asfixiat cu gaze în tranșee. Peste doar câteva de- 
cenii, liderii noştri ne-au târât într-un alt război mondial. Fabricile 
familiei Fauchard au fost făcute una cu pământul de bombe, mun- 
citorii noştri au fost uciși. Ne-am recuperat repede pierderile în 
Războiul Rece. Dar lumea s-a schimbat. 

- Ultima oară când am verificat-o eu, tot era un loc destul de 
periculos. 

- Da, armele sunt mai letale ca oricând, dar conflictele sunt mai 
concentrate în anumite regiuni și de durată mai redusă. Guvernele, 
ca şi al dumneavoastră, au înlocuit principalii traficanţi de arme. 
De când eu am moștenit conducerea Spear Industries, ne-am vân- 
dut fabricile şi suntem, practic, o companie care subcontractează 
bunuri şi servicii. Teama de naţiuni rebele şi teroriști face ca aface- 
rea noastră să rămână constantă. 


! Primul Război Mondial a fost declanșat de asasinarea arhiducelui Franz 
Ferdinand al Austriei şi a soţiei sale Sophia, de către Gavrilo Princip, un tânăr 
sârb bosniac, membru al unei organizaţii anarhiste. Asasinatul a avut loc la 
data de 28 iunie 1914 la Sarajevo. 

- O poveste extraordinară, spuse Austin. Vă mulțumesc c-ați fost 
atât de deschisă în a vă împărtăşi istoria familiei. 

- Să revenim în prezent, spuse ea. Domnule Austin, care sunt 
şansele să fie recuperat avionul pe care l-aţi găsit în lac? 

- Ar fi o misiune delicată, dar nu imposibilă pentru un recupe- 
rator cu experiență, spuse Austin. Vă pot recomanda câteva nume, 
dacă doriţi. 

- Vă mulţumesc foarte mult. Am dori să recuperăm orice pro- 
prietate care ne aparține de drept. Aveţi de gând să vă întoarceţi la 
Paris astăzi? 

- Asta intenţionăm. 

- Bien. Vă conduc afară. 

Madame Fauchard îi conduse pe un alt coridor ai cărui pereți 
erau acoperiţi cu sute de portrete. Se opri în fața unei picturi cu un 
om cu un palton lung de piele. 

- Acesta este strămoșul meu, fratele bunicului meu, Jules 
Fauchard, spuse Madame Fauchard. 

Omul din pictură avea un nas acvilin şi mustață şi stătea în fața 
unui avion asemănător cu cel pe care Austin îl văzuse la muzeul fran- 
cez. Purta același coif pe care Skye i-l predase prietenului ei, Darnay. 

Skye scoase un sunet uşor, de uimire, din gât. Abia se auzise, dar 
Madame Fauchard o fixă cu privirea şi o întrebă: 

- E vreo problemă, Mademoiselle? 

- Nu, spuse Skye, dregându-şi vocea. Admiram acel coif. E în 
colecţia dumneavoastră? 

- Nu, nu este. 

Austin încercă să schimbe direcţia conversaţiei. 

- Nu se aseamănă foarte mult cu dumneavoastră sau fiul 
dumneavoastră. 

Racine zâmbi. 

- Membrii familiei Fauchard aveau trăsături dure, după cum vedeți. 
Noi semănăm cu bunicul meu, care nu avea sânge de Fauchard. El s-a 
căsătorit cu cineva din familia Fauchard și i-a luat numele ca fiind al 

lui. A fost o căsătorie aranjată, menită să aducă laolaltă două familii 
într-o alianță de complezenţă. Familia Fauchard nu avea un moşte- 
nitor de parte bărbătească la acea vreme, aşa că au conceput unul. 

- Aveţi o familie fascinantă, spuse Skye. 

- Nu ştiţi nici jumătate din poveste. Ea o privi îngândurată pe 
Skye câteva momente, după care zâmbi. Tocmai mi-a venit o idee 
minunată. Ce-ar fi să rămânețţi la cină? Oricum am nişte invitaţi. 
Dăm un bal mascat, ca pe vremuri. O mică petrecere cu costume. 

- Avem un drum lung de făcut până la Paris. În plus, n-am adus 
costume, spuse Austin. 

- Puteţi rămâne aici, ca oaspeţi ai noștri. Avem de fiecare dată 
câteva costume în plus. O să găsim ceva care să vi se potrivească. 
Avem tot ce vă trebuie pentru a vă face comozi. Puteţi porni la drum 
dimineață devreme. Nu accept un refuz. 

- Sunteţi foarte amabilă, Madame Fauchard, spuse Skye. Nu am 
vrea să vă deranjăm. 

- Nu este absolut niciun deranj. Acum, vă rog să mă scuzaţi, dar 
trebuie să merg să discut cu fiul meu despre aranjamentele din seara 
aceasta. Vă rog să vă plimbaţi pe la primul nivel al castelului. Nive- 
lurile superioare au camere de locuit. 

Fără să mai spună ceva, Madame Fauchard porni în grabă de-a 
lungul coridorului, lăsându-i doar în compania strămoșilor fami- 
liei Fauchard. 

- Ce-a fost asta? întrebă Austin în timp ce Madame Fauchard 
dispărea după un colţ. Skye bătu din palme și şi le frecă. 

- Planul meu a mers. Am pălăvrăgit intenționat în sala armelor 
despre faptul că sunt expertă în arme, ca să-i atrag atenţia. Odată 
ce-am aruncat momeala, am prins-o. Uite, Kurt, tu ai spus că fami- 
lia Fauchard e cheia harababurii de sub ghețar şi a atacului de la 
magazinul lui Darnay. Nu puteam să plecăm pur şi simplu cu mâi- 
nile goale. Care-i problema? 

— Ai putea fi în pericol. Asta-i problema. Ai rămas cu gura căscată 
când ai văzut portretul bătrânului Jules. Ştie c-ai văzut coiful. 

- Nu făcea parte din plan. Am rămas surprinsă când l-am văzut 
pe Jules purtând coiful pe care l-am recuperat din ghețar. Uite, sunt 
dispusă să-mi asum riscul. În plus, o petrecere cu costume ar putea 
fi distractivă. N-ar încerca nimic de faţă cu invitaţii. Pare destul de 
amabilă şi nu e deloc zgripțuroaica pe care mi-o imaginam. 

Austin nu era convins. Madame Fauchard era o femeie fermecă- 
toare, dar lui tot i se părea suspectă. Văzuse cum se întunecase la față 
la vederea reacției lui Skye la coif. Madame Fauchard, nu Skye, arun- 
case momeala și îi prinsese. În cap îi răsunau alarme, dar zâmbi. Nu 
voia să o agite pe Skye. 

- Hai să aruncăm o privire în jur, spuse el. 

Le luă o oră să exploreze primul nivel. Se întindea pe câteva mii 
de metri pătraţi, dar o mare parte din ceea ce văzură erau coridoare. 
Fiecare uşă pe care o încercară era încuiată. În timp ce îşi croiau 
drum prin labirintul de pasaje, Austin încercă să memoreze planul 
clădirii. În cele din urmă, se întoarseră în vestibulul de la intrare. 
Austin deveni mai neliniștit. 

- Ciudat, spuse el. O clădire de mărimea asta are de obicei nevoie 
de un personal auxiliar numeros, dar noi n-am văzut pe absolut ni- 
meni în afară de familia Fauchard şi servitorul care ne-a adus apa. 

- E ciudat, spuse Skye. Încercă ușa de la intrare și zâmbi. Uite 
aici, domnule stresat. Putem pleca oricând vrem. 

leşiră pe terasă şi traversară curtea, îndreptându-se spre poartă. 
Podul basculant era tot coborât, dar hersa!, care fusese ridicată când 
intraseră ei, era coborâtă. Austin puse mâinile pe gratii şi aruncă o 
privire prin grilajul de fier. 

- N-o să plecăm de-aici prea curând, spuse el. 

Rolls-Royce-ul dispăruse de pe alee. 


! Poartă deschisă şi închisă prin acţionarea unui mecanism, prezentă de obicei 
în castelele medievale 

ALVIN SE RIDICASE ca un pescăruş deasupra unui vălătuc de 
nori, apoi intrase într-un picaj care se încheiase cu o ciocnire zgu- 
duitoare de metal cu metal. Impactul loviturii îi azvârlise pe cei trei 
oameni din interiorul vasului Alvin de pe scaune. Trout încercă să 
evite să se ciocnească de Gamay şi de mărunţica femeie-pilot, dar la 
înălțimea lui de doi metri și trei centimetri, nu era potrivit pentru 
acrobaţii, astfel încât se izbi de partiție. În capul lui se învârteau 
galaxii, iar când dispărură stelele, văzu fața lui Gamay aproape de a 
lui. Era îngrijorată. 

— Eşti bine? întrebă ea, pe un ton preocupat. 

Trout aprobă din cap. Apoi se trase înapoi în scaun și-și atinse 
cu grijă scalpul vânăt cu degetele. Pielea durea la atingere, dar nu-i 
dăduse sângele. 

- Ce s-a întâmplat? întrebă Sandy. 

- Nu ştiu, spuse Trout. O să mă uit. 

Trout încercă să ignore senzaţia de greață din stomac şi se târî 
spre un hublou. Pentru o clipă se întrebă dacă cucuiul din capul lui 
îl făcea cumva să aibă vedenii. Faţa încruntată a unui om îl fixa cu 
privirea. Omul îl văzu pe Trout. Ciocăni în hubloul acrilic cu ţeava 
unei arme şi ridică degetul mare. Mesajul era clar. Trebuia să des- 
chidă hubloul. 

Gamay avea faţa lipită de un alt hublou. 

- E unu urât de tot afară, şopti ea. Are-o armă. 

- Şi aici, spuse Trout. Vor să coborâm. 

Cineva începu să bată în cocă. 

- Comitetul nostru de primire începe să se impacienteze, spuse 
Gamay. 

- Văd şi eu, spuse Paul. Dacă nu reuşim să ne dăm seama cum 
să-l transformăm pe Alvin în submarin de atac, propun să facem ce 
vor ei să facem. 

Se întinse şi deschise hubloul. Aerul cald și umed pătrunse în in- 
terior, şi aceeaşi față pe care o văzuse prin hublou apăru în deschi- 
zătura rotundă. Omul făcu un gest către Trout şi dispăru din câmpul 
lui vizual. Trout scoase capul şi umerii prin hublou şi văzu că Alvin 
era înconjurat de şase bărbaţi înarmați. 

Mişcându-se încet, Trout urcă pe coca submersibilului. Sandy 
ieși la iveală, iar culoarea îi pieri din obraji când văzu comitetul de 
primire. Încremeni în loc până când Gamay îi dădu un ghiont, iar 
Paul o ajută să coboare pe puntea de metal. 

Alvin se oprise într-un compartiment puternic luminat, mare 
cât un garaj pentru trei maşini. În aer atârna greu mirosul mării. Apa 
picura de pe coca lui Alvin şi bolborosea prin ţevi pe punte. Zumze- 
tul înăbușit al motoarelor se auzea în depărtare. Trout presupuse 
că erau în cabina ermetică a unui submarin enorm. Într-un capăt al 
incăperii, pereţii se curbau şi se intersectau într-o cută orizontală ca 
şi interiorul unei guri mecanice uriașe. Submarinul trebuia să-l fi 
inghițit pe Alvin ca un biban de mare care mânca un crevete. 

Un paznic apăsă un comutator de pe un perete, şi o uşă se des- 
chise în partiţia de vizavi de gura mecanică. Acelaşi paznic le indică 
pe unde s-o ia cu țeava armei. Prizonierii trecură pragul unei camere 
mai mici care arăta ca o fabrică de roboţi. De nişte suporţi de pe un 
perete atârnau cel puţin douăsprezece costume „de cosmonauti“ ale 
căror braţe groase, reunite, se terminau cu cleşti de prins. Din explo- 
rările la care participase la NUMA, Paul ştia că acele costume erau 
submersibile în formă umană, folosite pentru scufundări de lungă 
durată la adâncimi extreme. 

Ușa se închise cu un sunet sâsâit, iar prizonierii porniră în pas de 
marş pe un coridor între trei paznici în faţă şi alți trei ocupând partea 
din spate. Costumele bleumarin pe care le purtau paznicii nu aveau 
niciun fel de însemne de identificare. Bărbaţii erau tipi solizi, cu as- 
pect dur, cu părul tuns scurt, și mergeau cu siguranţa tipică milita- 
rilor. Aveau între treizeci şi patruzeci de ani - prea în vârstă ca să fie 
recruți. Era imposibil să le ghiceşti naționalitatea, pentru că păstrau 
tăcerea, preferând să-şi comunice dorinţele cu gesturi cu armele. 
Trout presupuse că erau mercenari, probabil din cei folosiţi pentru 
misiuni speciale. 

Parada trecu printr-o rețea de coridoare. În cele din urmă, prizo- 
nierii fură conduși într-o cabină, iar ușa se închise cu un clic după ei. 
Camera mică avea două paturi, un scaun, un dulap gol şi o toaletă. 

- Asta trebuie să fie cabina de la clasa a treia, spuse Trout. Îl apucă 
amețeala şi se sprijini de partiție ca să se echilibreze. Văzând îngri- 
jorarea de pe fața lui Gamay, spuse: 

- Sunt în regulă. Dar trebuie să stau jos. 

- Ai nevoie de primul ajutor, spuse Gamay. 

În timp ce Paul se așeza pe marginea unui pat, Gamay intră la 
toaletă și lăsă apa rece să curgă pe un prosop. Trout îl puse pe tâm- 
plă, ca să-şi reducă umflătura. Sandy şi Gamay făcură cu rândul în- 
torcându-se la chiuvetă pentru a o umezi din nou prosopul cu apă 
rece. Cu mare grijă, Trout își aranjă papionul, care-i atârna pe jumă- 
tate de la gât, şi-şi netezi părul cu degetele. 

- E mai bine? întrebă Gamay. 

Reîmprospătat, Trout zâmbi larg și spuse: 

- Mereu mi-ai zis c-o să-mi fac capul mare. 

Sandy râse, în ciuda temerilor ei: 

- Cum puteți voi doi să fiți atât de calmi? întrebă ea, mirată. 

Atitudinea imperturbabilă a lui Paul avea mai puţin de-a face cu 
bravura de faţadă, şi mai mult cu pragmatismul şi încrederea în pro- 
priile abilități. Ca membru al Echipei de Operaţiuni Speciale a NUMA, 
Trout nu era străin de pericole. Aerul lui relaxat, de academician, 

ascundea o duritate înnăscută, transmisă de strămoşii lui aprigi din 
Noua Anglie. Stră-străbunicul său fusese salvamar! la Lifesaving 
Service?, unde mottoul era: „Trebuie să ieşi în larg, dar s-ar putea să 
nu te mai întorci“5. Tatăl şi bunicul său, ambii pescari, îl învăţaseră 
să se descurce pe mare și s-o respecte, iar Trout învățase să se ba- 
zeze pe propria ingeniozitate. 

Cu corpul ei suplu şi mişcările graţioase, cu părul ei bogat, roș- 
cat-închis, şi zâmbetul sclipitor, Gamay era uneori confundată cu 
un manechin sau o actriță. Puţini ar fi crezut că fusese o băiețoaică 
in copilăria petrecută în Wisconsin. Deşi când crescuse se transfor- 
mase într-o femeie care avea toate trăsăturile feminine considerate 
atrăgătoare, nu era o floare de seră. Rudi Gunn, directorul adjunct 
de la NUMA, îi recunoscuse inteligența când propusese să fie adusă 
in agenţie alături de soțul ei. Amiralul Sandecker acceptase imediat 
propunerea lui Gunn. De atunci, Gamay își arătase de multe ori in- 
teligenţa şi inventivitatea calmă în multe misiuni alături de Echipa 
de Misiuni Speciale. 

- Calmul nu are nimic de-a face cu asta, spuse Gamay. Suntem 
pur şi simplu pragmatici. Că ne place sau nu, am rămas aici pentru 
moment. Hai să ne folosim de deducție pentru a încerca să aflăm ce 
s-a întâmplat. 

- Oamenii de ştiinţă nu ar trebui să se grăbească să tragă conclu- 
zii până când nu le pot sprijini cu date, spuse Sandy. Nu avem încă 
toate datele. 

- Ai învăţat bine metoda ştiinţifică, spuse Trout. Cum spunea 
Ben Jonson, nimic nu ajută mintea omului să se concentreze mai 
bine decât perspectiva spânzurătorii?. Pentru că nu avem toate 


' În original surfman 
? Organizaţie americană de salvamari înființată în 1848 
* În original „You have to go out, but you dont have to come back“ 


* Nu este vorba, probabil, de Ben Jonson (1572-1637), contemporanul lui Shakes- 
peare, ci de Samuel Johnson (1709-1784), celebrul poet şi lexicograf englez. 

datele, putem să ne folosim de presupuneri științifice ca să ajungem 
unde ne dorim. În plus, nu avem ce altceva să facem. În primul rând, 
ştim sigur că am fost răpiți şi suntem ținuți prizonieri într-un sub- 
marin mare cu aspect ciudat. 

- Să fie ăsta vehiculul care-a lăsat toate urmele alea prin Orașul 
Pierdut? întrebă Sandy. 

- Nu avem informaţii care să vină în sprijinul acestei idei. Dar 
n-ar fi imposibil de proiectat un submersibil care să se târască pe 
fundul mării. NUMA avea așa ceva cu nişte ani în urmă. 

- Bun, şi-atunci ce caută aici? Cine-s oamenii ăştia? Şi ce vor de 
la noi? 

- Am presimţirea că vom primi în curând răspunsul la aceste 
întrebări. 

- Acum ai vorbit mai degrabă ca un guru decât ca un om de 
ştiinţă, spuse Sandy. 

Gamay duse degetul la buze şi arătă spre uşă. Mânerul se răsucea. 
Apoi uşa se deschise. Un bărbat intră în cabină. Era atât de înalt, încât 
fu nevoit să aplece capul ca să nu se lovească de prag. Nou-venitul 
era îmbrăcat într-o salopetă, ca și ceilalți, doar că aceasta avea cu- 
loarea lămâii verzi. Închise în liniște uşa după el și aruncă o privire 
prizonierilor. 

- Vă rog să vă liniștiți. Sunt unul dintre băieţii buni. 

— Staţi să ghicesc, spuse Trout. Numele dumneavoastră este că- 
pitanul Nemo, iar acesta este vasul Nautilus! 

Omul clipi surprins. Se aştepta să-i găsească pe prizonieri tre- 
murând de frică. 

- Nu, mă numesc Angus MacLean, spuse el, cu un uşor accent 
scoțian. Doctor MacLean. Sunt chimist. Dar aveți dreptate în legă- 
tură cu acest submarin. E la fel de minunat ca și vasul lui Nemo, din 
absolut toate punctele de vedere. 


! Aluzie la celebrul roman al lui Jules Verne 20 000 de leghe sub mări 

— Şi suntem cu toţii personajele unui roman de Jules Verne? în- 
trebă Gamay. 

MacLean răspunse cu un oftat din greu. 

- Mi-aş dori să fie atât de uşor. Nu vreau să vă alarmez inutil, 
spuse el, cu o seriozitate discretă, dar viețile dumneavoastră ar 
putea depinde de discuţia noastră din următoarele câteva minute. 
Vă rog să-mi spuneţi numele și profesiile dumneavoastră. Vă im- 
plor să fiți sinceri. Pe vasul ăsta nu există bric. 

Soții Trout înțeleseră mesajul transmis indirect. Fără bric în- 
semna fără prizonieri. Trout îl privi pe MacLean în ochii blânzi şi 
albaştri şi se hotări să aibă încredere în el. 

- Numele meu este Paul Trout. Ea este soția mea, Gamay. Amân- 
doi lucrăm la NUMA. Ea este Sandy Jackson, pilotul vasului Alvin. 

- Ce pregătire ştiinţifică aveţi? 

— Sunt geolog oceanic. Gamay şi Sandy sunt amândouă biologi 
marini. 

Mina serioasă a lui Gamay dispăru în spatele unui zâmbet de 
uşurare. 

- Poate mi-aţi putea răspunde la o întrebare, spuse Trout. De ce 
ne-aţi răpit și aţi deturnat vasul Alvin. 

MacLean răspunse cu un râs amarnic. 

- N-am avut nimic de-a face cu asta. Şi eu sunt prizonier pe 
acest vas, ca şi dumneavoastră. 

- Nu înţeleg, spuse Sandy. 

- Nu vă pot explica acum. Tot ce vă pot spune este că avem mare 
noroc că se pot folosi de pregătirea noastră profesională. Ca şi în 
cazul meu, vă vor ţine în viaţă atâta vreme cât au nevoie de voi. 

- Cine ne va ţine în viaţă? întrebă Trout. 

MacLean își trecu degetele lungi, pământii, prin părul care înce- 
pea să încărunţțească. 

- Ar fi periculos pentru dumneavoastră să ştiţi. 

- Oricine aţi fi, spuse Gamay, vă rugăm să le spuneţi celor care 
ne-au răpit și ne-au luat submersibilul că nava noastră de sprijin va 
trimite oameni să ne caute din secunda în care ni se observă lipsa. 

- Mi s-a spus că asta nu va fi o problemă pentru ei. Nu am mo- 
tive să nu îi cred. 

- Ce-au vrut să spună? întrebă Trout. 

- Nu ştiu. Dar ştiu că oamenii ăștia n-au scrupule când vine 
vorba de urmărirea obiectivelor lor. 

- Care sunt obiectivele lor? întrebă Gamay. 

Ochii lui albaştri părură a se adânci. 

- Există unele întrebări pe care nu e înțelept să le puneţi sau la 
care nu e înțelept să vă răspund. Se ridică de pe scaun şi spuse: 

— Trebuie să comunic rezultatele interogatoriului meu. Arătă spre 
aplică şi duse degetul la buze, avertizând astfel că exista un micro- 
fon ascuns. 

- O să mă întorc imediat cu ceva de mâncare şi de băut. Vă su- 
gerez să vă odihniţi. 

- Ai încredere în el? îl întrebă Sandy pe Trout după ce MacLean 
îi lăsă din nou singuri. 

- Povestea lui mi se pare suficient de nebunească pentru a fi 
adevărată, spuse Gamay. 

— Aveţi vreo sugestie în legătură cu ce ar trebui să facem? spuse 
Sandy, uitându-se de la o faţă la alta. 

Trout se lăsă pe spate într-un pat și încercă să se întindă, deși 
picioarele lungi îi atârnau de pe marginea saltelei. Arătă spre aplică 
ŞI spuse: 

- Dacă nu vrea nimeni patul ăsta, eu o să încerc să fac ce-a pro- 
pus MacLean şi să mă odihnesc puţin. 

MacLean reveni vreo jumătate de oră mai târziu, cu sendvişuri 
cu brânză, un termos de cafea caldă şi nişte ceşti. Mai presus de 
asta, zâmbea. 

- Felicitări, spuse el, împărțind tuturor sendvișurile. Acum sun- 
teți oficial angajaţi în proiectul nostru. 

Gamay își desfăcu sendvișul și luă o gură din el. 

- Ce este, mai exact, proiectul ăsta? 

- Nu vă pot spune totul. E suficient să vă spun că faceţi parte 
dintr-o echipă de cercetare. Fiecare dintre voi va lucra pe baza unor 
informaţii strict necesare. Mi s-a permis să vă fac un tur al navei pen- 
tru a vă acomoda cu sarcina pe care o veţi avea de îndeplinit. O să 
vă explic pe drum. Ne așteaptă dădaca noastră. 

Ciocăni la uşă, care fu deschisă de un paznic cu faţa sumbră; 
acesta se dădu la o parte ca să-i lase pe MacLean şi pe ceilalți să iasă. 
Cu paznicul urmându-l, MacLean îi conduse printr-un labirint de 
coridoare până când ajunseră într-o încăpere mare ai cărei pereți 
erau plini de monitoare tv şi de panouri luminoase de instrumente 
electronice. Paznicul ocupă o poziţie de unde-i putea observa înde- 
aproape, dar nu interveni în vreun alt mod. 

- Aceasta este sala de control, spuse MacLean. 

Trout aruncă o privire în faţă. 

- Unde e echipajul? 

- Acest vas este aproape în întregime automat. Are doar un echi- 
paj mic, un contingent de paznici și scafandri, desigur. 

- Am văzut costumele din apropierea cabinei ermetice. 

- Sunteţi foarte perspicace, spuse MacLean cu un gest aproba- 
tor din cap. Dacă vă uitaţi pe acel monitor, o să-i vedeţi pe scafandri 
in acţiune. 

Un monitor de pe un perete arăta o imagine cu un pilastru ca- 
racteristic Oraşului Pierdut. În timp ce se uitau la el, observară o 
mişcare în partea inferioară a ecranului. Un scafandru îmbrăcat 
intr-un costum butucănos de protecţie se ridica într-o parte a pilas- 
trului, cu ajutorul propulsoarelor încorporate în costum. Era urmat 
de alți trei scafandri, echipați similar şi toţi trei ţineau în cleștii meca- 
nici care le serveau drept mâini niște furtunuri groase din cauciuc. 

Fără să scoată vreun sunet, siluetele groteşti plutiră în sus până 
când ajunseră aproape de vârful monitorului. Ca și albinele care adu- 
nau nectar, se opriră sub rocile magmatice de forma unor ciuperci. 

- Ce fac? întrebă Trout. 

- Ştiu eu, răspunse Sandy. Colectează bioorganisme din coloniile 
de microbi care trăiesc în jurul izvoarelor hidrotermale. 

- Corect. Înlătură colonii întregi, spuse MacLean. Materia vie şi 
lichidul în care aceasta crește sunt transportate prin furtunuri spre 
rezervoarele de conservare. 

- Vreţi să spuneți că aici este vorba despre o expediţie științifică? 
întrebă Gamay. 

- Nu tocmai. Uitaţi-vă în continuare. 

Doi scafandri se separaseră de ceilalți şi se îndreptau spre vârful 
unui alt pilastru; perechea care rămăsese începuse să dărâme pilas- 
trul în sine, cu ajutorul unor ferăstraie manuale. 

- Distrug pilașştrii, spuse Sandy. Asta e infracțiune! 

MacLean aruncă o privire spre paznic să vadă dacă băgase de 
seamă izbucnirea lui Sandy. Se sprijinea de perete cu o expresie plic- 
tisită, detașată, pe figură. MacLean încercă să-i atragă atenţia pazni- 
cului şi arătă spre o uşă de la ieşirea din camera de control. Paznicul . 
căscă şi aprobă din cap. MacLean îi conduse pe ceilalți pe uşă, care 
ducea într-o încăpere plină cu vase din plastic mari şi rotunde. 

- Putem discuta aici, spuse MacLean. Acestea sunt vase de depo- 
zitare pentru materialul biologic. 

- Capacitatea lor trebuie să fie enormă, observă Gamay. 

— Este foarte dificil să menţii organismele vii în viaţă departe de 
mediul lor natural. De-asta dărâmă câţiva dintre pilaştri. Doar un 
procent mic din recoltă va fi util până când ne întoarcem pe uscat. 

- Aţi spus pe uscat? întrebă Trout. 

- Da, specimenele colectate sunt în cele din urmă procesate 
într-o clădire situată pe insulă. Facem periodic drumuri până acolo 
ca să descărcăm rezervoarele. Nu ştiu cu exactitate unde se află. 

MacLean îl văzu pe paznic uitându-se la ei. 

- Îmi cer scuze. Dădaca noastră pare să se fi trezit din letargie. 
Va trebui să ne continuăm discuţia mai târziu. 

- Spuneţi-ne repede despre insulă. S-ar putea să fie singura noas- 
tră şansă de scăpare. 

- Scăpare? Nu avem speranţe să scăpăm de aici. 

- Mereu există o speranță. Cum e această insulă? 

MacLean îl văzu pe paznic apropiindu-se de ei şi cobori vocea, 
făcându-şi cuvintele să sune şi mai ameninţător. 

- E mai cumplit decât orice şi-ar fi putut închipui vreodată Dante. 

ÎN TIMP CE privirea lui Austin trecea peste zidurile abrupte 
şi peste parapetele rezistenți care înconjurau castelul familiei 
Fauchard, simţi un respect enorm faţă de artizanii care aşezaseră 
blocurile uriașe la locul lor. Admiraţia îi era temperată de faptul că 
ştia că maşina eficientă de ucis pe care o construiseră acei meseriași 
morţi de mulți ani de zile pentru a ţine atacatorii din exterior la 
distanță funcţiona la fel de bine şi când venea vorba de a-i împie- 
dica pe cei din interior să iasă. 

- Ei, bine, întrebă Skye, ce părere ai? 

- Dacă Alcatrazul! ar fi fost construit pe uscat, aşa ar fi arătat. 

— Şi ce facem? 

O luă de braț. 

- Ne vedem în continuare de plimbarea noastră. 

După ce găsiseră hersa închisă şi maşina dispărută, Austin şi Skye 
se plimbaseră cu pas vioi prin curte, ca nişte turişti aflați în vacanţă. 
Din când în când, se opreau să mai stea de vorbă înainte să o ia din 
nou din loc. Atitudinea lor relaxată de faţadă era menită să înșele 
aparențele. Austin spera ca oricine i-ar fi urmărit să creadă că erau 
cu totul liniștiți. 


! Insula Alcatraz, de pe coasta de vest a Statelor Unite ale Americii, a fost locaţia 
celei mai temute închisori de maximă securitate din toate timpurile, devenită 
oficial închisoare federală în 1934 şi transformată în muzeu în 1963. 


pna 

În timp ce mergeau, ochii albaştri ca de coral ai lui Austin scanau 
toată clădirea în căutare de puncte slabe. Creierul lui înregistra fie- 
care detaliu infim. Când ocoliră curtea şi ajunseră înapoi în punctul 
din care porniseră, ar fi fost în stare să deseneze o diagramă deta- 
liată a complexului castelului din memorie. 

Skye se opri şi zdrăngăni o poartă din fier forjat care bloca nişte 
trepte înguste spre parapete. Era încuiată. 

- O să avem nevoie de aripi ca să putem trece peste zidurile as- 
tea, spuse ea. 

- Aripile mele sunt la curățătorie, răspunse Austin. Va trebui să ne 
gândim la o altă variantă. Hai să intrăm înapoi şi să mai scotocim. 

Emil Fauchard îi întâmpină pe terasă. Îşi afişă zâmbetul cu toți 
dinţii şi spuse: 

- Aţi făcut un tur plăcut al castelului? 

- În ziua de azi, nu se mai construiesc asemenea castele, spuse 
Austin. Apropo, am observat că ne-a dispărut maşina. 

— A, da, am dat-o la o parte pentru a face loc oaspeţilor noştri care 
urmează să sosească. Erau cheile în contact. O să dăm ocolul cu ea 
când sunteţi gata de plecare. Sperăm să nu vă deranjeze. 

- Absolut deloc, spuse Austin, cu un zâmbet larg, dar forţat. Mă 
scutește de efortul de-a o face eu însumi. 

- Excelent. Haideţi să intrăm, atunci. Invitaţii vor sosi în curând. 

Emil îi conduse din nou în castel și în sus pe treptele largi din 
verandă, spre al doilea nivel, şi-i invită în camere de oaspeți alătu- 
rate. Camera lui Austin era de fapt un apartament cu dormitor, baie 
și cameră de zi, decorată în stil baroc, cu foarte mult pluș roșu și 
aur, ca un bordel din epoca victoriană. 

Costumul lui era întins pe patul cu baldachin. Îi venea bine, cu 
excepţia faptului că-l strângea la umerii largi. După ce se uită într-o 
oglindă în mărime naturală, bătu la ușa care făcea legătura între apar- 
tamentul lui şi al lui Skye. Uşa se deschise pe jumătate și Skye scoase 
capul pe ea. Izbucni în râs când îl văzu pe Austin purtând costumul 
cu pătrăţele albe și negre şi tichia cu clopoței ale unui bufon de curte. 

- Madame Fauchard are simţul umorului mult mai dezvoltat de- 
cât m-aș fi așteptat din partea ei, spuse ea. 

- Profesorii mei spuneau mereu că sunt măscăriciul clasei. Hai 
să vedem cum arăţi. 

Skye intră în camera lui Austin și se răsuci încet pe călcâie, ca un 
manechin pe un podium de modă. Era îmbrăcată într-un costum 
mulat care-i arăta fiecare formă a corpului. Picioarele şi mâinile îi 
erau băgate în papuci şi mănuși cu blană. O cordeluţă cu o pereche 
de urechi mari și ascuţite atașată de ea îi împodobea capul. 

— Ce părere ai? întrebă ea, făcând încă o piruetă. 

Austin o privi pe Skye cu o apreciere masculină nedisimulată 
vecină cu pofta trupească. 

- Cred că eşti ceea ce bunicul meu obişnuia să numească o pisi- 
cuţă bună rău. 

Se auzi un ciocănit ușor în ușă. Era servitorul cu capul în formă 
de glonţ, Marcel. O privi pe Skye cu jind, ca un leu care pusese ochii 
pe o antilopă gustoasă, apoi ochii lui mici se concentrară pe costu- 
mul lui Austin și gura i se strâmbă într-un zâmbet de dispreţ 
inconfundabil. 

- Sosesc invitaţii, spuse Marcel, cu o voce care suna ca pietrişul 
care aluneca de pe o lopată. Madame Fauchard ar dori să mă urmaţi 
în sala armelor pentru cocktailuri şi cină. 

Intonaţia lui de gangster era într-un contrast ciudat cu aerul for- 
mal de valet. 

Austin şi însoţitoarea lui felină își puseră măştile de catifea nea- 
gră şi-l urmară pe servitorul corpolent spre primul nivel prin labi- 
rintul de coridoare. Auziră voci și râsete cu mult înainte să intre în 
sala armelor. Vreo douăzeci şi patru de bărbaţi şi femei îmbrăcate în 
costume fantastice roiau în jurul unui bar instalat în faţa unor buz- 
dugane. Servitori care arătau ca nişte clone ale lui Marcel îşi croiau 
drum prin mulțime, cărând tăvi cu caviar şi șampanie. Un cvartet 
de corzi îmbrăcat în rozătoare cânta muzică de fundal. 

Austin înhăţă două pahare de şampanie de pe tava unui servitor 
care trecea şi-i dădu unul lui Skye. Apoi găsiră un loc sub lăncile cava- 
lerilor călare expuşi, unde-şi puteau sorbi şampania şi observa mulți- 
mea. Erau la fel de mulţi invitaţi de sex masculin ca și de sex feminin, 
deşi era greu să-ţi dai seama din cauza varietăţii costumelor. 

Austin încerca să-şi dea seama de tema petrecerii, când se apro- 
pie o pasăre corpolentă, fluturând ca o corabie pe o mare agitată. 
Pasărea se legăna pe picioarele sale galbene și mergea aplecată în 
față, ciocul său negru şi lucios fiind periculos de aproape de ochiul 
lui Austin, şi recită bețivănește cu un accent britanic împleticit: 

- Stând, cândva, la miez de noapte...! dar-ar dracii, cum mai era? 

„Nu e nimic mai greu de înțeles decât un englezoi din pătura de 
sus care s-a pilit“ gândi Austin, apoi reluă restul versului: 

— „.„„istovit, furat de șoapte.... 

Pasăroiul bătu din aripi şi luă un pahar de şampanie de la un 
servitor care trecea cu tava. Ciocul lung îl încurca la băut, așa că și-l 
impinse pe frunte. Faţa roșie şi fălcoasă ascunsă în spatele ciocului 
ii aduse aminte lui Austin de caricaturile pe care le văzuse cu perso- 
najul-simbol al Marii Britanii, John Bull?. 

- Întotdeauna e o plăcere să dai de un domn cutivat! spuse 
pasărea. 

Austin o prezentă pe Skye, apoi pe sine. Pasărea întinse o mână 
inaripată. 

- Mă numesc „Nevermore“? pentru festivitățile din această seară, 
dar sunt cunoscut sub numele de Cavendish când nu alerg pe-aici în 
rolul păsării posomorâte a lui Poe. Lord Cavendish... ceea ce vă arată 
starea jalnică a imperiului nostru cândva mândru când un amărât 


' Începutul poeziei Corbul, a scriitorului american Edgar Allan Poe (1809-1849). 
Traducere de Mihu Dragomir, 1963. 

” Personificare a Marii Britanii, creată în secolul al XVIII-lea de către John 
Arbuthnot (1667-1735), doctor şi satirist englez 


* Numele corbului din poezia lui Poe 

bătrân ca mine e numit cavaler. Mă scuzați, văd că paharul meu e gol. 
Nevermore, bătrâne prieten. 

Râgâi puternic şi plecă împleticit după un alt pahar de şampanie. 

„Edgar Allan Poe“. Desigur Cavendish era un Corb destul de beat. 
Skye o întruchipa pe Pisica neagră!. Austin era bufonul din Balerca 
de Amontillado?. 

Austin îi studie pe ceilalţi invitaţi. O femeie purta un giulgiu alb 
murdar şi pătat de sânge. Prăbușirea casei Usher”. Altă femeie purta 
o rochie plină de clopoței în miniatură. Clopotele. O maimuţă stă- 
tea sprijinită de bar, sorbind un martini. Crimele din Rue Morgue”. | 
Maimuţa vorbea cu un cărăbuş supradimensionat cu un cap de mort. 
pe carapace. Cărăbușul de aur“. Madame Fauchard nu avea numai ` 
simţul umorului, credea Austin, ci și o înclinaţie spre grotesc. 

Muzica se opri, iar camera fu cufundată în linişte. O siluetă stă- 
tea în prag, pregătindu-se să intre în sala armelor. Cavendish, care. 
revenise cu băutura în mână, murmură: „Sfinte Dumnezeule!“ Se 
amestecă din nou cu ceilalţi invitaţi, ca şi cum ar fi dorit să caute | 
protecţie din partea mulțimii. | 
! Povestire publicată de Edgar Allan Poe în 1843 despre un om cu tulburări ` 
psihice care-şi ucide pisica neagră la beţie 
2 Povestire publicată de Edgar Allan Poe în 1846, despre un nobil care plănuieşte 
să-și omoare prietenul pentru că acesta l-ar fi insultat 
3 Povestire publicată de Edgar Allan Poe în 1839, despre o casă bântuită de sora 
lui Roderick Usher, proprietarul ei. Aparent, aceasta fusese îngropată de vie. ` 
1 Poezie publicată de Edgar Allan Poe în 1849, puternic onomatopeică şi cu- 
noscută pentru repetarea cuvântului „clopote“ 

° Povestire publicată de Edgar Allan Poe în 1841, considerată o precursoare a 
genului poliţist în literatură. În această povestire, un urangutan este suspect 
de crimă. 

6 Povestire publicată de Edgar Allan Poe în 1843, care urmăreşte aventurile 
stranii ale unui bărbat mușcat de un cărăbușş cu carapacea aurie, pe care se vede 
o formă asemănătoare unui craniu 

Toate privirile erau aţintite asupra femeii înalte care arăta de parcă 
tocmai ar fi ieșit din mormânt. Avea pete de sânge pe giulgiul lung și 
pe fața suptă şi palidă ca de cadavru. Buzele-i erau ofilite, iar ochii-i 
erau adânc intraţi în orbitele scheletice. Oamenii rămaseră cu gurile 
căscate în timp ce intra în cameră. Se opri din nou şi privi fix în ochii 
fiecărui invitat. Apoi traversă camera ca şi cum ar fi plutit pe o pernă 
de aer. Se opri în fața unui ceas masiv din abanos și bătu din palme. 

- Bine aţi venit la Masca Morţii Roşii!, spuse ea, cu vocea clară a 
lui Racine Fauchard. Vă rog să vă continuaţi petrecerea, dragi prie- 
teni. Ţineţi minte -— şi vocea îi căpătă un tremur melodramatic — 
viața trece repede când Moartea Roşie bântuie ţinutul. 

Buzele-i ridate se deschiseră într-un rânjet hidos. Râsete forțate 
răsunară în mulțime, iar cvartetul continuă să cânte. Servitorii care 
incremeniseră în timp ce păşeau își văzură mai departe de turele 
lor. Austin se aştepta ca Madame Fauchard să-şi întâmpine oaspeţii, 
dar spre surprinderea lui, arătarea se îndreptă spre el şi-şi scoase 
cumplita mască, dezvăluindu-și trăsăturile parcă gravate. 

- Arătaţi destul de chipeș cu tichia cu clopoței şi pantalonii mulati, 
domnule Austin, spuse ea, cu o notă seducătoare în tonul vocii. 

- Mulţumesc, Madame Fauchard. Iar eu n-am întâlnit o ciumă 
mai fermecătoare. 

Madame Fauchard înclină cochet capul într-o parte. 

- Sunteţi dibaci la vorbă, ca un curtean. Se întoarse spre Skye. 
lar dumneavoastră sunteți o pisică neagră minunată, domnişoară 
Labelle. 

- Merci, Madame Fauchard, spuse Skye, cu un zâmbet uşor. Voi 
incerca să nu mănânc cvartetul de corzi, oricât aș fi de înnebunită 
după şoareci. 

! Aluzie la povestirea cu acelaşi titlu, publicată de Edgar Allan Poe în 1842, des- 


pre un prinţ pe nume Prospero, care organizează un bal mascat bântuit de o 
figură lugubră, Masca Morţii Roşii, personificare a ciumei 

Madame Fauchard o studie pe Skye cu invidia pe care o frumu- 
seţe trecută o rezerva unei femei mai tinere. 

- De fapt, sunt şobolani. Mi-ar fi plăcut să vă pot oferi mai multe 
variante de costume. Dar nu vă deranjează s-o faceţi pe nebunul, 
nu-i aşa, domnule Austin? 

- Absolut deloc. Bufonii de la curte erau cândva sfătuitori ai re- 
gilor. E mai bine să faci pe nebunul decât să fii nebun. 

Madame Fauchard râse vesel şi aruncă o privire spre ușă. 

- Bien. Văd c-a sosit prinţul Prospero. 

O siluetă mascată îmbrăcată cu pantaloni mulaţi şi o tunică de 
catifea albastră, cu franjuri aurii și o mască asortată se îndrepta spre 
ei. Îşi scoase pălăria de catifea cu o reverență în faţa lui Madame 
Fauchard. 

- Minunată intrare, mamă. Cred că oaspeţii noştri au fost de-a 
dreptul terifiaţi. 

- Aşa cum ar și trebui să fie. Îi voi saluta şi pe ceilalți după ce dis- 
cut cu domnul Austin. 

Emil se înclină din nou, de data aceasta în faţa lui Skye, şi plecă. 

- Aveţi prieteni interesanţi, spuse Austin, scanând mulțimea cu 
privirea. Oamenii ăştia sunt vecinii dumneavoastră? 

- Din contră. Sunt ceea ce a mai rămas din marile familii de tra- 
ficanţi de arme din lume. Bogăţii colosale sunt reprezentate în această 
cameră, toate construite pe o temelie a morții şi distrugerii. Stră- 
moşii lor au conceput vârfurile de suliță şi săgeată care au ucis zeci 
de mii, au construit tunurile care au devastat Europa în ultimul se- 
col şi au lansat bombele care-au făcut una cu pământul orașe în- 
tregi. Ar trebui să vă simţiţi onorat să vă aflați în compania unor 
asemenea oameni iluştri. 

- Sper că nu vă veţi simți insultată dacă vă spun că nu sunt 
impresionat. 

Madame Fauchard răspunse cu un râs ascuţit. 

— Nu vă învinovăţesc. Neghiobii ăştia săltăreţi, care vorbesc nu- 
mai baliverne, sunt gunoaiele degenerate ale Europei, care trăiesc 

din bogăţiile câştigate prin sudoarea înaintaşilor lor. Companiile şi 
cartelurile lor, odinioară glorioase, nu sunt astăzi decât corporaţii 
fără identitate schimbate la Bursa din New York. 

- Cum rămâne cu lordul Cavendish? 

- Ăsta e și mai jalnic decât ceilalţi, pentru că n-a mai rămas de el 
decât numele şi nicio bogăţie. Familia lui deținea cândva secretul 
oțelului forjat, până când i l-a furat familia Fauchard. 

- Dar familia Fauchard? E imună la decadenţă? 

- Nimeni nu este imun, nici măcar familia mea. De aceea voi 
controla Spear Industries atât timp cât voi trăi. 

- Nimeni nu trăieşte veşnic, spuse Skye. 

- Ce-aţi spus? 

Madame Fauchard întoarse brusc capul şi o țintui pe Skye cu 
nişte ochi care ardeau ca şi cărbunii încinși. 

Skye făcuse o observație banală şi nu era pregătită pentru inten- 
sitatea reacției lui Madame Fauchard. 

- Voiam să spun că toți suntem muritori. 

Flacăra din ochii lui Racine licări şi se stinse. 

- E adevărat, dar unii sunt mai muritori decât alții. Familia 
Fauchard va prospera zeci şi sute de ani de-acum înainte. Ascultaţi 
ce vă spun. Acum, mă scuzaţi, dar trebuie să mă ocup de invitaţii 
mei. Cina va fi servită în curând. 

Îşi puse din nou masca hidoasă și se îndepărtă cu pas diafan, 
alăturându-i-se fiului său. 

Skye păru tulburată. 

— Ce-a fost aia? 

- Madame Fauchard e sensibilă în privinţa îmbătrânirii. N-o 
invinovăţesc. Trebuie să fi fost o adevărată frumuseţe la vremea ei. 
Mie mi-ar fi atras atenţia. 

- Dacă-ţi place să faci dragoste cu un cadavru, spuse Skye, clăti- 
nând din cap. 

Austin zâmbi larg. 

— Se pare că pisicuţa are gheare. 

- Foarte ascuţite, şi tare mi-ar plăcea să le folosesc pe prietena ta. 
N-am înţeles de ce te-ai îngrijorat aşa. Mă plictisesc de moarte. 

Austin urmărise sosirea mai multor servitori. 

Vreo doisprezece bărbaţi cu aspect dur se strecuraseră în tăcere 
şi ocupaseră poziţii lângă fiecare uşă care ducea înăuntrul sau î 
afara camerei celei mari. 

- Stai pe loc, spuse Austin. Am un presentiment că adevărat 
petrecere abia acum începe. 

CAVENDISH ERA EXTRAORDINAR de beat. Englezul își ri- 
dicase ciocul de corb pe vârful capului pentru a permite gurii ca un 
boboc de trandafir să aibă acces la pocalul de vin fără vreo piedică. 
Dăduse peste cap vin pe toată durata cinei cu specific medieval, 
clătindu-şi gâtlejul în urma preparatelor exotice din vânat - orice, 
de la ciocârlie la mistreţ —, precum un tomberon uman. Austin ciu- 
pulea civilizat din mâncare, lua ocazional câte-o gură de vin şi o 
indemna pe Skye să facă la fel. Trebuia să fie limpezi la cap dacă 
instinctele lui Austin se dovedeau corecte. 

Imediat ce fură scoase farfuriile pentru desert, Cavendish se ri- 
dică în picioare și ciocăni cu o lingură în paharul său cu apă. Toate 
privirile se îndreptară în direcţia lui. Ridică pocalul. 

— Aş vrea să propun un toast pentru gazdele noastre. 

- Ascultaţi, ascultați, răspunseră ceilalți oaspeţi, aprobându-l cu 
limbi împleticite, şi ridicând și ei paharele. 

Încurajat de reacţia lor, Cavendish zâmbi. 

- După cum știu mulți dintre dumneavoastră, legătura dintre 
familiile Fauchard şi Cavendish e veche de câteva secole. Ştim cu 
toţii cum familia Fauchard a... ăăă... împrumutat procesul familiei 
Cavendish de forjare a oțelului în masă, asigurându-și astfel ascen- 
siunea în vreme ce strămoșii mei au apus odată cu soarele. 

- Mâna destinului în război! spuse maimuța din Crimele din 
Rue Morgue. 

- Beau pentru asta. Cavendish trase un gât din pocal. Din nefe- 
ricire, sau din fericire, având în vedere tendința membrilor familiei 1 
Fauchard de a se implica în accidente mortale, nu ne-am căsătorit 
niciodată cu cineva din familia lor. | 

- Mâna destinului în iubire! spuse femeia cu rochia cu clopoței. | 

Oaspeţii din jurul mesei îşi urlară beţivăneşte aprobarea. Cavendish 
aşteptă să se potolească râsetele, apoi spuse: 

- Mă îndoiesc că în această casă s-a rostit vreodată cuvântul „iu- 
bire“. Dar oricine poate iubi. Câte familii se pot lăuda c-au început | 
cu mâna lor Marele Război? 

O tăcere apăsătoare se lăsă la masă. Invitaţii îi aruncară priviri 
fugare lui Madame Fauchard, care stătuse în capul mesei cu fiul său ` 
în dreapta. Îşi păstra zâmbetul de ceară pe care-l afișase pe toată du- 
rata discursului, dar ochii-i ardeau cu aceeași flacără pe care-o văzuse 
Austin atunci când Skye menţionase că și ea era o fiinţă muritoare. 

- Monsieur Cavendish ne flatează, dar exagerează influenţa fami- ` 
liei Fauchard, spuse ea pe un ton rece. Sunt multe cauze ale Marelui 
Război. Lăcomia, prostia şi aroganţa, ca să dau câteva exemple. Fie- 


care familie din această încăpere s-a alăturat haitei patriotarde care 
ne-a împins în războiul ce ne-a adus tuturor o avere. 

Cavendish nu se lăsă descurajat. 

- Asumă-ţi meritul, draga mea Racine. E adevărat că noi, trafi- 
canții de arme, deţineam ziarele şi i-am mituit pe politicienii care 
urlau că vor război, dar familia Fauchard, cu nemărginita sa înţelep- 
ciune, a plătit pentru asasinarea arhiducelui Ferdinand, aruncând 
astfel lumea într-o confruntare sângeroasă. Cu toții am auzit zvo- 
nurile potrivit cărora Jules a şters-o din haită, asigurându-și astfel 
plecarea prematură din această lume. 

- Monsieur Cavendish, spuse Madame Fauchard, vocea deve- 
nindu-i un mârâit ameninţător. Dar englezul era în formă. 

- Dar ce nu știe multă lume, spuse el, e că familia Fauchard a 
susținut financiar şi un anume caporal austriac în ascensiunea sa 

politică! şi a încurajat membri ai Armatei Imperiale Japoneze să atace 
Statele Unite ale Americii. Făcu o pauză ca să ia o gură de băutură. 
S-a dovedit a fi mai mult decât v-aţi dorit şi lucrurile v-au scăpat 
puțin de sub control, praful s-a ales de fabricile voastre de sclavi în 
urma bombardamentelor. Dar, aşa cum spunea cineva ceva mai de- 
vreme, „mâna destinului în război“. 

Camera fu cuprinsă de o tensiune aproape insuportabilă. 

Madame Fauchard își scosese masca de ciumă, iar ura întipărită 
pe chipul său era şi mai cumplită decât Moartea Roşie. Austin nu avea 
niciun dubiu că dacă Madame Fauchard ar fi avut abilități telekine- 
tice, armele ar fi sărit de pe pereți şi l-ar fi tăiat în bucăţi pe Cavendish. 

Unul dintre invitați rupse tăcerea apăsătoare. 

- Cavendish. Ai spus destule. Stai jos. 

Pentru prima oară, Cavendish fu conştient de privirea înfioră- 
toare a lui Madame Fauchard. Creierul englezului îi ajunse din urmă 
pura, iar acesta îşi dădu seama că mersese prea departe. Rânjetul 
prostesc îi dispăru și se ofili ca o floare la căldura unei lămpi pentru 
bronz artificial. Se aşeză greoi, mai treaz decât cu câteva momente 
inainte, când se ridicase în picioare. 

Madame Fauchard se ridică asemeni unei cobre care se descolă- 
cea şi ridică paharul. 

— Merci. Acum o să propun eu un toast, pentru marea şi regretata 
casă Cavendish. 

Tenul îmbujorat al englezului se făcu de culoarea lipiciului. 
Mormăi niște mulțumiri şi spuse: 

- Trebuie să mă scuzaţi. Nu mă simt prea bine. Mă tem că m-a 
apucat indigestia. 

Ridicându-se de pe scaun, îşi croi drum spre ieșire şi dispăru 
pe uşă. 

Madame Fauchard îi aruncă o privire fiului său. 

- Te rog să te ocupi de invitatul nostru. N-am vrea să cadă în şanţ. 


' Aluzie la Adolf Hitler 

Remarca glumeaţă păru a sparge tensiunea, iar conversațiile îşi 
reluară cursul ca şi cum nu s-ar fi întâmplat nimic în cele câteva mi- 
nute anterioare. Austin era mai puţin optimist. În timp ce-l urmărea 
pe Cavendish părăsind încăperea, se gândi că englezul îşi semnase 
condamnarea la moarte. 

- Ce se întâmplă? întrebă Skye. 

- Familiei Fauchard nu-i pică bine să-i afişeze cineva rufele mur- 
dare în public, mai ales de faţă cu străinii. 

Austin o urmări pe Madame Fauchard cum se apleca spre fiul ei 
să-i spună ceva. Emil zâmbi şi se ridică de la masă. Îl luă pe Marcel 
şi plecară împreună din sala armelor. Se servea coniacul de după 
cină, când Emil se întoarse vreo zece minute mai târziu fără Marcel. 
Se uită direct la Austin şi la Skye în timp ce-i şoptea ceva la ureche 
mamei sale. Madame Fauchard aprobă cu un semn din cap, cu 
expresie impasibilă pe față. Mişcarea era subtilă, dar lui Austin nu- 
scăpă semnificaţia din spatele ei. Numele lui şi al lui Skye fuseseră 
adăugate pe condamnarea la moarte a lui Cavendish. 

Câteva minute mai târziu, Marcel se întoarse din misiunea lui; 
Emil văzu că se întorsese, se ridică și bătu din palme. 

- Doamnelor şi domnilor ai Măştii Morţii Roşii, Prințul Prospero 
a pregătit un spectacol memorabil pentru a încheia festivitățile aces- 
tei seri. 

Îi făcu semn unui servitor, care aprinse o torţă cu flăcările din- 
tr-un coş pentru jar şi i-o înmână lui Emil. Cu mare pompă, acest 
scoase o cheie multifuncţională mare dintre faldurile tunicii şi îi 
conduse pe invitaţi prin naos, traversând transeptul din spatele sălii 
armelor. Se opri pentru a introduce cheia într-o ușă joasă din lemn, 
gravată cu cranii şi oase umane. Când deschise uşa, torţa îi pâlpâi în 
aerul rece şi umed care intra prin portal. 

- Urmaţi-mă dacă aveţi curaj, spuse Emil, cu un rânjet dispreţui- 
tor pe faţă, apoi lăsă capul jos ca să nu se lovească de pragul ușii. 

Râzând vesel, oaspeţii se opriră, apoi, cu pocalele cu vin în mână, 
îl urmară pe Emil aşa cum urmaseră copiii din Hamelin fluieraşul 

termecat!. Austin puse mâna pe braţul lui Skye şi o împiedică să 
meargă după ceilalți. 

- Prefă-te că eşti beată, îi spuse el. 

— Aș vrea eu să fiu beată, spuse Skye. Merde. Vine zgripțuroaica. 

Madame Fauchard se strecură spre ei şi spuse: 

- Moartea Roșie trebuie să se retragă, Monsieur Austin. Îmi pare 
rău că nu am reușit să ne cunoaştem mai bine. 

— Şi mie îmi pare rău. Interesant toast a ţinut Sir Cavendish, spuse 
el, stâlcind cuvintele. 

- Marile familii devin adesea subiect de bârfe răutăcioase. Se în- 
toarse către Skye. Mascarada s-a încheiat. Cred că aveţi o relicvă 
care este proprietatea familiei mele. 

- Despre ce vorbiţi? 

- Nu vă jucaţi cu mine. Ştiu că aveţi coiful. 

- Deci dumneavoastră l-aţi trimis pe omul ăla îngrozitor. 

- Sebastian? Nu, este cățelul fiului meu. Dacă vă consolează cu 
ceva, va fi eliminat ca urmare a eşecurilor sale. N-are importanţă, vă 
vom convinge să ne spuneţi unde este proprietatea noastră. Cât des- 
pre dumneavoastră, domnule Austin, trebuie să-mi iau rămas-bun 
de la dumneavoastră. 

— La revedere, spuse Austin, legănându-se uşor. 

Îi aruncă o privire aproape tristă. 

- Da. La revedere. 

Escortată de un grup de servitori, Madame Fauchard se îndreptă 
spre ieşire. Marcel stătuse în apropiere. În acel moment, se îndreptă 
spre ea şi-şi strâmbă buza în zâmbetul lui de gangster din filme. 

- Monsieur Emil ar fi devastat dacă aţi rata spectacolul pe care 
l-a pregătit pentru dumneavoastră. 


În oraşul german Hamelin există o legendă locală despre un cântăreţ din 
fluier care a scăpat oraşul de șobolani cu muzica lui. Ca răzbunare pentru 
faptul că locuitorii orașului au refuzat să-l plătească, a doua oară cimpoierul 
le-a îndepărtat copiii de oraş cu cântecul său. Legenda stă la baza mai multor 
basme clasice. 

- Nu l-aş rata pentru nimic în lume, spuse Austin, stâlcind inten- 
ționat cuvintele. 

Marcel aprinse o altă torță şi făcu un gest spre ușă. Austin și Skye îi 
ajunseră din urmă pe ultimii oameni din mulțimea gălăgioasă. Marcel 
se băgă în spatele lor, ca să fie sigur că nu o iau pe unde nu trebuie. 

Procesiunea cobori nişte trepte scurte din piatră spre un pasaj 
cam de un metru şi optzeci de centimetri lățime. În timp ce invitaţii 
coborau tot mai adânc în castel, râsetele începură să se stingă. Vese- 
lia dispăru de tot, ca şi conversațiile, când invitaţii intrară într-o sec- 
ţiune de tunel plină de rafturi de piatră aflate drept în fața lor, care 
dădeau pe-afară de oseminte umane. Emil se duse în faţa unui raft, 
luă un craniu la întâmplare şi-l ţinu deasupra capului, de unde rân- 
jea la oaspeţi ca şi cum s-ar fi amuzat de costumele lor inspirate. 

- Bun venit în catacombele castelului Fauchard, spuse Emil, cu 
veselia unui ghid turistic de la Disney World. Faceţi cunoştinţă cu 
unul dintre strămoşii mei. Vă rog să-l scuzaţi dacă e mai rezervat 
din fire. Nu prea primește vizitatori. 

Aruncă craniul înapoi într-o firidă, unde dădu naştere unei mici 
avalanşe de femururi, coaste şi clavicule. Apoi o luă înainte, îndem- 
nându-şi oaspeţii să se grăbească, dacă nu voiau să piardă spectaco- 
lul. Tunelul dădea într-o serie de încăperi mari, cu gratii, despre care 
Emil îi lămuri că erau temnițe şi camere de tortură. Fuseseră puse 
coşuri cu jar în fiecare cameră, astfel încât lumina lor pâlpâitoare să 
fie filtrată prin paravanele constituite de vitraliile de diferite culori. 

Lumina de culoare ciudată strălucea pe feţele de ceară ale unor 
figuri care arătau atât de realist, încât nimeni n-ar fi fost surprins 
dac-ar fi început să se miște. Într-o cameră, o maimuţă uriaşă îndesa 
o femeie într-un şemineu. Într-o alta, un om ieşea din mormânt. 
Fiecare cameră avea o scenă dintr-o povestire a lui Poe. 

Emil reveni spre Austin. Lumina torței dădea trăsăturilor sale 
arogante o aură satanică potrivită cu locul. 

- Ei bine, Monsieur Austin, ce părere aveți despre micul meu 
spectacol până acum? 


> — 

- Nu m-am simţit atât de bine de când am vizitat muzeul Madame 
Tussaud al figurilor de ceară!. 

- Mă flataţi. Bravo! Ce-i mai bun abia acum urmează. 

Emil continuă să meargă până când ajunse la o încăpere a cărei 
lumină roşiatică făcea pe oricine care stătea în raza ei să arate ca o 
victimă a Morţii Roşii. În podeaua camerei era o hrubă rotundă. Un 
pendul ascuţit ca briciul se balansa deasupra unui cadru din lemn. 
Legată de cadru, cu şobolani târându-i-se pe piept, era o pasăre mare. 
Era scena din Hruba şi pendulul? în care victima e torturată de 
Inchiziția spaniolă. Doar că de data aceasta, victima era Cavendish, 
care era legat de masă şi i se pusese căluş. 

- Veţi observa nişte diferenţe în această scenă, spuse Emil. $obo- 
lanii pe care-i puteţi observa mişunând prin pivniță sunt adevărați. 
La fel este și victima. Domnul Cavendish este foarte fair-play, cum 
ar spune englezii, şi s-a oferit cu amabilitate să participe la spectacol 
pentru amuzamentul nostru. 

În timp ce Emil dădea tonul spectatorilor pentru nişte aplauze 
politicoase, Cavendish se zbătea să scape din legăturile care-l ţineau 
strâns. 

Pendulul cobori până când ajunse la câţiva centimetri de pieptul 
care cobora și se ridica spasmodic. 

- O să fie ucis! zbieră o femeie. 

- Tăiat în bucățele, spuse Emil, cu o veselie nepotrivită cu si- 
tuaţia. Îşi cobori vocea la nivelul unei șoapte de sufleur. Mă tem că 
lordul Cavendish e un cabotin în adâncul sufletului. Nu vă faceţi 


' Muzeu fondat la Londra de către sculptoriţa în ceară de origine franceză Marie 
Tussaud. Este una dintre principalele atracţii turistice ale Londrei şi conţine 
statui din ceară ale unor personalităţi istorice, actori, sportivi şi personaje 
celebre de film. În 2007, un german a stârnit controverse în legătură cu acest 
muzeu decapitând o statuie a lui Adolf Hitler. 

* Povestire de Edgar Allan Poe publicată în 1843, despre o victimă a Inchiziției 
spaniole. 

griji, dragi prieteni. Tăişul este din lemn. Nu am vrea ca invitatul 
nostru să fie făcut bucăţi. Dar dacă vă îngrijorează... 

Pocni din degete, iar pendulul care se balansa se opri. Cavendish 
zvâcni violent și rămase nemișcat. 

Emil conduse oaspeţii în ultima temniţă. Deși în acea încăpere 
nu era aranjată nicio scenă, într-un fel, era cea mai înspăimântătoare 
dintre toate. Pereţii erau acoperiți cu catifea neagră, care fura din 
puţina lumină ce ieşea prin paravanul negru opac. Atmosfera era cea 
mai apăsătoare. Se auzi un oftat colectiv de uşurare când Emil le 
spuse oaspeţilor săi să urmeze un coridor care avea să-i scoată din 
pivniță. Când Austin şi Skye dădură să-l urmeze, le blocă drumul. 

Austin se împletici ca un beţivan şi-şi scoase pălăria cu un gest 
teatral. 

- După tine, Gaston. 

Emil renunţase la rolul ridicol de Prospero, iar acum avea un ton ` 
profesionist şi o duritate ca de oțel în voce. 

- În timp ce Marcel îi conduce pe oaspeţii noştri afară din cata- 
combe, am ceva special să vă arăt dumneavoastră şi domnișoarei, 
spuse el, ridicând o bucată de catifea neagră întinsă pe un perete. În 
spatele ei era o despicătură între pietre, cu o lăţime de vreo şaizeci 
de centimetri. 

Austin clipi. 

- Ce se întâmplă? Asta face parte din spectacol? 

- Da, spuse Emil, cu un zâmbet necruţător. Face parte din spec- 
tacol. Scoase un pistol. 

Austin aruncă o privire spre pistol şi scoase un chicot slab. 

- Al dracului spectacol, spuse el, clătinând din cap astfel încât 
să-i zdrăngăne clopoţeii. 

! Aluzie la cupletul comic Alphonse și Gaston, format din doi francezi extrem, 


chiar enervant de politicoși, creat de caricaturistul american Frederick Burr 
Opper în 1901. 

Intră prin deschizătură, alături de Skye, apoi Emil veni prin spa- 
tele ei. Mai coborâră două serii de trepte. Temperatura scăzu, iar 
atmosfera începu să semene cu cea dintr-o mlaştină. Apa sclipea pe 
ziduri şi le picura în cap. Continuară să coboare până când Emil le 
spuse să se oprească în fața unei râpe de vreun metru și jumătate 
lățime și un metru şi douăzeci de centimetri adâncime. 

Puse torţa într-un sfeșnic și luă o cârpă de pe o grămadă de că- 
rămizi. O mistrie și o găleată de mortar stăteau pe podea lângă acele 
cărămizi. Dintr-o nișă, scoase o sticlă de vin verde-închis, plină de 
praf și de pânze de păianjen. Bateria era astupată cu un dop, pe care 
Emil îl înlătură cu dinţii. Îi înmână sticla lui Austin. 

- Beţi, Monsieur Austin. 

Austin privi fix sticla. 

- Poate-ar trebui s-o lăsăm să respire un pic. 

- A avut câteva secole la dispoziţie să respire, spuse Fauchard. 
Făcu un semn cu pistolul. Beţi. 

Austin rânji prosteşte, ca şi cum ar fi crezut că pistolul era de ju- 
cărie, şi duse sticla la gură. Îi curse puţin vin pe bărbie, şi se şterse. 
li oferi sticla lui Fauchard, care spuse: 

- Nu, mulțumesc, prefer să-mi păstrez cunoştinţa. 

- Poftim? 

- Ne-aţi făcut foarte multe probleme, spuse Emil. Mama a spus 
să mă descotorosesc de dumneavoastră după cum cred de cuviinţă. 
Un fiu bun face mereu ceea ce-i spune mama lui să facă. Sebastian, 
salut-o din nou pe „domnișoara Bouchet“. 

O siluetă ieși din umbre, iar lumina torţei scoase la iveală trăsă- 
turile omului pe care Austin îl poreclise Umflatul. Avea braţul drept 
bandajat. 

- Cred că l-aţi cunoscut pe Sebastian, spuse Emil. Are un cadou 
pentru dumneavoastră, Mademoiselle. 

Sebastian aruncă o arbaletă la picioarele lui Skye. 

— Asta-ţi aparţine. 

- Ce se întâmplă? întrebă Austin. 

- Vinul dumneavoastră conţinea o substanţă paralizantă. În câ- 
teva momente, veţi fi incapabili să vă mişcaţi, dar toate celelalte sim- 
turi vă vor funcţiona așa cum trebuie şi veţi fi conştienţi de ceea ce 
vi se întâmplă. Scoase de sub mantie o pereche de cătușe și le flutură 
pe sub nasul lui Austin. Poate dacă spuneţi „Pentru numele lui 
Dumnezeu, Montresor“!, vă dau drumul. 

- Nemernicule, spuse Austin. Se sprijini de perete cu mâna, ca și 
cum puterea i s-ar fi scurs din picioare, dar ochii-i erau fixaţi pe 
săgeata din arbaleta aflată la câțiva metri distanţă. 

Skye rămăsese cu gura căscată de teamă când îl văzuse pe Sebastian. 
În acel moment, văzând situaţia disperată în care se afla Austin, se 
repezi asupra mâinii în care Fauchard ţinea arma şi-l prinse de în- 
cheietură. Sebastian veni din spate şi o prinse pe Skye de gât cu mâna 
bună. Deși avea o mână bandajată, tot era formidabil de puternic, 
iar Skye începea să-şi piardă cunoştinţa din cauza lipsei aerului. 

Brusc, Austin se îndreptă. Ținând sticla de gât, o izbi de capul lui 
Sebastian. Sticla se sparse într-un puhoi de cioburi şi vin. Sebastian 
îi dădu drumul lui Skye, care se prăbuși pe podea, apoi rămase pe 
loc câteva secunde, cu o expresie mirată şi se prăbușşi ca un arbore 
de sequoia doborât. 

Emil se dădu la o parte pentru a evita să fie lovit de corpul lui 
Sebastian aflat în cădere liberă, iar țeava urâtă a pistolului se în- 
toarse brusc spre Austin. Austin se împinse cu tot corpul în Emil şi-l 
aruncă într-o firidă. Căută mâna cu arma a lui Emil, dar Fauchard 
reuși să tragă un foc. Trase aiurea, iar glonţul se lovi de perete, la câțiva 
centimetri de faţa lui Austin. Bucăţi de piatră îl loviră pe Austin în 
față, şi fu orbit de flacăra de pe ţeava armei, apropiată de faţa lui. Se 
împiedică de cărămizi şi căzu în genunchi. Fauchard se dădu la o 
parte cu o mişcare ca de dans. 


! Replica disperată a nobilului Fortunato, pe care Montresor vrea să se răzbune 
ucigându-l, din povestirea Balerca de Amontillado de E.A. Poe 

- Păcat că n-o să ai parte de moartea chinuitoare pe care o plă- 
nuisem pentru tine, îl auzi el spunând pe Fauchard. Dacă tot eşti în 
penunchi, ce-ar fi să mă implori să te las să scapi cu viaţă? 

- N-aş prea crede, spuse Austin. Degetele i se încleștară în jurul 
unui mâner din lemn. Luă săgeata din arbaletă și înfipse vârful în 
piciorul lui Emil. 

Vârful ascuţit trecu uşor prin papucul auriu. Emil scoase un urlet 
puternic care răsună prin toată încăperea şi dădu drumul pistolului. 

Austin reuşise să se ridice în picioare. Alese un punct pe maxi- 
larul lui Emil şi îşi puse toată greutatea şi forța într-un croşeu dur de 
dreapta care aproape că-i despărți capul lui Fauchard de trup. Arma 
căzu pe podea, iar Emil se chirci grămadă lângă însoţitorul său. 
Austin o ajută pe Skye să se ridice. Ţinea mâna la gâtul învineţit şi 
avea probleme mari cu respiraţia. 

Fl se asigură că respira cum trebuie, apoi se aplecă peste bărba- 
tul cu faţa umflată. 

— Se pare că Sebastian a lăsat vinul să i se urce la cap. 

- Emil a spus că vinul conţinea un drog. Cum... 

- L-am lăsat să mi se scurgă pe bărbie. Un vin atât de vechi tre- 
buie să aibă gust de oțet. 

Austin îl apucă pe Emil de glezne şi-l trase în firidă. Apoi legă o 
cătușă de încheietura lui Fauchard şi cealaltă de un inel de pe pe- 
rete. În timp ce-şi scotea tichia de bufon şi o punea peste urechile 
lui Fauchard, spuse: 

- Pentru numele lui Dumnezeu, Montresor. 

Austin luă torța din sfeşnic şi porni înainte prin tunel. Deşi făcea 
pe beatul, încercase să memoreze fiecare metru din traseul pe care-l 
urmaseră. Curând se întoarseră în temnițe, uitându-se în jos la ca- 
davrul lui Cavendish. Şobolanii fugiseră la apropierea lor. Faţa dur- 
dulie a englezului era încremenită într-un rictus de groază. 

Austin puse degetele pe gâtul lui Cavendish, dar nu simţi puls. 

- A murit. 

- Nu înţeleg, spuse Skye. Nu e sânge. 

Austin își trecu degetul peste marginea lamei, care atingea pe- 
nele de pe pieptul lui Cavendish. 

— A spus şi Fauchard adevărul o dată. Lama e din lemn. Emil nu 
i-a spus lui Cavendish poanta glumei lui. Cred că prietenul nostru 
a murit de frică. Haide, n-avem ce să mai facem pentru el. 


Continuară să meargă de-a lungul coridorului, spre nişte trepte 


aprubte, înguste şi şerpuite. Aerul din tunel devenea mai puțin mu- 
ced pe măsură ce urcau şi în curând simţiră aer curat suflându-le în 
față. Ajunseră la o uşă care ducea în curte şi se luară după râsete până 
când ajunseră în partea din față a castelului, unde invitații erau 
conduși sub hersa deschisă. 

Mergând încet și bălăbănindu-se ca și cum ar fi fost beţi, Austin 
şi Skye îi ajunseră din urmă pe ceilalți. Se amestecară prin mulțime, 
intrară pe poartă, apoi traversară podul arcuit din piatră. Mașinile se 


înşiruiau pe aleea rotundă ca să-i ia pe oaspeţi, care-și urau cu expan- ` 


sivitate noapte bună. Curând, plecară toţi invitaţii, şi mai rămaseră 
doar Austin şi Skye. Mai venea o mașină. Era Rolls-Royce-ul lui Darnay. 
Probabil că şoferul crezuse că mașina aparţinea vreunui invitat. 
Austin se îndreptă spre partea din spate și-i deschise uşa lui Skye. 

Auzi pe cineva strigând în franceză, se întoarse şi-l văzu pe Marcel 
traversând podul în fugă. Un servitor care stătuse prin apropiere 
auzi comanda lui Marcel şi se băgă între Austin şi maşină. Paznicul 
băga mâna în buzunarul sacoului după armă când Austin îl nimici 
cu o lovitură scurtă de dreapta în partea de mijloc, apoi ţipă la Skye 
să treacă pe bancheta din spate. Alergă spre cealaltă parte a mașinii, 
deschise brusc ușa, îl târî pe şofer afară, îl puse la pământ cu un cot 
în falcă şi se strecură la volan. 

Băgă brusc mașina în viteză şi călcă apăsat acceleraţia. Rollsul 
porni, cauciucurile stârnind o ploaie de pietriș, şi ocoli alunecând 
fântâna. Austin văzu ceva mişcându-se în partea stângă. Cineva alerga 
spre maşină. Smuci volanul în direcţia opusă. Un alt paznic se băgă 
în lumina farurilor. Avea o armă pe care-o ţinea cu ambele mâini. 

Austin se ascunse în spatele bordului și călcă pedala de accele- 
rație. Omul sări peste capotă şi se izbi de parbriz înainte de a cădea 
de pe maşină. Dar parbrizul avea o serie de crăpături ca şi pânza de 
păianjen din cauza impactului cu corpul omului. Apoi, geamul din 
partea pasagerului se făcu bucăţi. Austin văzu străfulgerări venite 
de pe ţevile armelor din faţă şi auzi un sunet ca şi cum cineva ar fi 
dat cu picamerul în grilajul din crom. Smuci volanul, simţi impac- 
tul unui alt corp și trase din nou de volan în direcţia opusă. 

O lumină îi ardea în faţă și-l împiedica să vadă prin parbrizul 
distrus. Austin călcă din nou pedala, crezând că se îndrepta spre ie- 
şire, dar simțul direcţiei îi fusese zdruncinat. Rollsul se ridică de la 
pământ la marginea șanțului, zbură prin aer și se prăbuși în apă cu un 
pleoscăit. Se activase airbagul și, în timp ce se chinuia să-l dea la o 
parte, simțea apa curgându-i prin geam pe picioare. Gloanţele ciu- 
ruiau partea superioară a maşinii care se scufunda, dar apa le tăia 
din eficiență. Austin se ghemui în spatele bordului şi-şi umplu plă- 
mânii cu aer. O secundă mai târziu, mașina se scufundă complet. 

ROLLS-ROYCE-UL INTRĂ cu capota lungă în apă ca un subma- 
rin care se prăbuşea în timpul scufundării, şi câteva secunde mai tår- 
ziu, maşina se afundă în noroiul și rămăşiţele adunate peste veacuri. 
Austin se târi pe bancheta din spate încăpătoare, cu mâinile întinse 
orbește în fața lui precum antenele unui homar care scurma după 
mâncare. Degetele lui dădură de carne moale în timp ce pipăiau 
prin jur. Skye îl prinse de încheieturi şi îl trase într-un gol de aer. Îi 
auzea respiraţia grăbită. 

E] scuipă o gură de apă putrezită. 

- Mă auzi? 

Răspunsul gâlgâit nu putea fi decât afirmativ. 

Apa îi ajungea până la bărbie. Întinse gâtul pentru a-şi menţine 
nasul şi gura deasupra şi-i dădu câteva instrucţiuni rapide: 

- Nu intra în panică. Stai lângă mine. Strânge-mă de mână când 
ai nevoie de aer. M-ai înţeles? 

Un alt gâlgâit. 

— Acum respiră de trei ori şi ultima oară ține-ţi respiraţia. 

Intrând în hiperventilaţie la unison, îşi umplură plămânii până 
la limită, chiar în timp ce golul de aer se umplea și ei se scufundau 
complet. Austin o trase pe Skye spre ușă, pe care o deschise cu umă- 
rul. Se strecură afară şi o trase pe Skye după el. Apa avea o nuanță 
verzuie de la luminile lanternelor electrice care se jucau pe suprafaţa 
ei. El şi Skye aveau să moară în secunda în care-şi arătau capetele. 

Strânse mâna lui Skye în a lui cu putere şi o trase departe de cercu- 
rile de lumină care dansau primprejur. 

Parcurseseră doar câţiva metri când Skye îl strânse de mână. 
Austin o strânse şi el şi continuă să înoate. Skye îl strânse iar de 
degete. Rămăsese deja fără aer. Austin se îndreptă în sus spre un 
petec întunecat. Înclină capul în timp ce-l scotea din apă, rămânând 
ascuns astfel încât i se vedeau doar o ureche şi un ochi. Marcel și 
oamenii săi trăgeau cu pistoalele în bulele care se ridicau din maşina 
scufundată. O smuci pe Skye spre el, iar aceasta scoase un sunet ca 
o pompă stricată. Austin îi acordă un moment pentru a-şi umple 
plămânii cu aer şi o trase din nou la fund. 

Tot înotând şi ieşind la suprafață, reușiseră să se îndepărteze de 
urmăritorii lor, dar Marcel şi oamenii săi începeau să mărească aria 
de căutare. Luminile dansau în jurul marginii șanțului, iar razele lan- 
ternelor străpungeau suprafaţa apei. Austin înotă mai aproape de zidul 
castelului. Braţul lui stâng era întins şi se folosea de pietrele acoperite 
de mâzgă ale bastioanelor scufundate ale castelului pentru a se ghida. 
Ocoliră înot una dintre proptelele scufundate care ieşeau dintre 
fortificațiile castelului şi se ascunseră în umbra pietrei mari. 

- Cât mai avem? întrebă Skye, abia reușind să scoată cuvintele, 
deşi vorbea cu o doză zdravănă de furie în voce. 

- Încă o scufundare. Trebuie să ieşim din şanţ. 

Skye înjură în franceză. Apoi se scufundară din nou şi înotară 
spre cealaltă parte, ieșind la suprafaţă sub un mănunchi des de tufi- 
şuri care atârnau pe mal. 

Austin îi dădu drumul de încheietură lui Skye, se întinse şi apucă 
mai multe ramuri cu mâinile. Băgându-și picioarele în marginile 
bucăţilor de piatră înşiruite pe marginea șanțului, se trase în sus ca 
un alpinist care urca pe un perete de stâncă. Apoi se târi pe burtă 
spre margine şi întinse braţele în jos. În timp ce o azvârlea pe Skye 
pe uscat, tufişul fu scăldat în lumină. 

Se rostogoliră în umbre, dar era prea târziu. Începu să răsune un 
cor de strigăte, iar pașii apăsați loveau pământul, în timp ce oamenii 

lui Marcel se apropiau din ambele direcţii într-o mişcare ca de clește. 
Nu trăgeau, de teamă să nu se-mpuște între ei. Singura posibilitate 
de scăpare era prin pădurea care înconjura castelul. 

Austin o luă la goană spre pădure, a cărei siluetă era vizibilă pe 
fundalul cerului negru-albăstrui. O dâră albă ieşea în evidenţă în în- 
tuneric. Era o cărare pietruită care ducea în pădure. Hainele ude şi 
oboseala lor generală îi împiedică să bată vreun record olimpic, dar 
disperarea le dădu aripi. 

Oamenii lui Marcel ţipau de încântare, avându-și prada în vizor. 
Cărarea ducea la o răscruce de unde porneau alte trei cărări. 

- Pe unde? întrebă Skye. 

Alegerile erau limitate. Se auzeau voci de pe cărările din ambele 
direcţii. 

- Drept în faţă, spuse el. 

Austin traversă în goană răscrucea, cu Skye pe urmele lui. În timp 
ce alergau, studie pădurea, căutând o deschizătură, dar copacii erau tot 
mai apropiați, iar tufişurile şi mărăcinii de nepătruns le blocau drumul. 
Apoi copacii se terminară brusc, iar pe cărare apărură brusc tufișuri 
înalte de cel puţin trei metri. Ajunseră la o altă răscruce, aceasta 
având două sensuri. Austin porni pe un drum, apoi se întoarse şi făcu 
câţiva pași pe celălalt. Amândouă erau flancate de tufișuri înalte, 
aproape la fel de impenetrabile ca şi zidurile castelului. 

- O-o, făcu el 

- Quest-ce que cest! o-o? 

- Cred că suntem într-o grădină labirint. 

Skye privi în jur. 

- Of, merde. Acum ce ne facem? 

- N-avem un cobai să ne conducă prin chestia asta, deci aş propune 
să continuăm să ne mişcăm până când ne dăm seama pe unde să ieşim. 

Pentru că nu părea să aibă vreo importanţă, o luară prin partea 
stângă, de-a lungul unei porţiuni lungi de gard viu care se învârtea în 

jurul ei înseşi înainte de a o mai lua în două sensuri. Labirintul avea 
să fie o provocare, după părerea lui Austin. Era proiectat liber, cu 
cercuri şi înflorituri în loc de unghiurile drepte, ca un joc cu cu- 
vinte încrucişate. Aveau să ajungă la un colț doar ca să-şi dea seama 
că se îndreptau în aproximativ aceeași direcție. 

Oamenii lui Marcel intraseră în labirint. De câteva ori, Austin şi 
Skye se opriră şi-şi ţinură respiraţia până ce vocile se estompau în 
celălalt capăt al unui gard viu. Erau la câțiva metri unul de celălalt, 
separați doar de tufe. 

Austin știa că Marcel avea să aducă întăriri şi că era doar o ches- 
tiune de timp până când aveau să fie prinşi. Pur şi simplu nu exista 
un sfârşit fericit pentru povestea lor dacă nu reuşeau să scape din 
labirintul verde. În locul lui Marcel, el ar fi păzit fiecare rută de scă- 
pare din labirint. 

»Dar-ar dracii!“ 

Austin se lovise la degetul de la picior de un obiect tare. Se lăsă 
intr-un genunchi şi slobozi un şir de înjurături în tăcere. Dar furia 
i se transformă în bucurie mută atunci când descoperi că se împie- 
dicase de o scară din lemn, lăsată probabil de un grădinar. 

Ridică scara de la pământ, o sprijini de gardul viu și se urcă pe 
vârful plat. Se târî pe burtă, și în timp ce ramurile ascuţite îl împun- 
geau prin costumul subțire de bufon, avu senzaţia că stă pe un pat 
de cuie făcute din bureţi. Dar gardul viu îi ţinu greutatea. 

Prin câteva puncte din labirint se mişcau lumini. Un grup de cău- 
tare se îndrepta spre cărarea din direcţia lui Skye. Strigă cu o voce 
scăzută și-i spuse lui Skye să urce scara ca să ajungă pe gardul viu. 
Apoi trase scara sus şi se așezară în vârful ei. Exact la timp. Auzeau 
bocanci scrâşnind pe pietriș şi răsuflări greoaie şi şoapte. 

Austin aşteptă până ce grupul de căutători porni pe altă cărare, 
apoi mută scara astfel încât celălalt capăt să se sprijine de cel mai 
apropiat gard viu, acoperind golul dintre ele. Se târi pe scară şi o 
tinu bine pentru ca Skye să-l poată urma. Făcură la fel cu următorul 
gard viu. 

Atât timp cât rămâneau în linie dreaptă, puteau să iasă din labirint. 
Lucrară în echipă, aşezându-şi podul improvizat, târându-se peste el, ` 
verificând dacă-i caută cineva şi apoi luând-o de la capăt. Ramurile 
le zgâriau palmele şi genunchii, dar ignorau acest disconfort. 

Austin vedea şirul negru de copaci în întuneric; mai avea doar 
câteva garduri vii de traversat când auzi zgomotul elicelor unui eli- 
copter venind din direcţia castelului. Elicopterul era la câteva sute 
de metri în aer, îndreptându-se spre labirint. Apoi, porniră două 
proiectoare și scanară solul de dedesubt. 

Austin mută repede scara pe următorul gard viu, dar, în grabă, cal- 
culă greşit distanța. Când se târî pe scară, aceasta alunecă de pe ca- 
pătul cel mai îndepărtat al gardului, iar el se prăbuşi pe cărarea 
pietruită. Sări în picioare, se urcă din nou pe gardul viu lângă Skye 
şi poziționă mai bine scara. Apoi trecu, urmat de Skye. 

Greşeala îi costase timp prețios. Elicopterul trecea pentru prima 
oară peste labirint, lumina strălucitoare a proiectoarelor transformând 
noaptea în zi. Austin puse scara drept pod pe ultima cărare și se în- 
toarse să o ajute pe Skye. Ei îi alunecă piciorul de pe o treaptă aflată 
pe la jumătatea scării, iar el se întinse peste scară ca s-o tragă spre el. 

Elicopterul se apropia tot mai mult. 

Cu Skye alături, Austin trecu scara peste partea exterioară a ulti- 
mului gard viu. Ea cobori până la sol cu o viteză demnă de o mai- 
muță-păianjen. Agilitatea ei s-ar fi putut datora nevoii de a evita ca 
Austin s-o calce pe degete. Imediat ce ajunse pe pământ, Austin 
trase scara jos şi o împinse la baza gardului viu. Apoi el şi Skye se 
întinseră lângă ea. 

Elicopterul urla deasupra capetelor lor. 

Simţeau curentul de aer descendent în timp ce elicopterul făcu o 
întoarcere la limită şi se întoarse deasupra labirintului, zburând 
înainte şi înapoi pe deasupra gardurilor vii. O clipă mai târziu, eli- 
copterul ţâșni înainte şi începu să dea ocol pădurii. 

În răsucirea rapidă a elicopterului, luminile acestuia scoseseră 
la iveală o deschizătură în lizieră. Austin o ajută pe Skye să se ridice 

in picioare şi alergară pe cărarea pietruită care înconjura gardul viu, 
apoi o luară pe o cărare acoperită cu iarbă care ducea în pădure, 
nesiguri încotro se îndreptau, dar recunoscători că reușiseră să iasă 
din labirint. 

Câteva minute mai târziu, ieşiră în aer liber. Erau la marginea 
unei poieni sau a unui câmp, dar Austin era mai interesat de silueta 
flantomatică a unei clădiri aflate aproape de marginea pădurii. 

- Ce-i acolo? şopti Skye. 

- Pe furtună, orice port e bun, şopti el. 

Îi spuse să rămână pe loc și se îndreptă cu pas întins spre câmpul 
scăldat în lumina lunii. 


24 


AUSTIN REUŞI SĂ traverseze câmpul scăldat în lumina lunii 
fără niciun incident şi se strecură de-a lungul zidului clădirii din 
piatră nedăltuită. Găsi o uşă descuiată şi intră în interiorul întune- 
cat, unde nasul lui detectă mirosul de ulei și benzină tipic unui ga- 
raj. Pipăind cu degetele, găsi un întrerupător şi descoperi o secundă 
mai târziu că nu se afla într-un garaj, ci într-un mic hangar. 

Micul biplan roşu avea aripile curbate şi coada în formă de inimă 
decorată cu un vultur cu trei capete. Îşi trecu degetele peste fuzela- 
jul acoperit cu material textil, admirând migala cu care fusese re- 
construit avionul. Ataşat de partea inferioară a fiecărei aripi era un 
rezervor din metal în formă de torpilă. Pe partea exterioară a rezer- 
voarelor erau imprimate un craniu şi oase încrucișate. Otravă. 

Aruncă o privire în cele două carlingi. Bordul de control al pi- 
lotului din carlinga din spate consta într-o singură manetă în fața 
scaunului și o bară pentru picior prin care era controlată cârma. Miş- 
carea înainte şi înapoi a manetei controla maneta de ascensiune. 
Mişcarea într-o parte şi în alta activa eleroanele din capetele aripi- 
lor, care înclinau avionul ca să se poată întoarce. Sistemul era primi- 
tiv, dar în același timp era minunat de simplu, permițând ca avionul 
să fie pilotat cu o singură mână. 

Carlinga avea o gamă de instrumente care nu erau incluse în 
modelul original, lăudându-se cu dispozitive utile, cum ar fi un ra- 
dio adus la zi, o busolă modernă și sistem de navigare GPS. Legătura 

intre carlingi se făcea prin căşti. Austin studie repede hangarul. Pe 
pereți atârnau scule şi piese de rezervă. Aruncă o privire într-un de- 
pozit plin de recipiente din plastic marcate cu craniul şi oasele încru- 
cişate. Etichetele identificau conţinutul recipientelor drept pesticid. 

Austin înhăţă o lanternă electrică de pe un suport de pe perete, 
stinse luminile şi se îndreptă spre ușă. Era liniște deplină. Stinse şi 
aprinse de trei ori lumina, apoi urmări o umbră țâşnind din pădure 
şi traversând în linişte câmpul, spre hangar. Scană cu privirea po- 
iana şi pădurea, pentru a se asigura că Skye nu fusese văzută, apoi o 
trase în hangar și închise uşa. 

- Ce ţi-a luat atâta? întrebă ea cu o voce iritată. M-am îngrijorat 
când am văzut că se tot aprind şi sting luminile. 

Pe Austin nu-l deranja tonul acuzator al lui Skye, şi îl luă ca pe un 
semn că-şi recăpătase atitudinea arțăgoasă caracteristică. O pupă 
pe obraz. 

- Scuzele mele, spuse el. Era coadă la ghişeul de rezervări. 

Ea clipi în întuneric. 

- Ce e locul ăsta? 

Austin aprinse lanterna şi lăsă raza să treacă peste fuzelajul avio- 
nului, de la elicea din lemn la blazonul de pe coadă. 

- Ai în față flota aeriană a familiei Fauchard. Probabil că de ăsta 
se folosesc ca să stropească podgoriile cu pesticide. 

- E superb, spuse ea. 

- E mai mult decât superb. E biletul nostru de ieşire de-aici. 

— Ştii să pilotezi chestia aia? 

- Cred că da. 

- Crezi că da? Clătină din cap, nevenindu-i să creadă. Ai pilotat 
vreodată aşa ceva? 

- De zeci de ori. Observă scepticismul din privirea ei şi spuse: 

- Bun. O dată, la un bâlci. 

- Un bâlci, repetă ea, pe un ton apăsat. 

- Un bâlci mare. Uite, avioanele pe care le-am pilotat eu aveau 
sisteme de control ceva mai sofisticate, dar principiile sunt aceleași. 

- Sper că pilotezi mai bine decât conduci. 

- N-a fost ideea mea să fac o baie în miez de noapte. Adu-ţi aminte 
că m-au distras gorilele lui Fauchard. 

Ea îl pişcă de obraz. 

- Cum aş putea să uit, cheri!? Ei, ce mai aşteptăm? Ce am de făcut? 

Austin arătă spre un şir de comutatoare de pe un perete, cu eti- 
chete în franceză. 

— Mai întâi de toate, aş vrea să-mi spui la ce folosesc astea. 

Austin ascultă în timp ce Skye traducea etichetele, apoi o duse în 
partea din față a avionului. Îi puse mâinile pe elice şi îi spuse să se dea 
înapoi imediat ce atinsese palele. Apoi sări în carlinga pilotului, veri- 
fică repede controalele şi-i făcu semn lui Skye cu degetul mare. Ea 
prinse elicea în ambele mâini, învârti palele şi sări înapoi, aşa cum i 
se indicase. Motorul tuşi de câteva ori, dar nu reuși să pornească. 

Austin umblă puţin la acceleraţie şi îi spuse să încerce din nou. 
O hotărâre sumbră se citi pe faţa lui Skye în timp ce-şi aduna fiecare 
gram de forță pe care-l avea. Îşi puse toată greutatea în avântul ei. De 
data aceasta, motorul porni, scoțând un urlet amplificat de pereți. 

Skye țâșni prin fumul mov ce ieşea din ţeava de eșapament şi 
apăsă întrerupătoarele pentru a deschide uşa și a aprinde luminile 
de aterizare. Apoi urcă în carlingă. Încă-şi punea centura de sigu- 
ranță când avionul plecă din hangar. 

Austin nu pierdu vremea stabilizând avionul înainte să decoleze. 
Porni motorul, iar avionul începu să prindă viteză, înaintând peste 
câmp printre şirurile duble de lumini. Încercă să atingă uşor mane- 
tele de control, dar în mâna lui lipsită de experienţă, avionul începu 
să zboare şerpuit, iar mişcarea legănată îi încetini acceleraţia. 

Știa că dacă avionul nu atingea curând viteza de decolare, avea 
să se prăbușească lovindu-se de copacii de la capătul aerodromului. 
Austin îşi impuse să se relaxeze, lăsând manetele de control să co- 
mande mâinilor şi picioarelor lui ce să facă. Avionul se îndreptă şi 

incepu să prindă viteză. Austin trase uşor de maneta de ascensiune. 
Roţile se ridicară de la pământ, iar avionul începu să urce, dar tot 
era prea jos ca să treacă de copaci. 

Austin forță aripile să se mai ridice câţiva centimetri. Îndrăzneţul 
avion trebuia să-i fi auzit rugăciunile, pentru că păru a se ridica uşor 
şi atinse vârfurile copacilor cu trenul de aterizare. Aripile se legănară 
din cauza impactului, dar avionul reuși să-şi recapete echilibrul. 

Austin reuşi să menţină avionul într-o ascensiune constantă şi 
se uită în stânga şi-n dreapta ca să-şi dea seama unde se afla. Zona 
rurală era în mare parte cufundată în întuneric, cu excepţia castelu- 
lui Fauchard, ale cărui turnuri sinistre erau luminate de proiectoare. 
Încercă să traseze o hartă mentală din ceea ce-şi amintea despre 
aleea de pe drumul principal. Vedea aleea în cerc, cu fântâna ei ciu- 
dată şi poteca luminată de lanterne care ducea în jos pe deal, prin 
tunelul lung alcătuit din copaci. 

Întoarse avionul pentru a o lua pe drumul care ducea printre 
podgorii, îndreptându-se spre est, la o altitudine de aproximativ trei 
sute de metri. Se confrunta cu o briză uşoară, care menținea avionul 
la viteza subsonică de şaizeci şi patru de kilometri pe oră. Mulţumit 
că se afla pe un traseu care avea să-i ducă înapoi spre civilizaţie, luă 
microfonul conectat la carlinga lui Skye. 

- Scuze pentru decolarea asta dură, strigă el peste urletul moto- 
rului. Sper că nu te-a scuturat prea tare. 

- O să fiu bine după ce-mi bag dinţii înapoi în gură. 

Mă bucur s-aud asta. O să ai nevoie de implanturi când o să 
luăm cina. 

- Tu chiar eşti un om hotărât. Ai habar încotro mergem? 

- Ne îndreptăm cam în aceeaşi direcţie prin care am venit. Fii cu 
ochii în patru la lumini. O să încerc să aterizez pe un drum în apro- 
pierea unui oraş şi să sper că noaptea, la ora asta, nu e atât de mult 
trafic. Relaxează-te şi bucură-te de zbor. 

Austin îşi concentră atenţia pe sarcina de a ateriza în siguranţă. 
În ciuda atitudinii sale nonșalante, nu-și făcea iluzii în privinţa 

dificultății situaţiei cu care se confrunta. Zbura practic pe nevăzute, 
pe un teritoriu necunoscut, într-un avion de epocă pe care nu avea 
ce să caute să-l piloteze, în ciuda experienţei îndelungate de pilot de 
bâlci. În același timp, se bucura de faptul că avionul cel vechi fusese 
conceput în aşa fel încât să fie simplu și de încredere. Era vorba cu 
adevărat de pilotaj pe baza intuiţiei. Nicio bulă de protecţie pentru 
carlingă nu-l separa de vântul rece. Stătea practic pe motor, iar zgo- 
motul era asurzitor. Îşi redescoperi respectul pentru oamenii care 
pilotaseră acele relicve în luptă. 

Ar fi vrut să mai stoarcă nişte viteză din avion, care părea că se 
târăşte pe cerul nopţii. Prinse curaj când, după câteva minute de zbor, 
începu să vadă punctuleţe de lumină în depărtare. Avionul se apro- 
pia de perimetrul pământurilor vaste ale familiei Fauchard. Mole- 
şeala îi fu spartă de vocea lui Skye care-i striga în căşti. 

În același timp, văzu mişcare cu coada ochiului şi aruncă o privire 
în partea stângă. Elicopterul care-i vânase prin labirint apăruse cam 
la nouă metri distanţă, ca prin magie. Luminile din carlingă erau 
aprinse, şi îl vedea pe unul dintre paznicii castelului Fauchard stând 
pe locul pasagerului. Avea o armă automată în poală, dar nu încercă 
să doboare avionul, deși acesta ar fi fost o țintă ușoară. 

Un moment mai târziu, deja cunoscuta voce a lui Emil Fauchard 
se auzi la radio. 

- Bună seara, domnule Austin. Ce mult mă bucur să vă văd din 
nou. 

- Ce surpriză plăcută, Emil. Nu te văd în elicopter. 

— Asta pentru că sunt în centrul de control pentru securitate al 
castelului. Vă văd destul de clar pe camera elicopterului. 

Austin aruncă o privire spre camera de sub partea inferioară a 
elicopterului şi făcu un semn prietenos cu mâna. 

- Credeam că eşti tot în temniţă, cu ceilalţi șobolani. 

Emil ignoră insulta. 

- Ce părere ai de Fokker Aviatikul meu, Austin? 

- Aș fi preferat un F-16! plin cu rachete aer-aer, dar e bun şi-ăsta 
pentru moment. Drăguţ din partea ta că mi-ai dat voie să-l folosesc. 

- Absolut nicio problemă. Noi, membrii familiei Fauchard, sun- 
tem foarte generoşi când vine vorba de oaspeţii noştri. Acum, tre- 
buie să vă rog să vă întoarceţi, sau veți fi doborâţi. 

Omul din elicopter se mișcă și tinti cu ceea ce părea a fi un AK-477 
prin deschizătura carlingii. 

- În mod evident, ne-ai urmărit. De ce nu ne-ai doborât când ai 
avut ocazia? 

- Prefer să-mi păstrez avionul intact. 

— Băieţii şi jucăriile lor. 

- Poftim? 

Austin se îndepărtă uşor cu avionul câţiva metri. Elicopterul 
viră pentru a evita o coliziune. 

- Scuze, spuse Austin. Nu m-am obișnuit cu avionul ăsta. 

- Manevrele tale copilăreşti nu o să te aducă nicăieri. Cunosc 
foarte bine capacităţile Aviatikului. Mi-ar părea rău să-l pierd, dar 
sunt dispus să sufăr pierderea acestui avion dacă e nevoie. Fii atent. 

Emil trebuia să-i fi dat pilotului său un ordin, căci elicopterul se 
ridică deasupra Aviatikului şi intră în picaj până când picioarele-i 
erau la câţiva metri deasupra capului lui Austin. Biplanul se înclină 
şi viră periculos sub puternicul curent descendent. Austin împinse 
botul avionului în jos, iar elicopterul se luă după el, ţinându-se după 
aeronavă ca să demonstreze că era imposibil să scape. După câteva 
secunde, elicopterul se îndepărtă şi începu din nou să zboare îna- 
inte şi înapoi în jurul avionului. 

Vocea lui Emil răsună în căștile lui Austin. 

- După cum vezi, vă pot dobori oricând. Întoarce-te, sau tu și 
prietena ta o să muriți. 


! Avion de luptă proiectat pentru Forţele Aeriene ale Statelor Unite ale Americii, 
folosit pentru prima oară în 1973 
2 Puşcă de asalt creată în 1947 de Mihail Kalașnikov (1919-2013) 

- Poate că eu nu-ţi folosesc la nimic, dar dacă ea moare, va duce 
cu ea în mormânt secretul coifului. 

- E un risc pe care sunt dispus să mi-l asum. 

- Poate c-ar trebui să o întrebi mai întâi pe mama ta, spuse Austin. 

Emil înjură în franceză, iar câteva secunde mai târziu, elicopterul 
apăru deasupra biplanului. Picioarele se izbiră puternic de aripile 
Aviatikului deasupra capului lui Austin și împinseră avionul în jos. 
Flicopterul se ridică şi se lovi puternic de Aviatik. Austin se chinui să 
păstreze controlul. Era o înfruntare inegală. Avionul din material tex- 
til şi lemn nu făcea faţă elicopterului mai rapid şi mai manevrabil. 
Emil putea izbi avionul până când se prăbuşea sau se destrăma. 

Austin apucă microfonul. 

- Ai câştigat, Emil. Ce vrei să fac? 

- Întoarce-te pe aerodrom. Nu încerca să faci vreo şmecherie. O 
să te-aştept. 

„Sunt sigur că o să mă aştepţi , gândi Austin. 

Austin înclină avionul şi-l întoarse în direcția opusă. Skye ascul- 
tase discuţia la căşti. 

- Kurt, nu putem să ne întoarcem, spuse ea prin intercom. O să 
te omoare. 

- Dacă nu ne întoarcem, o să ne omoare pe amândoi. 

- Nu vreau să faci asta pentru mine. 

- N-o fac pentru tine. O fac pentru mine. 

- La naiba, Austin. Eşti la fel de încăpățânat ca un francez. 

- O să iau asta ca pe un compliment. Dar trag linia la mâncatul 
melcilor şi picioarelor de broască. 

- Bine, renunţ, spuse ea, exasperată. Dar nu mă dau bătută atât 
de uşor. 

- Nici eu. Ai grijă să-ţi fie bine prinsă centura de siguranţă. 

Opri intercomul și se concentră asupra turnurilor amenințătoare 
care marcau căminul ancestral al omului care voia să-l ucidă. În timp 
ce biplanul se apropia de castel, văzu cele două dâre de lumină care 
indicau aerodromul. Înclină și întoarse avionul, ca şi cum ar fi vrut să 

se îndrepte spre lumini, dar pe măsură ce se apropia de castel, se 
intoarse în direcţia opusă şi zbură drept spre cel mai apropiat turn. 

Elicopterul își păstră ritmul. Vocea lui Emil se auzi la radio. Striga 
in franceză. Austin ridică din umeri, dădu radioul mai încet şi se 
concentră pe sarcina pe care-o avea. 

Elicopterul se îndepărtă tocmai când se părea că avionul avea să 
se izbească de turn. Având spaţiu de manevră câţiva metri, Austin 
viră, ratând cu câţiva metri turnul, şi zbură pe deasupra castelului, 
in diagonală, spre turnul din direcția opusă. Dădu un ocol strâns cu 
avionul în jurul turnului și se întoarse în jurul complexului, în 
forma cifrei opt. Apoi zbură în jurul următorului turn, executând 
aceeaşi manevră. Îşi imagina ce reacție avea Emil, dar nu-i păsa. 
Punea pariu că Fauchard n-avea să-l doboare dacă rămânea deasu- 
pra castelului. 

Austin ştia că n-avea cum să facă opturi imaginare la nesfârșit. 
Nici nu avea de gând să facă asta. Cu fiecare întoarcere înclinată, 
trecuse cu privirea peste pământurile de dincolo de şanţ. Porni din 
nou radioul. Apoi ocoli turnul și începu un alt opt, dar la jumătate 
viră, trecu peste aleea în cerc cu fântâna ciudată, şi se îndreptă spre 
luminile ce marcau cărarea lungă. 

Elicopterul dăduse târcoale mult deasupra lor. Odată ce Austin 
trecu de ziduri, elicopterul ţâșni în jos până când ajunse deasupra 
Aviatikului. Austin făcu avionul să planeze până când roțile ajun- 
seră la câţiva metri de asfalt. Pilotul lui Fauchard ar fi putut oricând 
să-l doboare, dar crezu probabil că Austin avea să aterizeze pe alee 
și renunţă la idee. 

Momentul de nehotărâre îl costă foarte scump. 

În loc să aterizeze, Austin zbură prin tunelul alcătuit din copaci. 
Elicopterul urcă, tălpile acestuia tăind din vârful copacilor. Pilotul 
execută o întoarcere propulsată de forța gravitaţiei şi dădu ocolul. 

Austin auzi vocea lui Fauchard la radio. Striga: 

- Prinde-l! Prinde-l! 

Urmând ordinele lui Fauchard, pilotul elicopterului se luă după 
Aviatik prin desiş ca un copoi care urmărea o vulpe printr-o văgăună. 


Cu viteza sa superioară, elicopterul ajunse repede din urmă avio- ` 


nul. Austin auzea zvâcnetul elicelor peste urletul motorului. Buzele 


i se lăţiră într-un zâmbet forţat. Îşi făcuse griji că elicopterul avea să ` 


zboare pur şi simplu peste pădure şi să îl aştepte să iasă la celălalt 
capăt al tunelului. Insulta în legătură cu mama lui Fauchard trebuia 
să-l fi enervat pe acesta. Nimănui nu-i plăcea să i se spună că-i bă- 
iatul mamei, mai ales dacă era adevărat. 


Austin ţinea roţile avionului la un metru și optzeci de centimetri ` 


înălțime de drum. Avea câţiva metri liberi în față şi-n ambele părți, ` 


dar avea puţin loc și o deviere ușoară ar fi lăsat avionul fără aripi şi 
pe Austin fără cap. 

Elicopterul era chiar în spatele lui, dar Austin încercă să nu se 
gândească la urmăritorul lui. Îşi păstră atenţia concentrată pe punc- 
tul negru şi îndepărtat care delimita celălalt capăt al tunelului. Pe la 
jumătatea tunelului, Austin se întinse calm şi trase maneta care ac- 
tiva capsulele de pulverizare. 

Pesticidul fu pulverizat din rezervoarele de pe aripi în două dâre 
toxice, împrăştiindu-se într-un nor alb și toxic. Lichidul otrăvitor aco- 
peri parbrizul avionului şi-l orbi pe pilot, apoi curse prin ferestrele de 
aerisire deschise, transformând carlinga elicopterului într-o cameră 
de gazare zburătoare. 

Pilotul ţipă de durere și-şi luă mâinile de pe manete ca să se 
șteargă la ochi de lichidul usturător. Elicopterul alunecă într-o parte, 
palele tăind copacii. Elicile se dezintegrară, iar fuzelajul zvâcni, se 
înclină într-o parte, intrând în pădure şi făcându-se bucăţi. Combus- 
tibilul care țâșnea din el se aprinse, iar elicopterul explodă într-o 
uriaşă minge alb-portocalie de foc. 

Zburând prin fața exploziei, Austin ieși ca o ghiulea din tunel. 
Trase maneta de ascensiune, iar avionul se ridică și ieși din pădure. În 
timp ce Aviatikul lua încet altitudine, Austin aruncă o privire peste 

umăr. Fumul și focul se revărsau din gura tunelului, iar văpaia se 
intinsese peste copaci. 

Porni din nou intercomul. 

- Suntem bine, spuse el. 

- Am tot încercat să vorbesc cu tine. Ce s-a întâmplat acolo? 

- Am făcut o mică dezinsecţie, spuse Austin. 

În depărtare, vedea puncte de lumină care marcau drumuri şi 
oraşe. Curând, văzu faruri de maşini mişcându-se sub ei. Austin 
căută până când găsi un drum destul de bine luminat ca să poată 
ateriza pe el şi totuşi lipsit de trafic, și cobori avionul într-o aterizare 
zdruncinată, dar sigură. Scoase avionul de pe autostradă pentru a-l 
stabiliza şi îl lăsă la marginea unei poieni. 

Imediat ce ajunseră cu picioarele pe pământ, Skye îşi lipi buzele 
de ale lui Austin într-un sărut mai mult decât amical. Apoi porniră 
impreună pe jos. În ciuda zgârieturilor şi vânătăilor erau binedispuşi 
pentru că reuşiseră să scape. Austin inhală mirosul de iarbă şi de 
grajduri şi puse mâna în jurul u.nărului lui Skye. 

După aproape o oră de mers, dădură de un auberge vechi. Recep- 
ționerul din tura de noapte era pe jumătate adormit, dar luă ime- 
diat poziţie de drepţi când Austin și Skye intrară în hol şi întrebară 
dacă puteau lua o cameră. 

Privi fix costumul rupt de bufon al lui Austin, apoi pe Skye, care 
arăta ca o pisică maidaneză care fusese implicată într-o încăierare, 
apoi din nou pe Austin. 

- Americain?! 

- Oui, spuse Austin cu un zâmbet obosit. 

Recepționerul aprobă din cap cu înțelepciune şi împinse regis- 
trul peste pupitru. 


! „American?“ (fr.) 


29 


TROUT ERA ÎNTINS pe patul înghesuit de la bordul vasului, cu 
mâinile sub cap, când simţi o vibrație abia auzită care înlocuise huru- 
itul scăzut al motoarelor submarinului. Simţi o ușoară tresărire, ca şi 
cum submarinul şi-ar fi amortizat oprirea. Apoi, se lăsă liniştea. 

Gamay, care moţăia pe patul de deasupra, spuse: 

- Ce-a fost asta? 

- Cred c-am andocat, spuse Trout. 

Târându-şi silueta înaltă de pe spațiul strâmt de dormit, Trout se 
ridică şi lipi urechea de ușă. Nu auzi nimic, şi presupuse că submari- 
nul ajunsese la destinație. Câteva minute mai târziu, doi paznici înar- 
mați descuiară ușa cabinei şi le spuseră să se miște. Sandy aştepta în 
coridor sub ochii vigilenţi ai unei a doua perechi de paznici. Fusese 
mutată în altă cabină, şi era prima oară când o vedeau pe femeia 
care pilota submersibilul Alvin de la vizita lui MacLean. 

Trout îi făcu lui Sandy cu ochiul, ca s-o liniştească, iar ea îl în- 
tâmpină cu un zâmbet agitat. Sandy făcea față situației bine, dar 
Trout nu era surprins de rezistenţa ei. Oricine care pilota în mod 
regulat un vehicul pentru scufundări în adâncime putea fi speriat, 
dar nu intimidat. Cu paznici în faţă şi-n spate, urcară câteva nive- 
luri până la o trapă care îi duse pe puntea submarinului, în faţa tur- 
nului de ghidare. 

Submarinul avea aproximativ 121 de metri lungime. Era ancorat 
într-o boxă cavernoasă pentru submarine care avea un acoperiş 

arcuit. În capătul încăperii era un sistem complex de benzi de pro- 
ducție şi suporţi pentru scări care se făcea nevăzut într-un perete. 
Paznicii îi înghiontiră pe o pasarelă. MacLean îi aștepta pe punte. 

- Ziua bună, dragi pasageri, spuse el cu un zâmbet binevoitor. 
Urmaţi-mă, dacă binevoiţi, ca să intrăm în următoarea etapă a 
aventurii noastre. 

MacLean îi conduse la un lift mare de marfă. În timp ce ușa se 
închidea, aruncă o privire spre ceas, iar zâmbetul îi dispăru. 

— Aveţi cam treizeci şi două de secunde să vorbiţi, spuse el. 

- Am nevoie de doar două secunde ca să vă întreb unde suntem, 
spuse Trout. 

- Nu ştiu unde suntem, dar după climă și teren, bănuiesc că e ori 
undeva în Marea Nordului, ori în Scandinavia. Poate chiar Scoţia. 
Se uită din nou la ceas. A expirat timpul. 

Uşa liftului se deschise cu un susur, iar ei intrară într-o încăpere 
mică. Paznicul înarmat care îi aştepta răcni ceva în staţie, apoi îi con- 
duse afară la un microbuz care-i aştepta. Le făcu semn să urce la 
bord, apoi îi urmă, așezându-se în spate, unde-i putea urmări pe 
pasageri. Înainte ca paznicul să tragă jaluzelele de la ferestre, Trout 
zări un golf lung şi îngust mult sub marginea drumului. 

După o călătorie de vreo douăzeci de minute pe drumuri nepavate, 
autobuzul se opri, iar paznicul le ordonă să coboare. Erau într-un 
complex de clădiri înconjurate de un gard înalt cu sârmă ghimpată 
cu transformatoare electrice în vârf. Erau paznici peste tot, iar locul 
aducea aminte într-un mod sinistru de un lagăr de concentrare. 
Paznicul arătă spre o clădire pătrățoasă din beton, cam de mărimea 
unui depozit. Ca să ajungă la ea, trebuia să treacă de şi mai multă 
sârmă ghimpată. În timp ce se apropiau de intrarea clădirii, un urlet 
nepământean străpunse aerul, venind din interiorul clădirii. Un cor 
de ţipete ascuţite îi urmară. 

Pe chipul lui Sandy se citea cât era de alarmată. 

- Ce-i aici, grădină zoologică? întrebă ea. 

- Cred că s-ar putea spune şi aşa, spuse MacLean. Zâmbetul lui 
sumbru nu era foarte liniştitor. Dar o să găsiți aici creaturi cum 
grădina zoologică din Londra nici n-a visat vreodată să aibă. 

- Nu înţeleg, spuse Gamay. 

- Veţi înțelege. 

Trout îl apucă pe chimist de mânecă. 

- Vă rog să nu vă jucaţi cu noi. 

- Îmi cer scuze pentru încercările mele nereușite de a glumi. Am 
trecut prin faza asta de orientare de prea multe ori și începe să mă 
afecteze. Vă rog să încercaţi să nu vă speriați prea tare de ceea ce 
urmează să vedeți. Tot spectacolul ăsta nu e menit să vă facă vreun 
rău, ci doar să vă facă să vă supuneţi prin intimidare. 

Trout îi oferi un zâmbet slab. 

- Nu aveţi idee cât de bine ne face lucrul ăsta să ne simţim, doc- 
tore MacLean. 

MacLean ridică o sprânceană stufoasă. 

- Văd că nici dumneavoastră nu sunteți străin de umorul negru. 

- Am fost crescut în cel mai tradițional stil american posibil. 
Iernile noastre lungi şi de toată jena descurajează o perspectivă op- 
timistă asupra vieții. | 

- Bine. O să aveți nevoie de tot pesimismul de care sunteți în 
stare dacă vreți să ieşiţi în viață din văgăuna asta. Bun venit pe ciu- 
data insulă a doctorului Moreau!, spuse el, referindu-se la povestea 
fictivă a savantului nebun care transforma oamenii în fiare. 

Paznicul deschisese uşile protective duble din oțel, iar duhoarea 
care se revărsa din interiorul clădirii era de neînchipuit. Mirosul 
cumplit era însă doar o problemă minoră în comparaţie cu sunetele 
şi imaginile din mica încăpere. 

! Aluzie la romanul lui H.G. Wells, Insula doctorului Moreau, publicat în 1896, 


despre o insulă pe care un savant nebun o populează cu creaturi stranii, jumă- 
tate oameni, jumătate animale. 

Pereţii erau plini de cuști înşiruite, ocupate de fiare cu aspect 
uman care zgrepțănau şi mușcau gratiile. În cuști erau între douăzeci 
şi cinci şi treizeci de asemenea creaturi. Stăteau pe două picioare şi 
purtau zdrenţe jegoase, fiind cocoșate într-o poziție semighemuită. 
Părul şi bărbile lor lungi şi subțiri le ascundeau o mare parte din 
fete, dar se puteau zări trăsături ofilite şi ridate, şi pielea acoperită 
de pete de bătrâneţe închise la culoare. Gurile le erau deschise în 
urlete sălbatice de furie, lăsând să se vadă dinţi cioturoşi şi pătaţi. 
Ochii le erau de un roşu-aprins şi aveau o strălucire cumplită. 

Sandy se săturase. Dând dovadă de rațiune, o zbughi spre ușă, 
dar drumul îi fu blocat de un bărbat înalt. O prinse cu ușurință de 
braţ şi o conduse înapoi în clădire. Avea un nas mare, o bărbie în- 
pustă şi o gură strâmbată într-un rânjet dispreţuitor, plină de dinţi 
de aur. O beretă neagră îi era pusă pe cap într-un unghi ciudat. Pre- 
zenţa lui părea a avea un efect straniu asupra creaturilor din cuşti. 
La sosirea lui, tăcură și se retraseră în spatele cuştilor. 

- Bună ziua, doctore MacLean, spuse el, vorbind cu un accent 
european. Îi privi pe soţii Trout, fixând-o pe Gamay. Ei sunt noii 
noștri recruți? 

La ușă se auzi vânzoleală. 

- Ce noroc aveţi. Dumneavoastră şi invitații dumneavoastră aţi 
ajuns chiar la ora mesei. 

Intră un grup de paznici, care împingea un cărucior plin până-n 
vârf de curse de şobolani, de genul celor care prind rozătoarele fără 
a le ucide. Paznicii descărcară căruciorul, cărară cursele şi pe ocu- 
panţii lor chiţăitori în cuști şi dădură drumul şobolanilor. 

Cu ochii lucind ca niște rubine, creaturile cu părul alb se întorse- 
seră în partea din faţă a cuştilor. Probabil cunoşteau rutina, pentru 
că erau pregătite când şobolanii fură eliberați din curse. Se năpustiră 
asupra rozătoarelor cu o viteză ca a unor pantere. Mârâind feroce, 
sfâşiară şobolanii în bucăţi cu plăcerea unor gurmanzi dintr-un res- 
taurant de cinci stele. 

Sandy fugi din nou spre ușă. De data aceasta, omul cu beretă se 
dădu la o parte şi o lăsă să treacă, râzând isteric. Gamay era tentată 
s-o urmeze, dar știa că avea să-i smulgă ăluia brațul dacă punea 
mâna pe ea. 

— E evident că domnişoara nu apreciază sistemul nostru de reci- 
clare. Controlăm infestarea cu șobolani şi ne hrănim animalele de 
companie în acelaşi timp. 

Întorcându-se spre MacLean, spuse: 


— Sper că le-aţi spus oaspeţilor noştri ce loc minunat este acesta. ` 


- Dumneavoastră sunteți mai elocvent şi mai convingător decât 
aş putea fi eu vreodată, domnule colonel. 
- Este adevărat, spuse omul. Se întoarse spre Trout. Eu sunt co- 


lonelul Strega, comandantul acestei clădiri de laborator. Dracii ăş- ` 


tia-mpielițaţi de-i vedeţi aici cum se bucură de o masă selectă au 
fost cândva oameni ca voi. Dacă nu faceţi ce vi se spune, o să vă 
transformăm într-unul dintre indivizii ăştia distinși. Sau vă putem 
da lor pe post de hrană. Totul va depinde de dispoziţia şi de genero- 
zitatea mea. Regulile de-aici sunt simple. Veţi munci fără să vă plân- 
geți şi, în schimb, vi se va îngădui să trăiţi. Ne-am înţeles? 

Trout încerca din răsputeri să ignore muşcăturile şi râgâielile 
care răsunau din cuști. 

- Am înţeles, domnule colonel, şi voi transmite mesajul dumnea- 
voastră mai departe către prietenul meu cu stomacul în piuneze. 

Strega îl privi pe Trout cu ochii lui galbeni ca de lup, ca și cum ar 
fi încercat să-i memoreze fața. Apoi, îi oferi lui Gamay un zâmbet de 
paisprezece carate, pocni din călcâie, se întoarse şi ieşi din încăpere. 
Paznicii îi mânară pe soţii Trout afară din încăpere, deși aceștia nu 
aveau nevoie să fie convinși. 

Strega se urcă într-un Mercedes decapotabil. Sandy se sprijinea de 
clădire şi vomita. Gamay se duse și-și puse braţul în jurul umerilor 


pilotului lui Alvin. 

- Îmi cer scuze pentru toate astea, spuse MacLean. Strega insistă 
ca toți nou-veniţii să facă turul ăsta de orientare. Garantat îi sperie 
de le pică nădragii. 

- M-a speriat de-am păţit și-altele, spuse Sandy. Data viitoare o 
să ştiu şi-o să-mi aduc scutece. 

MacLean oftă. 

- Am avut cu toţii o zi grea. Hai să vă ducem la zona voastră de 
locuit, să v-ajutăm să vă instalați. După ce reuşiţi să faceţi un duș și 
să vă schimbaţi, ne vedem la mine să bem un pahar de ceva. 

Microbuzul mai merse opt sute de metri, trecând de şi mai multe 
parduri cu sârmă ghimpată şi electrificate și oprindu-se în sfârșit la 
un complex cu o clădire mare, cu acoperiş rotund, înconjurată de 
clădiri mici cu acoperiş plat. 

- Ăsta e laboratorul unde o să lucrăm, spuse el, arătând spre clă- 
direa separată. Acolo stă Strega. Paznicii au zona de locuit chiar vi- 
zavi. Colibele sunt pentru personalul ştiinţific. Arată ca niște buncăre, 
dar o să vedeţi că sunt destul de comode. 

Paznicul ordonă tuturor să coboare din autobuz şi le arătă soţilor 
Trout şi lui Sandy o pereche de colibe alăturate. Locuinţa lui MacLean 
era vizavi. Trout şi Gamay merseră în zona lor de locuit, practic o 
singură cameră cu un pat de fier, o masă mică, un scaun și o baie. 
Era spartană, dar curată. Se dezbrăcară şi făcură duşuri lungi și 
fierbinţi. Trout se bărbieri cu aparatul de unică folosință cu lama 
tocită pe care i-l lăsaseră. 

Două salopete dintr-o bucată, de culoarea lămâii verzi stăteau 
impăturite cu grijă pe pat. Nu aveau chef să se îmbrace cu o uni- 
formă de închisoare, dar hainele le duhneau cumplit încă dinainte 
de a vizita „rezervaţia de animale“. Salopeta lui Trout era cam scurtă 
la mâneci şi la picioare, dar era comodă. Papionul nu se asorta, dar 
il purta oricum. Gamay ar fi arătat fabulos şi-n pânză de sac. 

Merseră vizavi s-o ia pe Sandy, dar dormea, şi se hotărâră să nu 
o trezească. MacLean îi primi în coliba lui, identică cu celelalte două, 
cu excepția barului bine aprovizionat. Insistă ca ei să-i spună Mac, 

apoi le puse trei pahare de whisky şi luă sticla cu el când ieșiră. Aeru 
era rece, dar nu neplăcut. 

- Cred că sunt microfoane în coliba mea, explică MacLean. Co- 
lonelul Strega e descurcăreţ din fire. 

- Nu sunt sigură că-mi place prea tare umorul lui, spuse Gamay. 

- E cunoscut pentru celelalte calităţi pe care le are. Curtea Inter 
naţională de Justiţie! ar vrea să discute cu el în legătură cu niște gro 
comune din Bosnia. Cum e băutura? 

- Bună. N-am fi găsit ceva mai bun nici la Club Med?. 

- Când mă loveşte prea tare depresia, mă prefac că sunt într-o 
destinaţie de vacanţă inaccesibilă, spuse MacLean. 

- În staţiunile pe care le-am vizitat, prânzul nu era servit di 
curse de șobolani, spuse Trout. 

Se lăsă o tăcere stânjenitoare, care fu spartă de Gamay. 

- Ce sau cine erau creaturile alea îngrozitoare din cuştile-acelea? 

Lui MacLean îi luă ceva să răspundă. | 

- Alea erau niște greșeli. 

- În calitatea dumneavoastră de om de ştiinţă, o să ne înţelegeți 
dacă vă rugăm să fiți mai explicit, spuse Trout. 

- Îmi cer scuze. Poate-ar trebui să încep cu începutul. 

MacLean își mai turnă nişte whisky în pahar, luă un gât zdravăn 
şi privi în gol, cu o expresie pierdută în ochi. | 

- Pare c-a trecut atât de mult timp, dar sunt doar trei ani de când 
am fost angajat de o companie mică din afara Parisului ca să lucrez 
cu enzime, cu proteinele produse de celulele vii. Eram interesați de 
rolul pe care enzimele îl joacă în procesul îmbătrânirii. Compania 
noastră avea resurse limitate, deci ne-am bucurat enorm când o 
companie mai mare ne-a absorbit laboratorul. 


! Principala instituţie judiciară a Naţiunilor Unite, fondată în 1945, cu sediul 
la Haga 

2 Agenţie de turism franceză cu filiale la nivel mondial, specializată în vacanțe 
de lux 

- Cine era în spatele acestui conglomerat? întrebă Trout. 

- Nu ştiam şi nici nu ne interesa. Nici măcar nume n-avea. Am 
primit măriri consistente de salariu. Ni s-au promis mai multe fon- 
duri şi resurse. Nu ne-a deranjat când ni s-au impus noi condiţii. 

- Ce fel de condiţii? 

- Sub noua conducere, paznicii ne supravegheau în mod con- 
stant. Oameni în haine de laborator şi costume, dar tot paznici erau. 
Libertatea de mişcare ne era restricționată. Locuiam în clădiri din 
apropierea laboratorului. Maşinile companiei ne luau în fiecare dimi- 
neață și seară. Cei care aveau familii aveau voie să primească vizi- 
latori din când în când, dar tuturor ni se atrăgea atenţia în legătură 
cu caracterul secret al muncii noastre. Am semnat chiar şi contracte 
prin care ne exprimam acordul cu regulile stricte, dar trebuie să în- 
|elegeţi că eram încântați. Porniserăm în căutarea pietrei filozofalel. 

- Credeam că sunteţi chimist, nu alchimist, spuse Gamay. Din 
câte îmi aduc eu aminte, Piatra Filozofală era o substanţă care putea 
transforma metalele comune precum plumbul în aur sau argint. 

MacLean aprobă din cap. 

- Asta e o presupunere greșită. Mulţi oameni din Antichitate cre- 
deau că piatra era legendarul „elixir al vieţii . Dacă amestecai sub- 
stanţa asta minunată cu vin, soluţia obținută putea vindeca răni, 
readuce tinereţea şi prelungi viața. Aia e piatra pe care-o căutam. 

- Căutarea nemuririi, comentă Trout. Poate că era mai uşor să 
transformi plumbul în aur. 

Un zâmbet uşor apăru pe buzele lui MacLean. 

- De multe ori pe durata cercetărilor noastre am avut aceeaşi 
impresie. M-am gândit de multe ori la imposibilitatea sarcinii pe 
care o aveam de îndeplinit. 

- Nu sunteţi primul care a eşuat în această căutare, spuse Trout. 

- O, nu, doctore Trout. Aţi înțeles greşit. Nu am eşuat. 


' Substanţă despre care alchimiștii medievali credeau c-ar putea transforma 
orice metal în aur și ar oferi nemurirea ființelor omeneşti 

— Stai aşa, Mac. Tu vrei să spui că elixirul vieţii există? 

- Da. L-am descoperit pe fundul mării, în izvoarele hidrotermale 
din Oraşul Pierdut. 

Îl priviră fix pe MacLean, întrebându-se dacă nebunia acestei 
insule îşi lăsase amprenta şi asupra scoţianului. 

- Umblu cu trompa pe fundul mării de multă vreme, spuse Trout 
după o clipă. Încă n-am descoperit nimic care să semene cu Fântâna 
Tinereţii Veşnice. 

Gamay clătină din cap. 

— Trebuie să mă scuzi pentru scepticismul meu. Cunosc izvoarele 
mai bine decât Paul, şi sinceră să fiu, n-am habar despre ce vorbeşti. 

Ochii albaştri ai lui MacLean sclipeau de amuzament. | 
- Dumneata ştii mai mult decât crezi că ştii, fătucă. Te rog să ex- 
plici de ce oamenii de ştiinţă din toate colțurile lumii au mari emoții | 
în legătură cu microbii care au fost găsiți în jurul izvoarelor. 

- Asta e uşor de explicat, spuse Gamay, ridicând din umeri. 
Acele bacterii nu se aseamănă cu nimic din ce s-a descoperit până 
acum. Sunt „fosile vii“. Condiţiile din Orașul Pierdut sunt asemănă- 
toare cu cele care existau în primele clipe de viață pe Pământ. Dacă ` 
îți dai seama cum a evoluat viața în jurul izvoarelor, îţi închipui cam 
cum ar fi putut începe pe Pământ, sau chiar şi pe alte planete. 

- Exact. Munca mea a început de la o premisă simplă. Dacă ai 
ceva care-a fost implicat în crearea vieţii, poate că acel ceva e în stare 
să şi prelungească viața. Compania noastră a avut acces la mostre 
prelevate din expediții anterioare în Oraşul Pierdut. Enzima produsă 
de aceşti microbi era cheia. 

- În ce sens? 

- Fiecare creatură vie de pe pământ este programată pentru o 
singură sarcină, aceea de a se reproduce de câte ori se poate. Odată 
ce îşi face treaba, devine redundantă, şi astfel, toate organismele au 
o genă de autodistrugere încorporată care îi elimină pentru a face 
loc generaţiilor viitoare. La ființele umane, uneori, gena se activează 

prematur și uneori apar cazuri de Progeria!, când copii de opt ani 
arată ca nişte bătrâni de optzeci. Am argumentat că dacă gena asta 
poate fi activată, ea poate fi şi dezactivată, rezultatul fiind o îmbă- 
trânire înceată. 

- Cum am putea testa asta? întrebă Trout. Ar trebui să o dăm 
subiecţilor de testare şi să aşteptăm câteva decenii să vedem dacă au 
trăit mai mult decât grupul de control. 

- Bine argumentat. Ar mai fi şi problema patentării. Patentul ar 
putea expira înainte să scoateţi produsul pe piață. Dar enzima asta 
nu doar că dezactivează gena, ci serveşte drept un super-antioxidant, 
inversând radicalii liberi. Nu doar că întârzie procesele chimice care 
duc la îmbătrânire, ci poate readuce tinereţea. 

- Piatra Filozofală. 

- Da. Acum înţelegeți. 

- Chiar aţi reuşit să faceţi asta? întrebă Trout. 

- Da, pe animale de laborator. Am luat şoareci care erau de 
vârsta a treia după standardele umane şi le-am readus tinereţea în 
mod radical. 

- Cât de radical? 

- Aveam şoareci a căror vârstă în ani omenești era de nouăzeci 
de ani şi am redus-o la patruzeci şi cinci. 

— Adică vrei să spui că aţi redus vârsta animalelor la jumătate? 

- Categoric. 'Tonusul muscular. Structura osoasă. Nivelurile de 
energie. Capacitatea de reproducere. Șoarecii au fost mai surprinşi 
decât noi. 

- E o realizare remarcabilă, spuse Gamay, dar ființele umane sunt 
mult mai complicate decât şoarecii. 

- Da, spuse el cu un oftat. Acum ştim lucrul ăsta. 

Gamay înţelese mesajul nerostit din spatele cuvintelor lui MacLean. 

— Aţi făcut experimente pe ființe umane, nu-i aşa? 


' Maladie genetică foarte rară caracterizată de îmbătrânirea prematură 

- Nu echipa mea iniţială. Ar fi durat ani de zile până să putem 
face experimente care să implice oameni. Am fi făcut-o în condiţiile 
cele mai stringente. Înghiţi băutura, ca şi cum şi-ar fi clătit astfel 
amintirile neplăcute. Echipa mea şi-a prezentat descoperirile preli= 
minare şi n-am primit nicio veste o perioadă de timp. Pe urmă am 
fost informaţi că echipa se va desființa şi că laboratorul își va înceta 
activitatea. A fost totul foarte civilizat. Un zâmbet şi-o strângere de 
mână. Am primit chiar şi bonusuri. Ceva vreme mai târziu, în timp 
ce-şi elimina fişierele din calculator, un coleg a dat peste o casetă 
video care arăta în detaliu experimentele făcute pe oameni. Erau 
efectuate pe o insulă de pe undeva. 

Trout arătă spre solul de la picioarele lor. 

- Aici? 

- E o presupunere rezonabilă, n-ai zice? întrebă MacLean. 

- Ce s-a întâmplat mai departe? 

- Am făcut o a doua greșeală fatală subestimând lipsa de scrupule 
a acestor oameni. Ne-am dus în grup înapoi la companie și le-am 
cerut să înceteze. Ni s-a spus că toţi subiecţii sunt voluntari și că 
oricum nimic din toate astea nu ne interesa. Am ameninţat că o să 


facem publice informaţiile. Ne-au spus să aşteptăm. În decursul unei | 


săptămâni, membrii fostei mele echipe au început să aibă „acci- 


dente“ mortale. Fugi de la locul accidentelor de maşină. Incendii. 


Electrocutări prin utilizarea neglijentă a aparatelor electrocasnice. 
Câţiva oameni sănătoși au făcut atacuri de cord. În total au fost 
douăzeci şi unu de morti. 

Lui Trout îi scăpă un fluierat uşor. 

- Credeţi c-au fost omorâţi? 

— Știu că au fost omorâţi. 

- Poliţia a bănuit că era ceva în neregulă? întrebă Gamay. 

- Da, în câteva cazuri, dar nu a reușit să dovedească nimic. Cole- 
gii mei plecaseră în câteva ţări diferite. Și, așa cum spuneam, lu- 
cram în secret. 

- Şi totuşi ai supravieţuit, spuse ea. 

- Prin noroc chior. Eram plecat pe un șantier arheologic. E un 
hobby al meu. Când am ajuns acasă, am găsit un mesaj de la un coleg 
care a fost ucis între timp, prin care eram avertizat că viața mea e în 
pericol. Am fugit în Grecia, dar foştii mei angajatori mi-au dat de 
urmă şi m-au adus aici. 

- De ce nu te-au ucis și pe tine? 

MacLean râse fără să fie amuzat. 

- Voiau ca eu să conduc o echipă de cercetare reconstituită. Se 
pare că au avut prea mare încredere-n abilitățile lor. După ce-au 
ucis membrii echipei inițiale, au început să iasă la suprafaţă defecte 
in formulă. Era inevitabil, având în vedere natura complexă a cer- 
cetărilor. Aţi văzut greșelile lor țopăind prin cușile-alea acum 
puţină vreme. 

- Vrei să spui că elixirul tinereţii a creat arătările-alea rânjite? 
intrebă Trout. 

MacLean zâmbi. 

- Noi le-am zis proştilor că va fi nevoie de mai multă muncă. 
Enzima avea un efect diferit asupra oamenilor în comparaţie cu 
șoarecii. Era vorba de un echilibru delicat. În combinaţia greșită, 
elementul chimic omora pur şi simplu subiectul. În alte cazuri activa 
gena răspunzătoare de apariția bolii Progeria. La brutele-alea amă- 
râte pe care le-aţi văzut, substanţa s-a întors în timp și a scos la iveală 
trăsături agresive care-i ajutau mult pe strămoșii noștri în stadiile 
lor de reptile sau de primate. Nu vă lăsaţi păcălţi de înfățișarea lor. 
Incă au inteligență umană, după cum a aflat și Strega. 

- Ce vrei să spui? 

- Există două tipuri de creaturi. Categoria Alfa a făcut parte din 
experimentul inițial, despre care mi s-a spus că a început cu mulţi 
ani în urmă. Categoria Beta a fost creată în cea mai recentă serie de 
experimente. Cu puţin timp în urmă, câţiva dintre ei au reușit să 
evadeze. Aparent, erau conduşi de Alfa. Au construit o plută rudi- 
mentară şi au ajuns pe o altă insulă, unde au omorât câţiva oameni. 
Strega i-a vânat şi i-a adus înapoi. I-a supus pe unii dintre Alfa la 

cele mai cumplite chinuri imaginabile înainte de a-i ucide de faţă cu 
ceilalţi, ca un fel de lecţie. 

- Dacă sunt aşa o mare bătaie de cap, de ce-i mai țin pe-aici? în= 
trebă Gamay. i 

- Se pare că angajatorii noştri sunt de părere că au o anumită 
valoare. Ca şi noi. Instrumente de unică folosinţă. Ultimii subiecţ 
de teste au fost imigranţi ilegali din țări sărace care credeau că mer 
în Europa sau în America să-şi găsească slujbe şi o viață mai bună. 

Maxilarul lui Trout se încleştă. 

- Ăsta e unul dintre cele mai monstruoase planuri de care-am 
auzit vreodată. N-am înţeles un lucru. De ce-au deturnat goriloii 
ăştia submersibilul Alvin şi ne-au răpit? 

- Enzima are un termen de valabilitate scurt. Au construit sub- 
marinul pentru ca enzima să poată fi recoltată imediat ce este extrasă. 
Este separată de microbi. Imediat ce este stabilizată, submarinul 
transportă produsul finit aici, ca să fie cercetat și dezvoltat mai de- 
parte. Ştiau despre expediţia voastră. S-or fi temut că proiectul lor 
de minare submarină avea să fie descoperit. Din întâmplare, aţi fost 
la câteva minute de a-l descoperi. 

- N-a fost deloc din întâmplare. Căutam sursa ierbii gorgonelor. 

- Acum e rândul meu să fiu confuz. Ce e iarba gorgonelor? 

- E o formă mutantă a unei alge comune, spuse Gamay. A făcut 
prăpăd în toată lumea. S-a stabilit că sursa acestei mutații provine ` 
din Oraşul Pierdut. Încercam să-i stabilim cu exactitate cauza. Nu 
am vorbit public despre această parte a expediției pentru că nu am 
vrut ca oamenii să intre în panică. Situaţia e mult mai gravă decât a 


spus oricine în public. 

- În ce sens? 

Gamay răspunse: 

- Dacă buruienii i s-ar permite să se înmulțească, din oceane n-ar | 
rămâne altceva decât covoare uriaşe și umede de vegetaţie. Comerţul ` 
oceanic ar fi imposibil. S-ar închide porturile. Multe specii de peşti — 
ar muri, creând o discrepanţă de proporții în lanţul trofic, care ar 

afecta garantat producţia la nivel terestru. Vremea creată de ciclu- 
rile oceanice normale ar deveni haotică. Guvernele ar cădea. Ar 
apărea boli şi foamete. Milioane de oameni ar muri. 

- Dumnezeule mare. Mă temeam eu că s-ar putea întâmpla așa 
ceva. 

- Ce vrei să spui? întrebă Gamay. 

- Microbii erau complet inofensivi în habitatul lor natural. Exista 
mereu posibilitatea ca ei să migreze odată ce le perturbam habitatul. 
Evident, au schimbat genele unor organisme superioare. 

- Poate fi inversată situaţia? 

- Există şanse mari să nu putem aplica munca de acum în găsi- 
rea soluţiei. 

- Credeţi c-ar fi deschis colonelul Strega la sugestia de a ne con- 
centra energiile pe salvarea lumii de o infestare cu iarba gorgonelor? 

MacLean râse. 

- Colonelul Strega crede că acest lagăr este lumea. Iar el este 
Dumnezeu. 

— Cu atât mai multe motive ca să evadăm, spuse Trout. 

- Oamenii ăștia care ne-au răpit trebuie să fi ştiut că avea să fie 
demarată o operaţiune masivă de căutare a submersibilului Alvin, 
spuse Gamay. 

MacLean se uită în paharul lui gol, apoi privirea lui o întâlni pe 
a ei. 

- Din câte spune Strega, situația trebuie rezolvată. N-a explicat 
în detalii, dar a spus că niște mutanți au fost înlăturați de pe insulă 
cu puţină vreme în urmă. Cred c-aveau legătură cu planul. 

— Nu există detalii? 

MacLean clătină din cap. | 

Trout se chinui să se confrunte cu situaţia aşa cum era. 

- Ai spus c-ai fost adus aici pentru a reconstitui o echipă ştiinţi- 
fică, spuse el. 

- Da, mai sunt şase suflete nefericite care-au fost atrase aici cu 
promisiunea unui loc de muncă, exact ca şi bieţii imigranţi. O să-i 

cunoaşteţi pe toţi la cină. Angajatorii noştri au făcut tot ce-au putut 
ca să se-asigure că erau oameni singuri, cu puţine sau fără legă- 
turi familiale. 

— Cât timp avem la dispoziţie? 

— Ştim toți că urmează să fim omorâţi imediat ce extragem elixi- 
rul pur. Am tras de timp cât am putut, reușind să progresăm în ace- 
laşi timp. A fost un echilibru delicat. Un transport de elixir a plecat 
în timp ce noi eram pe submarin. 

- Ce înseamnă asta pentru noi? 

- O să devenim nefolositori imediat ce formula ajunge la desti- 
nație şi angajatorii noștri văd dacă funcționează. 

- O să funcţioneze? 

MacLean aprobă din cap. 

- O, da. Rezultatele iniţiale vor fi destul de rapide şi de dramatice. 
Odată ce află Strega, o să înceapă să ne-arunce la animalele-alea, 
unul câte unul. Clătină din cap. Mă tem că v-am salvat, dar n-am reu- ` 
şit decât să vă pun într-o situaţie lipsită de orice speranţă. 

Trout se ridică de pe scaun şi aruncă o privire în jurul lagărului, 
crezând că frumuseţea aspră a insulei nu cadra deloc cu ororile la ` 
care fusese martor. 

- Aveţi vreo idee? întrebă el. 

- Cred că ne-ar ajuta foarte mult dacă Mac ne-ar spune tot ce 
ştie despre locul ăsta. Toate detaliile, indiferent cât de caraghios sau 
de prosteşte ar suna. 

- Dacă încă mai aveţi gânduri de evadare, uitaţi de ele, spuse 
MacLean, sumbru. Nu există nicio cale. 

Gamay îi aruncă o privire soțului ei. 

- Există mereu o cale, spuse ea, zâmbind. Doar că nu știm care e. 

SKYE CĂZUSE DEJA într-un somn adânc când Austin se stre- 
cură în patul călduros de puf. Se agăță de el toată noaptea, somnul 
hindu-i tulburat de bâiguielile ei despre apă întunecată și moarte 
roşie, cauzate de febră. Și nervii lui Austin erau întinşi. De câteva 
ori, se smulse din strânsoarea fierbinte a lui Skye și se duse la fereas- 
tră. În afară de moliile care fâlfâiau din aripi în jurul firmei lumi- 
nate a hanului, era linişte deplină. Dar Austin nu avea deloc de gând 
să se complacă. Familia Fauchard avea o influență puternică. 

După un somn agitat, fură treziţi de lumina strălucitoare a soa- 
relui care le inundă camera. Își puseră halatele de baie pe care Skye 
le găsise într-un dulap şi comandară micul dejun în cameră. Austin 
aruncase costumele lor zdrenţuite la gunoi. O cooptară pe menajera 
care le aduse mâncarea şi o trimiseră la cumpărături după haine. 
Energizată după o ceaşcă tare de cafea, Skye își recăpătă efervescenţa, 
dar încă-i mai zbura gândul la castelul Fauchard. 

- N-ar trebui să raportăm familia Fauchard autorităţilor? în- 
trebă ea. 

- Familia Fauchard e o familie bogată şi puternică, răspunse 
Austin. 

- Asta nu înseamnă că sunt deasupra legii, spuse ea. 

- Sunt de acord cu tine. Care parte din povestea noastră presu- 
pui că ar crede-o? Aia cu Hriba și pendulul sau aia cu Balerca de 

Amontillado? Dacă facem scandal, s-ar putea să ne şi trezim acuzaţi 
c-am furat avionul lui Emil. 


- Înţeleg ce vrei să spui, spuse ea, încruntându-se. Păi şi-atunci ` 


ce facem? 

— Ne întoarcem la Paris. Ne adunăm. Aflăm orice secret, oricât 
de mic, despre familia Fauchard. Își drese vocea. Cine-o să-i spună 
prietenului tău Darnay că Rolls-Royce-ul lui ciuruit de gloanţe zace 
pe fundul şanţului unui castel? 

- O să-l informez eu. Stai liniştit, Charles se gândea oricum să-l 


schimbe cu un Bentley. O să-l declare pur şi simplu furat. Buzele i 


se întinseră în zâmbetul ei obişnuit, strălucitor ca soarele. La cum îl 
ştiu pe Charles, cred că era furat de la bun început. Un nor întune- 
cat îi umbri zâmbetul. 

- Crezi ce-a zis amărâtul ăla de englez? Că familia Fauchard a 
pornit Primul Război Mondial şi e oarecum responsabilă şi de cel 
de-al doilea? 

Austin rumegă întrebarea alături de o gură de croissant. 

- Nu ştiu. Cred că e nevoie de mai mult de câţiva oameni ca să 
pornească un război. Excesul de mândrie, prostia şi greşelile de cal- 
cul joacă un rol important. 

- E adevărat, dar gândeşte-te bine, Kurt. În 1914, Marile Puteri 
erau conduse de unii dintre cei mai inapţi lideri din istorie. Decizia 
de a porni războiul a fost în mâinile câtorva oameni. Niciunul din- 
tre ei nu dădea pe-afară de inteligenţă. Un ţar sau un kaiser nu tre- 
buia să ceară permisiunea poporului ca să meargă la război. N-ar 
fi putut un grup mic, înstărit şi foarte hotărât, precum familia 
Fauchard și alți fabricanți de arme, să-i manipuleze pe liderii ăştia, 
să profite de deficienţele lor şi să le influențeze deciziile? Pe urmă să 
pună la cale un eveniment precum asasinarea arhiducelui care să des- 
chidă focul? 

- În mod sigur e posibil. Al Doilea Război Mondial a fost o si- 
tuaţie diferită, dar aveam de-a face cu același amestec volatil care 
aștepta o scânteie care să declanșeze explozia. 

- Atunci chiar crezi că e ceva adevăr în spatele acelor acuzaţii? 

- Acum că i-am cunoscut pe membrii familiei Fauchard, mere şi 
fils!, cred că dacă există vreo familie care să fie în stare să pornească 
un război, ei ar fi acea familie. Reacţia criminală pe care-au avut-o 
atunci când Cavendish şi-a dat drumul la gură spune multe. 

Tremură când îşi aduse aminte de modul în care pierise englezul. 

- Cavendish pretindea că Jules Fauchard încerca să oprească 
războiul, spuse Skye. Ştim doar că a reușit să ajungă numai până la 
ghețarul Dormeur. Dacă ar fi reuşit să traverseze Alpii, ar fi aterizat 
in Elveţia. 

- Văd unde vrei să ajungi. O ţară neutră, unde ar fi putut dezvă- 
lui lumii ce punea la cale familia lui. Făcu o pauză. Hai să ne gân- 
dim puţin la asta. Fauchard era bogat şi influent, dar avea nevoie de 
dovezi care să-i susțină spusele. Documente sau acte secrete. 

- Bineînţeles! spuse Skye. Seiful pe care Jules îl purta după el. 
Familia Fauchard nu voia ca micul și mizerabilul lor secret să iasă 
la iveală. 

— Eu tot sunt confuz, spuse Austin. Să zicem că reuşim să exhu- 
măm cadavrul lui Jules şi să recuperăm documentele incrimina- 
toare. Familia Fauchard s-ar descurca bine cu publicitatea negativă. 
Ar angaja o firmă scumpă de PR care să dea la întors toată povestea. 
Ar putea spune că documentele sunt niște falsuri. În afară de câţiva 
istorici, nu ştiu cine s-ar mai interesa de asta la atât de mult timp 
după ce faptul a fost consumat. 

- Atunci de ce au recurs la inundarea tunelului, uciderea lui 
Renaud și încercarea de a ne ucide pe noi? 

- Uite încă o teorie. Să presupunem că Spear Industries e pe cale 
să încheie o mare afacere. O fuziune. Un nou produs. Poate chiar un 
nou război, spuse el, cu un zâmbet ironic. Titlurile de primă pagină 
despre trecutul dubios al familiei lor le-ar putea strica planurile. 

— Ar avea logică, spuse Skye. 


! „Mama“ şi „fiul“ (fr.) 

- Ce n-are logică e motivul pentru care Jules avea coiful la el. 

- Familia Fauchard e excentrică, presupuse ea. 

- Eşti foarte îngăduitoare, spuse Austin încruntându-se. Sunt 
nebuni criminali, dar nu acţionează fără un scop. Cred că familia 
Fauchard s-a îngrijorat pur și simplu la gândul că istoria avea să-i 
fie expusă. Vor cu disperare să recupereze coiful. E ceva legat de 
oala aia veche din oțel care are o importanţă foarte mare pentru ei. 
Trebuie să aflăm ce anume. 

- Poate Charles a făcut ceva progrese cu analiza. Trebuie să merg 
să-l vizitez cât de curând posibil. 

Un ciocănit la uşă le întrerupse discuţia. Menajera se întorsese 
din misiune cu plase de cumpărături în mâini. Austin avea niște bani 
gheaţă şi carduri de credit într-un portofel purtat la gât. Îi dădu me- 
najerei un bacşiş consistent, apoi el şi Skye își probară noile ţinute. 
Rochia roşie venea mănuşă pe silueta suplă a lui Skye. Austin în- 
cercă pantalonii negri şi cămaşa albă. Ținutele erau conservatoare, 
dar nu aveau să atragă atenţia. 

Recepţionerul sună la o firmă de închiriere de mașini pentru ei 
şi deşi Peugeotul pe care îl închiriară nu era vreun Rolls, drumul 
înapoi spre Paris prin zona rurală însorită îi ajută să scape de con- 
fuzia care le rămăsese din catacombele familiei Fauchard. Austin 
călca apăsat pedala de acceleraţie. Cu cât avea să se îndepărteze mai 
mult de castel, cu atât avea să fie mai bine. 

Austin aproape că se-apucă să cânte La Marseillaise! când văzu 
silueta ascuţită a Turnului Eiffel în depărtare. După puţină vreme 
ajunseră la Paris. Austin trecu repede pe la apartamentul lui Skye, 
iar ea îl sună pe traficantul de antichităţi ca să-l anunţe că avea să 
meargă în Provence. Darnay fu încântat să audă de planurile ei, 
spunându-i că aveau multe de discutat. Skye își făcu bagajul pentru 


! Imnul de stat al Franţei, compus în 1792 de către Claude Joseph Rouget de 
Lille 

noapte, iar Austin o lăsă la gară, unde ea îl pupă pe ambii obraji 
inainte de a urca într-un tren care mergea spre sud. 

Recepţionerul de la hotel zâmbi larg când Austin urcă să-și ia 
cheia. 

- Ah, Monsieur Austin. Ne bucurăm că v-aţi întors. Vă aşteaptă 
un domn aici de ceva vreme. Aruncă o privire spre hol. 

O siluetă era întinsă pe un scaun confortabil din piele, părând 
adormită. Un exemplar din Le Figaro! îi acoperea faţa. Austin se 
duse la el, ridică ziarul și văzu trăsăturile de culoare închisă ale lui 
Joe Zavala. 

Austin îl bătu pe Zavala pe umăr. 

- Paza hotelului, spuse el cu un accent ca al inspectorului Clouseau?. 
Va trebui să veniţi cu mine. 

Zavala clipi şi deschise ochii. 

- Era şi timpul. 

- Sentimentul e reciproc, bătrâne prieten. Credeam că eşti în 
Alpi şi te ocupi de îmbunătăţirea relaţiilor franco-americane. 

Zavala se ridică în capul oaselor în scaun. 

- Denise a vrut să mi-i prezinte pe părinţii ei. Asta-i mereu un 
semn rău. Pe unde-ai umblat. Am încercat să dau de tine, dar n-ai 
răspuns pe mobil. 

Austin se pleoşti într-un scaun. Mobilul meu e pe fundul şanțu- 
lui unui castel. 

- Trebuie să recunosc că asta-i o scuză pe care n-am mai auzit-o. 
Ar trebui să te întreb cum a ajuns acolo? 

- Poveste lungă. Ce-i aşa de urgent de te-ai instalat în holul unui 
hotel? 

Faţa lui Zavala deveni necaracteristic de sumbră. 


! Cotidian conservator francez fondat în 1826 

? Personaj făcut celebru de comicul Peter Sellers în seria de filme Pantera roz, 
inspectorul Clouseau este un tolomac și un împiedicat notoriu aflat pe urmele 
diamantului care dă titlul filmelor. 

- Rudi m-a sunat când n-a reuşit să dea de tine. Rudi Gunn era 
secundul lui Pitt. A avut loc un accident în Orașul Pierdut. Paul și 
Gamay s-au scufundat cu submersibilul Alvin. N-au mai urcat la 
suprafaţă. Era şi-un pilot cu ei. 

- La naiba, spuse Austin. Ce s-a întâmplat? 

— Se pare că nimeni nu ştie. A avut loc un atac asupra vasului de 
cercetare cam în acelaşi timp în care-au pierdut legătura cu 
submersibilul. 

- Nu are logică. Cine-ar ataca o expediţie ştiinţifică paşnică. 

- M-ai prins cu întrebarea asta. Am luat un tren rapid spre Paris 
azi-noapte, m-am plantat aici şi-am ţinut legătura cu amărâtul de 
recepţioner din cincisprezece în cincisprezece minute. 

- De cât timp au dispărut? 

— Au trecut mai mult de douăzeci și patru de ore fără contact. 

- Presupun că Dirk şi Rudi au fost alertaţi. 

Zavala aprobă din cap. 

- Dirk vrea să-l ţinem la curent. A chemat marina în ajutor. Am 
vorbit cu Rudi acum o jumătate de oră. A trimis vasul de cercetare 
Searcher’ acolo ca să auzim oricând ceva. 

- Cum stăm cu mijloacele de sprijinire a vieţii pe Alvin? 

- Mai au hrană şi aer pentru aproximativ patruzeci şi opt de ore. 

Zavala aruncă o privire la ceas. 

Austin înjură în şoaptă. În timp ce el savura croissante alături de 
Skye, soții Trout, dacă mai erau încă în viaţă, aveau nevoie disperată 
de ajutor. 

- Trebuie să ne mişcăm repede. 

- E un avion al companiei NUMA la aeroportul De Gaulle?. O 
să ajungem în Insulele Azore în câteva ore, iar Rudi a făcut deja rost 
de mijloace de transport pentru următoarea parte din excursie. 


| „Căutătorul“ (eng.) 


2 Cel mai mare aeroport internațional din Franţa, numit după comandantul 


forţelor franceze din al Doilea Război Mondial, generalul Charles De Gaulle ` 


(1890-1970) 

Austin îi spuse lui Zavala să rămână pe loc și urcă în cameră. 
Renunţă la noua ţinută schimbând-o cu uniforma standard alcă- 
tuită din blugi şi pulover, apoi aruncă nişte haine într-o geantă de 
voiaj şi se întoarse în hol în câteva minute. Avionul îşi încălzea mo- 
toarele când ajunseră la aeroport. După un zbor scurt spre Insulele 
Azore, săriră într-un hidroavion şi se îndreptară spre Atlantic. 

Vasul de cercetare Searcher al NUMA se întorcea din Europa în 
momentul în care apelul lui Gunn îl redirecționase către Dorsala 
Atlantică. Austin se bucura că Searcher era la fața locului. Vasul de cer- 
cetare avea doar câteva luni și era plin-ochi de echipamente de detec- 
tare de la distanţă de ultimă generaţie şi de roboți subacvatici. 

În timp ce hidroavionul își începea coborârea, Austin se uită pe 
fereastră şi văzu că marina nu pierduse timp și reacționase imediat 
la solicitarea lui Pitt. Vasului NUMA și navei Atlantis li se alătura- 
seră un crucișător al marinei. 

Hidroavionul ameriză în apa din apropierea vasului NUMA cu 
coca netedă. Alertat de pilotul hidroavionului, Searcher trimise o 
barcă să-i transporte pe Austin şi Zavala pe navă. Căpitanul vasului, 
un californian înalt, cu pielea măslinie, pe nume Paul Gutierrez, îi 
aştepta. Căpitanul Gutierrez nu pierdu vremea şi-i conduse imediat 
pe punte. În cabina pilotului, ochii de culoarea coralului ai lui 
Austin priviră în depărtare spre mare, de unde o barcă cu motor se 
apropia de vasul Atlantis dinspre nava marinei. 

- Se pare c-o să avem musafiri. 

- Marina a sosit în câteva ore. Au fost cu ochii în patru în even- 
tualitatea altor atacuri. Haideţi să vă arăt cum ne-am descurcat. 
Desfăcu un grafic al zonei. Unele secțiuni din grafic erau hașurate 
cu cariocă neagră. Am avut noroc cu condiţiile meteo. Graficul ăsta 
o să vă ajute să vă faceţi o idee despre zona pe care am acoperit-o. 
Am făcut cercetări cu sonarul şi am trimis jos Vehiculele noastre 
Controlate de la Distanţă. 

- Impresionant. 

- Mulţumim. Echipamentul vasului Searcher poate depista o mo- 
nedă la 1 828 de metri adâncime. Am acoperit întregul Oraş Pierdut 
şi câteva dintre zonele limitrofe unde-am descoperit mai multe iz- 
voare hidrotermale. Şi vasul Atlantis a verificat dorsala. Capacităţile 
vasului Searcher sunt extraordinare, pot spune. Clătină din cap. Nu 
reuşim să ne dăm seama. Alvin e unul dintre cele mai rezistente sub- 
mersibile mici din lume. A coborât de sute de ori fără probleme. 

- N-aţi dat de submersibil până acum? 

- N-am dat de Alvin, dar asta nu e tot. 

Gutierrez îi dădu lui Austin o fotografie scoasă la imprimantă care 
înfățișa fundul oceanului aşa cum apărea pe monitorul sonarului. 

— Odată ce am acoperit Orașul Pierdut, am început să verificăm 
zona din apropierea lui imediată. Sunt cel puţin trei alte oraşe alcă- 
tuite din izvoare hidrotermale comparabile cu cel iniţial sau de di- 
mensiuni mai mari pe dorsală. Fiţi atenţi ce-am găsit într-unul din 
ele, pe care l-am numit „OP II“. Ne-a încurcat ceva de groază. 

Austin împrumută o lupă. Anii de muncă de cercetare îl ajuta- 
seră să devină priceput la interpretarea imaginilor de sonar, dar era 
contrariat de însemnele pe care le vedea. 

- Ce-i cu liniile-astea duble ciudate? 

- Ne-am întrebat același lucru. Așa c-am trimis un VCD şi am 
tras cadrele-astea. 

Austin studie pozele de 20 pe 25 de centimetri, tipărite pe hârtie 
lucioasă. Pilaştrii înalţi din Oraşul Pierdut se vedeau clar, ca și ur- 
mele care şerpuiau printre turnuri. 

- Parc-ar fi urmele șenilelor unui buldozer mare sau ale unui 
tanc, spuse Austin. 

- Foarte mare, spuse căpitanul. Când am folosit pilaştrii pentru 
a face măsurători, am estimat că urmele trebuie să fie la cel puţin 
nouă metri distanță unele de altele. 

— Ce adâncime e aici? 

- 752 de metri. 

Zavala fluieră. 

- E o realizare inginerească demnă de respect, dar nu e imposi- 
bilă. Te duce cu gândul la ceva, Kurt? 

- La Big John, spuse Austin, zâmbind. Văzând expresia confuză 
de pe fața căpitanului, îi explică faptul că Big John era porecla pe care 
o primise un vas pentru scufundări în adâncime pe care NUMA îl 
dezvoltase cu ani înainte pe post de laborator mobil pentru cerceta- 
rea fundului oceanelor. Arătă spre o poză în care urmele se termi- 
nau brusc. 

- Orice-o fi fost acolo jos pare să se fi ridicat la suprafaţă. Spre 
deosebire de Big John, testoasa asta mecanică poate şi să înoate, şi 
să se târască. 

— Şi presupunerea mea e că l-a luat pe Alvin cu ea, spuse Zavala. 

- Pare o coincidenţă prea mare ca Alvin să dispară tocmai în 
apropierea acestor urme, spuse căpitanul Gutierrez cu un gest apro- 
bator din cap. 

- Mai e o coincidenţă stranie, spuse Austin. Din câte am înţeles, 
ați fost atacați în acelaşi timp cu dispariţia submersibilului Alvin. 

- Când am început să intrăm în panică în legătură cu Alvin, s-a 
apropiat de noi o navă ciudată, spuse Gutierrez. Era o rablă de car- 
gobot, mâncat tot de rugină. Numele de pe cocă era Celtic Rainbow! 
și provenea din Malta. A trimis un semnal de ajutor. Când le-am răs- 
puns la apel, n-a răspuns nimeni. Doar mesajul de ajutor se repeta 
iar şi iar. Apoi am văzut fum, care părea să vină dintr-o cabină. 

- A încercat cineva să părăsească nava? 

- Aici e partea nebunească. Absolut nimeni. Am vrut să trimit o 
barcă să vadă care-i problema, dar căpitanul Beck s-a oferit să meargă 
cu un grup de oameni de-ai lui. 

- Beck? 

- Conduce o echipă de securitate pe ocean. Așa cum probabil 
știți, pirații au atacat sau au ameninţat vase din toate colțurile lumii. 
Instituţia lucra cu Beck pentru a stabili proceduri de securitate 


! „Curcubeul Celtic“ (eng.) 

pentru vasele de cercetare. Avea trei oameni, toți foşti pușcași marini, 
ca şi el, care erau la bord pentru o misiune de pregătire. Au învăţat 
membrii echipajului şi oamenii de știință cum să reacționeze în ca- 
zul unui atac al piraților. Mi s-a părut un tip foarte capabil. 

- Nu există nimeni mai bun, spuse un om într-o uniformă a 
marinei care intrase în cabina pilotului. Din ce am auzit, Beck e un 
profesionist desăvârşit. Eu sunt sublocotenentul Pete Muller. Aia 
de-acolo e nava mea, spuse el, arătând spre crucișător. 

Austin întinse mâna. 

- Mă bucur să vă cunosc, domnule sublocotenent. 

- Mereu e o plăcere să discut cu oameni de la NUMA. 

- Ce s-a întâmplat cu căpitanul Beck şi cu oamenii săi? întrebă 
Austin. 

- Mă tem c-au fost ucişi cu toţii, răspunse sublocotenentul. 

- Îmi pare foarte rău să aud lucrul ăsta. 

- Am găsit cadavrul căpitanului în apă, dar nici urmă de oame- 
nii sau de nava lui, spuse sublocotenentul. 

— Cum să dispară pur şi simplu un cargobot? 

- Nava noastră era cel mai apropiat vas când Atlantis a trimis 
S.O.S.-ul. Când am sosit noi, atacatorii erau deja plecaţi. Am rezol- 
vat situația de-aici, apoi am pornit pe urmele lor. Ştiam în ce direcţie 
se îndreaptă și cu viteza noastră superioară i-am fi ajuns din urmă. 
Îi aveam pe radar când a dispărut punctul. Am găsit rămăşiţe şi o 
pată de ulei, dar n-am găsit nava. 

- Nu înţeleg, spuse Austin. Puşcaşii marini sunt printre cele mai 
bine antrenate trupe speciale de pe faţa pământului. Îmbarcarea pe 
o navă cu potenţial ostil e una dintre specialităţile lor. 

- Mi-e teamă că au dat peste ceva pentru care nu s-au pregătit 
niciodată. Austin observă ceva ce văzuse rar la un cadru al armatei în 
expresia sublocotenentului Muller. Avea privirea unui om speriat. 

- Am presentimentul că aici e vorba de mai mult decât ni se 
spune. Poate că ne poate spune căpitanul ceva despre atac. 

— Pot să fac mai mult de-atât, spuse Gutierrez. Pot să vi-l arăt. 

IMAGINILE NECLARE DE pe monitorul video săltau spas- 
modic, scoțând în evidență faptul că fuseseră filmate cu o cameră 
video portabilă, în circumstanțe instabile. Pe cameră apăreau trei 
bărbați văzuți din spate. Purtau bandane înfăşurate în jurul capu- 
lui şi aveau arme automate prinse de umeri. Oamenii erau într-o 
barcă gonflabilă în mişcare, iar imaginea se ridica şi cobora în rit- 
mul valurilor în timp ce barca se apropia de un cargobot ruginit, 
de mărime medie. O voce dură se putea auzi peste zumzetul moto- 
rului extern. 

- Ne apropiem de ţintă. Ochii-n patru, băieţi, asta nu-i croazieră 
de plăcere. O să încercăm o intrare falsă să vedem dacă reuşim să-i 
facem să tragă asupra noastră. 

Omul cel mai apropiat de lentila camerei se întoarse şi făcu un 
semn cu degetul mare. Apoi imaginea încremeni. 

Sublocotenentul Muller se ridică de pe scaun şi se opri lângă 
monitorul cu ecran plat. Arătă spre bărbatul cu pielea închisă la 
culoare care zâmbea larg la cameră. 

- Asta-i Sal Russo, spuse el către Austin şi ceilalți oameni aşezaţi 
in încăpere. Un om de primă-clasă. Priceput şi foarte dur. A ajutat la 
formarea SEAL Team Six!, unitatea antiterorism. A câştigat o grămadă 


' Unitate a pușcașilor marini americani specializată în lupta antiterorism. Este 
cunoscută pentru capturarea şi uciderea lui Osama Bin Laden în 2011. 


282 CAVE CUSSLER 


de medalii pe front în Golful Persic înainte să plece de-acolo ca să 
se alăture echipei lui Beck. 

- Şi probabil că în fundal se aude vocea căpitanului Beck, spuse 
Austin. Stătea pe un scaun pliant, lângă Zavala şi Gutierrez. 

- Aşa e. Beck avea o cameră prinsă de o chingă de pe piept. O 
folosea ca instrument de antrenament ca să le arate echipelor sale 
unde greşeau şi ce făceau cum trebuie. Încă mai avea camera de 
filmat pe el când i-am scos cadavrul din apă. Din fericire, era într-o 
husă impermeabilă. Imaginea devine cam neclară din când în când, 
dar vă va ajuta să vă faceţi o idee destul de bună peste ce am dat. 

Muller apăsă butonul RESUME de pe telecomandă şi reveni pe 
scaun. Bărbatul de pe ecran prinse viaţă şi se întoarse din nou cu spa- 
tele la camera de luat vederi. Zumzetul motorului extern crescu cu 
câţiva decibeli, prova se ridică în timp ce barca se înclină și se în- 
dreptă direct către scara de îmbarcare care atârna sub prova de la 
tribord. La treizeci de metri de scară, barca viră în direcţia opusă şi 
se îndepărtă cu viteză de cargobot. 

- Încercarea de a-i determina să tragă a eşuat, spuse vocea. Hai 
să verificăm numele de pe pupă. 

Camera arătă barca ocolind partea din spate a navei, unde se 
puteau citi cuvintele CELTIC RAINBOW, iar mai jos MALTA, pe 
coca decojită. Apoi barca merse lângă vasul mai mare şi se îndreptă 
din nou spre scară. În timp ce se apropiau de ea din lateral, un băr- 
bat se prinse de o treaptă şi ţinu barca pe loc. 

Toată lumea își puse măştile de gaze, iar doi puşcaşi marini se 
cățărară pe scară. Omul de la prova împinse barca la câțiva metri 
distanţă şi-şi aduse arma la bord, gata să ia în vizor pe oricine i-ar fi 
atacat prin surprindere pe cei care urcau şi ei pe vas. Cei doi bărbați 
urcară la bord fără incidente. 

— Am reuşit să pătrundem fără opunere de rezistență, spuse 
Beck. Echipa de întăriri intră acum. 

După ce legară barca de scară, Beck şi Russo începură să urce. Se 
văzu o imagine neclară cu partea laterală a navei, iar microfonul 

inregistră sunetul unei respiraţii greoaie. Vocea lui Beck se auzea 
murmurând: 

- Măi, sunt prea bătrân pentru rahaturi de-astea. Pfff. Dar să fiu 
al dracului dacă nu-i mai fain decât să stai la birou. 

Camera străbătu toată puntea pentru a-i arăta pe pușcașii ma- 
rini ghemuiţi, cu armele pregătite. Fumul plutea pe deasupra punţii 
din norul gros. Așa cum stabiliseră în planul lor, Russo luă un om și o 
luă la goană cu capul aplecat spre cealaltă parte a navei, apoi își croiră 
drum spre pupă. Beck și celălalt pușcaş marin făcură la fel pe pun- 
tea de la tribord, iar echipa se întâlni la balustrada de la pupă. 

- Partea dinspre port e liberă, spuse Russo. Miji ochii din cauza 
fumului. Se pare că se stinge focul. 

— Ai dreptate, spuse Beck. Se subţiază fumul. Scoateţi-vă măştile. 

Oamenii executară ordinul, băgându-și măștile în sacii de la 
cingători. 

- Bun, hai să verificăm pe punte, să vedem cine trimite mesajul ăla. 

Camera îi arătă pe oameni mergând în salturi mari, mai întâi o 
echipă, apoi celelalte, astfel încât echipa din frunte să fie mereu 
acoperită. Urcară pe scările cu trapă, făcând o pauză pe fiecare 
punte înainte de a merge mai departe, ajungând în capătul punţii 
fără incidente. 

Vocea cuiva care striga „S.O.S!“ răsuna prin uşa deschisă a cabi- 
nei pilotului. 

Viteza, surpriza şi discreţia sunt aspectele esenţiale ale unei mi- 
siuni a pușcaşilor marini. Faptul că erau nevoiţi să se îmbarce pe 
navă ziua în amiaza mare excludea două dintre aceste elemente, așa 
că nu pierdură vremea în faţa cabinei pilotului. Camera îi urmă în 
interior, iar vocea lui Beck putu fi auzită spunând: 

- Bună treabă. Dar-ar naiba. Locul ăsta e gol. 

Camera se întoarse la 360 de grade, arătând toată cabina pilotu- 
lui, apoi Beck se îndreptă spre radioul navei. O mână, evident a lui, 
se întinse şi apucă un reportofon de lângă microfonul navei. Mesajul 

de ajutor pe care-l auziseră se repeta iar şi iar. Opriră reportofonul, 
iar strigătele de ajutor încetară. 

— Să dea dracii! spuse unul dintre oameni. Ce dracului pute în 
halul ăsta? 

Vocea lui Beck se auzea în fundal, calmă, dar cu o urgenţă incon- 
fundabilă în ton, ordonând oamenilor săi să-și pregătească armele, 
să rămână vigilenți şi să se întoarcă în pas alergător la barcă. 

Apoi se deschiseră porţile Infernului. 

Cineva sau ceva se năpusti pe uşă, zbierând ca din gură de șarpe. 
Apoi se auzi explozia tunătoare a unei carabine descărcate de la 
distanță mică. Mai multe zbierete şi siluete care săreau şi răpăitul 
armelor automate. Se vedeau imagini neclare cu păr sau blană şi 
chipuri desprinse din coşmaruri. 

- Pe-aici, căpitane! 

Chip Russo stătea cu spatele la cameră, blocând majoritatea ima- 
ginii. Se auziră mai multe focuri de armă şi țipete cumplite. Apoi o 
întreagă serie de imagini neclare. 

Beck ieşise din cabina pilotului și părea că pe jumătate cade, pe 
jumătate se caţără pe scara cu trapă. Respira greoi, aspru. Russo se 
auzea în fundal, ţipând: 

- Mișcare, căpitane, mișcare! L-am rezolvat pe unul dintre borâ- 
tii ăia cu ochii roşii, dar se țin după curul nostru! 

- Oamenii mei... 

— Prea târziu! Mişcaţi-vă. Of, la naiba! 

Încă un foc de armă. Apoi, un om care ţipa. Beck ajunsese pe pun- 
tea principală. Alerga, pufăind ca o locomotivă care urca un deal 
abrupt, cu cizmele bocănindu-i puternic. Era aproape de provă, la 
câțiva metri de scară. 

Se auzi un țipăt neomenesc, din afara razei camerei. Mai apărură 
nişte păr alb şi nişte corpuri care săreau. Un cadru scurt cu niște ochi 
roşii, strălucitori. Apoi, un gâlgâit, şi cerul şi marea care se roteau 
nebunește. Ecranul se întunecă. 

Austin sparse tăcerea împietrită care se lăsase. 

- Filmarea dumneavoastră ridică mai multe întrebări decât 
răspunsuri. 

- Beck aproape c-a ajuns la barcă, spuse Muller, dar ceva sau ci- 
neva l-a atacat prin surprindere în timp ce se pregătea să coboare de 
pe scară. Când i-a fost găsit cadavrul, îi fusese sfâşiat gâtlejul. 

- Puteţi derula puţin înapoi filmarea? întrebă Zavala. Muller îl 
ascultă. Bun, opriţi chiar acolo. 

Ochii roşii, arzători aproape că umplură ecranul. Imaginea era 
neclară, dar acea neclaritate nu scădea cu nimic intensitatea feroce. 
Se lăsă tăcerea în încăpere, tulburată doar de zumzetul ventilato- 
rului navei. 

În cele din urmă, Austin întrebă: 

- Ce părere aveți despre această filmare, domnule sublocotenent? 

Muller clătină din cap ca un om căruia i se ceruse să explice 
misterele universului. 

- Singurul lucru de care sunt sigur e faptul că domnul căpitan 
Muller şi oamenii săi s-au băgat într-o mare mizerie. Oricine sau 
orice i-ar fi atacat, nu se aștepta să dea de o unitate înarmată de puş- 
caşi marini. 

- Presupunerea mea este că încercau să atace vasul Atlantis, dar 
s-au răzgândit după ce s-au luptat cu Beck şi cu oamenii lui, spuse 
Austin. 

— Asta a fost și părerea mea, spuse Muller. 

Căpitanul Gutierrez se ridică de pe scaun. 

- Eu trebuie să mă întorc pe punte. Domnilor, anunţaţi-mă dacă 
vă mai pot ajuta cu ceva. 

Austin îi mulțumi lui Gutierrez, apoi, după ce plecă, se întoarse 
către Muller. 

- Mă gândesc că o să vă întoarceţi pe nava dumneavoastră. 

- Încă nu. Un vas de sprijin o să vină să stea de pază. Ar trebui 
să ajungă în câteva ore. Acum că a plecat căpitanul, aș vrea să discu- 
tăm despre situația asta, dacă nu vă deranjează. 

- Absolut deloc, spuse Austin. Din puţinul pe care l-am văzut, 


sunt multe lucruri de discutat. 

Muller zâmbi. | 

- Când am auzit prima oară povestea asta nebunească, am cre- ` 
zut că s-ar putea s-avem de-a face cu pirați, deşi nu erau dovezi că 
aceştia acţionează în partea asta a lumii. 

- V-aţi răzgândit în privința piraţilor? întrebă Austin. 

- Am renunțat la acea teorie. Nu v-am spus că sunt ofiţer de con- 
traspionaj în marină. După ce am văzut filmarea, am luat legătura 
cu şefii mei de la Washington și le-am cerut să se documenteze cât de 
temeinic pot despre „monștri sau „demoni cu ochii roșii“. Să fi auzit 
ce reacţii fără pic de respect am primit, dar au trecut prin toate sur- 
sele posibile, de la Dracula la fotografie, filme de la Hollywood. 
Ştiaţi că există o formaţie rock numită „Red-Eyed Demons“!? 

- Educaţia mea în materie de muzică rock s-a oprit la Rolling 
Stones?. 

- Şi a mea. În orice caz, am petrecut ceva timp studiind rapoar- ` 
tele lor și mă tot lovesc de asta. 

Muller luă o foaie de hârtie din servietă şi i-o înmână lui Austin, 
care o despături și citi titlul din ziar. 


„ECHIPA TEHNICĂ ȘI CONCURENȚII EMISIUNII 
ÎNCĂ LIPSESC 
POLIŢIA ESTE CONTRARIATĂ“ 


Era o ştire de la Reuters”, care provenea de la Londra. Citi în 
continuare. 


! „Demonii cu ochii roşii“ (eng.) 

2 Celebră trupă engleză de rock, formată la Londra în 1962, din Mick Jagger. 
(voce), Keith Richards (chitară solo), Bill Wyman (chitară bas), Charlie Watts ` 
(percuție) şi lan Stewart (pian) 


3 Agenţie britanică de presă înfiinţată la Londra în 1851 

Autorităţile spun că încă nu au nicio pistă în legătură cu dispa- 
riția a şapte participanţi şi patru membri ai echipei tehnice care-au 
dispărut în timp ce filmau un episod din emisiunea de televiziune 
Proscrișii pe o insulă izolată de pe coasta Scoției. 

Conform regulilor jocului, ceilalți membri ai așa-numitului clan 
votează un „Proscris“ pentru a pleca de pe insulă în fiecare săptă- 
mână. Un elicopter trimis să-l ia pe cel mai recent exilat n-a găsit 
nici urmă de ceilalţi. Poliţia, în colaborare cu FBI-ul, a găsit urme 
de sânge, ceea ce sugerează un posibil atac violent. 

Singura supraviețuitoare, care a fost găsită ascunzându-se, se re- 
cuperează la domiciliu. A fost citată ca spunând că supraviețuitorii 
au fost atacați de „demoni cu ochii roşii. Autorităţile au desconsi- 
derat povestea, spunând că victima suferea de halucinaţii provocate 
de şoc. 

Populara emisiune de televiziune, creată după aceeași rețetă de 
succes ca şi alte producţii de genul emisiunii Supraviețuitorul, a fost 
criticată de către unele voci pen.ru că încurajează și mai multă ten- 
siune între participanţi şi-i supune la teste riscante care implică 
stres mental şi fizic. Reprezentanţii canalului de televiziune au ofe- 
rit o recompensă de 50 000 $ pentru informații. 

Kurt îi dădu articolul lui Zavala, care-l citi și întrebă: 

- Ce legătură are asta cu dispariţia vasului Alvin? 

- E o legătură forțată, recunosc, dar încearcă să-mi urmăreşti 
ideea complicată. Am pornit din nou pe acele urme de pe fundul 
mării. E clar că se întâmpla ceva în Oraşul Pierdut, și cineva a vrut 
ca activitatea să rămână secretă. 

— Aşa pare-a fi, spuse Zavala. Oricine-ar fi făcut urmele-alea nu 
voia să-şi bage nimeni nasul pe la izvoarele hidrotermale. 

- Dac-ai avea un secret de genul ăsta, ce-ai face dacă te-ai trezi 
cu un submersibil plin de camere pe tarlaua ta? 

— Simplu. Expediția a fost adusă în atenţia publicului, deci mi-aş 
lua echipamentul de-acolo. 

Austin spuse: 

- Nu e chiar atât de simplu. Cineva a văzut în mod sigur urmele 
şi şi-a pus întrebări. Ar trebui să elimini observatorii din exterior. Şi 
să te ocupi de orice martor. 

- Atunci aşa s-ar explica de ce au fost dezlănţuite pocitaniile-ale 
asupra vasului Atlantis, spuse Zavala. 

Austin răspunse: 

— Să presupunem că vasul Atlantis ar fi dispărut. Ceva mai târziu, 
submersibilul Alvin a ieşit la suprafaţă şi când a văzut c-a dispărut 
vasul de sprijin, a trimis după ajutor. S-ar demara astfel o operaţiune 
de căutare masivă. Sunt şanse ca printr-o căutare să fie găsite ur 
mele submersibilului Alvin şi să se atragă şi mai multă atenţie. 

- Ceea ce înseamnă că orice ar fi făcut urmele-alea, s-ar fi putut 
să-l înhaţe pe Alvin, spuse Zavala. 

— Gutierrez spune că submersibilul nu-i acolo, şi eu îl cred, spuse 
Muller. 

Austin aruncă din nou o privire spre articol. 

- Ochi roşii aici. Ochi roşii acolo. Cum spui tu, e o legătură 
forțată. 

— Sunt de acord. De-asta am comandat o serie de fotografii prin 
satelit cu apele care înconjoară insula de la Proscrișii. Scoase din 
servietă un teanc de fotografii şi le împrăștie pe o masă. Unele din= 
tre insule au sate mici de pescari, care-s acolo de ani de zile. Pe altele, 
singurii locuitori sunt păsările. Asta a fost suficient de neobişnuită 
încât să-mi atragă atenţia. 

Îi întinse o poză lui Austin. În fotografie apăreau câteva clădiri, 
cele mai multe dintre ele strânse laolaltă departe de mal, și nişte 
drumuri rudimentare. 

— Aveţi vreo idee ce-s structurile-astea? întrebă Austin. 

— Iniţial, insula aia a fost proprietatea guvernului, care s-a folosit 
de ea pe post de staţie pentru submarine pe durata celui de-al 
Doilea Război Mondial şi a Războiului Rece. Mai târziu, a fost vân- 
dută unei corporaţii private. Se pare c-ar fi fost folosită pentru 

studierea păsărilor, dar nimeni nu ştie sigur, pentru că accesul pe 
insulă este interzis. 

- S-ar putea să fie o barcă de patrulă care să impună regula de a 
nu încălca teritoriul, spuse Austin, arătând spre o mică linie albă 
care lăsa o dâră. 

- E o presupunere bună, fu de acord Muller. Am cerut ca pozele 
să fie făcute în perioade diferite ale zilei, iar barca e mereu cam în 
acelaşi loc de pe insulă, şi urmează cam acelaşi traseu. 

În timp ce studia stâncile și bancurile de peşti care păzeau in- 
sula, Austin observă un obiect închis la culoare, de formă ovală, în 
apropiere de deschizătura portului. Îl văzu din nou în alte fotogra- 
fii, dar în poziţii diferite. Avea un contur neclar, ca şi cum ar fi fost 
sub apă, nu la suprafaţă. Îi dădu fotografiile lui Zavala. 

- Uită-te la astea şi zi-mi dacă observi ceva neobişnuit, Joe. 

În calitatea lui de expert în vehicule subacvatice controlate şi 
pilotate de la distanţă al echipei, Zavala observă imediat straniul 
obiect. Împrăştie fotografiile. 

- Ăsta e un fel de vehicul subacvatic. 

- la să văd, spuse Muller. Să fiu al naibii. Eram aşa de concentrat 
pe ce era deasupra apei, că n-am observat ce era sub ea. Am crezut 
că era vreun peşte. 

- Da, chiar e un peşte, spuse Zavala. Un peşte motorizat, care 
funcționează pe baterii. Presupun că e un RSA. 

- Un Robot Subacvatic Autonom? 

Construiţi iniţial în scop comercial şi de cercetare, RSA erau no- 
utatea momentului în domeniul tehnologiei subacvatice. Vehicu- 
lele-robot puteau funcționa singure, spre deosebire de Vehiculele 
Controlate de la Distanţă, care erau ghidate cu un cablu. 

- Acest RSA s-ar putea să fie dotat cu sonar şi instrumente acus- 
tice şi să poată detecta orice şi pe oricine se mişcă pe sau sub apele 
care înconjoară insula. Ar putea trimite un semnal de alarmă unită- 
ților de monitorizare de pe uscat. Marina se foloseşte de RSA ca 

înlocuitori pentru delfinii care detectează mine. Am auzit că unii 
RSA pot fi programaţi să atace, spuse Muller. 

Austin privi fix pozele şi spuse: 

— Se pare că trebuie să luăm repede o decizie. 

- Uitaţi, nu sunt eu în măsură să vă spun care-ar fi aceea, şi ştiu 
că sunteţi îngrijorat pentru prietenii dumneavoastră, spuse Muller, 
Dar nu prea aveţi ce să faceţi în situaţia asta. Căpitanul Gutierrez va 
continua căutările şi vă va anunţa când şi dacă găseşte ceva. 

- Vreţi să cercetăm locul ăsta? 

— Marina Statelor Unite ale Americii nu poate da buzna pe insula 
asta, dar un grup de oameni foarte bine antrenați şi hotărâți ar putea. 

Austin se întoarse spre Zavala. 

- Ce crezi c-ar trebui să facem, Joe? 

- E un risc, spuse Zavala. În timp ce noi umblăm după dihănii cu 
ochii injectaţi, Paul şi Gamay ar putea fi într-un milion de alte locuri. 

- Am cerut ca hidroavionul să rămână în aşteptare, îi spuse e 
sublocotenentului Muller. O să zburăm înapoi spre Insulele Azore 
să prindem un avion. Dacă avem puţin noroc, o să ne uităm la in- 
sula dumneavoastră misterioasă mâine. 

— Speram să spuneți asta, spuse Muller, zâmbind. 

Mai puţin de o oră mai târziu, hidroavionul decola de pe apă şi 
urca în aer. Aeronava ocoli o dată vasul de cercetare şi crucișător 
şi se îndreptă spre Insulele Azore, ducându-i pe Austin și Zavala în 
prima parte a călătoriei lor spre necunoscut. 

DARNAY LOCUIA ÎNTR-O casă de la ţară modificată, cu stuc şi 
tiglă roșie, și cu vedere la centrul istoric al orașului Aix-en-Provence. 
Skye îl sunase pe traficantul de antichităţi din gară pentru a-l anunţa 
că ajunsese, iar Darnay o aştepta la uşa de la intrare când taxiul o 
lăsă la vila lui. Făcură schimb de îmbrăţişări şi de pupături duble 
protocolare pe obraz, apoi Darnay o conduse pe o terasă largă apro- 
piată de o piscină înconjurată de floarea-soarelui. O aşeză la o masă 
din marmură şi fier forjat şi turnă două pahare de cocktail kir! cu 


2 şi vin alb. 


creme de cassis 

Ciocniră paharele și sorbiră licoarea rece şi dulce. 

- Habar n-ai ce mult mă bucur să te văd, draga mea, spuse 
Darnay. 

Skye închise ochii şi lăsă lumina soarelui să-i atingă faţa în timp ce 
inspira aerul cu aromă de lavandă purpurie şi cu izurile Mediteranei 
indepărtate. 

- N-ai spus prea multe când m-ai sunat, spuse Darnay. Cred că 
vizita ta la familia Fauchard a decurs bine. 

Fa clipi şi deschise ochii. 

- Cât se poate de bine, spuse ea. 


! Cocktail franțuzesc din vin alb combinat cu lichior de coacăze 


9 . v . . 
- Denumirea franceză pentru lichiorul de coacăze 

- Bon. Şi domnului Austin i-a plăcut să conducă Rolls-Royce-ul 
meu? 

Skye ezită. 

— Şi da, şi nu. 

Darnay ridică o sprânceană. 


- Inainte să-ți povestesc ce s-a întâmplat, ar fi bine să mai torni ` 


câte-un pahar de băutură. 
Darnay reumplu paharele, iar Skye petrecu următoarele patru- 


zeci şi cinci de minute descriindu-i evenimentele de la castelul fa- ` 
miliei Fauchard, din momentul în care Emil îi întâmpinase la uşa ` 


de la intrare, până la zborul lor nebunesc cu avionul furat. Expresia ` 


feţei lui Darnay devenea tot mai gravă cu fiecare dezvăluire. 
- Acest Emil şi mama lui sunt niște monștri! spuse el. 


- Ne pare foarte rău pentru maşina ta. Dar, după cum îţi dai 


seama, n-am avut ce face, date fiind circumstanţele. 

Un zâmbet larg înlocui expresia sumbră de pe faţa lui Darnay. 

- Ce contează cel mai mult e că ești în siguranță. Pierderea 
Rollsului nu mă afectează deloc. Mașina m-a costat doar o parte 
din cât valorează de fapt. Un chilipir, cum ar spune prietenul tău 
american. 

- Mă gândeam că o să spui ceva de genul ăsta. 

Darnay făcu o pauză, căzând pe gânduri. 

- M-a intrigat descrierea pe care ai făcut-o portretului lui Jules 
Fauchard. Eşti sigură că el purta același coif? 

- Da. Ai făcut ceva progrese cu identificarea lui? 

- Foarte mari progrese. Goli paharul. Dacă te-ai reimprospătat 
suficient, mergem să-l vedem pe Weebel. 

- Ce-i ăla Weebel? 

- Nu ce, cine. Oskar Weebel este un alsacian care locuieşte în 
oraş. La el e coiful. 

- Nu înţeleg. 

Darnay se ridică de pe scaun și o luă pe Skye de mână. 

- O să înţelegi când o să-l cunoşti. 

Câteva minute mai târziu erau în Jaguarul lui Darnay, gonind pe 
un drum îngust şi şerpuit. Darnay conducea maşina în zigzag de 
parcă era pe autostradă. 

- Spune-mi mai multe despre prietenul tău, spuse Skye în timp ce 
intrau în zona mărginașă a centrului vechi. Darnay viră pe o stradă 
ingustă între Atelier de Cezanne şi Cathédrale Saint-Sauveurl. 

- Weebel este un maestru artizan, spuse Darnay. Unul dintre cei 
mai buni din câți am întâlnit. Fabrică replici după arme şi armuri 
antice. În ultima vreme își subcontractează producţia. Dar lucrările 
lui sunt atât de bune încât unele dintre cele mai apreciate muzee şi 
cei mai selecţi colecționari din lume habar n-au că piesele pe care ei 
le consideră antichităţi sunt de fapt falsificate în atelierul lui. 

- Făcături? 

Darnay tresări. 

- Un cuvânt atât de urât din o gură așa frumoasă. Eu prefer să le 
spun reproduceri de calitate superioară. 

- Scuză-mă că te întreb, Charles, dar a fost vândută vreuna din- 
tre aceste reproduceri minunate către muzee sau colecționari care-ţi 
sunt clienţi? 

- Rareori declar autenticitatea mărfii mele. Ceva de genul ăsta 
m-ar putea arunca în închisoare pentru fraudă. Eu nu fac decât să 
sugerez că obiectul cu pricina s-ar putea să aibă o anume provenienţă 
și las clienţii să facă legătura. Cum spunea comicul american W.C. 
Fields?, „nu poți înşela un om cinstit“. Am ajuns. 

Opri Jaguarul la colțul străzii și o conduse pe Skye spre o clădire 
medievală din piatră, cu două niveluri. Apăsă pe sonerie, şi în scurt 
timp apăru un om scund și gras, de vreo şaizeci de ani, care purta 


' Catedrală romano-catolică din Aix-en-Provence, terminată în secolul al 
XVI-lea 

' Pseudonimul lui William Claude Dunkenfeld (1880-1946), comic, jongleur, 
actor şi scriitor american 

un şort de muncitor, care deschise uşa şi-i întâmpină cu un zâmbe 
larg. Îi conduse în casă, unde Darnay făcu prezentările. 

Weebel arătă de parc-ar fi fost făcut din piese de schimb nepo 
trivite. Căpăţâna cheală era prea mare pentru umerii lui. Când îș 
scoase ochelarii, se văzu că ochii care-i sclipeau de bunăvoință î 
erau prea mici pentru față. Avea picioarele butucănoase. Și totuşi 
gura şi dinţii lui perfecţi ar fi putut aparține unui manechin, iar 
degetele-i erau lungi şi suple ca ale unui pianist. Îi amintea lui Skye 
de Cârtița din romanul clasic al literaturii engleze Vântul prin săl 
cii? de Kenneth Grahame. 

Weebel aruncă o privire timidă în direcţia lui Skye. 

- Acum îmi dau seama de ce n-ai mai dat tu vreun semn 
Charles. Ai avut alte preocupări. 

- De fapt, Mademoiselle Labelle a sosit doar cu puţin timp în 
urmă, drag prieten. Am umplut timpul de la venirea ei încoace po: 
vestindu-i despre extraordinarele tale abilităţi. 

Weebel răspunse cu un țâțâit modest, dar după expresia lui, ere 
evident că-l încântase complimentul. 

- Mulţumesc, Charles. Fierbeam niște ceai de hibiscus, spuse el 
şi-i conduse într-o bucătărie foarte ordonată, unde se aşezară la o 
masă de terasă. Weebel le turnă ceaiul, apoi o bombardă pe Skye c 
întrebări despre munca ei. În timp ce-i răspundea răbdătoare la în- 
trebări, avea senzaţia că Weebel îi înmagazina răspunsurile într-un 
dosar mental ordonat. 

- Și Charles mi-a povestit despre munca dumneavoastră, dom- 
nule Weebel. 

Când se entuziasma, Weebel îşi puncta discursul cu câte-un 
„Aha!“ rostit ca un cuvânt de sine stătător. 

- V-a spus, deci. Bun aşa. Aha. O să vă conduc în atelierul meu. 


! Roman pentru copii publicat în 1908, în care o cârtiță este unul dintre per- 
sonajele principale 

li conduse pe nişte scări înguste în subsol, care era luminat pu- 
lernic cu lumini fluorescente. Practic, era un atelier de fierărie, do- 
lat cu o forjă, o nicovală, dălţi, ciocane speciale și clești, toate acestea 
find unelte folositoare îndeletnicirii de bază a unui armurier, care 
implica baterea plăcilor din metal fierbinte. O gamă de platoşe, ar- 
muri pentru picioare, mănuși şi alte echipamente de protecţie 
atârna de pe pereţi. Ochiul format al lui Darnay aruncă o privire 
«pre un raft pe care erau coifuri în diferite stiluri. 

- Unde e piesa pe care-am lăsat-o aici? 

- Un coif atât de deosebit merită un tratament special, spuse 
Weebel. Se duse la armura care stătea în colţ, trase viziera în sus şi 
băgă mâna înăuntru. 

- Ăsta e un obiect produs în masă. Aha. Le fabric în China, mai 
ales pentru industria restaurantelor. 

Activă un comutator din interiorul armurii și o secțiune din pe- 
rete cu un panou de vreun metru și douăzeci de centimetri lățime se 
deschise cu un păcănit uşor și scoase la iveală o uşă de oţel. Formă un 
număr pe un lacăt cu cifru. În spatele ușii era o cameră de mărimea 
unui vestiar. Pereţii erau plini de rafturi încărcate cu cutii din lemn 
de mărimi inegale, fiecare fiind marcată cu un număr. 

Weebel luă o cutie înaltă, pătrată, pe care-o aduse în atelier. O 
puse pe o masă și scoase coiful familiei Fauchard din ea. Skye privi 
fața gravată pe el şi se gândi la portretul lui Jules pe care-l văzuse la 
castelul Fauchard. 

- O piesă extraordinară. Extraordinară. Aha. Weebel flutură din 
mâini deasupra căştii, ca un prezicător care se uita într-un glob de 
cristal. L-am rugat pe metalurgul meu să se uite la el. Fierul care-a 
fost folosit pentru a fabrica acel oţel este neobişnuit. Crede că s-ar 
putea să fi provenit dintr-un meteorit. 

Darnay îi zâmbi lui Skye. 

- Asta a fost şi teoria lui Mademoiselle Labelle. Ai datat piesa 
asta? 


296 CLIVE CUSSLER 


- În unele privinţe, modul în care a fost conceput şi decorat este 
inovator, așa cum ai remarcat. L-aş situa undeva în secolul al şaispre- 
zecelea, când a început să prindă gravarea caracteristicilor faciale 
umane sau animale pe viziere. E posibil ca metalul să fie mult mai 
vechi. Ciobitura e un semn de probă, în aparenţă făcut pentru a 
testa vulnerabilitatea metalului în faţa unui glonţ. S-ar putea să fi 
fost tras de la distanță mică sau cu o armă cu putere de foc mare, 
poate într-o perioadă mai recentă. Poate c-a folosit-o cineva pe post 
de ţintă. 

- Dar fabricantul? 

— Coiful este unul dintre cele mai reuşite exemplare din câte am 
văzut vreodată. Uitaţi-vă aici, pe interior. Nu-i nici măcar o îndoi- 
tură mică din cauza ciocanului. Chiar şi fără sigiliu mi-aş fi dat seama 
că există un singur armurier care prelucrează metal de asemenea ca- 
litate. Familia Fauchard. 

- Ce ne puteţi spune despre fabricant? întrebă Skye. 

- Familia Fauchard a fost una dintre cele trei care au fondat breasla 
care a devenit ceea ce cunoaştem astăzi drept Spear Industries. 
Fiecare familie s-a specializat într-un domeniu. O familie făurea 
metalul, o alta făcea armura în sine. Familia Fauchard reprezenta 
ramura comercială, care trimitea agenţi prin toată Europa ca să vândă 


marfa. În consecinţă, aveau legături politice puternice. În mod nor- ` 


mal, nu-şi foloseau sigiliul. Considerau că armura lor de calitate 
vorbeşte de la sine, motiv pentru care e ciudat să le văd blazonul 
gravat pe creştetul acestui coif. Probabil coiful are o însemnătate 
aparte pentru familie. 

- Madame Fauchard mi-a spus că fiecare cap de vultur repre- 
zintă câte o familie fondatoare, spuse Skye. 

Weebel clipi rapid. 

- Chiar ai vorbit cu Madame Fauchard? 

Skye aprobă din cap. 

- Extraordinar. Se spune că trăieşte total izolată. Cum e? 

- O combinaţie de scorpion şi văduvă neagră, răspunse Skye fără 
să ezite. Spunea că vulturul din mijloc reprezintă familia Fauchard, 
care-a ajuns să domine compania prin moarte şi căsătorie. 

Weebel izbucni într-un râs agitat. 

- Ţi-a spus că multe dintre acele morți au fost premature, iar 
căsătoriile au fost în cea mai mare parte forțate pentru ca ei să-şi 
poată consolida puterea? 

- Madame Fauchard este foarte selectivă când vine vorba despre 
lamilia ei. De exemplu, neagă povestea conform căreia familia 
Fauchard ar fi fost suficient de puternică încât să pornească Primul 
Război Mondial şi să fie implicată în promovarea celui de-al Doilea. 

- Zvonurile acelea au circulat ani de zile. Câţiva traficanţi de arme 
au încurajat şi facilitat războiul. Familia Fauchard a fost implicată 
din plin. Aha. Unde-aţi auzit povestea? 

- De la un englez pe nume Cavendish. A spus și că familia 
Fauchard i-a furat procedeul de fabricare a oţelului familiei sale. 

- Ah, Sir Cavendish. Da, e destul de mult adevăr în asta. Familia 
lui a inventat un proces de fabricare a oțelului de calitate superioară. 
Familia Fauchard l-a furat. Mângâie oţelul cu degetele. Spune-mi, 
vezi ceva neobişnuit la modelul cu vulturi? 

Studie coiful şi observă ceva ce nu mai văzuse până atunci. 

- Stai aşa. Văd. Sunt mai multe sulițe într-o gheară decât în cea- 
laltă. Numărul de sulițe din fiecare gheară e egal în sigiliul iniţial. 
Când am studiat mai îndeaproape coiful, mi-am dat seama că sulița 
in plus a fost adăugată la multă vreme după fabricarea lui. Probabil 
cândva în ultima sută de ani. 

- De ce ar face cineva aşa ceva? întrebă Skye. 

Weebel zâmbi misterios şi puse coiful sub o lupă atașată de un 
supori. 

- Vedeţi cu ochii dumneavoastră, Mademoiselle Labelle. 

Skye se uită prin lupă o clipă. 

- Mânerul şi capătul suliței sunt de fapt un fel de inscripţii. Cifre 
și litere. Vino să vezi, Charles. 

Darnay se apropie şi el de lupă. 

- Pare a fi o ecuaţie algebrică. 

- Da, da, aha. Asta a fost și impresia mea, spuse Weebel. Nu am 
reuşit să o descifrez. E nevoie de un specialist. 

— Kurt a spus că acest coif ar putea conţine cheia care să deslu- 
şească enigma familiei Fauchard, spuse Skye. Trebuie să-l duc îna- 
poi la Paris ca să-l arăt unui criptolog sau unui matematician de la 
universitate. 

- Păcat. Speram să pot reproduce această piesă superbă. Mai târ- 
ziu, poate. 

Skye zâmbi. 

- Da, Monsieur Weebel. Mai târziu. 

Puse coiful înapoi în cutie și i-l dădu lui Skye. Ea și Darnay îi 
mulțumiră şi-şi luară rămas-bun. Skye îl rugă pe Darnay s-o ducă 
până la gară. Acesta fu dezamăgit de decizia ei de a pleca, și încercă 
s-o convingă să rămână. Ea îi spuse că era nerăbdătoare să se în- 
toarcă la Paris, dar promise să revină curând pentru o vizită mai 
îndelungată. 

- Dacă asta este hotărârea ta, trebuie s-o respect, spuse Darnay. 
O să te vezi cu domnul Austin? 

- Sper. Avem programată o ieșire la cină. De ce întrebi? 

- Mă tem că s-ar putea să fii în pericol şi m-aş simţi mai în 
siguranţă dacă aş şti că e prin jur ca să stea cu ochii pe tine. 

- Sunt în stare să am grijă de mine, Charles. Îl pupă pe obraji. 
Dar dacă te face să te simți mai bine, o să-l sun pe Kurt pe mobil. 

- Chiar mă face să mă simt mai bine. Te rog să mă suni când 
ajungi acasă. 

Ținându-se de cuvânt, încercă să-l sune pe Austin în timp ce 
trenul de mare viteză gonea spre nord. Recepţionerul de la hotelul 
lui Austin spuse că acesta lăsase un mesaj pentru ea. 

— A spus că are o chestiune destul de urgentă de rezolvat şi că va 
lua legătura cu dumneavoastră. 

Se întreba ce era atât de urgent încât să plece atât de repede, dar 
ilin câte văzuse, Austin era genul de om pragmatic, iar ea nu era sur- 
prinsă. Era sigură că avea s-o sune aşa cum îi promisese. Călătoria din- 
“pre Aix dură puţin sub trei ore. Era seară târziu când trenul ajunse 
inapoi la Paris. Chemă un taxi ca să meargă înapoi la apartament. 

Plăti prețul şi se îndrepta spre uşă în momentul în care cineva 
spuse cu voce tare: 

- Excusez-moa. Parlay-vu Anglay? 

Se întoarse, şi în lumina felinarului stradal văzu un bărbat înalt, 
intre două vârste, stând în spatele ei. Femeia de lângă el avea în mână 
un Michelin Green Guidel. Erau turişti. Probabil americani, după 
accentul atroce. 

- Da, vorbesc engleză, spuse ea. V-aţi rătăcit? 

Bărbatul zâmbi cu stângăcie. 

- De-a binelea. 

- Soţului meu nu-i place să ceară indicaţii nici acasă, spuse fe- 
meia. Căutăm Luvrul. 

Skye încercă să se abțină să zâmbească, întrebându-se de ce 
căuta cineva Luvrul noaptea. 

- E pe Malul Drept. Sunteţi la o distanță destul de mare de el. 
Dar aveţi puţin de mers până la stația de metrou, iar metroul vă va 
duce acolo. Pot să vă dau indicații. 

- Avem o hartă în maşină, spuse femeia. Poate-aţi putea să ne 
arătaţi unde suntem. 

Și mai rău. Parisul nu era un loc potrivit pentru şoferii care nu 
cunoșteau oraşul. Îi urmă până la maşină, care era oprită la colţul 
străzii. Femeia deschise uşa din spate, se aplecă, apoi scoase capul 
pe fereastră. 

- Vrei să te întinzi tu peste banchetă şi să iei harta, draga mea? 
Spatele meu... 


! Celebra companie franceză de anvelope Michelin se ocupă și cu publicarea 
ghidurilor turistice 

— Sigur că da. Ţinând plasa cu coiful în mână, Skye se aplecă în 
maşină, dar nu văzu nicio hartă pe banchetă. Apoi simţi o înțepă 
tură în coapsa dreaptă, de parcă ar fi fost înţepată de o albină. Ducân 
mâna la locul înțepat, din reflex, deveni conștientă că americanii 
fixau cu privirea. Inexplicabil, trăsăturile lor începeau să-şi piardă 
claritatea. 

— Eşti bine, draga mea? o întrebă femeia. 

- Eu... 

Limba lui Skye se îngreunase. Ideea pe care încerca s-o exprime 
îşi pierdu înţelesul. 

- De ce nu te-aşezi un minut? întrebă bărbatul, înghesuind-o 
în mașină. 

Vocea lui părea a veni de la mare depărtare. Era prea slăbită pen- 
tru a opune rezistență când el îi luă cutia cu coiful din mâini. Femeia 
se strecură lângă ea şi închise ușa. Skye era vag conştientă că bărba- 
tul se aşezase pe locul şoferului şi maşina pornise din loc. Se uită pe 
fereastră, dar nu văzu decât nişte imagini neclare. 

Apoi, o perdea neagră îi căzu peste ochi. 

TROUT ERA ÎNTRUCHIPAREA omului de știință sârguincios 
in timp ce verifica graficul afişat pe ecranul spectrometrului şi-şi nota 
rapid observaţiile într-un carnet. Era a treia oară când analiza aceeași 
mostră de minerale din Orașul Pierdut, iar notițele luate nu aveau 
nicio legătură cu ceea ce apărea pe ecran. Folosindu-se de discuţiile 
cu MacLean pe post de ghid, Trout desena o schiţă a insulei. 

Laboratorul nu părea cine ştie ce din exterior. Era situat în trei 
hangare care fuseseră folosite ca locuinţe temporare pentru mem- 
brii echipelor de suport ale vechii baze de submarine britanice care 
ocupase cândva insula. Două dintre clădirile în formă de jumătăți de 
cilindru din oţel ondulat fuseseră sudate laolaltă. Un al treilea han- 
gar era ataşat de partea de mijloc, astfel încât spaţiul laboratorului 
avea forma unui T mare. Un hangar întreg era ocupat de recipiente 
de dozare, iar restul spaţiului era folosit pentru analiză ştiinţifică. 

Exteriorul de culoare măslinie, ştearsă, era pătat de rugină și avea 
un aer general de clădire rămasă în paragină, dar în interior hanga- 
rele erau călduroase şi bine luminate. Laboratorul spaţios era echi- 
pat cu instrumente ştiinţifice de ultimă generaţie, la fel de moderne 
ca şi cele pe care Trout le văzuse în orice laborator al NUMA. Prin- 
cipala diferenţă era prezența paznicilor, care stăteau în apropierea 
fiecărei uşi cu arme automate pe umeri. 

MacLean spuse că fusese adus cu avionul, ceea ce-i dăduse oca- 
zia să vadă o panoramă a insulei. Pe măsură ce avionul se apropia, 

văzuse că insula avea forma unei ceşti de ceai. Dealuri înalte, verti- 
cale înconjurau perimetrul insulei, întrerupt la un moment dat de un 
port alungit și îngust. O plajă în formă de semilună de vreo opt sute 
de metri lungime era înghesuită între port şi stâncile joase care se ri- 
dicau brusc spre un zid înalt al cărui versant era alb ca zăpada dato- 
rită unui stol de păsări marine ce se învârtea ameţitor în jurul lui. 

Baza pentru submarine era în capătul golfului. Un drum pornea 
din zona de locuit pentru membrii echipajelor de deasupra intrării 
în bază și ducea până la dealurile ce înconjurau portul. După ce 
drumul trecea de o biserică abandonată, nişte cimitire putregăite şi 
ruinele unui sat de pescari, se întâlnea cu un alt drum care ducea pe 
continent, urcând printr-o trecătoare îngustă, apoi coborând spre 
interiorul insulei, cândva caldeira unui vulcan demult stins. 

Contrastând cu parapetele stâncoşi care-l protejau de apele mă- 
rii, interiorul insulei era alcătuit din terenuri necultivate punctate 
ici-colo de nişte mici tufărişuri de pin de Virginia! şi stejar. Drumul 
se încheia în cele din urmă la fosta bază navală care găzduia în acel 
moment complexul de laboratoare aflat sub comanda lui Strega. 

MacLean traversa laboratorul, îndreptându-se spre staţia lui 
Trout. 

- Îmi cer scuze că te întrerup din lucru, spuse el. Cum îţi merge 
cu analiza. 

Trout ciocăni cu pixul în carnet. 

— Sunt între ciocan și nicovală, Mac. 

MacLean se aplecă peste umărul lui Trout, ca și cum ar fi avut o 
discuţie privată cu el. 

- Tocmai m-am întors de la o întâlnire cu Strega, spuse el, cu 
o voce scăzută. Evident, testarea formulei a fost un succes. 

- Păi, felicitări, ce să zic? Deci, asta înseamnă că nu mai avem de 
ce trăi? De ce n-am murit deja? 


! Pinus Virginiana, specie de pin pitic endemică Americii de Nord 

- O fi Strega un bădăran cu apucături criminale, dar e un orga- 
nizator meticulos. Mai întâi se va ocupa de detaliile care ţin de înche- 
ierea operaţiunii de pe insulă, ca să aibă timp să se distreze fără să-i 
fie abătută atenţia. Presupunerea mea e că mâine o să ne scoată fru- 
mos la un picnic şi-o să ne pună să ne săpăm propriile morminte. 

- Asta înseamnă că avem seara asta la dispoziţie, spuse Trout. Îi 
dădu lui MacLean carnetul. Cum cadrează asta cu observaţiile tale 
de ordin topografic despre insulă? 

MacLean studie harta. 

- Te pricepi la cartografie. Fiecare detaliu este precis. Acum ce 
facem? 

- Uite cum văd eu lucrurile, Mac. Cum ar spune Kurt Austin: 
UMP!. 

- Poftim? 

- Uşurează-ți munca, prostovane. Mergem prin trecătoare, care 
se întâmplă să fie singura cale de ieșire. Ajungem în port. Ai spus că 
există un debarcader acolo. 

- N-aş putea spune sigur. Noi am ajuns când se lăsa amurgul. 

- E o presupunere rezonabilă. O să tragem concluzia că unde e 
un debarcader e și o barcă. O să împrumutăm barca. Apoi, când o 
să ajungem pe mare, o să ne dăm seama în ce situaţie suntem. 

- Cum rămâne cu planurile de rezervă în caz că se întâmplă ceva? 

- Nu există planuri de rezervă. În caz că se întâmplă ceva, mu- 
rim. Dar merită să încercăm, dacă luăm în considerare cealaltă 
variantă. 

MacLean studie fața lui Trout. Dincolo de trăsăturile lui de inte- 
lectual era o putere și o hotărâre inconfundabilă. Buzele i se lărgiră 
intr-un zâmbet sumbru. 

- Mă atrage simplitatea ideii. Execuţia acestui plan e cea care mă 
ingrijorează. 

Trout tresări. 


' În original, KISS, acronim pentru „Keep It Simple, Stupid“ (eng.) 

- Aş prefera să nu folosesc cuvântul „execuție“. 

— Scuze că-mi scot pesimismul la iveală. Oamenii ăștia m-au pus 
la pământ. O să dau tot ce pot. 

Trout se lăsă pe spate în scaun și privi fix în celălalt capăt al în- 
căperii, spre Gamay şi Sandy, care stăteau una lângă cealaltă și stu- 
diau specimene prelevate din izvoarele hidrotermale. Apoi, trecu cu 
privirea peste întreg laboratorul, ai cărui ocupanţi erau complet 
inconștienţi de pericolul care îi păştea. MacLean i se alătură. 

— Și amărâţii ăștialalți? 

- Să fi obligat Strega pe careva dintre ei să stea cu ochii pe noi? 


- Am vorbit cu toată lumea din tren. Şi ei se tem pentru vieţile - 


lor la fel de tare ca noi. 

Maxilarul lui Trout se încleştă când acesta începu să se gân- 
dească realist la toate elementele complexe ale unui plan de evadare 
şi la şansele ca planul să eşueze. 

- O să fie destul de riscant dacă suntem implicaţi toţi patru. Un 
grup mare ar atrage şi mai multă atenţie. Singura noastră speranţă 
ar fi dacă am reuşi să ajungem întregi la complexul de laboratoare. 
Dacă putem prelua controlul asupra unei bărci, aceasta ar avea un 
detector de poziţie şi un radio. Putem chema ajutoare. 

— Şi dacă nu putem? 

- Atunci o să fim cu toţii pe aceeași navă care se scufundă. 

- Foarte bine. Cum propui să trecem de oamenii care păzesc 
gardul ăla electrificat? 

- M-am gândit la asta. O să fim nevoiţi să creăm o diversiune. 

- Va trebui să fie una mare. Toţi oamenii lui Strega sunt ucigași 
profesionişti. 

MacLean se făcu pământiu la față când Trout îi prezentă sche- 
matic planul său. 

- Dumnezeule mare, măi, omule. Ar putea scăpa totul de sub 
control. 

- Exact asta sper să se şi întâmple. Dacă nu putem rechiziționa 
un mijloc de transport, va trebui să intrăm pe jos, ceea ce înseamnă 
că avem nevoie de fiecare minut pe care îl putem obţine. 

- Nu te uita acum, dar unul dintre paznici se uită încoace, spuse 
MacLean. O să fac gesturi şi-o să dau din mâini ca și cum aş fi furios 
şi frustrat. Să nu te agiţi. 

- Fă-ţi numărul. 

MacLean arătă spre ecranul spectrometrului și se încruntă. Luă 
carnetul în mână, dădu cu el de pământ, murmură câteva înju- 
rături și traversă camera cu pași mari. Trout se ridică şi îl privi fix 
pe MacLean cu o încruntătură pe faţă. Paznicul râse, amuzat de 
confruntare, şi scoase un pachet de ţigări din buzunar, ieșind afară 
să fumeze. 

Trout se ridică şi traversă laboratorul, să le transmită veştile 
bune lui Gamay şi Sandy. 

AUSTIN INTRĂ PE ușa unui bar gălăgios numit Şarpele de Mare 
Sângeros şi traversă încăperea plină de fum, ajungând până la masa 
din colţ, unde Zavala stătea de vorbă cu un om fără dinţi care arăta 
ca o versiune scoțiană a Bătrânului Mării!. Zavala îl văzu intrând pe 
Austin şi îi strânse mâna omului, care se alătură din nou mulțimii 
de la bar. 

Austin se aşeză pe scaunul rămas liber şi spuse: 

- Mă bucur să văd că-ţi faci prieteni. 

- Nu-i uşor pentru un băiat mexicano-american ca mine. Ăştia 
au accente tari ca sosul de ardei iute, şi parcă nu erau lucrurile des- 
tul de dificile, nu e nici strop de tequila în tot oraşul ăsta. Ridică 
halba de bere blondă ca să atragă atenţia asupra gravităţii situaţiei. 

- Cumplit, spuse Austin, fără pic de înţelegere. Îi făcu un semn 
unei chelneriţe şi, câteva minute mai târziu, sorbea dintr-o halbă de 
bere neagră. 

- Cum a mers misiunea ta? întrebă Zavala. 

Drept răspuns, Austin băgă mâna în buzunarul hanoracului, 
scoase un set de chei şi le puse pe masă. 

- Ceea ce ai în faţa ochilor este cheia celei mai noi achiziţii din 
flota mondială alcătuită din vase de ultimă generaţie a NUMA. 

— Ai întâmpinat vreo problemă? întrebă Zavala. 


! Personaj din mitologia greacă, identificat cu diferiţi zei acvatici 


| 
| 

Austin clătină din cap. 

- M-am plimbat de-a lungul pontonului de pescuit şi am ales cea 
mai urâtă barcă pe care-am găsit-o. Pe urmă i-am făcut proprieta- 
rului o ofertă de nerefuzat. 

- N-a intrat la bănuieli? 

- Am spus că sunt un producător american de televiziune care 
realizează un documentar despre misterul de la emisiunea Proscrișii 
și că avem nevoie imediat de barcă. După ce i-am arătat banii, aș fi 
putut să-i spun că eram și de pe planeta NUMA, că nu l-ar fi intere- 
sat. O să-și poată cumpăra o barcă nouă cu pleașca asta. I-am făcut 
și-o mică chitanţă repede, ca să fie totul legal. L-am rugat să păstreze 
tăcerea şi i-am promis că o să facă parte din documentar. 

- Avea vreo teorie privitoare la dispariţia echipei de la Proscrișii? 

- O grămadă. Majoritatea fiind alcătuită din bârfe auzite pe chei. 
A spus că poliţia a luat insula la puricat, dar autoritățile au fost foarte 
/pârcite cu informaţiile. Potrivit zvonurilor din jurul cheiului, an- 
chetatorii au găsit urme de sânge şi bucăţi de cadavre. Oamenii nu 
par prea tulburaţi de toată povestea asta. Circulă un zvon potrivit 
căruia a fost doar o strategie de publicitate și echipa dispărută va 
apărea ca de nicăieri pe o altă insulă pentru o nouă emisiune. Se 
gândesc că singura supraviețuitoare e o actriță care-i plătită cu bani 
grei ca să scornească o poveste cu canibali cu ochi roşii. Dar sursele 
tale ce zic? 

- Am aflat nişte chestii asemănătoare de la tipul cu care tocmai 
am vorbit. E pe-aici de când s-au inventat kilturile şi cunoaşte orice 
şi pe oricine. I-am zis că-s scafandru sportiv şi i-am făcut cinste cu 
câteva rânduri, spuse Zavala. 

- A pomenit prietenul tău ceva de vreo legătură dintre inciden- 
tul de la emisiunea Proscrișii şi insulă? întrebă Austin. 

- S-a vorbit ceva la început, răspunse Zavala. Apoi a apărut zvo- 
nul cu strategia de publicitate şi cam asta a fost. 

- Cât de departe e insula de platoul emisiunii Proscrișii? 

- La vreo opt kilometri distanță. Localnicii cred că e o opera- 
țiune semioficială şi că insula e încă proprietatea guvernului, spuse 
Zavala. Dat fiind istoricul locului, nu e tocmai trasă de păr poves- 
tea. Pescarii evită locul. Bărci de patrulă cu oameni înarmaţi îşi fac 
apariția dacă măcar se gândește cineva să se apropie. Unii pescari au 
jurat c-au fost urmăriţi de minisubmarine. 

- S-ar potrivi cu ceea ce ştim din fotografiile prin satelit. Proba- 
bil c-au dat de RSA-ul folosit pe post de câine de pază. 

Uşa barului se deschise, iar pescarul care-i vânduse lui Austin 
barca lui intră în încăpere. Austin se gândi că omul avea de gând să 
facă tuturor de la bar cinste cu un rând de băutură, dar nu voia să se 
trezească implicat într-un toast de noroc şi să i se adreseze inevita- 
bilele întrebări. Goli paharul şi îi sugeră lui Zavala să facă la fel. 
Plecară pe uşa din spate a barului şi se opriră la han să-şi ia bagajele. 
Câteva minute mai târziu, se plimbau pe un bulevard pietruit în- 
gust care-i duse la portul învăluit în ceaţă. 

Austin o luă înainte printre bărcile înșiruite și se opri în faţa 
unui vas de vreo şapte metri şi jumătate lungime. Coca din lemn cu 


bordaj în clinuri avea o provă ridicată construită pentru mări agi- 


tate. Puntea era deschisă, cu excepţia unei mici cabine de navigare ` 


din apropierea provei. Chiar şi în pâcla deasă, vedeau că barca era 
acoperită cu numeroase straturi de vopsea. 

- Asta e ceea ce pescarii din zonă numesc creeleri, spuse Austin. 
Fostul proprietar spune c-a fost construită în 71. 


- E 1871 sau 1971? întrebă Zavala, chicotind. Abia aştept să văd ` 


ce faţă o să facă Pitt când vede chitanţa de la iahtul ăsta mic de lux. 
— La cum îl ştiu eu pe Pitt, cred c-ar înţelege, spuse Austin. 
Zavala citi numele de pe pupă. 
— Spooter? 


! Tip de barcă de pescuit din care pescarii se pot apleca în apă cu niște coșuri 
speciale pentru prinderea peștilor şi crabilor 


ORAŞUL PIERDUT 309 


- E termenul local pentru scoica-brici. Cică spoot are proprietăţi 
afrodiziace. 

- Pe bune? întrebă Zavala, fiindu-i trezit interesul. Păi, cred că are 
la fel de multă logică precum coarnele de rinocer. 

Urcară la bordul bărcii, iar Zavala studie puntea în vreme ce 
Austin îşi băgă capul într-o cabină de navigaţie cam cât două cabine 
telefonice puse laolaltă. Cabina duhnea a fum de ţigară stătut și a 
vapori de motorină. Când Austin ieși din nou, Zavala bocăni cu 
piciorul în podeaua din scânduri. 

- Pare destul de țeapănă. 

- Rabla asta e mai bună pe mare decât pare. Hai să vedem dacă 
are hartă nautică. 

Austin se apucă să scotocească prin cabina de navigare şi găsi o 
hartă pătată de ulei de motor care arăta insula ca fiind la 16 kilome- 
tri de golf din şantierul naval. Austin arătă spre portul insulei şi-i 
explică lui Zavala planul pe care-l tot rumegase. 

- Ce părere ai despre asta? 

- O soluţie tradiţională la o problemă de ultimă generaţie, spuse 
Austin. L-am convins pe fostul proprietar să ne dea o canistră în- 
treagă de combustibil. 

Intră în cabina pilotului. Imediat, încălziră motorul, pregătiră echi- 
pamentele şi stabiliră un traseu pe busolă. Barca trecuse prin vremuri 
prele, dar echipamentele electronice-i erau destul de noi şi aveau să-i 
ajute să navigheze prin apele necunoscute în noaptea încețoșată. 

Zavala aruncă ancorele de amarare în timp ce Austin luă cârma 
și îndreptă prova spre ieșirea din port. Motorul tușea şi se bloca de 
parcă mai avea puţin până să-şi dea duhul, dar Spooter continuă să 
meargă prin cețurile ce se roteau în jurul lui şi îşi începu călătoria 
spre insula misterioasă. 

PENTRU UN BĂRBAT de aproape doi metri şi treisprezece 
centimetri înălțime, Trout se mișca deosebit de discret. Doar cei 
mai ageri ochi l-ar fi văzut ieşind din complexul prizonierilor la 
puţină vreme după miezul nopţii. Gonea de la o umbră la alta, stând 
departe de lumina proiectoarelor. 

Grija lui excesivă se dovedi inutilă. Nu erau paznici care să pa- 
truleze prin complex, iar turnurile de pază erau neocupate. Râsete 
de beţivi şi muzică tare răsunau din baracă, unde paznicii dădeau o 
petrecere. Trout presupunea că paznicii sărbătoreau sfârşitul plicti- 
sitoarei lor misiuni în acel avanpost izolat. 

Zgomotul puternic crescu în intensitate în timp ce Trout se în- 
depărta de baracă. Neincercând să se mai ascundă, acoperi repede 
distanța cu pasul său întins. Ştia că se apropie de ţintă când duhoa- 
rea îl izbi în nări. Hotărârea i se clătină în timp ce se gândea la mi- 
siunea pe care şi-o luase asupra lui, dar strânse din dinți şi se îndreptă 
spre casa groazei la care colonelul Strega se referise în glumă ca fiind 
„grădina zoologică“. 

Trout încetini ritmul, luând-o la pas în timp ce intra în zona lumi- 
nată de proiectoare din jurul clădirii din beton, și merse direct la 
uşa de la intrare. Trecu raza lanternei peste pragul ușii, dar nu văzu 
nimic care să indice conexiunea la un sistem de alarmă. Nimeni 
nu-şi închipuia că ar intra cineva prin efracţie, se gândea Trout, deşi 
el era pe cale să facă tocmai acest lucru. 

Uşile duble din oțel ar fi putut face față unui berbece de asediu, 
dar erau asigurate doar cu un lacăt obişnuit. Cu ajutorul unui ciocan 
şi al unei dalte cu vârful ascuţit împrumutate din laborator, unde 
instrumentele erau folosite pentru a ciobi mostre de piatră, scăpă 
imediat de încuietoare. Se uită în jur, aproape dorindu-și să-l 
oprească cineva, apoi deschise ușile şi intră în clădire. 

Mirosul groaznic dinăuntru îl izbi ca o bâtă de baseball şi fu ne- 
voit să-şi înăbuşe senzaţia de vomă. Încăperea mare era cufundată 
în semiîntuneric, luminată de câteva becuri slabe din tavan. Intrarea 
lui zgomotoasă trebuia să-i fi alertat pe ocupanţii grădinii zoolo- 
pice, pentru că auzea vânzoleală în celulele întunecate. Perechi de 
ochi roşii, arzători, îi urmăreau fiecare mişcare. Trout se simţea ca o 
scoică la un picnic pe plajă cu fructe de mare. 

Trecu raza lanternei peste perete până când găsi un comutator. În 
timp ce camera fu scăldată în lumină, un cor de mârâieli umplu aerul 
in timp ce creaturile se retrăgeau în spatele cuştilor. Dându-și seama 
după un moment că Trout nu reprezenta o ameninţare, se strecurară 
la loc şi îşi lipiră feţele desprinse din coşmaruri de gratii. 

Trout simţea că acele creaturi îl priveau cu ceva ce depăşea nive- 
lul foamei sălbatice. Erau curioase, iar mârâielile lor joase şi spo- 
rovăielile lor reprezentau un mod de a comunica. Își aminti că 
porniseră într-o invazie ucigaşă pe o insulă din vecinătate şi că era 
o greşeală să te gândeşti la acele creaturi ca la niște simple animale. 
Cândva fuseseră oameni, şi erau în stare să gândească. 

Trout încercă să ignore privirile lor neclintite şi continuă să stu- 
dieze încăperea. Găsi ceea ce căutase în spatele unui panou din me- 
tal de pe un perete, iar degetele începură să-i umble peste o serie de 
comutatoare cu numere care corespundeau cu cele scrise cu vopsea 
pe fiecare cuşcă. Numerele erau etichetate Alfa şi Beta. Ezită, gân- 
dindu-se la demonii pe care era pe cale să-i dezlănţuie. „Acum ori 
niciodată.“ Apăsă un comutator cu eticheta ALFA, de probă. Se auzi 
zumzetul unui motor, iar uşa unei cuști se deschise cu un zdrăngă- 
nit metalic. Creatura care ocupa celula o luă la goană spre partea 

din spate a cuștii, apoi o luă ușor înainte, oprindu-se în fața uşii cuştii 
ca şi cum ar fi bănuit vreo păcăleală. 

Trout apăsă celelalte comutatoare într-o succesiune rapidă. Ușă 
după ușă se trânti cu zgomot. Totuși, nicio creatură nu riscă să iasă. 
Sporovăiau şi gesticulau unii către ceilalți într-o manieră primitivă 
de a comunica. Trout nu mai stătu să asculte conversaţia. După ce 
dezlănțui demonii, alergă spre uşă. 


MacLean aştepta alături de Gamay și Sandy într-un pâlc des de 
copaci la vreo nouăzeci de metri de poarta complexului. În prezen- 
tarea schematică a planului său, Trout le spusese să se furișeze afară 
din colibe imediat ce pornea la drum și să stea ascunși până când li 
se alătura din nou. 

MacLean auzise petrecerea de bețivi care avea loc la baracă, dar 
tot era neliniștit, pentru că-i cunoştea pe imprevizibilii paznici de 
mai mult timp decât Trout. Cele mai cumplite temeri ale sale se 
îndepliniră când auzi tropăit de paşi. Cineva alerga spre ei. Miji 
ochii în întuneric, neştiind dacă să o ia la fugă sau să lupte. 

Apoi cineva strigă: „Mac!“ Era Trout. 

Gamay ieşi dintre copaci şi îl prinse într-o îmbrăţişare strânsă. 

- Mă bucur foarte tare să te văd, spuse ea. 

- Pentru Dumnezeu, măi, omule, spuse MacLean, am crezut că 
s-a întâmplat ceva. 

Trout îşi trase sufletul. 

— A fost mai ușor decât am crezut. 

Trout se încordă în timp ce o siluetă ieşea dintre copaci, apoi 
alta, până când toţi cei şase colegi ai lor, oameni de ştiinţă, erau 
adunaţi în jurul lor. 

- Îmi pare rău, spuse MacLean. N-am putut să-i las în urmă. 

— Eu am fost cu ideea, spuse Gamay. 

- Stai liniştită. Mă răzgândisem şi eram gata să mă duc după ei. 
E toată lumea aici. 

- Da, spuse unul dintre oamenii de ştiinţă. Nu ne-a văzut nimeni. 
Dar acum ce facem? 

- Aşteptăm, răspunse Trout. Își croi drum printre copaci şi ocupă 
un loc în spatele unui stejar, de unde vedea clar poarta principală. 
Doi paznici stăteau în faţa clădirii santinelelor. Se întoarse la ceilalți 
şi le spuse să aibă răbdare. 

Trout ştia că-şi asumase un risc în momentul în care eliberase 
creaturile din cuşti. Odată ce dădeau de gustul libertăţii, ar fi putut 
decide s-o ia pur şi simplu la goană spre dealuri. Bănuia că nevoia 
pe care-o simțeau de a fugi avea să fie temperată de un sentiment 
uman firesc, dorinţa de răzbunare împotriva celor care îi chinuiseră 
şi-i ţinuseră prizonieri. 

Verifică din nou la poartă. Paznicii fumau ţigări şi-şi tot dădeau 
o sticlă. Dacă tot nu se puteau alătura petrecerii, măcar să ţină şi ei 
una. Îşi croi drum înapoi spre cealaltă parte a păduricii, unde putu 
vedea clar grădina zoologică. 

Grăbindu-se să iasă, lăsase uşile barăcii parțial deschise. O fantă 
de lumină venea din interiorul clădirii. Văzu siluete cufundate în 
beznă cum începeau să iasă din clădire. Făcură o pauză, apoi con- 
tinuară să meargă, mişcându-se ca o linie de trăgători spre zona de 
locuit a paznicilor şi se pierdură în umbre. 

După sunetul râsetelor prosteşti şi al muzicii, petrecerea era în 
plină desfăşurare şi, pentru o clipă, Trout crezu că făcuse o greşeală 
de calcul. Apoi, destul de brusc, râsetele se opriră. Fură înlocuite de 
injurături strigate, câteva focuri de armă, apoi urlete de durere şi 
spaimă. 

Trout îşi închipuia măcelul care avea loc şi nu putu să nu simtă 
un pic de milă față de paznici. Dar îşi aduse aminte că paznicii erau 
pregătiţi să-şi elimine prizonierii la un cuvânt din partea lui Strega. 

Santinelele de la poartă auziseră zgomotele ciudate care veneau 
din zona lor de locuit. Discutară între ei, nesiguri cum să procedeze. 

Păreau să se certe. Se opriră când văzură farurile unei maşini care 
se îndrepta spre ei. Ridicară armele automate şi țintiră spre vehi- 
culul care se apropia cu repeziciune și care mergea în zigzag şi cla- 
xona nebuneşte. 

Vehiculul intră în zona luminată de proiectoare din apropierea 
porții, iar Trout văzu că era maşina decapotabilă a lui Strega, iar ban- 
chetele din față şi din spate erau ascunse sub o mare de trupuri care 
se zvârcoleau. Mai multe creaturi atârnau de capotă. Altele atârnau 
din părţile laterale, rezistând eforturilor şoferului de a scăpa de ele 
cu smucituri violente. 

Paznicii ciuruiră vehiculul care se apropia cu focuri de armă au- 
tomată. Două dintre creaturi căzură de pe capotă şi se rostogoliră la 
pământ, spărgând tăcerea nopţii cu urletele lor speriate, dar cele- 
lalte rezistară. Maşina viră violent, scăpă de sub control şi se izbi 
din lateral de clădirea paznicilor. Impactul azvârli creaturile de pe 
mașină, iar ușa şoferului se deschise brusc. Colonelul Strega ieşi din 
partea şoferului cu pistolul în mână. Uniforma șifonată-i era pătată 
de sânge şi zdrenţuită. I se scurgea sângele din câteva zeci de răni la 
cap și corp. 

Se împletici câţiva metri şi trase un foc haotic care ucise unul 
dintre atacatori, dar înainte să apuce să mai tragă un foc, restul cre- 
aturilor îl dărâmă pe colonel la pământ. Trout îi vedea braţele şi 
picioarele zbătându-se de sub trupurile care se zvârcoleau şi care-l 
impresuraseră, apoi colonelul se înțepeni şi rămase nemișcat. Crea- 
turile târâră ce mai rămăsese din el în umbre. Cei doi paznici văzu- 
seră destule. Traseră câteva focuri, ucigând una sau două dintre 
creaturi, şi fugiră să scape cu viaţă, urmăriţi de o haită de demoni 
cu ochii roşii. 

Trout îi îmboldi pe Gamay şi pe ceilalți şi-i scoase sub cerul li- 
ber, călcând peste trupurile care zvâcneau ca să ajungă la Mercedes. 
Ajunse la volan şi băgă mașina în marşarier, dar vehiculul rămăsese 
prins între ruinele clădirii paznicilor. Le dădu oamenilor de ştiinţă 

indicaţii să tragă și să împingă, şi după multe icnete, eliberară roţile 
şi se îngrămădiră în maşina decapotabilă. 

Trout stătea practic pe pedala de acceleraţie. Vehiculul o luă greoi 
inainte, izbindu-se de porţi ca şi cum nici n-ar fi existat, apoi o luă 
la goană pe drumul care avea să-i ducă spre mare, și spre ceea ce 
Trout spera că avea să fie libertatea. 

CEA MAI NOUĂ achiziție din flota NUMA începu să aibă 
scurgeri la câteva minute după ce ieșise din port. Tranziția de la ape 
liniștite la mări de şase sute de metri în larg nu era una severă, dar 
era destul încât să crape coca roasă de vreme a bărcii. Austin, care 
era la cârmă, observă că roata răspundea greoi la comenzi, iar barca 
se oprea. Apăsă comutatorul pompei de santină, dar motorul refuză 
să pornească. 

— Trebuia să-i zică bărcii ăsteia Spărtura înecată, bombăni Austin. 

- O să mă uit eu la ea, spuse Zavala. În spatele fiecărui inginer 
strălucit e un mecanic, iar Zavala nu era altfel. Era cel mai fericit 
când își băga degetele în ulei de motor. Se strecură printr-o trapă de 
pe punte şi după un minut sau două strigă către Austin: 

- Mai încearcă. 

Pompa porni cu o serie de trosnete. Când ieși, arăta ca o jojă, dar 
avea un zâmbet larg pe fața pătată de ulei. 

- Tehnici de bază pentru repararea motoarelor. Când nimic alt- 
ceva nu mai funcționează, caută un fir desprins. 

Reparaţia nu ar fi putut veni într-un moment mai potrivit. Barca 
se mișca de parc-ar fi făcut pană. Dar pompa de santină îi dădea 
înainte cu eroism, ţinând pasul cu scurgerile şi, după câteva minute, 
Spooter reuşi să se echilibreze, mai mult sau mai puţin, şi-şi conti- 
nuă călătoria. 

Austin descoperi că atunci când nu se scufunda, Spooter se des- 
curca destul de bine. Barca de pescuit era adaptată condiţiilor me- 
teo locale, iar prova ei graţioasă, înălțată, străbătea marea agitată 
cu uşurinţa cu care o canoe străbătea un lac. Cu vântul în spate şi cu 
motorul dându-i înainte şi dând doar câteva rateuri, reuşiră să tra- 
verseze golful. 

Austin aruncă o privire pe ecranul radarului şi văzu că erau în 
grafic. Miji ochii la parbrizul stropit de valuri, dar nu văzu decât întu- 
neric. În timp ce Zavala luă cârma, el ieși din cabina de pilotaj. Aerul 
rece și umed îl izbi în față. Simţi mai degrabă decât să vadă o masă 
intunecată ridicându-se din mare. Intră înapoi în cabina călduroasă. 

- Insula ar trebui să fie drept în față, spuse el. 

Barca înainta prin noapte şi, în curând, prezența apăsătoare pe 
care-o simţise Austin începu să prindă contur. Silueta insulei era 
clar vizibilă pe fundalul negru-albăstrui al cerului. Austin mișcă 
uşor cârma spre tribord şi mai acoperi câteva puncte de pe busolă. 
Erau şanse mari ca barca să fi fost sub supraveghere de ceva vreme, 
şi-şi dorea să creeze impresia oricărui urmăritor că vasul Spooter 
ocolea insula. 

Ochii și urechile electronice ale RSA-ului erau mai dificil de pă- 
călit cu o fentă. Dar nu era imposibil. Austin studiase imaginile din 
lotografiile prin satelit făcute în perioade diferite şi calculase timpul 
parcurs de vehicul, conştient fiind că formula era supusă capriciilor 
umane şi naturale. Monitorizase poziția vehiculului şi aproximase 
programul RSA-ului. Periodic, acesta se retrăgea pentru a-și în- 
cărca bateriile. 

Se uită la ceas. RSA-ul ar fi trebuit să fie în capătul îndepărtat al 
insulei. Sperând să treacă de radar, îndreptă cârma în acea direcţie, 
apropiind barca de stâncile din mare şi rugându-se să fi calculat 
corect. 


CENTRUL DE COMANDĂ care proteja siguranţa insulei de 
intrușii curioși era găzduit într-o clădire pătrățoasă, cu acoperiş 


318 CLIVE CUSSLER 


plat, din cărămidă, situată la gura golfului. Jumătate din clădire eri 
plină de echipamente electronice de supraveghere. Cealaltă jumă 
tate servea drept baracă pentru cei doisprezece paznici care se ocu 
pau de avanpost. 

Contingentul fusese separat în echipe de câte patru oameni car 
lucrau în trei ture. Pe durata zilei, trei paznici patrulau pe perimetru 
insulei cu barca în timp ce un om rămânea la centrul de comandă. 

Noaptea, rutina se schimba. Barca de patrulă rămânea pe mal îi 
tura de noapte pentru că periculoasele stânci cu margini ascuţite 
şi lamele cuţitelor care stăteau sub apele din jurul insulei erau dific 
de traversat pe timp de noapte. Barca stătea în alertă, gata să răs 
pundă dacă RSA-ul sau radarul detectau intruși. Echipa de noapti 
încărca RSA-ul cu rândul de la o staţie electrică din apropiere: 
punţii. Operatorul radarului văzuse punctul pe ecran cu mult îna 
inte ca barca să se apropie de insulă şi o văzu schimbând traseul ş 
apropiindu-se. 

Omul responsabil cu radarul era un mercenar german pe num 
Max. Din experienţă, ştia că bărcile de pescuit ies rar noaptea, da; 
se relaxă când văzu punctul trecând de insulă. Aprinse o țigară şi 
răsfoi paginile uzate ale unei reviste deocheate timp de câteva mi- 
nute, apoi reîntoarse privirea spre ecran. Era gol. Scăpă o înjură: 
tură, strivi ţigara în scrumieră şi se aplecă în față, atingând practic 
monitorul cu nasul. Ciocăni chiar şi cu degetele în ecran, de parcă 
astfel ar fi rezolvat ceva. 

Tot nici urmă de ţintă. Barca trebuia să fi intrat în unghiul mort al 
radarului, de-a lungul bazei stâncilor în timp ce el studia anatomia 
feminină. Era enervant, dar nu era o catastrofă. Mai era și RSA-ul. În | 
timp ce-și făcea turele, vehiculul capta semnal dintr-o serie de emi- 
țătoare care înconjurau insula. Emiţătoarele transmiteau semnale | 
radio către centrul de comandă, iar locaţia vehiculului putea fi 
identificată în orice moment în care acesta era pe traseu. 

Vehiculul avea trei metri şi jumătate lungime, era plat și larg, se- 
mănând la formă cu o combinaţie între un rechin şi o pisică de mare. 

Unul dintre paznici spuse că profilul său ameninţător îl ducea cu 
pândul la fosta lui soacră, pe care o chema Gertrude, și aşa-i rămă- 
sese numele. Vasul Gertrude mergea la câţiva metri pe sub apă, so- 
harul scanând apa la treizeci de metri pe fiecare parte. Camerele 
video filmau peisajul subacvatic. 

Comenzile puteau fi transmise şi înapoi către RSA. Acesta era 
un bun nepreţuit, dată fiind dubla funcţionalitate a vehiculului ca 
purtător de arme şi câine de pază subacvatic. RSA-ul era dotat cu 
patru torpile în miniatură, fiecare având puterea de a scufunda un 
vas de luptă. 

Max îi comandă lui Gertrude să se întoarcă în zona unde văzuse 
el barca ultima oară cu viteză maximă. Apoi apăsă un buton de pe 
intercom. 

- Îmi pare rău că vă întrerup partida, băieți, spuse el la micro- 
lon. Avem o barcă în zona de securitate. 

Echipajul responsabil cu băr-ile juca poker în barăci când difu- 
„orul de pe perete începuse să pârâie anunțând prezenţa unui intrus. 
Doi dintre oameni erau foşti membri ai Legiunii Străine, iar celălalt 
era un mercenar sud-african. Sud-africanul îşi trânti cărțile pe masă, 
scârbit, şi se îndreptă spre intercom. 

- Unde este ţinta? 

- A intrat în perimetrul de securitate prin partea de nord, apoi 
s-a strecurat în unghiul mort al radarului. Am trimis-o pe Gertrude 
să cerceteze. 

- Ce dracului? întrebă mercenarul. Băi, ce ghinion jegos am în 
seara asta. 

Cei trei oameni își luară gecile şi cizmele şi se înarmară cu puş- 
tile de asalt FA MAS!. Câteva momente mai târziu, se îndreptau spre 
capătul debarcaderului învăluit în ceață şi urcau într-o barcă gonfla- 
bilă rigidă de nouă metri lungime. Cele două motoare diesel porniră 


' Acronim de la Fusil d'Assaut de la Manufacture dArmes de Saint-Etienne, 
model de puşcă de asalt franceză produsă începând cu 1978 

cu un urlet. Echipajul aruncă ancorele de amarare şi în curând sis 
temul de propulsie prin apă avântă barca la o viteză de aproape pa 
truzeci de noduril. 

Barca ieşise în larg de doar câteva minute când omul din centru 
de comandă raportă că ţinta își făcuse din nou apariţia pe radar l 
gura golfului. Îndreptă barca de patrulă spre ţintă şi urmări cel 
două puncte unindu-se pe ecran. 

În timp ce doi paznici stăteau pregătiți să ciuruie orice mișca, omu 
de la cârmă aduse barca de patrulă aproape, până când proiectorul ei 
putu detecta fiecare centimetru pătrat de vopsea decojită. Sud-afri 
canul cobori pușca şi începu să râdă. Ceilalţi îi ţinură isonul. 

- Spooter, spuse el. Ne-am întrerupt din joc pentru un Spooter? 

- Ce te plângi? Mai aveai un pic şi rămâneai şi fără cur. 

Izbucniră din nou în râsete zgomotoase. 

- Hai să urcăm la bordul vechiturii ăsteia, spuse cârmaciul. 

Paznicii erau cu toţii militari antrenați, care nu lăsară amuzamen- 
tul să le diminueze precauţia. Încetară cu frivolităţile, pentru că era 
momentul să pună în practică lucrurile pentru care fuseseră pregă- 
tiți. Barca de patrulă se apropie de barca de pescuit și doi oamen 
urcară la bord cu armele scoase în timp ce al treilea le asigura spa- 
tele cu pușca. Verificară cabina de pilotaj abandonată, deschiseră 
trapa şi priviră în jos. 

- Nimic, strigă unul dintre mercenari către omul din barcă. S 
sprijini de balustradă şi-şi aprinse o ţigară. 

Însoţitorul lui spuse: 

- N-aş atârna de-acolo prea mult dac-aș fi în locul tău. 

- La naiba, spuse celălalt. Cine-a murit de te-a făcut pe tine şef? 

Legionarul rânji şi urcă din nou în barca de patrulă. 

- Treaba ta, spuse el. Vezi să nu te uzi la picioare. 

Sud-africanul se uită la cizmele lui. Apa curgea cu repeziciune 
din trapa motorului şi inunda puntea. Barca se scufunda. Scăpă un 


175 km/h 

urlet, ceea ce-i făcu pe colegii lui să râdă. Cârmaciul trase barca la 
câțiva metri mai încolo, ca şi cum l-ar fi lăsat pe colegul lui să-și 
lacă mendrele, dar se întoarse când acesta slobozi un șir de înjură- 
turi sud-africane. 

Sud-africanul căzu practic în barcă, apoi el şi ceilalți urmăriră apa 
atingând parapetele navei. Apoi, se mai văzu doar catargul, şi singura 
dovadă a existenţei unei bărci rămase o porţiune de apă cu bulbuci. 

- Bun, deci ați glumit şi voi un pic, nemernicilor, spuse sud-afri- 
canul. Hai să ne întoarcem şi să mai desfacem o sticlă. 

Cârmaciul porni radioul şi raportă centrului de comandă. 

- N-are logică, spuse omul cu radarul. Drăcia aia se mișca în li- 
nie dreaptă când am văzut-o eu pe radar. 

- Tu ai băut ceva? 

- Normal c-am băut. 

Patrula de la mal sărbătorea după ce auzise zvonuri de la pazni- 
cii din complex că s-ar fi putut închide operaţiunile de pe insulă. 

- Asta explică multe. 

- Dar... 

- Sunt curenţi puternici pe nenorocita asta de insulă. Poate s-o 
fi blocat. 

- Presupun, spuse Max. 

- N-am cum să te-ajut cu asta, amice. S-a zis cu ea. Venim. 

— Fiţi cu ochii-n patru după Gertrude. E prin zonă. 

Câteva secunde mai târziu, dorsala enormă tăie apa din apro- 
pierea bărcii. Oamenii din barca de patrulă erau obișnuiți s-o vadă 
pe Gertrude, dar nu se simţiseră niciodată în largul lor când RSA-ul 
era în zonă. Erau agitaţi în legătură cu potenţialul său de distrugere 
și cu faptul că în mare funcţiona de unul singur. RSA-ul se opri la 
cincisprezece metri distanţă. Corela profilul sonic al bărcii de pa- 
trulă cu informaţiile stocate în baza de date. 

— Asiguraţi-vă dracului că nu e armată. 

Râsete. 

— O să pun peştii să verifice. 

- Aşa să faci. Noi plecăm naibii de-aici. 
Motoarele diesel huruiră, iar barca se întoarse și o luă înape 
spre doc. 
Dorsala merse înainte şi înapoi timp de câteva minute, urmân 


linii paralele într-un model de căutare asemănător cu tunderea ga 
zonului. Sonarul detectă barca de pescuit care zăcea acum pe fundu 
apei şi transmise o imagine. Omul cu radarul urmări ecranul câte 
minute, apoi comandă RSA-ului să-şi reia ritmul normal de patrulare 

La câteva momente după ce RSA-ul se îndepărtă, două siluet 
ieşiră din cabina bărcii scufundate. Cu lovituri puternice şi ritmic 
din picioare, care acoperiră repede distanța, începură să înoate i 
direcţia insulei. 

TROUT CĂLCASE PEDALA de acceleraţie până-n podea după 
ce izbise Mercedesul lui Strega de poarta complexului. MacLean, care 
era pe scaunul pasagerului cu Gamay între ei, privise fix vitezome- 
trul în timp ce maşina gonea prin trecătoare. 

- Doctore Trout! spuse el, cu o voce calmă, dar asertivă. E o curbă 
strânsă pe drumul din faţă. Dacă nu încetineşti, vom fi nevoiţi să ne 
crească aripi. 

Gamay puse mâna pe braţul soţului ei. 

Trout aruncă o privire spre vitezometru. Mergeau cu mai mult 
de o sută doisprezece kilometri pe oră. Apăsă frânele şi aprinse fa- 
rurile la timp pentru a vedea cât de strânsă era curba; era extrem de 
strânsă. În partea dreaptă era o prăpastie fără vreun parapet. 

Cauciucurile patinară în apropiere de marginea colțuroasă a stân- 
cii, dar Mercedesul rămase pe drum, care se îndreptă şi începu o cobo- 
râre treptată. Trout scăpă răsuflarea pe care şi-o ţinuse şi dădu drumul 
strânsorii puternice asupra volanului cu câte-un deget, pe rând. 

- Mulţumesc pentru avertisment, Mac. 

MacLean își lăţi buzele într-un zâmbet forţat. 

- N-aş vrea să fim amendaţi pentru depăşirea vitezei. 

Trout aruncă o privire peste umăr la brațele și picioarele încurcate 
de pe bancheta din spate. 

- Mai e toată lumea cu noi? întrebă el. 

- Nu mergem nicăieri dacă nu ne scoţi cu ranga, spuse Sandy. 

Trout îşi permise luxul unui râs zdravăn. În ciuda fațadei calme, 
era încordat ca arcul unui ceas. Stăpânirea de sine a lui MacLean îl 
readuse pe Trout cu picioarele pe pământ. Adrenalina care îi pulsa 
în vene îl ajutase să reuşească să evadeze din complex, dar dacă voia 
să supraviețuiască, trebuia să fie calm şi calculat. Drumul continuă 
să coboare până când ajunse la nivelul mării şi se termină la o răs 
cruce cu alte două drumuri. 

Trout opri Mercedesul şi arătă spre drumul din stânga. 

- Pe-aici am venit? 

- Corect, spuse MacLean. Drumul merge pe marginea golfului 
spre baza pentru submarine. Există o garnizoană și barăci pentru 
paznici acolo. E un centru de comandă și un doc pentru patrulele 
cu bărci. 

Trout spuse: 

- Te-ai documentat. 

- Nu ești singurul care a încercat să se gândească la cum să scape 
de pe stânca asta blestemată. 

- Pare-a fi o alegere destul de clară. Barca de patrulă ar putea 
biletul nostru de ieşire de pe insulă. 

- Sunt de acord, spuse Gamay. Pe lângă asta, dacă tot vrem să 
stârnim un cuib de viespi, cu cât mai puţine viespi, cu atât mai bine. 

Trout aprobă cu un semn din cap şi îndreptă Mercedesul spre 
dreapta. Drumul mai mergea opt sute de metri de-a lungul unei 
plaje de la marginea golfului. Văzu lumini strălucind în depărtare și 
ieși de pe drum. Le spuse celorlalți încotro mergea și le propuse să 
iasă și să se dezmorțească, dar să stea în apropierea maşinii. Apoi 
începu să meargă. Aerul era apăsat de mirosul mării și se simţea 
bine că ieşise din complex. Nu avea iluzii. Libertatea lui era la fel de 
efemeră ca valurile care se loveau de plajă. 

Trout văzu că luminile veneau dintr-o clădire din beton. Jalu- 
zelele de la ferestre erau trase. Ocoli clădirea și continuă să meargă 
până când ajunse la un debarcader din lemn care ieșea din apă. Nu 
se vedea nicio barcă de patrulă. Nici măcar una cu vâsle. Briza 

răcoroasă dinspre mare nu se compara cu fiorul de gheață pe care-l 
simţea în gura stomacului. 

- Barca de patrulă a plecat, anunţă el. Putem să așteptăm şi să 
sperăm că se va întoarce, dar odată ce răsare soarele, nu mai suntem 
siguri de nimic. Sugerez să cercetăm baza de submarine. 

- E ultimul loc în care s-ar aştepta să fim, spuse Gamay, 
sprijinindu-l. 

- E ultimul loc în care eu m-aș aştepta să fim, spuse MacLean. 

- Nu suntem ceea ce s-ar putea numi un contingent al Forţelor 
Speciale. 

- Au fost doar vreo sută şi ceva de inadaptaţi la Alamol. 

- Sunt un cunoscător al istoriei americane, Paul. Şi să nu-mi 
vorbeşti de scoţienii de la Culloden?. Şi ăia au fost masacrați. 

Trout zâmbi larg. 

- La vremuri disperate, măsuri disperate. 

- Asta pot să înţeleg. Dar încă nu ştiu exact la ce măsuri te 
gândeşti. 

- O să încerc să ajung la bordul submarinului şi să caut un radio. 
Dacă nu merge, o să mă gândesc la altceva. 

- Aşa cred c-o să faci, spuse Trout, studiindu-l pe Trout ca şi 
cum ar fi fost un specimen interesant din laborator. Pentru un geo- 
log oceanic, eşti un om foarte descurcăreţ. 

- Încerc să fiu, spuse Trout, băgând cheia în contact. 

Conduse mașina de-a lungul marginii golfului până când ajunse 
la biserică şi la cimitirul părăsit. Parcă în spatele clădirii în ruine şi 
le spuse celorlalți să rămână pe loc. Gamay insistă să meargă cu el 


' Bătălia de la Alamo (1836) a fost unul dintre evenimentele marcante ale 
Revoluţiei Texane, în care mexicanii conduşi de generalul Antonio Lopez de 
Santa Anna i-au înfruntat pe texanii care se opuneau ideii ca Mexicul să le ane- 
xeze teritoriul. Bătălia s-a încheiat cu uciderea aproape a tuturor texanilor. 
“La Culloden, în Scoţia, s-a dat ultima bătălie dintr-un război civil religios din 
Regatul Unit, o încercare a lui Carol Eduard Stuart de a recâștiga tronul pentru 
membrii de parte bărbătească ai familiei nobile Stuart. 

de data aceasta. O luară pe un drum pietruit până când ajunseră 
într-un loc în care insula se îngusta într-un vârf rotunjit. 

Perimetrul era luminat de proiectoare poziționate în jurul bară- 
cii. Soții Trout se apropiară la vreo treizeci de metri de baracă și-i 
studiară poziţionarea. Clădirea era situată aproape de marginea 
stâncii, cu o platformă de observaţie prinsă de structura principală 
într-o grindă în consolă cu vedere la golf. O scară încorporată du- 
cea în jos din partea inferioară a platformei. 

- Hai să verificăm scara aia, spuse el. 

- Nu cred că trebuie să ne facem griji. Se pare că are loc o petre- 
cere a burlacilor printre klingonienii! ăia. 

Ca şi oamenii din complex, paznicii submarinului trebuiau să fi 
aflat că datoria lor era pe cale să se încheie, pentru că o băută asemă- 
nătoare avea loc în clădirea paznicilor. Aparent, nu aflaseră ce păţi- 
seră colegii lor din zona complexului de laboratoare. 

Gamay și Trout merseră până când ajunseră sub platformă. 
Scara se lăsă pe marginea prăpastiei. Coborâră pe versantul dealu- 
lui pe o pasarelă îngustă din metal care era construită la câțiva me- 
tri deasupra nivelului apei și se luară după o serie de becuri până la 
nivelul gleznei şi intrară în gura căscată a bazei pentru submarine. 

Uriaşul submarin care îi răpise îi aştepta în față, ameninţător. 
Câteva lumini de pe punte fuseseră lăsate aprinse, aşa că reușiră să 
găsească pasarela şi să se îndrepte pe punte spre trapa de intrare. 
Trout ridică trapa şi băgă capul înăuntru. Lumini slabe străluceau 
în interiorul submarinului. 

Coborâră o scară şi începură să-şi croiască drum prin submarin, 


tăcuţi ca umbrele. Trout, care mergea în faţă, se opri ca să se uite 


după fiecare colț, dar nu întâlni pe nimeni. Camera de control era 
în semiîntuneric, scăldată în luminile diverselor panouri de instru- 
mente care străluceau. Staţia radio era un mic spaţiu aflat la ieșirea 


! Rasă extraterestră prezentă în celebrul serial de televiziune Star Trek, creat în 
1966 de către Gene Rodenberry 

din camera de control. În timp ce Gamay stătea de pază, Trout se 
aşeză în faţa consolei de comunicaţii, ridică telefonul din furcă, 
sună la numărul principal al NUMA, şi-şi ţinu răsuflarea, nesigur 
de ce urma să se întâmple. 

- Agenţia Naţională pentru Studii... şi Marine, spuse o voce pri- 
etenoasă de femeie. 

Transmisia slabă era întreruptă, probabil de pereţii și de tavanul 
bazei pentru submarine. 

- Cu Rudi Gunn, vă rog. Spuneţi-i că-l caută Paul Trout. 

- Un... ment. 

Momentul părea să dureze cât o zi. Cu ochii minţii, îşi imagina 
holul clădirii NUMA, cu globul din mijloc. Apoi, vocea directoru- 
lui adjunct al NUMA se auzi la telefon. Și-l închipuia pe mărunțelul 
Gunn stând în biroul lui mare, probabil folosindu-și mintea genială 
la o problemă complexă de logistică. 

- Trout? Pe unde Dumnezeu... fost? Te-am căutat... lung şi-n lat. 
Eşti în regulă? 

- Sunt bine, Rudi. Şi Gamay e aici. Trebuie să vorbesc repede. 
Submersibilul Alvin a fost deturnat. Suntem pe o insulă - cred că e 
in ape scandinave sau scoțiene. Mai sunt şapte oameni de ştiinţă 
care-s ținuți prizonieri. Am lucrat la un experiment nebunesc. Am 
scăpat, dar s-ar putea să nu fie ceva de lungă durată. 

- Te aud... prost, dar înțeleg. Poţi să rămâi... pe radio? 

Răspunsul lui Trout fu întrerupt de un avertisment șoptit de 
Gamay. Cineva fluiera o melodie fără noimă. Puse cu grijă microfo- 
nul înapoi în suport şi opri radioul. Apoi el şi Gamay se lăsară în 
patru labe și încercară fără succes să se înghesuie sub consolă. Flu- 
ieratul se apropie. Persoana care fluiera se opri ca să se uite prin 
geamul de sticlă de la ușă și aparent nu văzu nimic în neregulă, 
pentru că fluieratul începu să se audă mai slab. 

Soții Trout ieşiră din ascunzătoarea lor. Paul îl sună din nou pe 
Gunn şi-i spuse că aveau să lase radioul pornit. Verifică pasarela, 
văzu că era goală şi porniră din nou în direcţia în care veniseră. 

Mergeau cu şi mai multă precauţie, cu urechile ciulite după vreun 
fluierat care să dea pe cineva de gol. leşiră din trapa de pe punte, tro- 
păiră de-a lungul pasarelei şi urcară scara care avea să-i ducă înapoi 
la drumul de acces. 

Se întoarseră la biserică şi-şi croiau drum spre cimitir când noap- 
tea fu scăldată în lumină. Dincolo de strălucirea orbitoare, câteva 
siluete se vedeau ridicându-se din spatele pietrelor funerare ca niște 
spirite neliniştite. Apoi niște mâini aspre îi apucară pe Trout şi Gamay, 
iar paznicii îi înghesuiră în biserică. Un paznic cu faţă de dur stătea 
în faţa altarului, cu un zâmbet larg, nepotrivit cu pistolul automat 
pe care-l ţinea la nivelul taliei, şi a cărui țeavă era îndreptată spre 
buricul lui Trout. 

- Salut, amice, spuse omul, aruncând o privire rapidă spre Gamay. 
Aici se cam termină drumul tău și al prietenilor tăi. 


Bufnița se cocoţase într-un copac uscat în apropiere de mar- 
ginea mării, auzul ei ascuțit fiind concentrat pe un şoarece care o 
luase la goană printre smocurile de iarbă. Pasărea era gata să se re- 
peadă în zbor asupra bietei făpturi, când ochii ei galbeni şi rotunzi 
văzură ceva mişcându-se pe plajă. Ceva mare și strălucitor se des- 
prinsese de un val și urca pe nisipul ud. Bufnița își desfăcu aripile şi 
zbură în tăcere pe continent. Șoarecele plecă grăbit, habar n-având 
că fusese grațiat. 

O a doua siluetă cu piele neagră ieși dintre valuri ca o creatură 
primitivă care se târa din mâzga primordială. Austin şi Zavala îşi 
traseră măştile pentru față în sus, își desfăcură pungile imper- 
meabile și scoaseră pistoalele Sauer-SIG! de nouă milimetri pe care 
nefericita echipă de puşcaşi marini le lăsase la bordul vasului de 


! Model de pistol produs de compania omonimă înființată iniţial în Germania 
în 1853 şi a cărei filială principală se află astăzi în Statele Unite 

cercetare. Văzând că erau singuri, îşi scoaseră buteliile de aer şi 
ieșiră din costumele de scafandri. 

Se strecuraseră peste partea laterală a vasului Spooter în timp ce 
barca de patrulă se apropia, deschizând mai întâi supapele de pre- 
siune pentru a trimite barca de pescuit la fund. Urmăriseră din in- 
teriorul cabinei de pilotaj RSA-ul care verifica barca scufundată. 
După ce plecase RSA-ul, începuseră să înoate spre uscat. Curenţii îi 
aruncaseră de pe traseul lor, dar Austin era sigur că ajunseseră 
aproape de locul în care ar fi trebuit să fie. 

O privire spre ceas îi spuse lui Austin că mai aveau șase ore până 
la lumina zilei. Îi făcu un semn lui Zavala. După un drum de cinci 
minute prin nisip, picioarele le scrâșniră când dădură de pietriș tare. 

- Dacă rămânem pe drumul ăsta, o să ajungem la complex. E la 
vreo trei kilometri distanţă printr-o trecătoare. 

Fără să mai spună nimic, începură să meargă pe drumul 
intunecat. 


OMUL CARE îndrepta arma spre Trout avea o față ca de şo- 
pârlă, avea numai dinţi, fără buze. 

- V-am aşteptat, spuse omul cu un accent australian. 

- De unde ştiaţi că suntem aici? întrebă Trout. 

Omul râse. 

- Se pare că n-aţi ştiut că avem camere de supraveghere împrăş- 
liate pe toată insula. Dacă nu erau băieţii ăştia aşa de beţi, vă găseam 
mai devreme. 

- Ne pare rău că v-am întrerupt petrecerea. 

- Prietenii voştri n-aveau chef de vorbă, spuse el. De unde-aţi 
făcut rost de maşina lui Strega? 

- Colonelul nu se folosea de ea, aşa c-am luat-o să facem o tură. 

Omul răsuci arma și-i înfipse patul în toracele lui Trout. Trout se 
simţi de parcă-i stătuse inima în loc. Se chirci, ţinându-se de burtă, 
şi căzu în genunchi. Când se potoliră valurile de greață, se ridică în 

picioare, chinuit. Omul îl apucă pe Trout de partea din față a cămăşii 
şi-l trase aproape de el. Duhnea a whisky. 

- Vezi că mie nu-mi plac răspunsurile astea de oameni care fac 
pă deştepţii. Îl îmbrânci pe Trout la o parte și îndreptă arma spre 
Gamay. 

- De unde-aţi luat maşina? 

- Strega a murit, spuse Trout, chinuindu-se să respire. 

- A murit! Ochii paznicului se mijiră. Cum a ajuns să moară? 

Trout ştia că şi dac-ar fi spus adevărul, nu l-ar fi crezut. 

- E mai bine dacă vă arăt. 

Paznicul ezită. 

- Ce puneţi la cale? întrebă el, ridicând arma. 

- Nimic. Nu suntem într-o poziţie din care să avem cum să vă 
facem vreun rău. 

Remarca îi gâdilă orgoliul omului, cum și era de așteptat. 

- Cam ai dreptate-aici, amice. 

El şi ceilalți paznici îi obligară pe el şi pe Gamay să ocolească par- 
tea din spate a bisericii, unde era parcat Mercedesul. Sandy, MacLean 
şi ceilalți oameni de ştiinţă erau înghesuiți în apropierea vehiculu- 
lui, sub privirile vigilente a încă doi bărbaţi înarmaţi. O camionetă 
cu cabina lungă era parcată lângă Mercedes. Prizonierii, inclusiv 
Gamay, primiră ordinul de a se așeza în partea din spate a camione- 
tei. Unii dintre paznici merseră alături de camionetă, în timp ce alţi 
doi urcară pe bancheta din spate a Mercedesului. Australianul îi 
spuse lui Trout să meargă înapoi la complex. 

— Ar fi bine să merite, spuse el. 

- De ce nu ne-aţi lăsat baltă, pur şi simplu? întrebă Trout. Expe- 
rimentul s-a încheiat. 

- Bună încercare. Noi plecăm, și-n ziua următoare vă vede ca- 
reva pe plajă cum vă fâlfâiţi maiourile. În meseria mea, ţi se cam 
întorc lucrurile împotrivă. Acuma condu și tacă-ţi fleanca! 

Trout execută ordinul. Când ajunseră la complex, australianul 
îi ordonă lui Trout să oprească. Smulse cheile din contact și cobori 

să se uite în jur. Ceilalți paznici săriră din camionetă şi priviră fix 
in întuneric, cu armele pregătite. 

Australianul studie ruinele de la poartă şi ghereta răsturnată. 
În zonă se lăsase o linişte lugubră. Nu se-auzeau ţipete de păsări de 
noapte sau bâzâituri de insecte. Nu era nici urmă de masacrul la 
care Trout fusese martor. Se gândi la festinul cu șobolani organizat 
de Strega şi se hotărî că nu voia să ştie ce se alesese de cadavre. 

Australianul urcă înapoi în Mercedes. 

- Ce dracului se întâmplă aici? 

— Ştiaţi la ce lucrăm în laboratoare? 

- Da. La un război biologic. Ceva ce-avea legătură cu chestiile pe 
care submarinul le-aducea de pe fundul mării. Nu ne-au lăsat nicio- 
dată să intrăm în complex. Spuneau că s-ar putea să ne molipsim. 

Trout râse. 

- Ce-i aşa amuzant? În tonul australianului se simţea o nuanţă 
amenințătoare. 

- V-au minţit. Noi făceam cercetări legate de enzime. 

- Ce tot vorbeşti acolo? 

- Aţi auzit vreodată de Piatra Filozofală? 

Ţeava puștii îl împunse pe Trout în coaste. 

- Uite-aici filozofia mea. 

Trout tresări uşor, dar îşi păstră calmul. 

- Era o formulă secretă, despre care se presupunea că poate 
transforma alte materiale în aur. 

- Nu există așa ceva. 

- Credeţi că oamenii care v-au angajat şi-ar bate într-atât capul 
dacă n-ar exista? 

Urmă o pauză. 

- Bine, amice, ia arată-ne aurul ăla. 

- O să vă duc la depozitul în care-l ţin. Poate vă gândiţi la pro- 
punerea mea de a ne lăsa în pace. 

Australianul zâmbi. 

— Așa o să fac. 


332 CLIVE CUSSLER 


Trout ştia că el şi colegii săi, oamenii de ştiinţă, erau sortiți piei- 
rii chiar dacă ar fi scos la iveală tot aurul din Fort Knox}. Niciun alt 
motiv nu l-ar fi putut convinge să se întoarcă la grădina zoologică. 
Îndreptă maşina într-acolo și parcă în faţa porţii principale des- 
chise larg. 

- Am ajuns, spuse el. 

Coborâră din Mercedes, iar australianul luă cheia din contact şi 
le ordonă oamenilor săi să iasă din camionetă, lăsându-l pe unul 
în urmă, căruia îi ordonă să împuște pe oricine ieşea din rând. Apoi 
îi spuse lui Trout să meargă în față. 

- Ce Dumniezo pute în halul ăsta? întrebă paznicul. 

- Asta-i mirosul aurului, răspunse australianul. 

Trout se îndreptă spre ușă, de parc-ar fi fost intrat în transă. Ştia 
că îşi asumă un risc, dar considera că fiinţele care fuseseră cândva 
închise în clădire aveau să se întoarcă în locul pe care-l considerau 
casa lor. Îşi dădu seama că presupusese corect când intră în bezna 
pestilenţială, auzi sunetul scârbos al oaselor roase și văzu perechi 
de ochi roșii arzând în întuneric. Îşi plimbă mâna pe perete şi 
aprinse lumina. 

Creaturile se întorseseră în cuşti, cu ușile deschise. Erau ocupate 
să se înfrupte din rămăşiţele colonelului Strega și ale acoliților săi. 
În timp ce se aprindea lumina, se retrăseseră înapoi în cuști. Se auzi 
un țipăt de scârbă şi surprindere din partea paznicului australian. 

Australianul îl apucă pe Trout şi-l lipi de perete. 

— Tu şi prietenii tăi o să muriţi pentru asta. 

Trout apucă țeava puștii şi încercă s-o smulgă din mâinile aus- 
tralianului, dar adversarul său avea avantajul de a ţine de capătul cu 
trăgaciul. Scăpă un foc care nimeri aiurea, ciobind o parte din zid, 
la câțiva centimetri de gâtul lui Trout. În timp ce se băteau pe armă, 
creaturile ajunseră în partea din față a cuştilor lor. La vederea 


! Avanpost al Armatei Statelor Unite unde este depozitată rezerva oficială de 
aur. Se află în statul american Kentucky 

paznicilor în uniformă, lansară un atac feroce. Creaturile se năpus- 
liră în cameră, într-un puhoi urlător de gheare şi coli. 

Paznicul trase câteva focuri înainte să fie doborât de grămada 
de creaturi turbate. Două săriră în spatele australianului, doborân- 
du-l la podea. Altă creatură se repezi la Trout, dar se opri la jumăta- 
tea drumului și-l privi fix. În acel moment scurt, Trout putu jura că 
văzuse o scânteie de umanitate în ochii creaturii. Când văzu că Trout 
nu purta uniformă, sări asupra australianului. 

Trout o luă la goană spre ușă și-l dărâmă pe omul care-i păzea pe 
prizonieri. Una dintre creaturile care-l urmaseră pe Trout afară pe ușă 
văzu paznicul căzut şi-l termină imediat. 

Trout strigă către Gamay să treacă la volanul camionetei. Se 
strecură la volanul Mercedesului şi se întinse după cheie. „Nu-i.“ Își 
aduse aminte că australianul o luase cu el. Gamay îi strigă că şi cheia 
camionetei lipsea. Trout sări din maşină, o apucă pe Gamay şi le 
spuse tuturor să fugă ca să scape cu viaţă. 

După liniştea bruscă de la grădina zoologică, Trout bănuia că 
arătările se bucurau să-i aibă pe paznici oaspeţi la cină. Nu voia să 
fie prin preajmă la desert. 


AUSTIN ŞI Zavala erau la vreun kilometru și jumătate de com- 
plex când auziră paşi bocănind pe drum în întuneric. leşiră în 
poană de pe drumul pietruit și se aruncară pe burtă în iarba înaltă. 

Pe măsură ce paşii se apropiau, se amestecară cu murmurul slab 
al unor voci şi cu un şuierat care dădea de înţeles că unii dintre 
oamenii care se apropiau de ei nu erau în cea mai bună formă fizică. 
Apoi auzi o voce cunoscută implorând: 

- Vă rog, mişcaţi-vă, oameni buni. O să avem timp berechet 
pentru odihnă mai târziu. 

Trout se opri în timp ce două siluete își făceau apariția din 
intuneric. 

— Sunteţi departe de Orașul Pierdut, spuse Austin. 

- Kurt şi Joe? întrebă Trout, ușurat. La naiba, parcă-i săptămâna 
reuniunilor. 

Gamay își cuprinse cu braţele colegii de la NUMA. 

- Ei sunt prietenii mei, Mac şi Sandy, spuse Trout. Pe ceilalți o să 
vi-i prezint mai încolo. Aveţi o barcă. 

Austin răspunse: 

- Mi-e teamă c-am pârjolit tot în urma noastră. Am văzut o barcă 
de patrulă prin apă ceva mai devreme. Ştiţi unde-o țin andocată? 

— Ştiu unde-ar putea fi. Trout ciuli urechea şi se încruntă. Trebuie 
să plecăm de-aici. 

Austin auzise zgomotul, ca urletul îndepărtat al vântului. 

— Ce se-aude? Ascultă din nou. Parcă-i o haită de lupi pornită pe 
urmele unei căprioare. 

— Aş vrea eu să fie aşa, spuse Trout. Eşti înarmat? 

— Avem revolvere. 

Urletele deveneau tot mai puternice. Trout aruncă din nou o pri- 
vire de-a lungul drumului. 

- Trageţi în tot ce mişcă, mai ales dacă are ochi roșii, spuse el, 
fără alte explicaţii. Austin şi Zavala își aduseră aminte de demonii 
cu ochi roșii din filmare şi nu avură nevoie să fie convinşi. 

Trout o luă pe Gamay de braţ şi le strigă celorlalți să pornească 
din nou la drum. Austin şi Zavala ocupară partea din spate. 

Grupul merse în tăcere cincisprezece minute, îndemnat de volu- 
mul în creștere al urletelor, până când văzură lumini la ferestrele 
barăcii unde era ținută barca de patrulă. Urmăritorii lor erau atât de 
aproape, încât în acel moment li se auzeau urletele individuale. 

Sunetul trebuia să fi pătruns prin pereţii barăcii, pentru că doi 
paznici ieşiră în goană în puterea nopții în timp ce evadaţii ocoleau 
baraca în drum spre doc. 

Paznicii văzură feţele reflectate în lumina care venea dinspre ușă 
și strigară către grup să se oprească sau să moară. Un paznic strigă 
spre clădire și, câteva minute mai târziu, mai ieşiră doi oameni. Unul 

era pe jumătate îmbrăcat, iar celălalt, un bărbos mare, probabil ador- 
mise, pentru că era în chiloți. Rânji şi spuse: 

— Se pare că ne-am ales cu un bonus din partea lui Strega. 

Tovarăşii lui izbucniră în râsete zgomotoase, dar le pieri repede 
veselia, fiind înlocuită de teamă când auziră urletele. Zgomotele 
cumplite păreau a veni din toate direcţiile. Se înghesuiră unii în cei- 
alți, cu armele întinse în față, privind fix ochii care luceau în întu- 
neric ca nişte cărbuni. 

Paznicul cu barba neagră trase rafale de gloanţe în întuneric. 
Strigătele de durere arătau că unele gloanţe îşi loviseră ţintele. Focu- 
rile de armă dezlănțuiră un măcel. Creaturile atacau din fiecare 
direcţie, năpustindu-se asupra oricui purta uniformă. Oamenii de 
ştiinţă şi agenţii NUMA profitară de confuzia cauzată de sânge- 
roasa confruntare şi se îndepărtară discret, cu Trout mergând îna- 
inte spre doc, unde era andocată barca de patrulă. 

Austin urcă în barcă şi porni motorul. Urcă înapoi pe doc ca să-i 
ajute pe ceilalți. MacLean îşi conducea colegii savanți în barcă. 
Apoi, când încerca să urce, răsunară Împuşcături, iar el căzu chircit 
pe doc. 

Împuşcăturile veniseră din partea paznicului bărbos, care alerga 
spre barcă. Lipsa neglijentă a uniformei îl împiedicase să fie luat în 
vizor de către creaturi. Austin trase un foc rapid, dar rată. Paznicul 
nu se așteptase să-i răspundă nimeni la focurile de armă, dar își 
reveni repede, se lăsă într-un genunchi şi își echilibră arma. 

O împușcătură explodă în urechea lui Austin. Gamay trăsese un 
loc peste umărul lui. Era o ţintașă desăvârșită, dar în grabă, ţintise 
greşit. Glonţul îl lovi pe bărbos în umăr. Urlă de furie și durere, dar 
reuşi să îndrepte arma în direcţia opusă. Deși asurzise şi ameţise din 
cauza împuşcăturii din apropierea urechii lui, Austin făcu un pas în 
faţa prietenilor lui, protejându-i şi ridicând arma în acelaşi timp. 

Un cor de urlete răsună din spatele paznicului bărbos. Se întoarse 
şi ridică arma, dar era înconjurat de creaturi care mârâiau. Austin își 
băgă arma în toc şi-l ridică pe MacLean în barcă împreună cu Zavala 

în momentul în care una dintre creaturi se separă de celelalte. Mer- 
gea împleticindu-se spre marginea debarcaderului. Gamay ridică 
arma pentru a o împușca. Trout, care se pregătea să arunce ancorele 
de amarare, se opri şi o apucă de încheietură. Recunoștea creatura 
ca fiind cea cu care se întâlnise în baracă. 

- Asta-i rănit, spuse Trout. 

Pieptul creaturii era închis la culoare din cauza sângelui. Îl privi 
fix pe Trout, apoi îi cedară picioarele şi căzu în față în barcă, moartă. 
Austin strigă la Trout să ia cârma în timp ce el avea grijă de MacLean. 
Imediat ce Gamay aruncase ancorele de amarare, Trout călcă acce- 
leraţia și îndreptă prova spre bezna din față. 

Barca se îndepărtă cu viteză maximă de insula ororilor. Trout îi 
lăsă cârma lui Gamay şi se îndreptă spre MacLean, care zăcea pe 
spate. Ceilalți oameni de ştiinţă îi făcuseră loc. Austin băgase o vestă 
de salvare sub capul lui MacLean, pe post de pernă, şi era îngenun- 
cheat lângă savantul rănit mortal. Urechea lui era aproape de gura 
lui MacLean. Ridică privirea când îl văzu pe Trout şi spuse: 

— Vrea să-ţi vorbească. 

Trout îngenunche de cealaltă parte a savantului pe moarte. 

- Am scăpat, Mac. Te ducem la un doctor și te facem bine cât ai 
zice peşte. 

MacLean răspunse cu un râs gâlgâit, iar sângele începu să i se 
scurgă dintr-un colţ al gurii. 

- Nu încerca să prosteşti un scoţian bătrân, prietene. 

Când Trout încercă să răspundă, MacLean ridică o mână slăbită. 

- Nu. Lasă-mă să vorbesc. Ochii începură să i se întoarcă pe dos, 
dar se adună. 

- Formula, spuse el. 

- Ce-i cu ea? 

Privirea lui MacLean se îndreptă spre faţa lui Austin. Apoi, muri. 

GERTRUDE IEŞI SĂ-ȘI ia rămas-bun. RSA-ul detectă sunetul 
bărcii de patrulă care pleca şi o interceptă la vreun kilometru și ju- 
mătate de insulă. Zavala văzu primul vehiculul. Căuta prin întune- 
ric cu o lanternă, cu ochii după stânci, când dorsala își făcu apariția. 
Crezu că era o balenă ucigașă, dar pe măsură ce se apropia văzu 
şuruburi în dorsala metalică şi-şi dădu imediat seama ce era. 

Vehiculul îi depăşi cu treizeci de metri, apoi se îndepărtă şi își 
continuă patrularea de rutină. Nimeni de la bordul bărcii de patrulă 
nu știa cât de aproape fuseseră de dezastru. La centrul de comandă, 
Max trimisese RSA-ul să urmărească barca evadaților și armase 
toate cele patru torpile. Pornise comutatorul de lansare și se pregă- 
tea să apese butonul FOC când gâtlejul îi fusese sfâşiat de un demon 
cu ochii roşii. 

Barca de patrulă îşi continuă călătoria fără să ştie ce se întâm- 
plase încă o jumătate de oră, înainte ca Austin să se hotărască să 
cheme paza de coastă în ajutor. Câteva minute mai târziu, vasul pa- 
zei de coastă britanice Scapa, de treizeci şi trei de metri şi jumătate 
lungime, detectă apelul de ajutor dintr-o barcă ce transmitea o 
poziţie. Scapa răspunse pornind cu viteza ei maximă de 30 de no- 
duri!. Din experienţa anterioară, căpitanul bărcii se gândea că ape- 
lul venea din partea unui pescar care intrase în bucluc. 


155,5 km/h 

În timp ce privea de pe puntea vasului Scapa spre barca gonfla- 
bilă prinsă în lumina proiectoarelor, căpitanul John Bruce se gândi 
că văzuse ceva ciudăţenii în cei douăzeci de ani de când patrula 
prin arhipelagul Orkney. Dar asta era ceva de povestit nepoților. 

Barca gonflabilă rigidă care se apropia dinspre port avea cam 
nouă metri lungime, după estimările lui Bruce. Cei mai mulți pasa- 
geri de la bord care tremurau purtau salopete de culoarea lămâii 
verzi. Căpitanul nu cunoștea niciuna dintre închisorile din zonă, dar 
circumstanţele erau cel puţin suspicioase. Deceniile de experienţă 
pe mare îl învăţaseră pe căpitanul Bruce să fie prudent. Ordonă 
membrilor echipajului să intre pe poziţii, cu armele pregătite. 

În timp ce barca de patrulă se oprea lângă cea gonflabilă, căpita- 
nul duse un megafon electric la gură şi spuse: 

— Vă rugăm să vă identificaţi. 

Un om se apropie dintr-o parte și făcu un semn din mână ca să-i 
atragă atenţia căpitanului. Avea umeri largi, trăsături bronzate şi 
dure, iar părul îi era de culoarea platinei, aproape argintiu. 

- Kurt Austin, de la Agenţia Naţională pentru Studii Subacvatice 
și Marine, spuse el, vocea auzindu-i-se clar fără mijloace artificiale 
peste sunetul motoarelor. Oamenii ăștia suferă de epuizare şi de po- 
sibilă hipotermie. Ne puteţi ajuta? 

Căpitanul reacționă cu precauţie, în ciuda sincerităţii evidente 
întipărite pe faţa lui Austin. Auzise de NUMA, influenta organizaţie 
americană dedicată studiilor oceanice, şi dăduse ocazional peste 
vasele ei în câte-o misiune. Dar nu putea potrivi în mintea lui adu- 
nătura jalnică înghesuită în barca mică şi bărcile suple de cercetare 
cu coca turcoaz pe care le cunoştea. 

Căpitanul Bruce era un scoțian mătăhălos cu capul chel şi pis- 
truiat, ochi albaștri-deschiși şi o bărbie fermă care-i arăta hotă- 
rârea. Își plimbă privirea de la o pupă la alta. Nu aveai cum să simulezi 
oboseala şi neliniștea pe care o văzu pe feţele celor înghesuiți în 
barca gonflabilă. Căpitanul Bruce ordonă să fie coborâtă o barcă și 
pasagerii să fie luaţi la bord. Avertiză membrii echipajului să ţină 

armele pregătite şi să fie cu ochii în patru la cei care voiau să urce 
la bord. 

Fu nevoie de câteva drumuri ca să mute pasagerii de pe o barcă 
pe alta. Văzându-i de aproape, era limpede că pasagerii uzi leoarcă 
nu reprezentau nicio ameninţare. În timp ce ieșeau pe punte, medi- 
cul îi examină rapid. Apoi, fiecare primi o pătură pentru a se înveli 
cu ea şi fu condus spre sala de mese pentru a primi o porție de supă 
fierbinte și o ceaşcă de cafea. 

Austin luă ultima barcă, însoţit de o femeie roșcată atrăgătoare 
și de doi bărbaţi, unul cu tenul închis la culoare, celălalt atât de înalt 
incât ieşea din barcă precum un catarg. 

Austin îi strânse mâna căpitanului și-i prezentă pe ceilalți. 

- Ei sunt Paul şi Gamay Morgan-Trout şi Joe Zavala, spuse el. 
Suntem cu toţii de la NUMA. 

- N-am ştiut că NUMA are operaţiuni în desfășurare în arhipe- 
lagul Orkney, spuse căpitanul, strângând mâinile tuturor. 

- Teoretic, nu avem. Austin le spuse tuturor că avea să li se alăture 
in cambuză în câteva minute şi se întoarse din nou spre căpitan. 

- Pasagerilor le-a fost greu, şi unii dintre ei suferă din cauza ex- 
punerii la frig. Pe lângă asta, ne-am și rătăcit din cauza ceții şi am 
chemat ajutoare. Ne cerem scuze pentru că v-am deranjat. 

- Nu ne-ai deranjat, flăcău. Asta-i treaba noastră. 

- Mulţumesc, oricum. Aș mai avea să vă cer o favoare. l-aţi putea 
trimite un mesaj prin radio lui Rudi Gunn, la sediul NUMA de la 
Washington? Spuneţi-i că Austin şi compania sunt bine și o să ia în 
curând legătura cu ei. 

- O să pun pe cineva să se ocupe imediat de treaba asta. 

- În cazul ăsta, mi-ar prinde bine şi mie nişte supă fierbinte, 
spuse Austin zâmbind. Se întoarse şi zâmbi în timp ce se îndepărta, 
şi spuse degajat: 

- Apropo, la bordul bărcii gonflabile sunt două cadavre. 

— Adică morți? 

- Morți de-a binelea. Mă întrebam dacă echipajul dumneavoas- 
tră i-ar putea aduce aici înainte să ancoreze barca. 

- Da, desigur, spuse căpitanul Bruce. 

- Mulţumesc din nou, căpitane, spuse Austin. Își înfăşură o pătură 
în jurul umerilor ca un indian Navajo! şi se îndreptă spre cambuză. 

Căpitanul avea o expresie iritată pe faţă. Nu era obişnuit ca alţii 
să-i uzurpe funcţia. După ani de zile pe mare, în care se confruntase 
cu diferite echipaje şi situaţii, se pricepea la oameni. Bruce îşi dădu 
seama că, de fapt, ceea ce ar fi putut fi considerată nepăsare în atitu- 


dinea degajată a lui Austin era de fapt o încredere extraordinară în 


sine. Le ordonă oamenilor săi să recupereze cadavrele şi să le ducă 
la dispensar. Apoi spuse membrilor echipajului să lege ancora de 
amarare de barcă. 

Se întoarse pe punte şi trimise mesajul lui Austin către NUMA. 
Tocmai terminase de trimis un raport către centrul de comandă al 
pazei de coastă când medicul sună pe intercom. Căpitanul ascultă 
vocea agitată a medicului, apoi părăsi puntea şi cobori la dispensar. 
Pe tărgi stăteau doi saci pentru cadavre. Medicul îi dădu căpitanului 
Bruce vaselină parfumată ca să-şi dea cu ea sub nări. 

— Pregătiți-vă, spuse medicul şi desfăcu unul dintre sacii pentru 
cadavre. 

Căpitanul mai văzuse şi mai mirosise cadavre în diverse stadii 
de descompunere pe mare, iar mirosul puternic de animal care răz- 
bătea din sac nu-l deranja la fel de mult ca priveliştea ce-i apăruse 
în fața ochilor. Faţa bucălată i se făcu cenușie. Căpitanul era un bun 
prezbiterian? care nici nu bea şi nici nu înjura. Acela era unul dintre 
momentele în care şi-ar fi dorit să nu fie atât de credincios. 

- Pentru numele lui Dumnezeu, ce e chestia aia? întrebă el într-o 
şoaptă răguşită. 

- Parcă-i rupt din coşmaruri, spuse medicul. N-am mai văzut în 
viața mea aşa ceva. 


! Trib de amerindieni răspândit în sud-vestul Statelor Unite ale Americii 


2 Ramura scoțiană a bisericii creștine reformate 

— Şi celălalt? 

Medicul desfăcu al doilea sac. Cadavrul era al unui bărbat chi- 
peş, cărunt, de vreo cincizeci sau şaizeci de ani. 

- Închide fermoarul la amândoi, ordonă căpitanul. După ce me- 
dicul execută ordinul, căpitanul îl întrebă: 

- Din ce cauză au murit? 

- Ambii... ăă... bărbaţi au murit din cauza unor plăgi prin 
impuşcare. 

Căpitanul Bruce îi mulțumi medicului şi se îndreptă spre sala de 
mese. Feţele speriate pe care le văzuse mai devreme zâmbeau, dato- 
rită unor infuzii generoase de mâncare şi rom. Austin se așeză la o 
masă şi începu să discute cu Paul şi Gamay. 

Austin ascultase, căzut pe gânduri, în timp ce ei îi povesteau cu 
rândul despre răpirea şi prizonieratul lor. Îl văzu pe căpitanul Bruce 
şi-i oferi un zâmbet cald. 

- Bună ziua, căpitane. După cum vedeţi, ospitalitatea dumnea- 
voastră nu a fost trecută cu vederea. 

- Mă bucur să aud asta, spuse căpitanul. Mă întrebam dac-aş 
putea discuta cu dumneavoastră în privat, domnule Austin. 

Austin observă seriozitatea expresiei căpitanului. Bănuia de ce 
voia acesta să discute cu el. 

Căpitanul îl conduse spre o încăpere liberă din apropierea sălii 
de mese şi-i spuse să ia un loc. 

- Am nişte întrebări pe care vreau să vi le adresez. 

- Spuneți. 

- E vorba despre acele cadavre. Cine sau ce sunt. 

- Unul dintre ele e al unui chimist scoțian pe nume MacLean. 
Angus MacLean. Nu sunt sigur cine e sau a fost celălalt. Mi s-a spus 
că e un mutant, rezultatul unui experiment științific eşuat. 

- Ce fel de experiment ar putea produce un monstru ca amărâ- 
tul ăla? 

- Nu cunosc toate detaliile. 

Căpitanul clătină din cap, nevenindu-i să creadă. 

- Cine i-a împuşcat? 

- Au fost ucişi încercând să evadeze de pe o insulă unde erau 
ținuți prizonieri. Dădu poziţia insulei. 

- Insula interzisă? Am patrulat prin apele astea două decenii şi 
niciodată n-am pus piciorul în locul ăla. Ce Dumnezeu căutați 
pe-acolo? 

- Colegul meu, Paul Trout, şi pilotul submersibilului Alvin erau 
ţinuţi acolo împotriva voinţei lor. Am mers pe insulă într-o misiune ` 
de salvare şi am dat de niște probleme. 

- Cine îi ţinea prizonieri? | 

- Nu ştiu. Sugerez să rezolvăm toate problemele-astea când ajun- 
gem înapoi pe insulă. 

Un tânăr membru al echipajului intră în cameră şi-i dădu căpi- 
tanului Bruce o foaie de hârtie împăturită. | 

- Tocmai au venit astea, domnule. 

- Mulţumesc, spuse căpitanul. Se scuză, citi mesajele și-i dădu 
unul lui Kurt. Era de la Rudi Gunn. | 

- Mă bucur că toţi sunt bine. Detalii în curând? Rudi. 

Căpitanul citi celălalt bilet și ridică sprâncenele. 

— Se pare că aveţi ceea ce americanii numesc „spate“, domnule 
Austin. Postul central de comandă al pazei de coastă a fost contac- 
tat de către amiral. Trebuie să vă tratăm cu toată curtoazia şi să vă 
asigurăm tot ce aveţi nevoie. 

- Vasele britanice încă mai au grog!? 

- Grog n-am, dar am în cabina mea o sticlă de whisky scoţian. 

- E absolut perfect, spuse Austin. 


! Băutură alcoolică făcută din rom, coniac sau rachiu amestecat cu apă fier- ` 
binte și îndulcit cu lămâie 

O ALTFEL DE PRIMIRE aştepta vasul Scapa în timp ce se apro- 
pia de docul din Kirkwall, capitala arhipelagului Orkney. Aliniate 
pe țărm, aşteptând să sosească barca pazei de coastă erau un auto- 
buz, un dric și vreo douăsprezece siluete îmbrăcate în costume albe 
de decontaminare, cu glugi. 

Austin stătea în apropierea balustradei bărcii alături de căpita- 
nul Bruce. Privi comitetul de primire şi spuse: 

- Asta e ori o echipă de decontaminare, ori ultima modă în 
Marea Britanie. 

- După cum arată lucrurile, echipa mea n-o să primească per- 
misie prea curând. Vasul Scapa şi echipajul său au fost introduse în 
carantină în cazul în care dumneavoastră şi prietenii dumneavoas- 
tră aveţi vreun virus nasol. 

- Ne pare rău că vă dăm atâtea bătăi de cap, căpitane. 

- Prostii, spuse căpitanul. Vizita dumneavoastră a însuflețit clar 
ceea ce altfel ar fi fost doar o patrulă de rutină. Și, aşa cum am mai 
spus, e treaba noastră. 

Austin îi strânse mâna căpitanului, apoi el şi ceilalți refugiaţi de 
pe insulă coborâră pe pasarelă. În timp ce fiecare pasager călca pe 
uscat, i se cerea să ia pe el un costum curat din plastic şi o mască 
chirurgicală. Apoi fură escortaţi în autobuz, iar morții fură încărcați 
in dric. Pasagerilor li se spuse să nu ridice jaluzelele de la ferestre. 

După un drum de cinci minute, ieşiră din autobuz în fața clădirii 
mari din cărămidă care ar fi putut folosi cândva drept depozit. 

Un cort uriaş din plastic fusese ridicat în interiorul clădirii pen- 
tru a servi drept laborator de decontaminare unde lucrau mai mulţi 
oameni în costume albe. Fiecărei persoane care fusese pe insulă i se ` 
ceru să facă un duș, iar hainele le fură înghesuite în pungi de plastic 
şi duse la analize. Când terminară, le fură date haine de spital din 
bumbac care-i făceau să arate ca niște pacienţi de la secţia de psi- 
hiatrie, verificaţi la sânge de o echipă de doctori înveliți în plastic. 
În ciuda neplăcerilor, fură trataţi cu maximum de politeţe. 

După ce fură examinaţi, Austin şi colegii săi de la NUMA își 
primiră înapoi hainele frumos împăturite şi proaspăt spălate. Apoi 
fură conduși într-o încăpere mică, în mare parte goală, mobilată cu 
câteva scaune şi o masă. La intrarea lor, omul la costum care stătea la 
masă se ridică în picioare şi se recomandă drept Anthony Mayhew. 
Spuse că lucra la MI5, serviciul de informații britanic, și îi invită să 
ia un loc. Mayhew avea trăsături bine definite şi un accent din înalta 
societate care-l făcu pe Austin să întrebe: 

- De la Oxford? 

- Cambridge, de fapt, spuse el, zâmbind. Mayhew vorbea în 
fraze scurtate, ca și cum ar fi tuns verbal cuvintele în plus. Distincția 
se dobândeşte greu. Scuzele mele pentru harababura cu medicii şi 
toţi oamenii în costume de laborator. Sper că nu v-am provocat 
vreun inconvenient. 

- Deloc. Chiar simţeam o nevoie disperată de un duș, spuse 
Austin. 

— Vă rog să spuneţi oricui se ocupă de hainele noastre să folo- 
sească un pic mai puţin amidon la gulere, adăugă Zavala. 

De pe buzele subţiri ale lui Mayhew scăpă un chicotit uşor. 

- O să fac asta. MI5 cunoaşte bine munca echipei de misiuni spe- 
ciale a NUMA. Dar odată ce conducerea a aflat de la căpitanul Bruce 
de cadavre, experimente secrete și mutanți, a intrat pur şi simplu în 

panică, aşa cum ar face orice funcţionar public de bună credinţă. Au 
vrut să se asigure că nu aveaţi să contaminaţi insulele britanice. 

Austin făcu o grimasă. 

- Nu-mi închipuiam că duhnim în halul ăla. 

Mayhew îi aruncă o privire inexpresivă lui Austin, apoi izbucni 
in râs. 

- Umorul american. Ar fi trebuit să mă aştept. Am petrecut nişte 
ani în misiune în Statele Unite. Superiorii mei nu-şi făceau atât de 
multe griji în privinţa mirosului câte își făceau în privința dezlăn- 
tuirii unui virus mortal. 

- Departe de noi gândul de a-i contamina pe verii noștri englezi, 
spuse Austin. Vă rugăm să vă asiguraţi superiorii că această situaţie 
nu are nimic de-a face cu războiul biologic. 

- O să fac şi asta, spuse Mayhew. Privirea i se plimbă de la o față la 
alta. Vă rog, îmi explică cineva ce mama dracului se întâmplă aici? 

Austin se întoarse către Trout. 

— Paul este cel mai în măsură să vă informeze în legătură cu viața 
de pe insulă. Noi ceilalți am fost acolo doar câteva ore. 

Buzele lui Trout se întinseră într-un zâmbet amar. 

- Permiteţi-mi să încep prin a vă spune că insula asta nu e toc- 
mai Club Med. 

Apoi spuse toată povestea, de la scufundarea anulată a submer- 
sibilului Alvin în Oraşul Pierdut la evadarea şi salvarea lui. 

Austin se aștepta la un pufnit neîncrezător când Trout descrise 
munca la Piatra Filosofală, dar în schimb Mayhew își trase o palmă 
peste genunchi, dezvăluindu-şi emoţiile într-o manieră neobişnuită 
pentru un britanic. 

- Se potriveşte mănuşă. Ştiam eu că e ceva important în spatele 
morţilor acelor oameni de știință. 

- Mă tem că nu vă înțeleg, spuse Austin. 

- Mă scuzaţi. În urmă cu câteva săptămâni departamentul meu 
a fost chemat pentru a ancheta o serie de morţi bizare în care au 
fost implicați câțiva oameni de ştiinţă. Primul a fost un expert în 

calculatoare în vârstă de cincizeci de ani care s-a dus în magazia de 
unelte din grădină, şi-a înfășurat fire electrice desfăcute în jurul 
pieptului, şi-a vârât o batistă în gură și a băgat firele în priză. N-a 
avut niciun motiv să se sinucidă. 

Austin tresări. 

- Foarte creativ. 

- Ăsta a fost de-abia începutul. Un alt om de ştiinţă aflat pe dru- 
mul spre casă de la o petrecere din Londra s-a aruncat cu maşina de 
pe un pod. Poliţia a spus că nivelul de alcool din sânge depăşea cu 
mult limita prevăzută de lege. Dar martorii de la petrecere au spus 
că nu băuse nimic, iar rudele au declarat că nu bea niciodată ceva 
mai tare decât vinul de Porto. Dac-ar fi făcut-o, ar fi vomitat. Pe lângă 
asta, îi pusese cineva cauciucuri uzate pe maşina lui Rover îngrijită 


cu meticulozitate. 

— Începeţi să-mi treziţi interesul, spuse Austin. 

- Păi staţi, că devine şi mai interesantă povestea. Un savant de 
treizeci şi cinci de ani a intrat cu o maşină plină cu canistre cu ben- 
zină într-un zid de cărămidă. Autorităţile au spus că părea să se fi 
sinucis. Alt flăcău a fost găsit sub un pod. Altă sinucidere, zice poli- 
tia. Există antecedente în legătură cu abuzul de alcool şi depresia. 
Familia a spus că n-a băut alcool în viaţa lui, din motive religioase, 
şi că n-a suferit niciodată de depresie. Şi încă unul. Băiat de vreo 
douăzeci de ani, şi-a legat un capăt al unui cablu din nailon de gât şi 
celălalt de un copac, a urcat înapoi în maşină şi a demarat în trombă. 
S-a autodecapitat. 

- Câte morţi din acestea bizare aţi anchetat? 

- Vreo douăzeci şi patru. Toţi erau oameni de ştiinţă. 

Lui Austin îi scăpă un fluierat uşor. 

- Care e legătura cu insula interzisă? 

- La momentul acela nu știam de vreo legătură. Vreo doi dintre 
oamenii de ştiinţă erau americani, aşa că am primit o solicitare din 
partea ambasadei Statelor Unite să rezolvăm cazul. Unii parlamentari 
au cerut o anchetă completă. Mi s-a spus să fac cercetări şi mi s-a dat 

un grup foarte restrâns de anchetă, să nu fac mare caz din asta, şi să 
comunic descoperirile mele direct către biroul primului-ministru. 

- Mie mi se pare că oamenii de la putere nu prea voiau să agite 
lucrurile. 

- Exact asta e şi impresia mea, spuse Mayhew. Am vorbit cu 
rudele oamenilor şi am aflat că toţi cei care au murit lucraseră în 
trecut pentru acelaşi laborator de cercetare. 

- Foştii angajatori ai lui MacLean? întrebă Trout. 

- Aşa-i. Când n-am reuşit să dăm de MacLean, am presupus c-a 
avut parte de un sfârşit prematur sau a fost cumva implicat în mor- 
tile colegilor săi. Acum, apare aici, pe insulă, mort, din nefericire, 
lăcând astfel legătura cu laboratorul. 

Trout se aplecă în faţă în scaun. 

- Care era natura cercetărilor lor? 

— Se presupune că făceau cercetări despre sistemul imunitar 
uman la un laborator din Franţa. Se pare că acesta era o filială a unei 
corporaţii mai mari, multinațională, dar au reuşit să ascundă faptul 
că ei erau adevărații proprietari în strat după strat de companii-fan- 
tomă, corporaţii fictive şi conturi în bănci de dincolo de ocean. Încă 
incercăm să dăm de urma adevăraţilor proprietari. 

- Şi dacă reuşiţi, o să-i acuzaţi de uciderea acelor oameni de 
știință. 

- Asta-i doar începutul, spuse Mayhew. Din relatarea doctorului 
Trout, se pare că experimentele făcute de ei au dat naștere acelor 
mutanţi și i-au condamnat la o viaţă de coşmar. 

- Haideţi să facem un rezumat al tuturor informaţiilor pe care le 
avem până în momentul de faţă, spuse Austin. Laboratorul ăsta an- 
pajează oameni de știință care să lucreze la un proiect din care să re- 
zulte aşa-numita Piatră Filozofală, un elixir creat pe baza enzimelor 
din Orașul Pierdut. Aparent, savanții reuşesc să producă o formulă 
care prelungeşte viaţa, asigurându-și astfel propriile morţi prema- 
ture. MacLean evadează, dar este adus înapoi și pus să conducă o 
echipă reconstituită de oameni de ştiinţă pentru a corecta defectele 

formulei. Defecte care produc mutații cumplite. Paul dă din greșeală 
peste operaţiunea lor de recoltare şi este recrutat pentru a lucra în 
laboratorul lor. 

- Toate piesele puzzle-ului se potrivesc ceas, spuse Mayhew. Pot 
să vă pun o întrebare, domnule Austin? De ce nu aţi contactat ime- 
diat autorităţile britanice cu aceste informaţii? 

- Permiteţi-mi să vă răspund și eu tot cu o întrebare. M-aţi fi 
crezut dac-aş fi apărut la uşa dumneavoastră vorbind despre de- 
moni cu ochii roșii? 

- Categoric nu, spuse Mayhew. 

- Vă mulțumesc pentru sinceritate. Trebuie să ştiţi că ar fi durat 
ceva să mergem pe canalele obișnuite. Am considerat că orice întâr- 
ziere ar putea avea consecinţe fatale. Paul Trout îmi este şi prieten, 
şi coleg. 

- Înţeleg asta. Cum spuneam, cunosc munca echipei dumnea- 
voastră de misiuni speciale şi ştiu că sunteți mai mult decât pregătiți 
pentru sarcina pe care o aveţi de îndeplinit. A trebuit să vă pun în- 
trebarea asta pentru că și superiorii mei mi-ar pune-o mie. 

Gamay întrebă: 

- O să investigheze cineva din guvernul dumneavoastră insula? 

- O navă a marinei e pe drum, spuse Mayhew. Transportă un con- 
tingent de membri ai Marinei Regale care vor fi trimişi pe insulă. 
Vor încerca să găsească submarinul, să izoleze laboratoarele şi să 
neutralizeze paznicii şi acei mutanți. 

- Din câte-am văzut, mă îndoiesc că veţi mai găsi ceva din paz- 
nici, spuse Trout. 

Se lăsă un moment de liniște în timp ce-şi dădeau seama de gra- 
vitatea spuselor lui Trout, apoi Mayhew spuse: 

- Dumneavoastră aţi avut cel mai mult contact cu mutanţii, 
doctore Trout. Care este impresia dumneavoastră? 

- Sunt creaturi sălbatice, cu porniri canibale, şi incredibil de pu- 
ternice. Sunt capabili să comunice, şi judecând după invazia insulei 
de la emisiunea Proscrișii, pot face planuri. Făcu o pauză, cu gândul 

la întâlnirea cu mutantul de la grădina zoologică. Nu cred că însu- 
şirile fundamentale omeneşti le-au fost eliminate în totalitate. 

Mayhew răspunse cu un zâmbet misterios. 

- Fascinant. Cred că am terminat aici, dar mă întreb dacă aţi mai 
putea rămâne câteva minute. Am ceva interesant ce mi-aş dori să 
vă arăt. 

Mayhew îi conduse printr-un labirint de coridoare până când 
ajunseră într-o încăpere friguroasă care fusese transformată în ca- 
binet de consultaţii medicale. O fâşie de plastic acoperea o siluetă 
intinsă pe o masă din metal luminată de un reflector. Un bărbat între 
două vârste, într-un halat alb de laborator stătea lângă masă. Mayhew 
ii făcu un semn, iar omul trase fâșia la o parte şi dezvălui fața dis- 
trusă a creaturii cu ochii roşii care fusese împuşcată la bordul navei. 
Cu ochii închişi, nu mai arăta atât de cumplit. Faţa lui îşi pierduse 
rânjetul permanent şi părea mai liniștită. 

- E cam dintr-o bucată, spuse Mayhew. Pentru un francez, nu 
arată rău. 

- Daţi dovadă de subiectivism anglofil sau știți sigur că-i francez? 
intrebă Austin. 

Mayhew zâmbi, băgă mâna în buzunar şi scoase o plăcuţă subţire 
din metal, cu un lanţ atașat. Îi dădu lui Austin obiectul. 

- Ăsta era la gâtul domnului. A cam trecut vremea peste el, dar 
incă se poate citi scrisul. 

Austin ţinu plăcuța sub lumină și citi cuvintele: 


Pierre Levant Capitaine, LArmee de la Republique de France, 
n. 1885. 


- Se pare că amicul nostru, aici de față, a furat plăcuţa de identi- 
ficare a cuiva. 

- Așa am crezut şi eu la început, dar plăcuţa îi aparţine de fapt 
astuia. 


| Pierre Levant, căpitan, Armata Republicii Franţei, n. 1885 

Austin răspunse printr-o privire confuză. Mayhew nu zâmbea ca 
şi cum ar fi făcut presupunerea aceea nebunească în spirit de glumă. 
— Asta ar însemna că are mai mult de o sută de ani, spuse Austin, 

— Mai degrabă spre o sută douăzeci, ca să fiu precis. 

- Trebuie să se fi produs vreo greșeală. Cum puteţi fi sigur că 
acesta e omul al cărui nume este pe plăcuţa de identificare? Milioane 
de oameni au murit în Primul Război Mondial. 

- E destul de adevărat, dar armatele au reușit să consemneze des- 
tul de atent morții în ciuda haosului. Oamenii erau adesea identi- 
ficați de către camarazii sau ofiţerii lor. În timp ce luptele continuau 
să se desfășoare, cadavrele au fost luate de unitățile speciale, iar di- 
rectorul Afacerilor Mortuare! a preluat controlul, asistat de cape: 
lanul unităţii. S-au trasat hărți ale cimitirelor, informaţiile au fost 
filtrate printr-o staţie de identificare a victimelor, spitale, instituţii 
mortuare şi aşa mai departe. Informaţiile au fost stocate într-un cal“ 
culator. Am aflat că a existat un anume Pierre Levant, că a luptat ca și 
ofițer în armata franceză şi că a dispărut pe front. 

- Mulţi oameni dispar pe front. 

— A, voi, americanii, cu scepticismul vostru, spuse Mayhew. Băgă 
mâna în buzunar şi scoase un ceas de buzunar pe care i-l dădu lui 
Austin. 

- Am găsit ăsta în buzunarul lui. Era chipeș, al dracului, la vre- 
mea aia. 

Austin studie inscripţia de pe spatele ceasului. „À Pierre, de 
Claudette, avec amour.“? Apoi desfăcu ceasul. Pe cadran era pusă O 
fotografie cu un bărbat tânăr şi o femeie. 

Arătă ceasul celorlalți membri ai echipei NUMA. 

— Ce părere aveţi? 


! Departament al Armatei Statelor Unite înființat în Primul Război Mondial, 
responsabil cu recuperarea, identificarea, transportarea şi înhumarea solda- 
ților americani decedați 


2 „Lui Pierre, din partea lui Claudette, cu dragoste“ (fr.) 

Gamay studie plăcuţa şi ceasul. 

- Unul dintre primele lucruri pe care le-am învăţat în arheologia 
marină e importanţa stabilirii provenienţei. De exemplu, o monedă 
romană găsită într-un lan de porumb din Connecticut poate în- 
semna c-a scăpat-o vreun roman pe-acolo, dar e la fel de probabil ca 
sursa să fie un colecţionar de monede din era colonială. 

Mayhew oftă. 

- Poate că v-ar putea lămuri doctorul Blair. 

- Nici eu nu am crezut, spuse patologul cu halatul alb. Am efec- 
tuat o autopsie pe stimatul domn. Celulele acestui individ sunt si- 
milare cu ale unui om trecut bine de douăzeci de ani, dar legăturile 
neuronale, îmbinările craniului sugerează că domnul are... îşi drese 
vocea. Ah, mai bine de o sută de ani. 

- Asta ar însemna că munca la formula de prelungire a vieții 
datează de mult mai mult timp decât am presupus noi, spuse Austin. 

- O presupunere incredibilă, dar rezonabilă, spuse Mayhew. În 
Primul Război Mondial circulau zvonuri în legătură cu încercarea 
de a dezvolta un „berserker“!, un soi de super-soldat care să se-a- 
runce în luptă în tranșeele inamice, confruntându-se cu focuri aprige 
de armă. 

- Vă gândiţi c-ar putea avea legătură cu cercetările privitoare la 
prelungirea vieţii? 

- Nu ştiu, spuse Mayhew. Trase fâşia de plastic înapoi peste fața 
creaturii. 

- Bietul hombre?, spuse Zavala, uitându-se la cuplul din fotogra- 
ha din ceas. Cum s-au risipit o sută de ani. 

- S-ar putea să fi descoperit numai vârful aisbergului, spuse 
Mayhew. Cine știe câți au murit ca să păstreze secretul ăsta cumplit? 


' Denumirea îi desemna în trecut pe vechii războinici vikingi care se îmbrăcau 
cu piei de animale şi intrau, probabil cu ajutorul substanţelor halucinogene, 
intr-o transă în care căpătau însuşirile lupilor sau urşilor, fiind aproape invin- 
cibili în luptă. 

' Om (sp.) 

- Nu-i învinovăţesc că nu au făcut publice eşecuri precum ăla de 
pe masă. 

- E vorba despre mai mult decât atât, spuse Mayhew. Să presu: 
punem că acest elixir a fost perfecționat. Cum ar arăta lumea dacă 
unii ar putea trăi mai mult decât ceilalți? | 

- O lume care ar fi foarte dezechilibrată, încercă Gamay. 

- Exact asta e şi părerea mea, dar eu sunt un amărât de detectiv. 
Îi las pe analişti şi pe decidenţii politici să-și bată capul cu aşa ceva. 
Aveţi de gând să staţi mult în Regatul Unit? îl întrebă el pe Austin. 

- Probabil că nu, răspunse Austin. O să discutăm despre planu: 
rile noastre şi o să vă anunţăm ce am hotărât. 

- V-aş fi recunoscător. Mayhew scoase o carte de vizită cu numele 
şi numărul lui de telefon şi i-o întinse lui Austin. Vă rog să mă sunați. 
Fie noapte sau zi. Între timp, nu pot să subliniez suficient importanța 
ideii de a păstra toate acestea pentru dumneavoastră. 

- Raportul meu va ajunge doar la Dirk Pitt şi Rudi Gunn. Sunt 
sigur că Institutul Oceanografic Woods Hole e interesat să afle ce 
s-a ales de submersibilul său. 

- Bine. O să vă anunţ ce găsesc puşcașii noștri marini pe insulă. 
Poate reuşim să dăm de oamenii din spatele acestei povești. Crimă, 
deturnare, sclavie, comentă el. Nemurirea e un motiv puternic de 4 
face rău. Aş fi în stare să pun pariu că oricine din această încăpere ar 
prefera să-şi vândă primul copil în loc să rateze șansa de a trăi veşnic, 

- Nu toată lumea, spuse Austin. 

— Ce vreţi să spuneți? Dac-ar avea ocazia, cine n-ar vrea să tră- 
iască veşnic? 

Austin făcu un gest spre targa acoperită cu fâşia de plastic. 

- Întrebaţi-l pe bătrânul soldat care zace pe masa aia. 

NU VREAU SĂ FIU cea care strică această reîntâlnire călduroasă, 
spuse Gamay, dar toate discuţiile noastre despre monştri cu ochii 
roşii şi Piatra Filozofală ne-au făcut să uităm că avem nişte treburi 
rămase nerezolvate. 

După întâlnirea cu Mayhew se duseseră în salonul hotelului lor 
să discute strategii de abordare a problemei. Sandy, pilotul submersi- 
bilului Alvin, fusese nerăbdătoare să plece, iar Mayhew o trimisese 
cu un avion la Londra, de unde putea lua un zbor spre casă. Oamenii 
de ştiinţă erau încă interogați. 

- Ai dreptate, spuse Zavala. Am rămas mult în urmă cu obiecti- 
vul meu de-a bea toată tequila de calitate din lume. 

- E un obiectiv lăudabil, Joe, dar pe mine mă interesează mai mult 
supraviețuirea lumii, nu rezervele ei de tequila, spuse Gamay. Pot să 
descriu problema în doar două cuvinte? Iarba gorgonelor. 

- N-am uitat, spuse Austin. N-am vrut să-ţi stric reîntâlnirea cu 
Paul. Dacă tot ai deschis subiectul, care mai e situaţia? 

- Nu-i a bună, spuse Gamay. Am vorbit cu doctorul Osborne, 
iar infestaţia se răspândeşte mai repede decât şi-ar fi putut ima- 
gina oricine. 

- Operațiunile de recoltare s-au încheiat. Asta nu o să oprească 
răspândirea ierbii gorgonelor? întrebă Austin. 

Gamay oftă din greu. 

— Aș vrea eu. Buruiana mutantă a început să se înmulțească de 
la sine și va continua să se răspândească. O să vedem porturi blo- 
cate pe coasta de est a Statelor Unite, apoi în Europa şi pe coastă 
Oceanului Pacific. 

— Cât timp avem la dispoziţie? 

- Nu ştiu, spuse Gamay. Curenţii oceanici trimit porcăria aia pe 
tot întinsul Oceanului Atlantic. 

Austin încercă să-şi imagineze oceanul lui mult-iubit transfor 
mat într-o mlaștină toxică plină de apă sărată. 

- Ce ironie, nu-i așa? întrebă Austin. Familia Fauchard vrea să-și 
prelungească viața, și făcând astfel, vor da naştere unei lumi în care 
nu merită să trăieşti. Se uită în jurul mesei. Aveţi vreo idee cum să 
oprim chestia asta? 

- Enzima din Oraşul Pierdut este cheia opririi răspândirii aces: 
tei buruieni, spuse Gamay. Dacă ne putem da seama de structura ei 
moleculară elementară, s-ar putea să găsim o modalitate de a in 
versa acest proces. 

- Sunt plin de cucuie și vânătăi care spun că familia Fauchard nu 
renunță ușor la secretele ei. 

- De-asta ar trebui ca eu și Gamay să ne întoarcem la Washington 
şi să stabilim o conferință la NUMA cu doctorul Osborne, spuse 
Trout. Putem încerca să luăm un avion cu care să plecăm de-aic 
dimineaţă la prima oră. 

- Treceți la treabă. Austin aruncă o privire spre feţele obosite din 
jur. Dar mai întâi aș propune s-avem cu toţii parte de un somn odih 
nitor în noaptea asta. 

După ce le spuse prietenilor săi noapte bună, Austin găsi un 
calculator la ieşirea din holul hotelului unde era cazat, de unde îi 
trimise lui Rudi Gunn un raport pe scurt, urmat de promisiunea 
a-l suna a doua zi de dimineaţă. Se frecă la ochi de câteva ori în timp 
ce tasta şi fu bucuros când apăsă butonul SEND şi trimise mesajul 
în zbor peste ocean. 

Urcă în cameră şi observă că-l sunase cineva pe mobil. Răspunse 
apelului, care se părea că venise din partea lui Darnay. Îl găsise pe 
Austin prin biroul său de la NUMA. 

- Slavă Domnului că v-am găsit, Monsieur Austin, spuse trafi- 
cantul de antichități. Ştiţi ceva de Skye? 

- N-am mai aflat nimic în ultima vreme. Am tot fost în depla- 
sare sau în largul mării. Am crezut că-i cu dumneavoastră. 

- A plecat de-aici în ziua în care-a şi sosit. Descoperiserăm ceea 
ce părea a fi o ecuaţie chimică gravată pe creștetul coifului şi voia 
s-o arate unui expert de la Sorbona. Am condus-o la tren. Când n-am 
primit vreo veste din partea ei, am sunat a doua zi la universitate. 
Mi-au spus că nu venise la muncă. 

- O fi fost bolnavă. 

- Mi-aş dori eu să fie aşa. Am sunat la apartamentul ei. N-a răs- 
puns nimeni. Am vorbit cu proprietăreasa ei. Mademoiselle Skye 
nu a mai ajuns acasă de când m-a vizitat în Provence. 

- Cred c-ar fi bine să sunațţi la poliţie, spuse Austin fără ezitare. 

- La poliție? 

- Ştiu că aveţi o aversiune față de autorităţi, e de înţeles, spuse 
Austin cu o voce fermă, dar trebuie să faceţi asta de dragul lui Skye. 
Faceți un apel anonim de la un telefon public, dacă vreţi, dar tre- 
buie să sunați şi să o daţi dispărută. S-ar putea ca viaţa ei să depindă 
de asta. 

- Da, da, bineînţeles. O să îi sun. Îmi e ca o fiică. Eu am tot aver- 
lizat-o să aibă grijă, dar ştiţi cum sunt tinerii ăştia. 

- Momentan, eu sunt în Scoţia, dar mă voi întoarce în Franța 
mâine. O să vă sun din nou când ajung în Paris. 

Închise, pentru ca Darnay să poată apela la poliţie şi privi în gol 
câteva minute, încercând să-şi dea seama ce era cu răpirea lui Skye. Îi 
sună mobilul. Era Lessard, managerul centralei de energie din ghețar. 

- Austin? Slavă Domnului. Am tot încercat să dau de dumneata. 

- Scuze. N-am avut acces la telefon, spuse Austin. 

— Ghețarul e aşa cum e el de obicei, spuse Lessard. Dar se întâm- 
plă niște lucruri ciudate pe-acolo. 

- Ce vreţi să spuneţi? 

- Cu câteva zile în urmă, a venit o barcă pe lac, cu scafandri. Mă 
întrebam dacă NUMA a venit să-şi termine cercetarea, dar barca nu 
avea culoarea de care-mi aminteam eu. 

- Cercetarea s-a încheiat, spuse Austin. Nu a existat vreo activi- 
tate planificată de NUMA de care să știu. Ce se mai întâmplă? 

- Ceva incredibil. Tunelurile de sub ghețar sunt secate. 

- Parcă spuneaţi că e imposibil. 

- M-aţi înţeles greșit. Ar fi fost imposibil să o facem în timpul 
necesar pentru a salva oamenii blocaţi în tunel. A durat câteva zile 
să redirecționăm şi să pompăm apa, dar tunelul de la observator e 
aproape uscat. 

- A fost o decizie a companiei de energie? 

- Superiorii mei mi-au dat de înţeles că decizia a venit ca urmare 
a influenţei de la un nivel foarte înalt. Cercetările sunt sponsorizate 
de o fundaţie ştiinţifică privată. 

- Doctorul Leblanc este implicat? 

- M-am gândit la asta la început. Maşinuţa lui, Fifi, e acolo, deci 
am presupus că o să se întoarcă. Unul dintre oamenii care făceau scu- 
fundări în lac a venit la centrală, mi-a arătat autorizația, şi oamenii 
săi au luat cu asalt camera de control. Sunt oameni duri, domnule 
Austin. Sunt atenți la fiecare mișcare a mea. Mă tem pentru viaţa 
mea. Acum risc foarte mult vorbind cu dumneata. Mi s-a spus să nu 
intervin. 

- I-aţi spus şefului dumneavoastră ce părere aveţi? 

- Da. Mi-a spus să cooperez. Decizia nu ţine de el. Nu am știut 
la cine să mai apelez. Aşa că te-am sunat pe dumneata. 

- Puteţi pleca? 

- Cred că va fi dificil. Mi-au trimis echipa acasă, deci mai sunt 
doar eu. O să încerc să opresc turbinele. Poate mă vor lua în serios 
cei de la sediul central când se va opri curentul. 


——. 

- Faceţi cum credeți că e cel mai bine, dar nu vă asumaţi riscuri. 

- O să am grijă. 

- Cum îl chema pe omul care-a venit la dumneavoastră? 

- Fauchard. Emil Fauchard. Mă duce cu gândul la un şarpe. 

Emil Fauchard. 

- Comportaţi-vă ca și cum ar fi totul în regulă, spuse Austin. Eu 
o să fiu la Le Dormeur mâine. 

- Merci beaucoup}, Monsieur Austin. N-ar fi înţelept din partea 
dumneavoastră să apăreţi la uşa de la intrare, deci cum o să-mi dau 
seama când aţi ajuns? 

- O să vă anunţ. 

Încheiară conversaţia, iar Austin se gândi la întorsătura pe care 
o luase situația. Apoi luă telefonul de la hotel şi-i sună pe Joe şi pe 
soţii Trout să le spună că avusese loc o schimbare de planuri. 

- Crezi că familia Fauchard a răpit-o pe Skye? întrebă Zavala. 

- E o presupunere rezonabilă, având în vedere interesul lor față 
de coif. 

- Dacă au coiful, ce nevoie mai au de Skye? întrebă Gamay. 

- Ai dreptul la o încercare. 

Faţa lui Gamay se lumină, dându-şi seama despre ce era vorba. 

- Se folosesc de ea drept momeală ca să te atragă pe tine într-o 
capcană. 

Austin aprobă din cap. 

- Primul meu impuls a fost acela de a merge direct la castelul 
Fauchard, spuse el. Dar m-am gândit că exact asta s-ar aştepta ei să 
fac. Ar trebui să facem ceva neașteptat şi să pornim în schimb pe 
urmele lui Emil. S-ar putea să ne poată da un avantaj, şi sunt îngri- 
jorat şi în privinţa lui Lessard. Cred că el e în pericol iminent. 

- Ce vrei să facem? întrebă Paul. 

- Verificaţi fortificațiile din jurul castelului. Vedeţi dacă există 
vreo cale de intrare. Dar aveţi grijă. Madame Fauchard e și mai 


|! „Mulţumesc mult!“ (fr.) 

periculoasă decât fiul ei. El e un sociopat violent. Ea e și inteligentă, 
şi criminală. 

- Încântător, spuse Gamay. Abia aştept să o întâlnesc. 

Îşi spuseră noapte bună şi se întoarseră în camerele lor. Austin 
sună la numărul de pe cartea de vizită pe care i-o dăduse Mayhew, 
îi spuse agentului de contrainformaţii că trebuia să plece cât mai cu- 
rând din Scoţia şi îi ceru ajutorul. Mayhew îi spuse că pleca a doua zi 
de dimineaţă cu un avion particular şi că avea să-i ducă bucuros pe 
Austin şi pe ceilalți membri ai echipei NUMA cu maşina la Londra, 
de unde puteau face naveta până la Paris. 

Austin îi mulțumi şi-i spuse că avea să se revanşeze într-o bună 
zi, apoi se duse să prindă câteva ore de somn. Se întinse în pat pe 
spate şi-şi goli mintea de gânduri pentru a se putea concentra la 


ceea ce avea de făcut, şi anume salvarea lui Skye. In curând, căzu 


intr-un somn agitat. 

AVIONUL PARTICULAR DECOLĂ în dimineața următoare la 
prima oră, dar în loc să se îndrepte către aeroportul Heathrow din 
Londra, îşi stabili o rută directă spre Paris. Înainte ca avionul să 
ajungă în aer, Austin îl convinsese pe Mayhew să-i schimbe planul 
de zbor. Spusese că nu putea intra în detalii, dar era o chestiune de 
viață şi de moarte. 

Mayhew îi puse doar o întrebare: 

- Are vreo legătură cu chestiunea pe care-am discutat-o aseară? 

- S-ar putea să aibă mare legătură cu ea. 

— Atunci ar trebui să mă aştept să mă ţineţi la curent cu mersul 
anchetelor dumneavoastră? 

- O să vă dau același raport pe care îl trimit şi superiorilor mei 
de la NUMA. 

Mayhew zâmbi, apoi îi strânse mâna şi încheiară înțelegerea. 
Până spre sfârșitul dimineţii, erau pe aeroportul Charles de Gaulle. 
Soții Trout se despărțiră şi o luară către castel, iar Austin şi Zavala 
se îmbarcară într-un avion de cursă spre vechiul sătuc alpin cel mai 
apropiat de ghețar. 

Zavala o sunase pe Denise, prietena lui din parlamentul francez. 
După ce-i smulsese lui Zavala o promisiune că aveau să se vadă din 
nou, aranjase ca o barcă rapidă cu motor, de cinci metri, să-i aştepte 
in sat. Călătoriseră în susul râului şerpuit toată după-amiaza şi 
ajunseseră la Lac du Dormeur la lăsarea serii. Nevrând să-şi dea de 

gol sosirea, își păstrară viteza scăzută în timp ce treceau apele liniş- 
tite, limpezi ca lacrima şi acoperite de ceaţă ale lacului şi-şi croiau 
drum printre aisbergurile în miniatură care ieşeau la suprafață. 
Motorul extern în patru timpi era silențios ca o şoaptă, dar pentru 
urechile lui Austin, semăna cu cineva care striga într-o catedrală. 

Austin îndreptă barca spre un hidroavion cu un singur motor 
care era ancorat la câțiva metri de plajă. Barca se opri lângă avion, 
iar Austin se urcă pe o plută ca să se uite în interiorul carlingii. 
Avionul era un de Havilland Otter! cu locuri pentru nouă pasageri. 
Trei locuri erau ocupate de echipamente stivuite pentru scufundări, 
ceea ce confirma observaţia lui Lessard că avionul era folosit drept 
platformă pentru scufundări. Austin urcă din nou în barcă şi studie 
plaja. În lumina cenușie, nu mişca nimic. Duse barca mai departe 
pe țărm, o trase în spatele unui grup de stânci, apoi el şi Zavala fă- 
cură lunga drumeţie până la centrala de energie. 

Călătoreau neîncărcaţi, ducând cu ei doar cu câteva sticle de apă, 
nişte batoane de cereale, câteva arme şi nişte muniţie în plus. Chiar 
şi aşa, când ajunseră la centrală era întuneric. Uşa clădirii de acces 
era descuiată. Interiorul clădirii era cufundat în liniște deplină, cu 
excepţia zumzetului turbinei. Austin se răsuci încet pe călcâie, în 
timp ce stătea în holul centralei de energie, şi urechile i se îndrep- 
tară spre zumzetul ca de stup care venea dinspre adâncurile munte- 
lui. Ochii lui albaştri-coral se îngustară. 

- Ceva-i în neregulă, spuse el către Zavala. Merge turbina. 

- Asta e o centrală de energie, spuse Zavala. N-ar trebui să 
meargă turbina? 

- Ba da, în circumstanţe normale. Dar Lessard mi-a spus la tele- 
fon că avea să încerce să oprească energia. Pierderea energiei avea 
să trimită semnale de alarmă la sediul principal, iar ei aveau să fie 
nevoiţi să trimită pe cineva să vadă despre ce e vorba. 

- Poate că Lessard s-a răzgândit, spuse Zavala. 


! Model de hidroavion canadian fabricat pentru prima oară în 1951 

Austin clătină din cap aproape imperceptibil. 

- Sper că nu l-a ajutat cineva să se răzgândească. 

După ce explorară biroul şi zona de locuit, Austin și Zavala ieșiră 
din hol şi se îndreptară spre camera de control. Austin se opri în 
faţa uşii. Era liniște deplină, dar al şaselea simţ al lui Austin îi spuse 
că era cineva în camera de control. Scoase pistolul, îi făcu semn lui 
Zavala să facă la fel și intră în încăpere. În acel moment îl văzu pe 
Lessard. Managerul centralei părea să fi adormit, dar gaura de glonț 
din spatele lui spunea altceva. Braţul drept îi era întins, cu degetele 
la câțiva centimetri de şirul de comutatoare pătate cu sânge care ar 
fi oprit generatorul. 

O expresie de furie abia stăpânită apăru pe faţa lui Austin. Îşi 
jură în tăcere că avea să plătească pentru că-l ucisese pe amabilul 
francez a cărui pricepere îi permisese lui Austin s-o salveze pe Skye 
şi pe ceilalți oameni de știință blocaţi sub ghețar. Atinse gâtul lui 
Lessard. Cadavrul era rece. Probabil că fusese ucis la puţin timp după 
ce-l sunase pe Austin. 

Faptul că ar fi fost imposibil să-l salveze pe francez nu-l încălzi cu 
nimic pe Austin. Se îndreptă spre monitorul de calculator pe care era 
afișată o diagramă a sistemului de tuneluri şi se aşeză în fața ecranului 
ca să studieze curgerea apei prin acestea. Lessard se descurcase de 
minune cu redirecţionarea apei din pâraiele glaciare dinspre tunelul 
observatorului folosindu-se de un sistem complex de devieri. 

- Tunelurile au un cod de culori, îi explică el lui Zavala. Liniile 
albastre intermitente indică tunelurile ude, iar liniile roşii arată con- 
ductele de apă uscate. Ciocăni cu degetul o linie roşie. Aici e tunelul 
pe care l-am folosit în operaţiunea de salvare. 

Zavala se aplecă peste umărul lui Austin și urmări cu degetul un 
traseu întortocheat de la tunelul de acces în observator înapoi la 
centrala de energie. 

- Ce labirint! Va trebui să ne grăbim înapoi de câteva ori și să 
tragem câteva alergături. 

- Gândeşte-te la el ca la o combinaţie între un parc de distracții 
şi un parc acvatic, spuse Austin. Ar trebui să ieşim prin locul în care ` 


amicul nostru, Sebastian, a dărâmat poarta de ecluză. De-acolo e 
puțin de mers pe jos până la observator. Şi-acum vin veştile proaste. 
Avem probabil între şaisprezece şi douăzeci şi cinci de kilometri de 
tuneluri de străbătut. 

- Ne-ar putea lua câteva ore, chiar mai mult, dacă ne rătăcim. 

- Nu neapărat, spuse Austin, amintindu-și de ceva ce spusese 
Lessard despre doctorul LeBlanc. 

Scoase la imprimantă ceea ce era afișat pe ecranul calculatorului 
şi aruncă o privire tristă spre cadavrul lui Lessard, apoi el şi Zavala 
ieșiră din camera de control. Câteva momente mai târziu, erau pe 
platforma de observaţie unde Lessard îi arătase lui Austin puterea 
apei rezultate din topirea ghețarului. Puhoiul care-i amintise lui 
Austin de vâltorile fluviului Colorado devenise un pârâu îngust de 
câțiva metri lățime şi treizeci de centimetri adâncime. 

Mulţumiţi că tunelul fusese secat, el şi Zavala o luară din nou 
prin hol şi ieșiră pe uşa din față a centralei. Se îndepărtară câţiva 

metri de intrarea în centrală și se îndreptară spre un garaj din tablă ` 
lipit de versantul muntelui. Garajul era ocupat de două vehicule, ` 


camionul utilitar care-l luase pe Austin la prima lui vizită la cen- ` 


trala de energie și, sub un înveliş de plastic, mult-iubitul Citroen 2C 
al doctorului LeBlanc. 

Austin înlătură învelișul. 

- Ți-o prezint pe Fifi. 

- Fifi? 

- E a unuia dintre savanții de la ghețar. Are-o slăbiciune pentru ea. 

- Am văzut femei mai frumoase, spuse Zavala, dar mereu am 
spus că personalitatea e esenţială. 


Cu spatele curbat şi capota în pantă, micul şi rezistentul Citroen ` 


2C era una dintre cele mai recognoscibile maşini produse vreodată. 
Proiectantul mașinii spusese că voia „patru roţi sub o umbrelă“, o ma- 
şină care putea trece peste un câmp arat fără să spargă ouăle purtate 


ORAȘUL PIERDUT 363 


intr-un coș. Fifi mersese ceva la viaţa ei. Jantele în formă de semi- 
lună de la roata din spate erau ciobite, iar vopseaua roşie spălăcită 
devenise aproape roz şi fusese acoperită de nisip şi pietriș. Și totuşi 
avea aerul elegant al unei femei care nu fusese niciodată frumoasă, 
dar fusese mereu conștientă de capacitatea ei de a prinde viaţă. 

Cheia era în contact. Urcară în mașină şi porniră motorul fără 
probleme. Apoi el și Zavala conduseră pe un drum pietruit care urma 
baza versantului muntelui până când ajunseră la o uşă dublă înaltă. 
Austin consultă harta și văzu că erau la locul marcat drept Porte de 
Sillon. Nu era sigur de traducere, dar bănuia că mașinile uriaşe de 
perforare care săpaseră tunelurile avuseseră cumva acces să intre şi 
să iasă din munte. 

Uşile erau făcute din oțel greu, dar erau bine echilibrate şi se des- 
chiseră uşor. Austin intră cu Fifi prin deschizătură în tunel, unde 
sunetul slab al motorului ei răsuna de pe pereţi şi tavane. Acesta 
trecea drept prin munte, dincolo de camera turbinelor şi intra în 
sistemul principal. S-ar fi pierdut în labirintul de tuneluri care se 
intersectau dacă n-ar fi avut harta. Zavala făcu pe navigatorul de oca- 
zie, în ciuda faptului că Austin o călca la greu și vira rapid. La cinci- 
sprezece minute după ce intrară în tuneluri, Zavala îi spuse lui 
Austin s-o ia la stânga în următoarea intersecţie. 

— Aproape am ajuns la tunelul observatorului, spuse el. 

- Cât mai avem? 

- Vreo opt sute de metri. 

- Cred c-ar fi bine s-o lăsăm pe Fifi şi să mergem pe jos de-aici. 

Ca şi restul sistemului, tunelul avea un șir de becuri întinse de-a 
lungul tavanului. Multe dintre becuri se arseseră şi nu fuseseră în- 
locuite. Luminile sporadice intensificau bezna din secțiunile nelu- 
minate dintre cercurile palide de lumină. În timp ce cei doi oameni 
inaintau anevoie, pereţii portocalii plini de apă transmiteau un frig 
umed, pur, care le amorţea feţele, iar acel fior rece trecea de gulerele 
gecilor de puf pe care le găsiseră în zona de locuit a membrilor 
echipajului. 

- Mi-au spus când m-am înscris la NUMA că o să ajung în tot 
felul de locuri, spuse Zavala. Dar n-am ştiut c-o să fiu nevoit să merg 
pe jos până acolo. 

- Consider-o o experienţă care-ţi consolidează caracterul, spuse 
Austin, vesel. 

După alte câteva minute de consolidare a caracterului, ajunseră 
la o scară lipită de o parte a unui perete, care ducea la o pasarelă. O 
secțiune a pasarelei era delimitată cu plastic şi sticlă. Austin își aminti 
că Lessard pomenise de camere de control pentru sateliți împrăștiate 
prin sistemul de tuneluri. Continuară să meargă, şi tocmai intraseră 
într-un nou tunel în momentul în care urechea lui Austin detectă 
un sunet suficient de puternic încât să acopere corul continuu de 
picături şi gâlgâituri. 

- Ce se-aude? întrebă el, ducând mâna la ureche. 

Zavala ascultă un moment. 

- Parc-ar fi o locomotivă. 

Austin clătină din cap. 

- Ăla nu-i trenuleţul groazei. Fugi! 

Zavala încremenise în loc. Stătea nemișcat, rigid ca o statuie, 
până când vocea lui Austin îl scoase din transă. Apoi o luă la goană 
ca un alergător la auzul focului de armă de început al cursei, rămâ- 
nând cu un pas în spatele lui Austin. Pleoscăiră prin bălți, ignorând 
faptul că hainele le erau ude de la talie în jos. 

Zgomotul deveni mai puternic, transformându-se într-un vuiet. 
Austin o luă repede la dreapta și intră în alt tunel. Zavala încercă să 
se ia după el, dar alunecă pe podeaua udă. Austin îl văzu pe Zavala 
căzând. Se întoarse şi-şi ajută prietenul să se ridice ținându-l de în- 
cheietura mâinii, apoi porniră din nou la goană din calea amenințării 
nevăzute. Podeaua părea să vibreze sub izbiturile picioarelor lor, iar 
zgomotul ajunse la un nivel asurzitor. 

Privirea agitată a lui Austin se îndreptă spre scara de metal care 
urca pe zid spre pasarelă. Se prinse de prima treaptă şi se trase în sus 
ca un acrobat de la circ. Zavala se lovise la genunchi în cădere şi nu 

reuşea să urce cu agilitatea lui caracteristică. Austin se întinse și-şi 
trase partenerul pe pasarelă, apoi săriră în cabina de control. 

„Exact la timp.“ 

La o secundă după ce trântiseră uşa etanșă, un val uriaș, albas- 
tru, năvăli prin tunel. Pasarela se făcu nevăzută sub apa ce curgea în 
șiroaie, spumegând, izbind ferestrele ca valurile ce se ciocneau de o 
navă pe timp de furtună. Pasarela se cutremură din cauza impactu- 
lui şi, pentru un moment, Austin avu impresia că întreaga structură, 
cu tot cu cabina de control, avea să fie luată de valuri. 

După primul şoc, viitura se potoli, dar apa râului tot ajungea până 
la partea inferioară a pasarelei. Era îngrijorat că o poartă de ecluză 
cedase, permițând apei rezultate din topirea ghețarului să se reverse în 
tunel cu toată forța. Dacă era așa, aveau să rămână blocaţi în camera de 
control până mureau sau până se topea ghețarul în întregime. 

Linia tunelului era încă roşie, ceea ce arăta că era uscat. Văzu 
acest lucru ca pe o rază de speranţă pentru că însemna că fluxul de 
apă venea dintr-un gol de apă, ceea ce însemna că avea un început 
şi un sfârșit. 

Se dovedi a fi un gol foarte mare. Trecură cinci minute care părură 
a ţine cât cinci ani până când şuvoiul de apă începu să se potolească. 
Odată ce nivelul apei începu să scadă, o făcu foarte rapid, până când 
reuşiră să meargă pe pasarelă fără să riște să fie luaţi de val. 

Zavala privi torentul care încă era formidabil şi strigă peste zgomot: 

- Parcă ziceai că ăsta-i parc de distracţii. Ce mai parc. Ce mai 
distracţie. 

- Cred c-am zis și ceva de-un parc acvatic, nu? 

Mai dură zece minute ca fluxul apei să scadă până la punctul în 
care scara putea fi coborâtă în siguranță. 

Austin luă în considerare deschiderea altor goluri, dar îşi luă 
pândul de la această idee şi o luă înainte prin labirintul de tuneluri. 
La un moment dat, un tunel presupus a fi uscat se dovedi a fi exact 
opusul. Ar fi fost nevoiţi să se ude periculos de mult dacă ar fi încer- 
cat să treacă pârâul, aşa că deciseră să-l ocolească. 


366 CLIVE CUSSLER 


Potrivit hărţii, erau la câteva minute de tunelul de acces în ob- 
servatorul glaciar. În cele din urmă ajunseră la o uşă masivă din oţel 
care se asemăna cu celelalte porți de ecluză pe care le văzuseră în 
alte tuneluri. Aceasta era diferită de celelalte pe care le întâlniseră. 
Oţelul gros era jupuit precum coaja unei portocale. 

Zavala se duse spre poartă şi atinse cu grijă oţelul contorsionat. 

- Asta o fi uşa pe care goriloiul familiei Fauchard a scos-o din 
țâţâni cu puşca. 

Austin împrumută harta şi arătă spre linia unui tunel. 

- Am ajuns, spuse el. Intrăm pe uşă, o luăm la dreapta, şi obser- 
vatorul e la vreo opt sute de metri de mers pe jos. Ar fi bine să ră- 
mânem vigilenţi și să o lăsăm moale cu zgomotul. 

- O să încerc să-mi opresc dinţii din clănțănit, dar o să fie greu. 

Glumele lor degajate erau doar o aparenţă. Ambii erau conștienți 
de potenţialul pericol cu care se confruntau, iar îngrijorarea lor era 
vădită prin grija cu care-şi pregăteau armele. În timp ce intrau în tu- 
nelul principal, Austin îi făcu lui Zavala o descriere în şoaptă a planu- 
lui laboratorului, apoi a treptelor care duceau la tunelul observatorului 
și la încăperea de gheaţă unde era înmormântat Jules Fauchard. 

Se apropiau de rulotele laboratorului când Zavala începu să 
şchiopăteze din nou. Genunchiul accidentat îi făcea probleme. Îi 
spuse lui Austin s-o ia înainte, că avea să-l ajungă din urmă într-un 
minut. Austin se gândi să verifice rulotele, dar la geamuri nu era 
lumină, şi presupuse că Emil şi oamenii săi erau în laborator. Află 
că se înşelase când o ușă se deschise fără zgomot în spatele lui, iar o 
voce de bărbat îi spuse în franceză să ridice mâinile în aer. Apoi, i se 
ordonă să se întoarcă, încet. 

În lumina neclară, Austin desluși o siluetă mătăhăloasă. Deşi tu- 
nelul era întunecat, dâre rătăcite de lumină se reflectau de pe ţeava 
pistolului îndreptat spre el. 

- Salut, spuse Sebastian cu o voce plăcută. Domnul Fauchard te 
aştepta. 

BISTROUL DE LA marginea drumului era ca o oază în deșert 
pentru soţii Trout, care-şi petrecuseră cea mai mare parte din zi pe 
drum. Îşi croiră drum până la uşa de la intrare a casei de la ţară 
modificate şi ocupară curând locuri la o masă dintr-o sufragerie cu 
vedere la o grădină formală. Deşi oprirea era motivată de foame şi 
sete, se dovedi a fi cu noroc. Nu doar că mâncarea era excelentă, dar 
tânărul şi chipeşul proprietar al bistroului era echivalentul unei ca- 
bine de informaţii a unei camere de comerţ. 

Îi auzi pe Paul şi Gamay vorbind engleză şi se duse la masa lor să 
se prezinte. Îl chema Bertrand, „Bert“, pe scurt, şi fusese bucătar în 
New York câţiva ani, înainte să se întoarcă în Franţa și să-şi des- 
chidă bistroul. Era încântat că avea ocazia să converseze în engleza 
americană, iar ei răspunseră întrebărilor lui despre Statele Unite cu 
bunăvoință şi răbdare. Finid un fan al echipei Jets}, era deosebit de 
interesat de fotbalul american. Ca şi francez, era intrigat şi de fru- 
museţea lui Gamay, şi de numele ei obişnuit. 

- Cest belle, spuse el. Cest très belle.? 

- Tata a fost cu ideea. E un cunoscător al vinurilor, iar părul meu 


l-a dus cu gândul la culoarea strugurelui de Beaujolais. 


' New York Jets, echipă de fotbal american fondată în 1959 


2 E frumoasă. Foarte frumoasă“ 

Privirea plină de apreciere a lui Bert se concentră pe coafura 
voluminoasă a lui Gamay şi pe zâmbetul ei strălucitor. 
- Tatăl dumneavoastră a fost norocos să aibă aşa o fiică minu- 


nată. lar dumneavoastră, Monsieur Trout, sunteţi norocos să aveţi 


aşa o soție minunată. 


- Vă mulțumesc, spuse Paul, punând un braţ protector în jurul ` 


umerilor lui Gamay într-un gest care spunea „Poţi să te uiţi, dar să 
nu atingi“. 

Bert zâmbi înțelegător la adresa mesajului subtil şi se transformă 
din nou în gazda profesionistă. 


- Sunteţi aici în interes de serviciu sau pentru plăcerea. 


dumneavoastră? 

- Un pic din ambele, răspunse Gamay. 

- Avem un mic lanţ de magazine de vinuri în zona Washingtonului, 
spuse Paul, folosind pretextul pe care-l inventase împreună cu 
Gamay. Îi dădu lui Bert una dintre cărțile de vizită pe care le scose- 
seră în grabă la imprimantă într-un xerox din aeroport pe durata 
opririi la Paris. Cum suntem mai mereu pe drumuri, ne place să fum 
atenți la micile podgorii care ne-ar putea oferi ceva pentru clienţii 
noştri cunoscători. 

Bert bătu din palme, ca şi cum ar fi aplaudat uşor. 

- Dumneavoastră şi soția dumneavoastră aţi venit în locul potri- 
vit, Monsieur Trout. Vinul pe care-l beţi provine de pe un domeniu 
nu foarte îndepărtat de-aici. Vă pot face cunoştinţă cu proprietara. 

Gamay luă o gură din paharul ei. 

- Un roşu robust. Precoce și răcoritor. Are note de vârf de zmeură. 

- Are o oarecare nuanţă de obrăznicie care mie-mi place, spuse 
Paul. Combinat cu note de bază de piper. 

Ambii soți Trout înclinau spre berea din berării mici, iar cu- 
noștințele lor despre vinuri proveneau în cea mai mare parte din 
ceea ce puteau „culege de pe etichete, dar Bert îi aprobă din cap cu 
înțelepciune. 

- Sunteţi veritabili împătimiţi ai vinului. 

- Mulţumim, spuse Gamay. Mai aveţi şi alte sugestii de podgorii? 

- Oui, Madame Trout. Multe. Bert notă repede câteva nume pe 
un şerveţel pe care Paul îl băgă în buzunar. 

- Cineva a spus ceva de o altă podgorie, spuse Gamay. Cum îi 
spunea, dragule? 

- Fauchard, spuse Paul. 

— Asta e. Se întoarse spre Bertrand. Aveţi vinuri de la podgoria 
Fauchard? 

- Mon Dieu. Mi-aş dori să avem. E un vin excelent. Producţia 
este foarte limitată, iar vinul lor este cumpărat de un grup restrâns 
de oameni înstăriți, în cea mai mare parte europeni şi americani 
bogaţi. Şi dac-aș putea să fac rost de el, vinul e prea scump pentru 
clienţii mei. Vorbim de o mie de dolari pe sticlă. 

— Serios? întrebă Gamay. Ne-ar plăcea mult să vizităm domeniul 
Fauchard şi să vedem ce soi de struguri poate aduce un asemenea preţ. 

Bert ezită, şi pe faţa lui chipeşă apăru o încruntătură. 

- Nu-i departe de-aici, dar membrii familiei Fauchard sunt... 
cum să vă spun? Ciudaţi. 

- În ce sens? 

- Nu sunt foarte prietenoși. Nu ies în văzul lumii. Desfăcu bra- 
tele. Sunt o familie veche, şi circulă poveşti. 

- Ce fel de poveşti? 

- Poveşti de babe. Mai au şi fermierii superstiţiile lor. Spun că 
familia Fauchard ar fi sangsucs!. Sugători de sânge. 

- Adică vampiri? întrebă Gamay cu un zâmbet. 

- Oui. 

Bert râse şi spuse: 

- Cred că au pur şi simplu atâția bani încât au mereu impresia 
c-o să-i fure cineva. Nu sunt locuitori tipici ai acestei zone. Noi sun- 
tem foarte prietenoși. Sper ca membrii familiei Fauchard să nu vă 
facă o impresie greșită. 


! Sangsuc este termenul francez pentru lipitoare 

- Ar fi imposibil, după ce ne-am bucurat de bucatele alese și 
ospitalitatea dumneavoastră. 

Bert radia de încântare şi, folosind un alt şervețel, le scrise indi- 
cații despre cum să ajungă la domeniul familiei Fauchard. Puteau 
vedea de departe podgoriile, spunea el, dar plăcuţele cu ACCES 
INTERZIS aveau să le atragă atenţia să nu se apropie prea mult de 
domeniu. Îi mulțumiră, făcură schimb de îmbrăţişări și pupături 
pe obraz în stil franțuzesc şi urcară înapoi în maşină. 

Gamay izbucni în râs. 

- Un vin obraznic? Nu-mi vine să cred că ai spus asta. 

- Mai degrabă aş bea un vin obraznic decât unul precoce, spuse 
Paul, pufnind cu superioritate. 

- Trebuie să recunoști c-avea note de vârf de zmeură, spuse ea. 

- Şi note de bază de piper, răspunse Paul. Nu cred că Bert a ob- 
servat aerele noastre de viticultori. Era fixat pe tine. „Aveţi o soţie 
fhrumoaaasă', spuse Trout, cu un accent ca al actorului din filme 
vechi Charles Boyer!. 

- Mie mi s-a părut destul de şarmant, spuse Gamay, 
bosumflându-se. 

- Şi mie, şi sunt complet de acord cu faptul că sunt norocos. 

- Așa mai vii de-acasă, spuse ea. Consultă harta pe care Bert o 
desenase pe şerveţel. E o bifurcaţie care duce la castel la vreo 
şaisprezece kilometri de-aici. 

— Aşa cum l-a descris Bert, ziceai că-i castelul lui Dracula, spuse 
Paul. 

- Din câte ne-a spus Kurt, Madame Fauchard îl face pe Dracula 


să pară Maica Tereza?. 


! Charles Boyer (1899-1978), actor francez cunoscut pentru roluri în filme pre- 
cum Arcul de triumf (1948) 

2 Născută Ajneze Gonxhe Bojaxhiu, Maica Tereza (1910-1997), canonizată 
drept Sfânta Tereza de Calcutta, este cunoscută drept una dintre cele mai iu- 
bite, dar şi controversate călugăriţe catolice din toate timpurile. 

Douăzeci de minute mai târziu, conduceau pe un drum noroios 
lung care trecea pe lângă dealuri şi podgorii înșiruite frumos. Spre 
deosebire de celelalte podgorii pe lângă care trecuseră pe drum, aici 
nu erau plăcuţe care să-i identifice pe proprietarii viței-de-vie. Dar 
pe măsură ce peisajul rural făcea loc pădurii, începură să vadă pe 
copaci avertismente în engleză, franceză şi spaniolă, cum că erau 
pe proprietate privată. 

Drumul se termina la o poartă cu un gard înalt din sârmă, cu 
sârmă ghimpată în vârf. Plăcuța de la poartă avea avertismente şi 
mai stricte în trei limbi prin care li se atrăgea atenţia că oamenii 
care treceau dincolo de acea porţiune aveau să dea peste paznici 
înarmați şi câini de pază. Amenințarea vătămării corporale grave a 
contravenienţilor era inconfundabilă. 

Paul citi plăcuţele şi spuse: 

- Se pare că Bert avea dreptate în legătură cu familia Fauchard. 
Nu sunt oameni călduroşi. 

- A, nu ştiu ce să zic, spuse Gamay. Dacă te uiţi în oglinda retro- 
vizoare, O să vezi că a trimis pe cineva să ne întâmpine. 

Paul făcu așa cum îi sugerase Gamay și văzu emblema de pe ca- 
landrul unui SUV Mercedes negru prin fereastra Peugeot-ului lor 
inchiriat. Mercedesul bloca drumul din spatele lor. Doi oameni co- 
borâră din maşină. Unul era scund şi îndesat și avea țeasta rasă de 
forma unui glonţ. Ţinea de lesa unui Rotweiller cu aspect fioros 
care se zbătea în zgarda strânsă, gâfâind. Al doilea bărbat era înalt, 
cu tenul închis la culoare şi avea nasul cărnos și pleoştit al unui 
campion la box. Ambii bărbaţi purtau uniforme de camuflaj ca în 
armată, şi aveau arme. 

Bărbatul chel se apropie de partea şoferului şi începu să vorbească 
în franceză, care nu era punctul forte al lui Paul, dar acesta înțelese 
fără probleme ordinul de a cobori din mașină. Pe de altă parte, 
Gamay vorbea fluent franceza. Când omul cu capul ca un glonț îi 
întrebă ce căutau acolo, îi dădu o carte de vizită, scoase şerveţelul pe 
care Bert li-l dăduse și le arătă podgoriile înşiruite pe el. 

Omul aruncă o privire spre nume. 

— Ăsta este domeniul Fauchard. Locul pe care îl căutaţi dumnea- 
voastră e încolo, spuse el, arătând cu degetul. 

Gamay păru agitată. Începu să turuie în franceză, gesticulând 
frecvent în direcţia lui Paul. Paznicii începură să râdă de femeia ca- 
re-i făcea morală soțului său. Cap-de-glonţ o privi pe Gamay din 
cap până-n picioare cu intenţii care depăşeau o simplă privire. Gamay 
răspunse interesului său nedisimulat cu un zâmbet viclean. Apoi el, 
însoţitorul său și câinele urcară înapoi în Mercedes. Mutară SUV-ul 
din drum pentru ca Paul să poată ieşi cu spatele. În timp ce mașina 
se îndepărta, Gamay le făcu cu mâna paznicilor, iar semnul îi fu 
întors cu repeziciune. 

— Se pare că l-am cunoscut pe prietenul neonazist ras în cap al 
lui Kurt, pe Marcel, spuse Trout. 

- Se potriveşte în mod categoric cu descrierea, spuse Gamay. 

- A fost mult mai prietenos decât m-aş fi așteptat, spuse Trout. 
Și pe câine l-ai făcut să zâmbească. Ce le-ai zis? 

— Le-am zis că eşti un idiot, că ne-am rătăcit din cauza ta. 

- Aha. Şi cheliuță ăla ce-a zis? 

- Că i-ar face plăcere să îmi arate drumul. Cred că ăsta flirta 
cu mine. 

Trout o privi pieziş. 

- E a doua oară când te foloseşti de şarmul tău feminin. Mai 
întâi cu Bert, pe urmă cu Cap-de-glonţ și javra lui. 

- În dragoste și-n război, totul e permis. 

- Nu de război îmi fac eu griji. Fiecare francez peste care dăm 
pare că se gândeşte doar la dormitor. 

— la mai taci. L-am întrebat dacă putem să dăm un ocol şi să ne 
uităm la struguri. Mi-a spus că-i în regulă, dar trebuie să stăm de- 
parte de gard. 

Trout viră pe primul drum noroios şi se hurducăiră prin hectar 
după hectar de podgorii. După câteva minute, traseră pe dreapta și 
ieşiră din maşină, apropiindu-se de un grup de culegători de struguri 

care luau o pauză de ţigară la marginea drumului. Erau vreo doispre- 
zece muncitori cu pielea închisă la culoare care vorbeau cu un om 
care părea să fie șeful lor. Gamay se prezentă drept un cumpărător 
american de vin. Omul se încruntă când Gamay îi spuse că Marcel 
le acordase permisiunea de a merge cu maşina prin podgorii. 

- A, ăla, spuse omul, încruntându-se. Adăugă că se numea Guy 
Marchand şi că era şeful echipei de muncitori. Sunt muncitori 
veniţi din Senegal, spuse el. Muncesc din greu, deci o iau ușor cu ei. 

- Ne-am oprit la bistrou şi am vorbit cu Bertrand, spuse Gamay. 
Ne-a spus că vinul produs aici este excelent. 

- Oui. Cest vrai.! Haideţi, vă arăt via. 

Le făcu semn culegătorilor de struguri să se întoarcă la muncă şi 
ii conduse pe soţii Trout de-a lungul unui rând de viță-de-vie. Vorbea 
energic, pasionat fiind de munca lui, iar soţii Trout nu fură nevoiţi 
să facă pe snobii în materie de vinuri. Fură nevoiţi doar să aprobe 
din cap în timp ce Guy vorbea continuu despre sol, climă şi struguri. 
Se opri la un spalier de vie şi culese câteva boabe pe care le dădu lui 
Gamay şi lui Paul. Stoarse strugurii, îi adulmecă şi gustă mustul cu 
vârful limbii. Făcură şi ei la fel, plescăind admirativ. Se întoarseră 
pe drum şi văzură că muncitorii încărcau lăzi cu struguri în spatele 
unui camion. 

- Unde este îmbuteliat vinul? întrebă Paul. 

- Pe domeniul în sine, răspunse Guy. Monsieur Emil vrea să 
știm unde-i fiecare sticlă. 

- Cine este Monsieur Emil? întrebă Gamay. 

- Emil Fauchard este proprietarul acestor podgorii. 

- Credeţi că ne-am putea întâlni cu domnul Fauchard? întrebă 
Gamay. 

- Nu, este o persoană retrasă. 

- Şi nu-l vedeți niciodată? 


! „Da. E adevărat“ (fr.) 

- Ba da, îl vedem, spuse Marchand. Dădu ochii peste cap și ri- 
dică privirea spre cer. 

Ambii soți Trout priviră în sus. 

- Nu înțeleg, spuse Gamay. 

- Zboară pe deasupra noastră cu avionașşul lui roşu şi stă cu 
ochii pe noi. 

Guy continuă prin a le explica faptul că Emil dădea personal 
recolta de struguri cu pesticide. Le spuse că Emil dăduse cu pesti- 
cide peste una dintre echipele de muncitori. Unii dintre muncitori 
se îmbolnăviseră foarte grav şi fusese nevoie să fie transportați la 
spital. Cu toţii erau imigranți ilegali, deci nu se plânseseră, dar 
Marchand ameninţase că își dă demisia, iar muncitorii primiseră 
sume modice de bani drept compensație. I se spusese că fusese 
vorba de un accident, deşi se auzea clar din tonul vocii lui că el era 
de părere că Emil făcuse totul intenţionat. Dar familia Fauchard îl 
plătise bine, aşa că nu spusese nimic. 

În timp ce Marchand vorbea, muncitorii terminară de descărcat 
camionul. Privirea lui Paul îl urmărea în timp ce hurducăia pe dru- 
mul noroios. După ce merse vreo patru sute de metri, viră spre stânga 
şi se îndreptă spre o poartă din gardul electrificat. Pescar pasionat, 
Paul îşi dezvoltase un ochi foarte atent la detalii și vedea doi paznici 
care stăteau în fața porţii. Urmări camionul încetinind, apoi i se 
făcu semn să treacă și poarta i se închise în urmă. 

Paul o bătu ușor pe Gamay pe umăr şi spuse: 

— Cred că-i timpul să plecăm. 

Îi mulţumiră lui Marchand, urcară în maşină şi se îndreptară din 
nou spre drumul principal care avea să-i scoată din podgorii. 

— Interesantă discuţie, spuse Gamay. Emil pare la fel de încântă- 
tor cum l-a descris Kurt. 

Paul nu făcu decât să icnească. Gamay era obişnuită cu firea une- 
ori tăcută a lui Paul, trăsătură moștenită de la strămoșii lui din Noua 
Anglie, dar detectă ceva mai mult în răspunsul lui monosilabic. 

- S-a întâmplat ceva? 

- Sunt bine. Povestea aia cu pulverizarea „accidentală“ cu pes- 
ticide m-a făcut să mă gândesc la câtă nenorocire a adus familia 
Fauchard pe capul celorlalți. Sunt răspunzători pentru moartea 
doctorului MacLean și a colegilor săi, oameni de ştiinţă, şi a acelui 
englez, Cavendish. Cine știe câţi oameni au mai tot omorât de-a 
lungul anilor. 

Gamay aprobă din cap. 

- Nu pot să mi-i scot din minte pe bieţii mutanţi. Au fost nevoiţi 
să ducă o viaţă de coşmar. 

Paul lovi volanul cu palma. 

- Îmi vine să-i trag cuiva un pumn în nas. 

Gamay era surprinsă de ieşirea necaracteristică. Ridică dintr-o 
sprânceană. 

- Va trebui să găsim o modalitate de a trece de gardul ăla și de 
paznici înainte de a ne apuca să tragem pumni în nas. 

- S-ar putea să fie mai curând decât crezi tu, spuse Paul zâm- 
bind, şi începu să-și descrie planul. 


39 


SEBASTIAN ÎL PERCHEZIȚIONĂ pe Austin cu duritate, uşu- 
rându-l de armă şi apoi îi ordonă să meargă spre trepte. Urcară 
treptele şi merseră pe pasarela în formă de Y, apoi urcară scara de 
lemn care ducea în caverna de gheață. Un șuierat puternic se auzea 
din cavernă și un nor de aburi îi bloca deschizătura. Austin închise 
ochii pentru a se feri de aburul fierbinte care se ridica în vălătuci și 
când îi deschise văzu o siluetă în ceaţă. 

Sebastian strigă către siluetă. Emil Fauchard apăru din spatele 
norului de abur ca un magician care-şi făcea intrarea pe scenă. 
Când îl văzu pe Austin, buzele i se contorsionară de furie, iar trăsă- 
turile palide i se schimonosiră într-o mască greacă a mâniei. Furia 
fierbea înlăuntrul lui ca uleiul încins și părea că abia se poate stă- 
pâni. Apoi, faţa i se îmblânzi cu un zâmbet lipsit de veselie care era 
și mai rău. Închise o valvă de la furtunul pe care îl ţinea, iar aburul 
se risipi. 

- Bună, Austin, spuse el cu o voce tăioasă ca lama unui cuțit. Eu 
şi Sebastian speram să te întâlnim din nou după ce-ai plecat de la 
balul nostru mascat fără să-ţi iei la revedere. Dar trebuie să recu- 
nosc că mă aşteptam să mergi la castel ca să-ţi salvezi prietena. 

- N-am putut rezista personalităţii tale călduroase, de şarpe, 
spuse Austin, cu o voce rece. Şi n-am apucat să-ţi mulțumesc nici 
pentru că mi-ai împrumutat avionul. De ce l-ai ucis pe Lessard? 

- Pe cine? 

- Pe managerul centralei. 

- N-a mai avut de ce să trăiască de când a secat tunelurile. L-am 
lăsat în viață până-n ultimul moment, crezând că putea opri turbina 
şi aduce ajutoare din exterior. Fauchard râse amintindu-și. 

Austin zâmbi, ca şi cum ar fi apreciat umorul malefic al lui 
Fauchard. Fu nevoit să apeleze la toată stăpânirea de sine de care era 
in stare ca să se abţină să-i rupă capul francezului. Aşteptă răbdător, 
ştiind că nu se afla în poziţia de a se răzbuna. 

- Ţi-am văzut avionul pe lac. Cred că-i un pic cam rece ca să faci 
scufundări. 

- Apreciez preocuparea ta. Morane-Saulnierul era exact unde-ai 
spus că e. 

Austin aruncă o privire prin cavernă. 

- Ţi-ai făcut mare bătaie de cap să inunzi locul ăsta, spuse Austin. 
De ce l-ai secat din nou? 

Zâmbetul se pierdu, înlocuit de o încruntătură. 

- La acel moment, ne doream să-l ținem pe Jules izolat, departe 
de ochii curioşilor. 

- Ce v-a făcut să vă răzgândiţi? 

- Mama mea a vrut înapoi trupul lui Jules. 

- Nu ştiam că familia Fauchard e atât de sentimentală cu privire 
la rudele sale. 

- Sunt multe lucruri pe care nu le ştii despre noi. 

- Mă bucur c-am asistat la această şedinţă de mărturisiri. Cum 
se simte bătrânul? 

- Vezi cu ochii tăi, spuse Emil și se dădu la o parte. 

O secţiune dintr-un perete fusese topită şi spartă pentru a crea o 
grotă albastră. Jules Fauchard zăcea pe platforma suspendată ca un 
sacrificiu uman pentru zeul ghețarului. Cadavrul zăcea pe o parte, 
ghemuit într-o poziţie fetală. Jules încă purta paltonul greu de pilot, 
din piele, şi mănușile, iar bocancii-i erau la fel de lucioşi ca şi cum 
ar fi fost proaspăt lustruiți. Purta un ham pentru parașută, dar para- 
şuta în sine fusese smulsă de forțe glaciare puternice. Deși cadavrul 

fusese blocat în gheață mai bine de un secol, frigul îl conservase 
bine. Pielea de pe mâini și față avea aspectul aramei șlefuite, iar mus- 
taţa deasă tip ghidon îi era acoperită de chiciură. 

Nasul lui acvilin şi maxilarul ferm de pe faţa îngheţată se po= 
triveau cu trăsăturile din tabloul aflat în galeria familiei Fauchard. 
Austin era interesat mai ales de gaura care străpunsese casca de avia- 
tor din piele căptușită cu blană. 

- Drăguţ din partea sentimentalei tale familii să-i facă lui Jules 
un cadou de rămas-bun, spuse Austin. 

- Ce tot vorbeşti acolo? 

Austin făcu un gest spre gaură. 

- Glonţul înfipt în cap. 

Emil rânji dispreţuitor. 

— Jules mergea să-l viziteze pe emisarul papei când a fost dobo- 
rât cu avionul, spuse Emil. Avea la el nişte documente care aveau 
să demonstreze complicitatea familiei noastre în legătură cu porni- 
rea Marelui Război. Voia să ofere lumii și o descoperire științifică, 
mană cerească pentru omenire. Voia să oprească războiul prin fap- 
tele lui. 

— Idealuri lăudabile şi neobişnuite pentru un Fauchard. 

- A fost un nesăbuit. Aici a ajuns, cu tot cu altruismul lui. | 

- Ce s-a întâmplat cu documentele pe care le avea cu el? 

- N-au mai fost bune de nimic, le-a distrus apa. 

- Atunci toată povestea asta n-a fost altceva decât o mare pier- 
dere de timp. 

- Deloc. Uite. Tu eşti aici. Şi o să-ți doreşti să fi fost înlănţuit în 
catacombele din castel când o să termin cu tine. Emil arătă spre 
bucata zimţată de gheaţă care încadra deschizătura peşterii. Vezi? 
Deja se reformează gheaţa. În câteva ore, mormântul se va închide 
din nou. Și de data asta, o să-i ţii companie lui Jules. 

Mintea lui Austin începu s-o ia razna. 

Unde dracului era Zavala? 

- Parcă spuneai că mama ta vrea cadavrul. 

- Ce-mi pasă mie de cadavru? Mama n-o să fie mereu la putere. 
Am de gând să conduc familia Fauchard spre cele mai mari împli- 
niri. Gata cu trasul de timp. Nu o să-ţi dau șansa să-ți faci încercarea 
jalnică de a amâna inevitabilul, Austin. Mi-ai furat avionul și te-ai 
purtat cu el cu neglijenţă, şi mi-ai dat o grămadă de bătăi de cap. 
Treci acolo lângă Jules. 

Austin rămase pe loc. 

- Pe membrii familiei tale nu i-a durut nici în cur de faptul că erau 
acuzaţi în legătură cu războiul. A fost un secret ştiut de toată lumea 
că voi şi ceilalți comercianţi de arme aţi vrut să zboare gloanţele. La 
mijloc era ceva mai important decât orice război. Jules ducea cu el 
formula tinereţii veşnice. 

O expresie şocată apăru repede pe faţa lui Emil. 

- Ce anume ştii? 

— Ştiu că familia Fauchard e dispusă să distrugă pe oricine stă 
in calea țelului ei de a trăi veșnic. Aruncă o privire cadavrului 
înghețat al lui Jules. Chiar și un membru al familiei s-a dovedit a 
fi doar de sacrificiu în momentul în care a venit vorba despre fân- 
tâna tinereţii. 

Emil studie fața lui Austin. 

— Eşti un om inteligent, Austin. Nu eşti de acord că pentru secre- 
tul vieţii veşnice chiar merită să ucizi? 

- Ba da, spuse Austin, cu un rânjet ca de lup. Dacă tu ești ăla ucis. 

- Fațada ta de om civilizat începe să dispară, spuse Emil, chicotind. 
Gândește-te la posibilităţile infinite. Un grup select de nemuritori 
care au la dispoziție toate cunoştinţele adunate de-a lungul veacu- 
rilor ar putea stăpâni lumea. Pentru muritori, am fi ca niște zei. 

Austin îi aruncă o privire complicelui lui Fauchard. 

- Cum rămâne cu Sebastian? El intră în grupul tău select? Sau se 
alătură și el „muritorilor“, cum le-ai zis? 

Întrebarea îl luă pe Emil prin surprindere. 

— Desigur, spuse el după un moment. Loialitatea lui Sebastian îi 
va asigura un loc în panteonul meu. Mi te alături, prieten vechi? 

Matahala deschise gura să răspundă, dar nu spuse nimic. Depis- 
tase ezitarea din vocea lui Emil și privirea îi trăda confuzia. 

Austin răsuci verbal cuțitul în rană. 

— Să nu fii prea sigur că o să trăieşti veşnic, Sebastian. Mama lui 
Emil vrea să te scoată din schemă. 

- Minte, spuse Emil. 

- De ce aş minţi? Şeful tău, aici de față, are de gând să mă ucidă, 
indiferent ce spun. Madame Fauchard mi-a spus la balul mascat că 
îi ordonase lui Emil să scape de tine. Amândoi știm că Emil face 
ce-i spune mama lui. 

Pe faţa ştearsă apăru o expresie de îndoială. Emil se văzu pier- 
zând controlul asupra situaţiei. 


- Împuşcă-l în braţe şi picioare, lătră el. Ai grijă să nu-l omori. 


Vreau să implore să moară. 

Sebastian rămase acolo, nemișcat. 

- Încă nu, spuse el. Vreau să aflu mai multe. 

Emil înjură şi smulse arma din mâna lui Sebastian. Ţinti genun- 
chiul lui Austin. 

- O să afli în curând că ai trăit prea mult. 

Încercarea lui Austin de a-l întoarce pe Sebastian împotriva lui 
Emil îi mai câștigase nişte timp, dar eşuase, așa cum ştia că avea să 
se întâmple. Legătura dintre servitor şi stăpân a celor doi era prea 
puternică pentru a fi distrusă de câteva îndoieli. Se pregăti sufletește 
pentru durerea cumplită. Dar în loc de un foc de armă, auzi un şuie- 
rat ascuţit dinspre pasarela de la ieșirea din peşteră. Apoi, un nor 
fierbinte de abur năvăli în încăpere. 

Emil întorsese din reflex capul spre sursa zgomotului. Austin se 
năpusti înainte, într-o poziție ghemuită, ca de box, şi izbi cu pum- 
nul drept în toracele lui Fauchard. Fauchard dădu aerul afară cu 
putere, iar picioarele îi cedară. Arma îi zbură din mână. 

Sebastian îşi văzu stăpânul atacat şi încercă să-l apuce pe Austin 
de gât. În loc să încerce să-l evite pe Sebastian, Austin intră în el, ca 
un taur, folosindu-și palma pentru a-l lovi pe bărbatul masiv sub 

bărbie. În timp ce Sebastian se clătina din cauza atacului, Austin îl 
impinse la o parte cu umărul și o luă la goană prin aburul orbitor. 

Îl auzi pe Zavala strigând: 

- Kurt, aici! 

Zavala stătea pe pasarelă, ţinând o secțiune separată de furtun 
care scuipa apă fierbinte pe pereţi pentru a crea aburul care intra în 
caverna de gheaţă. Zavala dădu drumul furtunului, îl prinse pe 
Austin şi-l conduse prin norul de aburi. Îl auzeau pe Emil strigând 
incoerent de furie. 

Focurile de armă loveau pasarela. Austin şi Zavala goneau pe 
scări, iar gloanţele ajungeau sus. Auzind focurile de armă, restul 
oamenilor lui Fauchard ieşiră din rulota laboratorului. Îi văzură pe 
Austin şi Zavala şi porniră pe urmele lor. În timp ce intrau în tunel, 
Zavala trase rapid două focuri de armă ca să-şi menţină urmăritorii 
ocupați. Încă şchiopăta, dar reuşi să fugă cu pas întins şi ajunseră la 
poarta de ecluză pe care Sebastian o aruncase în aer. Se năpustiră 
prin deschizătură înaintea unei rafale de gloanţe. 

Austin se căută în buzunare după harta tunelului. Era de negăsit. 
Îşi aduse aminte că o lăsase în Citroën. Trebuia să ajungă la Fifi. Îşi 
imagină sistemul în minte. Curgerea apei în sistem putea fi mani- 
pulată în acelaşi fel în care electricitatea pulsează prin reţea într-o 
placă de circuit. 

Se îndreptară din nou spre Citroen, doar pentru a se opri au- 
zind voci care răsunau de pe pasarela din față. Austin o luă înainte 
intr-un alt tunel, iar el și Zavala reuşiră să dea un ocol şi să ajungă 
inapoi pe traseul pe care aveau de gând să meargă. Ocolul îi costă 
timp preţios care-i permise lui Fauchard să organizeze urmărirea, 
iar Austin nu fu surprins când auziră vocea lui Emil în spatele lor, 
incurajându-şi lugubru oamenii să meargă înainte. 

Austin şi Zavala merseseră în grabă, temperată de precauţie, dar 
măriră viteza, urmând un traseu ameţitor de virări spre stânga şi 
dreapta. Austin acționa în mare parte din instinct, încrezându-se în 

busola internă din capul lui și folosind o formă rudimentară de e 
timare a distanţei pe uscat. 

În ciuda simțului ascuţit al direcţiei cu care era dotat Austin, oco 
lurile îşi spuseră cuvântul. Se rătăci de tot. Austin era cât se poate d 
disperat când ajunseră în punctul de intersecţie a patru tuneluri. Ochi 
albaştri, de culoarea coralului, ai lui Austin, scrutară întunericul. 

- Pare cunoscut, spuse Zavala. 

- Suntem aproape de cabina de control din mijlocul staţiei, spuse 
Austin. Voci aspre de bărbaţi se auzeau îndreptându-se în direcți 
lor. Alergară înapoi spre intersecţie şi încercară să o ia drept înainte, 
însă drumul le fu blocat de o poartă de ecluză. Ajunseră înapoi la 
intersecţie. Sunetul îndepărtat al unor picioare încălțate cu cizme 
venea dinspre pasarela din partea stângă. 

- Suntem înconjurați, spuse Zavala. 

În mintea lui Austin încolțea un plan disperat. Viră spre tunel 
din partea stângă. 

- Stai așa, Kurt, spuse Zavala. Şi gorilele lui Fauchard vin tot prin 
partea aia. 

- Ai încredere în mine, spuse Austin. Dar fă-o repede. Nu avem 
de pierdut nici măcar o secundă. 

Zavala ridică din umeri şi o luă la goană prin pasarela slab lumi- 
nată, cu un pas în spatele lui Austin. Murmura ca pentru sine în 
spaniolă în timp ce pleoscăiau prin băltoacele de pe toată podeaua. 
Colaborase cu Austin pentru multe misiuni de când intrase în echipa 
de misiuni speciale a NUMA. Zavala avea o încredere de neclintit 
în abilităţile lui Austin. Erau momente însă, ca şi cel cu care se con- 
fruntau, când comportamentul lui Austin părea cu desăvârşire 
irațional, iar acea încredere era pusă la încercare. i 

Zavala şi-i imagină ciocnindu-se de gorilele lui Fauchard într-o 
versiune mortală a unui film mut cu Keystone Kops!. Dar ajunseră 


! Keystone Kops sunt personaje create de legendarul Mack Sennett, produ- 
cătorul filmelor cu Charlie Chaplin. Sunt niște polițiști total incompetenţi şi 
neîndemânatici cu uniforme care nu le vin bine. Filmele care-i au ca personaje 
principale au fost produse între 1912 şi 1917. 

la cabina de control fără incidente şi urcară cu stângăcie scara care 
ducea pe pasarelă. Oamenii lui Fauchard își făcură apariţia în tune- 
lul slab luminat şi scoaseră un strigăt răgușşit de triumf pentru că-și 
incolţiseră prada. Dezlănţuiră un atac cumplit asupra cabinei. 

Gloanţele se loviră şi ricoşară de pe pasarela de metal, amplifi- 
când zgomotul până la proporţii apocaliptice. Austin năvăli în cabina 
de control, îl trase pe Zavala după el şi trânti uşa. Ceilalţi oameni ai 
lui Fauchard auziră focurile de armă, veniră în fugă și se alăturară 
schimbului general de focuri. Ferestrele se făcură bucăţi, iar asaltul 
continuu al gloanţelor ameninţa să penetreze pereţii de oțel. 

Austin se târî printre cioburile de sticlă împrăştiate pe podea, se 
ridică în genunchi şi, ţinând capul jos, îşi trecu mâinile peste tasta- 
tura din camera de control. O diagramă a sistemului de tuneluri 
apăru pe ecran. Zgomotul gloanţelor care se izbeau de cabină era 
asurzitor, iar Austin încercă să-şi păstreze concentrarea. Tastă câ- 
teva comenzi şi se simţi satisfăcut când văzu culorile schimbân- 
du-se pe diagramă. 

Zavala se ridică, sperând să reuşească să tragă un foc sau două, 
dar Austin îl trase la podea. 

— Vezi că-ţi zboară ăştia capul, ţipă el peste zgomotul focurilor 
de armă. 

- E mai bine decât să-mi zboare curul, spuse Zavala. 

- Așteaptă, zise Austin. 

- Să aştept? Ce să aştepte 

- Gravitaţia. 

Răspunsul lui Zavala fu acoperit de o nouă rafală. Apoi, focu- 
rile de armă încetară, iar ei auziră vocea batjocoritoare a lui Emil. 

- Austin! Vă place priveliștea, ţie şi prietenului tău? 

Austin duse un deget la buze. 

Când Austin nu răspunse, Emil îl provocă: 

- Să nu-mi spui că eşti timid. Vreau să asculţi planurile pe care 
mama mea le are cu prietena ta. O să-i facă un lifting facial. N-o s-o 
mai recunoști când o să-şi ducă la capăt transformarea. 

Austin se săturase de Fauchard. Îi făcu semn lui Zavala să-i dea 


pistolul şi se duse mai aproape de peretele cabinei de control. Igno- 


rându-şi propriul sfat, strânse trăgaciul până când ajunse cu vârful 
degetului pe el, apoi ţâșni ca o marionetă, trase un foc și se feri. Reu- 
şise să se apropie de vocea lui Fauchard, dar ţintise greșit. Fauchard 
şi oamenii săi se împrăștiaseră în căutarea unui loc în care să se 
adăpostească. Odată ce văzură că nu urma niciun alt atac, începură 
să împrăștie din nou gloanţe prin cabină. 

— Le-ai arătat tu! ţipă Zavala peste hărmălaie. 

- Emil începea să mă calce pe nervi. 

- L-ai nimerit? 

- Pe Emil? Din păcate, nu. Şi pe Sebastian l-am ratat. Dar l-am 
luat în plin pe ăla care stătea lângă el. 

- Asta chiar e păcat, spuse Zavala, ridicând vocea cu câţiva deci- 
beli. Genială strategie ai avut, totuși. Poate rămân ăştia fără gloanţe. 

Gloanţele începeau să penetreze podeaua cabinei. Austin îşi dădu 
seama că trebuia să oprească focurile de armă şi să câştige timp. 

— Ai o batistă albă? îl întrebă el pe Zavala. 

- Ciudat moment ţi-ai găsit să-ți sufli nasul, spuse Zavala, ferin- 
du-se în timp ce un glonţ ricoşă din perete. Văzu pe faţa lui Austin 
că nu glumea şi spuse: Am bandana mea mexicană. 

Zavala îşi pescui din buzunar bandana roşie multifuncţională 
din buzunarul de la spate şi i-o întinse. 

- E bună și-asta, spuse Austin, legând bandana de ţeava armei și 
începând să fluture steagul improvizat. 

Focurile de armă încetară din nou. Râsul tăios al lui Emil răsună 
prin tunel. 

- Ce-i cu zdreanţa aia, Austin? Eu nu-s taur, să mă aţâţe gium- 
bușlucurile tale. 

- Steag alb n-am avut, strigă Austin în jos. 

— Steag alb? Să nu-mi spui că tu şi prietenul tău sunteţi pregătiţi 
să vă acceptaţi destinul? 

Austin ciuli urechea, ascultând atent. I se părea că auzise o şoaptă 
indepărtată, ca nisipul ce se lovea de mal. Dar încă-i țiuiau urechile 
de la focurile de armă, şi nu putea fi sigur. 

- Ai înţeles greşit, Fauchard. Nu sunt gata să mă predau. 

— Şi-atunci de ce fluturi cârpa aia penibilă? 

- Am vrut să-mi iau la revedere înainte de-a trece marfarul 
pe-aici. 

- Ai luat-o razna, Austin? 

Șoapta devenise un huruit scăzut. 

Emil dădu ordin să se tragă din nou. 

Gloanţele șuierau şi se împrăştiau în jurul capetelor lor într-un 
crescendo neîncetat. Focurile de armă concentrate penetrau pereţii. 
În alte câteva minute, cabina avea să fie distrusă, oferind la fel de multă 
protecţie ca şi bucata de şvaiţer cu care începea să se asemene. 

Apoi focurile de armă încetară brusc. 

Oamenii înarmaţi simţiseră vibrația. Cum armele tăcuseră, au- 
ziseră şi ei sunetul îndepărtat ca de tunet. 

Austin se ridică în picioare şi ieşi pe pasarelă. Emil avea o expresie 
confuză întipărită pe faţă. Privi în sus, îl văzu pe Austin uitându-se 
in jos la el şi-şi dădu seama că fusese păcălit. 

- Ai câştigat pentru moment, Austin, ţipă el, privind în sus şi 
scuturând sfidător pumnul, dar nu ai auzit ultima oară de familia 
Fauchard. 

Austin zâmbi larg, intră din nou în cabină, apucă unul dintre pi- 
cioarele de metal care susțineau consola şi-i spuse lui Zavala să facă 
la fel. 

Emil strigă o ultimă înjurătură, apoi se întoarse şi o luă la goană 
să scape cu viață, împreună cu gaşca lui de gorile. Sebastian porni 
împleticit după ceilalți. 

Era prea târziu. 

Câteva secunde mai târziu, valul îl lovi pe Fauchard cu o explozie 
de apă albastră care-i mătură ca o mătură uriaşă. Capetele li se clăti- 
nară pentru câteva secunde în spuma rece, iar braţele li se zbătură 

fără folos. Faţa lui Sebastian era palidă în comparaţie cu apa de cu- 
loare închisă. Apoi dispăru, cu tot cu Emil și oamenii lui. 

Spre deosebire de experiența lor anterioară, când Austin și Zavala 
rămăseseră uscați în cabina etanşă, de data aceasta, apa care se re- 
vărsa în torente prin ferestrele sparte inundă camera de control şi 
încercă să-i desprindă pe Austin şi Zavala de ancora lor. Se ţinură 
de ea cu toată puterea de care erau în stare. 

Tocmai când plămânii le stăteau, puterea cea mai mare a valului 
se potoli, iar apa începu să se retragă. 

Se ridicară pe picioarele lor tremurânde şi se uitară prin cadrul 
zimţat, care era tot ce mai rămăsese din fereastră. 

Zavala privi în jos la râul care curgea sub picioarele lor, cu ului- 
rea întipărită pe chipul închis la culoare. 

- De unde-ai ştiut că vine fluxul? 

- Am deschis şi închis câteva porţi de ecluză din alte părţi ale 
sistemului şi am redirecționat cursul apei încoace. 

Zavala zâmbi larg și spuse: 

— Sper că s-au spălat bine Fauchard și prietenii lui. 

- Eu cred că acum se simt cam luaţi de val. 

Ca prin minune, monitorul de control era într-o husă sigură, şi 
scăpase nevătămat. Austin bătu câteva comenzi pe tastatură. 

Nivelul apei scăzu până când râul învolburat se transformă într-un 
pârâu îngust. Ambii bărbaţi tremurau în hainele lor ude. Trebuiau 
să iasă din tunel ca să ajungă într-un loc cald şi uscat înainte să facă 
hipotermie. Coborâră scara. De data aceasta nu încercă să-i 
oprească nimeni. | 
Merseră anevoie prin tunel, neavând habar încotro se îndreptau. 


Începuseră să le clănțăne dinţii de frig. Bateriile din lanternele lor se 
terminau, dar continuară să meargă pentru că nu aveau de ales. 
Tocmai când îşi pierdeau toată speranţa, văzură un obiect în față. 

Zavala ţipă de bucurie: 

— Fifi! 

Citroenul fusese luat de val şi lăsat într-o parte a tunelului. Era 
plin de noroi, iar vopseaua sărise în multe locuri, unde se lovise 

probabil de pereţi. Austin deschise ușa. Harta plutea în câţiva cen- 
timetri de apă pe podea. Cheia încă era în contact. Încercă să por- 
nească mașina, dar motorul nu pornea. 

Zavala meşteri ceva pe sub capotă și-i spuse să încerce din nou. 

De data aceasta, motorul porni. 

Zavala urcă în maşină şi spuse: 

- S-a desprins cablul de baterie. 

Dură o jumătate de oră de condus prin reţeaua de tuneluri până 
când își dădură seama unde se aflau, apoi încă o jumătate de oră ca 
să-şi găsească din nou calea prin sistem. Maşina mergea cu vapori 
de benzină când văzură lumina cenuşie a zorilor în faţă, şi câteva 
momente mai târziu ieșiră cu mașina din munte. 

- Şi-acum ce facem? întrebă Zavala. 

Austin nici nu fu nevoit să se gândească. 

- Mergem spre castelul familiei Fauchard. 


40 


ÎN COPILĂRIE, pe Skye o dusese tatăl ei la Cathedrale de 
Notre-Damel, unde văzuse pentru prima oară un gargui?. Chipul 
grotesc care rânjea spre ea de pe parapete arăta ca un monstru din 
cele mai cumplite coşmaruri ale ei. Se calmase când tatăl său îi spu- 
sese că garguii nu erau altceva decât nişte burlane. Skye se întrebase 
cum de nişte sculptori atât de talentaţi nu creaseră lucruri frumoase, 
dar lăsase la o parte temerile copilăreşti. În acel moment, când clipea 
şi deschidea ochii, garguiul din visele sale tulburate se întorsese. Mai 
rău de-atât, vorbea cu ea. 

- Bun venit înapoi, Mademoiselle, spuse gura crudă, aflată la doar 
câţiva centimetri distanţă. V-am simţit lipsa. 

Faţa îi aparţinea lui Marcel, omul cu capul ca un glonț care era în 
fruntea armatei private de la castelul familiei Fauchard. Vorbi din nou. 

- O să mă întorc peste cincisprezece minute. Să nu mă faceţi să 
aștept. 

Închise ochii, în timp ce un val de greață îi străbătea tot corpul. 


Când se uită din nou, el dispăruse. 


! Celebră catedrală din Paris, unul dintre monumentele de suflet ale scriitorului 
Victor Hugo, care i-a şi dedicat romanul Notre-Dame de Paris (1831) 

2 Garguii sunt elemente decorative caracteristice stilului gotic, burlane pentru 
colectarea apei, sub formă de animale groteşti sau demoni. 

Skye aruncă o privire în jur şi văzu că se afla în camera în care se 
schimbase în costumul de pisică pentru balul mascat al familiei 
Fauchard. Îşi aduse aminte cum mersese spre blocul ei. Săpă mai 
adânc printre amintiri și îşi aduse aminte de cuplul de americani care 
se rătăciseră, de înţepătura ca de albină şi de alunecarea în uitare. 

Dumnezeule mare, fusese răpită. 

Se ridică în șezut în pat şi-şi trecu picioarele peste margine. Avea 
un gust metalic în gură, probabil o rămăşiţă a substanţei chimice 
care-i fusese injectată în vene ca să-și piardă cunoştinţa. Respiră 
adânc şi se ridică. Încăperea începu să se învârtă cu ea. Merse îm- 
pleticit până la baie și vomită în chiuvetă. 

Skye îşi privi reflexia în oglindă. Faţa-i era palidă ca de stafie, iar 
părul îi era unsuros şi încâlcit. Se simți mai bine după ce-şi clăti 
gura și se stropi pe față cu apă rece. Îşi dădu părul pe spate cu dege- 
tele și-și netezi cât de bine putu cutele din haine. 

Fu gata câteva minute mai târziu, când Marcel deschise uşa fără 
să bată şi îi făcu semn să-l urmeze. Merseră pe coridoarele lungi, 
acoperite cu covoare, trecând în cele din urmă pe lângă şirul de fețe 
aliniate pe pereţii galeriei de portrete. Căută portretul lui Jules 
Fauchard, dar acesta lipsea, în locul lui fiind doar un perete gol. 
Apoi ajunseră în fața biroului lui Madame Fauchard. 

Marcel îi oferi lui Skye un zâmbet ciudat, apoi bătu uşor la uşă şi 
o deschise. O împinse pe Skye înăuntru, iar ea văzu că nu era sin- 
gur. O femeie blondă care stătea cu spatele la Skye era așezată la 
biroul lui Madame Fauchard, privind fix pe fereastră. Se întoarse cu 
scaunul când uşa se închise cu un clic și o ţintui cu privirea pe Skye. 

Femeia avea în jur de patruzeci de ani, şi avea o piele lăptoasă, 
care scotea în evidenţă niște ochi cenușii, iscoditori. Deschise bu- 
zele roşii, aproape voluptuoase. 

- Bună ziua, Mademoiselle. Vă aşteptam cu nerăbdare reîntoar- 
cerea. Aţi plecat într-o manieră atât de spectaculoasă. 

Mintea lui Skye o luă razna. Se întrebă dacă încă mai simţea 
efectele secundare ale drogului care o făcuse să-şi piardă cunoştinţa. 

Skye o ascultă, mişcându-se ca un zombi. 

Femeia o privi pe Skye amuzată. 

- Ce s-a întâmplat? Păreţi distrată. 

Skye era confuză, mai degrabă decât distrată. Vocea care venea 
din gura femeii era vocea lui Madame Fauchard. Îşi pierduse tremu- 
ratul caracteristic de bătrână, dar duritatea cuvintelor era inconfun- 
dabilă. Prin mintea lui Skye începură să gonească gânduri nebuneşti. 
Racine avea oare o fiică? Poate că era vorba de un ventriloc deștept. 

În sfârşit, își regăsi vocea. 

- Asta-i vreo șmecherie? 

- Nu e absolut nicio şmecherie. Ceea ce vezi este adevărul. 

- Madame Fauchard? Cuvintele ieşiră nesigur. 

- Una şi aceeaşi, draga mea, spuse ea, cu un zâmbet răutăcios. 
Doar că acum eu sunt tânără, iar tu eşti bătrână. 

Skye era încă neîncrezătoare. 

- Trebuie să-mi spuneţi numele chirurgului dumneavoastră 
estetician. 

Privirea femeii se umplu de căldură, dar doar pentru o clipă. Se 
ridică de pe scaun şi ocoli biroul, ajungând de partea cealaltă cu ` 
mişcări delicate. Se aplecă, îi luă mâna lui Skye și i-o puse pe obra- 


— Ia loc, spuse femeia, arătând spre un scaun din faţa biroului. 


zul ei. 

— Spune-mi dacă eşti de părere că şi asta e tot munca unui chi- 
rurg estetician. 

Carnea femeii era caldă şi fermă, iar pielea-i era albă ca laptele, 
fără urmă de riduri. 

- Imposibil, şopti Skye. 

Madame Fauchard lăsă mâna să cadă, apoi se ridică în picioare 


şi se întoarse la scaunul ei. Îşi împreună degetele lungi și subțiri 
pentru ca Skye să vadă că nu mai erau noduroase. 

- Nu-ţi face griji, spuse ea. Nu înnebunești. Sunt aceeaşi persoană 
care te-a invitat pe tine şi pe Monsieur Austin la balul meu mascat. | 
Sper că el e bine. 

- Nu știu, spuse Skye, cu precauţie. Nu l-am văzut de câteva zile. 
Cum... 

- Cum m-am transformat dintr-o cotoroanță într-o tânără fru- 
musete? întrebă ea, cu o expresie visătoare în ochi. O poveste foarte, 
foarte lungă. N-ar fi fost atât de lungă dacă Jules n-ar fi dispărut cu 
coiful, spuse ea, scuipând cu amărăciune numele lui. Am fi econo- 
misit decenii de cercetări. 

- Nu înţeleg. 

- Tu eşti experta în arme antice, spuse Madame Fauchard. Spu- 
ne-mi ce ştii despre coif. 

- E foarte vechi. Are cinci sute de ani, poate chiar mai mulți. 
Oţelul era de o calitate excepţională. S-ar putea să fi fost făcut din 
fier dintr-un meteorit. 

Madame Fauchard ridică dintr-o sprânceană. 

- Foarte bine. Coiful a fost făurit din metal din stele, iar puterea 
lui a salvat vieţile mai multor membri ai familiei Fauchard în bătă- 
lie. A fost topit şi făurit din nou de-a lungul secolelor și a fost trans- 
mis prin familie adevăratului lider al familiei Fauchard. De drept, 
imi aparţine mie, nu fratelui meu, Jules. 

Dură o secundă pentru ca semnificaţia cuvintelor ei să prindă 
contur, dar când se întâmplă asta, Skye spuse: 

- Fratele dumneavoastră! 

- Aşa e. Jules era cu un an mai tânăr decât mine. 

Skye încercă să facă nişte calcule, dar gândurile i se învălmăşeau 
in minte. 

- Asta ar însemna că aveţi... 

- Nu se întreabă niciodată vârsta unei doamne. Dar te voi scuti 
de bătaia de cap. Am depăşit un secol de existenţă. 

Skye clătină din cap, nevenindu-i să creadă. 

- Nu vă cred. 

- Mă doare scepticismul tău, spuse Madame Fauchard, dar ex- 
presia îi contrazicea spusele. Vrei să-ţi povestesc în detaliu? 

Skye era prinsă între curiozitatea ei de om de ştiinţă şi repulsie. 


392 CLIVE CUSSLER 


- Am văzut ce i s-a întâmplat lui Cavendish pentru că știa prea 
multe detalii despre afacerile dumneavoastră. 

— Lordul Cavendish era un plicticos şi-o gură-spartă. Dar te su- 
praestimezi, draga mea. Când o să ajungi la fel de înaintată în vârstă 
ca şi mine, o să poţi vedea lucrurile din altă perspectivă. Moartă 
nu-mi foloseşti la nimic. Momeala vie e întotdeauna mai de efect. 

- Momeală. Pentru ce? 


- Nu pentru ce. Pentru cine. Pentru Kurt Austin, desigur. 


41 


LA PUȚIN TIMP după ora cinci, muncitorii de la podgoriile 
familiei Fauchard terminară ziua care începuse odată cu răsăritul 
soarelui. În timp ce oamenii se îndreptau spre dormitoarele lor ru- 
dimentare, un grup de camioane încărcate cu struguri proaspăt culeşi 
apăru pe drumurile noroioase care treceau pe lângă dealuri și se 
intersectau la poarta din gardul electrificat. Un paznic plictisit făcu 
semn şirului de camioane să treacă, apoi camioanele se îndreptară 
spre un hambar în care strugurii aveau să fie descărcaţi pentru zdro- 
bire, fermentare și îmbuteliere. 

În timp ce ultimul camion se oprea în apropierea hambarului, 
două siluete săriră din el şi țâşniră în pădure. Mulţumiţi că nu fuse- 
seră văzuţi, Austin şi Zavala se şterseră de noroi pe haine şi încer- 
cară să-şi şteargă mustul de pe feţe şi mâini, dar nu făcură decât să 
se păteze mai rău. 

Zavala scuipă o gură de pământ. 

- E ultima oară când îl mai las pe Trout să mă combine să mă 
bag într-unul din planurile lui nebuneşti. Zici că suntem o versiune 
mov a Blue Man Group!! 

Austin îşi culegea ramuri din păr. 


! Grup american de artă contemporană înființat în 1991 de către Chris Wink, 
Matt Goldman şi Phil Stanton. Numele grupului vine de la măștile albastre 
purtate de membri. 

- Trebuie să recunoşti că ideea a fost genială. Cine s-ar fi aşteptat 
ca nişte oameni să se deghizeze în struguri? 

Planul lui Trout era înşelător de simplu. El și Gamay făcură încă 
un tur alpodgoriilor. De data aceasta, Austin şi Zavala erau ghemuiţi 
pe bancheta din spate. Soții Trout se opriră să-l salute pe Marchand, 
şeful echipei, pe care-l cunoscuseră la prima lor vizită la podgoriile 
familiei Fauchard. În timp ce ei stăteau de vorbă, camionul opri în 
faţa mașinii. Austin şi Zavala aşteptară până fu camionul încărcat, 
apoi se strecurară afară din mașină, se urcară în spatele vehiculului 
în mişcare şi se ascunseră printre struguri. 


Pădurea întunecată era parcă desprinsă dintr-un roman de 


Tolkien!. Austin avea la el un dispozitiv care l-ar fi făcut gelos pe 
vrăjitorul Gandalf?. Sistemul de poziţionare globală în miniatură îi 
putea aduce la câţiva metri de castel. Folosirea unei busole în etapa 
inițială a călătoriei îi ajută să treacă prin pădure şi să se menţină în 
apropierea castelului. 

Pădurea era plină de mărăcini ascuţiţi şi de tufe în care-ţi puteai 


prinde piciorul, ca şi cum familia Fauchard şi-ar fi extins răutatea ` 


asupra florei care îi înconjura căminul ancestral. În timp ce soarele 
cobora pe cer, pădurea devenea mai întunecată. Călătorind în lu- 
mina amurgului, cei doi se împiedicară de rădăcini, iar ghimpii 
ascuţiţi ca briciul li se prinseră de haine. În cele din urmă reuşiră 
să iasă din pădure pe o cărare noroioasă care ducea la o serie de 
poteci bătătorite. Austin consultă frecvent GPS-ul, care-și dovedi 
valoarea când văzu ceva strălucind printre copaci, la turnuleţele 
castelului Fauchard. 

La marginea pădurii, se ghemuiră în copaci şi urmăriră un paz- 
nic singuratic care-și croia drum spre marginea șanțului. Când 


! John Ronald Reuel Tolkien (1892-1973), scriitor şi filolog britanic, autorul 
celebrei trilogii Stăpânul Inelelor 

2 Personaj din trilogia Stăpânul Inelelor, Gandalf este mentorul grupului care 
călătoreşte spre Mordor, tărâmul de pe care provine Inelul malefic care trebuie 
distrus. 


ORAȘUL PIERDUT 395 


paznicul ocoli zidul de la capătul îndepărtat al castelului, Austin îşi 
potrivi cronometrul de la ceas. 

- Avem noroc, spuse Zavala. Nu-i decât o santinelă. 

- Nu-mi place, spuse Austin. Din scurta mea interacțiune cu 
familia Fauchard, nimic nu mă face să cred că membrii ei sunt su- 
perficiali în privinţa securităţii. 

Chiar mai suspect de-atât era faptul că podul basculant era cobo- 
rât, iar hersa era ridicată. Apa din strania fântână cu motive inspi- 
rate din război clipocea muzical. Scena liniştită contrasta puternic 
cu ultima lui vizită, când intrase cu Rolls-Royce-ul în şanţ într-o 
grindină de gloanţe. Totul părea prea primitor. 

- Crezi că-i vorba de-o capcană? 

- Nu mai lipseşte decât o ditamai bucăţoaia de caşcaval. 

- Ce variante-avem? 

- Limitate. Putem să ne întoarcem, sau să continuăm să mergem 
și să încercăm să fim cu un pas în fața băieţilor răi. 

- Sunt până-n gât de struguri, spuse Zavala. De-o strategie de 
scăpare n-ai zis nimic. 

Austin îl bătu pe Zavala pe umăr. 

— la uită-te la tine, eşti pe cale să faci turul palpitant al castelului 
Fauchard și deja te-a apucat dorul de ducă. 

- Îmi pare rău, eu nu sunt la fel de blazat ca tine. Mă aşteptam la 
o ieşire mai demnă decât să dau cu un Rolls-Royce în şanţ. 

Austin făcu o grimasă când își aminti. 

- Bun. Uite care-i planul. O să-l dăm pe Emil la schimb pentru Skye. 

- Nu-i rău, spuse Zavala. Doar că există o chichiță mică. L-ai 
aruncat pe Emil prin scurgere. 

- Madame Fauchard nu ştie asta. Până află, o să fim plecaţi de mult. 

- Ruşine să-ţi fie, păcăleşti o bătrânică. Zavala ţuguie buzele, 
căzut pe gânduri. Dar dacă nu muşcă momeala? Atunci chemăm 
jandarmii? 

- Mi-aş dori eu să fie aşa uşor, bătrâne prieten. Închipuie-ţi nu- 
mai chestia asta. Curcanii bat la ușa castelului, iar familia Fauchard 

zice: „Căutaţi cât vreţi . Am fost în catacombele-alea, în labirintul | 


ăla poţi ascunde şi-o armată întreagă. Ar putea dura şi câteva săptă- 
mâni până s-o găsim pe Skye. 
— Şi timpul nu ţine cu noi. 
O expresie de om cufundat în gânduri apăru pe faţa lui Austin. 
- O oră face cât o sută de ani, murmură el, uitându-se la ceas. 


- Pe-asta ai luat-o iarăşi din vreo carte de-aia de-a ta de filosofie? ` 


întrebă Zavala. 

Austin era student la filosofie, iar rafturile din hangarul lui pen- 
tru bărci de pe râul Potomac! 
marilor gânditori. 

- Nu, spuse el, adâncit în gânduri. E ceva ce mi-a spus MacLean. 

Paznicul îşi făcu apariţia din cealaltă parte a castelului, întreru- 
pându-le discuţia. Austin opri ceasul. Paznicului îi trebuiseră șai- 
sprezece minute să se plimbe prin tot castelul. 


Imediat ce paznicul începu o altă tură, Austin îi făcu un semn lui 


erau pline până-n vârf de operele ` 


Zavala. O luară la goană prin spaţiul deschis şi urmară șanțul până 


la podul arcuit de piatră, apoi fugiră în curte peste podul basculant. 
În hainele lor negre, erau aproape invizibili în umbrele ce se întin- 
deau de-a lungul bazei zidului. La ferestrele de la etajul întâi al cas- 
telului erau aprinse lumini, dar nu patrula niciun paznic în zonă, 
ceea ce accentuă suspiciunile lui Austin. 

Fu sigur că instinctele lui spuneau adevărul în momentul în care 
el şi Zavala ajunseră la poarta de acces către scara care ducea pe 
parapete. Când el şi Skye inspectaseră poarta, aceasta era încuiată. În 
acel moment era larg deschisă, o invitaţie de a se urca pe zid şi a trece 
un pod îngust spre turn. Austin avea alte planuri. O luă înainte pe 
cărarea pavată cu pietre din spatele castelului şi cobori o scară 
scurtă din piatră care ducea la o uşă legată în fier. 

Austin încercă clanţa. Uşa era încuiată. Scoase un burghiu por- 
tabil şi un fierăstrău de mână din rucsac, dădu câteva găuri în uşă și 


! Râu din estul Statelor Unite ale Americii 

tăie o secțiune în formă de cerc. Băgă mâna prin gaură, ridică bara 
şi deschise uşa. 

Umezeala cu iz de putregai a catacombei trecu prin ușă ca ul- 
tima răsuflare a unui cadavru. Porniră lanternele electrice, intrară și 
închiseră ușa după ei. 

Coborâră câteva serii scurte de trepte. Austin se opri puţin la 
temnițe, unde Emil adusese sângerosul omagiu lui Edgar Allan Poe. 
Pendulul atârna deasupra mesei din lemn, dar nu era nici urmă de 
nefericitul englez Lord Cavendish. 

Austin se împletici în câteva fundături, dar simţul direcției de ma- 
rinar îl menţținu pe drumul cel bun. Curând, trecură prin osuar şi 
urmară drumul spre sala armelor. Din nou, o uşă fu descuiată. 
Austin o deschise, iar el şi Zavala intrară în zona altarului. Sala ar- 
melor era cufundată în întuneric, cu excepţia unei lumini care ve- 
nea din capătul îndepărtat al naosului. 

Zavala aruncă o privire la felul în care era decorată încăperea. 

- Comod loc. Îmi place combinaţia de stil gotic cu metale grele. 
Cine e designerul lor de interior? 

- Acelaşi tip care-a lucrat şi pentru marchizul de Sadel. 

Îşi croiră drum prin naosul lung, trecând de mortalele relicve 
care reprezentau temelia averii familiei Fauchard. Lumina crescu în 
intensitate în timp ce ajunseră în spatele cavalerilor călare. Austin o 
luă înainte, și în timp ce se îndrepta spre partea din față a expona- 
tului, o văzu pe Skye. 

Stătea într-un scaun țeapăn din lemn flancat de coşuri pentru jar, 
cu fața spre siluetele călare surprinse în plină şarjă. Braţele şi pi- 
cioarele îi erau legate strâns cu frânghie, iar o bucată de bandă ade- 
zivă îi fusese lipită peste gură. Două armuri lucioase stăteau de 


' Donatien Alphonse François, Marchiz de Sade (1740-1814), revoluţionar 
francez cunoscut pentru libertinajul său şi pentru practicile sale sexuale vio- 
lente, de unde termenul de sadism, dar şi pentru scrierile în care argumenta în 
favoarea lor. Din cauza convingerilor sale a petrecut mai mulți ani prin închi- 
sorile şi azilurile de nebuni ale Franţei. 


398 CLIVE CUSSLER 


ambele ei părți, ca și cum ar fi fost pregătite s-o apere pe Skye de un 
viitor masacru. 

Ochii lui Skye se măriră. Clătina din cap tot mai energic pe mă- 
sură ce Austin se apropia. El scotea cuțitul din teacă pentru a-i tăia 
legăturile lui Skye, când văzu cu coada ochiului mişcare. Armura 
din dreapta lui se pusese în mişcare. 

- Of, dar-ar dracii, spuse el, neavând cum să reacționeze altfel. 

Zăngănind la fiecare pas, armura ridică mâna cu sabia şi înaintă 
spre Austin ca un robot vechi. Austin dădu înapoi. 

— Ai vreo propunere? întrebă Zavala, făcând la fel. 

- Nu, dacă n-ai adus vreun deschizător de conserve. 

— Ce zici de armele noastre? 

- Prea mare gălăgie. 

Cealaltă armură prinsese brusc viaţă și înaintă spre ei. Austin își 
dădu seama de un lucru: cuțitul pe care-l avea în mână avea să aibă 
la fel de mult efect ca o scobitoare. Skye se zbătea în scaun. 

Austin n-avea de gând să se lase tăiat în bucăţi, ca un salam. Lăsă 
capul în jos, se năpusti asupra celei mai apropiate armuri și lansă 
un placaj ca la fotbal american asupra genunchilor săi articulați. 
Armura se clătină, scăpă sabia şi se lovi de podeaua de piatră cu un 
zgomot cumplit. Ocupantul armurii zvâcni slab din braţe şi pi- 
cioare, apoi rămase nemișcat. 

Cealaltă armură ezită. Zavala imită placajul lui Austin cu la fel 
de multă eficienţă. A doua armură se prăbuși la podea. În timp ce 
Austin îi tăia legăturile lui Skye, Zavala se aplecă asupra uneia din- 
tre siluetele căzute, apoi a celeilalte. 

- Sunt lemn, spuse el cu mândrie. Cu cât ești mai mare, cu-atât 
cazi mai tare. 

- M-am simţit de parcă m-aş fi izbit de un vehicul de luptă Bradley. 
Toate orele alea petrecute urmărind meciurile de fotbal ale NFL? 
n-au fost în zadar, totuşi. 


! Vehicul blindat folosit de americani în Războiul din Golf. A fost folosit pen- 
tru prima oară în 1981 


2 Liga naţională de fotbal american 

- Credeam că-ţi faci griji cu privire la zgomot. Încăierarea aia 
mică a sunat ca şi două schelete care făceau dragoste pe un acoperiş 
din tablă. 

Austin ridică din umeri şi desfăcu cu grijă banda adezivă din jurul 
gurii lui Skye. O ajută să se ridice de pe scaun. Se ridică, pe picioarele-i 
tremurânde, îl cuprinse pe Austin cu braţele și-i dădu unul dintre 
cele mai lungi și calde săruturi pe care le primise vreodată. 

- Credeam că n-o să te mai văd niciodată, spuse ea. 

Un râs cristalin se auzi din umbrele unei nișe apropiate. Apoi, o 
siluetă înaltă şi suplă a cărei faţă era ascunsă de un voal străveziu 
ieși la lumina licăritoare a coșurilor pentru jar. Materialul diafan îi 
acoperea corpul până la glezne. Lumina era filtrată prin voal, sco- 
țându-i în evidenţă silueta perfectă. 

- Fermecător. Absolut fermecător. Dar mereu trebuie să fiți atât 
de teatral când veniţi şi plecaţi, Monsieur Austin? 

Marcel ieși din spatele femeii, cu un pistol automat în mâini. Apoi, 
încă şase bărbaţi înarmaţi apărură din colţuri întunecate. Marcel le 
luă armele lui Austin și Zavala. 

Austin aruncă o privire armurilor nemișcate. 

- La cum arată grămezile-astea de tablă, nu doar eu apreciez 
teatralitatea. 

— Ştiţi că-mi place teatrul. Aţi fost la balul meu mascat. 

— Bal mascat... 

Își desfăcu încet voalul din jurul feţei și capului. Un păr care arăta 
ca şi cum ar fi fost tors din fir de aur îi căzu pe umeri. Încet, seducă- 
tor, își înlătură restul voalului, ca şi cum ar fi desfăcut ambalajul 
unui cadou prețios şi-l lăsă să cadă pe podea. Sub voal, purta o ro- 
chie lungă, decoltată, de un alb pur. O curea de aur, cu un motiv cu 
un vultur cu trei capete, îi înconjura talia subțire. Austin privi în 
ochii ei reci şi se simţi ca lovit de fulger. 

Deşi Austin ştia despre misterul din jurul enzimei din Orașul 
Pierdut, partea logică a minţii sale nu-l acceptase întru totul. Cumva, 
era mai uşor de crezut că formula Pietrei Filozofale, folosită greşit, 


400 CLIVE CUSSLER 


putea produce creaturi de coșmar, fără vârstă, decât că ar putea crea 
o muritoare de o asemenea frumuseţe uluitoare, precum o zeiţă. Îşi 
imaginase că formula putea prelungi viața, dar nu că putea inversa 
efectele a cincizeci de ani de îmbătrânire. 

Austin îşi găsi cuvintele. 

- Văd că munca doctorului MacLean a avut mult mai mult suc- 
ces decât și-ar fi putut închipui oricine, Madame Fauchard. 

- Nu-i acordați prea multe merite lui MacLean. A fost moașa de 
la naştere, dar formula vieţii care clocoteşte acum în mine a fost 
creată înainte ca el să se nască. 

- Arătaţi cu totul altfel faţă de acum câteva zile. Cât timp a durat 
această transformare? 

- Formula de prelungire a vieţii este prea puternică pentru a 
putea fi luată toată deodată, spuse ea. E nevoie de trei tratamente. 
Primele două doze au produs ceea ce vedeţi în fața dumneavoastră 
în douăzeci şi patru de ore. 

- De ce e nevoie să poleiţi un crin cu aur? 

Racine se umflă în pene de mândrie la comparaţia neaşteptată 
cu o floare delicată. 

— A treia doză face ca efectele celorlalte două să fie permanente. 
La o oră de la încheierea tratamentului, îmi voi începe călătoria prin 
eternitate. Dar destul cu discuţiile despre chimie. Ce-ar fi să-mi faci 
cunoștință cu chipeşul tău prieten? Parcă nu reuşeşte să-şi bage ochii 
înapoi în orbite. 

Zavala nu o văzuse pe Madame Fauchard în versiunea dinainte, 
mai în vârstă. Ştia doar că era în prezenţa uneia dintre femeile cele 
mai ameţitor de frumoase pe care le întâlnise vreodată. Murmurase 
vorbe de uimire în spaniolă. În acel moment, un zâmbet ușor îi apăru 
la colțurile gurii. Armele îndreptate spre el nu-i scăzură deloc aprecie- 
rea față de o femeie care părea a fi perfecțiunea fizică întruchipată. 

- El este colegul meu, Joe Zavala, spuse Austin. Joe, fă cunoştinţă 
cu Racine Fauchard, proprietara acestui morman de piatră absolut 
încântător. 

- Madame Fauchard? 

Gura lui Zavala se căscă până la omuşor. 

- Da, e vreo problemă? întrebă ea. 

- Absolut niciuna, dar mă aşteptam la altcineva. 

- Monsieur Austin v-a distrat fără îndoială cu poveşti despre mine 
în postura de zgripțuroaică slăbănoagă, spuse ea, cu ochii sclipindu-i. 

- Deloc, spuse Zavala, absorbind silueta suplă şi trăsăturile fra- 
pante ale lui Madame Fauchard cu o privire mirată. A spus că sunteți 
șarmantă şi inteligentă. 

Răspunsul păru să o satisfacă, pentru că zâmbi. 

- Evident, NUMA își selectează oamenii pentru galanterie și 
pentru pricepere. E o calitate pe care-am remarcat-o la dumneavoas- 
tră, Monsieur Austin. De-asta am ştiut că o să încercaţi să vă salvaţi 
frumoasa domniţă. Ochii îi căzură pe pielea lor cu pete mov. Dacă 
voiaţi să ne încercaţi strugurii, ar fi fost un efort mult mai mic să 
cumpăraţi o sticlă de vin decât să faceţi baie în ei. 

- Vinul dumneavoastră depăşeşte posibilitățile mele finan- 
ciare, spuse Austin. 

- Chiar aţi crezut c-o să puteţi intra în castel nedetectaţi? Came- 
rele noastre de supraveghere v-au văzut din momentul în care-aţi 
traversat podul basculant. Marcel a crezut c-o să escaladați zidul 
exterior şi o să intraţi prin partea aia. 

- Aţi fost suficient de amabilă încât să lăsaţi poarta din faţă 
deschisă. 

- În mod evident, aţi fost prea deştept ca să muşcaţi momeala, 
dar nu mi-aş fi închipuit niciodată că o să vă croiţi drum prin cata- 
combe. Ştiaţi cât de bine apărat era castelul. Ce speraţi să rezolvați 
venind până aici? 

- Speram să plec cu domnişoara. 

— Ei, aţi eşuat în misiunea dumneavoastră romantică. 

- Aşa se pare. Poate, în numele romantismului, mi-ați putea oferi 
un premiu de consolare. La prima noastră întâlnire, mi-aţi spus că o 

să-mi spuneţi cândva povestea familiei dumneavoastră. Sunt aici. 
Aş fi bucuros să vă spun ce ştiu eu, în schimb. 

- N-aţi putea egala niciodată ce știu eu despre dumneavoastră, 
dar vă apreciez îndrăzneala. Se opri o clipă, îşi încrucișă braţele şi 
se ciupi uşor de bărbie. Îşi aminti că o văzuse pe vechea Madame 
Fauchard făcând acelaşi gest de gândire. Ea se întoarse spre Marcel 
şi-i spuse: 

- Du-i pe ceilalți de-aici. 

- În locul tău nu aş face asta, spuse Austin către Marcel. 

Păşi protector în faţa lui Skye. Marcel şi paznicii se apropiară, 
dar Madame Fauchard le făcu semn să plece. 

- Curtoazia dumneavoastră nu pare a cunoaşte absolut nicio li- 
mită, Monsieur Austin. Nu vă temeți; prietenii dumneavoastră vor 
fi duși într-un loc apropiat de-aici, unde-i puteţi vedea. Vreau să 
discut singură cu dumneavoastră. 

Madame Fauchard îi făcu semn să se așeze în scaunul rămas gol al 
lui Skye şi pocni din degete. Doi dintre oamenii ei aduseră un scaun 
asemănător cu un tron, construcție medievală masivă, iar ea se aşeză 
în el. Îi spuse lui Marcel ceva în franceză, și unii dintre oamenii ei 
escortară prizonierii pe o distanță scurtă, dar suficient încât să 
poată fi văzuţi, în timp ce alţii târau după ei armurile. 

- Acum suntem doar noi doi. Ca să nu vă faceți vreo iluzie, oame- 
nii mei vă vor ucide prietenii dacă încercaţi vreun gest necugetat. 

- Nu am nicio intenţie de a face vreo manevră. Această întâlnire 
e mult prea fascinantă ca să se termine atât de curând. Spuneţi-mi, 
ce-i cu costumul ăsta de mare preoteasă? 

— Ştiţi cât de mult îmi plac costumele. Vă place? 

Fără voia sa, Austin nu-și putea lua ochii de la Madame Fauchard. 
Racine Fauchard era uluitoare în aceeași manieră în care o figură de 
ceară e perfectă în orice detaliu considerat important, cu excepţia 
unuia. Ochii ei lipsiţi de suflet aveau toată căldura oţelului pe care 
familia Fauchard îl folosise ca să-şi făurească săbiile și armurile. 

- Vă găsesc absolut fermecătoare, dar... 

- Dar nu faceți pereche bună cu o femeie de o sută de ani? 

- Nu e absolut deloc vorba despre asta. Aţi îmbătrânit destul de 
frumos. De obicei nu fac pereche bună cu o ucigașă cu sânge rece. 

Ea ridică o sprânceană fin conturată. 

- Monsieur Austin, aceasta este modalitatea dumneavoastră ciu- 
dată de a flirta cu mine? 

- Departe de mine gândul ăsta. 

- Păcat. Am avut mulţi iubiţi în ultima sută de ani, dar sunteți un 
bărbat foarte atrăgător. Făcu o pauză şi-i studie faţa. Şi periculos, ceea 
ce vă face şi mai atrăgător. Mai întâi, trebuie să vă achitaţi de partea 
dumneavoastră din înțelegere. Spuneţi-mi ce ştiţi. 

- Ştiu că dumneavoastră şi familia dumneavoastră l-aţi angajat 
pe doctorul MacLean să găsească elixirul vieții pe care el îl numea 
Piatra Filozofală. Între timp, aţi ucis pe oricine v-a stat în cale şi ați 
creat un grup de mutanți turbați. 

- Un rezumat pertinent, dar aţi ajuns doar la suprafață. 

- Păi, duceţi-mă dumneavoastră mai departe. 

Făcu o pauză, lăsându-și memoria să o poarte printre ani. 

- Familia mea se trage din civilizaţia minoică, o civilizaţie care a 
prosperat înainte de marea erupție vulcanică de pe insula Santorini. 
Strămoaşele mele au fost preotese în cultul străvechi al zeiței minoice 
a şerpilor!. Clanul şerpilor era puternic, dar rivalii noștri în lupta 
pentru putere ne-au alungat de pe insulă. Câteva săptămâni mai târ- 
ziu, vulcanul a erupt şi a distrus insula. Ne-am stabilit în Cipru, unde 
am intrat în industria armelor. Şarpele s-a transformat în suliță”, 
apoi în Fauchard. 

- Cum aţi ajuns de la sulițe la mutanţi? 


' Cultul a existat cu adevărat, vestigii referitoare la el fiind descoperite de către 
arheologul britanic Arthur Evans (1851-1941). 

? Joc de cuvinte intraductibil în totalitate între termenul englezesc pentru „su- 
lită“ şi numele companiei fictive de producţie de armament Spear Industries. 

- A fost o extensie logică a afacerii noastre cu arme. Pe la înce- 
putul secolului trecut, Spear Industries a început să pregătească un 
laborator în care să conceapă un super-soldat. Ştiam din Războiul 
Civil american! că lupta din tranşee avea să transforme bătăliile vii- 
toare în remize. Mai întâi ataca o parte, apoi cealaltă, cu avantaje 
mici în ceea ce privea terenul cucerit. Aveau să se retragă în fața 
armelor automate aflate în curs de dezvoltare. Voiam un soldat care ` 
să se arunce în tranşee fără frică, asemeni unui berserker viking. Pe 
lângă aceasta, acel soldat avea să aibă rezistenţă şi viteză supraome- 
nească și răni care să se vindece repede. Am încercat formula pe 
câțiva voluntari. 

- Cum ar fi Pierre Levant? 

- Nu-mi aduc aminte numele lui, spuse ea încruntându-se. 

- Căpitanul Levant a fost un ofițer francez. A fost unul dintre 
primii mutanţi pe care studiile dumneavoastră i-au creat. 

- Da, pare oarecum cunoscut. Un bărbat tânăr, chipeș, din câte-mi 
aduc aminte. 

- Dacă l-aţi vedea acum, nu l-aţi recunoaşte sub nicio formă. 

- Înainte să mă condamnaţi, ar trebui să ştiţi că au fost cu toții 
voluntari, soldaţi care s-au arătat încântați să devină supraoameni. 

— Au ştiut că odată cu dobândirea acestor însuşiri supraomeneşti, 
înfăţişarea avea să li se schimbe destul de radical? 

- Nimeni n-a ştiut. Mijloacele ştiinţifice pe care le-am avut la 
dispoziţie erau rudimentare. Dar formula a funcționat, chiar şi pen- 
tru o perioadă limitată. Le-a dat soldaţilor o putere şi o viteză su- 
praomenească, dar i-a făcut să involueze în bestii de nestăpânit. 

- Nişte bestii care se puteau bucura de trupurile lor noi pentru 
totdeauna. 

- Prelungirea duratei de viaţă a fost doar un efect secundar neaş- 
teptat. Chiar mai palpitant decât atât, formula promitea să inverseze 


! Război desfăşurat în perioada 1861-1865 între statele din nordul Americii și 
cele din sud. Problema sclaviei a fost motivul pentru care acest război a fost 
declanșat, abolirea ei fiind una dintre consecinţele sale. 

procesul de îmbătrânire. Am fi reușit să rafinăm formula, dacă n-ar 
fi fost Jules. 

- S-a dovedit a avea o conştiinţă? 

- S-a dovedit a fi un neghiob, spuse ea, cu o vehemenţă nedisi- 
mulată. Jules ne-a considerat descoperirile o mană cerească pentru 
omenire. A încercat să mă convingă pe mine şi pe alți membri ai 
familiei să ne oprim din marșul spre război şi să facem publică for- 
mula. Am întors familia împotriva lui. A fugit din țară cu avionul. 
Avea la el documente care ar fi implicat familia noastră în conspirația 
legată de pornirea războiului şi intenționa să le folosească pentru a 
ne şantaja, cred, dacă n-ar fi fost interceptat şi doborât. 

- De ce a luat coiful cu el? 

- Era un simbol al autorităţii, transmis liderului familiei din fie- 
care generaţie. Prin faptele sale, a pierdut dreptul la acest coif, şi ar 
fi trebuit să mi-l cedeze mie. 

Austin se lăsă pe spate în scaun şi-şi puse mâinile sub cap. 

- Deci, Jules a pierit, odată cu ameninţarea de a expune complo- 
tul de război al familiei. Nu era într-o poziţie din care să vă poată 
opri cercetările. 

- Deja le oprise. Distrusese calculele pentru formula de bază şi le 
gravase pe coif. Inteligentă mişcare. Prea inteligentă. A trebuit s-o 
luăm din nou de la capăt. Erau un milion de combinaţii posibile. Am 
ținut mutanții în viaţă sperând ca într-o bună zi să putem afla de la 
ei secretele formulei. Munca a fost întreruptă de războaie, de Marea 
Criză!. Am fost aproape de reuşită în perioada celui de-al Doilea 
Război Mondial, când laboratorul nostru a fost bombardat de avioa- 
nele Aliaților. Ne-a întârziat munca de cercetare cu câteva decenii. 

Austin râse ușor. 

- Spuneţi că războaiele pe care le-aţi promovat v-au afectat cer- 
cetările. Probabil că v-a scăpat ironia situaţiei. 


! Marea criză economică a debutat cu prăbuşirea bursei de acțiuni în Statele 
Unite, desfășurându-se între 1929 şi 1933. 

- Îmi doresc să-mi fi scăpat. 

- Între timp, aţi mai îmbătrânit. 

- Da, am mai îmbătrânit, spuse ea, cu o tristeţe necaracteristică. 
Mi-am pierdut frumuseţea şi am devenit o cotoroanţă bătrână, care 
scârțâia din toate încheieturile. Cu toate astea, am insistat. Am fä- 
cut ceva progrese cu încetinirea procesului de îmbătrânire, și i l-am 
împărtășit lui Emil, dar doamna cu coasa a început să ne ajungă din 
urmă. Am fost atât de aproape. Am încercat să creăm enzima potri- 
vită, dar am avut succes limitat. Apoi, unul dintre oamenii mei de 
ştiinţă a auzit de enzima din Orașul Pierdut. Aceasta părea să fie 
veriga-lipsă. Am achiziționat compania care făcea cercetări în legă- 
tură cu această enzimă şi am construit un laborator de testare. 

- De ce i-aţi omorât pe oamenii de ştiinţă de la compania lui 
MacLean? 

- Nu suntem primii care s-au descotorosit de o echipă de oa- 
meni de ştiinţă ca să nu vorbească despre cercetările lor. Guvernul 
britanic încă anchetează morţile unor oameni de știință care au lu- 
crat la un proiect de apărare cu rachete numit Războiul Stelelor. 
Creaserăm o nouă serie de mutanti, iar oamenii de ştiinţă au ame- 
ninţat că o să facă publice aceste informaţii, aşa că am fost nevoiţi 
să scăpăm de ei. 

— Singura problemă cu oamenii dumneavoastră de ştiinţă era că 
nu şi-au terminat munca, spuse Austin. Mă scuzaţi, dar operaţiunea 
asta îmi seamănă a adunătură de clovni. 

- Nu e o analogie imprecisă. Am făcut greşeala de a-l lăsa pe 
Emil să se ocupe de mersul lucrurilor. A fost o mare greșeală. Odată 
ce am preluat din nou controlul, l-am readus pe doctorul MacLean 
pentru a reconstitui o echipă de cercetare. Au reuşit să recupereze o 
mare parte din cercetări. 

- Emil a fost responsabil de inundarea tunelului glaciar? 


! E vorba despre Iniţiativa Strategică de Apărare, ratificată de președintele ame- 
rican Ronald Reagan în 1983. 


ORAŞUL PIERDUT 407 


- Din nou, mea culpa. Nu îl pusesem în temă cu adevărata sem- 
nificație a coifului, din lipsă de încredere, deci nu a încercat să-l gă- 
sească înainte să inunde tunelul. 

- Încă o greșeală? 

- Din fericire, Mademoiselle Labelle a luat coiful, care este din 
nou în posesia mea. Acesta mi-a oferit veriga lipsă şi am închis la- 
boratorul. Deci, vedeţi, facem greşeli, dar învăţăm din ele. Din câte 
se pare, dumneavoastră nu faceţi la fel. Aţi scăpat o dată de-aici, dar 
v-aţi întors, şi o să vă confruntaţi garantat cu un dezastru. 

- Nu sunt sigur că e aşa. 

- Ce vreţi să spuneţi? 

- Mai ştiţi ceva de Emil? 

- Nu. Pentru prima oară, pe faţă i se citea îndoiala. Unde este? 

- Daţi-ne drumul și vă voi spune cu mare drag. 

- Ce vreţi să spuneţi? 

- Am făcut o oprire la ghețar înainte de a veni aici. Emil este 
acum în custodia poliției. 

- Păcat, spuse ea, fluturând din degete. Păcat că nu l-aţi omorât. 

- Jucaţi la cacealma. Vorbim totuşi de fiul dumneavoastră. 

- Nu este nevoie să-mi amintiţi care sunt obligaţiile mele fami- 
liale, spuse ea, rece. Puțin îmi pasă ce se alege de Emil sau de creti- 
nul lui de prieten, Sebastian. Emil a plănuit să mă uzurpe. Aș fi fost 
nevoită să-l nimicesc cu mâna mea. Dacă l-aţi omorât, mi-aţi făcut 
o favoare. 

Austin se simţi ca şi cum i-ar fi fost dată o pereche de doiari la 
un joc de pocher cu miză mare. 

— Ar fi trebuit să ştiu că şerpoaicele îşi mănâncă uneori ouăle. 

- Nu mă poți insulta cu provocările tale penibile. În ciuda con- 
flictelor sale interne, familia noastră a devenit şi mai puternică de-a 
lungul secolelor. 

— Şi între timp, a dezlănţuit un râu de sânge. 

- Ce ne pasă nouă de sânge? E bunul de care te poţi descotorosi 
cel mai uşor de pe pământ. 

— S-ar putea ca unii să nu fie de acord. 

- Habar nu ai în ce te-ai băgat, spuse Madame Fauchard, rânjind. 
Crezi că ne cunoşti? Există strat după strat pe care nu le vezi. Familia 
noastră îşi are originea în vremuri imemoriale. În timp ce strămoșii 
tăi scurmau prin bușteni putreziți după viermi, primul Spear făcuse 
deja un vârf din cremene, îl atașase de un mâner şi făcuse troc cu 
vecinul său cu el. Nu avem nicio naționalitate şi avem toate naţiona- 
litățile. Am vândut arme grecilor împotriva perșilor și perșilor îm- 
potriva grecilor. Legiunile romane au mărșăluit prin toată Europa 
cu săbii de-ale noastre. Acum o să făurim timpul, și o să-l modelăm 
după bunul nostru plac, cum am făcut cândva cu oţelul. 

— Şi dacă o să trăiţi încă o sută sau o mie de ani, ce se întâmplă 
mai departe? 

— Nu e vorba despre cât trăieşti, ci despre ce faci cu timpul care 
ți s-a dat. De ce nu vă alăturați mie, monsieur? Vă admir ingenio- 
zitatea şi curajul. Poate-aş putea găsi un loc și pentru prietenii dum- 
neavoastră. la gândiţi-vă. Nemurirea! În adâncul sufletului, nu e 
asta dorința dumneavoastră cea mai aprinsă? 

- Şi fiul tău m-a întrebat acelaşi lucru. 

— Şi? 

Un zâmbet rece apăru pe fața lui Austin. 

— Singura mea dorinţă e să vă trimit pe tine şi pe amicii tăi pe 
fundul iadului, cu tot cu el. 

- Deci chiar l-aţi omorât! Madame Fauchard bătu din palme, 
aplaudând uşor. Bravo, Monsieur Austin, exact cum mă aşteptam. 
Trebuie să vă fi dat seama că n-am vorbit serios în legătură cu pro- 
punerea mea. Dacă există ceva ce-am învăţat de-a lungul unui secol, 
atunci e faptul că bărbaţii cu conștiință sunt periculoşi. Foarte bine, 
dumneavoastră şi prietenii dumneavoastră ați vrut să faceţi parte 
din balul meu mascat, așa va fi. Pentru că l-aţi eliminat pe fiul meu, 
nu o să vă omor imediat. În schimb, o să vă acord şansa de a fi mar- 
torul zorilor unei noi zile pe pământ. Băgă mâna în corsetul rochiei 


ORAȘUL PIERDUT 409 


şi scoase o fiolă mică, de culoarea chihlimbarului, pe care o ţinu 
deasupra capului. 

- Iată elixirul vieţii. 

Austin se gândea la altceva: la MacLean. În ochii lui apăru o 
mică sclipire, semn că înţelesese ultimele cuvinte ale savantului pe 
moarte, la care se gândea. 

- Planul tău nebunesc nu o să funcţioneze niciodată, spuse 
Austin, pe o voce scăzută. 

Racine se încruntă la Austin, iar buzele i se strâmbară în semn 
de dispreţ. 

- Cine o să mă oprească? Tu? Îndrăzneşti să-ți compari intelec- 
tul ăla amărât cu lecţiile învăţate într-o sută de ani? 

Destupă fiola, pe care o duse la buze și bău conţinutul. Faţa păru 
a-i fi cuprinsă de o aură strălucitoare. Austin o privi fascinat un 
moment, conştient că era martorul unui miracol, dar apoi îşi reveni 
repede din vrajă. Racine îl observă apăsând butonul cronometrului 
de la ceas. 

- Ai putea s-arunci ceasul acela, spuse Madame Fauchard, în 
derâdere. În lumea mea, timpul nu o să mai aibă niciun sens. 

- Scuză-mă dacă-ţi ignor propunerea. În lumea mea, timpul mai 
are încă foarte mult sens. 

Ea îl privi pe Austin, înclinând arogant capul, şi-i făcu semn lui 
Marcel să se apropie. Împreună cu ceilalți prizonieri, merseră spre 
uşa care ducea în jos spre catacombe. 

În timp ce uşa masivă din lemn se deschidea, iar Austin și ceilalţi 
erau înghiontiţi în adâncul catacombelor sub ameninţarea armelor, 
avertismentul pilotului francez îi răsună în minte. 

„Familia Fauchard are un trecut dubios.“ 

Apoi se uită la ceas şi se rugă la zeii care vegheau asupra nesăbui- 
ților şi aventurierilor, uneori unii şi aceiași. Dacă avea vreun strop 
de noroc, acea nenorocită familie nu avea să mai aibă vreun viitor. 

RACINE APUCĂ o torță de pe perete și se năpusti pe ușă. Savu- 
rând libertatea oferită de tinereţea ei redescoperită, săltă grațios pe 
scările care duceau în jos spre catacombe. Entuziasmul ei de şcolă- 
riță era într-un contrast puternic cu peisajul morbid, cu pereţii din 
care picura apa şi cu tavanele pline de licheni. 

În spatele lui Racine mergea Skye, urmată de Austin și de un paz- 
nic care-i urmărea fiecare mișcare, apoi de Zavala şi de încă un paznic. 
Ultimul din şir era Marcel, mereu atent, ca un șef de caravană care 
se uita după vite rătăcite. Procesiunea trecu de osuar şi de temnițe, 
apoi cobori scări care-i duseră pe paznici şi prizonieri și mai adânc 
în catacombe. Aerul deveni mai stătut şi mai greu de respirat. 

O pasarelă îngustă, cu acoperiş curbat, de vreo treizeci de metri 
lungime, pornea de la ultima serie de trepte şi se încheia la o uşă de 
piatră. Doi paznici dădură ușa la o parte. Se deschise fără zgomot, 
ca şi cum balamalele i-ar fi fost bine unse. În timp ce prizonierii 
erau siliți să meargă pe un alt coridor, Austin analiză opţiunile pe 
care le aveau şi își dădu seama că nu aveau niciuna. Cel puţin pen- 
tru moment. Soții Trout primiră indicaţii să rămână pe loc până 
când îi chema. 

Îi venea să se ia la şuturi pentru că făcuse prea multe presupu- 
neri. Făcuse greşeli mari de calcul. Racine era lipsită de scrupule, 
așa cum demonstrase prin uciderea fratelui ei, dar nu-şi imaginase 
niciodată că ea avea să fie atât de nepăsătoare cu privire la soarta 


ORAȘUL PIERDUT 41] 


propriului fiu. Aruncă o privire în față, spre Skye. Părea să reziste 
bine, fiind prea preocupată cu înlăturarea pânzei de păianjen din păr 
ca să se gândească la planurile pe termen lung. Spera doar ca ea să 
nu aibă de suferit din cauza greşelilor lui de calcul. 

Pasajul se încheia cu altă uşă de piatră, care fu şi ea dată la o parte. 
Racine intră prin deschizătură și flutură torța prin aer, astfel încât 
flacăra începu să trosnească și să pocnească. Lumina pâlpâitoare a 
torţei căzu pe o bucată de piatră de vreo şaizeci de centimetri lățime, 
care părea să iasă din spaţiul gol de la marginea unei prăpăstii. 

- Eu numesc locul acesta „Puntea Suspinelor', spuse Racine, vo- 
cea răsunându-i iar şi iar de pe pereţii adânci ai hăului. E mult mai 
veche decât cea din Veneţia. Ascultaţi. 

Vântul sufla de jos, văietându-se ca un cor de suflete rătăcite, şi-i 
răvăşea părul lung și bălai. 

- Ar fi bine să nu vă opriţi. 

Traversă în fugă bucata de piatră, cu un curaj aproape nebun. 

Skye ezită. Austin o luă de mână şi-şi târşâiră împreună picioarele 
pe puntea îngustă, spre torța pâlpâitoare a lui Racine. Vântul le răvă- 
şea hainele. Distanţa pe care-o aveau de parcurs era de vreo nouă 
metri, dar părea de cincizeci de kilometri. 

Zavala era un sportiv innăscut, care făcuse box în facultate, şi 
trecu puntea cu încrederea în sine a unui acrobat care mergea pe 
sârmă. Paznicii, şi chiar şi Marcel, traversară încet puntea, și era 
evident că nu le plăcea acea parte din datoria lor. 

Paznicii descuiară o uşă masivă din lemn, iar procesiunea ieşi din 
catacombe și ajunse într-un spaţiu deschis. Aerul era uscat și miro- 
sea puternic a pin. Erau pe un culoar de aproximativ trei metri şi 
jumătate lăţime. Racine se îndreptă spre un zid jos dintre doi pilaștri 
masivi și pătraţi din piatră, şi le făcu semn celorlalţi s-o urmeze. 


! Puntea Suspinelor a fost construită în secolul al XVII-lea, unind camerele de 
interogare din Palatul Dogilor cu închisoarea, și fiind ultima privelişte a pri- 
zonierilor din Veneţia înainte de a fi închişi. 

Pasarela era de fapt nivelul de sus al unui amfiteatru. Încă trei 
rânduri luminate de nişte torţe așezate în cerc coborau spre o arenă. 
Locurile erau ocupate de sute de spectatori tăcuți. 

Austin privi vastul spațiu deschis printr-o arcadă. 

- Nu încetezi să mă uimeşti, Madame Fauchard. 

- Puţini străini au văzut sanctuarul familiei Fauchard. 

Temerile lui Skye fuseseră umbrite pentru moment de curiozi- 
tatea ei de om de știință. 

- Este o reproducere exactă a Colosseumului!, spuse ea, pri- 
vind-o analitic. Ordinea coloanelor, arcada, totul este identic, cu 
excepţia scalei. 

- N-ar trebui să vă surprindă, spuse Racine. Este o versiune de 
dimensiuni mai reduse a Colosseumului, construită pentru un 
proconsul roman din Galia cu dor de casă, căruia-i lipseau dis- 
tracțiile din orașul natal. Când strămoșii mei au început să caute 
un loc unde să înceapă construcția castelului, s-au gândit că dacă 
pun temelia într-un loc în care gladiatorii îşi vărsau sângele, aveau 
să intre în legătură cu spiritul de luptător. Familia mea a făcut câ- 
teva modificări, cum ar fi adăugarea unui sistem ingenios de ven- 
tilație pentru a aerisi acest, dar altfel, totul a rămas exact cum l-au 
găsit. 

Austin era confuz în privința spectatorilor. Ar fi trebuit să se 
audă murmur de voci, foşnituri, tuse. Dar liniştea era desăvârşită. 

- Cine sunt toți oamenii ăştia? întrebă el. 

- Permite-mi să ți-i prezint, răspunse ea. 

Coborâră prima dintre cele câteva serii de scări din piatră deteri- 
orate. La nivelul de jos, un paznic descuie o poartă din fier, iar grupul 
trecu printr-un tunel scurt. Racine explică faptul că prin acel tunel 
aveau acces gladiatorii şi ceilalți responsabili cu divertismentul. 


! Numele celebrei arene romane din secolul I d.Hr. este dat de statuia uriașă, de 36 
de metri, a împăratului roman Nero, cunoscută sub denumirea de Colossus. 
Statuia îl înfățișa pe Nero în chip de zeu al Soarelui. 

Tunelul ducea la o arenă în formă de cerc. Podeaua acesteia era 
acoperită de nisip alb, fin. 

Un podium cioplit din marmură albă de aproape un metru şi 
jumătate înălțime stătea în centrul arenei. Într-o parte a platformei 
dreptunghiulare fuseseră cioplite trepte. Austin studia fețele şterse 
ale unui contingent de paznici care stăteau în poziţie de drepţi în 
jurul arenei, când auzi un strigăt de uimire din partea lui Skye, care 
nu-i dăduse drumul la mână de când traversaseră prăpastia. Îi ţinea 
mâna într-o strânsoare ca de menghină. 

Se luă după privirea ei, spre rândul de scaune din partea cea mai 
joasă. Lumina galbenă a torței căzu peste rânjete de schelete şi piele 
galbenă ca pergamentul, și-și dădu seama că privea fix un public 
alcătuit din mumii. Trupurile veștejite umpleau rând după rând, 
nivel după nivel, fixând arena cu priviri demult stinse. 

- E-n regulă, spuse el, pe o voce neutră. N-o să-ţi facă nimic. 

Zavala era uluit. 

- Ăsta nu-i altceva decât un mare mormânt, spuse el. 

- Recunosc c-am dat reprezentații și în fața unor mulțimi ceva mai 
animate, spuse Austin. Se întoarse spre Madame Fauchard. Joe are 
dreptate. Sanctuarul tău nu e altceva decât un mausoleu idealizat. 

- Ba din contră, răspunse Racine. Stai pe cel mai sacru teren al 
familiei. Acolo, pe acel podium, l-am confruntat pe Jules în 1914. Şi 
aici a stat şi ne-a spus că avea să țină seama de dorinţele consiliului 
familiei. Dacă Emil nu ar fi dat greș, aş fi pus cadavrul fratelui meu 
alături de celelalte, ca să-mi vadă triumful. 

Austin încercă să şi-l imagineze pe fratele său pledând pentru 
omenire în fața unor surzi. 

— Jules trebuie să fi avut nevoie de foarte mult curaj ca să sfideze 
familia voastră de criminali, spuse Austin. 

Racine nu-i băgă în seamă comentariul. Făcu o piruetă pe căl- 
câie, ca o balerină, părând a se simţi în largul său în acel loc încărcat 
de moarte, şi îi arătă cu degetul pe câţiva membri ai familiei care 
respinseseră apelul lui Jules cu atât de mult timp în urmă. 

- Scuză-mă dacă nu mi se umezesc ochii, spuse Austin. După ce 


fețe au, mi se pare că încă nu trecuseră peste faptul că fratele tău a 


ales să dezerteze. 

- Nu ne sfida doar pe noi; se punea împotriva a cinci mii de ani 
de istorie a familiei. Când ne-am întors în Franţa alături de cruciați, 
ne-am luat cu noi strămoșii, pentru a-i avea aproape. A fost nevoie 
de ani de zile, lungile caravane ale morţilor croindu-şi drum mii de 
kilometri din Orientul Mijlociu încoace, până când, în sfârșit, mu- 
miile au fost aduse în acest loc de veci. 

- De ce să ai atâta bătaie de cap pentru niște piele şi nişte oase? 

- Familia noastră a visat mereu la viaţa veşnică. Asemeni egipte- 
nilor, şi noi am crezut că dacă trupul este conservat, viaţa continuă 
după moarte. Mumificarea a fost o încercare rudimentară de crio- 
genare. Primii îmbălsămători au folosit răşină de pin, nu oxigen li- 
chid cum se foloseşte acum. Se uită peste umărul lui Austin. Văd 
c-au început să sosească oaspeţii noștri. Putem începe ceremonia. 

Siluete fantomatice îmbrăcate în robe albe intrau în arenă în şir 
indian. Grupul era împărţit în mod egal între bărbaţi şi femei. Erau 
vreo douăzeci şi patru de oameni, iar părul lor alb şi fețele lor ridate 
păreau a fi cu doar câteva decenii mai tinere decât ale mumiilor tă- 
cute. În timp ce siluetele intrau în arenă, sărutară mâna lui Madame 
Fauchard şi se adunaseră în cerc în jurul podiumului. 

- Îi cunoşti deja pe oamenii ăştia, îi spuse ea lui Austin. I-ai cu- 
noscut la petrecerea mea. Sunt descendenţii vechilor familii de 
traficanţi de arme. 

— Arătau mai bine costumațţi, spuse Austin. 

— Vâltorile timpului nu cruță pe nimeni, dar ei vor reprezenta 
elita care va conduce lumea alături de mine. Marcel va fi conducă- 
torul armatei noastre private. 

Austin râse din tot sufletul. Câteva feţe speriate se întoarseră în 
direcţia lui. 

- Deci despre asta e vorba în toată nebunia asta? Despre domi- 
narea lumii? 

Racine îl ţintui pe Austin cu privirea, ca o Medusa furioasă. 

- Găsești ceva amuzant în asta? întrebă ea. 

- Nu ești singura megalomană care vorbeşte despre cucerirea 
lumii. Hitler şi Gingis Han ţi-au luat-o mult înainte. Singurul lucru 
pe care l-au reușit a fost să verse foarte mult sânge. 

Racine își recăpătă calmul. 

- Dar gândește-te cum ar fi fost lumea în zilele noastre dacă ei ar 
fi fost nemuritori. 

- Nu e o lume în care majorităţii oamenilor să-i fi plăcut să 
trăiască. 

- Te înșeli. Dostoievski a avut dreptate când a spus că omenirea 
se va strădui mereu să găsească pe altcineva căruia să i se închine. 
Vom fi primiţi ca nişte mântuitori ai lumii imediat ce oceanele se 
vor fi transformat în mlaștini împuţite. În mod sigur, cineva de la 
NUMA trebuie să ştie despre molima submarină care se împrăștie 
prin oceanele voastre ca un can er verde. 

- Iarba gorgonelor? 

- Aşa îi spuneți voi? Un nume colorat şi foarte potrivit. 

- Nu ştie toată lumea despre epidemie. Cum ai aflat de ea? 

- Penibilule! Eu am creat-o. Viața lungă în sine nu mi-ar fi putut 
da puterea pe care mi-o doresc. Oamenii mei de știință au descope- 
rit alga mutantă ca rezultat al cercetărilor lor. Când mi-au prezentat 
descoperirile lor, am ştiut că avea să fie pretextul perfect pentru 
planul meu. Am transformat Oraşul Pierdut în teren propice pen- 
tru buruiana asta toxică. 

Austin fu nevoit să admire complexitatea mecanismelor minţii 
ei ticăloase. Fusese cu un pas înaintea tuturor. 

- De-aia ai vrut tu să-i elimini pe membrii expediției de la 
Woods Hole. 

- Bineînţeles. Nu-mi puteam permite ca nătângii ăia să îmi pună 
planurile în pericol. 

- Vrei să devii împărăteasa unei lumi stăpânite de haos? 

- Exact asta e ideea. Odată ce toate ţările intră în faliment, sufe- 
rind de foamete şi anarhie politică, iar conducătorii lor sunt com- 
plet neputincioşi, am să vin şi am să înlătur acest flagel din lume. 

- Vrei să spui că poţi să stârpeşti buruiana? | 

- La fel de uşor cum vă pot stârpi pe tine şi pe prietenii tăi. 
»Muritorii vor ajunge să-i venereze pe nemuritorii care vor fi creaţi 
aici în noaptea asta. Aceşti oameni se vor întoarce în ţările lor şi îşi 
vor asuma treptat funcţii de conducere. Vom fi fiinţe superioare, a 
căror înţelepciune va fi o schimbare binevenită față de democraţie, 
cu instabilitatea ei şi cu pretenţiile ei de la oamenii obișnuiți. Vom 

d 


- Pe tine şi pe prietenii tăi nu vă încântă. Dar stai liniştit. S-ar 
putea să vă las să trăiţi într-o stare oarecum modificată. Poate un 
animal de casă. E nevoie de doar câteva secunde ca să se transforme 
o ființă umană într-o fiară care mârâie. Ar fi amuzant să urmăreşti 
schimbările prin care trece prietena ta şi să vezi dacă încă mai vrei 
să o ţii în braţe. 

- Nu m-aş baza prea mult pe asta. Elixirul tău miraculos s-ar 
putea să fie disponibil în stoc limitat. 

- Imposibil. Laboratoarele mele vor continua să mă aprovizio- 


neze cu cât am nevoie. 
- Ai ţinut legătura recent cu cineva de pe insula ta? 


fi nişte zei! 
- Semizei care trăiesc veşnic? Nu mă tentează perspectiva asta. 
| 


- Nu am nevoie să ţin legătura cu nimeni. Oamenii mei de acolo 
ştiu ce au de făcut. 

- Oamenii tăi nu mai există. Laboratoarele tale de pe insulă au 
fost distruse. Am fost acolo şi am văzut. 

- Nu te cred. 

Austin zâmbi, dar în ochii lui de culoarea coralului era o expre- 
sie dură. 

- Mutanţii au scăpat şi l-au executat repede pe colonelul Strega 
şi pe oamenii săi. Au făcut prăpăd în laboratoarele tale, dar oricum 
nu ţi-ar fi folosit la nimic, pentru că insula şi submarinul tău sunt 

acum în mâinile pușcașilor marini britanici. Savantul tău strălucit, 
MacLean, e mort, împuşcat chiar de unul dintre oamenii tăi. 

Racine nici nu clipi auzind acea veste. 

- Nu contează. Cu resursele pe care le am la dispoziţie, pot con- 
strui alte laboratoare pe alte insule. De MacLean m-aș fi descoto- 
rosit ca şi de ceilalți, oricum. Am formula, şi poate fi uşor copiată. 
Eu am câștigat, iar tu şi prietenii tăi aţi pierdut. 

Austin aruncă o privire spre ceas. 

- Mare păcat că nu o să-ţi vezi utopia cu ochii, spuse el, cu o 
incredere redescoperită. 

- Pari fascinat de trecerea timpului, spuse Racine. Te reținem, ai 
ceva programat? 

Austin privi ţintă în ochii lui Racine, care în acel moment erau 
roşii ca rubinul şi străluceau intens. 

- Tu eşti cea care are o întâlnire programată. 

Racine părea nedumerită de răspunsul lui Austin. 

- Cu cine? 

- Nu cu cine. Cu ce. Cu lucrul de care te temi cel mai tare. 

Trăsăturile lui Racine se înăspriră. 

- Eu nu mă tem de nimeni şi de nimic. Se răsuci şi se îndreptă 
spre platforma suspendată. 

Un cuplu cu părul alb se îndepărtase de grupul care înconjurase 
arena. Femeia ducea cu ea o tavă cu fiole cu fundul rotund, de cu- 
loarea chihlimbarului, asemănătoare cu cea din care băuse Racine 
in sala armelor. Bărbatul ținea o cutie din lemn, închisă la culoare, 
gravată, încrustată cu un vultur cu trei capete din fildeș. 

Strânsoarea lui Skye asupra mâinii lui Austin deveni mai puternică. 

- Ăştia sunt ăia care m-au răpit în Paris, şopti ea. Ce-ar trebui să 
facem? 

- Aşteaptă, spuse el. Privi spre ceas, deși îl mai verificase cu un 
minut în urmă. 

Evenimentele se desfăşurau prea repede. Austin începu să con- 
ceapă un plan disperat. Făcu un schimb de priviri cu Zavala pentru 

a-l alerta. Joe aprobă ușor din cap, indicând faptul că înțelesese. Ur- 
mătoarele câteva minute aveau să fie cruciale. 

Racine băgă mâna în cutie şi scoase coiful. Se auziră aplauze 
ușoare în timp ce urca treptele spre platformă. Ridică la înălțime coi- 
ful şi aruncă o privire în jur, cu un zâmbet triumfător întipărit pe faţă. 

— Aţi făcut o călătorie lungă până în acest spaţiu sacrosanct și mă 
bucur să văd c-aţi reușit să traversaţi Puntea Suspinelor. 

Se auziră râsete scăzute din mulțime. 

- Nu contează. O să vă găsiţi puterea necesară pentru a sări peste 
hău la ieşire. În curând, vom fi cu toţii zei, veneraţi de nişte simpli 
muritori care nu sunt în stare să ne înțeleagă puterea şi înțelepciunea. 
Aşa cum sunteţi voi, eu am fost cândva. Aşa cum sunt eu, veţi fi cu ` 
toţii în curând. 

Acoliţii lui Racine îi sorbeau frumuseţea din priviri lacome, 
pline de jind. 

- Am luat formula în faza ei finală cu doar o oră în urmă. Acum, 
prietenii mei credincioşi, care aţi făcut atât de multe în slujba mea, ` 
urmaţi voi. Sunteţi pe cale să beţi adevărata Piatră Filozofală, elixirul 
vieţii, căutat în van de atât de mulți oameni de-a lungul secolelor. 

Austin aştepta ca Marcel şi paznicii să facă un pas în față. Avea 
să aibă o ocazie rapidă în momentul în care atenţia tuturor se în- 
drepta dinspre prizonieri spre perspectiva minunatei epoci care 
urma a începe. Putea chiar să pună pariu că Marcel avea să cedeze 
în fața presiunii momentului. Austin se apropiase din lateral, cu 
paşi mici, de cel mai apropiat paznic. Acesta era deja înmărmurit de 
spectacolul de pe podium şi îşi lăsase arma deoparte. 

Fiolele erau date lui Marcel şi oamenilor săi. 

Austin avea de gând să sară asupra paznicului şi să se lupte cu el, 
să-l pună la pământ. Zavala o putea lua pe Skye şi fugi cu ea spre 
tunel. Austin ştia că, în cel mai bun caz, aceea era o manevră de 
sacrificiu, dar le era dator prietenilor săi pentru că-i băgase în acea 
încurcătură. Îi aruncă din nou o privire cu subînţeles lui Zavala și-și 

încordă corpul, pregătindu-l pentru un salt, doar pentru a-şi recal- 
cula mişcarea în timp ce un murmur străbătea mulțimea. 

Adepții lui Racine duseseră sticluțele la buze, dar ochii le erau 
ațintiți asupra scenei. 

Racine îşi dusese mâna la gâtul subţire, ca şi cum i-ar fi rămas 
ceva în gât. În ochii ei apăruse o privire confuză. Apoi, mâna i se în- 
dreptă spre obraz. Pielea albă părea a i se fi ofilit. În câteva secunde, 
se îngălbeni şi se umplu de riduri, ca şi cum ar fi fost stropită cu acid. 

- Ce se întâmplă? întrebă Racine. Îşi atinse părul. S-ar fi putut să 
fie vorba despre lumină, dar pletele ei lungi păreau să fi devenit 
platinate, în loc de aurii, cum fuseseră înainte. Se trase uşor de păr 
cu o mână ca o gheară. Un smoc îi rămase între degete. Privi mă- 
nunchiul de fire cu groază. 

Ridurile de pe faţa ei se întindeau ca și crăpăturile de pe un 
drum pe care începea să se usuce noroiul. 

- Spuneţi-mi ce se întâmplă! se văicări ea. 

- Îmbătrâneşte din nou, spuse cineva într-o şoaptă cu impactul 
unui strigăt. 

Racine îl fixă cu privirea pe cel care vorbise. Ochii ei își pierdeau 
strălucirea roșiatică şi se afundau mai adânc în orbite. Brațele i se 
uscau ca nişte bețe, iar coiful îi apăsa pe gâtul slăbănog. Începu să se 
cocoşeze și să se curbeze ca un crevete, părând a se face tot mai 
mică. Frumoasa ei față devenise o ruină, pielea ca marmura um- 
plându-i-se de pete de bătrâneţe. Semăna cu victima unui sindrom 
de îmbătrânire prematură. 

Racine își dădu seama ce se întâmpla cu ea. 

- Nu, spuse ea, încercând să strige, dar vocea-i era ca un orăcăit. 
Nuuuu, gemu ea. 

Picioarele lui Racine își pierdură capacitatea de a o mai susţine, 
iar ea se prăbuși în genunchi, apoi căzu în față. Se târî vreo treizeci 
de centimetri, apoi întinse o mână osoasă spre Austin. 

Lui Austin nu-i scăpă din vedere oroarea momentului, dar Racine 
fusese răspunzătoare de nenumărate morţi şi suferințe cumplite. O 

privi cu o expresie lipsită de milă. Întâlnirea ei cu moartea o aştepta 
de multă vreme. 

- Călătorie plăcută spre eternitate, spuse el. 

- De unde ai ştiut? întrebă ea, vocea fiindu-i un horcăit aspru. 

- MacLean mi-a spus înainte de a muri. A programat formula 
astfel încât să accelereze în cele din urmă îmbătrânirea, în loc să o 
inverseze, spuse Austin. A treia doză de elixir era declanșatorul. A 
comprimat îmbătrânirea de-a lungul unui secol într-o oră. 

- MacLean, spuse ea, cuvântul pierzându-se într-un susur. Apoi, 
rămase nemişcată. 

În liniștea de mormânt care se lăsă, acoliţii lui Racine lăsară jos 
băuturile, ca şi cum conţinutul lor s-ar fi transformat în sticlă topită 
şi dădură drumul fiolelor în nisip. 

O femeie ţipă, lansând o goană nebunească spre tunelul de ieșire. 
Marcel şi paznicii fură aruncaţi la o parte de mulțimea ce ieşea nă- 
valnic, lovită de panică. 

Austin se năpusti asupra celui mai apropiat paznic, îl întoarse 
spre el şi-l dobori cu un croşeu de dreapta care-i făcu încheieturile 
pumnului să trosnească. Zavala o apucă pe Skye de braţ şi formară 
un triunghi care-o luă la goană prin vârtejul de bătrâni, cu Austin 
în frunte. 

Marcel văzu prizonierii luând-o la goană în căutarea unui loc 
sigur. Parcă-l apucase strechea. Trase cu arma ținută în apropierea 
mijlocului, împrăştiind gloanţe prin mulțime. Asaltul pătrunse prin- 
tre viitorii zei cu robe albe ca o coasă invizibilă, dar până în acel 
moment, Austin și ceilalți ajunseseră deja la adăpost în tunel. 

În timp ce Skye şi Zavala o luau la goană spre tunel, Austin trase 
zăvorul, încuind poarta, şi o luă la fugă după prietenii săi. Gloanțele 
se loveau de gratiile din fier, iar zgomotul de metal lovit de metal 
acoperea strigătele muribunzilor. 

Austin se opri la primul nivel şi le spuse celorlalți să meargă mai 
departe. Fugi spre o pasarelă care ducea spre secţiunile cu locuri. Așa 
cum se temuse, Marcel şi oamenii lui nu pierduseră vremea încercând 

să dărâme poarta şi încercau o abordare mult mai directă. Escala- 
daseră peretele care separa primul rând de locuri de arenă. 

Austin se întoarse şi urcă la următorul nivel. Zavala şi Skye îl aş- 
teptau. Le strigă să meargă mai departe, apoi o luă la goană printr-un 
pasaj care-l duse la un rând de locuri aflat mai sus. Marcel şi oame- 
nii săi erau la jumătatea primului nivel, urcând cu repeziciune şi 
dând la o parte mumii care explodau în nori de praf. 

Marcel aruncă o privire în sus, îl văzu pe Austin şi ordonă oame- 
nilor săi să tragă. Austin se feri, ieşind din nou din raza lor vizuală. 
Grindina de gloanţe se abătu asupra peretelui unde stătuse el. Marcel 
avea să-l ajungă din urmă în câteva minute. Trebuia să-l oprească. 

Austin ieşi din nou la vedere, cu îndrăzneală. Înainte ca Marcel şi 
oamenii săi să apuce să-și pregătească armele, luă o torță aprinsă din 
suportul ei, dădu braţul înapoi şi aruncă torţa în sus, puternic, cu boltă, 
privind-o cum pâlpâie. Traiectoria obiectului în flăcări se termină cu o 
izbucnire de scântei când torţa ateriză într-un şir de mumii. 

Alimentate de răşina care fusese folosită pentru a conserva tru- 
purile, rămășițele străvechi se aprinseră imediat. Flăcările săriră în 
aer, iar cadavrele rânjite explodară ca un şir de pocnitori chinezeşti. 
Marcel şi oamenii săi văzură amfiteatrul izbucnind într-un cerc de 
flăcări şi se împleticiră în jos printre rândurile de scaune încercând 
să scape în grabă. Marcel rămase pe loc, cu fața contorsionată de 
furie. Continuă să tragă până când dispăru după un zid de flăcări, 
iar arma încetă să mai răsune. 

Conflagraţia cuprinse întreg stadionul în formă de bol în câteva 
secunde. Fiecare nivel era în flăcări, trimițând trâmbe de fum negru 
şi des în sus. 

Infernul creat în spaţiul restrâns era de o intensitate incredibilă. 
Austin se simțea de parc-ar fi deschis ușa unui furnal. Cu capul 
plecat, începu să alerge spre scări. Fumul îl făcea să-l usture ochii, și 
până când ajunse la nivelul din vârf al amfiteatrului, deja nu mai 
vedea nimic. 

Zavala și Skye aşteptau cu nerăbdare la deschizătura pasajului 
care ducea în catacombe. Se năpustiră cu toţii în tunelul plin de 
fum, pipăind pereţii până când ajunseră la prăpastia străbătută de 
Puntea Suspinelor. 

Zavala avea o torţă, dar nu-i folosea la nimic, pentru că lumina-i 
era acoperită de trâmbele negre care se revărsau din tunel. Apoi se 
stinse de tot. Austin se lăsă în patru labe şi începu să pipăie prin întu- 
neric. Degetele lui simțeau suprafața dură, netedă. Le spuse lui Skye 
şi lui Zavala să-l urmeze. Folosindu-se de marginile pietrelor pentru 
a se ghida, înaintă anevoios pe puntea îngustă, în întuneric total. 

Vântul fierbinte care urla din hău era plin de fum sufocant. Tă- 
ciunii aprinşi se învârteau în jurul lor. Tusea cauzată de fum le înce- 
tini înaintarea, dar reuşiră să ajungă pe cealaltă parte încet şi cu 
mult efort. 

Drumul înapoi prin catacombe era un coşmar. Fumul umplea la- 
birintul și făcea navigarea pe-acolo confuză şi periculoasă, dar îşi mai 
luaseră câteva torţe și urmaseră chinuitorul drum înapoi spre osuar. 
Austin nu crezuse niciodată că avea să se bucure să revadă camera 
unde odihneau osemintele familiei Fauchard. Drumul spre curte 
avea să-i ducă înapoi, dar nu era sigur că-l mai găsea. În schimb, se 
hotări să urmeze pasajul care ducea spre sala armelor. 

Sperase că aerul din sala armelor avea să fie ceva mai respirabil 
decât cel din catacombe, dar când intră prin ușa din spatele zonei 
altarului, aerul era îmbâcsit de un văl cenușiu de fum. Aburi toxici 
se revărsau în sala armelor printr-o mulțime de grilaje de încălzire. 
Austin îşi aduse aminte ce spusese Racine despre sistemul de venti- 
latie care deservea amfiteatrul subteran şi presupuse că fluxul de aer 
trebuia să fie conectat la sistemul principal. 

Vizibilitatea era încă relativ clară, şi alergară de-a lungul naosu- 
lui, ţâșnind prin uşile duble în coridor. Îşi croiră drum prin castel 
cu multe întreruperi, ajungând în cele din urmă la galeria de por- 
trete. Un vălătuc gros de fum acoperea tavanul pictat, iar tempera- 
tura din încăpere se apropia de nivelul celor din Sahara. 

Lui Austin nu-i plăcea faptul că fumul părea a aduce cu el o căldură 
cumplită, și-i îndemnă pe ceilalți să se mişte mai repede. Ajunseră la 
ușa de la intrare, descoperiră că era descuiată şi alergară în curte, 
unde începură să tragă aer în plămânii privaţi de oxigen. 

Aerul curat intra în rafale prin uşa deschisă. Având o nouă sursă 
de oxigen, fumul supraîncălzit din galeria de portrete se aprinse 
cu un vuiet puternic. Flăcările se prelinseră pe pereţi, hrănindu-se cu 
combustibilul asigurat de picturile în ulei care reprezentau generații 
întregi din familia Fauchard. 

Se vedeau siluete de oameni care alergau de-a lungul curţii pline de 
fum. Erau paznicii lui Racine. Dar aveau de gând să-şi salveze pieile și 
nimeni nu-i deranjă pe Austin şi pe oamenii săi în timp ce traversau 
podul basculant şi podul arcuit din piatră. Se opriră lângă fântâna 
grotescă și-și băgară capetele în apa rece pentru a se spăla de cenuşa 
care făcea să-i usture ochii şi a-și calma gâturile înroşite de iritație. 

Focul crescuse în intensitate în cele câteva minute care fuseseră 
necesare pentru ca ei să se revigoreze. În timp ce continuau să meargă 
pe aleea care avea să-i ducă pe drumul care o lua prin pădure, auziră 
un huruit puternic, ca şi cum s-ar fi frecat plăcile tectonice între ele. 
Priviră în urmă şi văzură că întreaga clădire vizibilă de deasupra 
zidurilor de protecție era cuprinsă de flăcări, cu excepţia turnurilor, 
care se ridicau sfidătoare din fumul gros, cenușiu. 

Apoi, turnurile fură ascunse în spatele fumului. Zgomotul se auzi 
din nou, de data aceasta mai puternic, urmat de un vuiet înăbușit. 
Flăcările ţâşniră spre înaltul cerului. Aerul se limpezi o secundă 
deasupra castelului, iar în acea clipă, Austin observă că turnurile 
dispăruseră. 

Castelul se prăbuşise. Un nor unsuros în forma unei ciuperci 
acoperea locul. Împrăştiind tăciuni aprinşi pe terenurile din jurul 
castelului, norul de culoarea zgurii se sucea şi răsucea ca o făptură 
vie în timp ce urca spre cer. 

- Dumnezeule mare! spuse Skye. Ce s-a întâmplat? 

- Casa Usher, spuse Austin, cu mirare. 

Skye se şterse la ochi cu marginea bluzei. 

- Ce-ai spus? 

- Povestirea lui Poe. Familia Usher şi casa lor erau putrede până 
la măduvă. Ca și familia Fauchard, s-au prăbuşit sub greutatea fap- 
telor lor mârşave. 

Skye privi locul unde fusese castelul. 

- Parcă-mi place mai mult Rousseaul. 

Austin își puse mâna în jurul umerilor lui Skye. Cu Zavala în 
frunte, porniră pe drumul lung care avea să-i ducă înapoi spre civi- 
lizaţie. La câteva minute după ce ieşiră din tunelul alcătuit din co- 
paci, auziră sunetul unui motor. Câteva momente mai târziu, îşi 
făcu apariţia un elicopter. Erau prea obosiţi ca să alerge și nu făcură 
decât să se holbeze prosteşte la elicopter în timp ce ateriza în fața 
lor. Paul Trout ieşi din carlingă și se îndreptă spre ei, cu pas întins. 

- Vă duc undeva? întrebă el. 

Austin aprobă din cap. 

- Mie mi-ar prinde bine şi-un duș, spuse el. 

- Şi-un shot de tequila, spuse Zavala. 

- Şi o baie lungă și fierbinte, spuse Skye, intrând în jocul lor. 

- Toate la timpul lor, spuse Trout, conducându-i înapoi spre eli- 
copter, unde Gamay stătea în fața manetelor de control. Ea îi întâm- 
pină cu un zâmbet strălucitor. 

Își puseră centurile, şi un moment mai târziu, elicopterul se ridică 
deasupra copacilor, dădu un ocol găurii mari şi fumegânde din locul 
unde fusese castelul familiei Fauchard și se îndreptară spre libertate. 

Nimeni de pe aeronavă nu privi înapoi. 


! În Contractul social, publicat în 1762, filosoful francez iluminist Jean-Jacques 
Rousseau (1712-1778) susține, printre altele, că omul se naște bun, însă este 
corupt pe parcursul vieţii de către societate. 

ȘIRUL DE NAVE se întindea de la Golful Chesapeake! la Golful 
Maine? pe marginea platformei continentale de pe coasta Oceanului 
Atlantic din Statele Unite. 

Cu câteva zile înainte, flota de vase şi nave de război a NUMA se 
adunase din toate direcţiile indicate de busolă şi-şi stabilise perime- 
trul defensiv iniţial la o sută șaizeci de kilometri est de platformă, 
sperând să respingă invadatorii la depărtare de țărm. Dar fusese luată 
prin surprindere de înaintarea de neclintit a inamicului silențios. 

Elicopterul turcoaz de la NUMA era în aer de la revărsarea zori- 
lor, urmând un traseu care-l ducea pe deasupra flotei extinse. Fli- 
copterul se afla la est de Capul Hatteras”, când Zavala, care stătea în 
fața manetelor de control, spuse: 

- Zici că-i Marea Sargaselort pe steroizi acolo. 

Austin îşi cobori binoclul şi zâmbi uşor. 

- Marea Sargaselor e o grădină cu trandafiri pe lângă mocirla 
asta. 

Oceanul parcă suferea de personalitate multiplă. La vest de nave, 
apa era de culoarea ei obișnuită, albastru-închis, pătat pe ici, pe 


! Estuar în statele Maryland, Delaware, District of Columbia și Virginia din SUA 
2 Golf al Oceanului Atlantic aflat pe coasta de est a SUA 
3 Şir de insule separate de continentul american, situate în Carolina de Nord 


4 Zonă din Oceanul Atlantic de Nord, situată la est de Bahamas 

colo cu alb de crestele valurilor. Spre est, dincolo de geamandură, 
marea ştearsă era de un galben-verzui nesănătos, cu tentaculele în- 
trepătrunse ale ierbii gorgonelor formând un covor pe suprafața 
întinsă cât se vedea cu ochii. 

Austin și Zavala urmăriseră din elicopter diverse nave încercând 
diverse tehnici ca să oprească neobositul curent care purta alga dă- 
unătoare. Navele de război traseră salve din lateral cu tunurile lor 
uriașe. Erupseră niște gheizere umede, dar găurile făcute de ghiu- 
lele fură astupate în câteva minute. Avioanele lansate din portavi- 
oane atacară buruiana cu bombe şi rachete. Acestea se dovediră a fi 
la fel de ineficiente ca şi tântarii care mușcau un elefant. Dispozitive 
incendiare începură să sfârâie în vârful covorului de alge, al cărui 
gros era dincolo de suprafață. Fungicidul pulverizat din avioane fu 
îndepărtat imediat ce atinse nivelul apei. 

Austin îi ceru lui Joe să ocolească două nave care încercau să 
oprească mişcarea algei cu ajutorul unor bombe artizanale care erau 
înşiruite între vase. Era complet inutil. Bariera de la suprafață func- 
ționă - vreo cinci minute. Propulsată de presiunea enormă a unei mase 
enorme în mișcare care se întindea kilometri întregi, alga se îngră- 
mădi pur și simplu în urma exploziilor, trecu peste ţevi și le acoperi. 

- Am văzut destule, spuse Austin, dezgustat. Hai să ne întoar- 
cem la navă. 

Racine Fauchard era moartă, nu mai rămăsese din ea decât carne 
veştejită şi oase fragile îngropate sub ruinele castelului său cândva 
mândru, dar prima parte a planului îi ieșise mai bine decât ar fi 
putut visa vreodată. Oceanul Atlantic devenea mlaştina uriaşă pe 
care le-o promisese ea. 

Austin se consola cu gândul că Racine şi criminalul de fiu-său, 
Emil, nu aveau să fie prezenţi și să profite de haosul pe care îl crea- 
seră. Dar asta tot nu rezolva dezastrul pe care familia Fauchard îl 
pusese în mișcare. Austin mai întâlnise adversari umani care, ca şi 
Fauchard, erau întruchiparea răului pur, și reușise să se ocupe de ei. 

Dar acest fenomen nenatural, lipsit de orice înțeles, îl depășea în- 
tru totul. 

Mai zburară o jumătate de oră. Austin văzu după dârele lăsate de 
bărcile aflate dedesubtul lor că se retrăgeau ca să evite să fie prinse 
intre algele care înaintau tot mai mult. 

— Fii pregătit pentru aterizare, Kurt, îl avertiză Zavala. 

Flicopterul se îndreptă în jos spre un crucișător al Marinei Statelor 
Unite ale Americii și câteva clipe mai târziu ateriză pe eliportul de 
pe punte. 

Pete Muller, sublocotenentul pe care-l întâlniseră când nava lui 
păzea vasele din Orașul Pierdut, aştepta să-i întâmpine. 

- Cum arată? strigă Muller peste zgomotul elicei. 

Austin avea o expresie sumbră pe faţă. 

- Cam cât de rău se poate. 

El şi Zavala îl urmară pe sublocotenent într-o sală de conferinţe 
de sub punte. Vreo treizeci de bărbaţi și femei stăteau pe rânduri 
scaune pliabile din metal trase în fața unui ecran mare de pe un pe- 
rete. Austin și Zavala se aşezară discret pe două scaune de pe rândul 
din spate. Austin recunoștea câţiva oameni de ştiinţă de la NUMA, 
dar îi ştia doar pe câţiva dintre oamenii în uniforme din forțele ar- 
mate și pe cei în costume de la diverse agenţii guvernamentale res- 
ponsabile de siguranţa publică. 

În faţa ecranului stătea doctorul Osborne, ficologul de la Woods 
Hole care le făcuse soţilor Trout cunoştinţă cu ameninţarea ierbii 
gorgonelor. Ținea o telecomandă într-o mână şi un indicator cu la- 
ser în cealaltă. Afişat pe ecran era un grafic care arăta circulaţia apei 
în Oceanul Atlantic. 

- De aici începe infestarea, în Oraşul Pierdut. Curenţii din 
Insulele Canare! poartă alga dincolo de Insulele Azore, curg spre 


! Arhipelag de şapte insule de origine vulcanică din Oceanul Atlantic. Și-au 
primit numele de la numeroasele foci care le populează, considerate „câini de 
mare“ 


428 CLIVE CUSSLER 


vest, către Oceanul Atlantic, unde se alătură Curentului Golfului.! 
Curentul Golfului se îndreaptă către nord pe platforma continen- 
tală. În cele din urmă, se alătură curentului Atlanticului de Nord, 
care îi poartă înapoi în Europa, încheind turul Atlanticului de Nord. 
Învârti punctul roşu al laserului în cerc ca să-și sublinieze spusele. 

— Are cineva întrebări? 

- Cât de repede se deplasează Curentul Golfului? întrebă cineva. 

- Maximum cinci noduri. 2 Mai mult de o sută șaizeci de kilo- 
metri pe zi. 

- Care e starea actuală a infestării? întrebă Muller. 

Osborne făcu clic pe telecomandă, iar graficul cu circulaţia apei 
dispăru. Fu înlocuit de o fotografie prin satelit cu Atlanticul de 
Nord. O bandă gălbuie neregulată, care semăna cu o gogoaşă uriaşă, 
deformată, mergea aproximativ în cerc în jurul marginii oceanului, 
aproape de continente. 

- Această fotografie prin satelit, compusă, făcută în timp real, vă 
ajută să vă faceţi o idee cu privire la zonele infestate la ora actuală 
cu iarba gorgonelor, spuse Osborne. Acum am să vă arăt proiecția de 
pe calculatorul nostru a infestării ulterioare. Imaginea se schimbă. În 
noua fotografie, oceanul era complet galben, cu excepția câtorva 
spaţii albastre-închis, din centrul Atlanticului. 

Un murmur străbătu toată mulțimea. 

— Cât durează până când se ajunge în acea etapă? întrebă Muller. 

Osborne își drese glasul, ca şi cum i-ar fi fost greu să scoată 
cuvintele. 

- E o chestiune de câteva zile. 

Toţi din public rămaseră cu gura căscată. 

Făcu clic pe telecomandă. Imaginea se mări, arătând îndeaproape 
coasta de est a Americii de Nord. 


! Curent oceanic cald de suprafață din nordul Oceanului Atlantic 
2 9,26 km/h 

- Aceasta este zona care ne preocupă urgent. Odată ce alga ajunge 
în apele mai puțin adânci de pe platforma continentală, chiar am dat 
de belea. Pentru început, se va alege praful de toată industria pescu- 
itului de pe coasta de est a Statelor Unite şi din Canada şi nord-ves- 
tul Europei. Am încercat diverse măsuri de carantină pe mare. 
L-am văzut pe domnul Austin intrând în încăpere cu câteva minute 
în urmă. Vrei să ne pui la curent cu situaţia, Kurt? 

„Nu prea“, gândi Austin în timp ce se îndrepta spre partea din 
față a încăperii. Privi atent fețele palide din jurul lui. 

- Partenerul meu, Joe Zavala, şi cu mine tocmai am făcut un tur 
aerian al zonei de geamandură stabilite de-a lungul marginii plat- 
formei continentale. Descrise ceea ce văzuseră. Din nefericire, con- 
chise el, nimic n-a reuşit să penetreze covorul de alge. 

- Dar chimicalele? întrebă un birocrat de la guvern. 

- Chimicalele se răspândesc cu repeziciune din cauza apei şi a 
vântului, răspunse Austin. Se scurge o cantitate mică, şi s-ar putea 
ca ea să reuşească să omoare câţiva cârcei, dar iarba gorgonelor e 
atât de deasă încât chimicalele nu reuşesc să pătrundă prea bine. 
Vorbim despre o zonă vastă. Chiar dacă ați reuși s-o acoperiţi, ați 
ajunge să otrăviţi oceanul. 

- Există ceva ce-ar putea distruge o zonă extinsă? întrebă Muller. 

- Desigur. O bombă nucleară, spuse Austin, cu un zâmbet sum- 
bru. Dar nici măcar aia n-ar avea vreun efect, având în vedere că 
vorbim de mii de kilometri pătraţi de ocean. O să recomand să fie 
ridicate diguri în jurul porturilor importante. O să încercăm să le 
izolăm pentru a câştiga timp. 

Un general mătăhălos din armata Statelor Unite decorat cu pa- 
tru stele, pe nume Frank Kyle, se ridică şi întrebă: 

- Timp pentru ce? Aţi spus cu gura dumneavoastră că nu avem 
cum să ne apărăm de chestia asta. 

- Avem oameni care încearcă să găsească soluţii genetice. 

Generalul pufni de parcă Austin i-ar fi cerut să înlocuiască ar- 
mele cu flori. 

- Genetice? Adică lucruri legate de ADN? La ce mama dracului 
o să ne-ajute asta? Ar putea să dureze luni de zile. Ani de zile. 

— Sunt deschis către propunerile dumneavoastră. 

Generalul zâmbi larg. 

- Mă bucur să aud lucrul ăsta. O să-i transmit propunerea dum- 
neavoastră cu bomba nucleară președintelui. 

Austin se mai confruntase cu oameni din cadrul armatei în trecut, 
când lucrase pentru CIA, şi descoperise că de obicei aveau rețineri în 
legătură cu folosirea forței împotriva oricărui inamic. Generalul Kyle 
îi aducea aminte de un alt general, Curtis LeMay, dar recomandarea 
lui ar fi putut prinde contur într-o atmosferă de panică generală. 

- Nu voiam să sugerez asta, spuse Austin pe un ton răbdător. Așa 
cum s-ar putea să vă amintiţi, am spus că o bombă nucleară ar pu- 
tea face o găurică în covorul de alge. 

— Nu vorbesc despre o singură bombă. Am adunat mii de bombe 
pe care voiam să le folosim împotriva ruşilor. Bombardăm tot ocea- 
nul, şi dacă rămânem fără bombe, mai împrumutăm de la rusnaci. 

- Vorbiţi despre transformarea oceanului într-o groapă de deşeuri 
nucleare. O campanie de bombardament de calibrul celei produse 
de dumneavoastră ar putea distruge toată viața oceanică. 

- Buruiana asta a dumneavoastră o să facă oricum de petrecanie 
tuturor peștilor, răspunse Kyle. Așa cum știți, transporturile mari- 
time au fost deja întrerupte, și s-au înregistrat pierderi de miliarde 
de dolari în câteva ore. Trebuie să oprim asta cu orice preţ. Avem 
focoase nucleare „curate“ pe care le putem folosi. 

În public, oamenii dădeau din cap în semn de aprobare. Austin 
văzu că nu avea cu cine să discute. Îi ceru lui Zavala să rămână la restul 
şedinţei strategice în timp ce el se îndrepta spre punte. Câteva minute 
mai târziu, era în cabina pilotului, folosind radiofonul navei pentru 
a-i apela pe soţii Trout, care erau în Sea Searcher!, deasupra Oraşului 
Pierdut. Intră repede în legătură cu vasul de cercetare al NUMA, iar 


! Căutătorul Mărilor (eng.) 

un membru al echipajului reuși să-l găsească pe Paul, care direcționa 
un Vehicul Controlat de la Distanţă (VCD) de pe punte. 

- Salutări din nebuneasca şi ciudata lume a doctorului Strangelove! 
spuse Austin. 

— Hă? făcu Paul. 

- O să-ţi explic imediat. Cum merge treaba? 

— Păi, merge, spuse Trout, fără prea mare tragere de inimă. Am tot 
trimis un VCD să colecteze mostre de alge și buruieni. Gamay şi 
echipa ei se ocupă cu analizele în laborator. 

- Ce caută? 

- Speră să descopere ceva în structura moleculară a buruienii 
ăsteia care să ne-ajute. Am tot trimis informaţii oamenilor de știință 
ai NUMA de la Washington, şi echipelor ştiinţifice din alte țări. Tu 
cum stai? 

Austin oftă. 

- Am încercat tot ce ne-a putut trece prin cap, dar n-am reuşit să 
facem nimic. Vântul dinspre țărm ne-a mai lăsat în pace. Dar nu o 
să mai dureze mult şi fiecare port de pe coasta de est o să fie blocat. 
Deja apar porțiuni infestate şi în Oceanul Pacific. 

- Cât timp mai avem? 

Kurt îi spuse ceea ce-i spusese Osborne. Îl auzi pe Paul inspirând 
adânc. 

- Zona din jurul Orașului Pierdut e destul de liberă. De-aici începe 
infestarea, şi pe măsură ce se îndeseşte, se îndreaptă spre est şi vest. 

- S-ar putea să rămână singura porțiune fără alge din ocean în 
viitorul foarte apropiat. Ar fi bine să-ţi plănuiești un traseu de eva- 
dare ca să nu te încurci şi tu în buruieni. 

— Am discutat deja cu căpitanul. E un canal deschis la sud de-aici, 
dar va trebui să plecăm în următoarele douăzeci şi patru de ore dacă 
vrem să reuşim să ieşim de-aici. Ce tot ziceai cu Strangelove ăla? 


! Aluzie la filmul Dr. Strangelove, satira politică din 1964 în regia lui Stanley 
Kubrick, cu Peter Sellers în rolul unui general instabil psihic care vrea să deto- 
neze o bombă atomică asupra Uniunii Sovietice 

- E aici un general pe nume Kyle. O să-i spună președintelui să 
dea cu fiecare bombă din arsenalul nostru în chestiile-alea. 

Trout făcu o pauză, tăcând uluit, apoi îşi regăsi vocea. 

- Doar nu vorbeşte serios. 

- Ba mă tem că da. E o presiune colosală din punct de vedere 
politic pe liderii din toate colțurile lumii pentru a face ceva. Orice. 
Vicepreşedintele Sandecker ar putea reuşi să tragă de timp. Dar pre- 
şedintele va fi forțat să reacționeze, chiar dacă planul e nesăbuit. 

- E mai mult decât nesăbuit! E nebun de-a binelea. Şi nu o să 
funcționeze. Pot să facă buruiana bucăţi cu bombele, dar fiecare 
cârcel rătăcit se va înmulţi de la sine. Ar putea fi la fel de dezastruos. 
Oftă. Când putem să ne aşteptăm să vedem nori în formă de ciu- 
percă deasupra Atlanticului? 

- Chiar acum are loc o şedinţă. O decizie ar putea veni chiar 
mâine. Odată pusă mașşinăria în mişcare, lucrurile ar putea începe să 
decurgă rapid, mai ales că iarba gorgonelor ne ameninţă țărmurile. 
Făcu o pauză. M-am tot gândit la MacLean. Nu ţi-a spus c-ar putea 
concepe un antidot pentru buruiană folosindu-se de formula fami- 
liei Fauchard? 

- Părea destul de sigur că putea s-o facă. Din nefericire, nu-l 
avem nici pe MacLean, nici formula. 

Austin se gândi la coiful îngropat sub tone de moloz. 

- Cheia acestei probleme se află în Orașul Pierdut. Orice a cau- 
zat mutaţia inițială provine de acolo. Trebuie să existe o modalitate 
prin care să folosim ceva de-acolo ca să luptăm cu chestia asta. 

- Să ne gândim la asta, spuse Trout. MacLean știa că formula lui 
de prelungire a vieţii avea defecte, că avea să inverseze procesul de 
îmbătrânire, dar după cum a învăţat Racine Fauchard pe propria 
piele, formula era imprevizibilă. Ea accelera, de asemenea, procesul 
de creștere. 

- Aici voiam să ajung. Natura e într-un dezechilibru continuu. 

- Aşa e. E ca o bandă de cauciuc care plesneşte după ce e întinsă 
prea tare. 

- Nu cred că lui Racine Fauchard i-ar surâde ideea de a fi com- 
parată cu o bandă de cauciuc, dar îmi subliniază ideea conform 
căreia natura își caută echilibrul. Se întâmplă zilnic mutații, chiar 
și la ființele umane. Natura a construit un dispozitiv de corectare 
în sistem, altfel am alerga toți pe-aici cu două sau trei capete, ceea 
ce s-ar putea să nu fie chiar atât de rău. Când vine vorba despre 
îmbătrânire, fiecare specie are o genă fatală care ucide specimenele 
bătrâne pentru a face loc noii generaţii. Iarba gorgonelor era stabilă 
până când familia Fauchard a introdus enzima în ecuaţie, dezechi- 
librând mersul lucrurilor. La un moment dat, va trebui să revină la 
starea inițială. 

- Cum rămâne cu soldaţii ăia mutanti care au trăit atât de mult? 

- Acolo era vorba despre o situaţie artificială. Dacă ar fi fost de 
unii singuri, probabil că s-ar fi devorat între ei. Din nou, e vorba 
despre echilibru. 

— Factorul constant în situaţia de faţă este enzima, concluzionă 
Trout. E factorul precipitant. Poate întârzia sau accelera îmbătrânirea. 

- Pune-o pe Gamay să analizeze din nou enzima. 

- O să văd cum stă cu treaba asta, spuse Trout. 

- Eu mă întorc la şedinţă să văd dacă reușesc să-l descurajez pe 
generalul Kyle să demareze o operaţiune de bombardare a covorului 
de alge din Oceanul Atlantic, dar nu sunt optimist în privința asta. 

Lui Trout i se învârtea capul. Membrii familiei Fauchard muri- 
seră, dar încă reușeau să facă rău lumii din morminte. Părăsi puntea 
și cobori în laboratorul „ud“ unde Gamay lucra cu o echipă de pa- 
tru persoane formată din biologi marini şi persoane care studiau 
ştiinţe marine afiliate. 

- Tocmai am vorbit cu Kurt, spuse Trout. Veştile nu sunt bune. 
Făcu un rezumat al discuţiei sale cu Austin. Voi ați descoperit 
ceva nou? 

- Am studiat interacțiunea dintre enzimă şi plantă, dar n-am găsit 
nimic, aşa că m-am apucat să studiez, în schimb, ADN-ul. Niciodată 
nu strică să revii la cercetările anterioare. 

Îi conduse spre o masă unde un şir de aproape douăzeci de reci- 
piente din oţel era aliniat. 

- Fiecare dintre aceste recipiente conţine o mostră de iarba gor- 
gonelor. Am expus mostrele enzimelor colectate de VCD de la 
pilaştri ca să văd ce se întâmplă. Am vrut să văd dacă avea să apară 
vreo reacție dacă supraîncărcam buruiana cu diverse forme de en- 
zimă. Am fost ocupată cu căutarea altor soluţii și nu m-am uitat 
recent la mostre. 

— Stai să văd dacă înţeleg ce s-a întâmplat, spuse Trout. Familia 
Fauchard a distorsionat structura moleculară a enzimei pe durata 
procesului de rafinare, când au separat-o de microorganismele care 
au creat substanța. Aberaţia a fost absorbită în structura genetică a 
buruienii, declanşând mutaţia. 

- E un rezumat destul de bun. 

— Staţi să termin. Până în acel moment, buruiana a coexistat cu 
enzima, în starea ei naturală. 

- Corect, spuse Gamay. Abia în momentul în care enzima a fost 
modificată, a interacționat cu cea mai apropiată formă de viaţă, care 
se întâmpla să fie o algă enervantă, dar perfect normală, transfor- 
mând-o într-o monstruozitate. Am sperat că o supradoză din ches- 
tia asta va accelera şi mai mult procesul de îmbătrânire, exact cum 
s-a întâmplat şi în cazul lui Racine Fauchard. Nu a funcţionat. 

- Ipoteza pare logică — e ceva care lipseşte aici. Se gândi la asta 
un moment. Şi dacă nu enzima, ci bacteriile controlează influenţa? 

- La asta nu m-am gândit. M-am tot jucat cu substanţa chimică, 
gândindu-mă că ea era factorul stabilizator aici, nu bacteriile care o 
produc. Extrăgând enzima din apă, familia Fauchard a ucis bacte- 
riile, care s-ar putea să fi fost principalul factor care ţinea totul în 
echilibru. 

Se îndreptă spre un frigider şi scoase o fiolă din sticlă. Conţinutul 
lichid al acesteia avea o nuanţă maronie ușor decolorată. 

- Aici este o cultură de bacterii prelevate de sub pilaştrii din 
Orașul Pierdut. 

Măsură niște lichid, îl turnă într-un recipient cu iarba gorgone- 
lor şi notă ceva. 

- Acum ce urmează? 

- O să trebuiască să dăm bacteriilor nişte timp să-și facă treaba. 
Nu o să dureze mult. N-am mâncat nimic. Ce zici dacă-mi aduci 
ceva de mâncare? 

- Ce zici dacă ieşi de-aici şi luăm o masă ca lumea în sala de mese? 

Gamay îşi înlătură părul de pe frunte cu mâna. 

- Asta e cea mai bună invitaţie pe care am primit-o pe ziua de azi. 

Cheeseburgerii nu avuseseră niciodată un gust mai bun. Reîm- 
prospătaţi şi sătui, soţii Trout se întoarseră în laborator după o oră. 
Trout aruncă o privire la recipientul cu bacterii. Ghemul încurcat 
de alge părea neschimbat. 

- Pot să mă uit mai îndeaproape la chestia asta? E greu să vezi pe 
lumina asta. 

Gamay arătă spre o pereche de clești lungi. 

- Foloseşte ăştia. Poţi să examinezi specimenul în chiuveta aia. 

Trout scoase ghemul de alge din recipient, îl duse la chiuvetă şi-i 
dădu drumul într-o cădiță de plastic. De unul singur, ghemotocul 
de iarba gorgonelor părea atât de inocent. Nu era o plantă cu un 
aspect plăcut, însă avea o funcţionalitate admirabilă, cu cârceii săi 
ca şi picioarele unui păianjen agăţați de alte bucăţi de algă, formând 
covorul impenetrabil care absorbea substanţele nutritive din ocean. 
Trout o împunse cu cleştii și o prinse de un cârcel. Acesta se smulse 
din rădăcină, iar buruiana căzu cu un pleoscăit înapoi în cădiță. 

- Scuze, spuse el. Ţi-am rupt mostra de buruiană. 

Ea îi aruncă o privire ciudată și-i luă cleştii din mână. Smulse un 
alt cârcel, iar acesta se desprinse şi el. De fiecare dată, membrele 
subțiri ale ghemului de alge se desprinseră la fel de uşor. Desprinse 
unul şi-l duse pe o masă de lucru, unde-l tăie în bucăţi, puse 
secţiunile subţiri pe lame şi le duse la microscop. 

Un moment mai târziu, ridică privirea din lentile. 

- Buruiana moare, spuse ea. 

- Ce? Trout aruncă o privire cu coada ochiului în chiuvetă. Mie 
mi se pare sănătoasă. 

Ea zâmbi şi mai smulse câţiva cârcei. 

— Vezi, n-aş putea face asta cu o buruiană sănătoasă. Cârceii ăştia 
parcă sunt din cauciuc tare. Ăştia-s sfărâmicioşi. 

Îşi chemă asistenții și-i rugă să pregătească lame de microscop 
pentru diferitele secțiuni din mostră. Când ridică din nou privirea 
de la microscop, avea cearcăne roșii în jurul ochilor, dar pe faţă-i 
era întipărit un zâmbet cu gura până la urechi. 

- Mostra de buruiană a intrat în primul stadiu de necroză. Cu 
alte cuvinte, chestia asta moare. O să încercăm şi cu celelalte mos- 
tre, ca să fim siguri. 

Amestecă din nou bacteria cu buruiana şi aşteptară din nou o 
oră. Examenul la microscop confirmă descoperirile lor inițiale. Fie- 
care mostră expusă la bacterii murea. 

— Practic, bacteria mănâncă ceva din iarba gorgonelor de care 
are nevoie pentru a supravieţui, spuse ea. O să trebuiască să facem 
mai multe cercetări. 

Trout luă fiola care conţinea cultura inițială de bacterii. 

- Care e cea mai eficientă modalitate prin care să ne folosim de 
gângăniile-astea mici și flămânde? 

- Va trebui să creştem cantități mari, după care să răspândim bac- 
teriile peste tot și să le lăsăm să-şi facă treaba. 

Trout zâmbi. 

- Crezi că guvernul britanic ne va permite să folosim submer- 
sibilul familiei Fauchard pentru a răspândi chestia asta peste tot? 
Are capacitatea şi viteza de care avem nevoie. 

- Cred că o să facă tot posibilul să împiedice Insulele Britanice 
să se izoleze de restul lumii. 

- lar ne-a salvat MacLean pielea, spuse Trout, clătinând din cap. 
Ne-a dat speranţa că o să putem înfrânge chestia asta. 

— Are şi Kurt nişte merite. 

- Instinctele lui s-au dovedit a avea perfectă dreptate când ne-a 
spus să ne întoarcem în Orașul Pierdut şi să gândim toată problema 
din perspectiva echilibrului. 

Trout se îndreptă spre uşă. 

- Te duci să-i dai veştile bune lui Kurt? 

Trout aprobă din cap. 

- Apoi o să-i spun că ar fi cazul să conducem așa cum se cuvine 
un bătrân domn scoţian pe ultimul drum. 

LACUL AVEA CÂȚIVA kilometri lungime şi pe jumătate în lă- 
time, iar apele sale reci, liniștite, reflectau cerul senin al Scoției pre- 
cum oglinda unei regine. Dealuri de o frumuseţe aspră acoperite de 
buruieni cuprindeau lacul într-o îmbrăţişare purpurie. 

Barca deschisă cu coca din lemn întretăia apa, lăsând o urmă 
curgătoare în timp ce se îndepărta de țărm, oprindu-se în cele din 
urmă ușor în partea cea mai adâncă a lacului. Barca avea patru pa- 
sageri: Paul şi Gamay Trout, Douglas MacLean şi regretatul său văr, 
Angus, a cărui cenuşă era purtată într-un cufăr bizantin frumos îm- 
podobit pe care chimistul îl adusese de prin călătoriile sale. 

Douglas MacLean își întâlnise vărul, pe Angus, doar o dată, la o 
nuntă a familiei, cu nişte ani înainte. Se înțelegeau bine şi îşi promi- 
seseră să se revadă, dar aşa cum se întâmplă cu multe planuri cu 
intenţii bune făcute la un pahar de whisky, nu se mai întâlniseră. 
Până în acel moment. Douglas era singura rudă a lui Angus care 
mai trăia pe care Trout reuşise s-o găsească. La fel de important, 
cânta la cimpoi. Nu frumos, ci zgomotos. 

Stătea la prova bărcii, îmbrăcat în costumul tradițional cu mo- 
del ecosez al familiei MacLean, cu picioarele îmbrăcate în kilt des- 


făcute pentru a-şi ţine bine echilibrul. La un semnal din partea lui 

Gamay, începu să cânte Amazing Grace!. În timp ce jelania tulbu- 
rătoare a cimpoiului răsuna printre dealuri, Paul vărsă cenuşa lui 
Angus în lac. Praful gri-maroniu pluti câteva clipe pe suprafaţa 
liniștită, apoi se scufundă treptat în apa albastră şi adâncă. 

- Ave atque vale, spuse Trout, pe o voce scăzută. Salut şi 
rămas-bun. 

Cam în acelaşi moment în care Trout își lua la revedere, Joe 
Zavala era printre cei care purtau un sicriu simplu din lemn pe un 
drum noroios care se întindea printre pietrele putregăite de mor- 


2 cu a sa catedrală. 


mânt dintr-un cimitir străvechi din oraşul Rouen 
Ceilalți purtători ai sicriului erau cu toţii descendenţi ai căpitanului 
Pierre Levant. 

Cel puţin douăzeci de rude ale familiei Levant înconjurau mor- 
mântul deschis săpat lângă pietrele funerare care marcau locurile 
de veci ale soției şi fiului căpitanului. În adunare era şi un contin- 
gent de bărbaţi şi femei care reprezentau armata franceză. În timp 
ce preotul de ţară intona slujba de pe urmă, militarii salutară scurt, 
iar căpitanul Levant fu coborât în mormânt, primind odihna de 
care nu avusese parte atât de mult timp. 

— Ave atque vale, şopti Zavala. 

Ca urmare a unei înțelegeri anterioare, sus, deasupra podgorii- 
lor familiei Fauchard, micul biplan roşu dădea ocoluri, ca un șoim 
flămând. Austin se uită la ceas, înclină uşor Aviatikul şi, ca urmare 
a aceleiași înţelegeri, revărsă cenuşa lui Jules Fauchard, al cărui trup 
fusese recuperat din ghețar. 


! Imn religios creștin publicat în 1779 de către poetul şi clericul anglican John 
Newton (1725-1807). Inspirația pentru cântec i-a venit lui Newton după un 
moment de mare încercare: nava cu sclavi cu care naviga pe Oceanul Atlantic a 
naufragiat în Irlanda după o furtună violentă. Rugile disperate către Dumnezeu 
ale lui Newton au fost, pare-se, auzite, căci el a fost singurul supraviețuitor, iar 
acel moment a pus punct carierei sale de navigator, îndreptându-l spre teologie. 


2 Oraș din nordul Franţei, cunoscut pentru catedrala sa gotică 

Apăruseră câteva discuţii cu privire la incinerarea lui Jules, prac- 
tică pe care Biserica Catolică nu o privea cu ochi buni. Dar, cum 
Jules nu mai avea rude în viaţă, Austin și Skye se ocupară chiar ei de 
problemă, hotărând să-l trimită pe Jules în pământul care-i hrănise 
mult iubitele podgorii. Ca și Trout și Zavala, şi Austin folosi vechiul 
salut latin. 

- Cam asta a fost cu Jules, spuse Austin, vorbind în microfonul 
care-i făcea legătura cu Skye, care era în cealaltă carlingă. S-a dove- 
dit a fi cel mai bun din toată grămada. Merita mai mult decât să 
moară congelat ca o îngheţată pe băț sub ghețarul ăla. 

- Sunt de acord cu tine, spuse ea. Mă întreb ce s-ar fi întâmplat 
dac-ar fi reuşit să ajungă în Elveţia. 

- Nu vom şti niciodată. Hai să ne imaginăm că într-o dimensiune 
temporală paralelă, ar fi reușit să oprească acel război sângeros. 

- Frumos gând, spuse Skye. Apoi, după o clipă, adăugă: Cât de 
departe putem să zburăm cu chestia asta? 

- Până când rămânem fără combustibil? 

- Putem s-ajungem în Aix-en-Provence? 

- Stai puţin, spuse el. Tastă pe GPS şi programă un traseu care 
arăta punctele de alimentare din aeroporturi. O să ne ia câteva ore, 
şi trebuie să facem nişte opriri pentru a realimenta. De ce întrebi? 

- Charles s-a oferit să ne pună la dispoziţie vila lui. A spus că 
putem să-i folosim chiar şi noul Bentley, cu condiţia să nu dăm cu 
el în piscină. 

- Dură condiţie, dar cred că o accept. 

— Vila e un loc minunat, spuse Skye, tot mai încântată. E frumoasă 
şi liniștită, cu o pivniţă cu vinuri, bine aprovizionată. Mă gândeam 
că ar fi un loc bun în care să lucrez la teza mea. Trebuie să mulțumesc 
familiei Fauchard pentru un lucru. Folosindu-mă de ceea ce a spus 
Racine despre trecutul familiei lor, mi-aş putea demonstra teoria 
care face legătura dintre civilizația minoică şi negoţul timpuriu din 
Europa. Am putea discuta chiar și despre teoria ta conform căreia 

au ajuns până în Insulele Feroe. Poate chiar și în America de Nord. 
Ce zici? 

- Nu mi-am adus haine. 

- Cui îi trebuie haine? întrebă ea, izbucnind într-un râs bogat 
în promisiuni. Asta nu ne-a împiedicat vreodată să ne vedem de 
ale noastre. 

Austin zâmbi cu gura până la urechi. 

- Cred că se poate spune că am încheiat o înțelegere. Vine-un 
vânt din spate. O să încerc să ajung în Provence până la cină. 

Apoi aruncă o privire spre busolă și îndreptă botul avionului 
spre sud, pe un traseu care avea să-i ducă la țărmurile îmbietoare 
ale Mării Mediterane. 


Descoperirea unui cadavru înghețat timp de 90 de ani intr-un 
ghețar din Alpii Francezi nu pare a fi de competenţa NUMA şi 
a lui Kurt Austin. Dar când cei aflaţi la fața locului sunt blocaţi 
in tuneluri alpine inundate de apele ghețarului în curs de topire, 
Austin nu poate ignora strigătele lor după ajutor. lar această 
tragedie pe cale de a se întâmpla se dovedește a nu fi un simplu 
accident. Căci cadavrul ascunde un secret. Un secret pentru care 
cineva este gata să ucidă. 

Curând Austin este antrenat într-un mister care implică 
invazia unor alge virulente pe cale de a distruge zona cunoscută 
drept „Oraşul pierdut“ din Atlanticul de Nord, în timp ce el și 
echipa sa întruntă o familie de o nemaipomenită lăcomie, care nu 
s-ar da în lături de la nimic pentru a obţine ceea ce doreşte. 


„Maestrul s-a întors... Cussler este în cea mai bună formă 
cu această poveste ultrarapidă, plină de provocări, 
despre o cursă pentru dominație globală.” 
Sunday Express 

